
PRATARMĖ | 


„Veiverlio“ autorius iki pat šiol tebėra labai populiarus ir 
savo pasirinktoje literatūros srityje iš tiesų galėtų būti laiko- 
mas laimės kūdikiu. Tačiau buvo aišku, kad, dažnai rodydama- 
sis spaudoje, jis galų gale nebeteks skaitytojų palankumo, jei 
jam nepasiseks sugalvoti priemonių, kuriomis galėtų suteikti 
naujumo sekantiems savo kūriniams. Anksčiau, norėdamas pa- 
gyvinti pasakojimą, autorius imdavosi škotų papročių, škotų 
kalbos ir škotų personažų, kurie jam yra artimiausi ir geriausiai 
pažįstami. Bet šitokios priemonės turėjo, be abejo, atvesti prie 
pasikartojimo bei vienodumo, ir pagaliau skaitytojas būtų galė- 
jęs prabilti Edvino žodžiais iš Parnelio „Apysakos“: 


Jis šaukia: „Baik šnekas neįdomias! 
Pasigailėk.— pavargom mes 
Nuo tavo pokštų įkyrių!“ ! 


Nieko nėra pavojingiau menininko garbei, kaip būti laiko- 
mam tesugebančiu sėkmingai kurti tik tam tikro žanro ar sti- 
liaus kūrinius. Publika apskritai yra linkusi manyti, kad auto- 
rius, sukūręs vienos kurios nors rūšies patikusius jai kūrinius, 
dėl savo talento ypatumo nebesugebės imtis kitokių temų. Pub- 
likos neprielankumas tiems, kurie stengiasi įvairinti savo kū- 
rybos priemones, pasireiškia neigiamais kritikos atsiliepimais 
apie aktorius ir dailininkus, kurie, norėdami praplėsti savo me- 
nines galimybes, drįsta išmėginti jėgas kitose srityse. T 

Ši nuomonė, kaip ir visi pripažinti sprendimai, turi tiesos. 
Teatre dažnai pasitaiko, kad aktorius, apdovanotas visais išori- 
niais ypatumais, būtinai reikalingais sėkmingai atlikti kome- 
dijos vaidmenis, neturi nė mažiausių galimybių pasižymėti tra- 
gedijoje; panašiai ir tapyboje, ir literatūroje dailininkas arba 
poetas dažnai temoka pavartoti tik vienas ir tas pačias vaizda- 


1! Eiliuotus tekstus vertė J. Subatavičius. 


vimo priemones, pernelyg tuo apribodamas vaizduojamųjų da- 
lykų pasirinkimą. Bet kur kas dažniau tie patys gabumai, ku- 
rie pelnė menininkui populiarumą vienoje srityje, užtikrina jam 
pasisekimą ir kitose srityse; ir tai didesniu laipsniu pasireiškia 
literatūroje, negu teatro ar tapybos mene, nes autoriui naujų 
kelių ieškoti netrukdo nei veido bruožų savitumas, nei kūno 
sudėjimas, kuris galėtų būti tinkamas tik tam tikriems vaidme- 
išreiškiamas tik tam tikras siužetas. 
“Galbūt šitoks samprotavimas ir nėra visai teisingas, bet, šiaip 
ar taip, autorius jautė, kad, apsiribodamas vien tiktai ško- 
tiškomis temomis, jis ne tik įkyrėtų skaitytojams, bet ir nepa- 
prastai susiauriūtų savo paties galimybes teikti jiems malo- 
numo. . 0 
Didžiai išprususioje šalyje, kur šitiek talentų kas mėnuo le- 
pina publiką, nauja tema, kurią autoriui pasiseka užtikti, yra 
panaši į dykumos šaltinį, už kurį 


Žvaigždėms žmogus dėkoja, 
Jų Iemiį laime pavadina. 


Bet kai žmonės, arkliai, raguočiai ir kupranugariai tą šaltinį 
pavers dumblynu, jo vanduo pasidarys šleikštus tiems, kurie iš 
pradžių pasiskonėdami jį gėrė; o tasai, kuriam teko nuopelnas 
surasti tą šaltinį, turės panaudoti visus gabumus, ieškodamas 
naujų versmių, jeigu norės išlaikyti savo tėvynainių pagarbą. 

Jei rašytojas, kurio kūryba apsiriboja vienų ir tų pačių temų 
ratu, mėgina suteikti naujumo seniems, padėjusiems jam išgar- 
sėti siužetams, tai jo, be jokios abejonės, laukia nepasisekimas. 
Jeigu jis tiksliai mėgdžioja kūrinius, kurie anksčiau turėjo pa- 
sisskimo, jis pasmerktas „stebėtis, kodėl jie niekam nebepa- 
tinka". Jei jis mėgina nauju požiūriu perdirbti senąsias temas, 
tai greit įsitikina, kad visa, kas aišku, gražu ir natūralu, jau 
panaudota, ir, norėdamas savo kūriniams suteikti naujumo. 'ža- 
vesį, jis turi griebtis karikatūros. Tuo būdu, vengdamas pakar- 
tojimų, jis netenka matūralumo. 

Turbūt nėra reikalo vardyti čia visas priežastis, dėl kurių 
škotiškų romanų autorius ryžosi parašyti romaną grynai angliš- 
ka tema. 

Autorius pasirinko savo romanui Ričardo I laikus ne tik dėl. 
to, kad tais laikais taip gausu buvo didvyrių, kurių vardai 


lengvai galėtų atkreipti visų dėmesį, bet ir todėl, kad tie lai- 
kai mus stebina dideliu kontrastu tarp žemę dirbančių saksų 
ir tos žemės savininkų, užkariautojų normanų, kurie nenorėjo 
nei susimaišyti su nugalėtaisiais saksais, nei pripažinti jų to- 
kiais pat, kaip jie, žmonėmis. Mintį savo kūrinio pagrindu pa- 
sirinkti šią kontrasto įdėją įkvėpė gabaus ir nelaimingo Logano 
tragedija „Runemedas“, kurioje vaizduojama to paties laikotar- 
pio saksų ir normanų baronų vaidai. Tačiau, kiek autorius at- 
simena, šioje tragedijoje nemėginama priešpastatyti papročių 
bei jausmų; be to, buvo aišku, kad, vaizduojant saksus, kaip 
tais laikais dar neišnaikintą karingą ir išdidžią aukštuomenę, 
buvo šiurkščiai iškreipta istorinė tiesa. 

Juk saksų išliko tik liaudis, tiesa, viena kita sena giminė te- 
besinaudojo turtais ir valdžia, bet tai buvo tik retos išimtys, 
palyginus su pažeminta visų saksų būkle, 
“ Autoriui atrodė, kad jeigu jis tinkamai atliktų savo suma- 
nymą, skaitytojas galėtų susidomėti tuo romane atvaizduotu 
kontrastu tarp dviejų tautų, gyvenusių vienu metu ir viename 
krašte: nugalėtųjų su jų paprastais, šiurkščiais ir stačiokiškais 
papročiais bei laisvės dvasia ir nugalėtojų, ieškančių karinės 
garbės, asmeniškų žygdarbių, žodžiu, viso to, kas juos galėtų 
padaryti riterijos žiedu. 

Romano epizodas, kuriam teko laimė patikti daugeliui skai- 
tytojų, paimtas betarpiškai iš senovinių baladžių lobyno. Aš čia 
turiu galvoje karaliaus susitikimą su vienuoliu Taku šio links- 
mo atsiskyrėlio celėje. Trumpai atpasakotame fragmente iš se- 
novinės baladės „Karalius ir atsiskyrėlis“ skaitytojas ras daug 
panašumo į romane atvaizduotą Ričardo susitikimą su atsisky- 
rėliu. 

Karalius Eduardas išvyko su dvariškiais į šaunią medžioklę 
Šervudo miškuose, kur jisai, kaip kad baladėse dažnai kara- 
liams pasitaiko, užtiko neregėtai didelio ir greito elnio pėdsa- 
kus, nusivijo tą elnią, toli palikęs palydą, nuvargusį arklį ir šu- 
nį, ir galiausiai, sutemus vakarui, atsidūrė vienui vienas milži- 
niškos girios tankmėje. Didžiai sunerimęs, karalius prisiminė 
girdėjęs pasakojant, kad varguoliai, bijodami likti nakčia be 
pastogės, meldžiasi šventajam Julijonui, kuris, pasak katalikų 
kalendoriaus, laikomas vyriausiuoju visų paklydusių keleivių 
globėju. Eduardas pasimeldė, ir, be abejo, tas šventasis parodė 
jam siaurutį takelį, kuris atvedė priė mažos koplytėlės, o šalia 

buvo atsiskyrėlio celė. Karalius, išgirdęs, kaip pamaldusis vy- 
ras kartu su savo vienatvės draugu kalba celėje rožančių, nuo- 
lankiai pasiprašė priimamas nakvynėn. 

-- Mano būsias netinka šitokiam kilmingajam, kaip jūs — 
atsakė atsiskyrėlis.— Čia, miškų glūdumoje, aš mintu šakni- 
mis bei medžių žieve ir negaliu priimti po savo stogu net di- 
džiausio bėdžiaus, nebent jei reiktų išgelbėti jam gyvybę. 

Karalius pasiteiravo kelio į artimiausią miestą ir, „supratęs, 
kad tą kelią labai sunku būtų rasti net dieną, pareiškė, kad vis 
vien, ar atsiskyrėlis nori, ar ne, jis nusprendęs šią naktį pas jį 
pernakvoti. 

Atsiskyrėlis sutiko, tačiau pridūrė, kad jeigu jam nekliudy- 
tų vienuoliškas apdaras, jis būtų nepaisęs jokių grasinimų, o 
dabar nusileidęs irgi ne iš baimės, bet tik nenorėdamas skam- 
dalo. 

Karalius įėjo į celę, gavo porą glėbių šiaudų atsigulti, džiau- 
giasi bent tuo, kad dabar jau po stogu ir kad 


Naktis praslinks bematant. 


Tačiau svečiui kyla ir kitų norų. Jis reikalauja vakarienės, 
pareikšdamas: 


O pasakysiu jums vis vien: 
Nors „baisiai nuvargstu perdien, 
Aš vis linksmai praleidžiu naktį. 


Tačiau, nors jis šitokiu būdu ir pasisakė mėgstąs gerai pa- 
gyventi, be to, dar pridūrė, kad esąs karaliaus dvariškis, pasi- 
klydęs per medžioklę, jam nepasisekė gauti iš šykštaus atsi- 
skyrėlio nieko daugiau, tik duonos su sūriu, kurių valgyti sve- 
čias visai nenorėjo, ir „skysto“ gėrimo, kuris jam dar mažiau 
priimtinas. s- 

Pagaliau karalius ėmė reikalauti, kad šeimininkas tiesiai atsa- 
kytų į klausimą, nuo kurio jau keletą kartų išsisuko. 


Gyvendamas miške čia vienas, 
Juk nusišauni tu žvėrienos, 

Kai sargas sotinas miegu? 

Kai saulė medžiuos mirga, tviska, 
Juk tyliai išslenki į mišką 
Partempti elnio už ragų? 


Aš lažintis galiu drąsiausiai, 
Kad tu pro šalį neprašausi, 
Nors ir vienuolis tu tegu. 


Vienuolis būgštauja — ar tik svečias nenori, kad jis prisipa- 
žintų pažeidęs miškų įstatymus; jei toks prisipažinimas pasiektų 
karalių, vienuoliui tektų atsisveikinti su galva. Eduardas užtik- 
rina, kad jis laikysiąs paslaptį, ir vėl ima reikalauti, kad vie- 
nuolis pavaišintų elniena. 

Atsiskyrėlis atsikalbinėja, primindamas savo vienuoliškus ap- 
žadus, ir atkakliai tvirtina, kad jis niekada šitokiu' būdu nenu- 
sikaltęs vienuolyno įstatams: 


Nors čia praleidau daug dienų, 
Bet vien tik pienu gyvenu, 
Medžioti nekeliu nė kojos. 
Pašilki prie ugnies šiek tiek, 
Paskui ramiai sau išsitiesk, 
Šiuo abiiu dar užsiklojęs. 


Šioje vietoje rankraštis, matyt, sužalotas, nes sunku suprasti, 
kas gi galų gale paskatino nesukalbamą vienuolį patenkinti ka- 
raliaus prašymą. Šiaip ar taip, pripažinęs, kad šitokio „šaunaus 
vyruko“, kaip jo svečias, jo celė dar neregėjusi, dievobaimin- 
gasis vyras apkrauna pagaliau stalą geriausiais valgiais, kokių 
tik gali patiekti jo celė. Ant stalo tarp dviejų užžiebtų žvakių 
pasirodo baltos duonos, pyragų ir puikiausios sūdytos ir švie- 
žios elnienos, ir iš šių valgių jie renkasi pačius geriausius kąs- 
nius. 

— Man būtų tekę pasitenkinti sausa duona, — tarė karalius,-- 
jei nebūčiau iš tavęs išprašęs, ką savo lanku sumedžioji. Dabar 
pavakarieniavau karališkai, tik reikėtų ko nors atsigerti. 

Vaišingasis atsiskyrėlis parūpina taip pat ir gėrimo, paliepęs 
savo bendrui paduoti keturių galonų statinaitę iš slėptuvės prie 
lovos, ir visi trys susėdę pradeda kaip reikiant gurkšnoti. Šiai 
pramogai vadovauja vienuolis, prižiūrėdamas, kad visi, prieš iš- 
lenkdami taurę, kartotų vienas po kito tam tikrus iškilmingus 
žodžius. 

Šitaip besilinksminant, praeina naktis. Rytmetį karalius, atsi- 
sveikindamas su savo šventuoju šeimininku, pasisako esąs labai 
patenkintas viešnage ir kviečia jį atsilankyti į rūmus, žadėda- 


9 


mas atsilyginti už vaišingumą. Linksmasis vienuolis sutinka nu- 
vykti į rūmus pas Džeką Fletčerį (tuo vardu karalius pasivadi- 
ma), po to dar parodo karaliui, kaip moka šaudyti iš lanko, ir 
linksmieji bičiuliai persiskiria. Karalius joja namo ir pakeliui 
suranda savo palydą. 

Baladei trūksta pabaigos, todėl mes nebežinome, kokiu būdu 
viskas iškyla aikštėn; tikriausiai tai įvyksta taip, kaip ir visuo- 
se panašaus turinio kūriniuose: šeimininkas laukia mirties baus- 
mės, kad be deramos pagarbos elgėsi su monarchu, jo nepa- 
žindamas, ir nustemba, gavęs malonių ir dovanų. 

Šiuo padavimu ir remiasi romano epizodas, todėl lengvapėdį 
atsiskyrėlį sutapatinti su broliu Taku iš baladės apie Robiną 
Hudą visai nederėtų. 

Aivenho vardą autorius pamatė viename sename eilėraštyje, 
kuriame išvardinta trejetas dvarų, atimtų garsiojo Hempdeno 
protėviui už tai, kad jis, žaisdamas tenisą, susivaidijo su Juo- 
iduoju Princu ir trenkė jam su rakete. 


Dvarai — Aivenkas, Tringas, Vingas — 
Hempdenui buvo atimti, 

Bet jautėsi jisai Idimingas, 

Kad buvo palikti kiti. 


Tasai vardas atitiko autoriaus sumanymą dvejopu atžvilgiu: 
pirma, jis pačiu savo skambesiu primena Anglijos senovę; ant- 
ra, jame nėra nieko, kas bylotų apie veikalo pobūdį. Šią pasta- 
rąją aplinkybę autorius laiko itin svarbia. Vadinamosios skam- 
biosios antraštės yra naudingos knygininkams ir leidėjams, ku- 
riems šitokia antraštė padeda parduoti knygą pirmiau, negu ji 
pasirodo. Tačiau autorius, kuris leidžia, kad į jo dar nepasiro- 
džiusią knygą šitokiu dirbtiniu būdu būtų atkreiptas skaitytojų 
dėmesys, stato save į keblią padėtį, nes, jeigu jis, sukėlęs visuo- 
tinį susidomėjimą, nesugebės jo patenkinti, jo Literatūriūė gar- 
bė gali nuo to labai nukentėti. Be to, kiekvienas skaitytojas, už- 
tikęs tokią antraštę, kaip „Parako sąmokslas“ ar kokią nors 
kitą, susietą su pasauline istorija, dar knygos nepamatęs, ima 
savaip vaizduotis, kokia turi būti pasakojimo eiga ir kokio ma- 
lonumo jinai turi jam suteikti. Ir tikrų tikriausiai, skaitydamas 
knygą, neras to, ko laukė, ir, aišku, bus linkęs pasmerkti auto- 
rių ar jo kūrinį už patirtą nusivylimą. Šitokiu atveju rašytojas 
smerkiamas ne už tai, kad nepataikė į savo paties pasirinktąjį 

taikinį, bet už tai, kad nepaleido strėlės tokia kryptim, apie ku- 
Tią nė galvoti nepagalvojo. 

Pasirodęs spaudoje „Aivenhas“ turėjo didelį pasisekimą ir, 
galima sakyti, suteikė autoriui teisę vaizduoti savo kūriniuose 
ne tik Škotiją, bet ir Angliją. 

Žaviošios žydaitės paveikslas taip patiko kai kurioms gražio- 
sios lyties skaitytojoms, kad jos apkaltino autorių, kam, tvarky- 
damas savo veikalo personažų likimą, paskyrė Vilfredą vyru ne 
Rebekai, bet mažiau už ją patraukliai Rovenai. Tačiau, nekal- 
bant jau apie tai, kad dėl anų laikų prietarų šitokia santuoka 
būtų buvusi beveik neįmanoma, autorius drįsta pastebėti, jog 
laikina gerovė, kaip atpildas už pasiaukojimą, ne išaukština, 
bet priešingai, pažemina tikrai dorovingus ir didžiai kilnios 
sielos žmones. Juk žvilgsnis į didįjį gyvenimo paveikslą parodo, 
kad savęs albsižaldėjimias ir pasiaukojimas retai tesusilaukia at- 
pildo ir kad vidinis pasitenkinimas, kurį patiria žmogus, atlik- 
damas savo pareigą, yra jam tikrasis atpildas, nes suteikia dva- 
siai ramybę, kurios pasaulis nei duoti, nei atimti negali. 


Abotsfordas, 1930 m. rugsėjo 1 d. 


I skyrius 


Šnekėjos jie tuo prietemos laiku, 
Kada banda jau traukė iš laukų, 
Kai kiaulės, kūtėn varomos tamsion, 
Turseno sočios tingiai, nenorom. 


Poupas, „Cdisėja“ 


Toje žavioje linksmosios Anglijos dalyje, kurią drėkina Dono 
upė, senovės laikais augo didžiulės girios, dengiančios kalvas 
bei klonius tarp Šefildo ir Donkasterio. Šių plačiųjų girių liku- 
čiai dar ir nūdien tebematyti ties senosiomis Ventvoro ir 
Vornklif Parko pilimis ir aplink Roterhemą. Šičia kitados gy- 
venęs pasakiškasis Vontlio slibinas, šičia vykdavusios įnirtin- 
gos kautynės, pilietiniams Baltosios ir Raudonosios Rožės ka- 
rams siaučiant, ir šičia senovės laikais taip pat klestėjusios gau- 
jos tų narsiųjų plėšikų, kurių žygius taip plačiai išgarsino liau- 
dies dainos. 

Šitokia mūsų apysakos veiksmo vieta. Pasakojami joje įvy- 
kiai priklauso Ričardo I! karaliavimo pabaigai, kai nusiminę jo 
valdiniai, kentėdami sunkią pavergusių juos didžiūnų priespau- 
dą, beviltiškai laukė valdovo sugrįžtant iš ilgos nelaisvės. 

Feodalai, pernelyg įsigalėję jau Steponui karaliaujant, nors 
apdairiojo Henriko II šiek tiek priversti nusilenkti karališka- 
jai valdžiai, dabar ėmė vėl po senovei besaikiškai savivaliauti; 
nepaisydami neryžtingų Valstybės tarybos draudimų, jie stipri- 
no savo pilis ir didino valdinių skaičių, paversdami vasalaiš 
visus kaimynus, stengėsi surinkti stiprią kariuomenę, kuri pa- 
remtų juos, prasidėjus suirutei. 


!Ričardas I—Ričardas Plantagenetas, pramintas Liūtaširdžiu, 
Anglijos karalius (1157—1199), veiklus trečiojo kryžiaus karo dalyvis 
(1190—1193). Jam pasitraukus iš Anglijos, jo brolis, princas Džonas, 
padedamas feodalų, pasigrobė Anglijos sostą. Tai sužinojęs, Ričardas 
skubiai išsiruošė namo, bet pateko į nelaisvę savo priešui, Austrijos 
hercogui Leopoldui VI. Į tėvynę jam pavyko sugrįžti tik 1194 metais. 
Jis žuvo, imdamas vieno nepaklusnaus feodalo pilį. 

Žemesnės kilmės bajorai, arba, kaip jie tada buvo vadinami, 
franklinai, pateko nūnai itin sunkion ir pavojingon būklėjį Jei- 
gu jie, kaip dažniausiai ir buvo, atsiduodavo kaimyninių didžiū- 
nų globai, prisiimdami feodalines pareigas jų dvaruose ir pasi- 
žadėdami juos remti visuose žygiuose, tai šitokia kaina kurį lai- 
ką galėdavo iš tikrųjų ramiai pagyventi. Tačiau tokiu atveju 
jiems tekdavo atsižadėti laisvės ir užsitraukti ne vieną pavo- 
jų, dalyvaujant rizikinguose garbėtroškos globėjo žygiuose. 
Antra vertus, galingieji baronai turėjo tiek priemonių žemes- 
niesiems engti ir spausti, kad panorėję be jokios priežasties ga- 
lėjo visiškai susmukdyti bet kurį silpnesnį kaimyną, pamėginusį 
nepaisyti jų valdžios. 

Angliją užkariavus Normandijos hercogui Vilhelmui, feoda- 
lų savivalė dar labiau sustiprėjo ir žemesniųjų luomų kančios 
pasidarė dar sunkesnės. Po Hastingso mūšio visa valdžia atite- 
ko normanų bajorams, kurie ja naudojosi anaiptol ne saikingai. 
Visa arba kone visa saksų (diduomenė buvo išnaikinta arba iš- 
varyta iš savo tėvonijų; nedaug liko ir smulkesnių saksiškos kil- 
mės bajorų bei valstiečių, kurie tebebūtų valdę savo tėvonijas. 
Visi normaniškos kilmės karaliai aiškiai remdavo savo tautie- 
čius, visada jiems atiduodami pirmenybę, ir visokiausiomis, tiek 
teisėtomis, tiek ir neteisėtomis priemonėmis stengėsi nusilpninti. 
tą gyventojų dalį, kurioje viš dar teberuseno įsisenėjusi neapy- 
kanta nugalėtojams. įMedžioklės ir kitokie įstatymai, kurių ne- 
turėjo daug švelnesnis saksų teisynas, buvo primesti paverg- 
tiesiems, kad jie dar skaudžiau pajustų surakinusių juos feoda- 
linių grandinių sunkumą. | 

Laikau būtinu dalyku priminti skaitytojui, kad nors po Vil- 
helmo II viešpatavimo jokie įžymesni įvykiai, kaip, pavyzdžiui, 
karai ar sukilimai, neženklino anglosaksų tautos istorijos, ta- 
čiau užkariavimo padarytos žaizdos neužgijo iki pat Edvardo 
III karaliavimo. Saksų prisiminimai, kokie jie buvo praeityje, 
ir mintys apie dabartį kėlė neapykantą normanams užkariau- 
tojams ir padėjo palaikyti neperžengiamą slaptą priešiškumo 
sieną tarp nugalėtojų normanų ir pavergtųjų anglosaksų pali- 
kuonių. 


Leidosi saulė; vienoje šio skyriaus pradžioje paminėtos gi- 
rios proskynoje, apaugusioje vešlia žole, šimtai kresnų, skėsta- 


šakių ąžuolų, galbūt mačiusių didingas romėnų kariuomenės 


14 


žygiuotes, laikė ištiesę gumbuotas šakas virš minkšto žalios ve- 
jos patiesalo; kai kur tarp ąžuolų buvo įsiterpę bukai, bugie- 
niai ir kiti įvairiausi pomiškio krūmynai, suaugę taip tankiai, 
kad pro juos neprasiskverbė nė vienas nusileidžiančios saulės 
spindulys; kitose vietose medžiai bei krūmynai buvo kiek pra- 
siskyrę, sudarydami tas ilgas, toli nusidriekiančias alėjas, į ku- 
rių vingius taip miela akiai užklysti. Raudoni saulės spinduliai 
skleidė blankią šviesą, nutvieksdami surizgusias šakas bei sa- 
manotus medžių kamienus ir skaisčiais ruožais nudryžuodami 
tamsią vejos žalumą. . 

Nemaža aikštelė šios properšos viduryje, matyt, senovėje bu- 
vo skirta stabmeldiškoms druidų! apeigoms. Taisyklingos, lyg 
žmogaus Tankų supiltos kalvos viršūnėje pusračiu stūksojo di- 
džiuliai netašyti akmenys; septyni tebestovėjo stati, kiti, išvar- 
tyti tikriausiai kokio nors uolaus krikščionio, gulėjo netoli pir- 
mykštės savo vietos arba kalvos atšlaitėje. Tik vienas didžiulis 
akmuo buvo nuriedėjęs apačion į papėdėje tekantį upelį, dėl ko 
tas, šiaip ramus ir tykus, čia negarsiai murmėjo. 

Šiame gamtovaizdyje (buvo du žmonės, sprendžiant iš išorės 
ir apdaro, prastuoliai kaimiečiai, kokie anais senais laikais gy- 
veno miškingose vakarinio Jorkšyro srityse. Vyresnysis pažiū- 
rėti buvo niūrus ir atšiaurus. Apsivilkęs paprasčiausią, koks tik 
įmanoma, drabužį — ankštą palaidinę iš kažkokio žvėries kai- 
lio plaukais į viršų, kurie jau buvo tiek nusidėvėję, kad iš už- 
silikusių vienur kitur kuokštelių būtų buvę sunku pasakyti, ko- 
kiam gyvuliui tas kailis kitąsyk priklausė. Palaidinė užsivelka- 
ma per galvą kaip šių laikų marškiniai arba senovės grandini- 
niai šarvai. Kad palaidinė ęlaudžiau prigultų, ji suveržiama per 
juosmenį plačiu odiniu diržu su varine sagtimi; iš vienos pusės 
prie to diržo pakabintas kelionmaišis, iš kitos — avino ragas. Už 
diržo užkištas ilgas platus ir aštrus dviašmenis peilis elnio rago 
kotu; šitokie peiliai buvo gaminami čia pat kaimynystėje ir va- 
dinosi „šefildiškiais“. Apsiavęs naginėmis su šerno odos dir- 
žėliais, be kepurės, plaukai tamsiai rudi, susivėlę. Belieka pa- 
minėti vieną labai įsidėmėtiną jo apdaro priedą: varinį lanką 
ant kaklo, panašų į šunies kaklasaitį, tik be jokio tarpelio. Lan- 
kas buvo pakankamaiMaisvas ir nė kiek netrukdė jam kvėpuo- 


! Druidai — keltų genčių žyniai. 

ti, bet šiaip gana arti kaklo, ir jo nenuimsi, neprapjovęs brū- 
žykle, Ant šio savotiško antkaklio saksiškomis raidėmis išgra- 
viruoti žodžiai: GURTAS, BEOVULFO SŪNUS, ROTERVUDO 
SEDRIKO VERGAS. " 

Šalia kiauliaganio (nes šitoks buvo Gurto verslas), ant vie- 
no išvirtusio iš druidų maldyklos akmens, sėdėjo žmogus, gal 
dešimčia metų už jį jaunesnis. Jo apdaras, nors ir panašus į 
Gurto, pasiūtas iš geresnės medžiagos ir prašmatnesnis. Palai- 
dinė skaisčiai purpurinės spalvos ir pagražinta keistais margais 
raštais. Virš palaidinės turėjo užsimetęs trumpą iki šlaunų tam- 
siai raudoną apsiaustą, gerokai jau sučiurusį, apsiūtą skaisčiai 
geltonu apvadu. Ant rankų šis žmogus mūvėjo plonas sidabri- 
nes apyrankes, o ant kaklo turėjo to paties metalo kaklasaitį su 
įrašu: VAMBA, VETLISO SŪNUS, ROTERVUDO SEDRIKO 
VERGAS, 

Jo kepurė buvo nukarstyta žvangučiais, ne didesniais už 
tuos, kurie parišami medžiokliniams sakalams; Žvangučiai 
skambtelėdavo kiekvieną kartą, kai tik jis pasukdavo galvą 
vienon ar kiton pusėn, o kadangi jis nė vienos minutėlės ne- 
išbūdavo nesujudėjęs, tai skambesys bemaž nenutildavo. Šios 
kepurės graižas buvo iš Ikietos odos, viršutinis jo kraštas iškar- 
pytas ir atrodė panašus į perų karūną; prie šio graižo buvo 
prisiūtas ilgokas maišelis, kurio galas karojo ant vieno peties. 
Toji kepurė, o taip pat ir apykvailė, nors kartu ir gudri Vam- 
bos veido išraiška pakankamai aiškiai rodė jį esant vieną iš tų 
juokdarių, kuriuos turtuoliai kitados laikydavo savo namuose, 
idant nuvaikytų lėtai slenkančių dykinėjimo valandų nuobodi. 

Panašiai kaip ir jo draugas, prie diržo jis buvo prisirišęs ke- 
lionmaišį, bet nei peilio, nei rago neturėjo, nes, matyt, buvo 
priskiriamas prie tokių būtybių, kurioms pavojinga duoti į ran- 
kas pjaunamą ar duriamą ginklą. Šio vietoj jis turėjo medinį 
kardą, panašų į tą, kuriuo šių laikų scenoje arlekinas atliek 
savo stebuklingus fokusus. 

Šių dviejų žmonių išraiška skyrėsi ne mačiau kaip ir jų ap- 
daras. Gurto veidas buvo paniuręs ir liūdnas; mudelbtas žvilgs- 
nis bylojo apie gilų nusiminimą, kurį galėtum palaikyti apati- 
ja, jei paraudusiose akyse retkarčiais įsižiebiančios liepsnelės 
nebūtų rodžiusios, kad po šiuo niauriu Rusiminimu slypi prie- 
spaudos neapykanta ir noras priešintis. O Vambos žvilgsnyje 
bei visoje išorėje buvo matyti įprastas tos rūšies žmonėms tuš- 

čias smalsumas, nė akimirką nenustygstantis judrumas ir visiš- 
kas pasitenkinimas savo padėtimi. . 

— Teprakeikia šventasis Vitoldas tas velnio knises! — tarė 
kiauliaganys, veltui bandęs skardžiais rago garsais surinkti iš 
sisklaidžiusią kiaulių bandą. 

Kiaulės, atsiliepusios į rago balsą tokiu pat melodingu kriuk- 
sėjimu, nė kiek nesiskubino baigti gardžiai puotavusios bukų 
riešutais bei gilėm ir palikti pelkėtus upelio krantus, kur jos, 
įsiknisusios į dumblą, drybsojo patogiai, visiškai nekreipdamos 
dėmesio į savo ganytojo šauksmą. 

— Teprakeikia šventasis Vitoldas jas ir mane! — kalbėjo 
Gurtas— Galvą dedu, ne vieną dar prieš sutemstant pačiups 
koks dvikojis vilkas... Čionai, Fangsai! Ei, Fangsai! — suriko 
jis visa gerkle gauruotam šuniui, kuris šlubčiodamas bėginėjo 
aplink, tarsi norėdamas padėti šeimininkui suvaryti į būrį ne- 
klusnią kriuksinčią bandą, bet iš tikrųjų, gai mesuprasdamas 
kiauliaganio rago signalų, o gal iš blogos valios vien blaškė iš- 
sklidusias kiaules į visas puses ir didino sąmyšį, nors jo dar- 
bas, atrodo, buvo daryti tvarką. 

— Kad velniai jam dantis išbarstytų! — tarė Gurtas.— Kad jis 
pastiptų, tasai miškų urėdas, kuris karpo mūsų šunims nagus 
ir padaro juos niekam tikusius. Vamba, būk žmogus, kelkis ir 
padėk man. Apeik aplink kalvą ir pavaryk kiaules pavėjui. Ma- 
tysi — jos eis namo ramiai kaip nekalti avinėliai. 

— Iš tiesų?— tarė Vamba, nęsijudindamas iš vietos.— Aš jau 
pasitariau šiuo reikalu su savo kojomis, ir jos yra tos nuomo- 
nės, kad valkiodamos mano margAspalvius drabužius po šias ba- 
las jos rodytų neprielankumą mano aukštam asmeniui ir karališ- 
kam apdarui. Taigi, Gurtai, štai ką tau patarsiu: pasišauk Fang- 
są, o bandą palik jos pačios likimui, nes ar tos tavo kiaulės su- 
tiks kareivių būrį, ar plėšikų gaują, ar į kokią šventąją vietą 
keliaujančius maldininkus, vis vien iki ryto pavirs normanais — 
galėsi sau džiaugtis. ' 

— Kiaulės pavirs normanais! — nustebo Gurtas.— Kalbėk aiš- 
kiau, Vamba, nes šiuo metu aš visai nelinkęs minti mįslių. 

— Na, „kiaulė"-— saksiškas žodis — tarė juokdarys, — o kai ji 
paskersta, išdaryta ir iškepta, tai jau — karbonadas. O „karbo- 
madas"— prancūziškas, arba normaniškas, žodis. Vadinasi, kol 
kiaulė gyva ir kol ją gano vergas saksas, jį vadinama saksiškų 

vardu, bet pavirsta normanu, kai tik pakliūva į pilį ant didžiū- 
nų stalo. Ką apie tai manai, mielasis drauge Gurtai? || 

— Kas tiesa, tai tiesa, drauguži Vamba, tik nežinia; kaip 
toji tiesa pateko į tavo kvailą makaulę. 

— Paklausyk, ką dar pasakysiu, — kalbėjo toliau tuo. pačiu 
tonu -Vamba.— Štai, pavyzdžiui, senasis mūsų bulius: kol jį 
gano tokie vergai, kaip tu, jis ir vadinasi bulium, bet atsidūręs 
prieš aukštakilmę burną, skirtą jam sudoroti, bematant tampa 
karštakraujų ir lipšniu prancūzų antrekotu. Taigi kol gyvuliui 
reikalinga priežiūra, jis — saksas, bet kai tik pasidaro skanės- 
tas — jis jau normanas. 

— Prisiekiu šventuoju Dunstanu— tarė Gurtas— tu - sakai 
liūdną tiesą. Jie mums nieko daugiau nepaliko, vien orą, bet ir 
tą paliko tik todėl, kad galėtume dirbti užkraunamus mums 
darbus. Skaniausi ir riebiausi gyvuliai tenka jų stalui, gražiau- 
sios moterys — jų guoliui, narsiausi vyrai imami į svetimšalių 
valdovų kariuomenę ir nubarsto savo kaulais tolimąsias žemes, 
o šičia tepalieka tik vienas kitas, bet ir tie arba nenori, arba 
nepajėgia užstoti vargšo sakso. Duok dieve sveikatos mūsų šei- 
mininkui Sedrikui — jis vyriškai mokėjo užstoti ir apginti mus, 
bet šiomis dienomis parvyksta Redžinaldas Fron de Befas, ir ne- 
trukus, deja, mes pamatysime, ko verti visi Sedriko rūpesčiai. .. 
Šen! Šen! — riktelėjo „jis vėlei, pakeldamas balsą.— Šitaip! Ši- 
taip! Puiku, Fangsai! Dabar jau suvarei jas į krūvą ir beregint 
parginsi namo. Geras šunelis! 

— Gurtai,— tarė juokdarys — tu, žinoma, laikai mane kvailiu, 
kitaip nekištum man į genklę galvos. Tarčiau tik vieną žodelį 
Redžinaldui Fron de Bėfui arba Filipui de Malvuazenui, kad tu 
koneveiki normanus —ir nebėra kiauliaganio. Bematant taba- 
luotum ant vieno iš šių medžių, baidydamas visus, kurie tik 
drįstų piktai prieš ponybę šnekėti. 

— Nenaudėli! Nejaugi tu išduotum mane, pats pradėjęs ši- 
tokias kalbas! — suriko Gurtas. . 

— Išduoti tave! Ne,— atsakė juokdarys, — šitaip daro tik pro- 
tingi žmonės, kurgi man, kvailiui... Cit!.. Kas gi čia pas mus 
atkeliauja?— tarė jis, įsiklausydamas į artėjantį ir jau visai aiš- 
kiai girdimą arklių kanopų dundesį. - 

-— Ar tau ne vis tiek, kas ten atjoja,— tarė Gurtas, kuris jau 
turėjo susirinkęs visą savo bandą ir, Fangso padedamas, varė 
ją iš apytamsių miško proskynų. 

— Na, aš turiu pasižiūrėti šitų raitelių. — atsakė Vamba,— gal 
čia iš pasakų krašto atvyksta karaliaus Oberono ! pasiuntiniai, 

— Kad tu pastiptum,— supyko kiauliaganys— Šneka viso- 
kius niekus, o už kelių mylių siaučia baisi audra su žaibais ir 
perkūnija. Girdi, kaip tranko? O koks lietus! Kaip gyvas nesu 
matęs tokių stambių lašų. Pažiūrėk, vėjo nėra, o ąžuolai vaito- 
ja ir braška, tarsi skelbdami artėjančią audrą. Būk nors šiek 
tiek protingas — patikėk mano žodžiu, ir skubėkim. namo, kol 
audra dar mūsų neužklupo. Naktis bus baisi! 

Vamba, matyt, suvokė šių žodžių prasmę ir nusekė paskui 
savo draugą, kuris, pasiėmęs nuo žolės ilgą vėzdą, skubiai 
žingsniavo miško proskyna, kartu su Fangsu varydamas įvai- 
Tiais balsais kriuksinčią ir žvygaujančią bandą. 


II skyrius, 


Vienuolis — vizitatorius gudrus, 

Iš vienuolynų pelną rinkt vikrus, 

Labiau nei melstis mėgo jis medžioti, 

Jojikas karštas, vyras aukšto stoto,— 

Galėjo būt neblogu abatu; 

Arklidėj laikė daug žirgų ristų; 

Jam jojant, sagtys kamanų žvangėjo, 

Jų garsas plaukė per laukus pavėjui, 

Lyg varpas aidintis koplyčios tos, 

Kurios turtus jis švaistė nuolatos. 
Čoseris, „Kenterberio apsakymai“ 


Atiojančių raitelių keliamas dundesys kaskart vis labiau ar- 
tėjo, ir Vamba, nepaisydamas draugo raginimų, stoviniavo, nau- 
dodamasis kiekviena patogesne proga: čia nusiskindamas dar 
neprinokusių riešutų kekę, čia nusisukęs žvilgsniu lydėdamas 
šutiktą jauną baudžiauninkę. Todėl raiteliai netrukus juos ir pa- 
sivijo, 

Raitelių buvo dešimt. Du iš jų, būrio priešakyje, buvo, matyt, 
įžymūs asmenys, o kiti — jų tarnai. Atpažinti vieno visuome- 
ninę padėtį buvo nesunku — tai neabejotinai aukšto rango dva- 
sininkas. Jis vilkėjo bernardinų vienuolio drabužiais, bet jie 
pasiūti iš daug plonesnės ir geresnės medžiagos, negu leido vie- 
nuolyno įstatai. Apsiaustas su kapišonu buvo iš geriausios fla- 


! Oberonas — viduramžių epuose — miško dvasių valdovas. 

mandiškos gelumbės ir plačiomis grakščiomis Iklostėmis gaubė 
jo gražų, nors ir storoką liemenį. 

Jo veide tiek maža tebuvo vienuoliško nuolankumo, kiek jo 
drabužiuose paniekos pasaulietiškai prabangai. Jo bruožai 
būtų. buvę malonūs, jei iš po blakstienų slaptai nebūtų blyk- 
čiojusi gudri epikurietiška liepsnelė, rodanti jį esant apdairų 
goslūną. Tačiau luomas bei aukšta padėtis buvo išmokę jį pui- 
kiai valdytis: panorėjęs jis galėjo rodytis iškilnus, nors natūra- 
liai jo veide atsispindėjo linksmas geraširdiškas atlaidumas. 
Nepaisant vienuolyno įstatų nei popiežiaus ediktų, šio aukš- 
to bažnyčios pareigūno „rankovės buvo papuoštos ir apsiūtos 
brangiu kailiu, apsiaustas pakaklėje susegtas auksine sagtimi. 

Garbingasis vienuolis jojo gražiai įsiganiusiu mulu, kurio pa- 
balnojimas buvo nepaprastai puošnus, o kamanos pagal anų 
laikų madą nukarstytos sidabriniais skambalėliais. Jo laikyse- 
noje nebuvo vienuoliško nerangumo, priešingai, jis sėdėjo ant , 
mulo grakščiai ir tvirtai kaip įgudęs raitelis. Beje, šitokia kuk- 
lia priemone, nors ir puošniai pabalnota bei risnojančia ramiai 
ir švelniai, galantiškasis vienuolis tesinaudojo tiktai kelionėje. 
Kitokiems atvejams vienas pasaulietis tarnas iš jo palydos vėdė 
puikiausią ispanišką žirgą. Šį šaunųjį žirgą kartu su visu bal- 
nu dengė ilga, beveik žemę siekianti gūnia, gausiai išsiuvinėta 
kryžiais, mirtomis ir kitomis bažnyčios emblemomis. Kitas tar- 
nas vedė nešulinį mulą, apkrautą, matyt, dvasininko manta; du 
vienuoliai, to paties ordino, tik žemesnio laipsnio, jojo viso bū- 
rio užpakalyje; jie juokėsi ir šnekučiavosi, nedaug tekreipdami 
dėmesio į kitus raitelius. 

Šio aukštojo dvasininko bendrakeleivis buvo keturiasdešimt 
su viršum metų vyras, lieknas, stiprus ir raumeningas; jo atle- 
tiška figūra buvo tarytum vien iš raumenų, kaulų ir sausgyslių, 
ir atrodė, kad jo kūnas, perkentęs begales sunkiausių vargų, 
galėjo dar antra tiek iškęsti. Jis buvo su skaisčiai raudona ke- 
pure kailiniu apvadu. Raiškių bruožų jo veidas, keliąs pagarbią- 
baimę ir rodąs įgimtą energiją ir jėgą, nuo atogrąžų saulės bu- 
vo įdegęs juodai kaip negro; šiaip jis atrodė ramus, tarytum 
užsnūdęs po praužusios aistrų audros, tačiau kaktoje išsišovu- 
sių gyslų, viršutinės lūpos bei juodų ūsų virpčiojimas aiškiai 
rodė, kad toji audra kiekvieną akimirką gali vėlei pakilti. Jo 
įžvalgios, skvarbaus žvilgsnio tamsios akys bylojo visą jo nu- 
galėtų kliūčių ir pergyventų pavojų istoriją ir atrodė skatinte 

skatino kitus pasipriešinti jo norams — vien tiktai tam, kad jis 
patirtų malonumą savo narsumu ir jėga nublokšti priešininką 
nuo kelio. Viena akis, virš kurios buvo gilus randas, truputėlį 
žvairavo, ir nuo to jo išraiška darėsi dar atšiauresnė. . 

Šis raitelis, kaip ir jo bendrakeleivis, buvo apsisiautęs ilgu 
vienuolišku apsiaustu, bet raudona to apsiausto spalva rodė jį 
nepriklausant nė vienam iš keturių didžiųjų ordinų. Ant deši- 
niojo peties baltavo gelumbinis platėjančiais galais kryžius. Po 
šiuo apsiaustu buvo matyti kitas apdaras, atrodytų, visai ne- 
derantis — šarvai su rankovėmis ir pirštinėmis iš smulkučių 
metalinių žiedelių. Šarvai padaryti labai išmaniai ir taip priglu- 
dę prie kūno, kaip šių laikų megztiniai iš minkštų viinų. Ant 
šlaunų, kiek buvo matyti pro apsiausto klostes, irgi buvo to- 
kie pat šarvai; keliai apsaugoti plono plieno plokštelėmis, o 
blauzdos aptemptos šarvinėmis blauzdinėmis. Už diržo kyšėjo 
ilgas dviašmenis durklas — vienintelis jo ginklas. 

Jis jojo ne mulu, bet stipriu kelioniniu arkliu, tausodamas 
šaunų žirgą, kurį vienas jo ginklanešys vedėsi iš paskos. Žir- 
gas buvo. pilna kovine apranga; prie balno iš vienos pusės ky- 
bojo trumpakotė alebarda, inkrustuota auksu, iš kitos — plunks- 
nomis papuoštas riterio šalmas, šarvų gaubtuvas ir ilgas dviaš- 
menis kardas. Antras ginklanešys nešė iškėlęs savo pono ietį; 
prie ieties smaigalio plevėsavo nedidelė vėliavėlė su tokios pat 
formos kryžium, kaip ir tas, kuris buvo užsiūtas ant apsiausto 
peties. Tas pats ginklanešys nešė ir nedidelį trikampį skydą, 
apdengtą skaisčiai raudona gelumbe, slepiančia užrašytą ant 
skydo devizą. 

Už šių dviejų ginklanešių jojo dar du tarnai; tamsūs jų vei- 
dai, balti turbamai ir rytietiški drabužiai rodė juos kilus ku- 
rioje nors tolimoje rytų šalyje. Šis karys ir jo palyda išrodė 
keistai, kaip ne šio krašto; jo ginklanešių apdaras buvo pra- 
bangus, rytiečiai tarnai turėjo sidabrinius antkaklius ir tokias 
pat apyrankes ant pusiau nuogų tamsiaodžių rankų ir kojų. 
Brangus drabužių šilkas, įmantrūs siuvinėjimai bylojo apie jų 
šeimininko turtingumą ir aukštą kilmę, bet tuo pačiu ryškiai 
konirastavo su karišku jo paties apdaro paprastumu. Jie buvo 
apsiginklavę lenktais kardais auksu inkrustuotomis rankenomis 
bei makštimis ir turkiškais durklais, dar puošniau išgražintais. 
Be to, kiekvienas dar turėjo prisirišęs prie balno po pundelį 
iečių, keturių pėdų ilgio ir su aštriais plieniniais antgaliais. Šių 

tarnų jojami arkliai atrodė taip pat iš tolimųjų kraštų atkelia- 
vę. Jie buvo arabų veislės: liekni, grakštūs, mažais kojų šepetu- 
kais, lengvų švelnių judesių, visai nepanašūs į tuos stambius 
ir sunkius eržilus, kurie auginami Normandijoje ir Flandrijoje 
kariams jodinėti su pilna apranga ir šalia kurių jie atrodė sta- 
čiai it šešėliai. 

Šis keistas raitelių būrys sudomino ne tik Vambą, bet ir rim- 
tesnį jo draugą. Jis tučtuojau pažino, kad vienuolis — tai Žor- 
vo vienuolyno prioras, pagarsėjęs visoje apylinkėje medžiok- 
lės bei pokylių mėgėjas ir, jei tikėsime gandais, linkęs taipogi 
į kitas pasaulietiškas pramogas, dar labiau nesuderinamas su jo 
vienuoliškais apžadais. 

"Tačiau anais laikais taip atlaidžiai buvo žiūrima į dvasinin- 
kų — tiek vienuolių, tiek kunigų — elgesį, kad prioras Eimeris 
turėjo gerą vardą toli aplink vienuolyną. Dėl linksmo, nerūpes- 
tingo būdo, dėl greitumo visada atleisti kasdienines nuodėmes 
jis buvo mėgstamas vietinės diduomenės ir bajorijos, juo la- 
biau kad ir pats priklausė aukštakilmei normanų giminei. Ypa- 
tingai damos nėlinko nagrinėti dorovingumą žmogaus, kuris 
buvo ne tik uolus gražiosios lyties gerbėjas, bet ir mokėjo 
įvairiausiomis priemonėmis išsklaidyti nuobodį, taip dažnai įsi- 
braunantį į senovės feodalų pilių menes. Prioras dalyvaudavo 
medžioklėse su didesniu įkarščiu, negu derėjo, ir turėjo geriau- 
sius sakalus ir greičiajsius kurtus visoje šiaurėje, dėl to buvo 
itin vertinamas bajorų jaunimo. Su senimų jis vaidino kitą 
vaidmenį ir prireikus sugebėdavo puikiai tą vaidmenį atlikti. 
Nors apsiskaitęs tik gana paviršutiniškai, jis mokėjo padaryti 
savo tariamu išsimokslinimu gilų įspūdį aplinkiniams nemok- 
šoms; jo manierų bei kalbėsenos orumas ir aukštas tonas, kai 
samprotavo apie bažnyčios ir dvasininkijos autoritetą, darė ne 
mažiau gilų įspūdį, kad jis tikrai šventas žmogus. Net prastuo- 
liai, griežčiausi aukštųjų luomų kritikuotojai, ir tie atlaidžiai. 
žiūrėjo į prioro Eimerio lengvabūdiškumą. Jis buvo dosnus, o 
už dovanų dalijimą, kaip žinoma, atleidžiama daugybė nuodė- 
mių. Vienuolyno pajamos, kurių didesnė dalis buvo jo žinioje, 
me tik tiekė jam išteklių nemažoms asmeninėms išlaidoms, bet 
sr leido dosniai remti aplinkinius valstiečius, palengvinant jiems 
-priespaudos ir neturto naštą. Jei priorui Eimeriui pasitaikydavo 
pemelyg įsikarščiuoti medžioklėje ar per ilgai užsibūti poky- 
lyje, jei priorą Eimerį kas pamatydavo brėkštant įsprunkantį į 


22 


vienuolyną pro užpakalinius vartelius po kiaurą naktį užtruku- 
sio pasimatymo — žmonės tiktai gūžtelėdavo pečiais ir nieko 
nesakydavo dėl šitokių prioro nukrypimų nuo doros kelio, pri- 
simindami, kad lygiai taip pat nusidėdavo ir daugelis kitų dva- 
sininkų, anaiptol neturinčių tų gerų ypatybių, kuriomis atpirk- 
davo savo kaltes prioras. Žodžiu, prioras Eimeris ir jo būdas 
buvo gerai pažįstami abiem mūsų saksams; jie nerangiai nusi- 
lenkė jam ir gavo už tai palaiminimą. 

Tačiau nepaprastas Eimerio bendrakeleivis ir jo palyda taip 
buvo juos sudominusi ir nustebinusi, kad jie ne visai tenugirdo 
klausimą, kuriuo prioras į juos kreipėsi. 

-- Aš jus klausiu, vaikai mano, — pakartojo prioras, pakelda- 
mas balsą, — ar nėra čia kur arti gero žmogaus, kuris iš meilės 
dievui ir pagarbos šventajai mūsų motinai bažnyčiai sutiktų 
pemnakvydinti ir pavalgydinti du nuolankiausius jos tarnus? 

Jo tonas buvo išdidus ir visai nesiderino su išviršiniu jo 
žodžių kuklumu. 

„Du nuolankiausius motinos bažnyčios tarnus! — pagalvojo 
Vamba, tačiau garsiai šios savo minties neišreiškė.— Norėčiau 
pamatyti jos rūmininkus, taurininkus ir kitus šeimynykščius!“ 

Paskui jis pakėlė į priorą akis ir atsakė: 

— Jei garbingieji tėvai mėgsta sočiai papietauti ir minkštai 
pamiegoti, tai, pajoję dar keletą mylių, ras Brinksvorto abati- 
ją, kur bus priimti, kaip ir dera aukštam jų rangui; o jei jiems 
būtų mieliau praleisti šį vakarą atgailaujant, tegu pasuka antai 
ta miško proskyna, kuri nuves tiesiai į Kopmanhersto atsisky- 
rėlio būstinę, kur tasai dievobaimingas žmogus pernakvydins ir 
atkalbės bendrai vakarines maldas. 

Tačiau prioras neigiamai pakratė galvą, išklausęs abu pasiū- 
lymus. 

— Mano gerasis draugę— tarė jisai, — jei tavo Žvangučių 
skambėjimas nebūtų sumaišęs tau proto, žinotum, kad mes, 
dvasininkai, nemėgstame svečiuotis vieni pas kitus, bet kreipia- 
mės tuo reikalu į pasauliečius, kad jie turėtų progos patarnauti 
dievui, pavaišindami ir pagerbdami jo tarnus. 

— Teisybė — atsakė Vamba,—aš asilas, todėl turiu garbę 
nešioti tokius. pat skambalėlius, kaip ir jūsų šventenybės mulas; 
vis dėlto aš maniau, kad motinos bažnyčios ir jos tarnų gerašir- 
diškumas, kaip ir kitų žmonių, pasireiškia visų pirma patiems 
sau. . 

— Gana jau tų įžūlių kalbų, tu akiplėša! — suriko ginkluota- 
sis raitelis, išdidžiai ir griežtai pertraukdamas juokdario šneką.— 
Parodyk greičiau kelią pas. .. Kaip jūs pavaidinote tą franklimą !, 
priore Eimeri? 

— Sedrikas, — atsakė prioras. — Sedrikas Saksas. Pasakyk 
man, drauguži, ar toli dar jo pilis ir ar gali mums parodyti ten 
kelią? 

— Surasti kelią bus nelengva,— atsakė Gurtas, prabildamas 
pirmą kartą. — Be to, Sedriko namuose anksti einama gulti. 

— Netauzyk niekų,— tarė karys — galės atsikelti ir priimti 
tokius, kaip mes, pakeleivius. Mes nemaldausime vaišingumo, 
turėdami teisę jo reikalauti. 

— Nežinau — niūriai tarė Gurtas,— ar aš privalau rodyti ke- 
lią į savo pono namus žmonėms, kurie varu reikalauja to, ko 
kiti mielai prašytų kaip malonės. 

— Tu čia dar ginčysies su manim, verge! — suriko karys. 
Spustelėjęs pentinais arklį, pasuko jį skersai tako ir pakėlė vy- 
tinį, ketindamas nubausti įžūlų kaimietį. 

Gurtas blykstelėjo į jį piktu ir pagiežingu žvilgsniu ir įtū- 
žęs, nors kiek neryžtingai, .griebėsi peilio; bet tuo pačiu mo- 
mentu prioras Eimeris pavarė pirmyn savo mulą ir, sustojęs 
tarp kario ir kiauliaganio, užkirto kelią pavojingam susirė- 
mimui. 

— Ne, broli Brianai, švenčiausios Marijos vardu prašau pri- 
siminti, kad jūs dabar nebe Palestinoj. Ten jūs viešpatavote tarp 
stabmeldžių turkų ir netikių saracėnų, o čia, savo saloje, mes 
nemėgstame smūgių ir priimame juos tik iš šventosios bažny- 
čios, kuri mus baudžia mylėdama. Sakyk man, gerasis žmoge- 
li — tarė jis Vambai, paremdamas savo žodžius nedideliu. si- 
dabriniu pinigu — kaip patekti pas Sedriką Saksą; tu turi žino- 
ti kelią, ir tavo pareiga parodyti jį bet kuriam pakeleiviui, tuo 
labiau tokiems, kaip mes, dvasiško luomo žmonėms. 

— Iš tiesų, garbusis tėvę,— atsakė juokdarys, — aš taip išsi- 
gandau saracėniškos jūsų garbingo bendrakeleivio galvos, kad 
visai užmiršau kelią namo — nežinau, ar pats ten šįvakar pa- 
teksiu. 

— Niekai —tarė abatas,— jei tik panorėsi, rasi kelią. Šis 
garbingasis brolis visą savo amžių kariavo su saracėnais, va- 


! Franklinas — laisvas nekilmingas žemvaldys. 

duodamas šventąjį kapą. Jis priklauso tamplierių ordinui !, apie 
kurį tu galbūt esi girdėjęs. Jis pusiau vienuolis, pusiau karys, 

— Jei jis pusiau vienuolis,— tarė juokdarys, — tai jam nede- 
rėtų taip neprotingai elgtis su praeiviais, nors tie ir neskubėtų 
atsakinėti į klausimus, kurie, tiesą sakant, jiems visiškai ne- 
rūpi. 

— Na, aileidžiu tau už juokus, — tarė abatas, — bet parodyk 
man kelią į Sedriko pilį. 

— Gerai, — atsakė Vamba,— jūsų šventenybės turite joti štai 
šiuo taku, kol prijosite susmukusį žemėn kryžių, kurio tematyti 
tik viena viršūnė, ir tai ne daugiau kaip per uolektį. Nuo šito 
kryžiaus eina į priešingas puses keturi keliai. Pasukite kairėn, 
ir aš tikiuosi, kad jūsų šventybės būsite po stogu, dar neatūžus 
audrai. 

Abatas padėkojo išmintingam patarėjui, ir raitelių būrys, pen- 
tinais paraginęs arklius, nušuoliavo tolyn tokiu greičiu, kokiu 
skuba nakvynėn žmonės, gelbėdamiesi nuo artėjančios audros. 
Kada jų arklių kanopų dundesys nutilo tolumoje, Gurtas tarė 
savo draugui: 

— Jei pagarbieji tėvai paklausys tavo gudraus patarimo, tai 
jie šįvakar vargu bepasieks Rotervudą. 

— Taip, — tarė juokdarys šyptelėjęs— bet jie gali pasiekti 
Šefildą, jei tokia bus jų laimė, o ten jiems kaip tik vieta. Ne 
toks aš blogas medžiotojas, kad rodyčiau šunims elnės guolį, 
jeigu nenoriu, kad ją sumedžiotų. 

— Tavo teisybė, — tarė Gurtas,— blogai būtų, jei tasai Eime- 
ris pamatytų ledi Roveną; ir gal dar blogiau būtų, jei Sedrikas 
susivaidytų su šiuo karingu vienuoliu, ką jis tikrų tikriausiai ir 
padarytų. Bet mudu -daug neplepėkime, o tik žiūrėkime ir 
klausykimės kaip geri tarnai. 

Grįžkime dabar prie abiejų raitelių, kurie netrukus toli paliko 
Sedriko vergus. 

— Ko gi iš tikrųjų norėjo šitie akiplėšos,— tamplierius pa- 
klausė abatą,— ir kodėl neleidote man jų nubausti? 

— Ei, broli Brianai —atsakė prioras — vienas jų — kvailys, 
ir būtų sunku iš jo reikalauti, kad atsakytų už savo kvailys- 


! Kryžiaus karų epochoje (XI-XIII a) atsirado riterių ordinai — 
tamplierių (nuo prancūzų kalbos žodžio „Temple“ — šventovė), joanitų 
(šventojo Jono. ordinas) ir kt., kuriais pasinaudodama katalikiškoji re- 
akcija siekė savo politinių tikslų. 

tes; O antrasis nepraustaburnis priklauso tų laukinių, atšiaurių 
ir nesutramdomų žmonių giminei, kurios palikuonių, kaip jau 
daug sykių esu jums sakęs, vis dar galima sutikti pavergtųjų 
saksų tarpe. Jiems nėra didesnio malonumo, kaip kiekviena 
proga rodyti neapykantą savo nugalėtojams. 

— Tučtuojau išmokyčiau juos mandagumo, — tarė Brianas. — 
Aš juk esu pratęs turėti reikalų su tokiais akiplėšomis. Mūsų 
belaisviai turkai tokie pat įnirtingi ir nenulenkiami, kaip pat- 
sai Odinas !, tačiau, išbuvę porą mėnesių mano namuose, Ver- 
gų prievaizdo žinioje, jie pasidarydavo romūs, nuolankūs bei 
paslaugūs ir stropiai vykdydavo visus mano norus. Tiesa, sere, 
nuolatos reikia saugotis nuodų ar durklo: jie kiekviena pato- 
gesne proga mielai naudojasi tiek vienu, tiek ir kitu. 

— Taigi — atsakė prioras Eimeris— Kiekviena tauta turi sa- 
vo papročius. Tačiau, jei jūs būtumėte sušėręs tam piemeniui, 
mes būtumėm nesužinoję kelio į Sedriko pilį; negana to, -jei 
mums ir būtų pasisekę ten patekti, Sedrikas neabejotinai būtų 
susiėmęs su jumis už vergo primušimą. Atminkite, ką esu jums 
sakęs: tasai turtuolis frankltinas išdidus, karštabūdis, pavydu- 
lingas ir atšiaurus; jis priešiškai nusistatęs prieš visus mūsų di- 
dikus, net prieš savo kaimynus — Redžinaldą Fron de Befą ir 
Filipą Malvuazeną, kurie juk juokauti nemėgsta. Jis tvirtai lai- 
kosi savo giminės privilegijų ir taip didžiuojasi kilęs iš pat 
Hervardo?, garsaus Heptarchijos“ gynėjo; kad jo niekas ne- 
vadina kitaip, kaip Sedriku Saksu. Jis atvirai didžiuojasi pri- 
iklausąs savo kilme tai pačiai tautai, kurios atsižada daugelis jo 
tautiečių, kad išvengtų vargų ir nėlaimių, tenkančių nigalėtųjų 
daliai. . 
— Priore Eimeri— tarė -tamplierius— jūs toks moterų ger- 
bėjas, jų grožio žinovas, ne mažiau už trubadūrus įgudęs vi- 
suose meilės reikaluose, tai toji visų garbinamoji 16di Rovena 
turėtų būti tikrai grožio stebuklas, jei, kaip sakote, dėl jos verta 
musileisti ir net įsiteikti šitokiam mulkini ir maištininkui, koks, 
anot jūsų, yra jos tėvas Sedrikas, 


1 Odinas — vyriausias dievas skandinavų mitologijoje. 

2 Hervardas—anglosaksų vadas, dalyvavęs sukilimuose prieš 
užkariautojus normanus. “ 

3 Heptarchija — pirmosios septynios nepriklausomos saksų ka- 
ralystės Pietų Anglijoje VI amžiuje. 

— Sedrikas jai ne tėvas, — atsakė prioras — tik tolimas jos 
giminaitis; jinai kilusi iš daug kilmingesnės šeimos, negu jis. 
Jis apsiėmė ją globoti ir myli ją taip, kad nė tikros dukters 
labiau nemylėtų. Apie jos grožį netrukus pats galėsite spręsti, 
ir tegu aš būsiu eretikas, o ne ištikimas bažnyčios sūnus, jei 
jos skaistus veidelis ir išdidus, bet kartu ir švelnus romių žyd- 
rų akių žvilgsnis neišdildys iš jūsų atminties tamsiaplaukių Pa- 
lestinos gražuolių ir net pačių Mahometo rojaus hurijų. 

— O jeigu jūsų išgirtoji gražuolė — tarė tamplierius— pa- 
sirodys ne tokia jau graži, tai atsimenate mūsų lažybas? 

— Mano auksinė grandinėlė — atsakė prioras;-—-o jūsų de- 
šimt statinių itališko vyno. Jas aš galiu laikyti savomis, tarsi 
jau stovėtų vienuolyno rūsyje, užrakintos mano rūsininko se- 
nojo Deniso. 

— Bet juk ginčą išspręsti dūs pavedėte man,— tarė tamplie- 
rius, — ir aš pralaimėsiu tik tuo atveju, jei pats pripažinsiu, kad 
nuo pernykščių sekminių nesu matęs tokios gražios mergaitės. 
Argi ne taip mudu susitarėme? Priore, aisisveikinkite su savo 
grandinėle. Aš ją užsidėsiu ant savo antkrūtinio Ašbi-de-1a-Zušo 
turnyre. 

— Jei teisingai išlošite— tarė prioras — tai ir dėvėkite, kaip 
tik jums patinka. Aš patikėsiu jūsų sprendimu, jei patvirtinsite 
jį ziterio ir dvasininko garbės žodžiu. Bet vis dėlto, broli, pa- 
Iklausykite mano patarimo ir pasistenkite būti mandagesnis, nes 
čia ne stabmeldžiai belaisviai ir ne rytiečiai vergai. Sedrikas 
Saksas yra toks žmogus, kad jeigu tik ko įsižeis — o jis labai 
greit įsižeidžia,— tai meatsižvelgs, kad jūs riteris, nepaisys aukš- 
tos mano padėties nei švento mudviejų luomo ir išvarys mus 
iš savo namų nakvoti su vieversiais, nors ir vidurnaktis būtų. 
Ir būkite atsargus — pernelyg ilgai nežiūrėkite į Roveną, km- 
Tią jis nepaprastai pavydulingai myli ir saugoja. Jei sukelsime 
tuo atžvilgiu nors mažiausią įtarimą, viskas baigta. Sako, jis iš- 
varęs iš namų vienturtį savo sūnų vien už tai, kad tas išdrįso 
pakelti įsimylėjusias akis į šią gražuolę. Matyt, ją tegalima gar- 
binti tiktai iš tolo, prisiartinti prie jos teleidžiama tik su tokio- 
mis mintimis, su kokiomis kreipiamės į švenčiausią mergelę 
prie altoriaus. 

— Na, tebūnie ir taip, — atsakė tamplierius.— Pasistengsiu tą 
vieną vakarą kaip reikiant susitvardyti ir elgsiuos droviai ir 
kukliai kaip mergužėlė. Bet kad jis varu iš namų išvarytų, to, 

galiu jus užtikrinti, su tokiais tarnais, kaip Hametas ir Abdala, 
visiškai nėra ko bijoti. Mes pakankamai stiprūs, kad gautume 
gerą nakvynę. Galite tuo neabejoti. 

— Iki to nereikėtų leistis — atsakė prioras,— bet štai ir že- 
mėn susmukęs kryžius, apie kurį mums kalbėjo juokdarys. Ta- 
čiau naktis tokia tamsi, kad sunku įžiūrėti kelią. Jis, rodos, 
sakė joti į kairę. 

— Į dešinę, — tarė Brianas.— Gerai atsimenu. 

— Į kairę, tikrai į kairę; prisimenu, kaip jis rodė savo medi- 
mio kardo galu. 

— Taip, bet kardą jis laikė kairiojoje rankoje ir rodė skersai 
savo kūno į priešingą pusę. . 

Kaip paprastai kad esti, kiekvienas atkakliai gynė savo nuo- 
monę; paskui paklausė tarnų, bet jie visą laiką buvo atokiau 
nuo savo ponų ir negalėjo girdėti Vambos nurodymų. Pagaliau 
Brianas, įsižiūrėjęs į tamsą, pastebėjo palei kryžių kažkokią 
žmogystą ir tarė: 

— Čia kažkas guli — miega, o gal ir negyvas. Hugo, paju- 
dink jį ieties smaigaliu. 

Ginklanešys nespėjo dar paliesti gulinčio, o šis jau pašoko ir 
sušuko gryna prancūzų kalba: 

— Kad ir kas tu būtum, elgiesi labai nemandagiai, pertrauk- 
damas mano apmąstymus. 

— Mes tenorėjome jus pasiklausti kelio,— tarė prioras — į 
Rotervudą, pas Sedriką Salksą. 

— Aš pats ten einu — atsakė nepažįstamasis— Jei turėčiau 
arklį, galėčiau jus ten nuvesti. Kelias klaidus, bet aš jį puikiai 
žinau. . 

— Mes tau padėkosime ir gerai atsilyginsime, drauguži — ta- 
Tė prioras, — jei mus saugiai nuvesi pas Sedriką Saksą. 

Ir jis liepė vienam tarnų persėsti ant jo ispaniško žirgo, o 
savo arklį atiduoti nepažįstamajam. ' : 

Vadovas pasuko visai į priešingą pusę, negu (buvo parodęs 
Vamba. Takas netrukus įvedė juos į pačią miško tankmę, čia 
kirto keletą upokšnių, prie kurių prieiti dėl klampių pelkių bu- 
vo gana pavojinga, bet nepažįstamasis tarsi nuojauta mokėjo 
rasti saugiausias vietas, kur žemė buvo kiečiausia, ir su di- 
deliu atsargumu bei apdairumu pagaliau išvedė būrį į plačią 
proskyną; čia, rodydamas jos gale didžiulį žemą ir gremėzdiš- 
ką pastatą, tarė: 

— Štai Rotervudas, Sedriko Sakso buveinė. 

Ši žinia labiausiai nudžiugino Eimerį, kurio nervai buvo ne 
per tvirčiausi ir kuris, bekeliaujant pavojingomis klampynėmis, 
taip buvo įsibauginęs, kad visai nebesidomėjo, kas tas jų vado- 
vas, ir nieko neklausinėjo. Užtat dabar, jausdamasis saugus ir 
arti nakvynės, jis su pagyvėjusių smalsumu kreipėsi į vadovą, 
teiraudamasis, kas jis ir iš kur. 

— Aš piligrimas !, ką tik sugrįžęs iš Šventosios Žemės, — at- 
sakė tas. 

— Geriau ten būtumėte pasilikęs kariauti ir vaduoti šventąjį 
karstą, — tarė tamplierius. : 

— Tiesa, garbusis riteri — atsakė piligrimas, kuriam riterio 
išorė, matyt, buvo gerai pažįstama.— Bet nėra ko stebėtis, kad 
taikingas valstietis, toks, kaip aš, sugrįžta namo, jeigu net tie, 
kurie su priesaika pasižadėję išvaduoti šventąjį miestą, dabar, 
pamiršę savo apžadus, jodinėja taip toli nuo tų vietų, kur juos 
šaukia pareiga. 

Tamplierius ibūtų piktai ką atsakęs, bet jam už akių užbė- 
go prioras, išreikšdamas savo nuostabą, kad nepažįstamasis po 
tiek laiko taip puikiai tebeatsimenąs visus miško takus. 

— Aš juk čia gimęs, — atsakė tas. 

Ir tuo momentu jie atsidūrė prieš Sedriko buveinę. 

Tai buvo žemas gremėzdiškas pastatas su daugybe vidaus kie- 
mų bei aptvarų. Tačiau, nors jo dydis ir rodė savininko turtin- 
gumą, savo architektūra šis pastatas visai nepanėšėjo į tas 
aukštas pilis su bokštais ir sustiprinimais, kuriose gyveno nor- 
manų didžiūnai. k 

Bet ir Rotervudas nebuvo visai neapsaugotas. Anais neramiais 
laikais jokia sodyba negalėjo apsieiti be sustiprinimų: priešingu 
atveju ji tuojau pat būtų buvusi apiplėšta ir sudeginta. Aplink 
visą pastatą ėjo gilus griovys, pilnas vandens iš gretimo upelio. 
Abipus šio griovio stūksojo dviguba nusmailintų rąstų tvora. Į 
sodybą buvo įeinama iš vakarų pusės pro vartus išorinėje tvo- 
roje; kilnojamasis tiltas jungė šiuos vartus su kitais tokiais pat 
vartais vidinėje tvoroje. Tie vartai buvo užstoti tam tikrų iš- 
kyšų; reikalui esant, buvo galima už jų pasislėpus apšaudyti 
priešą iš lankų ir laidyklių. 


! Piligrimas — keliaujantis maldininkas. 

Sustojęs prieš vartus, tamplierius garsiai ir nekantriai sutri- 
mitavo. Reikėjo skubėti, nes. lietus, ilgą laiką bauginęs kelei- 
vius, tuo metu pradėjo lyti kaip iš kibiro. 


III skyrius 


Tada — o varge! — prakilnusis saksas, 

Auksagarbanis, tvirtas, žydraakis, 

Atvyko iš šalies, kurios pakrantė 

Prigludus klausos Šiaurės jūros gausmo. 
Tomsonas, „Laisvė“ 


Erdvioje, bet neproporcingai žemoje menėje, ant ilgo ąžuo- 
linio stalo, padaryto iš storų, menkai teapdailintų lentų, stovė- 
jo paruošta Sedriko Sakso vakarienė. 

Abiejuose menės galuose liepsnojo didžiuliai židiniai, bet 
dūmtraukiai taip nevykusiai buvo įrengti, kad didesnė dūmų 
dalis pasilikdavo menėje ir nuo jų gegnės buvo pajuodusios ir 
žvilgėjo tarytum juodu laku nudažytos. Ant sienų kabėjo įvai- 
riausi medžioklės bei kovinės aprangos reikmenys, o kiekviena- 
me kampe buvo didelės suveriamos durys, kurios vedė į kitus 
šio milžiniško namo kambarius. 

Menė buvo įrengta (paprastai, kaip saksų laikais, ir Sedrikas 
tuo didžiavosi. Asla buvo plūktinė, kaip šių laikų- daržinėse, 
viename menės gale kiek pakilusi — šioje vietoje sėdėdavo tik 
šeimos mariai ir garbės svečiai. Skersai pakylos stovėjo stalas, 
užtiestas skaisčiai raudona staltiese; nuo jo vidurio išilgai visos 
menės stovėjo kitas, skirtas šeimynykščiams ir prastuoliams. 
Šitokius T raidės pavidalo stalus dar ir nūdien galima matyti 
senoviškuose Oksfordo ir Kembridžo namuose. Ant (pakylos ap- 
link stalą stovėjo stiprios kėdės ir krėslai iš drožinėto ąžuolo, 
o virš pakylos buvo medžiaginis baldakimas, iš dalies apsau- 
gantis ten sėdinčius aukštus asmenis nuo lietaus, patenkančia 
pro blogai dengtą stogą. 

Ties pakyla ant sienų kabėjo margaspalvės užuolaidos, tokiu 
pat raštu siuvinėtas kilimas buvo patiestas ant aslos, Likusioje 
menės dalyje nebuvo nei baldakimo, nei užuolaidų; paprastai 
nutinkuotos sienos buvo plikos, plūkta molio asla neuždengta, 
stalas be staltiesės, krėslų vietoj paprasti sunkūs suolai. 

Ties pačiu aukštutinio stalo viduriu stovėjo du iškilnesni 
krėslai namų šeimininkui ir šeimininkei. Ant vieno šių krėstų 
sėdėjo Sedrikas Saksas, nekantriai laukdamas vakarienės. Nors 
savo titulu jis buvo ne aukštesnis už taną!, tačiau dėl pavė- 
luotos vakarienės susierzino taip, kaip tiktų nebent olderme- 
mui 2, tiek senųjų, tiek naujųjų laikų. 

Iš Sedriko veido buvo aiškiai matyti, kad tai tiesiaširdis, bet 
ūmus ir karšto, irzlaus būdo žmogus. Vidutinio ūgio, tačiau pe- 
čiūkas ir ilgarankis, jis buvo to tvirto kūno sudėjimo, kuris 
rodo žmogų esant pratusį perkęsti visokiausius karo ar me- 
džioklės vargus; jo galva buvo taisyklingos formos, veidas pla- 
tus su didelėmis mėlynomis akimis, kupinas tokio geraširdišku- 
mo, kuris viena akimirka gali pavirsti staigiu nesutramdomu 
pykčiu. Puikybė ir įtarumas spindėjo jo akyse, nes šis žmogus 
visą gyvenimą kovojo už savo teises, kurios bet kada galėjo 
būti pažeistos. Jo ilgi geltoni plaukai buvo perskirti lygiu sklas- 
tymu, einančiu nuo pakaušio iki kaktos, ir krito ilgomis gar- 
banomis ant pečių. Žilo plauko nedaug tebuvo matyti, nors 
Sedrikas jau buvo bebaigiąs šeštąją dešimtį. 

Jis vilkėjo tamsiai žalia tunika, kurios apykaklė ir ranko- 
vių atvartai buvo apsiūti voverės kailiu. Tunika buvo neuž- 
sagstyta, ir po ja matėsi glaudžiai prigulusi raudonos gelum- 
bės palaidinė; tokios pat gelumbės buvo ir kelnės, siekiančios 
kelius. Kurpės buvo panašios kaip ir valstiečių, tiktai daug 
plonesnės odos ir susegtos iš priešakio auksinėmis sagtimis. Ant 
rankų jisai mūvėjo auksines apyrankes, ant kaklo turėjo užsi- 
dėjęs platų to paties brangaus metalo vėrinį. Susijuosęs gausiai 
brangakmeniais nusagstytu diržu, už kurio kyšojo trumpas ir 
tiesus dviašmenis durklas su labai aštriu smaigaliu. Už jo krėslo 
karojo ilgas skaisčiai raudonos gelumbės apsiaustas, apvedžio- 
tas kailiu, ir tokios pat medžiagos puošniai siuvinėta kepurė — 
išeiginis turtingo žemvaldžio apdaras. Į krėslo atlošą buvo at- 
remta trumpa ietis plačiu žvilgančio plieno smaigaliu, kuri iš- 
ėjus pasivaikščioti jam atstodavo lazdą, o prireikus ir ginklą. 

Keletas tarnų, kurių drabužiai buvo kiek panašūs į ištaigin- 
gą jų šeimininko apdarą, kiek —į skurdoką ir paprastą kiau- 
liaganio Gurto apsirengimą, žiūrėjo savo šeimininkūi į akis, 
laukdami jo įsakymų. Du ar trys vyresnieji tarnai stovėjo ant 


| Tanas—stambus žemvaldys iš kilmingosios diduomenės. 
2Oldermenas-— grafystės tarybos narys. 

pakylos už jo krėslo; kiti buvo žemesnėje menės pusėje. Buvo 
dar čia ir kitokios rūšies tarnų: trys dideli gauruoti kurtai, tiek 
pat stambių prakaulių pėdsekių, storasprandžių, didgalvių bei 
ilgaausių, ir du mažučiai šuniukai, kurie nūdien vadinami ter- 
įerais. Visi nekantriai laukė vakarienės, bet, jausdami blogą 
šeimininko nuotaiką, nesiryžo pertraukti jo niūraus tylėjimo; 
gal juos baugino ir trumpa balta lazdelė, gulinti ant stalo šalia 
Sedriko ir skirta jiems, kai įsikyri, tramdyti. Tik vienas senas 
vilkšunis su išpaikinto favorito familiarumų tupėjo prisišliejęs 
prie pat garbės krėslo ir kartkartėmis išdrįsdavo atkreipti į sa- 
ve šeimininko dėmesį, padėdamas jam ant kelių didelę gauruo- 
tą galvą arba paliesdamas nosimi jo ranką. Tačiau ir jį Sedri- 
kas pavarydavo, griežtu balsu šūkteldamas: „Šalin, Bolderi, ša- 
lin! Aš nenusiteikęs juokauti." 

Ir iš tiesų Sedriko nuotaika, kaip jau pastebėjome, buvo ne 
per puikiausia. Ledi Rovena, kuri buvo išjojusi mišparų į toli- 
mą bažnyčią, ką tik sugrįžo ir dabar turėjo persivilkti sušlapu- 
sius nuo audros drabužius. Be to, nesirodė Gurtas su savo ban- 
da, kurią jau seniai turėjo parginti iš miško. O laikai buvo to- 
kie neramūs, visada reikėdavo bijoti, kad nesusitiktum plėšikų 
arba kad neužpultų kuris nors kaimynas baronas, užtenkamai 
stiprus nesiskaityti su nuosavybės teisėmis. Čia ne juokai, nes 
didžią saksų dvarininkų turto dalį sudarė kaip tik jų kiaulių 
bandos, ypač miškingose srityse, kur šitie gyvuliai lengvai su- 
siranda maisto. . 

Prie šių blogos nuotaikos priežasčių prisidėjo dar ir ta, kad 
saksų tanas pasigedo savo mylimojo juokdario Vambos, kurio 
juokai bei pokštai paskanindavo vakarienę ir gausiai geriamą 
alų bei vyną. Vakarienės laikas seniai jau praėjo, ir Sedrikas 
buvo gerokai praalkęs, nes nuo pat vidurdienio nieko burnoje 
neturėjo. Bloga jo nuotaika reiškėsi trumpom frazėm — tarpais 
jas sumurmėdavo panosėje, tarpais kreipdavosi į,stovinčius ap- 
link tarnus, ypatingai į savo taurininką, kuris lyg kokių rami- 
namų vaistų paducdavo jam sidabrinę taurę vyno. - 

— Kodėl ledi Rovena taip ilgai gaišta? 

— Jinai turi juk persirengti — atsakė viena iš tarnaičių su 
tokia savikliova, su kokia paprastai ponios favoritė tarnaitė at- 
sakinėja šeimos galvai — Jūs pats nenorėtumėte, kad ji ateitų 
vakarienės tik su kyku ir sijonu; o nė viena dama visoje apy- 
linkėje neapsirengia greičiau už mūsų ledi Roveną. 

Į šį neginčytiną argumentą Sedrikas tik sumurmėjo kažką ne- 
aiškiai, o paskui pridūrė: 

— Duok dieve, kad kitą kartą, kai ji keliaus į šventojo Jo- 
no bažnyčią, pasitaikytų geresnis oras. Betgi, po šimts velnių — 
kalbėjo jis toliau, kreipdamasis į taurininką ir pakeldamas bal- 
są, tarsi nudžiugęs, kad galės išgiežti apmaudą be prieštaravi- 
mų ir atkirčių — ką, po šimts velnių, veikia iki šiol Gurtas miš- 
ke? Kad tik nesulauktume blogų žinių apie bandą! O jis buvo 
toks ištikimas ir apdairus tarnas! Aš net buvau begalvojąs duo- 
ti jam geresnę tarnybą — būčiau gal priskyręs prie savo saT- 
gybinių. 

Taurininkas Osvaldas kukliai pasakė, kad dar nėra taip vėlu, 
nes vos tik valanda tepraėjo po varpo — signalo žiburiams ge- 
sinti, bet ši pastaba dar labiau suerzino Sedriką, nes taurinin- 
kas ištarė nepakenčiamą sakso ausims žodį. 

— Kad nelabasis pagautų tą signalinį varpą, — sušuko Sedri- 
kas, —ir tą tironą, kuris jį prasimanė, o taip pat ir tą beširdį 
vergą, kuris drįsta jį minėti saksų kalba, sakso ausims girdint! 
Signalinis varpas! — pradėjo jis vėl patylėjęs.— Kaipgi, signa- 
linis varpas! Varpas, kuris verčia dorus žmones gesinti žibu- 
rius, kad plėšikai ir vagys galėtų darbuotis tamsoje. Taip, sig- 
nalinis varpas! Redžinaldas Fron de Befas ir Filipas de Malvua- 
zenas žino gerai, kokia nauda iš signalinio varpo, kaip žinojo 
patsai Vilhelmas Išsigimėlis ir kiti perėjūnai normanai, kovo- 
ję prie Hastingso. Išgirsiu gal netrukus, kad mano banda pa- 
grobta tų alkanų banditų gaujai nuo bado gelbėti. Juk kaip ki- 
taip juos išlaikys, jei ne vagystėmis ir plėšimais! Mano ištiki- 
mas tarnas nužudytas, mano turtas — plėšikų grobis, o Vam- 
ba... Kurgi Vamba? Kažkas, rodos, sakė, kad jis išėjęs su 
Gurtu? . 

Osvaldas tai patvirtino. 


— Šitaip? Na, kaskart vis geresnės naujienos! Gal ir jį bus 
pačiupę, tą kvailį saksą, kad tarnautų kokiam normanų lordui. 
Tiesą sakant, ir mes visi kvailiai, kad jiems tarnaujame ir ken- 
čiame jų pašaipas bei panieką, tarytum būtume gimę puspro- 
čiai. Bet aš jiems atkeršysiu! — sušuko pašokdamas ir, įsivaiz- 
duotos nuoskaudos padilgintas, pastvėrė ietį —— Aš paduosiu 
skundą į didžiąją tarybą; aš turiu draugų, turiu šalininkų. Iš- 
šauksiu normaną į garbingą kovą, kaip pridera vyrui. Tegu jis 

stoja su savo šarvais ir skydais ir visu tuo, kas suteikia drąsos 
bailiui. Šia ietimi aš perverdavau šarvus, triskart stipresnius už 
jų kovos skydus. Jie mano, kad aš senas, bet aš, nors bevaikis 
ir vienišas, parodysiu jiems, kad Sedriko gyslomis teka Her- 
vardo kraujas. O Vilfredai, Vilfredai! — suvaitojo jis tylesniu 
balsu, — kad tu būtum sutramdęs savo beprotišką aistrą, tavo 
tėvas nebūtų palikęs senatvėje lyg vienišas ąžuolas, atstatęs į 
audrą plikas, aplaužytas šakas: 

Nuo šių minčių jo pyktis praėjo ir jį apėmė liūdesys. Jis pa- 
dėjo į šalį ietį, vėl atsisėdo ir sėdėjo, panarinęs galvą ir giliai 
susimąstęs. 

Iš šio susimąstymo staiga jį pažadino rago balsas. Visi šunys 
menėje atsiliepė į tą balsą garsiu lojimu ir staugesiu. Baltajai 
lazdelei ir tarnams teko nemaža pasidarbuoti, kol pagaliau pa- 
sisekė juos nutildyti. 

— Ei, tarnai, prie vartų! — riktelėjo Sedrikas, kai šunų bal- 
sai aptilo ir tarnai jau galėjo išgirsti jo žodžius.— Pažiūrėkite, 
kokių žinių atnešė mums šis ragas. Gal jis praneša apie plėši- 
mus ir piktadarybes, įvykusias mano žemėje. 

Nepraėjo nė trijų minučių, ir sugrįžęs tarnas pranešė, kad 
prioras Eimeris iš Žorvo vienuolyno ir gerasis riteris Brianas de 
Bua-Gilberas, narsaus ir garbingo tamplierių ordino komando- 
rius, su nedidele palyda prašo priimti ir pernakvinti juos, be- 
keliaujančius į turnyrą, įvyksiantį poryt netoli Ašbi-de-la-Zušo. 

— Eimeris? Prioras Eimerist Ir Brianas de Bua-Gilberas? — 
murmėjo Sedrikas.— Abu normanai... Na, vis vien — normanai 
ar saksai, priimt reikia. Rotervudo vaišingumas turi būti be 
priekaišto. Bus deramai priimti, jei jau teikėsi čia apsistoti. Ži- 
noma, maloniau būtų buvę, jeigu būtų risčia prajoję pro šalį. 
Šiaip ar taip, negražu neduoti pakeleiviams nakvynės ir jų ne- 
pavalgydinti. Pagaliau reikia tikėtis, kad, būdami svečiai, ir 
normanai suvaldys savo įžūlumą ir ne taip išdidžiai elgsis. Eik, 
Hundibertai,— kreipėsi jis į vyriausią tarną, stovintį už jo krės- 
lo su balta lazda rankoje,— paimk šešis tarnus ir nuvesk pake- 
leivius į svečių kambarius. Pasirūpink ių arkliais ir mulais ir 
žiūrėk, kad palydai tapogi nieko netrūktų. Duok jiems persi- 
vilkti drabužius, jei panorės: liepk sukurti ugnį ir paduoti jiems 
vandens nusiprausti, pasiūlyk vyno ir alaus atsigerti. Virė- 
jams pasakyk, kad jie dar ką nors skubiai pridėtų prie vaka- 
rienės, ir liepk ją paduoti, kai tik svečiai bus pasiruošę vaka- 

rieniauti. Pasakyk jiems, Hundibertai, kad Sedrikas ir pats būtų 
išėjęs jų pasitikti, bet yra davęs apžadus neiti toliau kaip per 
tris žingsnius nuo pakylos, jei svečiai nepriklauso karališkajai 
saksų šeimai. Eik! Žiūrėk, kad viskas būtų kaip reikiant. Tegu 
tie išdidėliai paskui nesako, kad storžievis Saksas esąs nusu- 
sęs šykštuolis. 

Hundibertas su keliais tarnais išėjo šeimininko įsakymų vyk- 
dyti. 

— Prioras Eimeris,— pakartojo Sedrikas, žiūrėdamas į Osval- 
dą.— juk tai — jei neapsirinku — yra tikras Žilso de Molvere- 
rio, dabartinio lordo Midilhemo, brolis. | 

Osvaldas tai patvirtino, pagarbiai linktelėdamas galvą. | 

— Jo brolis užėmė pilį ir pasigrobė tėvoniją, priklausiusią 
daug kilmingesnei už jį Ulfgoro Midlhemo giminei. Bet kuris 
gi iš normanų lordų nėra panašiai pasielgęs? Šis prioras, sako, 
linksmas dvasiškis ir labiau mėgsta vyno taurę bei medžioklės 
ragą, negu varpų gaudesį ir maldas. Na, gerai. Tegu įeina — 
priimsiu jį kaip dera. O kokia to tamplieriaus pavardė? 

— Brianas de Bua-Gilberas. 

— Brianas de Bua-Gilberas?— pakartojo Sedrikas susimąstęs, 
tarytum būtų su kuo ginčijęsis. Gyvendamas visą laiką tarnų 
tarpe, jis įprato šnekėdamasis labiau kreiptis į save, negu į ki- 
tus.— Bua-Gilberas? Plačiai žinoma pavardė, garsėjanti ir geru, 
ir blogu. Sako, Bua-Gilberas esąs narsiausias ir šauniausias iš 
visų tamplierių, bet įklimpęs į visas įprastines jų ydas: pilnas 
puikybės, įžūlumo, žiaurumo ir gašlumo. Jis esąs kietaširdis 
žmogus, nebijąs nieko nei žemėje, nei danguje. Taip bent kalba 
apie jį tie kariai, kurių tiek nedaug besugrįžta iš Palestinos. Na, 
bet čia jis tenakvos vieną naktį. Priimsiu ir jį kaip prideda. Os- 
valdai, praimk seniausio vyno statinę, paduok į stalą geriausio 
midaus, tirščiausio morato, stipriausio alaus, labiausiai puto- 
jančio sidro, kvapniausio krupniko. Tamplieriai ir abatai mėgsta 
gerą vyną ir dideles taures. Eldžita, pranešk ledi Rovenai, kad 
mes šį vakarą nelaukiame jos pasirodant menėje, jei jinai pati 
ypatingai to nepanorės. 

— Bet ji tikrai to panorės — gyvai atsakė Eldžita — ji juk vi- 
sada taip domisi naujomis žiniomis iš Palestinos. 

Sedrikas pervėrė įžūliąją merginą piktu ugningu žvilgsniu. 
Tačiau ledi Rovena ir visi, kas tik jai tarnavo, naudojosi ypa- 

tingomis privilegijomis ir buvo nuo jo rūstybės apsaugoti. Jis 
tepratarė: 

— Tylėk, mergele. Per daug drąsus tavo liežuvis. Pakartok 
mano žodžius savo poniai, ir tegu jinai daro, kaip nori. Bent 
šioje pilyje Alfredo palikuonė gali įsakinėti kaip valdovė. 

Eldžita išėjo iš menės. 

— Palestina! — susimąstęs kalbėjo Sedrikas.— Palestina! Kiek 
ausų godžiai klausosi pasakų, kurias ištvirkę kryžiuočiai ir veid- 
mainingi maldininkai parneša iš tos pražūtingos šalies! Ir aš 
juk galėčiau paklausti, fr aš galėčiau pasiteirauti — su plakančia 
širdimi klausyčiausi pasakų, kurias gudrieji valkatos išgalvoja, 
norėdami pasinaudoti mūsų vaišingumu. .. Bet ne, sūnus, kuris 
manęs nepaklausė, man nebe sūnus, ir jo likimas man terūpi 
tik tiek, kiek ir paties menkiausio iš tų visų nenaudėlių, kurie, 
prisisiuvę ant peties kryžių, leidžiasi be šaiko lėbauti bei lieti 
žmonių kraują ir vadina tai dievo valios vykdymu. 

Suraukęs antakius jis nudelbė akis, o kai. vėl jas pakėlė, su- 
veriamos durys priešingame menės gale plačiai atsidarė ir įėio 
svečiai, lydimi vyriausiojo tarno su lazda ir keturių tarnų, ne- 
šančių liepsnojančius deglus. 


IV skyrius | 


Tekėjo kraujas kiaulių. avinų, ožių, 
Išskrostas jautis aušo po medžiu; ' 
Nuo laužų kvipo spirganti mėsa, 
Blyksėjo rausvas vynas taurėse. 

L 


Puota ši Odisėjui nelinksma, 
Nes sėstis jam kampe nuošaliame 
Parodė princas. 


Poupas, „Odisėja“ 

Abatas Eimeris, pasinaudojęs proga, pakeitė savo kelionės 
drabužius dar puikesniais išeiginiais, ant viršaus užsisiautė 
įmantriais raštais siuvinėtą arnotą. Be masyvaus auksinio žie- 
do, rodančio jo aukštą bažnytinį laipsnį, jis, priešingai vienuo- 
Iyno įstatams, mūvėjo dar daugybę kitų žiedų su brangakme- 
niais; jo apavas buvo ploniausios ispaniškos odos, barzda trum- 

pai pakinpta, o skustas viršugalvis uždengtas skaisčiai raudona, 
puošniai siuvinėta kepuraite. 

Tamplierius taip pat persirengė. Jis nusimetė šarvus ir apsi- 
vilko kailiais apvedžiotą tamsiai raudono šilko tuniką, virš 
kurios stambiomis klostėmis krito ilga sniego baltumo mantija. 
Juodo aksomo kryžius platėjančiais galais Žvilgėjo ant peties. 
baltos mantijos fone. Jam nusiėmus aukštą brangią kepurę, 
aplink kaktą garbiniavosi tankūs juodi plaukai, puikiai derin- 
damiesi su nepaprastai tamsia veido spalva. Jo eisena ir visas 
siotas, grakštaus didingumo kupini, būtų buvę labai patrauklūs, 
jei ne ta išdidi jo veido išraiška, rodanti įpratimą valdyti be 
mažiausio pasipriešinimo. 

Įkandin šių aukštųjų svečių įėjo jų tarnai, o iš paskos sekė 
ir tas, kuris juos atvedė, apsirengęs įprastiniais maldininko 
drabužiais. Visas nuo galvos iki kojų buvo apsigaubęs storos 
juodos medžiagos apsiaustu. Prastos kurpės su šikšniniais dir- 
žais ant plikų kojų, -plačiabrylė skrybėlė kriauklėmis apsiuvinė- 
tais pakraščiais ir ilga, geležimi kaustyta lazda su pririšta prie 
viršutinio galo. palmės šakele — štai ir visas maldininko apda- 
ras. Jis kukliai įėjo paskiau už visus ir, pastebėjęs, Ikad prie že- 
mutinio stalo vargiai besutilps visi Sedriko tarnai ir svečių pa- 
lyda, pasitraukė prie židinio ir atsisėdo po pat jo atbraila. Ten 
jis ėmė džiovintis savo drabužius, laukdamas, kol kiti pavalgę 
pasitrauks nuo stalo ir užleis jam vietą arba kol vaišingasis 
stalo patarnautojas patieks jam ko nors pasistiprinti čia, nuo- 
šaliame kampelyje. 

Sedrikas pakilo svečių pasitikti su didingu meilumu, nuli- 
po nuo pakylos ir, žingtelėjęs tris žingenius, laukė jų prisiar- 
tinant. . 

— Labai gaila,— tarė jis — garbusis priore, kad mano apža- 
dai neleidžia man toliau pažengti net pasitinkant šitokius sve- 
čius, kaip jūs ir šis narsusis tamplierius. Bet mano tarnas jau 
turėjo jums paaiškinti šio mano tariamo nemandagumo prie- 
žastį. ų 

— Apžadus, — atsakė abatas, — reikia tesėti, garbingasai 
frankline, arba, jei leisite man taip išsireikšti, garbingasai tane, 
nors šis titulas jau kiek pasenęs. Apžadai yra tie saitai, kurie 
mus sieja su dangumi, ir todėl, kaip jau sakiau, juos reikia 
šventai saugoti ir jų laikytis, nebent šventoji mūsų motina 
bažnyčia juos atšauktų. 

Sedrikas rankos mostu pakvietė svečius sėstis į krėslus, tru- 
putį žemesnius už jo paties krėslą, bet stovinčius greta jo; po 
to jis davė ženklą nešti ant stalo valgius. 

Tarnams išskubėjus, jis staiga pamatė ką tik įėjusius į menę 
kiauliaganį Gurtą ir jo draugą Vambą. 

— Pašaukite čia tuos nenaudėlius— įsakė jis nekantriai, o 
kai nusikaltę vergai sustojo prieš pakylą, ėmė juos piktai klau- 
sinėti: — Ką tai reiškia? Kur tu, Gurtai, šitaip iki vėlumos už- 
trukai? Ar parginei namo bandą, ar palikai ją valkatoms ir 
plėšikams? 

— Parginiau visą, jūsų malonybe,— atsakė Gurtas. 

— O kada parginei, nenaudėli! — šūkavo Sedrikas.— Kiau- 
ras dvi valandas aš turėjau šičia nerimauti, vaizduotis visokias 
nelaimes ir galvoti, kaip atsikeršyti kaimynams už skriaudas, 
kurių jie nepadarė! Atmink, kad kitą kartą pančiai ir kalėjimas 
laukia tavęs už šitokį nusikaltimą. 

Gurtas, žinodamas ūmų savo šeimininko būdą, nė nemėgino 
teisintis, bet juokdarys, kuris turėjo nemažų privilegijų ir galė- 
jo tikėtis iš Sedriko daugiau atlaidumo, atsakė už abu: 

— Niekus šiandien šneki, dėde Sedrikai. 

— Ką! — riktelėjo šeimininkas.— Aš tave nuvarysiu pas var- 
tininką ir liepsiu iškaršti kailį, jei nebemoki suvaldyti savo 
kvailo liežuvio. [ . 

— O tu pirmiau man pasakyk, išminčiau,— atsakė Vamba,— 
ar teisinga yra bausti žmogų už kito kaltę? 

— Žinoma, ne, kvaily. 

— Tai kodėl tu, dėdule, grasini pančiais vargšui Gurtui už jo 
šunies Fangso nusikaltimus? Galiu prisiekti, kad mes neužtru- 
kome nė vienos akimirkos po to, kai banda buvo suvaryta į 
krūvą, bet Fangsas niekaip negalėjo suvaryti ir pragaišo iki pat 
vakarinių varpų. 

— Na, tai pakark Fangsą— pareiškė Sedrikas, staigiai pasi- 
sukęs į Gurtą,— jeigu jis kaltas, o sau pasiimk kitą šunį. 

— Palauk, palauk, dėdule,— tarė juokdarys, — ir čia ne kokia 
tavo teisybė: kuo gi kaltas Fangsas, kad jis raišas ir negali 
greit suvaryti bandos? Kaltas yra tas, kuris nukirto jam prieš- 
akinių kojų nagus; jei vargšo šunelio būtų kas atsiklausęs, 
tikriausiai jis nebūtų davęsis taip nuskriaudžiamas. 

— Kas gi išdrįso luošinti šunį, priklausantį mano vergui?— 
suriko Saksas, užsiplieksdamas pykčiu. 

— Ogi senasis Hubertas jį suluošino— atsakė Vamba,— sero 
Filipo de Malvuazeno medžioklės tvarkytojas. Jis sučiupo 
Fangsą miške ir pareiškė, kad tas vijęsis elnę, o tą draudžiąs jo 
šeimininkas. Jis gi esąs miško sargas. 

— Tegu jį velniai tą Malvuazeną ir jo miško sargą! — SuTi- 
ko Sedrikas.— Aš jiems įrodysiu, kad šis miškas nepriklauso 
prie tų, kuriuose draudžia medžioti didžioji miškų chartija. Bet 
gana tų kalbų. Tu, verge, eik sėskis į savo vietą. O tu, Gurtai, 
įsigyk kitą šunį, ir jei tasai sargas išdrįs jį paliesti, aš padary- 
siu taip, kad jis nebepaims į rankas lanko. Tegu aš būsiu pasku- 
tinis bailys, jei neperšausiu jam dešinės rankos nykščio. Mel- 
džiu atleisti, gerbiamieji svečiai. Mano kaimynai ne ką geresni 
už jūsų stabmeldžius, sere riteri, Šventojoje Žemėje. Tačiau 
mūsų kuklioji vakarienė jau ant stalo. Prašau vaišintis, ir tegu 
tasai nuoširdumas, su kuriuo siūlomos jums šios vaišės, atpirks 
jų kuklumą. | 

Tačiau ant stalo padėtoms vaišėms nereikėjo šeimininko atsi- 
prašymo. Čia buvo paduota keleriopu būdu paruoštos kiaulie- 
nos, daugybė valgių iš naminių paukščių, o taip pat iš elnie- 
nos, ožkienos, kiškienos ir įvairiausių žuvies rūšių, o kur dar 
didžiausi kepalai duonos bei pyragų ir visokiausių su medumi 
virtų uogienių. Smulkesnius miško paukščius, kurių buvo bega- 
lės, tarnai padavinėjo ne dubenyse, bet ant trumpų medinių 
pagaliukų arba iešmų, siūlė iš eilės visiems svečiams, kurių 
kiekvienas atsipjaudavo, kiek tinkamas. Kiekvienam garbės: sve- 
čiui buvo padėta po sidabrinę taurę; prie žemutinio stalo: buvo 
geriama iš didelių ragų. 

Kai visi buvo jau bepradedą valgyti, vyriausiasis tarnas stai- 
ga pakėlė savo lazdą ir garsiai tarė: 

— Prašom palūkėti — ledi Rovena! 

Ties garbės stalu aukštutiniame menės gale atsidarė šalinės 
durys, ir į pakylą įžengė keturių tarnaičių lydima ledi Rovena. 

Sedrikas, nors nustebintas ir nepatenkintas augintinės pasiro- 
dymu šia proga, pasiskubino jos pasitikti ir su pagarbiu iškil- 
mingumu privedė prie aukšto krėslo dešinėje nuo savęs. Visi 
atsistojo, jai įėjus; atsakiusi į šią pagarbą tyliu galvos linkte- 
lėjimu, ledi Rovena grakščiai priėjo ir užėmė savo vietą. 

Nespėjus dar jai atsisėsti, tamplierius pašnibždomis tarė 
sbatui: 

— Neteks man nešioti jūsų aukso grandinės turnyre. Kjan- 
čio statinės priklauso jums. 

— Ar aš nesakiau — atsakė prioras.— Bet slėpkite savo su- 
sižavėjimą, nes franklinas jus stebi. 

Įpratęs klausyti tik savo paties norų bei polinkių, Brianas de 
Bua-Gilberas, nepaisydamas šio įspėjimo, įsmeigė akis į gražuolę 
saksaitę, sužavėjusią jį galbūt tuo labiau, kad visai nepanėšėjo 
į Rytų gražuoles, 

Rovena buvo gražaus sudėjimo ir aukšto ūgio, bet ne tokio 
aukšto, kad atkreiptų žmonių akis. Veidas skaistus, akys Švie- 
siai mėlynos, antakiai ploni ir tamsūs. Jos žvilgsnis tarytum 
mokėjo ne tik uždegti žmonių širdis, -bet ir sušvelninti, ne tik 
įsakinėti, bet ir graudinti. Tačiau buvo matyti, kad įpratimas 
įsakinėti ir visų rodoma jai pagarba suteikė šiai saksaitei savo- 
tiškos puikybės. Tankūs tamsiai geltoni jos plaukai buvo įmant- 
riai ir grakščiai suraityti į gausias garbanas, kurios, žvilgėda- 
mos huo įpintų brangakmenių, krito laisvai ant pečių, kas tuo 
metu buvo laikoma aukštos kilmės ženklu. Kaklą puošė aukso 
grandinėlė, prie kurios buvo prikabintas to paties metalo me- 
dalionas su relikvijomis. Ant nuogų rankų žvilgėjo apyrankės. 
Virš šilkinės jūrų vandens spalvos suknelės -Rovena vilkėjo 
ilgą ir dukslią suknią iki žemės su Tabai plačiomis, bet tik tru- 
putėlį žemiau alkūnių siekiančiomis rankovėmis. Ši tamsiai rau- 
donos spalvos suknia buvo išausta iš ploniausių vilnų. Prie 
suknios prisegtas šilkinis auksinėmis gijomis išvarstytas šydas, 
kurį galima pagal norą užtraukti ant veido ir krūtinės arba tik 
užsisiausti ant pečių. 

Kai pastebėjo įsmeigtas tamplieriaus akis su įsižiebusia tam- 
siose gelmėse liepsna, ledi Rovena užsidengė veidą šydu, tuo 
parodydama, kad šitoks nieku nevaržomas žvilgsnis jai nema- 
tonus. Sedrikas pastebėjo jos judesį ir atspėjo jo priežastį. 

— Sere riteri,— tarė jisai. — Saksų mergaičių skruostai taip 
maža temato saulės spindulių, jog negali išlaikyti kryžiuočio 
žvilgsnio, per ilgai į juos įsmeigto. 

— Jei aš įžeidžiau— atsakė seras Brianas, — meldžiu atleisti, 
taip sakant, meldžiu ledi Roveną man atleisti; didesnio nuolan- 
kumo parodyti nebegaliu. 

— Ledi Rovena— tarė prioras,— norėdama nubausti mano 
draugą už drąsą, nubaudė mus visus. Tikiuosi, kad ji nebus to- 
kia Žiauri tiems šauniems riteriams, kurie susirinks į turnyrą. 

— Dar tikrai nežinau, — tarė Sedrikas,— ar mes ten vyksime. 
Nemėgstu šių tuščių pramogų, kurių nepažino mano sentėviai 
tais laikais, kai Anglija buvo laisva. 

— Vis dėlto — tarė prioras, — manau, kad drauge sų mumis 
jūs ryšitės ten vykti. Kada keliai tokie nesaugūs, sero Briano 
de Bua-Gilbero globos nereiktų paniekinti. 

— Sere priore,— atsakė Saksas, — kiek keliavau šiame krašte, 
niekada man nereikėdavo kitų pagalbos nei globos — užtekda- 
vo gerojo kardo ir ištikimų tarnų. O dabar, jeigu iš tikrųjų ke- 
liausime į Ašbi-de-la-Zušą, mus palydės mano prakilnusis kai- 
mynas ir tautietis Koningsburgo Atelstanas su tokia palyda, jog 
mums neteks bijoti nei plėšikų, nei priešų feodalų. Aš keliu šią 
taurę, sere priore, už jūsų sveikatą, tikėdamasis, kad šis vynas 
atitiks jūsų skonį, ir dėkoju jums už pakvietimą. O jeigu jūs, 
griežtai laikydamasis vienuolyno taisyklių — pridėjo jis,— esa- 
te pasiryžęs gerti tik rūgusį pieną, tai, manau, nesivaržysite ir 
neimsite gerti vyno tik iš mandagumo. 

— Ne, — atsakė juokdamasis prioras — mes tiktai savo vie- 
nuolyno ribose tesitenkinam saldžiu ir rūgusiu pienu. Žmonė- 
se, tarp pasauliečių, elgiamės kaip pasauliečiai, todėl atsaky- 
siu į jūsų tostą išgerdamas tokio pat vyno, o silpnesnius gė- 
rimus paliksiu novicams. 

— O aš — tarė tamplierius, pildamas vyno į savo taurę— 
geriu už gražiosios Rovenos sveikatą. Nuo tų laikų, kai jūsų 
bendravardė buvo nuskaidrinusi Anglijos padangę, šis kraštas 
nepažino moters, kuri būtų labiau verta dievinimo. Prisiekiu 
dangumi, dabar suprantu nelaimingąjį Vortigerną. Jeigu prieš 
jį tebuvo tik silpnas atspindys to grožio, kurį mes - regime, 
tai galima jam atleisti, kad užmiršo savo garbę ir sostą. 

— Gana tų gražių žodžių — oriai tarė Rovena, neatsideng- 
dama veido.— Verčiau malonėkite papasakoti, kas naujo Pa- 
lestinoje, nes šitokia tema malonesnė mūsų, anglų, au- 
sims, negu tie visi komplimentai, kurių jus išmokė prancūziš- 
kas auklėjimas. 


41 


— Nedaug ką tegalių jums papasakoti, gražioji ledi, — at- 
sakė seras Brianas de Bua-Gilberas.— Galiu nebent tik patvir- 
tinti, kad paliaubos su Saladinu sudarytos. 

Tuo metu įsiterpė Vamba, sėdintis jam skirtoje kėdėje su 
atlošu, papuoštu asilo ausimis, tuoj už savo šeimininko, ku- 
ris protarpiais numesdavo jam šį tą iš savo lėkštės. Vamba 
sėdėjo taip įtraukęs skruostus, kad jo žandikauliai atrodė pa- 
našūs į riešutų spaustukus, ir, pusiau primerkęs akis, klausėsi 
pokalbio, tykodamas progos parodyti kokią savo išdaigą, kuri 
jam visada buvo leidžiama. 

— Ak, šitos paliaubos su netikėliais! — sušuko jis.— Jos ma- 
ne visai susendino. | 

— Kaip, kvaily? Ką tai reiškia?:— paklausė Sedrikas, su aiš- 
kiai matomu pasitenkinimu laukdamas, kokį pokštą iškrės 
juokdarys. : 

— Juk per visą mano amžių — atsakė Vamba,— jau trejos 
šitokios paliaubos, ir vis pusei šimtmečio, taigi man jau turi 
būti mažiausiai pusantro šimto metų. 

— Na, galiu tave užtikrinti, kad mirsi ne nuo senatvės — 
tarė tamplierius, pažinęs, jog čia tas pats, kur buvo sutikęs 
miške.— Tu būsi nužudytas, jei taip klaidinsi keleivius, kaip 
šįvakar klaidinai mane ir priorą. 

— Ką aš girdžiu — sušuko Sedrikas.— Klaidinai keleivius? 
Reikės gerokai tavė nučaižyti.. Vadinasi, tu toks pat nedorė- 
lis, kaip ir kvailys. 

— Prašau tave, dėdule— atsakė juokdarys, — leisk šį kartą 
mano kvailumui apginti nedorumą. Aš tik apsirikau ir nebe- 
atskyriau, katra ranka kairioji, katra dešinioji. O tas, kuris 
klausia kvailį patarimo ar nurodymo, turėtų būti atlaidesnis. 

Pokalbį pertraukė įėjęs vartininko pasiuntinys ir prane- 
šė, kad prie vartų stovįs dar vienas pakeleivis ir prašąs nak- 
vynės. 

— Įleiskit,— įsakė Sedrikas— nesvarbu, kas jis. Šitokią aud- 
ringą naktį net laukiniai žvėrys gretinasi prie kaimenių ir ieš- 
ko prieglobsčio pas žmogų, mirtiną savo priešą, kad tik ne- 
žūtų nuo įsisiautėjusios stichijos. Duokite jam visko, ko rei- 
kia. Pasirūpink tuo, Osvaldai. 

Ir taurininkas išėjo iš menės savo šeimininko įsakymų vyk- 


dyti, 

V skyrius 


Gal žydas neturi akių? Gal žydas neturi 
rankų, kūno, širdies; gal žydas neturi 
jausmų, palinkimų, aistrų? Gal ne tas pats 
maistas jį pasotina, gal ne tas pats gink- 
las sužeidžia? Gal ne tos pačios ligos jį 
paguldo į patalą, ne tie patys vaistai jį 
išgydo, ne tie patys žiemos speigai ir 
vasaros karščiai jį kankina, kaip ir krikš- 
čionį? 

Šekspyras, „Venecijos pirklys“ 


Osvaldas sugrįžo ir, pasilenkęs prie pono ausies, pašnibž- 
dėjo: 

— Tai žydas, sakosi esąs Izaokas iš Jorko. Ar padoru bus 
įvesti jį šičionai? 

— Tegu Gurtas šį kartą tave pavaduoja,— tarė Vamba— 
Kiauliaganiui labai tiks įvesti žydą į menę. 

— Švenčiausioji Marija, — atsiliepė abatas žegnodamasis— 
netikį žydą įsileisti į tokią draugiją! 

— Kaip?— sušuko riteris— šunį žydą įvesti ten, Kur vieši 
šventojo kapo gynėjas! 

— Dievaži —tarė Vamba,— tamplieriai, matyt, mėgsta tik 
žydų pinigus, o jų kompanijos nemėgsta. 

— Prašau ramybės, gerbiamieji svečiai. —tarė Sedrikas,— 
dėl jūsų aš negaliu nusikalsti vaišingumo papročiams. Jei die- 
vas šitiek amžių pakentė visą šių kietasprandžių eretikų tau- 
tą, galėsime ir mes pakęsti vieną žydą keletą valandų. Bet aš 
neverčiu nieko su juo kalbėtis ar valgyti kartu. Duokite jam 
atskirą stalelį ir pavalgydinkite skyrium. Nebent,— tarė . jis 
šypsodamasis,— štai anie turbanuoti svetimšaliai priimtų jį į 
savo draugiją. . 

— Šere frankline— atsakė tamplierius— mano vergai sara- 
cėnai — ištikimi Mahometo sekėjai ir niekina žydus me ma- 
žiau kaip krikščionys. 

— Dievaži, — tarė  Vamba,— niekaip negaliu suprasti, kuo 
Mahometo garbintėjai geresni už kadaise paties dievo išrink- 
tąją tautą. 

'— Reikia jį pasodinti su tavim, Vamba,— tarė Sedrikas— 
kvailys su sukčiumi — gera pora, 

— Kvailys, — atrėžė  Vamba, keldamas aukštyn apgraužtą 
kaulą, — mokės nuo sukčiaus apsiginti. 

— Cit,— tarė Sedrikas,— štai jis ateina. 

Be jokių ceremonijų įvestas į menę, baugia ir neryžtinga 
eisena jėjo aukštas ir liesas senis, kas žingsnis lenkdamasis su 
didžiausiu nusižeminimu. Jis taip buvo įpratęs laikytis susi- 
lenkęs, kad atrodė žemesnis, negu buvo iš tikrųjų. Jo veido 
bruožai raiškūs ir taisyklingi; kkumpa nosis, kiaurai veriančios 
juodos akys, aukšta raukšlių išvagota kakta, ilgi žili plaukai 
ir tokia pat barzda — visa tai galėjo būti gana patraukla, jei 
nebūtų taip aiškiai rodę jį priklausant tautai, kuri anais tam- 
siais laikais buvo niekinama prietaringų prastuolių ir žiauriai 
persekiojama godžių ir grobuoniškų didikų. 

Apsirengęs prastu rudu apsiaustu, po apačia — tamsiai rau-- 
donu chitonu. Batai didžiuliai, kailiu apvedžioti, susijuosęs 
diržu, už kurio kyšojo nedidelis peiliukas ir dėžutė su rašy- 
mo reikmenimis. Aukšta keturkampė geltona kepurė buvo 
įstatymo skirta dėvėti žydams, kad visi atskirtų juos nuo 
krikščionių; jis su didžiausių nusižeminimu nusiėmė ją, vos 
peržengęs menės slenkstį. 

Aršiausias Izraelio tautos priešas būtų buvęs patenkintas, 
matydamas, kaip buvo priimtas šis žydas Sedriko Sakso menė- 
je. Patsai Sedrikas Itik šaltai linktelėjo, atsakydamas į jo pa- 
kartotinius pasveikinimus, ir parodė jam žemutinį stalą. Ta- 
čiau ten niekas nepasitraukė į šalį ir neužleido jam vietos. 
Priešingai, kai jis ėjo išilgai stalo, nedrąsiu ir maldaujamu 
žvilgsniu žvelgdamas į kiekvieną iš ten sėdinčiųjų, saksai tar- 
nai tyčia atkišdavo plačiau alkūnės ir toliau kimšo vakarienę, 
nekreipdami nė mažiausio dėmesio į naująjį svečią. Abato tar- 
nai žegnojosi, su dievobaimingu. pasibaisėjimu šnairuodami į 
atvykėlį;- net pagonys saracėnai, Izaokui prie jų prisiartinus, 
ėmė piktai sukti ūsus ir stvėrėsi durklų, tarytum pasiryžę 
griebtis -pačių griežčiausių priemonių, kad tik jo neprisileistų. 

Galimas daiktas, kad Sedrikas dėl tų pačių priežasčių, ku- 
rios jį paskatino įsileisti po savo stogu pamiekintosios tautos 
sūnų, būtų liepęs tamams mandagiau jį priimti, bet kaip tik 
tuo metu abatas pradėjo tokį įdomų pokalbį apie įvairias šunų 
veisles, jog jis nebūtų šio pokalbio pertraukęs dėl daug svar- 
besnio dalyko, negu dėl kažkokio žydo vakiarienės. 

Izaokui taip stovint, visų atstumtam ir paniekintam, ir vel- 
tui  besidairant vietos, kur galėtų atsisėsti ir pailsėti, prie ži- 
dinio sėdintis maldininkas jo pasigailėjo, atsistojo ir pasiūlė 
savo vietą, trumpai tardamas: 

— Seni, mano drabužiai išdžiūvo ir alkį aš jau numalšinau, 
o tu visas sušlapęs ir alkanas. 

Taip taręs, jis sužėrė į krūvą išsisklaidžiusius po erdvų 
židinį ir jau apgesusius nuodėgulius ir įpūtė ugnį; paskui, 
paėmęs nuo didžiojo stalo dubenį sriubos su virta ožiuko mė- 
sa, padėjo jį ant mažo stalelio, ant kurio pats vakarieniavo, ir, 
nesiklausydamas žydo dėkojimų, nuėjo į kitą menės pusę, 
gal nenorėdamas artimesnės pažinties su tuo, kam patarna- 
vo, o gal panūdęs iš arčiau pasižiūrėti į sėdinčius pakyloje 
svečius ir šeimininkus. 

Jeigų anais laikais būtų buvę dailininkų, gebančių nutapy- 
ti tokius dalykus, tai pavaizduodami šį žydą — sunykusį, pa- 
silenkusį prie židinio ir ištiesusį virš ugnies sustirusias dre- 
bančias rankas — jiė būtų galėję sukurti neblogą paveikslą, 
simbolizuojantį žiemą. Trupučiuką pasišildęs, Izaokas gyvai 
pasisuko į padėtą prieš jį garuojančią sriubą ir ėmė taip sku- 
biai ir su tokiu aiškiai matomu pasigardžiavimu valgyti, tary- 
tum ilgiausią laiką būtų nieko burnoje neturėjęs. 

Tuo tarpų abatas ir Sedrikas tebesišnekučiavo apie me- 
džioklę, ledi Rovena atrodė įsigilinusi į pokalbį su viena iš 
savo tarnaičių, 0 išdidusis riteris, žvilgčiodamas čia į žydą, 
čia į saksų gražuolę, giliai susimąstė apie kažką, kas, matyt, 
didžiai jį domino. 

— Stebiuosi jumis, garbusis Sedrikai — kalbėjo abatas, — 
kaipgi jūs nenorite pripažinti pirmenybės prancūzų, arba nor- 
manų, kalbai bent medžioklės meno srityje? Juk išties jokia 
kita kalba neturi tokios daugybės įvairiausių posakių bei išsi- 
reiškimų, reikalingų medžioklei tiek laukuose, tiek ir miškuose. 

— Gerasis tėve Eimeri— atsakė Sedrikas,— žinokite, kad aš 
anaiptol nesivaikau visų šių užjūrio prašmatnybių, be jų galiu 
labai linksmai praleisti laiką miškuose. Aš moku trįmituoti 
medžioklės ragu, moku užsiundyti žvėrį šunimis, moku nudirti 
jam kailį ir išmėsinėti, puikiai apsieidamas' be tų visų nau- 
įjamadiškų žodelių ir visokių plepalų, išgalvotų pasakiškojo 
Tristano. 

— Prancūzų kalba, — tarė tamplierįus, prabildamas įprastu 
išdidžiu ir oriu tonu,— vienintelė kalba, deranti ne tik me- 
džioklei, bet ir meilės bei karo reikalams. Tąja kalba paver- 
giamos damų širdys ir iššaukiamas į kovą priešas. 

— Išgerkime po taurę vyno, sere riteri;,— tarė Sedrikas— 
ir įpilkite dar abatui, 0 aš' tuo tarpu papasakosiu jums, kaip 
buvo prieš trisdešimt metų. Tada paprastai angliškai Sedriko 
šnektai nereikėjo iš prancūziškų trubadūrų išmoktų pagra- 
žinimų, kai jis kalbino gražuoles. Kai mes kovojome Norta- 
lertono laukuose, saksų karo šauksmas skardėjo priešų škotų 
eilėse taip pat garsiai, kaip ir narsiausiojo normanų barono cri 
de guerre'. Už ten kovojusius narsuolius išgerkime, gerbia- 
mieji svečiai! 

Jis išgėrė iki dugno savo taurę ir kalbėjo toliau vis su di- 
dėjančiu įkarščiu. | 0 

— Ak, kiek skydų tą dieną buvo sukapota! Šimtai vėliavų 
plevėsavo virš narsuolių galvų, kraujas tekėjo aplink kaip 
vanduo, ir mirtis kiekvienam buvo mielesnė už pabėgimą. Vie- 
nas saksų bardas praminė tą dieną kalavijų švente, erelių są- 
skrydžiu į grobio puotą, kur alebardų smūgiais daužomi sky- 
dai bei šalmai ir kautynių šauksmai skambėjo linksmiau už 
vestuvių dainas. Tačiau nebeliko jau mūsų bardų, mūsų žy- 
gius nustelbė kitos tautos žygiai, mūsų kalba, net pats mūsų 
vardas netrukus išnyks iš žmonių atminties, Ir niekas jų ne- 
gedi, išskyrus tik vieną vienišą senį... Taurininke! Pripilk 
taures! Už narsuolių sveikatą, sere riteri, vis vien kokios jie 
tautos, vis vien kokia kalba kalbėtų! Už visus tuos, kurie nar- 
siausiai kaujasi Palestinoje kryžiaus gynėjų eilėse! 

— Aš pats nešioju kryžiaus ženklą, ir man nederėtų apie 
tai kalbėti, — atsakė Brianas de Bua-Gilberas.— Tačiau kam gi 
kitiems iš kryžiuočių būtų galima atiduoti pirmenybės palmę, 
jei ne tamplieriams, ištikimiesiems šventojo karsto gynėjams! 

— Joanitams,— tarė abatas.— Mano brolis priklauso šiam 
ordinui. ||| 

— Neneigiu jų garbės, — tarė riteris,— tačiau... 

— Mano manymu, drauguži Sedrikai— įsikišo. Vamba.— 
jeigu Ričardas Liūtaširdis būtų kiek protingesnis ir paklausy- 
tų manęs, kvailio, tai geriau sėdėtų namie su savo linksmuo- 


I Cri de guerre — karo šauksmas (pranc.). 

liais anglais, o Jeruzalės vadavimą paliktų tiems patiems rite- 
ziams, kurie ją prarado. 

— Argi anglų kariuomenėje nebuvo riterio,— tarė ledi Rove- 
na,— kurio vardas galėtų būti minimas greta tamplierių ir joa- 
nitų vardų? 

— Atleiskite, ledi, —— atsakė de Bua-Gilberas— anglų ikara- 
lius iš tiesų atsivedė į Palestiną būrį šaunių karių, narsumu 
nusileidžiančių tik tiems, kurie visą laiką savo krūtinėmis gy- 
nė Šventąją Žemę. 

— Narsumu jie niekam nenusileido, — tarė piligrimas, kuris, 
stovėdamas netoliese, su aiškiu nekantrumu klausėsi šio pa- 
šnekesio. 

Visi atsigręžė į tą pusę, iš kur pasigirdo šie nelaukti žo- 
džiai. 

— Aš sakau, — pakartojo piligrimas ramiu ir tvirtu balsu — 
kad anglų riteriai narsumu nenusileido niekam, kas kada nors 
buvo išsitraukęs kardą, gindamas Šventąją Žemę. Aš sakau, 
nes mačiau, kad patsai karalius Ričardas ir penketas jo rite- 
rių po Sen-Žan d'Akro tvirtovės paėmimo surengė turnyrą ir 
iššaukė į kovą visus norinčius kautis. Ir tą dieną kiekvienas 
iš riterių triskart buvo išjojęs į areną ir kiekvieną kartą nu- 
metė žemėn savo priešininką. Pridėsiu dar, kad septyni iš šių 
priešininkų buvo tamplieriai. Seras Brianas de Bua-Gilberas 
puikiai tą žino ir gali mano žodžius patvirtinti, 

Nuo pašėlusio pykčio dar labiau patamsėjo tamsus tamplie- 
riaus veidas. Sumišęs ir įniršęs, jis drebančiais pirštais stvėrė 
už kardo ir tikriausiai neištraukė tik todėl, kad pajuto, kaip 
pavojinga būtų pasiduoti staigiam tūžmui šitokioje vietoje ir 
šitokių žmonių tarpe. Tačiau Sedrikas, paprastas ir tiesmukas, 
retai galintis galvoti vienu metu apie kelis dalykus, taip nu- 
džiugo, klausydamasis žinių apie savo tautiečių garbę, kad 
visiškai nepastebėjo svečio susijaudinimo. 

— Mielai tau atiduočiau šią aukso apyrankę, piligrime— 
tarė jis — jei išvardytum tuos visus riterius, kurie taip šau- 
niai gynė mūsų linksmosios Anglijos garbę. 

— Su džiaugsmu tai padarysiu — atsakė piligrimas — ir jo- 
kių dovanų man nereikia. Aš esu pasižadėjęs kurį laiką neliesti 
aukso. 

— Nori, drauguži piligrime, aš už tave panešiosiu apyran- 
kę?— pasisiūlė Vamba. 

— Pirmasis tiek narsumu, tiek ir patyrimu kare,-- pradėjo 
maldininkas,— buvo narsusis Ričardas, Anglijos karalius. 

— Aš jam atleidžiu! — sušuko Sedrikas.— Atleidžiu jam, 
kad jis to tirono hercogo Vilhelmo palikuonis. 

— Antrasis buvo grafas Leisteris— kalbėjo toliau piligri- 
mas, — o trečiasis — seras Tomas Multonas iš Gilslendo. 

— O, tai saksas! — sušuko džiūgaudamas Sedrikas, 

— Ketvirtasis — seras Fulkas Doilis— tęsė piligrimas. 

— Irgi saksas, bent iš motinos pusės,— tarė Sedrikas, ku- 
ris godžiai klausėsi ir, džiaugdamasis anglų karaliaus ir jo 
riterių pergale, beveik pamiršo savo neapykantą norma- 
nams.— O kas: gi penktasis? 

— Penktasis buvo seras Edvinas Tornhemas. 

—-.Grynakraujis saksas, prisiekiu Hengisto! vėle! — sušuko 
Sedrikas.— O šeštasis? Kas toks šeštasis? 

— Šeštasis-— tarė piligrimas kiek patylėjęs ir tarytum 
stengdamasis prisiminti — buvo jaunas riteris, mažai kam te- 
žinomas ir žemesnės kilmės, priimtas į tą garbingą draugiją ne 
tiek dėl narsumo, kiek skaičiui padidinti. Jo vardas išdilo man 
iš atminties. 

— Sere piligrime,— tarė paniekinamai Brianas de Bua-Gil- 
beras.— Šis apsimestinis užmaršumas po to, kai tiek daug pri- 
siminėte, nepasieks, tikslo. Aš pats pasakysiu vardą to riterio, 
kuriam dėl nelaimingo atsitikimo ir per mano arklio kaltę pa- 
sisakė mane išmušti iš balno. Tas riteris — Aivenhas. Ir. nors 
jauno amžiaus, nė vienas iš ano penketo nepralenkė jo mik- 
lumu. Vis dėlto aš garsiai ir visiems girdint pareiškiu, kad jei 
jis būtų Anglijoje ir panorėtų šios savaitės turnyre mane vėl 
iššaukti kovon kaip Sen-Žan d'Akre; aš pasiruošęs kautis su 
juo, duodamas jam pasirinkti ginklą. Turėdamas šitokį, kaip 
dabar, arklį ir ginklus, tikrai laimėčiau. 

— Jūsų iššūkis susilauktų greito atsakymo, — tarė piligri- 
mas,-—— jei jūsų priešininkas būtų šičia. O kadangi jo čia nėra, 
nedrumskite šių taikingų namų ramybės, girdamasis pergale 
dvikovoje, kuri, kaip pats gerai žinote, įvykti negali. Bet jei 
Aivenhas sugrįš, garantuoju, jis stos į kovą su jumis. 

— Puikus garantas! — tarė tamplierius— Ir kokią garanti- 
ją galite pasiūlyti? 

1! Hengistas ir Horsa— legendiniai anglosaksų vadai, at- 
vedę juos į Britanijos salas. 


48 


— Šią relikviją -—tarė piligrimas, traukdamas iš užančio. 
mažą dramblio kaulo dėžutę ir dievobaimingai žegnodama- 
sis— Tai viešpaties kryžiaus dalelytė, pargabenta iš Mont 
Karmelio vienuolyno. 

Žorvo abatijos prioras taip pat persižegnojo ir ėmė garšiai 
kalbėti „Tėve mūsų“. Jo pavyzdžiu pasekė visi, išskyrus tik 
žydą, mahometonus ir tamplierių; pastarasis, nerodydamas. jo- 
kios pagarbos šventoms relikvijoms, nusiėmė nuo kaklo auk- 
so grandinę ir, sviedęs ją ant stalo, tarė: 

— Prašau priorą Eimerį laikyti mano ir šio bevardžio. kla- 
jūno užstatą kaip ženklą, kad kai riteris Aivenhas įžengs į 
žemę, kurią skalauja keturios Britanijos jūros, Brianas de 
Bua-Gilberas jį iššauks į dvikovą. O jeigu minėtasis riteris 
iššauktas neatsilieps, aš jį apskelbsiu bailiu nuo aukštų sienų 
visuose Europos tamplierių vienvolynuose. 

— To nereikės, — prabilo iki šiol tylėjusi ledi Rovena.— Te- 
gu nors mano balsas užstoja čia nesantį Aivenhą, jei niekas 
daugiau šioje menėje nepakyla jo apginti. Aš tvirtinu, kad jis 
mielu noru stos į bet kokią garbingą kovą. Jei mano menkas 
žodis galėtų padidinti reikšmę to neįvertinamo užstato, kurį 
davė šis dievobaimingasis piligrimas, aš laiduočiau savo vardu 
ir šlove, kad Aivenhas tikrai stos su šiuo išdidžiuoju riteriu į 
jo pageidaujamą dvikovą. 

Prieštaringi jausmai buvo užplūdę Sedriką ir neleido jam 
ištarti nė žodžio per visą šį pokalbį. Džiaugsmingas pasidi- 
džiavimas, rūstis, sumišimas kaitaliojosi jo plačiame atvirame 
veide tarytum skriejantys laukais debesų šešėliai. Šeimy- 
nykščiai, kuriuos šeštojo riterio vardas sukrėtė it elektros ki- 
birkštis, sulaikę kvapą ir įsmeigę akis į savo šeimininką, lau- 
kė, kas bus toliau. Tačiau Rovenai prabilus, jos balsas tarytum 
prižadino vis dar tebetylintį Sedriką. 

— Ledi Rovena,— tarė jis— jums nedera to daryti. Jeigu 
reikėtų kokio laido, aš pats, nors skaudžiai jo įžeistas, laiduo- 
čiau savo garbe už Aivenho garbę. Bet duotųjų užstatų ir 
taip užtenka —met pagal įnoringus normanų riterijos nuosta- 
tus. Ar ne taip, tėve Eimeriį 

— Taip taip — atsakė prioras — Šventąją relikviją ir Šią 
brangią grandinę aš laikysiu mūsų vienuolyno iždinėje, kol iš- 
šūkis bus mestas. “ 

Tai taręs, jis ėmė murmėti maldas, keletą kartų persižegno- 
jo, keletą kartų nusižeminęs priklaupė ir galiausiai įteikė dė- 
žutę su relikvija lydinčiam jį vienuoliui, broliui Ambraziejui, 
o paskui jau be jokių ceremonijų, bet gal su didesniu pasi- 
tenkinimu čiupo aukso grandinę ir įsidėjo į iškvėpintos odos 
maišelį prie diržo. 

— Na, sere Sedrikai — tarė jis— jūsų puikusis vynas toks 
stiprus, kad man jau ausyse skambina mišparų. Išgerkime 
dar kartą už ledi Rovenos sveikatą, ir malonėkite mus atleisti 
poilsio. 

— Prisiekiu Bromholmo kryžiumi —atsakė Sedrikas— jūs 
menkinate savo gerą vardą. Žmonės apie jus kalba kaip apie 
šaunų vienuolį, kuris palieka taurę, tik išgirdęs skambinant 
rytmetiniams poteriams, ir aš, atsimindamas savo amžių, bi- 
jojau užsitraukti gėdą, su jumis susidūręs prie „stalo. Garbės 
žodis, mano laikais dvylikos metų saksų berniūkštis nepalik- 
davo savo taurės taip greitai, kaip jūs. 

Tačiau prioras turėjo savo priežasčių dėl kurių šį kartą 
taip ištvermingai laikėsi nuosaikumo. Jis ne tik kaip dvasi- 
ninkas jautė pareigą visus taikinti, bet ir iš prigimties nega- 
lėjo pakęsti jokių vaidų bei kivirčų. Jis bijojo sakso staigu- 
mo ir kartu numatė, kad dėl karštuoliško riterio įžūlumo, tiek 
kartų jau prasiveržusio, galų gale gali kilti labai nemalonus 
vaidas. Todėl apdairiai pakalbėjęs apie tai, kad jokia kita 
tauta negalinti sėkmingai rungtis prie taurės su tvirtais ir iš- 
tvermingais saksais, jis trumpai dar užsiminė apie savo luo- 
mo šventumą ir primygtinai pakartojo, kad norėtų tuojau pat 
eiti poilsio. 

Visi dar išgėrė po atsisveikinimo taurę, tada svečiai pakilo 
ir, žemai nusilenkę šeimininkui ir ledi Rovenai, ėmė skirstytis, 
o šeimininkai, tarnų lydimi, nuėjo į savo kambarius. 

— Netikėli šunie,— tarė tamplierius Izaokui, eidamas pro 
šalį — tai ir tu pasibaudei į turnyrą? 

— Ketinu, jei jūsų prakilnybė leisite— atsakė Izaokas, nuo- 
lankiai nusilenkdamas. 

— Taigi, — tarė riteris — eini savo lupikavimu ištąsyti visas 
gyslas mūsų bajorams ir mulkinti moteris bei vaikus. savo 
žaislais ir blizgučiais. Galiu prisiekti, kad tavo piniginė sau- 
sakimšai prikimšta šekelių. 

— Nė vieno šekelio, nė vieno skatiko, Abraomo dievu pri- 
siekiu! —tarė žydas, skėstelėjęs rankom.— Aš einu prašyti 
savo brolių tautiečių, idant padėtų man sumokėti pabaudą, už- 
dėtą žydų reikalus tvarkančios kanceliarijos. Tesuteikia man 
sėkmės protėvis Jokūbas! Aš nusigyvenęs skurdžius — net šitą 
apsiaustą man paskolino Reibenas iš Tadkasterio. 

Riteris gaižiai šyptelėjo ir tarė: 

— Tegu tave velniai, prakeiktas melagi! 

Ir, praėjęs pro šalį, kreipėsi į savo vergus mohometonus 
niekam iš aplinkinių nesuprentama kalba. 

Vargšas senis taip buvo pritrenktas karingojo vienuolio žo- 
džių, kad nebedrįso net pakelti galvos ir taip stovėjo -nusiže- 
minęs, kol tamplierius atsidūrė kitame menės gale. O kai pa- 
galiau atsitiesė ir apsidairė, jo veidas atrodė toks nustebęs, 
tarytum ties jo kojomis būtų trenkęs perkūnas ir jis vis dar 
būtų. tebegirdėjęs baisingą, jį apkurtinusį trenksmą. 

Vyriausiasis tarnas su taurininku nuvedė riterį ir abatą į 
jiems skirtus miegamuosius. Kiekvieną jų lydėjo po du tarnus 
su deglais, o dar kiti du nešė padėklus su gaivinamaisiais gė- 
rimais. Tuo tarpu žemesnieji tarnai vedė prioro ir riterio pa- 
lydovus bei likusius svečius į jų nakvynės vietas. 


VI skyrius 


Aš vieno trokštu — jūsų palankumo. 
Sutinkat — prašom, ne— tada sudie. 
Už paslaugas bloguoju neminėkit. 


Šekspyras, „Venecijos pirklys“ 


Piligrimas, tamo su deglu lydimas, ėjo painiais šio didžiu- 
lio namo koridoriais. Beeinant jį pasivijo taurininkas ir pa- 
šnibždėjo į ausį, kad, jeigu jis sutiktų išgerti taurę midaus sa- 
vo kambaryje, tai ten susirinktų nemaža šeimynykščių, norin- 
čių pasiklausyti apie Šventąją Žemę, o ypatingai apie riterį 
Aivenhą. Paskui taurininką tučtuojau pasirodė ir Vamba su 
tokiu pat pasiūlymu, įtikinėdamas, kad viena taurė po vi- 
durnakčio tiek verta, kiek trys po vakarinio signalo. 

Nesiginčydamas dėl šio tvirtinimo, kurį pareiškė. toks nu- 
simanąs asmuo, piligrimas padėkojo abiem už malonų kvieti- 

mą, bet pareiškė, kad yra davęs apžadą niekada nepasakoti 
virtuvėje to, ko negalima kalbėti menėje. 

— Tokie apžadai— tarė Vamba taurininkui, — nelabai te- 
tinka tarnui. . 

— Aš norėjau duoti jam gerą kambarį — tarė taurininkas, — 
bet jeigu jis nenori kalbėtis su krikščionimis, tai tegu nak- 
voja šalia Izaoko. Envoldai,— kreipėsi jis į deglo nešėją.— 
palydėk maldininką į pietinį koridorių. Labanakt, sere piligri- 
me. Negaliu jums padėkoti už jūsų ne pernelyg didelį manda- 
gumą. | - 

— Labanakt, ir teatlygina jums švenčiausioji panelė — at- 
sakė ramiai piligrimas ir nuėjo paskui savo vadovą. 

Koridoriaus gale, kur buvo kelerios durys į įvairias puses, 
juos sulaikė ledi Rovenos kambarinė, oriai pareikšdama, kad 
jos ponia norinti pasikalbėti su maldininkų. Paskui, paėmusi 
deglą iš Envoldo rankų ir liepusi jam palaukti, kol sugrįš, da- 
vė maldininkui ženklą sekti paskui. Piligrimas, matyt, pagal- 
vojo, kad būtų nepatogu atsisakyti šio pakvietimo, kaip kad 
atsisakė dviejų pirmųjų, ir, nors atrodė truputį nustebęs, pa- 
kluso be jokių prieštaravimų. 

Trumpas koridorius ir septyni storų ąžuolinių rąstų laip- 
tai atvedė jį į Rovenos kambarį, kurio prabangus įrengimas 
atitiko namų šeimininko jai rodomą pagarbą. Sienos nukabi- 
nėtos puošniais audeklais, ant kurių įvairiaspalviais šilkais, 
auksu ir sidabru išsiuvinėta įvairūs epizodai iš medžioklės 
su sakalais ir šunimis. Lova po tamsiai raudona užuolaida už- 
tiesta tokiu pat prabangiai siuvinėtu užtiesalu. Ant krėslų 
margaspalviai priegalviai; prieš vieną krėslą, aukštesnį už ki- 
tus, įmantriai raižytas dramblio kaulo suolelis. Kambarys ap- 
šviestas dideliais vaškiniais deglais, sustatytais į keturis sidab- 
rinius sietynus. Tačiau šių laikų gražuolės tenepavydi saksų 
princesei šitokios prabangos. Kambario sienos buvo taip blo- 
gai užkamšiotos, ir tiek jose buvo plyšių, jog prabangūs už- 
tiesalai krutėjo nakties vėjo pučiami, ir nors mėginta tam tik- 
rais gaubtais apsaugoti nuo skersvėjo deglus, jų liepsna to- 
lydžio virpėjo ir blaškėsi. Čia buvo prabangos, taip pat netgi 
kiek skonio, bet patogumo — mažai. Tačiau kadangi anais lai- 
kais niekas jo nepažino, tai niekas ir nepasigesdavo. 

Trys kambarinės, stovėdamos už ledi Rovenos, šukavo nak- 
čiai jos plaukus. Ji pati sėdėjo aukštame, į sostą panašiame 

krėsle ir, atrodė, tam tik gimusi, Kad jai visi lenktųsi. Piligri- 
mas tą irgi pripažino, pagarbiai prieš ją priklaupdamas. 

— Kelkis, piligrime,— tarė ji lipšniai.— Nesančiųjų gynėjas 
turi teisę tikėtis būti mielai priimtas visų, kurie tik myli tie- 
są ir gerbia narsumą. 

Paskui, kreipdamasi į savo tarnaites, jinai tarė: 

— Pasišalinkit visos, išskyrus vieną Eldžitą. Aš noriu pasi- 
kalbėti. su šiuo šventyųoju piligrimu. 

Kambarinės pasitraukė į kitą kambario galą ir susėdo ant 
siauro suolelio, stovinčio palei sieną. 

Ledi Rovena valandėlę patylėjo, tarytum nežinodama, nuo 
ko pradėti, paskui tarė: 

— Piligrime, šį vakarą jūs ištarėte vieną vardą. Aš turių 
omenyje, — pasakė ji tarsi su pastanga, — Aivenhą, kuris, atsi- 
žvelgiant į priedermes ir giminystės ryšius, turėjo būti su di- 
desniu prielankumu sutiktas šioje pilyje; tačiau tokie keisti yra 
likimo vingiai —nors ne vienam krūptelėjo širdis, šį vardą 
išgirdus, tiktai aš viena tesiryžtu jus paklausti, kur ir kokio- 
mis sąlygomis palikote tą, kurio vardą paminėjote. Mes gir- 
dėjome, kad jį sulaikiusi Palestinoje pablogėjusi sveikata ir 
kad, Anglijos kariuomenei iš.ten išvykus, jis buvo persekio- 
jamas prancūzų grupės, prie kurios, kaip sužinojome, prisi- 
dėję ir tamplieriai. į 

— Aš nedaug težinau apie riterį Aivenhą,— susijaudinęs 
tarė piligrimas.— Jei būčiau žinojęs, kad jūs, ledi, domitės jo 
likimu, būčiau arčiau su juo susipažinęs. Atrodo, kad jis jau 
išsigelbėjo nuo priešų Palestinoje ir ketina grįžti į Angliją, 
o kokios laimės čia galės tikėtis, jūs, ledi, geriau už mane 
žinote, 

Ledi -Rovena giliai atsidūsėjo ir ėmė smulkiau klausinėti, 
kada būtent reikėtų laukti Aivenho sugrįžtant į tėvynę ir ar 
nesutiksiąs jis kelionėje kokių didelių pavojų. 

Piligrimas nieko negalėjo pasakyti apie Aivenho sugrįžimo 
laiką, o į kitą ledi Rovenos klausimą atsakė, kad keliauti 
esą galima saugiai per Veneciją ir Genują, iš ten — per Pran- 
cūziją į Angliją. 

— Aivenhas,— tarė jis,— taip gerai moka prancūzų kalbą. 
ir pažįsta jų papročius, jog jam negali grėsti jokie pavojai 
šioje kelionėje. 

— Duok dieve, —tarė Rovena,— kad jis laimingai pargrįžtų 
ir galėtų dalyvauti netrukus įvyksiančiame turnyre, į kurį su- 
sirinks visa šios šalies riterija parodyti savo miklumo ir nar- 
sos. Jei laimėtų Koningsburgo Atelstanas, Aivenhui, parvy- 
kus į Angliją, tikrai būtų nesmagu. Sakykite, svetimšali, kaip 
jisai atrodė, kai matėte paskutinį kartą? Ar liga neatėmė jo 
kūno jėgų ir grožio? 

— Jis suliesėjo, ir jo veidas pasidarė tamsesnis nuo to lai- 
ko, kai atvyko į Palestiną iš Kipro salos su Ričardo Liūtašir- 
džio palyda,— atrodo, kad sunkus rūpestis niaukia jo veidą 
lyg juodas debesis. Arčiau prie jo nebuvau priėjęs, nes mudu 
juk nepažįstami. 

— Deja,— tarė ledi Rovena,— tai, ką jis pamatys, savo tėvy- 
nėje, neišsklaidys jam nuo veido to juodo debesies. Dėkui, ge- 
rasis piligrime, už žinias apie mano vaikystės draugą. Mergai- 
tės,— kreipėsi jinai į kambarines,— paduokite tam šventajam 
žmogui taurę prieš miegą — metas jam ilsėtis, ir aš nebenoriu 
jo ilgiau trukdyti. - 

Viena iš tarnaičių atnešė sidabrinę taurę pašildyto su prie- 
skoniais vyno. Rovena, vos palietusi ją lūpomis, padavė piligri- 
mui, kuris, žemai nusilenkęs, paragavo iš jos keletą lašų. 

— Priimki šią auką, drauge, — kalbėjo toliau ledi Rovena, 
duodama jam auksinį pinigą, — tai ženklas mano pagarbos tavo 
vargams ir toms šyventoms vietoms; kurias aplankei. 

Piligrimas priėmė dovaną, dar sykį žemai nusilenkė ir išėjo 
paskui Eldžitą iš kambario. | 

Koridoriuje jo laukė tarnas Envoldas. Paėmęs deglą iš tar- 
naitės rankų, Envoldas skubiai nusivedė svečią į išlaukinį, 
prastesnį priestatą, kur buvo visa eilė nedidelių kambarėlių, 
greičiau celių, skirtų žemesniems tarnams ir prastuoliams sve- 
čiams. “ 

— Kur čia nakvoja žydas?— paklausė piligrimas. . 

— Netikėlis šuo, — atsakė Envoldas—lindi kamaroje greta 
jūsų šventybės. 

— O kur miega kiauliaganys Gurtas?— vėl pasiteiravo ke- 
leivis. 

— Gurtas— atsakė tarnas — miega kambarėlyje į dešinę nuo 
jūsų, o žydas — į kairę. Jums būtų duota garbingesnė nakvynė, 
jei būtumėt priėmęs Osvaldo pakvietimą. | 

— Nieko, man bus gerai ir taip, — atsakė piligrimas. 

Taip tazęs, jis įėjo į kambarėlį ir, paėmęs iš tarno rankų deg- 
lą, padėkojo jam ir palinkėjo labos nakties. Paskui, uždaręs du- 
ris, įstatė deglą į medinę žvakidę ir apsidairė po šį savo skurdų 
miegamąjį. Išklibusi taburetė ir plokščia medinė dėžė, arba 
gultas, šviežių šiaudų priklotas, buvo visi baldai. 

Piligrimas užgesino deglą, krito nenusirengęs į šį kietą pata- 
lą ir miegojo, ar gal tik gulėjo nejudėdamas, kol pirmieji sau- 
lės spinduliai pažvelgė pro mažą grotų langelį. Tada atsikėlė, 
sukalbėjo rytmėtines maldas, apsitvarkė drabužius ir, atsargiai 
atidaręs duris, iėjo pas žydą. 

Izaokas neramiai miegojo tokiame pat guolyje, kokiame pra- 
leido naktį ir piligrimas. Slogus nerimas buvo matyti senio -vei- 
de, rankos mėšlungiškai kilnojosi, tarytum gindamosi nuo bai- 
saus košmaro: jis kažką sumurmėjo žydų kalba, po to anglų 
kalba pasakė: „Dėl Abraomo dievo, pasigailėkite vargšo senio! 
Aš esu beturtis, neturiu nė skatiko, Galit savo geležinėm rep- 
lėm išsukinėti man visus sąnarius, sakau jums teisybę!“ 

Piligrimas, nelaukdamas, kol žydas baigs sapnuoti savo baisų- 
jį sapną, pajudino jį lazdos galu. Šis prisilietimas, matyt, susi- 
jungė miegančiojo sąmonėje su baisingo sapno kliedesiu. Senis 
pašoko, jo žili plaukai stovėjo Kone piestu, skvarbus juodų. 
akių žvilgsnis, pilnas kraupios baimės ir nuostabos, įsmigo į sto- 
vintį priešais piligrimą. 

— Nebijok manęs, Izaokai,— tarė piligrimas.— Aš atėjau pas. 
tave kaip draugas. 

-— Teatlygina jums Izraelio dievas, — tarė žydas aprimęs.— 
Man prisisapnavo... Bet tebūnie palaimintas tėvas Abraomas — 
tai buvo tik sapnas. 

Paskui aisipeikėjęs paklausė jau įprastu balsu: 

— O ko gi jūsų malonybė pageidauja iš vargšo žydo tokią 
ankstyvą. valandą? 

— Aš norėjau tau pasakyti — atsakė piligrimas, — kad jeigu. 
tučtuojau neišeisi iš šių namų ir nepasiskubinsi kuo toliausiai 
nukeliauti, tavo kelionė gali tapti didžiai pavojinga. 

— Šventasis tėve! — sušuko žydas— ką gi laimės tas, kuris. 
užpuls tokį nuskurdusį vargšą? 

— Šitai tu geriau gali numanyti — tarė piligrimas,— tačiau: 
žinok, kad tamplierius, vakar vakarą eidamas per menę, savo. 
tarnams mahometonams pasakė saracėnų kalba, kurią aš gerai 
suprantu, kad šįryt sektų, kur išeis žydas, sučiuptų jį, kada jis 

pakankamai bus nutolęs nuo šios sodybos, ir nuvestų jį į Filipo 
de Malvuazeno arba į Redžinaldo Fron de Befo pilį. 

Neįmanoma aprašyti siaubo, koks apėmė žydą po šių piligri- 
mo žodžių. Jis bejėgiškai nuleido rankas, jo galva nusviro ant 
krūtinės, keliai sulinko. Jis susmuko prie piligrimo kojų ne kaip 
žmogus, kuris klaupiasi maldauti malonės, bet tarytum neregi- 
mų jėgų parblokštas žemėn. 

— Abraomo dieve! — sušuko jisai. Nepakeldamas nuo žemės 
žilos galvos, sunėrė raukšlėtas rankas ir iškėlė aukštyn.— O 
Moze! O palaimintasai Arone! Ne veltui man prisisapnavo ši- 
toks sapnas! Aš jaučiu jau, kaip jie replėmis traukioja man 
gyslas. Jaučiu, kaip kankynių ratas plėšo mano kūną it aštrus 
pjūklas, it akėčios, it geležiniai kirviai, kurie kitados draskė 
Rabos gyventojus ir Amono vaikus. 

— Stokis, Izaokai, ir klausykis, ką tau pasakysiu — tarė pi- 
ligrimas, su užuojauta žiūrėdamas į jo sielvartą.— Aš suprantu 
tavo baimę — žinau juk, kaip princai ir didikai elgiasi su tavo 
tautiečiais, kai nori išgauti pinigų. Tačiau stokis, ir aš tave 
pamokysiu, kaip iš bėdos išsigelbėti. Tučtuojau palik šiuos na- 
mus, kol visi dar tebemiega po vakarykštės gėrynės. Aš paly- 
dėsiu tave slaptais takais per mišką, kurį pažįstu ne blogiau už 
jo sargus. 

Klausydamasis šių išsigelbėjimo viltį teikiančių žodžių, Izao- 
kas palengvėle ėmė tiestis nuo žemės. Pagaliau klūpodamas 
išsitiesė, atmetė ilgus plaukus ir įsmeigė į piligrimą skvarbų 
juodų akių žvilgsnį, kupiną vilties ir įtarumo. Tačiau vėl pa- 
gautas baimės sušuko: 

— Dėl dievo meilės, jaunuoli, neišduoki manęs! Vardan dan- 
giškojo mūsų tėvo, sutvėrusio mus visus — žydus, krikščionis, 
mahometonus — neišduok manęs! 

Šiuos žodžius tardamas, jis karštai įsikibo piligrimui į ap- 
siaustą. 

— Nurimk,— tarė piligrimas,— kam man tave skriausti? Bet 
nemanyk, kad aš tau noriu įsisiūlyti: pasilik čia, jeigu patinka. 
Sedrikas Saksas galės apginti tave. 

— Deja! — sušuko žydas.— Neleis jis man Keliauti kartu su 
juo ir visa palyda. Saksas ir normanas vienodai niekina vargšą 
žydą. O vienam keliauti per Filipo de Malvuazeno ir Redžinaldo 
Fron de Befo žemes... Gerasis jaunuoli, aš eisiu su tavim. Sku- 
bėkim! Štai tavo lazda. .. Greičiau! Ko tu delsi? 

— Aš nedelsiu,— tarė piligrimas, — bet man visų pirma reikia 
pasirūpinti, kaip iš čia išsprukti, Eik paskui mane! . 

Jis įėjo į gretimą kambarėlį, kur, kaip žinoma skaitytojui, 
miegojo Gurtas. 

— Kelkis, Gurtai — tarė jis.— Kelkis greičiau. Atidaryk už- 
pakalinius vartelius ir išleisk mus. 

Gurtas, kurio verslas anais laikais buvo labai gerbiamas Ang- 
lijoje, įsižeidė, kad piligrimas kalba su juo tokiu įsakomu tonu. 

— Žydas išeina iš Rotervudo,— tarė jis paniekinamai, kilstę- 
lėjęs nuo šiaudų guolio ir atsirėmęs alkūne,— ir piligrimas išsi- 
ruošė drauge. | 

— Aš greičiau būčiau linkęs manyti — tarė Vamba, įėjęs tuo 
metu,— kad jis sprunka, nusikniaukęs virtuvėje kumpį. 

— Šiaip ar taip, — tarė Gurtas, nuleisdamas galvą ant rąst- 
galio, atstojančio jam pagalvį — ir žydas, ir piligrimas tegu pa- 
laukia, kol bus atidaryti didieji vartai. Pas mus nevalia sve- 
čiams slaptai iškeliauti, ir dar tokiu ankstyvu metu. 

— Šiaip ar taip,— tarė įsakmiai piligrimas; — aš manau, kad 
tu neatsisakysi tą padaryti. : 

Tai taręs, jis pasilenkė prie gulinčio kiauliaganio ir kažką 
jam pašnibždėjo saksų kalba. Gurtas tučtuojau pašoko, o pi- 
ligrimas, pakėlęs pirštą ir tuo parodydamas, kad reikia laikytis 
atsargumo, pridėjo: 

— Gurtai, saugokis! Tu juk visada buvai apdairus. Girdi — 
atidaryk vartelius. Paskui tau daugiau pasakysiu. 

Gurtas su nepaprastu skubumu pakluso, o Vamba ir žydas 
nusekė paskui jį, stebėdamiesi šitokia staigia jo permaina. 

— Mano mulas! Kurgi mano mulas?— sušuko žydas, vos tik 
jie išėjo už vartų. . 

— Atvesk šičion jo mulą, — įsakė piligrimas, — ir surask mu- 
lą man — aš josiu drauge su juo, kol iškeliausime iš šių apylin- 
kių. Paskui grąžinsiu mulą kam nors iš Sedriko palydos, kai 
jis atvyks į Ašbį. O tu pats. ..— likusius žodžius jis pašnibždė--. 
jo Gurtui į ausį. | 

— Mieliausiu noru viską padarysiu,— tarė Gurtas ir tučtuo- 
jau nubėgo vykdyti įsakymo. 

— Norėčiau žinoti, —tarė Vamba, kai išėjo jo draugas, — ko 
ten jus, piligrimus, moko Palestinoje? 

— Melstis, kvaily— atsakė piligrimas,— atgailauti už nuodė- 
mes ir marinti kūną pasninku, budėjimu ir ilgomis maldomis. 

— Turbūt ko nors gudresnio.— tarė juokdarys.— Argi atgaila 
ir maldomis priverstum Gurtą būti tokį mandagų? Ir ar dėl pas- 
ninko bei budėjimo jis duotų kam nors mulą? Aš manau, kad 
su tokiu pat pasisekimu apie savo atgailas ir maldas galėtum 
kalbėti jo numylėtam juodajam meitėliui. 

— Eik į šalį — tarė piligrimas.— Tu kvailas saksas, ir dau- 
giau nieko, 

Tuo metu kitoje griovio pusėje pasirodė Gurtas su dviem 
mulais. Keleiviai perėjo griovį siauru kilnojamu tilteliu. Kai tik 
jie priėjo prie mulų, žydas, nors ir buvo senyvo amžiaus, grei- 
tai įšoko į balną. 

Piligrimas taip pat atsisėdo ant mulo ir išjodamas padavė 
ranką Gurtui, kuris ją su didžiausia pagarba pabučiavo. Kiau- 
liaganys ilgai dar stovėjo, žiūrėdamas įkandin keleiviams, kol 
jie dingo miško gelmėje. Pagaliau Vambos balsas pažadino jį 
iš susimąstymo. 

— Žinai ką, mano gerasis drauge Gurtai,— tarė juokdarys — 
šį rytmetį tu nuostabiai mandagus ir neįprastai dievobaimingas. 
Norėčiau būti abatu ar basu maldininkų, kad pasinaudočiau 
tuo tavo neįprastu uolumu bei meilumu. Na, žinoma, aš parei- 
kalaučiau ko nors vertingesnio, negu rankos pabučiavimas. 

— Tu ne toks jau kvailas, Vamba.— atsakė Gurtas— nors 
sprendi iš paviršiaus; tiesą sakant, ir protingiausi ne kitaip da- 
ro... Na, man jau. metas eiti prie bandos. 

Jis sugrįžo į pilį, o paskui jį parėjo ir juokdarys. 

Tuo tarpu keleiviai jojo dideliu greičiu, rodančiu begalinį 
žydo išgąstį: jo metuose juk retai kas temėgsta greit jodinėti. 
Piligrimas, kuris, matyt, puikiai pažinojo kiekvieną miško ta- 
kelį, jojo priešaky, tyčia pasirinkdamas aplinkinius kelius, ir 
įtarusis Izaokas ne kartą pagalvojo, ar tik neįves jo į kokias 
nors priešų žabangas. 

Tiesą sakant, jo nuogąstavimai buvo visiškai suprantami, nes 
anais laikais nebuvo žemėje nė vienos tokios gyvų būtybių gi- 
minės, kuri būtų šitaip visuotinai, nepaliaujamai ir neatlyžtamai 
persekiojama, kaip kad buvo persekiojama žydų tauta. Norma- 
nai, saksai, danai, britai, kad ir kaip būtų vieni kitiems prie- 
šiški, visi jautė bendrą neapykantą žydams ir laikė stačiai re- 
ligine pareiga juos visaip niekinti, engti ir plėšti. 

Normanų dinastijos karaliai ir juos pamėgdžiojanti diduo- 
menė, gobšumo ir savanaudiškumo akinami, be paliovos skriau- 

dė ir persekiojo šią tautą. Visiems yra žinomas pasakojimas, 
kaip karalius Jonas, įkalinęs savo pilyje vieną turtingą žydą, 
liepė kasdien ištraukti jam po vieną dantį. Nelaimingasis 
izraelitas, netekęs pusės dantų, sutiko pagaliau sumokėti mil- 
„žinišką pinigų sumą, kurią karalius norėjo iš jo išlupti. Didikai 
nedvejodami sekė savo valdovo pavyzdžiu ir spaudė iš žydų 
pinigus įvairiais prievartos būdais, neišskiriant nė kankynių. 

Tokios tad buvo sąlygos, kuriomis formavosi tautinis žydų 
būdas: atsargus, įtarus, baugus, bet ikartu atkaklus, užsispyręs ir 
sumanus, kai reikdavo suktis iš pavojų, kurie juos nuolat supo. 

Kai keleiviai jau buvo toli nujoję klaidžiais miško takais, 
piligrimas pagaliau pertraukė ilgą tylą. 

— Matai tą seną nudžiūvusį ąžuolą?— tarė jis.— Tai Fron de 
Befo valdų riba. Mes seniai jau prajojome Malvuazeno žemes. 
Dabar gali nebebijoti, kad mus kas pasivys. 

— Tesubyra jiems ratai. — tarė žydas, — kaip subyrėjo kadaise 
faraonui ir jo palydai! Bet nepalik manęs, gerasis maldininke! 
Prisimink žiaurų tamplierių ir jo vergus saracėnus. Jie nežiūrės 
nei ribų, nei pilių, nei valdovų. 

— Mūsų keliai —atsakė piligrimas — turi čia išsiskirti. Ne- 
pridera tokiam, kaip aš, žmogui joti šalia tavęs toliau, negu bū- 
tinai reikalinga. Be to, kokios pagalbos gali tikėtis iš manęs, 
taikaus maldininko, prieš du ginkluotus stabmeldžius? 

— O gerasis jaunuoli! — sušuko žydas— Tu gali mane ap- 
ginti, ir aš žinau, kad apginsi. Nors esu ir beturtis, bet tau 
tinkamai atsilyginsiu. ' 

— Juk aš sakiau, — pertraukė jį piligrimas, — kad nei tavo 
pinigų, nei dovanų man nereikia. Galiu tave palydėti ir gal net 
apginti, nes ginti žydą nuo saracėnų vargu ar draudžiama 
krikščioniui. Todėl josiu su tavim tol, kol susirasi tinkamų gy- 
nėjų. Mes dabar nebetoli Šefildo. Ten lengvai rasi daugybę savo 
tautiečių, kurie neatsisakys tave priglausti. 

— Telaimina tave Jokūbas, gerasis jaunuoli! — tarė jam žy- 
das.— Šefilde mane priglaus mano giminaitis Zaretas ir pasirū- 
pins, kad man kelionė toliau būtų saugi. 

— Gerai — tarė piligrimas.— Vadinasi, Šefilde mes atsisvei- 
kinsime. Po pusvalandžio pamatysime šį miestą. 

Tą visą pusvalandį abu nepratarė nė žodžio; piligrimui atro- 
dė per žema kalbėti su žydu be būtino reikalo, o žydas nedrįso 
šnekinti žmogaus, grįžusio iš Šventosios Žemės ir todėl įgavu- 

sio tam tikro šventumo. Sustojęs nuolaidaus kalno viršūnėje, pi- 
ligrimas parodė papėdėje Šefildo miestą ir tarė: 

— Štai kur mes atsisveikinsime. 

— Bet prieš tai vargšas žydas turi atsidėkoti — tarė Izaokas. 

— Aš jau sakiau, — atkirto piligrimas, — kad jokio atsidėkoji- 
mo man nereikia. 

— Palauk, palauk! — sušuko žydas, stverdamas jam už ap- 
siausto.— Dievas žino, kad aš beturtis. Taip, Izaokas — elgeta 
tarp savo tautiečių. Bet atleisk man, jeigu atspėsiu, ko šiuo 
metu tau labiausiai reikia. 

— Jei ir atspėtum, ko man užvis labiausiai reikia — tarė pi- 
ligrimas,— vis vien negalėtum duoti. 

— Klysti — atkirto Izaokas, — aš žinau, ko tau reikia, ir gal- 
būt galėsiu padėti. Dabar tu užvis labiausiai norėtum turėti 
žirgą ir ginklų. 

Piligrimas krūptelėjo ir, staiga pasisukęs į žydą, skubiai pa- 
klausė: 

— Kaip tu atspėjai? 

— Nesvarbu kaip — atsakė šypsodamasis žydas, — svarbu, 
kad atspėjau teisingai. Ir kadangi žinau, ko tau reikia, galėsiu 
visko parūpinti. Ė 

— Betgi prisimink, kas aš toks, — tarė piligrimas.— Prisimink 
mano apdarą, mano apžadus. 

— Pažįstu aš jus, krikščionis — atsakė žydas.— Kartais kil- 
mingiausieji iš jūsų, pasiėmę maldininko lazdą, keliauja pėsti į 
tolimas šalis mirusiųjų kapams nusilenkti. 

— Nepiktžodžiauk— griežtai sudraudė jį piligrimas. 

— Atleisk,.— tarė Izaokas — Pasakiau nepagalvojęs. Bet va- 
kar vakare, o taip pat ir šįryt tu ištarei keletą žodžių, kurie, 
tarytum timagu išskeltos kibirkštys, apšvietė man tavo širdį. 
Be to, aš žinau, kad tu po maldininko apsiaustu slepi riterio 
grandinę ir pentinus. Jie sužvilgo, kai šįryt pasilenkei prie ma- 
no guolio, . 

Piligrimas negalėjo susilaikyti nešyptelėjęs ir tarė: 

— O jei tokiu pat akylu žvilgsniu žvilgtelėjus ir į tavo dra- 
bužius, Izaokai? Manau, daug ko įdomaus ten būtų galima iš- 
vysti. 

— Ką čia apie tai kalbėti! — murmtelėjo parausdamas žydas. 

Skubiai išsitraukęs rašymo reikmenis, jis padėjo ant balno 
savo geltoną kepurę ir, išlyginęs ant jos popieriaus lapelį, ėmė 
rašyti. 

Baigęs laišką, įteikė piligrimui, sakydamas: 

— Leisterio mieste visi pažįsta turtingą žydą Kirdžatą Džai- 

raimną iš Lombardijos. Įteik jam šį laišką. Jis dabar turi parduoti 
šešerius Milane nukaltųs šarvus, net blogiausi jų tiktų karališ- 
kos giminės riteriui; jis turi ir dešimt žirgų — blogiausiu jų ne- 
gėda būtų jodinėti pačiam karaliui. Jis tau duos išsirinkti, ko- 
kį tik morėsi. Be to, jis parūpins tau visa, ko reikia turnyrui. 
Po tumyro sugrąžink viską kaip gavęs arba, jeigu galėsi, su- 
mokėk savininkui šių prekių vertę. 
* — Argi tu nežinai, Izaokai— tarė piligrimas šypsodamasis,— 
kad jeigu riteris per tumyrą išmušamas iš balno, tai jo žirgas 
ir ginklai tenka nugalėtojui? Šitokia nelaimė gali ir man atsi- 
tikti, o sumokėti už žirgą ir šarvus aš negaliu. 

— Ne, ne, ne! Tai neįmanoma! — sušuko žydas.— Apie tai aš 
nė pagalvoti nenoriu. Mūsų tėvo palaiminimas bus su tavim... 
Ir tavo ietis bus tokia pat galinga, kaip Mozės lazda. 

Taip taręs, jis pasuko mulą į šalį, bet dabar maldininkas pa- 
stvėrė jį už apsiausto. 

— Ne, palauk, Izaokai, tu dar nežinai, kuo rizikuoji. Žirgas 
gali būti nukautas, šarvai sulaužyti — aš juk nesigailėsiu nei 
arklio, nei žmogaus. Be to, tavo tautiečiai nieko juk dovanai 
nedaro. Kuo nors teks susimokėti už prarastą turtą. 

— Nesvarbu,-— tarė žydas.— Nesvarbu. Leisk mane. Jei bus 
nuostolių, tu už juos neatsakysi. Kirdžatas Džairamas dovanos 
tau tą skolą dėl savo giminaičio Izaoko. Lik sveikas! Bet pa- 
klausyk, gerasis jaunuoli, — pridėjo jis, atsigręždamas dar kar- 
tą — nelįsk per daug į priekį, kai prasidės toji maišalynė. Taip 
sakau ne tam, kad saugotum arklį ir šarvus, bet kad nepraras- 
tum gyvybės ir išliktum sveikas. 

— Labai ačiū už rūpestį — atsakė piligrimas šypsodamasis— 
Aš pasinaudosiu tavo gerumu, ir, nors labai sunku man būtų, 
-pasistengsiu tau atsilyginti. 

Jie atsiskyrė ir kiekvienas savo keliu nujojo į Šefildo miestą. 

VII skyrius 
Išjoja riterių būrys šaunus, 
Kiekvieno apdaras didžiai puošnus. 


Šis neša margą skydą prieš save, 

Su šalmu tas, su ietimi lengva; 

Kanopom trypia žirgas neramus, 

Nirtingai kremta žąslus auksinius; 

Išjoja kalviai ir ginklų meistrai, 

Prie diržo kūjai jiems, vinių krepšiai — 

Skydus ir ietis sutaisys vikriai. 

Čionai turtingų jomenų minia, 

Būriais čia ir prastuoliai beeiną. 
Drūidenas, „Palamonas ir Arsitė“ 


Anglų tauta tuo metu buvo gana vargioje būklėje. Ričardas 
Liūtaširdis tebekalėjo klastingo ir nuožmaus Austrijos hercogo 
nelaisvėje. Net jo kalinimo vieta buvo nežinoma; dauguma jo 
valdinių, kurie kentė tuo metu sunkią priespaudą, visai neži- 
nojo karaliaus likimo. 

Princas Džonas panaudojo visą savo įtaką, kad Austrijos 
hercogas kuo ilgiausiai nepaleistų iš nelaisvės jo brolio. | 

Tuo tarpų Džonas rinkosi sau šalininkus, ketindamas Ričardo 
mirties atveju varžytis dėl sosto su teisėtu įpėdiniu — savo bro- 
lėnu, Britanijos hercogu Artūru, vyresniojo savo brolio Žofrua 
sūnumi. Apsukrus intrigantas ir klastūnas, princas Džonas be jo- 
kio vargo patraukė į savo pusę ne tik tuos, kurie turėjo prie- 
žasčių bijoti Ričardo rūstybės už padarytus jam nesant nusikal- 
timus, bet ir ištisą gaują visam kam pasiryžusių „palaidų nu- 
trūktgalvių“, parsiradusių iš Palestinos kryžiaus žygių. Šitie 
žmonės sugrįžo į savo tėvynę sužiaurėję ir praturtėję tik viso- 
mis Rytų nedorybėmis, bet pinigų neparsivežė nė skatiko ir te- 
laukė progos prasigyventi per pilietinių karų suirutes. 

Prie daugelio priežasčių, sukėlusių visuotinį nerimą ir bai- 
mę, prisidėjo dar ir ta aplinkybė, kad daugybė valstiečių, ku- 
riems įsipyko feodalų priespauda ir negailestingas miškų ap- 
saugos įstatymų taikymas, ėmė telktis didžiuliais būriais ir šei- 
mininkauti giriose bei dykynėse, visiškai nepaisydami vietinės 
valdžios. Didikai, norėdami būti savo valdose neaprėžti valdo- 
vai, irgi būrė ištisas gaujas, tokias pat nesiskaitančias su įsta- 
tymais ir tokias pat žiaurias, kaip ir tikrieji plėšikai. 

Anglų tauta kentė sunkų vargą ir turėjo rimtą pagrindą bijoti 
dar sunkesnių bėdų ateityje. Prie visų nelaimių prisidėjo dar" 
ir pavojinga užkrečiama liga, paplitusi po visą kraštą. Jai plisti 
padėjo blogos žemesniųjų luomų gyvenimo sąlygos, ir ji- 
nai nusinešė daug aukų, o tie, kurie išliko, pavydėjo mirusiems, 
išsivadavusiems nuo artėjančių nelaimių. Tačiau, nepaisant vi- 
sokių negandų, visi — turtuoliai ir beturčiai, prasčiokai ir kil- 
mingieji — su. tokiu pat aistringu susidomėjimu laukė artėjančio 
turnyro, su kokiu nuskurdęs -Madrido gyventojas laukia bulių 
kovos. Šis garsiausių riterių turnyras, turėjęs įvykti stebint pa- 
čiam princui Džonui, traukė visų dėmesį, ir žmonių minios 
nustatytąją dieną plaukte plaukė į rungtynių vietą. 

Turnyro vieta buvo nepaprastai graži. Didelės girios pakraš- 
tyje, už mylios nuo Ašbio miesto, driekėsi plati graži veja; iš 
vienos pusės ją supo giria, iš kitos — retai suaugę ąžuolai. Jos 
kraštai buvo pakilesni, nuožulniais šlaitais, o viduryje — plati ir 
lygi aikštė, aptverta stipria tvora. Aptvaras buvo pailgas, ke- 
turkampis, dėl žiūrovų patogumo suapvalintais kampais. Kovo- 
tojams į areną įjoti šiaurinėje ir pietinėje aptvaro sienoje buvo 
vartai tokio platumo, kad pro juos galėjo tilpti drauge du rai- 
teliai. Prie kiekvienų vartų stovėjo du heroldai, šeši jų pagal- 
bininkai, šeši trimitininkai ir stiprus būrys kareivių. Heroldai 
turėjo tikrinti norinčių dalyvauti turnyre riterių titulą ir pa- 
laikyti tvarką arenoje. 

Už pietinių vartų ant nedidelės pakylos stovėjo penkios di- 
dingos palapinės, papuoštos rudos ir juodos spalvos vėliavo- 
mis; -šitokias spalvas buvo pasirinkę riteriai turnyro rengėjai. 
Palapinių virvės buvo tokių pat spalvų. Prieš kiekvieną palapi- 
nę kabojo skydas to riterio, kuriam priklausė palapinė, o šalia 
skydo stovėjo ginklanešys, persirengęs laukiniu faunu ar kokia 
kita fantastiška būtybe. 

Vidurinioji palapinė kaip garbės vieta buvo skirta Brianui de 
Bua-Gilberui. Garsas apie jo šaunumą visokeriopose riterių 
rungtynėse paskatino turnyro rengėjus ne tik priimti jį į savo 
tarpą, bet ir išrinkti savo vadu. Šalia jo palapinės iš vienos 
(pusės stovėjo Redžinaldo Fron de Befo ir Filipo de Malvuazeno 
palapinės, o iš kitos — Hiujo de Granmenilio, aukštakilmio baro- 
no, kurio vienas sentėvis buvo Anglijos lordas ir senešalas Vil- 
hbelmo Nukariautojo ir jo sūnaus Vilhelmo Rudojo laikais. Penk- 
toji palapinė priklausė joanitui Ralfui de Vipontui, stambiam 

žemvaldžiui iš Hiterio miestelio, esančio netoli Ašbi-de-la-Zušo. 
Pakyla su palapinėmis buvo aptverta stipria tvora ir sujungta 
su arena plačiu nuožulniu taku, tokia pat tvora aptvertu. Už 
šiaurinių vartų ant tokios pat pakylos stovėjo palapinė, skirta 
tiems riteriams, kurie panorėtų rungtis su turnyro rengėjais. 
Šičia buvo paruošta įvairiausių valgių ir gėrimų, o šalia jos bu- 
vo įsikūrę ginklakaliai, kalviai ir kiti amatininkai, pasiruošę 
prireikus patarnauti kovotojams. 

Išilgai aptvaro buvo įrengtos vietos žiūrovams,— savotiškos 
pakylos, išpuoštos drapiruotėmis ir aptiestos kilimais. Ant ki- 
limų pridėta priegalvių kad aukštakilmiams žiūrovams būtų 
kuo patogiau. Siauras tarpas tarp šių pakylų ir aptvaro buvo 
paliktas smulkiems fermeriams — jomenams, o prastuomenei tę- 
ko susėsti ant velėnos suolų aplinkinėse kalvose. Be to, dar 
keletas šimtų žmonių buvo įsilipę į medžius, supančius veją, 
net bažnyčios varpinė gretimam kaime buvo pilna žiūrovų. 

Plačiame rytinės pakylos viduryje, kaip tik prieš pat arenos 
centrą, po baldakimu, papuoštu karaliaus herbu, stovėjo pana- 
šus į sostą krėslas. Pažai, ginklanešiai, sargybiniai, apsitaisę iš- 
taigingais drabužiais, būrių būriais stovėjo apie šią garbės ložę, 
skirtą princui Džonui ir jo palydai. Prieš šią karališkąją ložę, 
vakarinės pakylos viduryje, buvo dar kita pakyla, ne tokia iš- 
taiginga, bet mirguliuojanti liniksmesnėmis spalvomis. Ten taip 
pat stovėjo sostas, aptrauktas skaisčiai raudonu bei žaliu au- 
deklu ir apsuptas didžio būrio pažų ir jaunų mergaičių, pačių 
gražiausių, kokias tik galima parinkti, apsirengusių fantastiš- 
kais skaisčiai raudonos ir žalios spalvos apdarais. Virš ložės 
plevėsavo vėliavos, ant kurių buvo atvaizduotos strėlėmis per- 
vertos širdys, liepsnojančios širdys, kraujuojančios širdys, lan- 
kai, strėlinės su strėlėmis ir kitos panašios emblemos. Puošnus 
užrašas skelbė žiūrovams, kad šis garbės sostas skiriamas mei- 
lės ir grožio karalienei. Tačiau kas šiame turnyre bus karalienė, 
to niekas dar nežinojo. 

Tuo tarpu įvairiausiems luomams priklausančių žiūrovų mi- 
nios plaukė arenos linkui. Ne vienas ginčas jau buvo kilęs, 
daug kam bemėginant užimti kitiems skirtas vietas. Šiuos gin- 
čus dažniausiai išspręsdavo be didelių ceremonijų sargybiniai, 
paremdami savo nuosprendžius kardų rankenomis ir alebardų 
kotais. Kilmingesnių žiūrovų ginčus sprendė du heroldai, taip 
sakant, kovos lauko maršalai, Viljamas de Vivilis ir Stivenas 

de Martivalis. Šitie heroldai, apsiginklavę nuo galvos iki kojų, 
jodinėjo raiti pirmyn ir atgal po areną, palaikydami griežtą 
tvarką žiūrovų tarpe. 

Palengvėle pakylos prisipildė riterių ir bajorų; jų ilgos tam- 
sios mantijos gražiai kontrastavo su šviesesniais gausiau net 
už vyrus čion susirinkusių damų drabužiais. Žemesnės vietos ir 
takai sausakimšai prisikimšo pasiturinčių jomenų ir smulkbajo- 
rių, kurie ar dėl neturto, ar iš kuklumo nesiryžo užimti aukš- 
tesnių vietų; savaime „suprantama, kad kaip tik šitoje publikos 
dalyje ir kildavo visokių nesusipratimų dėl pirmumo. 

— Netikėli šunie! — pasakė senyvas žmogus, kurio apšiurę 
drabužiai rodė neturtą, o kardas prie šono ir aukso grandinė 
ant kaklo — pretenzijas į kilmingumą.— Vilko išpera! Kaip tu 
drįsti stumdyti krikščionį, ir dar normaną, kilusį iš kilmingų 
Mondidje bajorų! 

Šiais šiurkščiais žodžiais jis kreipėsi į mūsų pažįstamą Izao- 
ką, kuris, puošniai ir net prabangiai šį kartą apsirengęs, grū- 
dosi per minią, norėdamas surasti vietą apatinės eilės priekyje 
savo dukteriai gražuolei Rebekai, kuri atvažiavo pas jį į Ašbį 
ir dabar, įsikibusi jam į ranką, baimingai dairėsi, išsigandusi 
visuotinio nepasitenkinimo jos tėvo elgesiu. Tačiau Izaokas ži- 
nojo, kad jam nėra ko bijoti. Šitokioms minioms suplaukus, nė 
vienas iš pačių gobšiųjų ir piktųjų jo engėjų nesiryžtų jo nu- 
skriausti. Šitokiuose žmonių sambūriuose žydus globoja bendri 
visiems įstatymai, o jei to būtų maža, bajorų minioje visada 
atsirastų vienas kitas kilmingas baronas, kuris dėl savo asme- 
niškos naudos juos užstotų. Be to, Izaokas gerai žinojo, kad 
princas Džonas tuo metu tarėsi su Jorko turtuoliais žydais dėl 
didžiulės paskolos, žadėdamas užstatyti brangenybes ir dvarus. 
Šiame sandėryje artimai dalyvavo ir pats Izaokas ir puikiai 
žinojo, kad princas nori kuo greičiausiai tą reikalą sutvarkyti, 
tai ir įvykus kokiam nemaloniam susidūrimui, Izaokas tikėjosi 
princo užtarimo. 

Todėl Izaokas drąsiai spraudėsi į priekį ir neatsargiai pastū- 
mėjo krikščionį normaną, nepaisydamas nei jo kilmės, nei reli- 
gijos. Tačiau senio priekaištas sukėlė aplinkinių pasipiktinimą. 
Vienas iš jų buvo augalotas jomenas žaliais gelumbiniais dra- 
bbužiais, su visu tuzinu strėlių už diržo, sidabriniu ženklu ant 
krūtinės ir šešių pėdų lanku rankoje, Nuo jo pagrasinimo, šai- 
žaus balso ir griežto žvilgsnio žydas net pasitraukė atatupstas. 

Galimas daiktas, jis būtų ir visai pasišalinęs iš tokios pavojin- 
gos kaimynystės, jei tuo tarpu visų dėmesio nebūtų patraukęs 
princas Džonas, pasirodęs arenoje su visa gausinga ir linksma 
palyda. Šią palydą sudarė iš dalies pasauliečiai, iš dalies dvasi- 
ninkai, taip pat, kaip anie, puošniai apsirengę ir tokios pat 
linksmos ir laisvos laikysenos. Tarp dvasininkų buvo ir Žorvo 
prioras tokiais gražiais drabužiais, kokius tik leido jo luomas. 
Jie buvo išdabinti kailiais ir auksu, o batų galai, toli pralenk- 
dami net absurdišką anų laikų madą, buvo taip aukštai užriesti, 
kad teko juos rišti nebe prie kelių, bet prie diržo, ir todėl truk- 
dė, sėdant į balną, įstatyti kojas į kilpas. Tačiau šauniam aba- 
tui tai nesudarė jokio nepatogumo, galimas ' daiktas, jis net 
džiaugėsi proga parodyti tokios gausios publikos, o ypač damų 
akivaizdoje savo mokėjimą laikytis ant arklio be būtinos bau- 
'giam jojikui kilpų pagalbos. Kiti princo palydovai buvo jo fa- 
voritai — samdytos kariuomenės vadai, keletas baronų, pasilei- 
dusių dvariškių gauja ir tamplierių ordino riteriai bei joanitai. 

Šičia ne pro šalį bus pastebėti, kad tų abiejų ordinų riteriai 
buvo laikomi karaliaus Ričardo priešais: ilgai Palestinoje lieps- 
nojusių Prancūzijos karaliaus Pilypo ir Anglijos Ričardo vaidų 
metų jie laikė Pilypo pusę. Visiems buvo žinoma, kad dėl šių 
vaidų visos Ričardo pergalės prieš saracėnus nuėjo niekais ir 
visi jo mėginimai išvaduoti Jeruzalę pasibaigė nesėkmingai. 
Tokiais pat politiniais sumetimais, kokiais vadovavosi jų bro- 
liai Šventojoje Žemėje, tamplieriai ir joanitai, gyvenantieji 
Anglijoje ir Normandijoje. palaikė princo Džono pusę. 

Savo ruožtu princas Džonas neapkentė ir niekino užsilikusius 
saksų didikus ir nepraleisdavo progos juos pažeminti. Jis nu- 
manė, kad saksų feodalai, o taipogi visi Anglijos saksai prie- 
šiškai žiūri į jo kėslus ir į jį patį, bijodami dar didesnio savo 
teisių ir privilegijų sumažinimo, paėmus valdžią tokiam neža- 
botam tironui, koksai buvo Džonas. 

Palydos apsuptas, princas Džonas įjojo į areną žvitriu širmo 
plauko žirgų. Apsivilkęs purpurinės spalvos auksu žėrinčiais 
drabužiais, užsidėjęs brangakmeniais žvilgančią kailinę kepu- 
raitę, jis jojo viso būrio priešakyje, garsiai šnekučiuodamas su 
jį supančiais dvariškiais, juokaudamas ir su karališku įžūlumu 
apžvelgdamas gražuoles, kurios puošte puošė žiūrovų pakylą. 

Princo Džono veide aiškiai buvo matyti begalinė puikybė ir 
visiškas abejingumas kitų žmonių jausmams, tačiau jo laikyse- 

na turėjo to paprastumo ir natūralumo, kurie būdingi atvirašir- 
džiui ir tiesaus būdo žmogui, jei po jais nebūtų slypėjęs nerū- 
pestingas abejingumas ir palaidumas, dažniausiai vešintis širdy- 
se tų, kurie tariasi esą aukščiau už kitus ne dėl dvasios savy- 
bių, bet dėl kilmės, turto ir kitų atsitiktinių pranašumų. 

Tačiau dauguma žiūrovų nesigilino į šitokias mintis. Jiems 
užteko pamatyti puošnią princo Džono kepuraitę, brangiu saba- 
lo kailiu apvedžiotą mantiją, marokeno batus su aukso penti- 
nais ir šaunų grakštumą, laikantis balne ir valdant žirgą, ir visi 
kaip vienas ėmė jį sveikinti garsiais riksmais ir plojimais. 

Princas puikuodemasis linksmai jojo aplink areną. Staiga jo 
dėmesį pritraukė vis dar nepasibaigęs sąmyšis, sukeltas Izaoko 
pretenzijų į geresnę vietą. Akylos Džono akys tučtuojau paži- 
no žydą, tačiau daug malonesnį įspūdį jam padarė gražioji Sio- 
no duktė, baugiai prigludusi prie seno savo tėvo. 

Ir iš tikrųjų žavioji Rebeka prilygo savo grožiu garsiau- 
sioms Anglijos gražuolėms, net žiūrint tokiam žinovui, koks 
buvo princas Džonas. Ji buvo nuostabiai liekna ir grakšti, ir ry- 
tietiški drabužiai labai jai tiko. Geltono šilko turbanas puikiai 
derinosi su tamsia jos veido spalva. Akių spindesys, ploni dai- 
liai išlenkti antakiai, balti kaip perlai dantys, tankūs juodi 
plaukai, žvilgančiomis garbanomis nukloję pečius, apgaubtus 
ilga gėlėto persų šilko simara — visa tai buvo taip žavu, kad 
Rebeka galėjo drąsiai lygintis su bet kuria iš aplink sėdinčiųjų 
pačių gražiausių merginų. Jos simara buvo susegta perlų se- 
gučiais; trys viršutiniai segučiai buvo atsegti, nes diena buvo 
labai karšta, ir ant atidengto kakio žėrėjo vėrinys iš neįkaino- 
jamos vertės brangakmenių; stručio plunksna, prisegta prie tur- 
bano deimantiniu segtuku, taip pat traukė visų akis, ir nors iš- 
puikusios damos, sėdinčios pakyloje, su panieka žvilgčiojo į 
gražiąją žydaitę, širdies gilumoje pavydėjo jai turto ir grožio. 

— Prisiekiu Abraomo plike,--- tarė princas Džonas, — toji žy- 
daitė — tai tasai tobulybių rinkinys, kuris varė iš proto išmin- 
tingiausiąjį karalių. Kaip manai, priore Eimeri? Prisiekiu šio iš- 
mintingojo karaliaus šventove, kurios mūsų brolis Ričardas 
niekaip negali išvaduoti — jinai graži kaip Giesmių giesmės su- 
žadėtinė! 

— Šarono Rožė ir Klonių Lelija — atsakė prioras.— Tačiau 
jūsų šviesybė turi atminti, kad ji — tik Žydaitė. 


67 


— Al —tarė princas, visai nekreipdamas dėmesio į jo žo- 
džius.— Štai ir mano suktasis piniguočius! Dukatų markizas, si- 
dabrinių baronas ginčijasi dėl vietos su driskiais, kurių kiše- 
nėse tikriausiai nerastum nė vieno penso, Prisiekiu šventuoju 
Morkum — mano piniguotasis princas ir jo žavioji žydaitė tuč- 
tuojau gaus vietas pakyloje. E, Izaokai, kas ji tokia? Tavo žmo- 
na ar duktė? Kas ji, toji Rytų hurija, kurią tu laikai, pasibru- 
kęs po pažastim, tarsi ji būtų pinigų dėžė? 

— Tai mano duktė Rebeka, jūsų šviesybe,— atsakė žemai 
nusilenkdamas žydas, nė kiek nesuglumęs dėl šio pasveikinimo, 
kuriame buvo ne mažiau pašaipos, kaip ir mandagumo. 

— Ak, gudruolis! — tarė princas, prapliupdamas garsiu juo- 
ku, ir jam įsiteikiamai pritarė visa linksmoji palyda.— Bet ne: 
svarbu, ar ji tau duktė, ar žmona, ją reikia pagerbti, kaip pri- 
tinka jos grožiui ir tavo nuopelnams... Ei, ikas ten sėdi viršu- 
je? — kalbėjo jis toliau, nukreipdamas žvilgsnį į pakylą. — Stuob- 
riai saksai... mat, kaip drybso, patogiai išsidrėbę! Tegu susi- 
spaudžia ir duoda vietą mano lupikautojų kunigaikščiui ir jo 
gražiajai dukteriai. Aš parodysiu tiems juodnugariams, kad ge- 
rąsias vietas sinagogoje turi pasidalyti su tais, kuriems ta si- 
nagoga priklauso. 

Žiūrovai, į kuriuos princas ikreipėsi šiais šiurkščiais ir už- 
gaulingais žodžiais, buvo Sedrikas su savo šeimyna ir jo sąjun- 
ginimkas bei giminaitis Koningsburgo Atelstanas, kurį, kaip 
paskutinįjį saksų dinastijos karaliaus palikuonį, visi šiaurinės 
Anglijos saksai kuo nuolankiausiai gerbė. Bet kartu su karališ- 
kuoju savo sentėvių krauju Atelstanas buvo paveldėjęs ir daug 
jų silpnybių. Jis buvo aukšto ūgio, tvirto sudėjimo, pačiame 
amžiaus žydėjime, bet jo gražus veidas buvo toks išglebęs, akys 
tokios mieguistos, be išraiškos ir gyvybės, judesiai tokie tingūs, 
kad žmonės praminė Atelstaną Nerangiuoju. Draugai, kurių jis 
turėjo nemaža, jo vangumą aiškino ne narsumo stoka, bet tik 
neryžtingumu. Kitų nuomone, girtavimas, jo paveldėtoji yda, 
buvo priežastis to, kad jis neteko visų savo geriausių savybių, 
išskyrus tik drąsą ir glebų geraširdiškumą. 

Į jį tad ir kreipėsi princas Džonas, įsakydamas pasislinkti ir 
užleisti vietą Izaokui ir Rebekai. Atelstanas, apstulbęs dėl tokio 
reikalavimo, kuris pagal anų laikų supratimą buvo negirdėtai 
užgaulus, nemanė paklusti. Tačiau nežinojo, ką atsakyti į ši- 
tokį paliepimą. 

Jis tik spoksojo į princą, be galo juokingai nustebęs. Bet ne- 
kantrusis Džonas nė nemanė juoktis. 

— Šis kiauliaganys saksas arba miega, arba nesupranta ma- 
nęs! —tarė jis— De Brasi, pakutenk jį savo ietim,— kreipėsi 
į šalia jojantį riterį, tarnaujančių jam samdinių vadą. | 

Net princo palydoje pasigirdo murmėjimas, tačiau de Brasi, 
dėl savo profesijos nepaisantis jokio delikūtumo, aikišo ilgą 
ietį ir būtų, galimas daiktas, įvykdęs princo įsakymą, Atelstanui 
Nerangiajam nespėjus išsisukti, jeigu Sedrikas žaibo greitumu 
nebūtų išsitraukęs trumpo kardo ir vienu smūgiu nukirtęs plie- 
ninį ieties antgalį. 

Kraujas mušė princui į veidą. Jis smarkiai susikeikė ir buvo 
jau bepradedąs dar bjauriau grasinti, bet susitvardė iš dalies 
todėl, kad jo paties palydovai puolė visaip jį raminti ir įkalbi- 
nėti, o iš dalies dėl to, kad žiūrovų minia garsiais šauksmais 
reiškė savo pritarimą Sedrikui. 

Princas pasipiktinęs apžvelgė žiūrovus, tarsi ieškodamas ko- 
kios patogios, beginklės aukos savo apmaudui išgiežti, Jo 
žvilgsnis atsitiktinai nukrypo į tą patį žaliu durtiniu vilkintį 
šaulį, kuris ką tik grasino Izaokui. Pamatęs, kad tas Žmogus 
garsiai reiškia savo pritarimą Sedrikui, princas paklausė jį, ko 
šitaip rėkaująs. 

— Aš visada šaukiu valio — atsakė jomenas,— kai regiu taik- 
lų šūvį ar drąsų smūgį. 

— Šit kaip! — tarė princas.— Gal tu ir pats neblogai patai- 
kai į taikinį? ' 

— Ne blogiau už bet kurį medžiotoją, — atsakė jomenas. 

— Į Voto Tirelio taikinį ir per šimtą žingsnių pataikys, — at- 
siliepė balsas iš užpakalinių eilių, tik nežinia kieno. 

Ši užuomina apie Vilhelmą Rudąjį, jo giminaitį, įsiutino ir 
kartu išgąsdino princą Džoną. 

Tačiau jis tik įsakė sargybiniams sekti šį pagyrūną jomeną. 

— Prisiekiu šventąja Grizelda,— dar pridūrė — mes išbandy- 
sime šito svetimų žygdarbių gerbėjo miklumą. 

— Aš neatsisakau nuo to bandymo,— tarė jomenas su būdin- 
gu jam šaltakraujiškumu. | 

— Tai ko nesijudinate, saksų stuobriai! — suriko karštabū- 
dis princas.— Prisiekiu dangum, jei aš pasakiau — žydas sėdės 
šalia jūsų. 

—- Nereikia! Atleiskite, jūsų šviesybe, bet mums visiškai ne- 
dera sėdėti tarp šitokių aukštų ponų, — tarė Izaokas, kuris nors 
ir buvo susiginčijęs dėl vietos su nusigyvenusių Mondidje gimi- 
nės palikuonių, tačiau nebuvo toks beatodairiškas ir suprato, 
kad neverta kėsintis į turtingųjų saksų privilegijas. 

— Lipk, netiki šuniel —riktelėjo princas Džonas.— Kitaip 
liepsiu nulupti tau kailį ir išdirbti arklių pakinktams. 

Išgirdęs šitokį pakvietimą, Izaokas pradėjo kopti siaurais ir 
stačiais laiptais į pakylą. 

— Pažiūrėsime, kas išdrįs jį sulaikyti, — tarė princas, įsmeig- 
damas akis į Sedriką, kuris aiškiai buvo pasiryžęs numesti Izao- 
ką kūliavirsčią nuo laiptų. , 

Katastrofai užkirto kelią juokdarys Vamba, kuris staiga puo- 
lė pirmyn ir, atsistojęs tarp savo pono ir žydo, sušuko: 

— O aš pamėginsiu! —-Ir sulig tais žodžiais išsitraukė iš po 
apsiausto ir pakišo žydui po nosimi gabalą kiaulienos, kurią, be 
abejo, buvo pasiėmęs tam atvejui, jei turnyras užtruktų ilgiau, 
negu jo apetitas galėtų išlaikyti. 

Pamatęs prieš akis tokį šlykštų jam daiktą ir pastebėjęs, kad 
juokdarys mojuoja virš jo galvos mediniu kardu, Izaokas atšli- 
jo atbulas, nuslydo nuo laiptelio ir nuriedėjo žemyn. Žiūrovai 
pratrūko juoktis, iš visos širdies ėmė kvatoti ir patsai princas 
Džonas su savo palyda. 

— Na, duokš man prizą, pusbroli prince— tarė Vamba— 
Aš nugalėjau priešą garbingoje kovoje kardu ir skydu,— pri- 
dėjo, mosuodamas vienoje rankoje kardą, kitoje — kiaulienos 
gabalą. 

— Kas tu ir iš kur atsiradai, kilnusis karžygy?— paklausė 
princas Džonas, vis dar juokdamasis. 

— Aš kvailys pagal gimimo teisę — atsakė juokdarys. — e] 
mano vardas Vamba. 

— Na, užleiskite vietą žydui apačioje, priešakinėje eilėje — 
tarė princas Džonas, ko gero, patenkintas proga pakeisti pir- 
mykštį įsakymą. — Nedera sodinti nugalėto šalia nugalėtojo. Tai 
prieštarauja riterijos nuostatams. , 

— Dar blogiau būtų sodinti sukčių šalia kvailio— atsakė 
juokdarys. — bet žydą šalia kiaulės — blogiausia. 

— Ačiū tau, gudragalvi — sušuko princas Džonas, — prijuoki- 
nai tu mane! Ei, Izaokai, paskolink man saują dukatų. 

Šio prašymo suglumintas, Izaokas, bijodamas neduoti ir gailė- 

damasis duoti, ilgai graibė odiniame maišelyje, karančiame prie 
diržo, galvodamas, kiek monetų tilptų į saują. Staiga princas 
pasilenkė, pastvėrė iš žydo rankų maišelį, išėmė porą auksinių, 
numetė juos Vambai ir nušuoliavo toliau palei arenos pakraštį. 
Žiūrovai ėmė tyčiotis iš žydo, o princą palydėjo tokiais prita- 
rimo šauksmais ir plojimais, tartum jis būtų padaręs kokį la- 
bai kilnų ir garbingą darbą. 


VIII skyrius 


Šaukėjas trimituoja išdidžiai, 
Jam tuoj atsako riteris džiugiai, 
Tik skamba aidi pievos ir laukai. 


Kovūnų antveidžiai jau nuleisti 
Ir plieno ginklai rankoj suspausti; 


Žirgai pašoko bėgt, ir pagaliau 
Du riteriai štai susidurs tuojau. 
Draidenas, „Palamonas ir Arsitė“ 


Jadamas toliau princas Džonas staiga sulaikė arklį ir, kreip- 
damasis į abatą Eimerį, pasisakė visiškai pamiršęs svarbiausią 
tos dienos dalyką. 

— Dangaus šventieji — tarė jis, — ar žinote, priore, juk mes 
užmiršome paskirti meilės ir grožio karalienę, kuri savo balta 
rankele turės šiandien dalinti dovanas! Aš savo balsą atiduo- 
du už juodakę Rebeką. 

— Švenčiausioji panele — tarė pasibaisėjęs prioras, pakelda- 
mas į dangų akis — už žydaitę! Juk žmonės mus aplaidys ak- 
menimis ir išgins iš arenos; o aš dar ne toks senas, kad trokš- 
čiau kankinio vainiko. Be to, prisiekiu šventuoju savo globėju, 
Rebeka anaiptol neprilygsta grožiu žaviajai saksei Rovenai. 

— Ar ne vis vien, — atsakė princas — saksė ar žydė, šuo ar 
kiaulė! Koks skirtumas? Tad išrinkime Rebeką, bent paerzinsim 
tuos stuobrius saksus. 

Visa princo palyda ėmė murmėti. 

— Tai nebe juokai, milorde— tarė de Brasi — nė vienas ri- 
teris nepakels ieties, jei visiems bus padarytas šitoks aki- 
brokštas, 

— Be to, labai neatsargų — tarė vienas iš seniausių ir įta- 
kingiausių princo palydos didikų, Valdemaras Ficursas.— Šitoks 
išsišokimas gali būti pragaištingas jūsų šviesybės planams. 

— Sere,— išdidžiai tarė princas, sulaikydamas savo arklį ir 
pasisukdamas į didiką.— Aš pakviečiau jus į savo palydovus, ne 
į patarėjus. 

— Tie, kurie seka paskui jūsų šviesybę jūsų pasirinktu ke- 
liu, — tarė Valdemaras prislopinęs balsą,— įsigyja teisę būti jū- 
sų patarėjais, nes jūsų reikalai ir saugumas tvirtai susieti su 
mūsų pačių reikalais ir saugumu. 

Tai buvo pasakyta tokiu tonu, jog princas suprato, kad šį 
kartą turi nusileisti savo palydovams. 

— Aš tik pajuokavau,— tarė jis — o jūs jau užsipuolėte ma- 
me kaip gyvatės! Rinkite, po velnių, ką tik norite! 

— Ne, nę, — tarė de Brasi,— verčiau palikite sostą neužimtą, 
ir tegul tasai, kuris taps nugalėtoju, pats išsirinks karalienę. Tai 
suteiks naujo žavesio pergalei ir pamokys gražiąsias damas dar 
labiau vertinti narsiųjų riterių meilę. 

— Jei nugalėtojas ibus Brianas de Bua-Gilberas,— tarė prio- 
ras, — tai jau iš anksto žinau, kas bus meilės ir grožio karalienė. 

— Bua-Gilberas,— tarė de Brasi — geras kovotojas, bet ši- 
čia nemaža yra riterių, sere priore, kurie nepabūgs su juo susi- 
kauti. 

— Nutilkime, ponai —tarė Valdemaras Ficursas,—ir tegu 
princas užima savo vietą. Riteriai ir žiūrovai jau pradeda ne- 
kantrauti — laikas vėlus, ir seniai metas pradėti turnyrą. 

Princas Džonas, nors dar ne monarchas, jau per Valdemarą 
Ficursą kentėjo visus nepatogumus, kokius dažnai kenčia kara- 
liai nuo savo favoritų ministrų, kurie visada pasiruošę tarnauti 
savo valdovui, bet tik pagal savo asmeninę nuožiūrą. Princas 
šiaip spyriodavosi dėl smulkmenų, bet šį sykį nusileido. Jis at- 
sisėdo į savo krėslą ir, kai visa palyda susirinko aplinkui, davė 
ženklą paskelbti turnyro taisykles. Šios taisyklės buvo tokios: 
nyran riterius. 

Kiekvienas riteris, norįs dalyvauti turnyre, turi teisę išsirink- 
ti sau priešininką iš penkių pradėjėjų, savo ietim paliesdamas 
pasirinktojo priešininko skydą. Jei norįs kovoje dalyvauti ri- 
teris palies skydą ne ieties smaigaliu, bet bukuoju galu, tatai 
reikš, kad jis pageidauja rungtis bukais ginklais, atseit, ieti- 
mis su plokščiais mediniais antgaliais. Tuo atveju, kai riteris 
palies skydą ieties smaigaliu, rungtynės vyks aštriais ginklais, 
kaip tikrame mūšyje. 

Po to, kai kiekvienas iš tumyro dalyvių sulaužys po pen- 
kias ietis, princas paskelbs vieną iš jų nugalėtoju ir lieps įteik- 
ti jam prizą — neregėto grožio ir neprilygstamo stiprumo žir- 
gą. Be šios dovanos, nugalėtojui dar tenka ypatinga garbė iš- 
rinkti meilės ir grožio karalienę. 

Be to, dar buvo paskelbta, kad kitą dieną įvyksiąs visuotinis 
turnyras, kuriame galėsią dalyvauti išsyk visi į turnyrą atvykę 
riteriai, Jie bus paskirstyti į du lygius skaičiumi būrius ir gar- 
bingai bei narsiai kovos, kol princas Džonas duos ženklą už- 
baigti. Po to išrinktoji meilės ir grožio karalienė apvainikuos 
auksiniu vainiku riterį, kurį princas pripažins narsiausiu iš visų 
tą dieną kovojusių riterių. 

Trečiąją dieną turėjo dar įvykti šaudymas iš lankų, bulių ko- 
va ir kitos prastuomenei skirtos pramogos. Šitokiomis priemo- 
nėmis princas Džonas stengėsi įsigyti prielankumą tų žmonių, 
kurių jausmus įžeidinėjo neapgalvotais ir užgaidingais išsišoki- 
mais. 

Šaukliai baigė skaityti šias taisykles įprastiniais šūksniais: 
„Dosnumo, dosnumo, narsieji riteriai!“, ir iš visų pakylų pasi- 
pylė sidabrinės ir auksinės monetos. Paprastai šaukliai Tašė 
turnyrų metraščius, ir riteriai nesigailėjo pinigų savo žygių isto- 
rikams. Atsidėkodami už gautąsias dovanas, šaukliai šaukė: 
„Meilė damoms! Mirtis priešininkams! Garbė kilniaširdžiams! 
Šlovė drąsuoliams!“ 

Žiūrovai pritarė jiems, džiaugsmingai šūkaudami, o daugy- 
bė trimitininkų skardeno aikštę karingais trimitų garsais. Kai 
visas šis triukšmas nutilo, žvilganti šamklių procesija paliko 
areną. Vien tik heroldai pilna kovine apranga nejudėdami it sta- 
tulos sėdėjo ant savo žirgų abiejuose arenos galuose. 

Tuo tarpu visą aptvertą plotą ties šiauriniais arenos vartais 
Iš pakylų atrodė, kad ten ištisa jūra siūbuojančių plunksnų, 
žvilgančių šalmų ir ilgų iečių. 

Pagaliau vartai atsidarė, ir penki riteriai, burtais išrinkti, pa- 
lengva įjojo į areną: vienas priešakyje, kiti paskui jį poro- 
mis. Visi buvo puikiai apsiginklavę, ir saksų metraštininkas, ku- 
rio pasakojimą pasirinkau šaltiniu, nepaprastai smulkiai apra- 
šinėja jų skydų devizus, spalvas, net žirgus dengiančių išsiu- 
vinėtų gūnių raštus. Bet mums čia nėra reikalo leistis į smulk- 
menas. Kalbant vieno šių dienų poeto žodžiais: 

Surūdijo kardai, 
Riterių jau nėr seniai, 
Jų vėlės skrajoja po dangų aukštai... 


Jų herbai seniai jau nutrupėjo nuo jų pilių, ir pačios pilys 
pavirto žaliuojančiomis kalvomis ir skurdžiais griuvėsiais. Kar- 
tų kartos jau išmirė šitame krašte, kur kitados viešpatavo tie 
galingi feodaliniai valdovai. Tad ko ten skaitytojui rūpės jų 
vardai ir devizai! 

Kovotojams įjojus į areną, iš už pietinių palapinių, kur buvo 
pasislėpę grojikai, pasigirdo laukinė, barbariška muzika, Tai 
buvo Rytų paprotys, pasisavintas riterių iš Palestinos. Skamba- 
lai ir cimbolai tarytum siuntė besiartinantiems riteriams pra- 
dėjėjams sveikinimą, o kartu ir iššūkį. Iš visų pusių lydimi 
žvilgsnių, penketas riterių prisiartino prie kalvelės, ant kurios 
stovėjo pradėjėjų palapinės, užjoję išsiskirstė į visas puses, ir 
kiekvienas bukuoju ieties galu palietė skydą to riterio, su kų- 
riuo norėjo kautis. Žemesnės kilmės žiūrovai, ne vienas ir iš 
aukštakilmių ir net, kaip buvo sakoma, kai kurios damos buvo: 
kiek nusivylę, kad riteriai pasirinko bukuosius ginklus. 

Paskui mteriai nujojo į kitą arenos galą ir ten susirikiavo į 
vieną eilę. Tada pradėjėjai išėjo iš savo palapinių, užšoko ant 
žirgų ir, Briano de Bua-Gilbero vedami, nusileido į areną, kur 
taip pat susirikiavp į vieną eilę — kiekvienas priešais tą riterį, 
kuris buvo palietęs jo skydą. į 

Sugaudė trimitai ir ragai, ir riteriai šuoliais leidosi vieni 
tiktai sekėsi, bet Bua-Gilbero, Malvuazeno ir Fron de Befo prie- 
šininkai iškart nukrito nuo arklių. Granmenilio priešininkas, 
užuot nutaikęs ietį į priešo šalmą ar skydą, sulaužė ją į jo liė- 
menį, kas buvo labiau negarbinga, negu nukristi nuo arklio; 
nukristi gali pasitaikyti kiekvienam, o šitoks nepataikymas ro- 
do nemiklumą ir net nemokėjimą vartoti ginklą. Tik vien penk- 
tasis kovotojas apgynė savo būrio garbę: jisai susigrūmė su 
joanitu, abu sulaužė savo ietis ir abu lygiomis išsiskyrė, nė 
vienas nelaimėjęs dvikovos. 

Minios riksmai, šauklių balsai ir trimitų garsai paskelbė pra- 
dėjėjų triumfą ir jų nugalėtų riterių pralaimėjimą. Pirmieji su- 
grįžo į savo palapines, o pastarieji, vargais negalais atsikėlę 
nuo žemės, gėdingai pasitraukė iš arenos; jie turėjo dabar su- 

sitarti su nugalėtojais, kaip išpirkti žirgus ir šarvus, kurie pagal 
turnyro nuostatus atitekdavo nugalėtojams. Tiktai penktąjį ri- 
terį žiūrovai palydėjo plojimais, kas, be abejo, prisidėjo prie 
„dar didesnio jo draugų pažeminimo. 

Į areną išjojo antrasis, o paskui ir trečiasis riterių būrys iš- 
Nė vienas jų nebuvo išmuštas iš balno ir netrenkė ietimi gėdin- 
go netaiklaus smūgio, kas vis atsitikdavo jų priešininkams. To- 
dėl priešiška pradėjėjams žiūrovų dalis, tokios pastovios jų sėk- 
mės prislėgta, atrodė visai nusiminusi. Ketvirtame iš eilės bū- 
ryje tebuvo tik trys riteriai: jie, aplenkę Bua-Gilbero ir Fron de 
Befo skydus, iššaukė į kovą tris likusius riterius, kurie nepri- 
lygo aniems jėga ir miklumu. Tačiau nieko nepadėjo nė šis at- 
sargumas — pradėjėjams vis taip pat sekėsi. Vienas jų prieši- 
ninkas išlėkė iš balno, kiti du nepataikė. 

Po ketvirtojo susirėmimo stojo ilgoka pertrauka. Atrodė, kad 
vargu ar beatsiras norinčių atnaujinti rungtynes. Žiūrovai ėmė 
murmėti; iš penkių pradėjėjų Malvuazenas ir Fron de Befas 
buvo nepopuliarūs dėl savo būdo, o kitų, išskyrus Granmenilį, 
daug kas nemėgo kaip svetimšalių. 

Tačiau niekas taip smarkiai nesikrimto dėl turnyro eigos, 
kaip Sedrikas Saksas, kuris kiekviename normanų riterių pasi- 
sekime matė naują Anglijos garbės įžeidimą. Jis pats jaunys- 
tėje nesimokė riteriškųjų žaidynių meno, nors ne kartą buvo 
pasirodęs kovoje kaip narsus ir ryžtingas karys. Dabar jisai 
klausiamai žvilgčiojo į Atelstaną, kuris kadaise buvo to meno 
mokęsis, tarytum trokšdamas, kad tas pamėgintų paveržti per- 
galę iš tamplieriaus ir jo draugų. Tačiau kad ir narsios širdies 
bei tvirto kūno, Atelstanas buvo per daug nerangus ir neam- 
bicingas, tad nešoko atlikti žygio, kurio iš jo laukė Sedrikas. 

— Nesiseka šiandien Anglijai, milorde— pabrėžtinai tarė 
Sedrikas,— ar nėkyla jums noras griebtis ieties? 

— Aš ketinu pamėginti rytoj — atsakė Atelstanas.— Šian- 
dien jau nebeverta dėtis šarvų. 

Šitame atsakyme aiškiai buvo matyti Atelstano abejingumas 
tėvynės -garbei. Tačiau kadangi šitaip pasakė žmogus, kurį Sed- 
rikas taip didžiai gerbė, tai nesiryžo smerkti jo nuomonės nei 
veiksmų. Be to, jis nebūtų nė spėjęs to padaryti, nes Vamba 
pasiskubino įsikišti, tardamas: 

— Kur kas geriau, nors vargu ar lengviau, būti pirmajam iš 
šimto, negu iš dviejų. 

Atelstanas palaikė tai pagyrimu, bet Sedrikas, supratęs slap- 
tą juokdario mintį, pervėrė jį griežtu ir grėsminguų žvilgsniu. 
Vambos laimė, kad nei laikas, neį vieta nebuvo tinkama ponui 
su juo atsiskaityti. 

Rungtynių pertrauka dar vis tebesitęsė. Garsiai skambėjo 
šauklių balsai: 

— Meilė damoms! Negailėkite iečių! Išeikite į areną, narsieji 
riteriai! Gražiosios akys žvelgia į jūsų žygius! 

Protarpiais muzikantai pagaudavo groti savo laukinę muziką, 
išreikšdami pergalės džiaugsmą ir iššūkį kovai. Minia murmė- 
jo nepatenkinta šventės diena, šitaip veltui praeinančia. Senieji 
riteriai ir bajorai šnibždėjosi patylomis, dūsaudami dėl nykstan- 
čios karingumo dvasios, minėdami savo jaunų dienų pergales ir 
apgailestaudami, kad nūdien jau nebeatsiranda tokių žavingų 
gražuolių, kurios kitados įkvėpdavo kovotojus. Princas Džonas 
ėmė kalbėtis su savo palydovais apie ruošiamą pokylį ir apie 
prizo įteikimą Brianui de Bua-Gilberui, kuris ta pačia ietimi 
išmetė iš balno du priešininkus, o trečiąjį (privertė pasiduoti. 

Pagaliau, kai saracėnai griežikai sugrojo dar kartą kažkokį il- 
gą ir triukšmingą maršą, šiauriniame arenos gale iš anapus už- 
tvaro pasigirdo vienišo trimito garsas, skelbiantis iššūkį. Visų 
akys atsigręžė į tą'pusę pasižiūrėti naujo riterio, kurį atvykus 
skelbė šie garsai. Atsidarė vartai, ir jis įjojo į areną. 

Kiek galima spręsti apie žmogų, apsivilkusį kovos šarvais, 
naujasis laimės mėgintojas buvo ne kiek teaukštesnis kaip vi- 
dutinio ūgio ir atrodė veikiau liekno ir gležmo, negu tvirto su- 
dėjimo. Plieniniai jo šarvai buvo gausiai inkrustuoti auksu, ant 
skydo pavaizduotas jaunas su šaknimis išrautas ąžuolas ir užra- 
šas ispanų kalba Desdichado, reiškiantis „netekęs palikimo“. 
Jis jojo ant eiklaus juodo žirgo. Prajodamas pro pakylas grakš- 
čiai nulenkė ietį, sveikindamas princą ir damas. Miklumas, su 
kuriuo jis valdė arklį, ir jaunuoliškas jo judesių grakštumas iš- 
syk patraukė žiūrovų širdis, ir iš minios pasigirdo šauksmai: 

— Paliesk ietim Ralfo de Viponto skydą! Iššauk joanitą! Jis 
ne toks tvirtas balne — jį lengviau nugalėsi! 

Šitokių prielankių paskatinimų lydimas, riteris užjojo ant 
kalvelės, didžiai nustebindamas žiūrovus pasuko tiesiai prie 
viduriniosios palapinės ir smogė ieties smaigaliu į Briano de 

'Bua-Gilbero skydą, kad tas net suskambėjo. Visus be galo nu- 
stebino šitokia drąsa, bet labiausiai nusistebėjo patsai baisinga- 
sis Titeris, iššauktas į mirtiną kovą. Visiškai nesitikėdamas šito- 
savo palapinės durų. 

— Ar atlikote išpažintį, brolau,— tarė jis,— ir ar išklausėte 
šįryt mišių, kad šitaip drąsiai rizikuojate gyvybe? 

— Aš geriau už jus“ pasiruošiau mirčiai — atsakė Netekęs Pa- 
likimo riteris, kuris tuo vardu ir buvo įrašytas į turnyro dalyvių 
sąrašą. 

— Tai jokit į areną, stokit į savo vietą — tarė de Bua-Gilbe- 
ras, — ir pasidžiaukit saulę paskutinį kartą, nes šiąnakt: nakvo- 
site rojuje. 

— Labai ačiū už įspėjimą, — atsakė Netekęs Palikimo rite- 
ris.— Bet paklausykit ir mano patarimo: sėskit ant kito žirgo ir 
pasiimkit naują ietį, nes, garbės žodis, prireiks ir vieno, ir kito. 

Taip taręs, jis atbulu žirgu nusileido nuo kalvelės ir šitokiu 
būdu atsitraukė per visą areną iki pat šiaurinių vartų. Ten su- 
stojo kaip įbestas, laukdamas priešininko. Nuostabus jo mokėji- 
mas valdyti arklį vėl susilaukė triukšmingų minios pagyrimų. 

Kad ir apmaudu buvo Brianui de Bua-Gilberui klausytis savo 
priešininko patarimų, tačiau jis negalėjo jų nepaisyti; nuo šios 
dvikovos priklausė jo garbė, ir jis turėjo panaudoti visas prie- 
mones, užtikrinančias pergalę. Jis pakeitė savo arklį kitu, gerai 
išmėgintu ir stipriu. Pasirinko naują, tvirtą ietį ir padėjo į šalį 
skydą, apdaužytą ankstesnėse kovose, liepdamas tamams atnešti 
kitą. Amt apdaužytojo skydo buvo įprastinė tamplierių ordino 
emblema — du raiteliai, “ joją vienu arkliu, kas turėjo reikšti 
nuolankumą ir neturtą, kitados būtinas tamplieriams savybes, 
bet dabar' seniai jau išstumtas puikybės ir gobšumo. Naujame 
de Bua-Gilbero skyde buvo atvaizduotas skrendantis juodvar- 
nis su kaukole naguose; po juo buvo įrašas: „Saugokis juod- 
varnio“. 

Kai abu priešininkai sustojo vienas priešais kitą priešinguo- 
se arenos galuose, žiūrovų nerimas pasiekė aukščiausią laips- 
nį. Nedaugelis tetikėjo, kad Netekusiam Palikimo riteriui kova 
galėtų sė'mingai pasibaigti, bet jo šaunus narsumas lenkė į sa- 
vo pusę daugumos žiūrovų širdis. | 

Vos tiktai trimitai spėjo paduoti signalą, abu riteriai žaibo 
greitumu puolė į arenos vidurį ir su perkūno trenksmu susidū- 

rė, Jų ietys subiro į šipulius iki pat kotų, ir vieną akimirką 
atrodė, kad abu riteriai nukrito, nes jų žirgai stojo' piestu ir 
šastelėjo atbuli atgal. Miklūs raiteliai bematant juos suvaldė 
žąslais ir pentinais. Akimirką juodu įdėmiai pasižiūrėjo vienas 
į kitą, ir atrodė, kad jų žvilgsniai svaido liepsnas pro šalmų 
antveidžius; paskui, pasukę arklius, jie nujojo kiekvienas savo 
ipusėn ir prie vartų pasiėmė naujas ietis iš savo ginklanešių. 

Garsūs žiūrovų šauksmai rodė, su kokiu susidomėjimu visi 
sekė šias rungtynes: pirmąkart tą dieną jie matė arenoje var- 
žovus, lygius vienas kitam jėgomis ir miklumu. Tačiau vos tik- 
tai jie vėl sustojo vienas priešais kitą, šauksmai ir plojimai nu- 
tilo ir pasidarė tylu tylu, tarytum žiūrovai būtų bijoję net 
atsikvėpti. 

Leidęs keletą minučių pasilsėti raiteliams ir arkliams, princas 
Džonas davė trimitininkams ženklą sutrimituoti kovos signalą. 
Riteriai antrąkart skriste atskrido į arenos vidurį ir vėl susi- 
dūrė su tokiu pat veržiumu, jėga ir miklumu. 

Šį kartą tamplierius pataikė savo priešininkui į pat šalmo 
vidurį ir trėnkė taip taikliai ir smarkiai, kad ietis vėl subyrėjo 
į šipulius. o Netekęs Palikimo riteris susverdėjo balne. Savo 
ruožtu šis riteris, taikęs iš pradžių į Bua-Gilbero skydą, pačią 
paskutinę akimirką nusprendė kitaip ir nukreipė ietį į priešinin- 
ko šalmą, kur pataikyti daug sunkiau, bet sunkiau ir atsilaikyti. 
Taigi Netekęs Palikimo riteris smogė normanui į patį antveidį, 
ir ieties smaigalys įsmigo į antveidžio grotelius. Tačiau ir tokiu 
sunkiu momentu tamplierius pasirodė vertas savo vardo. Jei 
nebūtų trūkę jo balno diržai, jis gal nebūtų nukritęs nuo arklio. 
Bet atsitiko taip, kad vienu sykiu balnas, žirgas ir raitelis griu- 
vo žemėn ir išnyko dulkių debesyje. 

Išsinerti iš kilpų, išlįsti iš po parkritusio arklio ir pašokti ant 
kojų tamplieriui buvo vienos akimirkos darbas. Tarsi patrakęs 
dėl savo nesėkmės ir ypač dėl to, kad žiūrovai džiaugsmingai 
šaukė ir plojo jam nukritus, jis išsitraukė kardą ir mostelėjo 
į priešininką. Netekęs Palikimo riteris nušoko nuo savo žirgo 
ir taip pat išsitraukė kardą. Bet heroldai, spustelėję pentinais 
arklius, atšuoliavo prie jų ir priminė; kad pagal turnyro nuo- 
status neturį teisės stoti į šitokią dvikovą. 

— Tikiuosi, mudu dar susitiksime — tarė tamplierius, mesda- 
mas savo priešininkui apmaudingą žvilgsnį — ir tokioje vietoje, 
kur mums niekas nebetrukdys. 

— Ne mano bus kaltė, jei nesusitiksime,— atsakė Netekęs 
Palikimo riteris.— Pėsčias ar raitas, ietimi, alebarda ar kardu — 
aš. visada pasiruošęs su jumis kautis. 

Gal jie dar ilgiau būtų rūsčiais žodžiais svaidęsi, jei herol- 
dai, sukryžiavę tarp jų ietis, nebūtų privertę išsiskirti. Netekęs 
Palikimo riteris sugrįžo į savo vietą, o Bua-Gilberas —į savo 
palapinę, kur išbuvo visą dieną giliai nusiminęs. 

Nenulipdamas nuo žirgo, nugalėtojas pareikalavo vyno tau- 
rės ir, atsidengęs apatinę antveidžio dalį, pareiškė geriąs „už 
visus donus anglus ir už svetimšalių tironų pragaištį“. Paskui 
įsakė savo trimitininkui sutrimituoti iššūkį pradėjėjams ir pa- 
prašė heroldus pranešti jiems, kad daugiau nesirinksiąs prieši- 
ninko, bet kausis su kiekvienu tąja tvarka, kurią jie patys nu- 
statys. 

Pirmasis išjojo į areną Fron de Befas, milžiniškas vyras juo- 
dais šarvais, su baltu skydu, kuriame buvo juoda jaučio galva 
ir išdidus užrašas: Cave, adsum!' Netekęs Palikimo riteris šį 
priešininką nugalėjo lengvu, bet kovą nulėmusiu būdu: lūžo 
abiejų riterių ietys, tačiau Fron de Befas išslydo iš kilpų, ir 
teisėjai pripažino jį pralaimėjus. 

Trečiasis nepažįstamojo susirėmimas buvo su Filipu de Mal- 
vuazenu, ir jis taip pat sėkmingai pasibaigė: Netekęs Palikimo 
riteris taip smarkiai dūrė ietimi į barono šalmą, kad trūko šal- 
mo dirželiai; šalmas nukrito nuo galvos, ir tik todėl pats Mal- 
vuazenas nenugriuvo nuo arklio, bet buvo pripažintas nugalėtų. 

Ketvirtojoje savo kovoje su Granmeniliu Netekęs Palikimo 
riteris parodė tiek pat mandagumo, kiek iki šiol buvo parodęs 
narsos ir miklumo. Granmenilio žirgas, jaunas ir smarkus, susi- 
dūrus staiga šoko į šalį, todėl raitelis nebegalėjo pataikyti ieti- 
mi. Jo priešininkas, užuot pasinaudojęs tokių jam patogiu at- 
sitikimu, pakėlė ietį ir prajojo pro šalį, Paskui jis sugrįžo į savo 
vietą arenos gale ir per heroldą pasiūlė Granmėniliui pakartoti 
susitikimą. Granmenilis atsisakė, pripažindamas, kad priešinin- 
kas jį nugalėjo — ne vien miklumu, bet ir mandagumu. 

Ralias de Vipontas užbaigė nepažįstamojo pergalių sąrašą, 
griūdamas žemėn su tokiu smarkumu, kad kraujas pasipylė 
jam per nosį ir burną, ir jis be sąmonės buvo išneštas iš arenos. 


! Saugokis, štai aš! (Lol.) 

Tūkstančiai džaugsmingų balsų vieningai sveikino princo ir 
heroldų nuosprendį skirti tos dienos prizą Netekusiam Paliki- 
mo riteriui. 


IX skyrius 


Gražuolių damų apsupta, jinai 
Stovėjo lyg princesė prakilniai — 
Būt karaliene tiko vien tik jai. 


Nebuvo ten princesės jai lygios, 
Kukliuoju apdaru tokios žavios. 


Vainikas puošė galvą jai dailus, 
Kad ir ne aukso, bet gražus, puikus, 


Ji mostelėjo gluosnio šakele — 
Ženklan, kad liept jai suteikia valia, 
Draidenas, „Gėlė ir lapas“ 


Viljamas de Vivilis ir Stivenas de Martivalis, turnyro herol- 
dai, pirmieji pasveikino nugalėtoją ir paprašė nusiimti šalmą ar 
bent pakelti antveidį, o tada nuvesią jį prie princo Džono, ku- 
ris įteiks tos dienos turnyro prizą. Tačiau Netekęs Palikimo ri- 
teris atsisakė tai padaryti, pareikšdamas, kad šį sykį jis ne- 
galįs pasirodyti atidengtu veidu dėl priežasčių, kurias jis, įženg- 
damas į areną, nurodė heroldams. Heroldus šis atsakymas visiš- 
kai patenkino, nes'anuo metu riteriai buvo įpratę daryti keis- 
čiausius apžadus, o ypač dažnai pasižadėdavo kurį laiką gy- 
venti inkognito. Todėl jie nesiteiraudami priežasčių, dėl kurių 
nugalėtojas nori pasilikti nežinomas, tepranešė apie tai princui 
Džonui, prašydami leidimo pristatyti jam riterį, kad jo šviesybė 
asmeniškai įteiktų dovaną už narsumą. 

Šis paslaptingumas smarkiai padilgino Džono smalsumą. Prin- 
cas ir šiaip buvo nepatenkintas šios dienos turnyru, kuriame jo 
globojamus pradėjėjus nugalėjo tas pats riteris. Todėl jis iš- 
didžiai atsakė heroldams: 

— Prisiekiu švenčiausiąja mergele, šis riteris yra netekęs ne 
tik palikimo, bet ir mandagumo, jei nori pasirodyti prieš mus 
uždengtu veidu. Kaip jūs manote, ponai, — kreipėsi jis į savo 
palydą, — kas šis narsuolis? 

— Sunku atspėti — atsakė de Brasi — Aš nė manyte nema- 
miau, kad tarp keturių jūrų, skalaujančių Angliją, atsirastų ko- 

votojas, kuris per vieną dieną nugalėtų tuos penkis riterius. 
Garbės žodis, niekada neužmiršiu, kaip jis partrenkė de Vipon- 
tą. Vargšas joanitas išlėkė iš balno kaip akmuo iš mėtyklės. 

— Na, apie tai nėra ko daug kalbėti, — tarė vienas iš šven- 
tojo Jono citerių — ir jūsų tamplieriui ne geriau sekėsi. Pats ma- 
čiau, kaip tasai jūsų garsusis Bua-Gilberas triskart apsivertė, 
kaskart prisisemdamas pilnas saujas smėlio. 

De Brasi, bičiuliavęsis su tamplieriais, norėjo atsikirsti joani- 
tui, bet jį sulaikė princas Džonas. 

— Nutilkite, ponai — tarė jis.— Ko veltui ginčijatės? 

— Nugalėtojas,— įsiterpė heroldas de Vivilis — tebelaukia jū- 
sų šviesybės sprendimo. 

— Tegu palaukia,— atsakė Džonas, — kol atsiras, kas atspės 
jo vardą ir kilmę. Kad ir iki nakties prastovėti jam tektų, jis 
per daug neatvėstų po šitokio karšto darbo. 

— Jūsų šviesybe,— tarė Valdemaras Ficursas,— menkai te- 
gerbiate nugalėtoją, versdamas jį laukti, kad mes jūsų šviesy- 
bei pasakytume tai, ko patys nežinome. Aš apie tai jokio su- 
pratimo neturiu. Gal jis vienas tų narsuolių, kurie su karaliu- 
mi Ričardu išvyko į Palestiną ir dabar kiekvienas paskirai grįž- 
ta namolei iš Šventosios Žemės. 

— Gal tai grafas Solsberis — tarė de Brasi. — Jis maždaug to 
paties ūgio. 

— Greičiau seras Tomas de Multonas, Džilslendo riteris — ta- 
rė Ficursas.— Solsberis stambesnio sudėjimo. 

Ir staiga palydoje pasigirdo nežinia iš kur kilęs šnibždesys: 

— O gal tai karalius? Gal patsai Ričardas Liūtaširdis? 

— Apsaugok dievel —tarė princas Džonas, išblykšdamas 
kaip mirtis ir atšlydamas atgal, tarytum žaibas būtų trenkęs 
ties juo.— Valdemarai!.. Be Brasi!.. Ir visi kiti narsieji rite- 
riai ir džentelmenai, atsiminkite savo pažadus, būkite man išti- 
kimi šalininkai! 0 

— Nėra ko bijoti, — tarė Valdemaras Ficursas.— Argi jūs taip 
pamiršote milžinišką savo tėvo sūnaus figūrą, jog galvojate, 
kad jis galėtų tilpti šio kovotojo šarvuose? De Vivili ir Marti- 
vali, jūs padarysite geriausią paslaugą princui, atvesdami tuč- 
tuojau nugalėtoją į sosto papėdę ir tuo pašalindami abejones, 
nepalikusias princo veide nė lašelio kraujo. Įsižiūrėkite gerai į 
jį, — kalbėjo jis toliau, kreipdamasis į princą, — ir pamatysite, 
kad jis trejetu colių žemesnis už karalių Ričardą ir perpus siau- 

resnių pečių. If arklys ne toks, kad išlaikytų karaliaus Ričardo 
svorį. 

Jam bekalbant, heroldai atvedė Netekusį Palikimo riterį prie 
medinių laiptų, kuriais reikėjo iš arenos užkopti prie princo 
Džono sosto. Džonas taip buvo sujaudintas minties, kad jo bro- 
lis, tiek jam gero padaręs ir taip didžiai jo įžeistas, galėjo 
staiga sugrįžti į savo karalystę, jog net Ficurso įrodinėjimai ne- 
išsklaidė jo įtarimų. Netvirtu balsu jis pasakė keletą pagyrimo 
žodžių Netekusiam Palikimo riteriui ir liepė atvesti kovos Žir- 
gą, skirtą padovanoti nugalėtojui, visą laiką baimingai lauk- 
damas, ar iš po antveidžio, kurį šis riteris plieniniais šarvais 
laikė užsileidęs, nepasigirs žemas ir grėsmingas Ričardo Liūta- 
širdžio balsas. . | 

Tačiau Netekęs Palikimo riteris neatsakė nė žodžio į princo 
pasveikinįimą ir tik žemai jam nusilenkė. 

Du puošniai apsirengę arklininkai atvedė į areną puikų žir- 
igą, pilna ir nepaprastai ištaiginga kovos apranga. Atsirėmęs 
viena ranka į balną, Netekęs Palikimo riteris užšoko ant žirgo, 
nepaliesdamas kilpų, ir su pakelta ietimi dusyk apjojo aplink 
areną, versdamas arklį keisti bėgseną ir rodyti visokias kitas 
jodinejimo įmantrybes. 

Kitomis aplinkybėmis būtų buvę galima pagalvoti, kad tai 
tik tuščias puikavimasis. Uioas dabar visi tame įžiūrėjo natū- 
ralų norą susipažinti su žiigo savybėmis ir vėl ėmė sveikinti 
riterį pagyrimo šauksmais. | 

Tuo tarpu nekantrusis prioras Eimeris pašnibždomis priminė 
princui, kad dabar nugalėtojas turėtų parodyti nebe savo Tiarsą, 
bet gerą skonį, išrinkdamas iš gražuolių tą, kuri užims meilės 
ir grožio karalienės sostą ir įteiks prizą rytdienos nugalėtojui. 
Princas paklausęs davė ženklą, kai riteris, antrąkart šuoliuo- 
damas aplink areną, jojo pro jo ložę. Riteris tučtuojau pasuko 
arklį sosto link ir, nuleidęs beveik iki pat žemės savo ietį, su- 
stojo lyg sustingęs ir laukė princo įsakymų. Visi buvo suža- 
vėti nuostabaus jo vikrumo, kai jis nepaprastai staigiai sulaikė 
įsibėgėjusį žirgą ir akimirksniu sustabdė. lyg kokią akmeninę 
statulą. 

— Netekęs Palikimo riteri—tarė princas Džonas, — dabar 
jums tenka garbinga pareiga išrinkti gražiausią damą, kuri, už- 
ėmusi meilės ir grožio karalienės sostą, pirmaus rytdienos šven- 
tėje. Jeigu jums, kaip svetimšaliui, būtų keblu pačiam pasi- 

rinkti ir norėtumėte paklausyti kito asmens patarimų, mes ga- 
lime tik pasakyti, kad Alisija, narsaus riterio Valdemaro Ficur- 
so duktė, seniai jau mūsų dvare laikoma pirmąja gražuole. Bet, 
savaime aišku, jums paliekama neabejotina teisė įteikti šią ka- 
rūną, kam tik panorėsite, Toji dama, kuriai ją įteiksite, ir bus 
paskelbta rytdienos turnyro karaliene. Pakelkite ietį. 

Princas Džonas ant ieties galo uždėjo žalio atlaso karūną su 
auksiniu lankeliu, kurio viršų puošė širdžių ir strėlių pavidalo 
danteliai. 

Užsimindamas riteriui apie Valdemaro Ficurso dukterį, prin- 
cas Džonas galvojo vienu sykiu pasiekti keletą tikslų. Visų pir- 
ma, norėjo iš palydos atminties išdildyti savo neprideramus juo- 
kus dėl Rebekos, antra — įsiteikti Alisijos tėvui Valdemarui, 
kurio privengdavo. Ir pačios Alisijos malonę įsigyti jam buvo 
ne pro šalį. Be to, jis dar norėjo, kad Netekęs Palikimo rite- 
ris (kurio princas pradėjo labai nemėgti) įsigytų galingą prie- 
šą, Valdemarą Ficursą, kuris, be abejo, įsižeistų, jei nugalėto- 
jas po tokio pasiūlymo išrinktų ne jo dukterį. 

Taip ir atsitiko. Netekęs Palikimo riteris nesustojo ties ledi 
Alisijos lože, bet palengva jojo toliau, naudodamasis savo teise 
apžiūrinėti gražuoles, puošiančias šį šaunų susirinkimą. 

Įdomu buvo stebėti, kaip skirtingai jos laikėsi per šią apžiū- 
rą: vienos raudo, kitos stengėsi atrodyti išdidžios ir nepasiekia- 
mos; dar kitos žiūrėjo tiesiai prieš save, lyg joms niekas nerū- 
pėtų. Vienos traukėsi atgal su dirbtiniu išgąsčiu, kitos tvardėsi, 
kad nenusišypsotų, o dvi ar trys atvirai juokėsi. Buvo ir tokių, 
kurios užsileisdavo ant veido šydą, bet, anot saksų metraščio, 
tai buvo gražuolės, jau dešimt metų plačiai garsėjusios. Galimas 
daiktas, kad pasaulio tuštybės joms jau buvo atsibodusios ir 
jos laisvu noru traukėsi nuo savo teisių, užleisdamos vietą jau- 
mesnėms. 

Pagaliau riteris sustojo priešais pakylą, kur sėdėjo ledi Rove- 
na, ir žiūrovai net sustingo iš įtampos. 

Reikia pasakyti, kad kaip tik šioje pakylos dalyje ypatingai 
karštai buvo domimasi Palikimo Netekusio riterio laimėjimais. 
Sedrikas Saksas, neapsakomai nudžiugęs dėl tamplieriaus pra- 
laimėjimo, o dar labiau dėl savo piktanorių kaimynų, Fron de 
Befo ir Malvuazeno, nesėkmės, persilenkęs per turėklus su 
didžiausiu susijaudinimu ir užuojauta sekė nugalėtojo žygius. 
Ledi Rovena stebėjo kovą ne mažiau susidomėjusi, nors ir nie- 

kų nerodė savo susijaudinimo. Net ir šaltakraujis Atelstanas ta- 
rytum atbudo iš įprastinės apatijos: jis pareikalavo, kad atneš- 
tų didžiulę muskato taurę, ir pareiškė geriąs už Palikimo Nete- 
kusio riterio sveikatą. 

Kita grupė, sėdinti kaip tik po pat saksų užimtąja pakyla, ne 
mažiau domėjosi turnyro pasekmėmis. 

— Tėve Abraomai! — kalbėjo Izaokas iš Jorko tuo momentu, 
kai vyko pirmas susirėmimas tarp tamplieriaus ir Palikimo Ne- 
tekusio riterio.— Kaip nutrūktgalviškai šuoliuoja šis krikščionis! 
Žirgas atgabentas iš tokios tolybės, iš pat Berberijos, o jis su 
juo elgiasi tarytum tas būtų paprastas asiliukas! O tie puikūs 
šarvai, kurie taip brangiai atsiėjo Juozapui Pereirai, Milano 
ginklininkui! Jis taip mažai dėmesio į juos tekreipia, tarsi būtų 
radęs pamestus kur ant kelio! į 

— Jei jis rizikuoja savo gyvybe ir sveikata, — tarė Rebeka, — 
leisdamasis į šitokią baisingą kovą, negi ims tausoti žirgą ir 

— Vaikeli — atrėžė Izaokas suirzęs—tu pati nežinai, ką 
kalbi. Jo sveikata ir gyvybė priklauso jam pačiam, o žirgas ir 
ginklai... Vis dėlto jis geras jaunuolis. Žiūrėk, Rebeka, žiūrėk! 
Jis vėl stos į Kovą su filistinu! O mano tėvų dieve! Jis nuga- 
lėjo! Netikis filistinas krito nuo jo ieties! Na, dabar jis atsiims 
jų auksą ir sidabrą, jų kovos žirgus ir šarvus. Viskas jam teks, 
viskas bus jol | 

Ar dėl neryžtingumo, ar dėl kokių kitų priežasčių nugalėto- 
jas kurį laiką stovėjo nejudėdamas vietoje. Nutilę žiūrovai įdė- 
miai sekė kiekvieną jo judesį. Paskui jis, lėtai ir grakščiai 
nuleidęs ietį, padėjo karūną prie gražiosios Rovenos kojų. Tuč- 
tuojau sugaudė trimitai, ir šaukliai paskelbė Roveną meilės ir 
grožio karaliene, grasindami nubausti kiekvieną, kuris išdrįstų 
jos nepaklausyti. Paskui jie pakartojo savo įprastinį šūkį ,„Dos- 
numo", ir Sedrikas, nesitverdamas džiaugsmu, gausiai juos ap- 
dovanojo; Atelstanas, kad ir ne taip greitai, taipogi ne mažiau 
pridėjo. 

Murmesys pasigirdo tarp normanų damų, nepratusių, kad pir- 
menybė būtų atiduodama ne joms, o saksų gražuolėms, kaip 
buvo nepratę ir normanai pralaimėti riterių žaidynėse. Tačiau 
šį nepasitenkinimo murmesį nustelbė garsūs žiūrovų šauksmai: 
„Tegyvuoja ledi Rovena — meilės ir grožio karalienė!“ O pras- 

tuolių minioje buvo girdėti šaukiant: „Tegyvuoja saksų karalai- 
tė! Tegyvuoja nemirtingojo Alfredo giminė!“ 

Nors princui Džonui ir jo aplinkiniams buvo labai nemalonu 
„klausytis šitokių šauksmų, jie vis dėlto turėjo pripažinti nuga- 
lėtojo pasirinkimą visiškai teisėtu. Liepęs atvesti arklius, jis 
paliko sostą ir, užšokęs ant savo žirgo, su visa palyda vėl įjojo 
į areną. Stabtelėjęs ties pakyla, kurioje sėdėjo ledi Alisija, 1a- 
bai meiliai ją pasveikino ir tarė, kreipdamasis į savo paly- 
dovus: . ' 

— Prisiekiu visais šventaisiais, ponai, nors šio riterio žygiai 
šiandien parodė jo raumenų stiprumą, bet, sprendžiant iš jo 
pasirinkimo, reikia vis dėlto pripažinti, kad akylumu jis anaiptol 
nepasižymi. 

Bet lyg tyčia, kaip per visą savo gyvenimą, taip ir šį kartą 
princas Džonas nemokėjo kaip reikiant suprasti būdo tų, ku- 
riems norėjo įsiteikti. Valdemaras Ficursas veikiau įsižeidė, ne- 
gu nudžiugo, kai princas šitaip viešai priminė padarytą jo duk- 
teriai akibrokštą. 

— Aš nežinau, — tarė jis,— kitos riterių teisės, kuri būtų to- 
kia brangi kiekvienam laisvam riteriui, kaip teisė išsirinkti 
sau širdies damą. Mano duktė neieško niekieno malonės; savų- 
jų tarpe ji visada bus pagerbta pagal savo vertę. 

Princas Džonas nieko neatsakė, tik smarkiai paragino pen- 
tinais arklį, tarsi tuo būdų norėdamas išgiežti apmaudą. Arklys 
pašoko iš vietos ir bematant atsidūrė ties ta pakylos vieta, kur 
sėdėjo ledi Rovena, o jai prie kojų tebegulėjo karūna, 

— Gražioji ledi, — tarė princas,— priimkite šį ženklą, šį sim- 
bolį savo karališkos valdžios, kunios nuolankiausias ir paklus- 
niausias valdinys būsiu aš, Džonas, Anžu princas. Ar jeigu teik- 
tumėtės, nuoširdžiai kviečiu jus drauge su savo prakilniuoju 
tėvų ir draugais papuošti savo grožiu šios dienos puotą Ašbio 
pilyje, kad mes turėtume malonumo susipažinti su karaliene, ku- 
riai tarnauti bus paskirta rytojaus diena. 

iRovena tylėjo, o Sedrikas atsakė už ją savo gimtąja kalba. 

— Ledi Rovena,— tarė jis — nemoka tos kalbos, kuria turėtų 
jums padėkoti už meilumą, todėl negalės dalyvauti ir jūsų iškil- 
mėse. Taip pat ir aš, ir prakilnusis Koningsburgo Atelstanas te- 
kalbame tik mūsų sentėvių kalba ir laikomės jų papročių. To- 
dėl su gilia padėka atsisakome malonaus jūsų šviesybės kvieti- 

mo. O rytoj ledi Rovena užims tą vietą, į kurią ją laisvu noru 
pakėlė nugalėjęs riteris ir jam pritarė čia susirinkusieji. 

Taip taręs, jis uždėjo karūną ant galvos ledi Rovenai, paro- 
dydamas, kad jinai priima jai skirtą laikiną valdžią. 

— Ką jis sako? — paklausė princas Džonas, apsimesdamas ne- 
suprantąs saksiškai, nors iš tikrųjų puikiai tą kalbą mokėjo. 

Sedriko kalba buvo jam išversta prancūziškai. | 

— Gerai, —tarė jis— ryt mes patys palydėsime tą nebylią 
karalienę į jai skirtą garbės vietą. Pagaliau bent jūs, sere rite- 

— pridėjo jis kreipdamasis į nugalėtoją, tebestovintį prieš pa- 
kylą,— neatsisakykite dalyvauti mūsų šios dienas pokylyje. 

Riteris, pirmą kartą prabilęs, tyliu ir skubriu balsu atsiprašė, 
pasiteisindamas nuovargiu ir būtinumu pasiruošti rytdienos 
rungtynėms. 

— Ką gi,— išdidžiai tarė princas Džonas, — nors ir nesame 
pratę prie šitokių atsisakymų, mes pasistengsime kaip nors su- 
virškinti, taip sakant, savo puotą, nors joje ir nesiteikia daly- 
vauti nei labiausiai pasižymėjęs kovoje riteris, nei jo išrinktoji 
grožio karalienė. 

Jis pasuko arkį atgal, ketindamas palikti areną ir tuo duo- 
damas ženklą, kad turnyras pasibaigė. 

Bet įžeista puikybė nemarši, ypač kai prisideda nesėkmė, Vos 
kokius tris žingsnius tenujojęs, Džonas atsigręžęs žvilgtelėjo 
apmaudingai į aną jomeną, kuris buvo jį iš ryto užrūstinęs, 
ir griežtai pasakė satgybiniams: 

— Savo galva atsakysite, jei šis žmogus paspruks,. 

Jomenas ramiai ir tvirtai atlaikė piktą princo žvilgsnį ir tarė 
šypsodamasis: 

— Aš nė neketinu iki porytojaus išvykti iš Ašbio. Man rei- 
kia pasižiūrėti, ar Stafordšyro ir Leisterio šauliai moka įtempti 
lankus. Nidvudo ir Čarnvudo miškuose gerų šaulių neturėtų 
trūkti. 

Nesikreipdamas tiesiai į jomeną, princas Džonas tarė savo pa- 
lydovams: | 

— Na, pažiūrėsime, kaip jis pats šaudo, ir vargas jam, jei 
bus ne toks miklus, kiek įžūlus. 

— Seniai metas — tarė de Brasi— griežtai nubausti kurį iš 
tų kaimiečių. Pernelyg įžūlūs pasidarė. 

Valdemaras Ficursas tik gūžtelėjo pečiais ir nieko nepasakė. 
Širdyje tikriausiai pagalvojo, kad valdovas pasirinko ne tą 

kelią, kuris veda į populiarumą. Princas Džonas spustelėjo arklį 
pentinais ir išjojo iš arenos. Paskui jį ėmė skirstytis ir visi 
žiūrovai. 

Didesnė publikos dalis būrių būriais plaukė į Ašbį, kur dau- 
gelis aukštakilmių svečių buvo apsistoję pilyje, o kiti buvo ap- 
sigyvenę pačiame mieste, jų tarpe ir daugelis riterių, dalyva- 
vusių turnyre arba ketinančių dalyvauti rytojaus dieną. Jie jo- 
jo iš lėto, šnekučiuodamiesi apie tos dienos kovas, o minia juos 
sveikino garsiais šauksmais. Tokie pat šauksmai lydėjo ir 
princą Džoną, nors jie sveikino jį greičiau tik dėl apdaro puoš- 
numo ir prašmatnios palydos šaunumo, o ne dėl paties nuopelnų. 

Daug nuoširdesniais ir vieningesniais šauksmais buvo išlydė- 
tas nugalėtojas, kuris skubėjo kuo greičiau pasitraukti žmo- 
nėms iš akių ir pasinaudojo heroldų maloniai pasiūlyta palapi- 
ne, viena iš tų, kur stovėjo abiejuose arenos galuose. Kai tik 
jis įėjo į tą palapinę, tuoj išsiskirstė ir žmonių minia, susirin- 
kusi paspoksoti į nugalėtoją ir pasidalyti įvairiausiais jo asmenį 
liečiančiais spėliojimais. . 

Triukšmas ir bruzdesys, neatskiriamai susijęs su gausingu 
žmonių sambūriu, palengva aprimo. Kurį laiką dar aidėjo sklin- 
dančių į visas puses žmonių klegesys, bet netrukus ir tas nu- 
tilo. Bebuvo girdėti tik tarnai, kurie rinko iš pakylos priegal- 
vius bei kilimus ir ginčijosi dėl pusiau išgertų butelių bei H- 
kusių užkandžių, kuriais dienos metu vaišinosi žiūrovai. 

Vejoje, už arenos, įsikūrė kalviai. Artėjančios nakties prie- 
temoje kaskart vis skaisčiau žėrėjo kalvių žaizdrai, bylodami, 
kad ginklininkai kiaurą naktį sunkiai dirbs, taisydami ir tvar- 
kydami rytojaus turnyrui reikalingus šarvus ir ginklus. 

Stiprus ginkluotų sargybinių būrys, besikeičiąs kas dvi va- 
landos, stovėjo aplink areną ir sergėjo ją per naktį. 


X skyrius 


Kaip juodas varnas — negandų nešėjas — 

Skrajojąs naktimis slaptingai, tyliai, 

Parodąs giltinei duris ligonių 

Ir sėdamas sparnais ligas aplinkui, 

Taip ujamas Barabas nelaimingas, 

Krikščionis keikdamas, pailsęs bėga. 
Marlo, „Maltos žydas“ 


Vos tik Netekęs Palikimo riteris įėjo į savo palapinę, viso- 
kie ginklanešiai ir pažai būriais atskubėjo, siūlydami savo pa- 
slaugas: vieni norėjo padėti jam nusiimti šarvus, kiti — atga- 
benti švarius drabužius, dar kiti — paruošti gaivinančią mau- 
dyklę. Šitoks jų paslaugumas tikriausiai buvo paskatintas noro 
sužinoti, kas tasai riteris, šitiek laurų vieną dieną laimėjęs ir 
nesutikęs pakelti antveidžio bei pasisakyti savo vardo, net pa- 
čiam princui Džonui liepiant. Tačiau įkymus jų smalsumas ne- 
buvo patenkintas. Netekęs Palikimo riteris nepriėmė jokių pa- 
slaugų, sakydamas turįs savo ginklanešį. Šis prasčiokiškos iš- 
waizdos tarnas buvo plačiu tamsaus tūbo apsiaustu, su norma- 
niška juodo kailio kepure, kurią, matyt, bijodamas, kad kas jo 
nepažintų,. buvo giliai užsismaukęs ant akių. Išprašęs visus 
pašalaičius iš palapinės, tarnas nuėmė riteriui sunkius šarvus 
ir padėjo prieš jį valgį ir vyną, labai jam reikalingus po sunkių 
tos dienos kovų. 

Vos spėjo riteris greitosiomis pasistiprinti, tamas pranešė, 
kad pas jį atėję penki nepažįstami žmonės, kiekvienas žirgu su 
pilna kovos apranga vedinas, Riteris buvo apsigaubęs ilga man- 
tija su dideliu gobtuvu, kuris galėjo pagal norą paslėpti veidą 
nė kiek ne blogiau kaip antveidis. Tačiau buvo jau tiek sute- 
mę, jog slėpti veido nebereikėjo: riterį tebūtų galėjęs pažinti 
tik labai geras jo pažįstamas. 

Todėl Netekęs Palikimo riteris drąsiai išėjo iš palapinės ir 
pamatė visų penkių tumyro pradėjėjų ginklanešius, kuriuos 
lengvai pažino iš rudos ir juodos spalvos drabužių ir iš to, kad 
kiekvienas laikė už pavadžio savo pono žirgą, o ant jų buvo 
padėti šarvai, kuriais tą dieną kautasi. 

— Pagal riterijos nuostatus, — tarė pirmasis ginklanešys, — aš, 
Boldvinas de Oilėjus,. narsingo riterio Briano de Bua-Gilbero 

ginklanešys, atvykau jo vardu perduoti jums, vadinamam šiuo 
metu Netekusiu Palikimo riteriu, žirgą ir šarvus, kuriais minė- 
tasis Brianas de Bua-Gilberas kovėsi šiandien įvykusiame tur- 
nyre. Jums paliekama teisė pasilikti juos sau arba paimti už 
jjuos išpirką, — šitokia yra turnyrų tvarka. 

Keturi likusieji ginklanešiai pakartojo maždaug tuos pačius 
žodžius, ir visi, išsirikiavę į eilę, laukė, ką nuspręs Netekęs Pa- 
likimo riteris. 5 

— Jums keturiems, ponai — atsakė riteris — ir jūsų garbin- 
giems ir narsiems šeimininkams aš vienodai atsakysiu: perduo- 
kite prakilniesiems riteriams mano pasveikinimą ir pasakykite, 
kad blogai pasielgčiau, atimdamas jiems šarvus ir žirgus, kurie 
niekada jau neberastų narsesnių ir vertingesnių raitelių. Deja, 
vien šiuo pareiškimu negaliu pasitenkinti. Aš esu ne tik šitokiu 
vardu pasivadinęs, bet ir iš tikrųjų netekęs palikimo, todėl bū- 
siu labai jūsų ponams dėkingas, jei jie teiksis išpirkti savo žir- 
gus bei šarvus. 

— Mums pavesta, —itarė Redžinaldo Fron de Befo ginklane- 
šys,— pasiūlyti jums po šimtą cechinų išpirkos už kiekvieną 
žirgą su visais šąrvais kartu. 

— Šito visiškai pakanka, — tarė Netekęs Palikimo riteris.— 
Aplinkybės verčia mane paimti pusę sumos. Likusią pusę pa- 
dalilnkite į dvi dalis — vieną, ponai ginklanešiai, pasiimkite sau, 
o kitą atiduokite heroldams, pasiuntiniams, menestreliams ir 
tarnams, 

Ginklanešiai nusiėmė kepures ir žemai nusilenkę pareiškė gi- 
liausią padėką už šitokį retą dosnumą. O riteris kreipėsi į Bold- 
viną, Briano de Bua-Gilbero ginklanešį, ir tarė jam: 

— Iš jūsų šeimininko nepriimu nei šarvų, nei išpirkos. Pasa- 
kykite jam mano vardu, kad mudviejų kova dar nesibaigė ir 
nesibaigs, kol mudu nesusikausime kardais ir ietimis, pėsti ir 
raiti. Į šią mirtiną kovą jis pats mane iššaukė, ir to aš nieka- 
da neužmiršiu. Težino, kad į jį žiūriu ne taip, kaip į jo drau-. 
gus, su kuriais man malonu pasikeisti mandagiais žodžiais, bet 
kaip į žmogų, kurį laikau mirtinu savo priešu. 

— Mano ponas, — atsakė Boldvinas— moka už panieką atsa- 
kyti panieka, už smūgį — smūgiu, už mandagumą — mandagu- 
mu. Jei nenorite priimti bent dalies tos išpirkos, kokią paėmėte 
iš kitų riterių, aš turiu palikti šičia jo žirgą ir šarvus, nęs. esu 

tikras, kad jis niekada nebesutiks sėstis ant šio žirgo ar užsidėti 
šiųos šarvus. 

— Puikiai pasakyta, gerasis ginkianešy.— tarė Netekęs Pali- 
kimo riteris— Jūsų žodžiuose skamba drąsa, pritinkanti tam, 
kas atsako už nesantįjį šeimininką. Ir vis dėlto nepalikite man 
nei žirgo, nei ginklų, grąžinkite šeimininkui. e] jei jis nesutiks 
priimti, pasilaikykite juos, drauguži, sau ir sveikas naudokitės, 
Jei jie priklauso man, tai aš mielai jums dovanoju. 

Boldvinas žemai nusilenkė ir drauge su kitais atsitolino, o 
Netekęs Palikimo riteris sugrįžo į palapinę, 

— Iki šiol, Gurtai,.— tarė jis savo tarnui, — Anglijos riterijai 
gėdos nepadariau. 

— O aš—tarė Gurtas— būdamas saksas kiauliaganys, ne 
taip jau blogai suvaidinau normanų ginklanešio vaidmenį. 

— Teisybė, — atsakė Netekęs Palikimo riteris, — tačiau aš vi- 
są laiką baiminausi, kad negrabi laikysena tavęs neišduotų. 

— O aš nė kiek nebijojau,— tarė Gurtas, — nes mane tegalėtų 
pažinti vien juokdarys Vamba, kurio iki šiol dar nepermaniau 
ir nežinau, kas jis — kvailys ar nenaudėlis. Vis dėlto vos iš- 
ttvėriau nesusijuokęs, kai mano šeimininkas praėjo pro pat 
mane, manydamas, be abejo, kad Gurtas gano jo kiaules 

už šimto mylių Rotervudo brūzgynuose ir pelkėse. Jei mane 
pažins. . 

— Na, gana apie tai — pertraukė jį riteris-— Tu gi žinai, ką 
prižadėjau. 

—- Apie tai nėra ko šnekėti! — tarė Gurtas.— Aš niekada ne- 
išduosiu draugo, bijodamas bausmės. Kailį turiu kietą, jis iš- 
laikys ir rykštes, ir rimbą ne blogiau kaip bet kurio mano ban- 
idos meitėlio. 

— Tikėk manim, Gurtai, mokėsiu tau atsilyginti už tai, kad 
dėl manęs rizikuoji — tarė riteris.— O tuo tarpų imk dešimt 
auksinių. 

— Aš dabar toks turtingas — tarė Gurtas, kišdamas pinigus 
kišenėn,— koks niekada nėra buvęs nei vienas vergas ar kiau- 
Tiaganys. 

— O šitai tą maišelį su auksu nunešk į Ašbį, — kalbėjo to- 
liau jo šeimininkas.— Surask ten Izaoką iš Jorko. Tegu jis pa- 
siima iš šių pinigų, kiek jam priklauso už žirgą ir šarvus, ku- 
riuos man davė skolon. 

— Ne, prisiekiu šventuoju Dunstanu, šito aš nedarysiu! — su- 
šuko Gurtas. 

— Kaipgi — paklausė riteris — tu drįsti neklausyti mano įsa- 
kymų? 

— Aš visada klausau, jeigu jūsų įsakymai teisingi, protingi 
ir krikščioniški, — airėžė Gurtas.— Bet šį kantą — viskas atvirkš- 
čiai! Leisti žydui pasiimti pačiam yra neteisinga, nes tuo bū- 
du bus apgautas mano šeimininkas, neprotinga, nes tik kvailas 
gali tą leisti, ir nekrikščioniška, nes netikėlis žydas praturtės, 
apiplėšdamas krikščionį. 

— Bent žiūrėk, kad jis būtų patenkintas, tu užsispyrėli-— 
tarė Netekęs Palikimo riteris. . 

— Tą tai padarysiu — atsakė Gurtas ir, pasikišęs maišelį po 
apsiaustu, išėjo iš palapinės, murmėdamas: — Ne aš būsiu, jei 
nepriversiu jo pasitenkinti puse tų pinigų, kurių jis pareika- 
laus. “ 

Jam išėjus, Netekęs Palikimo riteris liko vienas ir susimąstė 
apie savo asmeniškus reikalus; dėl daugelio priežasčių, kurių 
dar negalime paaiškinti skaitytojui, jo mintys buvo itin nera- 
mios ir liūdnos, 

Dabar mes turime persikelti į Ašbio miestelį arba, tikriau 
sakant, į jo pakraščio namą, priklausantį turtingam žydui, pas 
kurį buvo apsistojęs Izaokas su dukiteria ir tarnais. 

Mažame, bet prabangiai Rytų stiliumi įrengtame kambaryje 
ant išsiuvinėtų pagalvių sėdėjo Rebeka. Neramiu ir meilingu 
žvilgsniu jinai stebėjo savo tėvą, kuris nervingai žingsniavo 
pirmyn ir aigal po kambarį ir atrodė labai nusiminęs. Tarpais 
jis grąžė rankas, tarpais pakeldavo aukštyn akis, kaip žmogus, 
prislėgtas didžios nelaimės. 

— O Jokūbai! —šaukė jis.— O jūs dvylika šventųjų mūsų 
giminės protėvių! Argi aš neklausiau Mozės įstatymų, argi ne- 
pildžiau visų, kad ir pačių mažiausių jo priesakų, kad man da- 
bar tenka patirti šitokius nuostolius? Penkiasdešimt cechinų vie- 
nu sykiu išplėšė iš manęs žiaurūs tirono nagai! 

— Bet, tėve— tarė Rebeka — man pasirodė, kad tu mielu 
noru atidavei princui Džonui pinigus? 

— Mielųu noruį Kad jį Egipto piktšašiai apniktų! Tu sakai — 
mielu noru? Tokiu pat mielu noru aš kitąsyk per audrą Liono 

įlankoje pats savo rankomis mečiau į jūrą prekes, kad paleng- 
vėtų laivas. Aš apgaubiau tada siautėjančias vilnis geriausiais 
savo šilkais, iškvėpinau sūriąsias putas mira ir alijošium, auksu 
išpuošiau gelmių uolas! Tai buvo neapsakomos širdgėlos valan- 
da, nors aš pats savo mankomis šitokią auką aukojau! 

— Bet juk auka buvo reikalinga mūsų gyvybei išgelbėti — 
tarė Rebeka —ir argi mūsų protėvių dievas vėliau nelaimino 
tavo prekybos ir nepagausino tavo turtų? 

— Taip — atsakė Izaokas — bet jeigu tironas ir toliau kiš 
savo grobuonišką ranką ir plėšdamas dar vers mane šypsotis, 
kas tada? O dūukterie, juk mes su tavim visų atstumti, panie- 
kinti klajūnai! Didžiausia mūsų tautos nelaimė ir yra tai, kad 
tada, kai mes įžeidinėjami ir plėšiami, visi aplink tik juokiasi, 
o mes patys turime slėpti širdyje nuoskaudą ir nuolankiai šyp- 
sotis. 

— Taip blogai negalvok, tėve—itarė Rebeka.— Ir mes turi- 
me pranašumų. Tiesa, šitie Iknikščionys žiauriai mus engia, ta- 
čiau tam tikra dalimi jie patys priklauso muo Siono vaikų, iš- 
blaškytų po visą žemę, persekiojamų ir niekinamų. Jei ne mū- 
sų turtai, jie negalėtų nei išlaikyti kariuomenės, nei po perga- 
lės puotų kelti. O auksas, kurį mes jiems skoliname, su kaupu 
grįžta į mūsų skrynias. Mes kaip ta žolė, kuri juo vešliau auga, 
juo labiau ji trypiama. Net šaunusis šios dienos turnyras neapsi- 
ėjo be niekinamo žydo pagalbos, be jo parūpintų išteklių. 

— Mano dukterie—tarė Izaokas,—tu užgavai kitą mano 
sielvarto stygą! Tas puikus žirgas ir brangūs šarvai, tas grynas 
pelnas, kurį man davė sandėris su Kirdžatu Džairamu iš Leste- 
rio, nuėjo niekais. Taip, surijęs visos savaitės uždarbį. Na, bet 
gal dar ne viskas prarasta, nes jis toks geras jaunuolis. 

— Bet tu,—tarė Rebeka, —neturėtum gailėtis, atsidėkojęs 
tam nepažįstamam riteriui už jo paslaugą. 

— Taip, dukiterie— atsakė Izaokas.— Tačiau būtų tikras ste- 
buklas, kad krikščionis, net pats geriausias, grąžintų žydui sko- 
14 savo noru, o ne teisėjo verčiamas. į 

Jis vėl ėmė žingsniuoti po kambarį, vis toks pat nusiminęs, o 
Rebeka, matydama, kad jos pastangos paguosti tėvą primena 
jam vis naujas bėdas, liovėsi jį raminusi. 

Tuo tarpu visai sutemo, ir įėjęs tarnas pastatė ant stalo dvi 
užžiebtas lempas, pripiltas kvapiųjų aliejų; kitas tarnas atnešė 

brangiausio vyno ir gardžiausių valgių ir padėjo ant nedidelio 
stalelio, padaryto iš juodmedžio, inkrustuoto sidabru. Tuo pat 
metu jis pranešė Izaokui, kad su juo norįs pasikalbėti kažkoks 
nazarietis (šitaip žydai vadino krikščionis). Tas, kuris gyvena 
iš prekybos, turi būti pasiruošęs bet kuriuo metu priimti lanky- 
toją. Izaokas nė neparagavęs padėjo atgal ant stalo pakeltą prie 
lūpų graikiško vyno stiklą, skubiai tarė dukteriai: „Rebeka, už- 
sileisk šydą“ ir liepė tarnui pakviesti atvykėlį. 

Vos tik spėjo Rebeka uždengti savo gražų veidą sidabrinio 
gazo šydu, atsidarė durys ir įėjo Gurtas. Jo išvaizda buvo la- 
biau įtartina, negu patraukli, juolab kad įeidamas nenusiėmė 
kepurės, tik dar giliau užsismaukė ją ant niūrios kaktos. 

— Ar tu Izaokas iš Jorko?— tarė Gurtas. 

— Taip, aš — atsakė Izaokas, — o kas tu? 

— Nesvarbu,— tarė Gurtas. 

— Man svarbu, — atrėžė Izaokas.— Kaipgi aš su tavim kialbė- 
siuos, nežinodamas, kas tu? 

— Labai paprastai —tarė Gurtas.— Mokėdamas pinigus, aš 
turiu žinoti, ar moku tam, kam reikia, o tau, aš manau, visai 
nesvarbu, iš kieno rankų juos gauni, 

— O-0,— tarė žydas, — tu atnešei man pinigų? Na, tai visai 
kitas reikalas. Nuo ko gi tie pinigai? 

— Nuo Netekusio Palikimo riterio — atsakė Gurtas,— šios 
dienos turnyro nugalėtojo. Jis siunčia tau pinigus už šarvus, 
kuriuos pagal tavo raštelį jam išdavė Kirdžatas Džairamas iš 
Lesterio. Arklys jau stovi tavo arklidėje. Dabar aš noriu žinoti, 
ikiek tau mokėti už šarvus. 

— Aš sakiau, kad jis geras jaunuolis! — nesitverdamas 
džiaugsmu, sušuko Izaokas.— Vyno stiklinė tau nepakenks— 
pridūrė jis, paduodamas kiauliaganiui taurę tokio gardaus gė- 
rimo, kokio tas kaip gyvas dar nebuvo ragavęs— O kiekgi tu 
atnešei pinigų? 

—-Kiek ainešiau pinigų? — pakartojo Gurtas. — Nedaug, 
bet tau turėtų užtekti. Pagalvok, Izaokai, reikia juk ir sąžinę 
turėti. 

— Hm,— tarė Izaokas — tavo šeimininkas stipria savo ietim 
laimėjo puikių žirgų ir brangių šarvų. Tad iš jo — aš žinau, kad 
jis geras jaunuolis — viską ir paimsiu, o kas bus viršaus, grą- 
žinsiu pinigais. ; 

— Mano šeimininkas jau viską pardavė, — tarė Gurtas. 

— Na, tai be reikalo! — sušuko žydas.— Nė vienas iš čio- 
nykščių krikščionių neišsigalės supirkti šitiek arklių ir šarvų ir 
tinkamai už juos sumokėti. Bet tu čia šitam maišelyje turi Kokį 
šimtą cechinų,— tęsė Izaokas, žvilgtelėjęs po Gurto apsiaustu. 

— Čia strėlių antgaliai — nė nemirktelėjęs sumelavo Gurtas. 

— Na, gerai, — lėtai tarė Izaokas, susvyravęs tarp godumo 
ir staiga atsiradusio noro pasirodyti kilniaširdiškam,— jei aš 
pasakysiu, kad už puikųjį žirgą ir brangiuosius šarvus paimsiu 
tik aštuoniasdešimt cechinų, negaudamas pelno nė guldeno, tai 
ar turėsi šitiek pinigų man sumokėti? 

— Gal kartais tiek ir bus, — atsakė lyg dvejodamas Gurtas, 
nors žydas pareikalavo daug mažiau, negu jis manė. 

— Įsipilk dar stiklą vyno, — tarė Izaokas.— Ak, aštuoniasde- 
šimt cechinų per: mažai. Juk arklys toks puikus, ko gero, ga- 
lėjo nukentėti. Oi, koks žiaurus ir pavojingas buvo susirėmi- 
mas! 

— Arklys visiškai sveikas sveikutėlis— atrėžė Gurtas — pats 
gali jį apžiūrėti. 

Gurtas padėjo ant stalo aštuoniasdešimt cechinų, o Izaokas, 
palengva suskaičiavęs pinigus, išdavė jam pakvitavimo lapelį 
už sugrąžintą arklį ir šarvus. | 

Gurtas sulankstė lapelį, rūpestingai įsidėjo į kepurę ir tarė: 

-— Na, žiūrėk, žyde, jei ką nors ne taip parašei, aš tau barz- 
dą nurausiu. 

Taip taręs, nelaukdamas pakvietimo, prisipylė trečią vyno 
stiklą, išgėrė ir neatsisveikinęs išėjo. : 

— Rebeka,— tarė Izaokas, — aš džiaugiuosi, kad riteris laimė- 
jo sau ir aukso, ir sidabro, ir vis per savo arklio greitumą ir 
per tvirtumą savo ieties, kuri nelyginant Galijoto ietis galėjo 
lenktyniauti su audėjo šaudykle. 

Jis pasisuko į dukters pusę, laukdamas jos atsakymo, bet pa- 
stebėjo, kad jos išeita, jam 'besiderant su Gurtu. 

Tuo tarpu Gurtas, išėjęs į tamsų prieangį, dairėsi aplink, ieš- 
kodamas durų. Staiga pamatė baltai apsirengusią moterį, laikan- 
čią rankoj sidabrinę lempą. Ji davė jam ženklą eiti paskui ją 
į gretimą kambarį. Gurtas išsyk nenorėjo paklausyti. Būdamas 

bebaimis ir smarkus kaip šernas ten, kur gresia žemiškos jė- 
gos, jis drebėdavo, pagalvojęs galįs susidurti su miškiniais, 
šmėklamis, baltosiomis moterimis ir kitais saksų prietarų vai- 
duokliais. Tačiau, akimirką padvejojęs, paklausė vaiduoklio 
rodomų ženklų. Įėjęs paskui jį į kambarį, maloniai nustebo, pa- 
matęs, kad tasai vaiduoklis — ta pati gražioji žydaitė, kurią ką 
tik matė Izaoko kambaryje ir kurią. buvo pastebėjęs per tuT- 
nyrą. 

Rebeka paklausė, kaip. jie su Izaoku susitarė, ir Gurtas viską 
smulkiai papasakojo, 

— Mano tėvas tik pasijuokė iš tavęs, gerasis žmogau, — tarė 
Rebeka.-— Jis tavo šeimininkui skolingas dešimteriopai, negu 
gali būti vertas koks nors žirgas ar kovos šarvai. Kiekgi tu 
sumokėjai mano tėvui? 

— Aštuoniasdešimt cechinų.— atsakė Gurtas nustebęs. 

— Šitoje piniginėje — tarė Rebeka, — rasi šimtą cechinų. Grą- 
žink savo šeimininkui tiek, kiek jam priklauso, o likusius pi- 
nigus pasiimk sau. O dabar eik. Eik greičiau! Negaišk laiko dė- 
kodamas! Ir saugokis: eidamas per miestą greit gali netekti ne 
tik piniginės, bet ir gyvybės. Rubinai — pašaukė ji tarną, su- 
plojusi delnais — pašviesk svečiui, išlydėk ir neužmiršk už- 
sklęsti durų. 

Rubinas paėmė fakelą, atidarė išlaukines duris ir, palydėjęs 
Gurtą per grįstą kiemą, išleido pro mažus vartelius, esančius 
šalia didžiųjų kiemo vartų. Paskui uždarė vartelius ir užsklendė 
vartus tokiais skląsčiais ir grandinėmis, kokios būtų pritikę ir 
kalėjimui. : 

— Prisiekiu šventuoju Dunstanu— kalbėjo Gurtas, klupčio- 
damas ir apgraibomis ieškodamas kelio tamsoje, — tai ne žydai- 
tė, o dangaus angelas! Dešimt cechinų gavau iš savo šaunuolio 
šeimininko ir dar dvidešimt iš tos Siono rožės. Kokia laiminga 
dienelė! Dar viena tokia diena, ir galas tavo vergijai, Gurtai! 
Sumokėsi išpirką ir būsi laisvas kaip bajoras! Na, tada atsi- 
sveikinsiu su savo ragu ir lazda — nebeganysiu daugiau kiaulių, 
pasiimsiu kardą bei skydą ir tarnausiu savo jaunam ponui iki 
mirties, nebeslėpdamas daugiau nei savo veido, nei vardo. 


XI skyrius 


Pirmasis plėšikas 
Sustokite! Ir viską duokit šenl 
Jei ne, mes šonus jums pačiupinėsim. 


Spidas 


Mes žuvę, sere! Juk tai jie — tie niekšai, 
Kurie visiems keleiviams baimę kelia. 


Valentinas 
Draugužiai. ..' 
Pirmasis plėšikas 
Ne, mes jūsų priešai, serel 
Antrasis plėšikas 


Palauk! Tegu jis šneka. 
Po šimts velnių! Šaunus vyrukas! 


Šekspyras, „Du veroniečiai“ 


Gurto nuotykiai tą vakarą dar nebuvo pasibaigę, jis ir pats 
apie tai pagalvojo, kai, praėjęs pro keletą namų, pačiame mies- 
telio pakraštyje atsidūrė gilioje lomoje, iš abiejų pusių tan- 
kiai apaugusioje bugieniais ir lazdynais ir kur ne kur palei ta- 
ką stūksančiu plačiašakiu žemaūgių ąžuolu. Atšlaičių augme- 
nija buvo tokia tanki, kad rudens mėnesiena negalėjo visai 
prasiskverbti į lomą. 

Iš miestelio buvo girdėti tolimas puotaujančių triukšmas — 
trankus juokas, šūkavimai, laukinės muzikos atgarsiai. Besi- 
klausydamas tų garsų, Gurtas ėmė kiek nerimauti. 

„Teisybę sakė žydaitė— galvojo jis— Tepadeda man dievas 
ir šventasis Dunstanas laimingai pareiti namo su visu savo 19- 
biu! Šičia tiek susirinko visokių, nepasakyčiau, kad vagių, bet 
šiaip visokių bastūnų riterių, ginklanešių, vienuolių ir menest- 
relių, juokdarių ir lošikų, kad žmogui net su keliais skatikais 
kišenėje, ir tai būtų baugu, o ką bekalbėti apie vargšą kiaulia- 
ganį su maišeliu cechinų. Kad tik greičiau praeičiau pro tuos 
prakeiktus krūmus! Tada bent galėčiau tuos velnius pastebėti 
pirmiau, negu jie man užšoks ant sprando.“ 

Gurtas paspartino žingsnį, norėdamas greičiau išeiti iš lomos 
į atvirą vietą. Tačiau jam nepasisekė. Pačiame lomos gale, kur 
krūmai buvo užvis tankiausi, prie jo prišoko keturi vyrai, po 
du iš kiekvienos pusės, ir pastvėrė už rankų. 

— Duokš šen savo nešulį — tarė vienas, — mes esamiė pakelės 
geradariai ir išvaduojame kiekvieną nuo naštos. 

— Taip lengvai manęs neišvaduotumėte nuo mano naštos — 
sumurmėjo dorasis Gurtas, kuris negalėjo pasiduoti net pavo- 
jaus akivaizdoje,-— jei būčiau suspėjęs jus pasveikinti bent tri- 
mis smūgiais. . 

—- Pažiūrėsime,— tarė plėšikas.— Vilkite jį į mišką — krei- 
pėsi į draugus.— Matyt, jis nori, kad mes ir pakaušį perskeltu- 
me, ir piniginę iškratytume. 

Šiunkštokai pastvėrę Gurtą, nutempė į lomos atšlaitę, apau- 
gusią tankiais medžiais. Norom nenorom jis turėjo sekti paskui 
savo atšiaurius vadovus į patį tankumyną, kur atviroje, mėne- 
sienos nušviestoje pievelėje jie staiga sustojo. Šičia prie jų 
prisidėjo dar du vyrai, matyt, iš tos pačios gaujos. Prie šono 
jie turėjo trumpus kardus, rankose — sunkius vėzdus. Gurtas tik 
dabar pastebėjo, kad visi šeši su kaukėmis. 

— Kiek turi pinigų, vyruti?— paklausė vienas. 

— Trisdešimt cechinų savo nuosavų pinigų, — niūriai atsakė 
Gurtas. 

— Atimkim, atimkim! — ėmė šūkauti plėšikai. — Saksas turi 
kišenėje trisdešimt cechinų ir grįžta blaivus iš miestelio! Nėra 
čia ko nė kalbėti! Atimkim viską iki paskutinio skatiko. Bū- 
tinai! 

— Aš juos taupiau, norėdamas išsipirkti iš vergijos, — tarė 
Gurtas. 

— Tai tu tikras asilas! — atrėžė vienas plėšikas.— Išgertum 
kvortą gero elio ir būtum laisvas kaip ir tavo šeimininkas, o 
gal ir laisvesnis, jei jis toks pat saksas, kaip tu. 

— Liūdna teisybė, — atsakė Gurtas — bet jeigu trisdešimčia 
cechinų galiu iš jūsų išsipirkti, paleiskite man rankas, ir aš 
jums tuojau juos atskaitysiu. 

— Palauk,— tarė kitas, kuris atrodė lyg vadas.— Tame mai- 
šelyje, kurį užčiuopiau po tavo apsiaustu, yra daug daugiau 
cechinų, negu sakai. 

— Tai mano šeimininko, gerojo riterio pinigai,— tarė Gur- 
tas.— Apie juos nė žodeliu nebūčiau užsiminęs, jeigu būtumėte 
pasitenkinę tuo, kas man asmeniškai priklauso. 

— Mat, koksai doras tarnas, — tarė plėšikas.— Gerai darai. 
Tačiau mes nesame taip atsidavę velniui, kad susigundytume 

tais tavo trisdešimčia cechinų, tik sakyk mums visą teisybę. O 
kol kas duok šen savo maišelį. 

Šiuos žodžius tardamas, jis ištraukė Gurtui iš užančio odinį 
maišelį, kuriame buvo ir Rebekos duota piniginė. Paskui kvotė 
toliau: 

— Kas tavo šeimininkas? 

— Netekęs Palikimo riteris,— atsakė Gurtas. 

— Tai tas, kuris savo šaunia ietim laimėjo prizą šios die- 
nos turnyre? — tarė plėšikas.— Kas jis toks ir iš kur kilęs? 

— Jis nori tai laikyti paslaptyje,— atsakė Gurtas,— ir, žino- 
ma, iš manęs jūs tos paslapties nesužinosite. 

— O tu pats kuo vardu? 

— Pasakydamas savo vardą, galiu atskleisti ir šeimininko 
paslaptį, — tarė Gurtas. 

— Na ir akiplėša tu esi, — tarė plėšikas, — bet apie tai paskui 
pakalbėsime. Kokiu būdu šis auksas teko tavo šeimininkui? 
Palikimas, ar koks laimikis? 

— Savo ietim jis uždirbo“ tą auksą — atsakė Gurtas.— Šiuo- 
se maišeliuose — visa išpirka už keturis žirgus ir už pilną ke- 
turių riterių aprangą. 

— Kiekgi čia iš viso? 

— Du šimtai cechinų. 

— Tiktai du šimtai cechinų! — tarė plėšikas.— Tavo šeimi-. 
ninkas kilniaširdiškai pasielgė su nugalėtais riteriais ir paėmė 
par mažą išpirką. Pasakyk vardus tų, iš kurių jis gavo šį 
auksą: 

Gurtas pasakė, 

— O kaipgi tamplieriaus Briano de Bua-Gilbero šarvai ir žir- 
gas? Kiek išpinkos už juos paskyrė? Tu matai, kad manęs ne- 
galima apgauti. 

— Mano šeimininkas — atsakė Gurtas,— nenorėjo nieko imti 
iš tamplieriaus, nes trokšta tiktai jo kraujo. Jie yra mirtinai 
susipykę; tarp jų nebegali būti jokių taikingų santykių. 

— Šit kaip! — tarė plėšikas ir truputį susimąstė.-— O ką vei- 
kei dabar Ašbyje su šitokiu tau pavestu lobiu? 

— Ėjau sumokėti Izaokui, žydui iš Jorko, už šarvus, kuriuos 
jis parūpino mano šeimininkui prieš šį turnyrą. 

— Kiekgi sumokėjai Izaokuit Sprendžiant iš maišelio svo- 
rio, jame dar yra du šimtai cechinų. 

— Aš sumokėjau Izaokui aštuoniasdešimt. cechinų,— tarė 
Gurtas,— o jis už tai man davė šimtą. 

— Kaip! Ką! — suriko išsyk visi plėšikai. — Tu drįsti juok- 
tis iš mūsų, šitokius niekus taukšdamas? 

— Viskas, ką aš sakau, — tarė Gurtas— tokia pat tikra tei- 
sybė, kaip ir tai, kad mėnuo šviečia danguje. Galite patys pa- 
tikrinti: šilkinėje piniginėje, skyrium nuo kitų pinigų, rasite 
lygiai šimtą cechinų. 

— Užžiebkitę tučtuojau šviesą — tarė plėšikų vadas.— Aš 
pažiūrėsiu, kas čia tame jo maišelyje. Jei tasai vyrukas sako 
tiesą, tai šitoks žydo dosnumas — lygiai toks pat stebuklas, 
kaip ir tas iš uolos ištryškęs vanduo, kuris malšino dykumoje 
jo protėvių troškulį. 

Aikimoju buvo įžiebta šviesa, ir plėšikai ėmėsi apžiūrinėti 
maišelį. Kiti susigrūdo aplink jį, ir net tie du, kurie laikė Gur- 
tą, ištiesė kaklus maišelio link, nebekreipdami dėmesio į be- 
laisvį. Gurtas, pasinaudojęs tuo jų išsiblaškymu, staiga pasi- 
muistė, išsiveržė iš jų rankų ir būtų galėjęs pasprukti, jei bū- 
tų ryžęsis palikti šeimininko pinigus plėšikams. Bet anaiptol ne- 
ketino šitaip pasielgti. Ištraukęs vienam plėšikui iš rankų 
vėzdą, trenkė juo vadui per galvą kaip tik tuo metu, kai tas 
užvis mažiausiai šitokio užpuolimo tikėjosi. Nedaug betrūko, ir 
Gurtas būtų atgavęs savo lobį. Tačiau plėšikai buvo vikresni 
ir bematant vėl pačiupo ir maišelį, ir ištikimąjį ginklanešį. 

— Ak, nenaudėli! — tarė atsikeldamas vadas— Juk tu man 
galvą sugurinai! Pakliūtum tu kitiems tokiems, kaip mes, į ran- 
kas, gyvam kailį nuluptų už šitokią įžūlybę! Bet tu tuojau su- 
žinosi, kas tavęs laukia. Tačiau pirmiau pakalbėsimę apie tavo 
šeimininką, riterio reikalai svarbesni už jo ginklanešio reikaius, 
toks jau riterystės dėsnis. Stovėk ramiai! Jei tik pakrutėsi, 
visam amžiui tave nuraminsime. Bičiuliai — kalbėjo jis toliau, 
kreipdamasis į savo gaują, — piniginė išsiuvinėta žydiškais raš- 
menimis, ir aš manau, kad tasai jomenas sako tiesą. Iš jo šei- 
mininko, keliaujančio riterio, nieko neimsime. Jis per daug 
panašus į mus, kad pelnytumės jo sąskaita; juk ir šunęės tarp 
savęs nesipjauna, kur daug lapių ir vilkų. 

— Panašus į mus? — paklausė vienas iš plėšikų.— Norėčiau 
išgirsti kodėl, | 

— Kvailas tu esi žmogus! — tarė vadas.— Argi šis riteris ne 
toks pat visko netekęs vargšas, kaip ir mes? Argi jis neužsi- 

dirba sau duonos kąsnio kardų, kaip ir mes? Ar ne jis sumu- 
šė Fron de Befą ir Malvuazeną taip, kaip ir mums norėtųsi juos 
sumušti? Ir ar ne jis pasiskelbė esąs mirtinas priešas Brianui 
de Bua-Gilberui, kurio mes patys dėl daugelio priežasčių turi- 
me bijoti? Tad mums reiktų neturėti nė tiek sąžinės, kiek turi 
tas netikėlis žydas, jei kitaip apie jį galvotume. 

— Ne, tai būtų mums didelė gėda, — murmtelėjo kitas plėši- 
kas.— Tačiau kai aš buvau to seno stipruolio Gandelino gau- 
joje, mes tokiais dalykais galvų sau nekvaršinome. O šis aki- 
plėša vergas — argi ir jį šitaip paleisime sveiką ir gyvą? 

— Pamėgink pats su juo susidoroti — pasakė vadas.— Klam- 
syk tu, mušeika,— tarė jis Gurtui,— jei toks greitas esi vėzdo 
griebtis, tai gal gerai moki jį ir vartoti? 

— "Tu geriau gali žinoti — atsakė Gurtas. 

— Na, tiesą sakant, mane pavaišinai geru smūgiu, — tarė va- 
das.— Trenk tokį pat ir šiam vyrukui ir keliauk sveikas, iš kur 
atėjęs, o jei jo neįveiksi... bet tu toks šaunuolis, kad aš tur- 
būt pats sumokėsiu už tave išpirką. Imk savo vėzdą, Mileri, ir 
saugokis, o jūs, bičiuliai, paleiskite belaisvį ir duokite jam tokį 
pat vėzdą. . 

Vienodais vėzdais apsiginklavę, kovotojai išėjo į mėnesienos 
nušviestą aikštelės vidurį, o plėšikai sustojo aplinkui. 

Mileris, pastvėręs savo vėzdą per pat vidurį ir greitai suk- 
damas jį virš galvos, pagyrūniškai šūkalojo: 

— Eikš, liurbi, jei drįstii Tuoj pajusi tvirtą Milerio ranką. 

Abu priešininkai puolė vienas kitą ir keletą minučių vienodų 
smarkumu ir narsa gynėsi ir tvojo vienas kitam smūgį po smū- 
gio. Tai buvo daroma su tokiu vikmumu ir greičiau, kad, girdinit 
iš tolo šitokį trankymą, būtų buvę galima pamanyti, jog kau- 
nasi mažiausiai po šešetą vyrų iš kiekvienos pusės. Mažiau 
įnirtingi ir net mažiau pavojingi mūšiai ne kartą buvo aprašo- 
mi skambiomis eilėmis, o Gurto ir Milerio kova taip ir liks ne- 
apdainuota, nes neatsirado poeto, kuris būtų tai padaręs. Vis 
dėlto, nors kautynės vėzdais jau nebemadingos, mes pasisteng- 
sime bent proza atvaizduoti jas taip, kaip nusipelnė aniedu 
narsūs kovotojai. 

Ilgai jie kovėsi lygiomis. Pagaliau Mileris, sutikęs šitokį at- 
kaklų pasipriešmimą ir girdėdamas savo draugų kvatojimą, 
pradėjo kaskart vis labiau niršti. Tokia dvasios būsena itin 
nepalanki šioms kilnioms žaidynėms, reikalaujančioms didžiau- 


100 


sio šaltakraujiškumo. Šiuo atžvilgiu daug pranašesnis buvo 
Gurtas, kuris be galo puikiai mokėjo pasinaudoti visomis savo 
priešininko klaidomis. , 

Mileris įnirtingai puolė, smogdamas pakaitomis vienu ir kitu 
vėzdo galu ir stengdamasis prisislinkti arčiau priešininko. Gur- 
tas tuo tarpu vien tik gynėsi, ištiesęs Tankas ir itin vikriai mo- 
juodamas vėzdu. Šitokios gynimosi taktikos jis laikėsi tol, kol 
pastebėjo, kad priešininkas ima dusti, o tada užsimojo kaire 
ranka. Mileris norėjo atremti smūgį, bet staiga Gurtas mikliai 
permetė vėzdą dešinėn rankon ir iš visų jėgų tvojo jam per 
galvą. Mileris visu ūgiu išsitiesė žolėje. 

— Valio! Puikus smūgis! — sušuko plėšikai. — Tegyvuoja tei- 
singa kova ir senoji Anglija! Saksas išneš sveiką kailį ir pini- 
ginę, o Mileris bent sykį sutiko geresnį už savel 

— Na, drauguži, gali eiti savais keliais — tarė vadas — aš 
tau duosiu du palydovus. Jie tave nuves trumpiausiu keliu iki 
tavo šeimininko palapinės ir apgins nuo naktibaldų, kurių 5ą- 
žinė gali būti ne tokia jautri, kaip mūsų. Šiąnakt daug jų val- 
kiojasi po šias vietas. Tačiau prisimink,— pridėjo jis griežtai — 
tu mums nepasakei savo vardo, tai ir mūsų vardų neklausk ir 
nesiteirauk, kas mes ir iš kur. O jei mėginsi, žinokis — kitą kar- 
44 tau užsibaigs blogiau, negu šiandien. 

Gurtas padėkojo vadui ir prižadėjo klausyti jo patarimų. Du 
plėšikai pasiėmė vėzdus ir nusivedė Gurtą aplinkiniu taku per 
tankumynus lomos linkui. Pagiry juos pasitiko du vyrai. Jie 
persitarė keliais žodžiais su Gurto palydovais ir vėl pasislėpė 
miško tankmėje. Iš to Gurtas suprato, kad gauja nemaža ir kad 
jos rinkimosi vieta budriai saugoma. 

Išėjęs į atvirą, šilojais apaugusią lygumą, Gurtas būtų neži- 
nojęs, į kurią pusę sukti, jei plėšikai nebūtų jo išvedę tiesiai į 
kalvos viršūnę. Iš ten buvo matyti tvora, supanti areną, abie- 
juose jos galuose dūluojančios mėnesienoje palapinės ir virš 
jų plevėsuojančios vėliavos. 

Šičia plėšikai sustojo. 

— Toliau mes nebeisime,— tarė vienas jų — patys galėtume 
pakliūti. Prisimink įspėjimą: neprasitark, kas šiąnakt atsitiko, 
ir matysi — viskas bus gerai, Bet jei užmirši mūsų patarimus, 
neišvengsi mūsų keršto, kad ir pačiame Tauere pasislėpęs. 

— Labanakt, gerieji ponai, —-tarė Gurtas.— Ispėjimo neuž- 
miršiu ir tikiuos, kad jūsų neįžeisiu, palinkėdamas užsiimti sau- 
gesniu ir doresniu amatu. 

Šitaip jie ir atsisveikino. Plėšikai pasuko atgal, o Gurtas su- 
grįžo į savo šeimininko palapinę ir, nepaisydamas ką tik gau- 
tų įspėjimų, papasakojo visus nuotykius. 

Netekęs Palikimo riteris ne mažiau nustebo dėl Rebekos dos- 
numo, kaip ir dėl plėšikų kilniaširndiškumo. Tačiau ilgai negal- 
vojo apie tuos keistus įvykius, norėdamas kuo greičiausiai at- 
sigulti. Jam būtinai reikėjo gerai pasilsėti ir atgauti jėgas ryt- 
dienos rungtynėms. 

Taigi riteris atsigulė į prabangų patalą, paklotą palapinėje, 
o ištikimasis Gurtas parkrito ant lokių kailiais nutiestos aslos 
prie palapinės angos, kad niekas negalėtų įeiti į vidų, jo ne- 
pabudinęs. 


XII skyrius 


Heroldų jodinėjant nematyti, 
Nuaidi kovos ragas ir trimitai. 
Arenos abiejuos galuos kariai 
Suspaudžia ietis rankose tvirtai. 
Ir puola priešais eilės įnirtingai, 
[ Į skydą trenkia plieno smaigalys, 
l Pajunta skausmą paširdy karys, 
Ore iškyla ieties šipuliai. .. 
Sužvilga sidabru karių kardai, 
Į šalmus aršiai smogdami jie kaujas, 
Prapliumpa srovėmis raudonas kraujas. 
Čoseris, „Kenterberio apsakymai“ 


Išaušo giedras, puikus rytas. Joks debesėlis netemdė skais- 
čios jo didybės. Vos tiktai saulė pakilo virš horizonto, žiūro- 
vai vėl būriais ėmė plaukti arenos linkui, skubėdami užimti 
geresnes vietas. Netrukus pasirodė ir heroldai su savo palydo- 
vais ir šaukliais. Jie turėjo sudaryti bendro turnyro dalyvių 
sąrašą, nurodydami, kuris riteris kurioje pusėje ketina kautis. 
Tai buvo reikalinga atsargumo priemonė, leidžianti lygiomis 
paskirstyti kovotojus, neduodant skaičiaus atžvilgiu persvaros 
nei vienai, nei kitai pusei. 

Netekęs Palikimo riteris buvo pripažintas pirmojo riterių bū- 
rio vadu; Brianui de Bua-Gilberui, kaip antrajam iš eilės ge- 

riausiam vakardienos kovotojui, buvo pavesta vadovauti antra- 
jam būriui. Prie jo, žinoma, prisidėjo ir kiti pradėjėjai, išsky- 
rus tik Ralfą de Vipontą, kuris dar ne visai buvo atsigavęs po 
vakarykščio kritimo. 

Bendri turnyrai buvo daug pavojingesni už pavienes grum- 
tynes, tačiau riteriai juos labiau mėgo ir gausiau juose daly- 
vaudavo. Daugelis riterių, kurie nesiryždavo stoti į dvikovą su 
pagarsėjusiais kovotojais, kokie buvo pradėjėjai, norėdavo pa- 
sirodyti bendrame turnyre, kur galėjo pasirinkti sau lygų prie- 
šininką. Taip buvo ir šį kartą: į kiekvieną būrį užsirašė po 
penkiasdešimt riterių, ir heroldai, dideliam pavėlavusių apmau- 
dui, paskelbė, kad daugiau jau nieko nebegali priimti. 

Apie dešimtą valandą ryto visa lyguma buvo pilna skubančių 

į turnyrą raitelių ir pėsčiųjų. Neilgai trukus sutrimitavo trimi- 
tai, skelbdami atvykstant princą Džoną su palyda. 
'“ Maždaug tuo pačiu metu atvyko ir Sedrikas Saksas su ledi 
Rovena, bet be Atelstano. Šis aukštas ir stiprus saksas užsi- 
dėjo šarvus ir patraukė į kovotojų eiles, didžiai nustebindamas 
Sedriką, nes užsirašė į Briano de Bua-Gilbero būrį. Sedrikas 
griežtai protestavo prieš šitokį neprotingą pasirinkimą, tačiau 
Atelstanas, atsakydamas jam, parodė tiek savo atkaklumą, tiek 
ir nemokėjimą pateisinti savo poelgį. 

Svarbiausią, o gal ir vienintelę priežastį, dėl kurios užsira- 
šė į Briano de Bua-Gilbero būrį, Atelstanas iš atsargumo nu- 
tylėjo. Nors dėl vangaus būdo jis dar nebuvo pareiškęs savo 
jausmų ledi Rovenai, tačiau anaiptol nebuvo abejingas jos gro- 
žiui ir galvojo, kad jų santuoka jau neabejotina, nes Sedrikas 
ir kiti gražuolės giminaičiai jau buvo pareiškę savo sutikimą. 
Todėl išdidusis Koningsburgo valdovas su užslėptu nepasiten- 
kinimu žiūrėjo, kaip vakarykštės dienos didvyris, pasinaudojęs 
nugalėtojo teise, išrinko Roveną iškilmių karaliene. Atelstanas 
pasišovė nubausti tą riterį už šitokį jo sumanymams prieštarau- 
jantį pasirinkimą. Pasikliaudamas savo neįveikiama jėga, - jis 
buvo pasiryžęs ne tik nesuteikti paramos Netekusiam Palikimo 
riteriui, bet, progai pasitaikius, visomis jėgomis smogti jam 
alebarda. 

Princui užsiminus, kad norėtų užtikrinti pergalę pradėjė- 
jams, de Brasį ir kiti princui artimi riteriai užsirašė į jų būrį. 
Tačiau daugelis šlovingų riterių užsirašė ir į priešingą būrį, 

norėdami kautis, vadovaujant šitokiam šauniam. kovotojui, 
koks, visų manymu, buvą Netekęs Palikimo riteris. 

Kai tik princas Džonas pastebėjo, kad išrinktoji turnyro ka- 
ralienė prijojo prie arenos, jis su didžiausiu mandagumu nu- 
šuoliavo jos pasitikti ir pats padėjo jai nulipti nuo arklio; jo 
palydovai visi nusiėmė kepures, o vienas iš kilmingiausių pa- 
lydos riterių nulipo žemėn jos arklio palaikyti. 

— Kaip matote,— tarė princas — mes pirmi duodame pavyz- 
dį, pareikšdami ištikimybę meilės ir grožio karalienei, ir patys 
pasodinsime ją į jos sostą. Kilniosios damos, — pridėjo jis, 
kreipdamasis į pakylą — ateikite prie savo karalienės, jei no- 
rite irgi susilaukti šitokio pagerbimo. 

Tai taręs, princas palydėjo ledi Roveną į sosto Iožę, 0 gra- 
žiausios ir kilmingiausios damos būriais nuskubėjo paskui ją, 
morėdamos atsisėsti kuo arčiau savo laikinosios valdovės. 

Vos tik ledi Rovena atsisėdo į savo sostą, suskambėjo iškil- 
minga muzika ir ją stelbiantys sveikinančios karalienę minios 
šauksmai. Riterių ginklai ir jų šarvai akinamai spindėjo saulė- 
je; kovotojai stovėjo abiejuose arenos galuose, gyvai svarsty- 
dami, kuriuo būdu geriausiai išsirikiuoti ir kaip laimėti kovą. 

Paskui šaukliai pareikalavo tylos, kol bus skaitomos turnyro 
taisyklės. Šios taisyklės buvo nustatytos, norint kuo labiau su- 
mažinti pavojus; šitoks atsargumas buvo tuo labiau reikalingas, 
kad riteriai turėjo kautis išgaląstais kardais ir aštriai nusmai- 
lintomis ietimis. 

Kovotojams draudžiama durti kardu, o leidžiama tik kirsti. Jie 
turi teisę pavartoti vėzdą arba alebardą, tik nieku būdu ne 
durklą. Nukritusis nuo arklio gali tęsti kovą, bet priešininkas 
irgi turi nulipti nuo arklio, Raiteliams draudžiama pulti pėsčią- 
jį. Jei riteris nuvarys priešininką į kitą arenos galą, kur jis 
pats arba jo ginklai palies aptvarą, priešininkas privalo prisi- 
pažinti esąs nugalėtas ir atiduoti savo arklį ir šarvus nugalėto- 
jui. Jei išmuštas iš balno riteris negalės pats atsikelti, tai jo 
ginklanešys arba pažas turi teisę įeiti į areną ir padėti savo šei- 
mininkui iš bėdos išsigelbėti, bet šitokiu atveju riteris laiko- 
mas nugalėtu ir netenka ginklų ir žirgo. Kova turi būti nu- 
traukta, kai tik princas Džonas numes į areną savo valdžios 
lazdą. Tai priemonė nereikalingam kraujo praliejimui sustab- 
dyti tuo atveju, jei kautynės per ilgai užtruktų. Kiekvienas 
riteris, pažeidęs turnyro taisykles ar kaip kitaip nusikaltęs ri- 

terystės nuostatams, už bausmę turės atiduoti šarvus, jam tuo- 
jau ant rankos bus uždėtas atbulai apverstas skydas, o jis pats 
pasodintas apžargomis ant aptvaro visų žiūrovų patyčioms. 

Paskelbę visas šias taisykles, šaukliai pasitraukė į savo 
vietas. Riteriai, Igomis voromis sujoję į areną iš abiejų galų, 
išsirikiavo vieni prieš kitus dvigubomis eilėmis. Vadai stovėjo 
ties priešakinių eilių viduriu. 

Gražu, bet kartu ir kraupų buvo žiūrėti į tuos visus rite- 
rius ant šaunių žirgų, žvilgančiais brangiais šarvais, pasiruo- 
šusius -pulti į siaubingą kovą. Tarytum geležinės statulos sė- 
dėjo jie balnuose ir laukė kautynių signalo su tokiu pat ne- 
kantrumu, kaip ir jų smarkuoliai žirgai, kurie, garsiai žveng- 
dami ir trypdami, rodė norą šuoliuoti pirmyn. 

Riteriai pakėlė ilgas ietis, ir aštrūs jų antgaliai sužvilgo sau- 
lėje, o vėliavėlės suplevėsavo virš šalmus puošiančių plunksnų. 
Šitaip jie stovėjo, kol beroldai tikrino abiejų būrių gretas, no- 
rėdami įsitikinti, ar lygus jų kovotojų skaičius. Abiejuose bū- 
riuose rasta lygiai tiek pat riterių. Tada heroldai pasitraukė iš 
arenos, ir Viljamas de Vivilis griausmingu balsu sušuko: 

— Jokite! , 

Suaidėjo trimitai. Tetys visos išsyk buvo nuleistos, pentinai 
įsmigo į žirgų šonus, priešakinės abiejų būrių eilės šuoliais 
nulėkė viena prieš kitą ir arenos viduryje susidūrė su tokiu 
smarkumų, kad trenksmas buvo girdėti net už mylios. 

Tuojau pat leidosi saviškių paremti ir antrosios gretos. 

Apie susirėmimo sėkmę išsyk nieko nebuvo galima spręsti, 
nes pakilo tirštas dulkių debesis. Tiktai po minutės susijaudinę 
žiūrovai tegalėjo įžiūrėti, kas vyksta kautynių lauke. Pasirodė, 
kad pusė riterių, tiek vieno, tiek kito būrio, buvo išmušti iš 
balnų. Vieni griuvo nuo taiklaus ieties smūgio, kiti nukrito 
išstumti priešininko jėgos ir svorio, vieni jų gulėjo arenoje, ne- 
beturėdami jėgų atsikelti, kiti buvo spėję pašokti ant kojų ir 
susikibti su tais iš priešų, kuriuos ištiko toks pat likimas, dar 
kiti, sunkiai sužeisti, skepėtomis stengėsi sulaikyti plūstantį 
iš žaizdų kraują ir mėgino kaip nors pasišalinti iš grumtynių 
vietos. | 

Likusieji raiteliai, netekę iečių, sutrupėjusių įnirtingai susi- 
rėmus, vėl suglaudė eiles ir, išsitraukę kardus, su kovos šū- 
kiais kirto vieni kitiems tokius smūgius, tarytum nuo kautynių 
baigties būtų priklausiusi jų garbė ir gyvybė. 

Sumaištis dar labiau padidėjo, kai į susirėmimo vietą atsku- 
bėjo antrosios gretos, puolusios gelbėti draugų. Briano de Bua- 
Gilbero šalininkai šaukė: „Už šventovę! Už tamplierius!“ O jų 
priešininkai atsakinėjo šūksniais: ,„Dezdičado! Dezdičado!“, 
pavertę vado skyde įrašytą devizą savo kovos šūkiu. Įnirtin- 
gos kautynės tęsėsi, ir sekėsi čia vieniems, čia kitiems. Ginklų 
žvangėjimas, kovojančiųjų šūksniai ir trimitų garsai pynėsi 
į vieną siaubingą ūžesį, nustelbiantį bejėgiškai besivartaliojan- 
čių arenoje sužeistųjų vaitojimus. Skeldėjo brangūs riterių 
šarvai, dabar apdulkėję ir kruvini, smarkiai kapojami kardų ir 
alebardų. Puikios plunksnos, nukirstos nuo šalmų, pleveno kris- 
damos it snaigės. Visa, kas gražu ir grakštų kariškoje riterių 
aprangoje, buvo išnykę, ir šitaip baisingai pasikeitusi jų iš- 
vaizda kėlė tik pasigailėjimą ir siaubą. 

Bet tokia neįveikiama yra įpročio jėga, kad net aukštakilmės 
damos, būrių būriais susėdusios pakylose, žiūrėjo į kautynes su 
virpulingų susidomėjimu, neatitraukdamos akių nuo šito bai- 
saus reginio. Tiesa, vienur kitur žavūs skruosteliai balo, pasi- 
girsdavo tylus išgąstingas riktelėjimas, kai kurios nors damos 
mylimasis, brolis ar vyras nukrisdavo nuo arklio. Bet dauguma 
damų skatino kovotojus plodamos, mojavo šydais bei ske- 
petaitėmis ir šaukė: „Šauni ietis! Geras kardas!“, vos tik pa- 
stebėdavo taiklų smūgį. 

Jeigu net gražioji, lytis šitaip gyvai domėjosi kruvinomis žai- 
dynėmis, tai galima! įsivaizduoti, su kokiu įkarščiu stebėjo jas 
vyrai. Jų susijaudinimas reiškėsi garsiais šauksmais, sveikinan- 
čiais kiekvieną naują kautynių laimės posūkį; visų žvilgsniai, 
nė akimirką kitur nenukrypdami, sekė arenos įvykius; stebint 
žiūrovus, buvo galima pamanyti, kad jie patys kerta ir gauna 
smūgius. Triukšmui valandėlę atslūgus, buvo girdėti šauklių 
balsai, kurie šaukė: 

— Kovokite, narsieji riteriai! Žmogus miršta, o šlovė gyve- 
na! Kovokite! Geriau mirtis, negu pralaimėjimas! Kovokite, 
narsieji niteriai — gražiosios akys žvelgia į jūsų žygius! | 

Kiekvienas iš žiūrovų stengėsi susirasti akimis vadus, kurie, 
įsimaišę į pačią kovos tirštumą, drąsino saviškius šauksmais ir 
pavyzdžiu. Jie abu kovėsi nepaprastai narsiai, abu neturėjo 
sau lygių priešininkų. Degdami pagiežingu priešiškumu vienas 
kitam, žinodami, kad vieno iš vadų kritimas nulems pergalę, 
jiedu visą laiką ieškojo vienas kito, trokšdami susikauti. Tačiau 

kautynių pradžioje visur buvo tokia grūstis ir sumaištis, kad 
visos jų pastangos ėjo niekais; juos tolydžio išskirdavo kiti 
tumyro dalyviai, kurie savo ruožtu stengėsi įsigyti garbės, ga- 
lynėdamiesi su pačiu priešininkų būrio vadu. 

Tačiau palengva kovotojų eilės ėmė retėti: vieni pripažino 
save nugalėtais, kiti buvo priremti prie arenos galo, dar kiti 
gulėjo sužeisti, ir tamplierius su Netekusiu Palikimo riteriu 
susitiko pagaliau akis į akį ir puolė vienas kitą su tokiu ar- 
šumu, kokį gali sukelti tik mirtina neapykanta drauge su ri- 
terišku garbės troškimu. Miklumas, su kuriuo jie kirto ir at- 
mušinėjo smūgius, buvo toks neregėtas, kad visiems žiūrovams 
veržte veržėsi iš krūtinių vieningi susižavėjimo ir nuostabos 
šauksmai. 

Bet kaip tik tuo momentu būrys, kuriam vadovavo Netekęs 
Palikimo riteris, atsidūrė labai sunkioje būklėje: viename spar- 
ne juos spaudė galiūniška Fron de Befo ranka, kitame galin- 
gasis Atelstanas klojo žemėn ir blaškė visus, kas tik pasitaikė 
kelyje. Pagaliau abų šie riteriai nugalėjo visus savo priešinin- 
kus ir, skubėdami į pagalbą tamplieriui, vienu sykiu pasuko 
arklius ir puolė Netekusį Palikimo riterį. 

— Saugokis, saugokis, Netekęs Palikimo riteri!l — sušuko 
jam iš visų pusių žiūrovai, ir todėl jis laiku pastebėjo naujus 
priešininkus, 

Iš visų jėgų kirtęs smūgį tamplieriui, jis pavarė atgal savo 
žirgą atbulą, išvengdamas tuo būdų Atelstano ir Fron de Befo 
antpuolio. Abu šie riteriai vos vos nesusidūrė vienas su kitu 
ir, išsyk neįstengę sulaikyti įsibėgėjusių arklių, prašuoliavo pro 
varžovų tarpą. Tačiau jie tuojau pat sustabdė arklius, pasuko 
juos atgal ir drauge su Brianu de Bua-Gilberu užpuolė Nete- 
kusį Palikimo riterį. 

Niekas nebūtų galėjęs jo išgelbėti, jei ne nuostabi jėga ir 
eiklumas jo kilnaus žirgo, kurį jis vakar buvo gavęs kaip 
prizą. . 

Ši aplinkybė teikė jam pranašumą ypač todėl, kad Bua-Gil- 
bero arklys buvo sužeistas, o Atelstano ir Fron de Befo žirgai 
nualsinti milžiniškų, sunkiais šarvais raitelių. Netekęs Palikimo 
riteris su tokiu miklumu valdė savo žirgą, o kilnusis gyvulys 
buvo toks klusnus ir greitas, kad kurį laiką jis galėjo atsiginti 
išsyk net nuo trijų priešininkų. Sakalo greitumu jis išsisukinėjo 

jų, puldamas tai vieną, tai kitą, kirsdamas kardu smūgį po 
smūgio ir pats nuostabiai vikriai jų smūgių išsilenkdamas. 

Visi žiūrovai aistringai plojo vikriajam kovotojui, tačiau bu- 
vo aišku, kad galų gale jis vis dėlto turės būti nugalėtas; ap- 
link princą Džoną susirinkę didikai vieningai ėmė maldauti jį 
nutraukti kovą ir neleisti narsiajam riteriui kristi, nugalėtam 
pernelyg didelio priešų skaičiaus, 

— Na, ne, prisiekiu dangumi, — atsakė princas Džonas, — ta- 
sai pasipūtėlis, slepiąs savo vardą ir dargi paniekinęs mūsų 
vaišingumą, laimėjo jau vieną prizą, tegu dabar lalmi kiti. 

Sulig tais žodžiais nelauktas atsitikimas nulėmė turnyro 
baigtį. 

Netekusio Palikimo riterio pusėje buvo vienas riteris juodais 
šarvais ir su juodu arkliu, tokiu pat tvirtu ir pajėgiu, kaip ir 
jo raitelis. Šis riteris, neturintis skyde jokio devizo, iki tol la- 
bai mažai tesidomėjo kovos eiga ir lengvai atmušinėjo tik jį 
puolančių priešininkų smūgius, o pats nieko nepuolė. Dėl šios 
aplinkybės žiūrovai praminė jį Juoduoju Slunkium. Tačiau, kai 
pamatė šitaip aršiai puolamą savo būrio vadą, jis tarytum iš- 
syk nusikratė abejingumo. Paspaudęs žirgą pentinais, skriste 
nuskrido jam į pagalbą, skardžiu balsu riktelėjęs: 

— Desdičado! Laikykis! 

Pats laikas buvo jį gelbėti. Tuo metu Netekęs Palikimo rite- 
ris kovėsi su tamplieriumi, o Fron de Befas pripuolė prie pat 
j0 ir užsimojo kardu. Tačiau suduoti jis nespėjo. Juodasis 
Riteris taip smogė jam per galvą, kad kardas nuslydo dailiu 
šalmo paviršiumi ir su baisingu smarkumu trenkėsi į žirgą, iI 
Fron de Befas kartu su arkliu griuvo žemėn. Juodasis Slun- 
kius tada pasisuko į Koningsburgo Atelstaną. Metęs savo per- 
lūžusį kardą, ištraukė drimbai saksui iš rankų sunkų kovos 
kirvį ir trenkė juo per šalmo skiauterę taip, kad Atelstanas 
be sąmonės išsitiesė žemėje. Atlikęs šiuos du žygius, Juodasis 
Riteris tarytum vėl pasinėrė į savo vangų abejingumą, leisda- 
mas vadui pačiam susidoroti su Brianu de Bua-Gilberu. Dabar 
tai jau nebebuvo taip sunku, kaip pirma. Netekęs daug kraujo, 
tamplieriaus arklys nebeatlaikė paskutinio susidūrimo su Nete- 
kusiu Palikimo riteriu ir pargriuvo. Brianas de Bua-Gilberas, 
nespėjęs ištraukti kojos iš kilpos, parkrito drauge. Jo prieši- 
ninkas vienu akimirksniu nušoko nuo savo žirgo ir pakėlė 
lemtingą kardą virš priešo galvos, įsakydamas jam pasiduoti, 

Tada princas Džonas, sujaudintas pavojaus, į kurį pateko tamp- 
lierius, išgelbėjo jį nuo pažeminimo prisipažinti nugalėtu. Jis 
metė į areną savo lazdą, tuo užbaigdamas rungtynes. 

Tiesą sakant, paskutiniai kovos blykstelėjimai geso jau sa- 
vaime, nes daugumas riterių, dar pasilikusių mūšio lauke, lyg 
susitarę liovėsi kovoti, palikdami vadams patiems spręsti būrių 
likimą. 

Ginklanešiai, kurie per kautynių įkarštį iš apdairumo nesku- 
bėjo į pagalbą savo šeimininkams, dabar plūstę užplūdo areną, 
rinkdami sužeistuosius. 

Šitaip pasibaigė atmintinos Ašbi-de-la-Zušo žaidynės — vie- 
nas iš pačių šauniausių ano meto turnyrų. Tiesa, tik keturi Ti- 
teriai mirė arenoje, o vienas paprasčiausiai užduso nuo kaitros 
savo šarvuose, tačiau daugiau kaip trisdešimt riterių buvo 
sunkiai sužeisti arba suluošinti; iš jų Keturi ar penki taip pat 
mirė, o daugelis liko visą amžių luoši. Todėl senovės metraš- 
čiai vadina šį turnyrą: „Prakilniomis ir linksmomis Ašbio žai- 
dynėmis"“, 

Dabar princas Džonas turėjo išspręsti, kas už visus labiau- 
siai pasižymėjo šios dienos kovoje, ir nusprendė pripažinti 
pirmenybę tam riteriui, kurį žiūrovai praminė Juoduoju Slun- 
kium. Kai kurie riteriai mėgino protestuoti prieš šitokį princo 
nuosprendį, sakydami, kad pergalę faktiškai laimėjo Netekęs 
Palikimo riteris: jis vienas nugalėjo šešis priešininkus ir išmušė 
iš balno bei pargriovė žemėn priešininkų būrio vadą. Tačiau 
princas Džonas laikėsi savo nuomonės, tvirtindamas, kad Ne- 
tekęs Palikimo riteris ir jo šalininkai būtų pralaimėję, jei į pa- 
galbą nebūtų atskubėjęs galingasis juodais šarvais riteris, to- 
dėl jam ir turįs būti pripažintas prizas. 

Tačiau kaip nustebo visi susirinkusieji, kai Juodojo Riterio 
niekur nebuvo galima rasti. Vos tik pasibaigė kova, jis tuojau 
paliko areną, ir kai kurie žiūrovai matė, kaip jis ramiai ir iš 
lėto įjojo į mišką ir dingo jame. Veltui dukart trimitavo  tri- 
mitai ir garsiai šaukė šaukliai — riteris nebepasirodė. Dabar jau 
princui Džonui buvo nebepatogu toliau atidėlioti Netekusio 
Pali:imo riterio teisių. pripažinimą, tai jį ir paskelbė dienos 
didvyriu. 

Per krauju aplaistytą, ginklų skeveldromis ir arklių lavo- 
nais nuklotą lauką heroldai nuvedė nugalėtoją prie princo Džo- 
no sosto papėdės. 

— Netekęs Palikimo riteri — tarė jam princas Džonas, — ka- 
dangi jūs vis dar nesutinkate pasakyti savo vardo, mes esame 
priversti šitaip kreiptis į jus, antrąkamt pripažindami jus tur- 
nyro nugalėtoju ir pranešdami, kad turite teisę gauti iš meilės 
ir grožio karalienės rankų garbės vainiką, kurį savo narsa 
teisingai pelnėte. 

Riteris pagarbiai ir grakščiai nusilenkė, bet neatsakė nė žo- 
džio, 

"Vėl sugaudė trimitai, ir šaukliai griausmingai paskelbė gar- 
bę narsiesiems ir šlovę nugalėtojui. Damos mosavo šilkinėmis 
skepetaitėmis ir išsiuvinėtais šydais. Visų luomų žiūrovai vie- 
ningai reiškė šauksmais savo džiugesį, o heroldai iškilmingai 
vedė Netekusį Palikimo riterį prie ledi Rovenos garbės sosto. 

Nugalėtojas buvo paklupdytas ant apatiniosios šio sosto pa- 
kopos. Atrodė, kad nuo to momento, kai pasibaigė kautynės, jis 
viską darė nebe savo valia, bet pagal aplinkinių žmonių nuro- 
dymus. Kai kurie pastebėjo, kad antrąkart vedant jį per areną, 
jis svirduliavo. Rovena, didingais ir grakščiais žingsniais nu- 
žengusi nuo pakylos, buvo jau bededanti vainiką ant riterio 
šalmo, bet heroldai vienu balsu sušuko: 

— Šitaip negalima. Reikia nuimti šalmą! 

Riteris silpnu balsu sumurmėjo keletą žodžių, kurie dusliai ir 
neaiškiai suskambėjo iš po antveidžio. Buvo galima suprasti tik 
tiek, kad jis prašo šalmo nenuimti, 

Bet heroldai, nežinia, ar norėdami prisilaikyti visų forma- 
lumų, ar iš smalsumo, nepaklausė jo prašymo ir, perpjovę raiš- 
čius bei atsegę plieninį antkaklį, nuėmė šalmą. Ir tada pasirodė 
gražus šviesiaplaukio dvidešimt penkerių metų jaunuolio vei- 
das. Šis veidas buvo keliose vietose kruvinas ir mirtinai iš- 
blyškęs. 

Kai tik Rovena jį išvydo, jai iš krūtinės išsiveržė tylus rik- 
telėjimas. Tačiau, sukaupusi visas jėgas, ji susitvardė ir, visa 
virpėdama iš staigaus susijaudinimo, prisivertė atlikti iki galo 
pavestą jai vaidmenį. Uždėjo ant nulinkusios prieš ją riterio 
galvos puikų vainiką,- atpildą nugalėtojui, ir skambiu balsu 
aiškiai ištarė šiuos žodžius: 0 

— Uždedu tau šį vainiką, sere riteri, kaip dovaną, skirtą 
narsiam nugalėtojui šios dienos turnyre.— Valandėlę patylėjusi, 
tvirtu balsu pridėjo: — Ir niekada dar riterystės vainikas ne- 
buvo uždėtas ant labiau vertos galvos. 

Riteris, žemai nulenkęs galvą, pabučiavo gražiosios karalie- 
nės ranką, apdovanojusią jį už narsumą, paskui dar labiau 
linktelėjo į priekį ir sukniubo prie jos kojų. 

Aplinkiniai neteko žado. Sedrikas, iš pradžių apstulbęs iš nuo- 
stabos, šitaip staiga pasirodžius išvytajam sūnui, puolė į prie- 
kį, lyg norėdamas išskirti jį su Rovena. Bet heroldai pasi- 
skubino greičiau už jį: atspėję Aivenho apalpimo priežastį, jie 
greit nuėmė jam šarvus ir pamatė jo šone žaizdą, gautą nuo 
ieties smūgio, 


XIII skyrius 


Lai čia kiekvienas apsukrus šaulys,—- 
Atridas tarė, — ranką išbandys. 
Prieikite, geriausi iš visų, 

Kuriems prašaut pro šalį nebaisu. 
Riebiausias jautis skirtas šauliui tam, 
Kurio strėlė pataikys šian ratan. 


Poupas, „Iliada“ 


Vos tik buvo ištartas Aivenho Vilfredo vardas, jis, greit 
eidamas iš lūpų į lūpas, pasiekė princo Džono ir jo dvariškių 
ausis. Išgirdęs naujieną, princas paniuro, paskui apsidairė ap- 
link ir tarė paniekinamai: | 

— Kaip jūs manote, ponai, o ypač jūs, sere priore, ar ne 
teisingai samprotauja mokslininkai apie mūsų įgimtas simpati- 
jas ir antipatijas? Ne be reikalo išsyk pajutau neprielankumą 
šitam riteriui, nors ir nežinojau, kad po jo šarvais slepiasi ma- 
no brolio favoritas, 

— Fron de Befas gaus atiduoti Aivenho dvarą tam rite- 
Tiui, — tarė de Brasi, kuris, garbingai atlikęs savo pareigas tur- 
nyre, jau spėjo nusiimti šarvus bei šalmą ir sugrįžti į princo 
palydą. 

— Taip — tarė Valdemaras Ficursas— šis narsuolis tikriau- 
siai pareikalaus pilies ir dvaro, kuriuos jam buvo paskyręs Ri- 
čardas ir kurie paskui jūsų dosnumo dėka atiteko Fron de 
Befui. 

— Fron de Befas,— atrėžė princas Džonas, — labiau yra linkęs 
pasigriebti dar tris tokius dvarus, kaip Aivenhas, negu bent 
vieną sugrąžinti. Pagaliau aš manau, ponai, kad nė vienas. jūsų 

neims neigti mano teisės dalyti dvarus ištikimiesiems savo tar- 
nams, kurie susibūrė aplink mane, pasiruošę tarnauti. kaip dera 
kariams, ne taip, kaip anie pasaulio perėjūnai, besibastą po 
svetimas šalis ir nesugebą nei tinkamai tarnauti, nei savo išti- 
kimybę parodyti. 

Jį apsupę šalininkai taip buvo patys suinteresuoti tuo klausi- 
mu, jog nė vienas net nepagalvojo paneigti tariamos princo 
teisės. 

— Dosnusis princas! Štai kur tikrai kilnus valdovas: jis lai- 
ko savo pareiga atsilyginti ištikimiems šalininkams. 

Šitokiais žodžiais reiškė pritarimą princui jo palyda, nes 
kiekvienas savo ruožtu tikėjosi panašių dovanų, atimtų iš ka- 
raliaus Ričardo favoritų ir šalininkų, įei dar iki šiol nebuvo jų 
gavęs. 

Valdemaras, iš smalsumo nuėjęs pasižiūrėti Aivenho, su- 
grįžo į princo ložę. 

— Tasai narsuolis,— tarė jis,— vargiai bepridarys kokių ne- 
malonumų jūsų aukštybei, o Fron de Befas gali ramiai valdyti 
savo dvarus — riteris labai sunkiai sužeistas. 

— Šiaip ar taip. — tarė princas, — jis visgi yra šios dienos nu- 
galėtojas, ir nors būtų pats pavojingiausias mūsų priešas arba 
pats ištikimiausias mūsų brolio bičiulis — kas „turbūt yra tas 

Tuos žodžius betariant, niaurus šypsnys pasirodė princo 1ū- 
pose. 

Valdemaras Ficursas pasiskubino pridėti, kad Aivenhas jau 
išneštas iš arenos savo draugų. 

— Man buvo liūdna žiūrėti — kalbėjo jis toliau — į meilės 
ir grožio karalienės sielvartą: jai buvo skirta viešpatauti tik 
vieną dieną, ir ta pati per šitokį atsitikimą virto liūdesio die- 
na. Šiaip aš ne toks žmogus, kurį moters raudos galėtų sujau- 
dinti, bet toji ledi Rovena taip puikiai tvardo savo širdgėlą, 
kad apie ją tegalima spėti iš sunertų rankų ir sielvartingų akių, 
be ašarų žvelgiančių į leisgyvį riterį. 

— Kas toji ledi Rovena, apie kurią šitiek kalbama?— pa- 
klausė princas Džonas. 

— Jinai — aukštakilmė saksė, didžiulių turtų paveldėtoja — 
atsakė prioras Eimeris,— tai žavumo rožė, gerumo perlas, gra- 
žuolių gražuolė, smilkalo grūdas, kvapsningoji mira. 

— Mes nuraminsime jai širdgėlą— tarė princas —ir tuo pa- 
čiu pagerinsime jos giminės kraują, išleisdami ją už normano. 
Jinai atrodo nepilnametė, ir mes turime karališką teisę parinkti 
jai vyrą. Ką apie tai pasakysi, de Brasi? Ar nenorėtum įsigyti 
puikių dvarų ir didelių pajamų, vesdamas saksę? 

— Jei dvarai bus pagal mano skonį — atsakė de Brasi— tai 
tikriausiai patiks ir sužadėtinė. Ir aš būsiu didžiai dėkingas jū- 
sų aukštybei už šitokį gerą darbą, kuris su kaupu pateisins 
visus pažadus, duotus jūsų ištikimam tarnui ir vasalui. 

— Mes pažadų neužmiršime,— tarė princas Džonas.— Ir kad 
galėtume tuoj pat imtis darbų, liepk mūsų senešalui pasirūpin- 
ti, jog šios dienos mūsų pokylyje būtų toji ledi Rovena. Pa- 
kvieskite ir tą stuobrį, jos globėją, o taip pat ir tą saksų bu- 
lių, kurį Juodasis Riteris nuvertė žemėn per turnyrą. De Bi- 
g0,— pridėjo jis, kreipdamasis į savo senešalą — pasistenk per- 
duoti jiems mūsų antrąjį pakvietimą tokia mandagia forma, 
kad. jų saksiškas pasipūtimas būtų patenkintas ir kad jie ne- 
turėtų galimybės dar kartą. atsisakyti. Nors, prisiekiu Beketo 
kaulais, rodyti jiems mandagumą -—tai vis vien, kaip mėtyti, 
kiaulėms perlus! ' 

Tai taręs, princas Džonas jau buvo beketinąs duoti signalą 
palikti rungtynių vietą, bet netikėtai jam buvo įteiktas mažas 
laiškelis. . 

— Iš kur?— paklausė princas, žvilgtelėjęs į tarną, padavusį 
jam laiškelį. 

— Iš užsienio, milorde, bet nežinau iš kur, — atsakė tarnas.— 
Šį laiškelį padavė prancūzas, kuris sakosi įojęs dieną ir naktį, 
norėdamas jį įteikti jūsų aukštybei. 

Princas Džonas atidžiai apžiūrėjo adresą, paskui antspaudą 
"ant šilkinio siūlo, kuriuo buvo apraizgytas laiškelis; antspaude 
buvo atvaizduotos trys lelijos. Aiškiai susijaudinęs, princas pa- 
galiau atskleidė laiškutį. Perskaitęs dar labiau susijaudino. Laiš- 
kelyje tebuvo tik šie žodžiai: 

„Saugokitės — velnias paleistas“. 

Princas išbalo it mirtis, iš pradžių nudelbė akis žemėn, pas- 
kui pakėlė jas į dangų, kaip žmogus, ką tik sužinojęs, kad jis 
nuteistas mirti. Atsipeikėjęs nuo pirmo sukrėtimo, pasivedėjo 
į šalį Valdemarą Ficursą ir de Brasi ir davė jiems perskaityti 
laiškelį. 

— Tai reiškia —tarė jis nusiminęs,— kad mano brolis Ri- 
čardas atgavo laisvę. 

— Gal ta žinia neteisinga arba laiškas suklastotas?— paklau- 
sė de Brasi. 

— Ne, tai paties Prancūzijos karaliaus rašysena ir antspau- 
das, — atsakė princas Džonas. 

— Šitokiu atveju, pasiūlė Ficursas,— metas mums susitelkti 
kurioje nors vietoje, pavyzdžiui, Jorke. Po kelių dienų tik- 
riausiai bus per vėlu. Jūsų aukštybė turi nutraukti šias žai- 
dynes. 

— Tačiau, —tarė de Brasi — negalima, kad jomenai ir pras- 
tuomenė išsiskirstytų nepatenkinti, jog jiems nebuvo leista 
dalyvauti pramogose. 

— Na ką gi —tarė Valdemaras — vakaras dar toli, tegu 
šauliai paleidžia į taikinį vieną kitą dešimtį strėlių, ir paskui 
bus galima jiems paskirti prizą. Tada net su kaupu bus tesėta, 
ką princas žadėjo tai saksų vergų bandai. 

— Dėkui, Valdemarai,— tarė princas — tu. man, be to, pri- 
minei, kad turiu dar atsimokėti tam įžūliam juodnugariui, ku- 
ris vakar išdrįso įžeisti mūsų asmenį. Tegu ir pokylis praeina 
lygiai taip, kaip buvo numatyta. Nors tai būtų ir paskutinė ma- 
no viešpatavimo valanda, aš paskirsiu ją kerštui ir pramogai. 

Netrukus trimitų garsai sušaukė atgal jau pradėjusius skirs- 
tytis žiūrovus. Tuojau pat buvo paskelbta, kad princas Džonas 
dėl svarbių ir neatidėliotinų valstybės reikalų yra priverstas 
atšaukti rytdienos šventę. Tačiau, nenorėdamas atleisti gerųjų 
jomenų, neišmėginęs jų miklumo, jisai teikėsi įsakyti, kad ry- 
tojaus dienai skirtos šaudymo iš lankų varžybos įvyktų tuojau 
pat, prieš nusileidžiant saulei. Geriausiam šauliui skiriamas pri- 
zas: sidabriniais aptaisais ragas ir šilkinė perpetė su puošniai 
išsiuvinėtu šventojo Huberto, medžioklės globėjo, medalionu. 

Iš pradžių daugiau kaip trisdešimt jomenų pareiškė norą da- 
lyvauti rungtynėse. Tarp jų buvo keli karališkieji girininkai iš 
Nidvudo ir Čarnvudo. Tačiau, kai šauliai suprato, su kuo teks 
rungtis, dvidešimt išsyk atsisakė, nenorėdami užsitraukti kone 
tikro pralaimėjimo nešlovę. Anais laikais kiekvienas pranašes- 
nis šaulys buvo pagarsėjęs visoje apylinkėje, ir visi rungty- 
nininkai puikiai žinojo, ko gali laukti vieni iš kitų. 

Tačiau dar ir po to varžovų sąraše liko aštuoni jomenai,. 

Norėdansas iš arti apžiūrėti tuos rinktinius šaulius, princas 
Džonas nusileido į areną. Patenkinęs smalsumą, jis ėmė dairy- 
tis aplink, ieškodamas jį supykinusio jomeno, ir pamatė jį ra- 
miai bestovintį toje pačioje vietoje, kurioje stovėjo vakar 
dieną. 

— Ei tu, pagyrūneė! — tarė princas Džonas. — Taip ir maniau, 
kad tesi tik įžūlus plepys, o ne tikras lanko mėgėjas. Matau, 
kad nesiryžti stoti greta šitų šaunuolių. 

— Prašau atleisti, 'sere,— atsakė jomenas,— aš turiu tam 
priežasčių. 

— Kokių gi?t— pasiteiravo princas Džonas. Jam net iki 
skausmo buvo smalsu klausinėti tą žmogų, nors pats nežinojo 
kodėl. 

— Visų pirma, — atsakė jomenas— aš nežinau, ar šie šau- 
liai yra pratę šaudyti į tokius taikinius, į kokius pratęs aš; 
o antra, abejoju, ar jūsų šviesybei patiks, jeigu ir trečiasis 
prizas teks žmogui, netyčia užsitraukusiam jūsų nemalonę. 

Princas Džonas paraudo ir paklausė: 

— Kuo tu vardu? ' 

— Lokslis — atsakė jomenas. . 

— Na, tai klausyk, Loksli — kalbėjo toliau princas,— tu bū- 
tinai dalyvausi varžybose tuoj po to, kai šie jomenai parodys 
savo miklumą. Jei laimėsi prizą, aš tau dar pridėsiu dvidešimt 
dukatų, bet jei praloši, tau bus nuvilktas šis žalias durtinys, 
ir tu būsi botagu išvytas iš arenos kaip akiplėša pagyrūnas. 

— O jei aš nesutiksiu su šitokiomis sąlygomis? — tarė jome- 
nas.— Jūsų šviesybė — galingas žmogus, ką ir bekalbėti! Jūs 
turite tokią daugybę ginkluotų sargybinių, kad nuplėšti man 
drabužius ir nučaižyti botagu jiems visai nesunku, bet jūs ne- 
galite priversti mane įtempti lanką ir iššauti. 

— Jei atsisakysi mano pasiūlymo, — tarė princas, — arenos 
tvarkdarys sulaužys tavo lanką bei strėles ir išgins iš čia kaip 
silpnadvasį bailį. 

— Jūs neteisingai elgiatės su manim, išdidusis prince,— tarė 
jomenas.— Verčiaie mane varžytis su geriausiais Lesterio ir 
Stafordšyro šauliais, o man pralaimėjus grasinate šitokia nešlo- 
ve. Bet aš vis dėlto nusilenksiu jūsų norui. 

—- Kariai, gerai jį prižiūrėkite!— tarė princas Džonas — Jam 
jau dreba kinkos, o aš nieku būdu nenoriu, kad jis išsisuktų 
nuo varžybų. O jūs, šaunuoliai, šaudykite drąsiai. Keptas el- 

nias ir statinė vyno lauks jūsų ana ten palapinėje, kai tik 
prizas bus laimėtas, 

Taikinys buvo pastatytas ant kelio, vedančio į areną iš pietų 
pusės, Šauliai sustojo iš eilės kitame to kelio gale. Eilė buvo 
nustatyta burtais. Kiekvienas turėjo paleisti po tris strėles. 
Varžybas tvarkė žemesnės kilmės tvarkdarys, nes heroldai bū- 
tų laikę sau pažeminimu vadovauti jomenų žaidynėms. 

Vienas po kito išeidami į priekį, šauliai tvirtai ir drąsiai lai- 
dė į taikinį strėles. 

Iš dvidešimt keturių strėlių dešimt įsmigo į taikinį, o kitos — 
taip arti jo, kad taiklumą buvo galima pripažinti geru. Iš de- 
šimties strėlių, pataikiusių į taikinį, dvi įsmigo į vidurinį skri- 
tulį, ir abi buvo paleistos Huberto, Malvuazeno girininko. Jis 
buvo paskelbtas nugalėtoju. 

— Na, Loksli! — su piktu šypsniu tarė princas Džonas drą- 
siajam jomenui.— Ar nori varžytis su Hubertu, o gal iš karto 
atiduosi tvarkdariui savo lanką ir strėlinę? 

— Jeigu kitaip nebegalima — atsakė Lokslis — išmėginsiu 
savo laimę. Tiktai su viena sąlyga: jei dusyk pataikysiu į Hu- 
berto taikinį, jis turės paskui šaudyti į tą taikinį, kurį aš jam 
pasiūlysiu. 

— Teisingas reikalavimas, — tarė princas Džonas, — ir mes sų 
juo sutinkame. Hubėrtai, jei tu nugalėsi Šį pagyrūną, aš tau 
pripilsiu pilną ragą sidabro. 

— Žmogus tegali padaryti tiek, kiek pajėgia — atsakė Hu- 
bertas.— Mano senelis puikiai šaudė iš lanko Hastingso mūšyje, 
ir aš tikiuosi, kad nepadarysiu gėdos jo atminimui. 

Pirmasis taikinys buvo nuimtas ir pastatytas toks pat kitas. 
Hubertas, kaip ankstesnės kovos nugalėtojas, šovė pirmas. Jis 
ilgai taikė, laikydamas įtemptą lanką. Pagaliau žengė žingsnį 
į priekį, pakėlė lanką ir paleido timpą. Strėlė suzvimbė ore 
ir įsmigo į skritulį, bet ne į patį jo centrą. 

— Jūs neatsižvelgėte į vėją, Hubertai — tarė jo varžovas, 
įtempdamas savo lanką, — būtumėte geriau pataikęs. 

Šiuos žodžius tardamas, Lokslis atsistojo į paskintą vietą ir 
visiškai nerūpestingai, tarsi nė netaikydamas, paleido strėlę. 
Tačiau jo strėlė įsmigo į taikinį per du colius arčiau centro, 
negu Huberto strėlė. 

— Prisiekiu dangum,-—- tarė Hubertui princas Džonas, — jeigu 
duosies šitam bastūnui pralenkiamas, būsi vertas, kad tave pa- 
kartų. 

Bet Hubertas visiems atvejams turėjo vieną atsakymą. 
— Ar karsite mane, jūsų aukštybe, ar nekarsite,— tarė jis — 
žmogus tegali padaryti tik tiek, kiek jis pajėgia. O štai mano 

senelis puikiai šaudė iš lanko... 

— Tegu velniai rauna tą tavo senelį ir visus jo palikuonis! — 
pertraukė princas Džonas.— Šauk, verge, ir šauk kuo taikliau- 
siai, kitaip tau bus blogai! 

Šitokiu būdu paakintas, Hubertas vėl stojo į vietą; atsimin- 
damas savo varžovo patarimą, atsižvelgė į ką tik pakilusį silp- 
ną vėjelį, prisitaikė ir iššovė taip sėkmingai, kad strėlė patai- 
kė į pat taikinio centrą. 

— Valio, Hubertai! Valio! — suriko minia, daug prielankesnė 
žinomam šauliui, negu nepažįstamajam.— Į pat vidurį! Į pat vi- 
durį! Tegyvuoja Hubertas! 

— Geriau jau nebepataikysi, Loksli— tarė princas su pikt- 
džiugiška šypsena. 

— Na, tai aš numušiu nors jo strėlę — atsakė Lokslis ir pri- 
sitaikęs perskėlė įsmigusią į taikinį Huberto strėlę. 

— Tai turbūt ne žmogus, o velnias! — šnibždėjo vienas ki- 
tam jomenai.— Šitokio taiklumo niekas nėra matęs per visą tą 
laiką, kai Anglijoje vartojamas lanikas. 

— O dabar.—tarė Lokslis— aš paprašysiu jūsų šviesybės 
leidimo pastatyti tokį taikinį, į kokį šaudoma pas mus, šiaurė- 
je. Tegu pabando pataikyti į jį kiekvienas šaunus jomenas, ku- 
ris nori pelnyti savo mylimos gražuolės šypseną. 

Jis pasisuko eiti iš arenos, bet atsigręžęs pridėjo: 

— Tegul su manim eina sargybiniai, jeigu... Bet man reikia 
nusipjauti šakelę nuo artimiausio karklo. 

Princas Džonas buvo jau beduodąs ženklą sargybiniams sek- 
ti paskui jį, bet iš visų pusių suskambėjo šauksmai: „Gėda, 
gėda!", ir princui teko atšaukti šitokį užgaulingą įsakymą. 

Lokslis netrukus sugrįžo ir atsinešė tiesią vytį, piršto storu- 
mo ir kokių šešių pėdų ilgio. Paskui ėmė lupti nuo jos žievę, 
sakydamas, kad geram medžiotojui šaudyti į tokį taikinį, koks 
šičia buvo pastatytas — gyvas pasityčiojimas. Jo gimtinėje 
kiekvienas pasakytų, kad tada geriau taikyti į apskritąjį kara- 
liaus Artūro stalą, apie kurį susėsdavo šešiasdešimt žmonių. 


117 


— Pas mus,— kalbėjo jisai — septynerių metų vaikas patai- 
kys buka strėle į šitokį taikinį. 

Oriu žingsniu jis nuėjo į kitą arenos galą, įsmeigė 1 žemę 
stačią vytį ir tarė: 

— O tą, kuris pataikys į šią vytį iš šimto jardų, aš pavadin- 
siu vertu nešioti lanką ir strėlinę paties karaliaus akivaizdoje, 
tegu tai būtų ir patsai narsusis Ričardas. 

— Mano senelis— tarė Hubertas — puikiai šaudė iš lanko 
Hastingso mūšyje, bet į tokius taikinius tai nemėgino — nemė- 
ginsiu ir aš. Jeigu šitas jomenas perskels tokią vytelę, aš mielai 
užleisiu pirmenybę jam ar, tikriau sakant, užleisiu pirmenybę 
tam kipšui, kuris jo striukę vilki, nes žmogus šitaip šaudyti ne- 
gali. Žmogus tegali padaryti tiek, kiek pajėgia, ir aš nė neban- 
dysiu šauti, tikrai žinodamas, kad nepataikysiu. Juk tai vis 
vien, ką šauti į peilio ašmenis, į šiaudą arba į saulės spindu- 
lį. Tas baltas brūkšnelis toks plonas, jog nė įžiūrėti negaliu. 

— Bailusis šunie! — suriko princas Džonas.— Na, Loksli, šauk 
nors tu, ir jei pataikysi į šitokį taikinį, aš pasakysiu, kad tu 
pirmas žmogus, kuriam tai pasisekė. Nepakęsiu, kad girtumeisi 
savo pranašumu, jo neįrodęs darbu. 

— Aš padarysiu tiek, kiek pajėgiu — atsakė Lokslis— dau- 
giau iš žmogaus negalima reikalauti, kaip sako Hubertas. 

Taip taręs, jis vėl pasiėmė lanką, bet visų pinma pakeitė tim- 
pą, nusprendęs, kad ji nebėra pakankamai tampri po dviejų 
ankstesnių šūvių. Šį kartą jis jau atidžiai taikė, ir minia, su- 
laikiusi kvapą, laukė, kas bus. Tr šaulys nenuvylė — strėlė -per- 
skėlė vytį, į kurią buvo nutaikyta. Minia džiūgavo, triukšmin- 
gai sveikindama nugalėtoją. Net patsai princas Džonas, žavė- 
damasis Lokslio mitrumu, užmiršo savo pyktį. 

— Štai tau dvidešimt dukatų — tarė jis—ir medžioklinis 
ragas. Teisingai nusipelnei šio prizo. Mes tau duosime penkias- 
dešimt dukatų, jei sutiksi apsivilkti mūsų uniformą ir įstoti į 
mūsų asmens sargybą. 

— Atleiskite man, kilnusis prince,— atsakė Lokslis— Aš esu 
davęs priesaką, kad jei stosiu kada nors į tarnybą, tai tik pas 
jūsų brolį karalių Ričardą. Šiuos dvidešimt dukatų aš palieku 
Hubertui, kuris šiandien šaudė nė kiek ne blogiau kaip jo se- 
nelis Hastingso mūšyje. Jeigu Hubertas iš kuklumo nebūtų nuo 
varžybų atsisakęs, jis taipogi būtų perskėlęs šią Vytelę, kaip 
ir aš. 

Hubertas pakratė galvą, nenoromis priimdamas nepažįstamo- 
jo dovaną, o Lokslis, norėdamas kuo greičiausiai pasišalinti 
žmonėms iš akių, įsimaišė į minią ir pradingo. 

Galbūt pergalingasis šaulys nebūtų taip lengvai nuo princo 
pasprukęs, jei princui tuo metu nebūtų kvaršinusios galvą daug 
svarbesnės, nerimastingos mintys. Davęs ženklą užbaigti var- 
žybas, jisai pasišaukė savo kkamerherį ir įsakė tučtuojau joti 
į Ašbį ir surasti ten žydą Izaoką. 

— Pasakyk tam šuniui. — tarė jis,— kad šiandien pat, dar iki 
saulės laidos, atsiųstų man du tūkstančius kronų. Jis žino, kokį 
duosiu užstatą, bet kad neabejotų, kieno vardu kalbėsi, paro- 
dyk jam štai šį žiedą. Likusius pinigus tegu pristato į Jonką ne 
vėliau kaip per šešias dienas. Jei to nepadarys, aš jam galvą 
nusuksiu. Ir žiūrėk atsidėjęs, kad neprasilenktum su juo kely- 
je, nes tasai bjaurybė netikėlis ką tik čia puikavosi savo pri- 
siplėštais pagražais. 

' Princas užsėdo ant arklio ir pasuko į Ašbį, o jam išjojus, 
ėmė skirstytis ir visi kiti žiūrovai. 


XIV skyrius 


Senovės riteriai šio krašto 

Mokėjo turnyrus atšvęsti, — 

Puotas linksmiausias kėlė, ruošė; 

Kariai ir damos išsipuošę 

Suplaukia, būdavo, į menę, 

Vos tik trimitas suskardena. 
Vortonas 


Ašbio pilis ir dvaras priklausė Rodžeriui de Kvinsiui, Vin- 
česterio grafui, kuris mūsų aprašomu metu drauge su Ričardu 
buvo Palestinoje. Princas Džonas užėmė jo pilį ir šeimininkavo 
be jokio sąžinės graužimo. Norėdamas visus apstulbinti savo 
vaišingumu, jis įsakė iškelti neregėto šaunumo puotą. 

Princo tiekėjai, šia proga, kaip ir kitomis, remdamiesi, atseit, 
karaliaus valdžia, buvo nusiaubę visą apylinkę, kad tik nieka 
netrūktų puotos stalui. Svečių irgi buvo prikviesta daugybė. 
Princas Džonas, jausdamas būtiną reikalą įsigyti populiarumą 
vietinių gyventojų tarpe, pakvietė taip pat keletą didikų šeimų 
saksų ir danų kilmės. Tiesa, saksai buvo niekinami ir engiami, 

bet didelė jų daugybė turėjo virsti rimta jėga per suirutę, kuri 
vis labiau artėjo, ir todėl politiniais sumetimais reikėjo būtinai 
užsitikrinti jų vadų paramą. 

Dėlei to princas Džonas ketino būti su tais negeidžiamais 
svečiais saksais nepaprastai mandagus. O jis mokėjo lengvai 
palenkti savo jausmus savanaudiškiems reikalams, tik visa bė- 
da, kad karštuoliškas lengvapėdiškumas tolydžio griovė ir ardė 
tai, ką laimėdavo jo veidmainybė. 

Šitokį savo būdo nepastovumą jis ypatingai ryškiai parodė 
Airijoje, kur jį buvo nusiuntęs jo tėvas, Henrikas II, norėda- 
mas, kad šios ką tik prijungtos šalies gyventojai susidarytų kuo 
puikiausią nuomonę apie Anglijos karalių. Užuot mandagiai 
sutikęs atėjusius jo pasveikinti airių vadus, princas Džonas ir 
jo palyda negalėjo atsispirti pagundai patąsyti juos už ilgų 
barzdų. Šitoks „pasielgimas, žinoma, skaudžiai įžeidė aukštakil- 
mius airių vadus ir turėjo lemtingų pasekmių anglų viešpatavi- 
mui Airijoje. Reikia turėti galvoje šį princo Džono nenuo- 
seklumą, kad būtų galima suprasti jo poelgius ir šiame po- 
kylyje. 

Elgdamasis kaip buvo nusprendęs šaltu protu, princas Džo- 
nas sutiko Sedriką ir Atelstaną su ypatingu mandagumu ir te- 
išreiškė apgailestavimą be jokio apmaudo, kai Sedrikas atsi- 
prašė, sakydamas, kad ledi Rovena dėl nesveikatos negalėjusi 
pasinaudoti jo maloningu kvietimu. 

Sedrikas ir Atelstanas buvo apsirengę senoviškais saksų dra- 
bužiais, kurie, nors anaiptol nebjaurūs ir šiuo atveju pasiūti 
iš labai brangios medžiagos, taip skyrėsi nuo kitų svečių ap- 
daro, kad princas ir Valdemaras Ficursas, juos išvydę, nega- 
lėjo ištverti nesusijuokę. Tačiau, sveiko proto požiūriu, saksų 
trumpa, glaudžiai kūną aptempianti tunika ir ilga mantija buvo 
nepalyginamai gražesni ir patogesni drabužiai už normanų ap- 
darą, susidedantį iš trumpos ir labai dukslios liemenės, ant ku- 
-rios užsimetamas trumputėlis apsiaustas. Tasai apsiaustas ne- 
saugojo nei nuo lietaus, nei nuo šalčio ir buvo tik tam reika- 
lingas, kad būtų kur prisiūti tiek brangių kailių, tiek visokiau- 
sių nėrinių ir brangakmenių, kiek siuvėjui pasisekdavo sutal- 
pinti. Karolis Didysis, kuriam karaliaujant šie apsiaustai pirmą- 
kart pasirodė, buvo nustebintas jų absurdiškumo. „Sakykite dėl 
dievo, — kartodavo jis, — kam reikalingi tie trumpaskverniai ap- 

siaustai? Miegant jie neapklos, ant arklio neapsaugos nuo vėjo 
ir lietaus, o sėdint neuždengs kojų nuo drėgmės ir šalčio.“ 

Vis dėlto, nepaisant nė karaliaus papeikimo, trumpi apsiaus- 
tai tebebuvo tuo metu madingi, ypač Anžu giminės princų 
dvaruose. Todėl jie buvo mėgstami ir princo Džono palydos, ir, 
aišku, ilgos mantijos, tas viršutinis saksų apdaras, atrodė prin- 
co dvariškiams labai juokingas. , 

Svečiai sėdėjo už stalų, lūžtančių nuo skaniausių valgių. Bū- 
Trys princo virėjų, stengdamiesi kuo labiau paįvairinti duoda- 
mus į stalą valgius, įsimanė juos patiekti taip, kad atrodytų 
visiškai nepanašūs į tikruosius. Šalia namie pagamintų patieka- 
lų čia buvo ir įvairiausių skanskonių, pargabentų iš svetimų 
kraštų. O kur dar brangiausi vynai, tiek vietiniai, tiek ir už- 
sieniniai! 

Normanai laikė apsirijimą ir girtavimą būdingomis nugalėtų- 
jų saksų savybėmis, Tačiau princas ir jo dvariškiai, mėgdžioją 
jo silpnybes, patys buvo linkę į nesaikingumą ir mėgavimąsi 
skamiais valgiais bei gėrimais. Kaip žinoma, princas Džonas ir 
mirė, persivalgęs persikų su šviežiu alumi. 

Su klastinga rimtimi, tik retkarčiais susirodydami slaptais 
ženklais, normanų riteriai ir bajorai stebėjo paprastą Sedriko ir 
Atelstano laikyseną per pokylį, prie kokių jie nebuvo pratę. 
Šitie nemokslingi saksai keletą kartų nusižengė taisyklėms, 
kurių anuomet paisė aukštuomenė. Sedrikas, nusiplovęs ran- 
kas, nusišluostė rankšluosčiu, užuot tik grakščiai jomis pamo- 
javęs, kad pačios išdžiūtų, ir tuo normanus prajuokino daug 
labiau, negu Atelstanas, pats vienas sukirsdamas milžinišką py- 
ragą, sutaisytą iš puikiausių užsieninių skanėstų. Bet kai po 
rimto apklausinėjimo paaiškėjo, kad Koningsburgo tanas ne- 
turėjęs nė mažiausio supratimo, ką valgė, laikydamas pyrago 
įdarą balandiena ir vieversiena, nors iš tikrųjų ten buvo lakš- 
tingalų mėsa, jo neišmanymas sukėlė kur kas daugiau patyčių, 
negu rajumas, | 

Ilga puota pagaliau pasibaigė. Leisdami taurę aplinkui, sve- 
čiai įsišneko apie praėjusio turnyro kovas, apie nepažįstamą- 
jį šaulį, varžybų nugalėtoją, apie Juodąjį Riterį, atsisakiusį nu- 
sipelnytos garbės, ir apie narsųjį Aivenhą, šitokia brangia kai- 
na sumokėjusį už pergalę. Vienas tik princas Džonas sėdėjo 
paniuręs, buvo matyti, kad sunkus rūpestis slegia jo sielą. Tie- 

sa, retkarčiais savo palydos paakintas, jis kurį laiką tarsi su- 
sidomėdavo tuo, kas vyksta aplinkui. Tada krūptelėjęs stverda- 
vo nuo stalo vyno taurę, vienu mauku ją išgerdavo ir įsi- 
terpdavo į bendrą pašnekesį, dažnai kaip reikiant nepataiky- 
damas. 

— Šią taurę— tarė jis — mes keliame už Aivenho Vilfredą, 
šio turnyro nugalėtoją. Labai gaila, kad dėl žaizdos jis negali 
dalyvauti mūsų pokylyje. Tegu visi išgeria drauge su manim 
už jo sveikatą. O ypatingai Rotervudo Sedrikas, pagarbusis šio 
viltingo sūnaus tėvas, 

— Ne, valdove, — atrėžė Sedrikas, atsistodamas ir statydamas 
ant stalo neišgertą taurę — aš nebelaikau sūnumi šio neklauža- 
dos jaunuolio, kuris nepaisė mano įsakymų ir atsižadėjo .savo 
sentėvių papročių. 

—- Negali būti! — sušuko princas Džonas su gerai suvaidintu 
nusistebėjimu.— Argi galimas daiktas, kad šitoks narsus rite- 
ris būtų neklusnus ir negarbingas sūnus! 

— Taip, valdove,—-atsakė Sedrikas.— Šitoks yra Vilfredas. 
Jis paliko savo tėvo namus ir prisidėjo prie lengvapėdžių ba- 
„jorų, jūsų brolio dvariškių. Ten jisai ir išmoko visų tų jodinė- 
jimo įmantrybių, kurias jūs taip aukštai vertinate. Jis paliko 
namus, nepaisydamas mano draudimo. Karaliaus Alfredo laikais 
šitoks poelgis būtų buvęs laikomas griežtai baustinu nusikal- 
timu. į 

— Deja,— tarė princas Džonas su giliu veidmainiškos užuo- 
jautos atodūsiu,— kadangi jūsų sūnus susidėjo su mano nelai- 
mingu brolių, tai nėra ko nė klausti, kur ir iš ko jis išmoko 
negerbti tėvų! 

Ir šitaip kalbėjo princas Džonas, tyčia užmiršdamas, kad 
iš visų Henriko TI sūnų kaip tik jis ir buvo nepaklusniausias ir 
nedėkingiausias. . 

— Man rodos — tarė jis, kiek patylėjęs,— mano brolis buvo 
ketinęs padovanoti savo favoritui didelį Aivenho dvarą. 

— Jis taip ir padarė, — atsakė Sedrikas.— Viena iš pačių 
svarbiausių priežasčių, dėl ko susikivirčijau su sūnum, kaip 
tik ir buvo jo sutikimas priimti vasalo teisėmis tas pačias že- 
mes, kurias jo protėviai valdė laisvai ir nepriklausomai. 

— Vadinasi, jūs neprieštarausite, gerasis Sedrike,— tarė prin- 
cas,— jei mes dovanosime šį dvarą žmogui, kuris nesijaus pa- 

žemintas, gavęs jį dovanų iš britų karališkojo sosto. Sere 
Redžimaidai Fron de Befai,— kalbėjo jis toliau, kreipdamasis į 
baroną,— tikiuos, kad jūs sutiksite išlaikyti savo rankose Ai- 
venho dvarą. Tada seras Vilfredas neužsitrauks antrąkart tėvo 
rūstybės, imdamas jį vėl valdyti. 

— Prisiekiu šventuoju Antonijum,— atsakė juodbruvys mil- 
žinas,— tegul jūsų aukštybė laiko mane saksų, jei Sedrikas ar 
Vilfredas, ar pats narsiausias iš visų grynakraujų anglų pa- 
veržių iš manęs dvarą, kurį man teikiatės dovanoti! 

— Ne, sere barone— tarė dėl šių žodžių įsižeidęs Sedrikas,— 
jei kas jus pavadintų saksu, jums tai būtų per didelė ir nepel- 
nyta garbė. 

Fron de Befas norėjo atsikirsti, bet princas Džonas su būdin- 
gu jam lengvapėdišku irztumu jį pertraukė. 

— Žinoma, ponai, — tarė jis, — kilnusis Sedrikas visiškai tei- 
sus: jų giminė pranoksta mūsiškę tiek savo giminės sąrašų, 
tiek ir apsiaustų ilgumu. 

— Ir kautynių lauke mūsų priešaky bėga, — pridūrė Malvua- 
zenas,— kaip elniai prieš šunis. 

— Jiems ir dera eiti mūsų priešakyje — tarė prioras Eime- 
ris — Neužmirškite jų manierų pranašumo ir nusituokimo apie 
mandagumo taisykles. 

— O taip pat jų nuosaikumo valgant ir geriant, — pridėjo de 
Brasi, užmiršęs, kad jam pažadėta saksų mergaitė. 

— Ir narsumo, kuriuo jie pasižymėjo prie Hastingso ir ki- 
tur, — tarė Brianas de Bua-Gilberas. 

Kai dvariškiai, sekdami princo pavyzdžiu, ėmė šitaip vienas 
per kitą berti patyčias su meilia šypsena lūpose, Sedriko vei- 
das užsiplieskė pykčiu ir jis ėmė įdūkęs žvilgčioti čia į vieną, 
čia į kitą įžeidėją. Nelyginant įsiutintas bulius, kankintojų ap- 
stotas, jis tarsi išsyk negalėjo nuspręsti, kuriam iš jų išgiežti 
savo apmaudą. . 

Pagaliau įniršio smaugiamu balsu kreipėsi į princą Džoną. 

— Kad ir kokios būtų mūsų giminės ydos bei trūkumai, — ta- 
rė jis — bet kuris saksas laikytų sau didžiausia gėda, jei savo 
namuose leistų šitaip elgtis su svečių, kaip jūsų aukštybė lei- 
džiate elgtis su manimi. Be to, kad ir kokie būtų mūsų sentėvių 
nepasisekimai Hastingso lauke, tegu jų nemini bent tie (jis žvilg- 

telėjo į Fron de Befą ir Bua-Gilberą), kuriuos sakso ietis vos 
prieš kelias valandas buvo ne sykį išmušusi iš balno. 

— Dievaži, kandus juokas! —tarė princas Džonas.—- Kaip 
jums tai patinka, ponai? Mūsų valdiniai saksai tobulėja ir są- 
moju, ir narsumu. Štai kokie užėjo laikai! Ką jūs pasakysite, 
milordai? Prisiekiu saule, ar ne geriau būtų mums sėsti į lai- 
vus ir, kol dar laikas, grįžti atgal į Normandiją? 

— Ar bijant saksų?!— tarė juokdamasis de Brasi —— Mums 
nereikia kito ginklo kaip tik medžioklinių ragotinių šitiems 
šernams nualsinti. 

— Liaukitės juokavę, ponai riteriai. — tarė Ficursas— o jūsų 
aukštybei būtų metas įtikinti gerbiamąjį Sedriką, kad šituose 
juokuose nėra jam jokio įžeidimo, nors nepratusiam jie ir gali 
pasirodyti užgaulūs. 

— Įžeidimo?— pakartojo princas Džonas, vėl pasidarydamas 
nepaprastai mandagus.— Tikiuos, niekas nė nepamanys, jog aš 
leisiu savo akivaizdoje įžeidinėti svečią. Štai aš vėl pripilu 
taurę ir geriu už paties Sedriko sveikatą, jeigu jisai atsisako 
išgerti už savo sūnų. 

Ir visi pakėlė taures su vaidmainingo pritarimo žodžiais, ku- 
rie tačiau nepaveikė Sedriko taip, kaip to buvo norėta. Nors iš 
prigimties jis nebuvo labai mumanus, vis dėlto labai apsiriktų 
tie, kurie pamanytų, kad meilūs princo žodžiai išdildė jo širdy- 
je muoskaudą. Jis tylomis išklausė sekantį princo tostą 
„Už Koningsburgo Atelstano sveikatą!" ir išgėrė drauge su 
visais. ' 

Pats Atelstanas tiktai nusilenkė ir, atsakydamas į tostą, vie- 
nu mauku išgėrė iki dugno didžiulę taurę. 

— Na, o dabar, ponai. —tarė princas Džonas, kuriam nuo 
išgerto vyno jau ėmė ūžti galvoje — pagerbę kaip dera mūsų 
saksus, paprašysime juos atsimokėti mums tuo pačiu. Pagarbu- 
sis tane,— kalbėjo jisai toliau, kreipdamasis į Sedriką.— Ar ne- 
malonėtumėte mums nurodyti šitokį normaną, kurio vardas 
jums mažiausiai būtų nemalonus.-O jeigu tasai vardas vis dėl- 
to paliktų dar šiek tiek kartumo jūsų lūpose, galėsite jį nuplau- 
ti gero vyno taure. 

Ficursas pakilo iš savo vietos ir, sustojęs už Sedriko krėslo, 
pašnibždėjo jam į ausį, kad mepraleistų patogios progos 

pašalinti abiejų tautų nesantaiką ir paminėtų princo Džono 
vardą. 

Saksas nieko neatsakė į šį diplomatišką patarimą ir, prisi- 
pylęs sklidiną taurę vyno, kreipėsi į princą Džoną šitokiais žo- 
džiais: 

— Jūsų aukštybė pageidavote, kad ištarčiau normamo vardą, 
vertą paminėti šitame pokylyje. Tatai man gana sunkus užda- 
vinys, — tai tas pat, kaip vergui liaupsinti savo valdovą arba 
nugalėtam, kenčiančiam- visas užkariavimo pasekmes, garbinti 
savo nugalėtoją. Tačiau aš noriu paminėti šitokį normaną — 
pirmąjį iš narsiųjų ir patį aukščiausią savo kilme, geriausią ir 
kilniausią savo giminės atstovą. Jei kas sumanytų paneigti jo 
teisingai nusipelnytą šlovę, tą pavadinsių melagių bei negar- 
bingu žmogum ir esu pasiruošęs už tai atsakyti savo gyvybe. 
Keliu šią taurę už Ričardą Liūtaširdį! " 

Princas Džonas, tikėjęsis, kad saksas užbaigs savo kalbą, 
paminėdamas jo vardą, krūptelėjo, taip nelauktai išgirdęs mi- 
nint savo įžeistąjį brolį. Jis nejučiomis kilstelėjo taurę prie 
lūpų ir tučtuojau pastatė atgal ant stalo, norėdamas pažiūrėti, 
kaip elgsis visi svečiai, pasiūlius šitokį netikėtą tostą. Kai ku- 
rie dvariškiai, senesni ir labiau patyrę, pasielgė taip, kaip ir 
pats princas, kilstelėjo taurę prie lūpų ir pastatė atgal. Dau- 
gelis, vadovaudamiesi kilnesniais jausmais, sušuko: „Tegyvuoja 
karalius Ričardas! Duok dieve jam kuo greičiausiai sugrįžti!“ 
O keletas, jų tarpe Fron de Befas ir tainplierius, pažvelgė su 
niauria panieka ir net nepalietė savo taurių. Tačiau nė vienas 
neišdrįso atvirai pasipriešinti tostui, pasiūlytam už teisėto ka- 
raliaus sveikatą. 

Kiek pasidžiaugęs savo triumfu, Sedrikas kreipėsi į Atels- 

taną. . 
— Eikime, kilnusis Atelstanai,— tarė jis — Mes išbuvome ši- 
čia gana ilgai, priimdami malonę iš princo Džono, pakvietusio 
mus į savo vaišingą pokylį. Jei kas panorėtų arčiau susipažinti 
su mūsų saksiškais papročiais, tegu atvyksta į mūsų tėvų pa- 
stogę. O mes pakankamai jau prisižiūrėjome karališkųjų poky- 
lių. Užtenka jau mums normaniško mandagumo. 

Taip taręs, jis atsistojo ir išėjo iš pokylio menės kartu su 
Aitelstanu ir keletu kitų svečių saksų, kurie taip pat jautėsi 
įžeisti princo Džono ir jo dvariškių patyčių. 

— Prisiekiu šventojo Tomo kaulais,— tarė princas, jiems iš- 
ėjus,— šitie saksų stuobriai pasižymėjo šios dienos turnyre ir 
dargi iš pokylio išėjo kaip nugalėtojai. 

— Na, —tarė prioras Eimeris—ir išgėrėme, ir parėkavo- 
me — metas jau palikti ramybėj mūsų taures. 

— Turbūt vienuolis ruošiasi šiąnakt klausyti išpažinties ko- 
kios nors gražuolės, kad šitaip skuba iš pokylio,— tarė de Brasi. 

— Ne, klystate, sere riteri — atsakė prioras, — man būtinai 
reikia šiandien pat išvykti namo. : 

— Jau sprunka,— pašnibždomis tarė Ficursui princas.— Iš 
anksto pabūgo! Ir šis niekingasis prioras pirmasis atsimeta nuo 
manęs. 

— Nesibijokite, valdove — tarė Valdemaras— aš pateiksiu 
jam tokių argumentų, kad jis būtinai prisidės prie mūsų, kai 
susirinksime Jorke... Sere priore, kol dar neužsėdote ant ark- 
lio, man reikia su jumis vienu pasikalbėti. 

Tuo tarpu ir kiti svečiai ėmė greit skirstytis. Liko tik princo 
šalininkai ir jo palyda. 

— Štai jūsų patarimų pasekmės, — rūsčiai tarė princas Ficur- 
sui,— už mano paties stalo iš manęs pasityčiojo kvailys sak- 
sas, o kiti, išgirdę vien mano brolio vardą, išbėgiojo nuo ma- 
nęs kaip nuo raupsuotojo! 

— Turėkite kantrybės, valdove — pasakė jo patarėjas — aš 
galėčiau pasiteisinti, remdamasis tuo, kad jūsų paties lengva- 
pėdiškumas suardė mano planus, o jus pastūmėjo peržengti at- 
sargumo ribas. Bet dabar ne metas vienas kitam priekaištauti. 
De Brasi ir aš tučtuojau nuvyksime pas tuos bailius ir įtikin- 
sime, jog jie jau per toli nuėję, kad atsimestų nuo mūsų. 

— Be reikalo — tarė princas Džonas, kuris didžiai susijaudi- 
nęs vaikštinėjo po menę,— nieko iš to nebus. Jie jau pamatė iš- 
rašytus amt sienos žodžius, išvydo smėlyje liūto letenos pėdsa- 
ką, išgirdo per mišką artėjant liūto riaumojimą. Dabar jau 
niekas nebeatgaivins jų drąsumo. 

— Duok dieve, kad jo paties drąsumo nereiktų gaivinti — 
sušnibždėjo Ficursas, pasisukęs į de Brasi.— Vien išgirdus bro- 
lio vardą, jį nukrečia šiurpas! Sunku būti patarėju princui, ku- 
riam trūksta pastovumo ir ištvermės tiek geruose, tiek ir blo- 
guose darbuose. 

XV skyrius 


Ir jis galvoja — cha cha chal — galvoja, 
Kad aš tik įrankis, jo valios tarnas. 
Na ką, tegu! Tačiau per suirutę, 
Kurią sukels jo sąmokslai ir klastos, 
Aš prasiveršiu prie aukštų tikslų. 
Ir kas mane pasmerks? 

„Bazilis“, tragedija. 


Dar niekada voras nėra padėjęs šitiek vargo savo sutrauky- 
tam tinklui pataisyti, kiek padėjo Valdemaras Ficursas išsibė- 
giojusius princo Džono šalininkus rinkdamas. Ficursui teko 
jiems priminti tas visas privilegijas, kuriomis jie iki tol naudo- 
josi, ir parodyti, ko gali tikėtis ateityje. . 

Patvirkusius jaunus bajorus jis masino nežabotos laisvės ir 
lėbavimo vaizdais; garbėtroškoms žadėjo valdžią, gobšiams — 
turtų ir daugiau žemių. Samdininkų vadai gavo piniginių dova- 
nų. Žodžiu, buvo padaryta visa, kas tik galėjo įkvėpti ryžtin- 
gumo svyruojantiems ir padrąsinti silpnadvasius. 

Ficursas sakė, kad karalius Ričardas nieku būdu negrįšiąs, 
tai neįmanoma, bet, matydamas, kad jų galvose tik vien. ta 
mintis, ėmė drąsiai juos įtikinėti, kad jeigu taip ir atsitiktų, tas 
neturės politinės reikšmės. 

— Jei Ričardas sugrįš, — kalbėjo Ficursas,— tai sugrįš pats 
vienas, be draugų ir šalininkų. Palestinos smiltynai nubarstyti 
jo narsiosios kariuomenės kaulais, o tie jo šalininkai, kurie su- 
grįžo į tėvynę, dabar bėra nuskurdę valkatos kaip Vilfredas 
Aivenhas. Ir kam jūs kalbate apie Ričardo teises į sostą?— sa- 
kė jis tiems, kuriuos baugino šis klausimas.— Argi hercogas 
Robertas, vyriausias Vilhelmo Užkariautojo sūnus, neturėjo ly- 
giai tokių pat teisių? Ir vis dėlto sostą užėmė jaunesnieji jo bro- 
liai, o jis pats mirė kaip belaisvis Kardifo pilyje. Mes turime 
teisę išsirinkti iš karališkojo kraujo princų tą, kuris, tapęs ka- 
ralium, bus labiau už kitus naudingas. Galimas daiktas, kad Ri- 
čardas pranoksta Džoną savo asmens verte. Bet, jei turėsime 
galvoje, kad Ričardas sugrįš su keršto kardu Tankoje, o Džonas 
duos mums dovanų, lengvatų, teisių, privilegijų, turtų ir gar- 
bės, mes suprasime, katrą iš jų turi paremti aukštuomenė. 

Šitokie argumentai padarė reikiamą įspūdį princo Džono ša- 
lininkams. Dauguma jų sutiko atvykti į Jorką, kur turėjo su- 
sitarti dėl princo Džono vainikavimo. 

Buvo jau vėlus vakaras, kai Valdemaras Ficursas, visų tų 
reikalų ir rūpesčių išvargintas, bet patenkintas savo triūso 
rezultatais, sugrįžo į Ašbio pilį. Įėjęs į menę, sutiko de Brasi, 
kuris buvo nusivilkęs prabangius pokylio drabužius ir apsiren- 
gęs žalia trumpa liemene ir tokios pat spalvos kelnėmis, už- 
sidėjęs odinę kepuraitę, prisikabinęs prie šono trumpą kardą, 
persimetęs per petį medžioklinį ragą, už diržo užsikišęs strėlių, 
o rankose nešėsi ilgą lanką. Sutikęs kur lauke, Ficursas būtų 
praėjęs pro šalį, manydamas, kad tai paprastas sargybinis. Bet, 
radęs jį menėje, atidžiai pasižiūrėjo ir pažino, kad tais anglų 
jomeno rūbais yra apsivilkęs normanų riteris. 

— Kas čia vėl per išdaigos, de Brasi;— pyktelėjęs paklausė 
Ficursas.— Atrado, mat, laiką persirengimams kaip per Kokias 
kalėdas, kada sprendžiamas mūsų vado; princo Džono, likimas! 
Kodėl nėjot su manim pas tuos silpnadvasius bailius, bijančius 
karaliaus Ričardo kaip tie saracėnų vaikai, kurie išsigąsta, vien 
jo vardą paminėjus? 

— Aš buvau užsiėmęs savo reikalais,— atsakė de Brasi.—— 
kaip jūs, Ficursai — savo. 

— Aš buvau užsiėmęs savo reikalais! — sušuko Valdema- 
Tas.— Ne, aš tvarkiau mūsų visų patrono, princo Džono, reika- 
lus. 

— Bet argi, tvarkydamas juos — atkirto de Brasi,— turėjot 
ką nors kita galvoje, o ne vien tik savo asmeniškus tikslus? 
Ką ir bekalbėti, Ficursai, mudu juk puikiai vienas kitą pažįs- 
tame. Jūs vaduojatės garbės siekimu, aš ieškau smagumų. O 
apie princą Džoną mudu vienaip galvojame. Jis per daug silp- 
nas, kad būtų ryžtingas monarchas, per daug despotiškas, kad 
būtų malonus monarchas, per daug įžūlus ir pasitikįs savim, 
kad būtų populiarus monarchas, ir per daug nepastovus ir bai- 
ius, kad išbūtų monarchas ilgesnį laiką. Tačiau jis yra tasai 
monarchas, kuriam viešpataujant Ficursas ir de Brasi tikisi iš- 
kilti ir suklestėti, todėl jūs padėkite jam savo politika, o aš jį 
paremsiu savo laisvūnų ietimis. 

— Puikus sąjungininkas, — tarė mekantriai Ficursas.— Lemia- 
mą valandą vaidina juokdarį. Sakykit, meldžiamasis, kuriems 
galams tokiu rimtu momentu šis absurdiškas maskaradas? 

— Kuriems galams? Kad gaučiau žmoną, — šaltakraujiškai at- 
sakė de Brasi, 

— Kad gautumėt žmoną?— pakartojo Ficursas— Ką gi tai 
reiškia? " 

— Tai reiškia — atsakė de Brasi.—kad šitaip apsitaisęs aš 
ketinu užpulti išvykusių šiandien iš Ašbio tų galvijų saksų 
banidą ir atimti jiems gražuolę Roveną. 

— Ar tu išprotėjai, de Brasi! — tarė Ficursas.— Tik pagalvok, 
juk šitie žmonės turtingi ir įtakingi. Jų tėvynainiai žiūri į juos 
su didele pagarba, tuo labiau kad jau nebedaug beliko kilmin- 
gų saksų. 

— O reikia, kad nė vieno nebeliktų — tarė de Brasi— rei- 
kia galutinai juos pavergti. 

— Šiaip ar taip, dabar ne laikas tuo rūpintis — tarė Ficur- 
sas.— Padėtis darosi sunki, ir mums būtinai reikia užsitikrinti 
žmonių pritarimą. Turėk galvoje, kad princui Džonui teks nuų- 
bausti kiekvieną, kas tik įžeis žmonių numylėtus didžiūnus. 

— Pažiūrėsime, kaip jis išdrįs tą padaryti, — tarė de Brasi— 
Tada „jis patirs, koks skirtumas tarp šitokių šaunuolių, kaip 
maniškiai, ir tų bailių saksų. Beje, pasisakyti, kas esu, aš nė 
nemanau. Argi šitaip apsirengęs nesu panašus į drąsų medžio- 
toją, kuris linksmai pučia medžioklės ragą? Visa kuo bus ap- 
kaltinti Jonkšyro miškų plėšikai. Aš turiu patikimų šnipų ir 
žinau, kaip ir kuriuo keliu keliaus saksai. Šiąnakt jie nakvoja 
šventojo Vitoldo vienuolyne Bertone prie Trento. O ryt jos 
kaip tik pro tą vietą, kur mes jų tykosim pasislėpę ir kaip sa- 
kalai užpulsim. O netrukus aš staiga pasirodysiu jiems savo 
įprastiniu apdaru, suvaidinsiu mandagaus riterio rolę ir išva- 
duosiu gražuolę iš šiunkščių grobikų. Paskui ją palydėsiu į 
Fron de Befo pilį arba į Normandiją, jeigu prireiks, ir nepa- 
rodysiu jos giminėms tol, kol jinai taps teisėta Moriso de Brasi 
žmona. | 

— Ką ir besakysi, nuostabiai gudrus planas — tarė Ficur- 
sas,— ir aš net pradedu manyti, kad ne pats vienas jį sugalvo- 
jai. Klausyk, de Brasi, pasisakyk atvirai, kas tau padėjo visa tai 
suplanuoti ir kas padės įvykdyti? Juk tavo paties būrys, ro- 
dos, tolokai nuo čia, bene prie pat Jorko? 

— Jei jau taip nori žinoti —tarė de Brasi— galiu pasaky- 
ti, kad tai Briano de Bua-Gilbero sumanymas. Jis man padės ir 
užpulti: jis su savo tarnais vaidins plėšikus, o aš paskui, pa- 
keitęs drabužius, išvaduosiu iš jų gražuolę. 

— Prisiekiu savo išganymu,— tarė Ficursas,— šis planas iš 
tikrųjų parodo judviejų išmintį! Tavo atsargumas, de Brasi, ir- 
gi neišpasakytas — ketini atiduoti gražiąją ledi į savo pagarbaus 
bendrininko rankas! Galimas daiktas, kad tau pasiseks ją atimti 
iš saksų, bet kur kas labiau abejotina, ar paskui ją išvaduosi 
iš Bua-Gilbero nagų. Jis — toks sakalas, kuris pats yra papra- 
tęs čiupti kunapkas ir tvirtai laikyti savo grobį. 

— Juk jis tamplierius,— tarė de Brasi — jam nevalia vesti, 
todėl jis negali būti mano varžovas. Na, o jei jis sumanytų iš- 
krėsti kokią šunybę būsimai de Brasi nuotakai. .. Prisiekiu dam- 
gum, jis nedrįstų šitaip pasielgti, nors jį užstotų ir visas jo or- 
dinas! 

— Na, aiškiai matau,— tarė Ficursas,— kad tavęs nebeperkal- 
bėsiu. Pažįstu tavo užsispyrimą. Tai bent negaišk veltui laiko, 
ir tegu tasai tavo žaidimas kuo greičiau pasibaigia. 

— Duodu žodį-—-tarė de Brasi —kad per kelias valandas 
viskas bus baigta. Aš laiku atvyksiu į Jorką su savo narsuo- 
liais ir paremsiu visus tavo drąsius planus... Bet mano draugai 
jau turbūt susirinko. Girdžiu užpakaliniame kieme žvengiant ir 
trypiant arklius. Lik sveikas! Kaip tikras riteris einu pelnyti 
gražuolės šypsnio. 

— „Kaip tikras. ziteris!"— pakartojo Ficursas, žiūrėdamas 
jam iš paskos.— Tikriau sakant, kaip kvailys, kaip vaikas, ku- 
ris meta svarbų darbą ir nusiveja pro šalį skriejantį dagio pū- 
kelį. Štai su ikokiais žmonėmis turiu dirbti, ir kieno naudai? 
Kad padėčiau laimėti karūną tokiam pat neprotingam, kaip ir 
ištvirkusiam princui, kuris tikriausiai bus toks pat nedėkingas 
monarchas, koks buvo: neklusnus sūnus ir neištikimas brolis. 
Tačiau ir jis tėra ne daugiau kaip įrankis mano rankose. Kad 
ir kaip jis didžiuotųsi, tezu (tik pasielgia prieš mano morą, aš 
tuojau pat duosiu jam tai pajusti. 

Tuo metu šio valstybės veikėjo apmąstymus pertraukė paties 
princo balsas, pasigirdęs iš vidinių pilies kambarių: 

— Kilnusis Valdemarai Ficursai! 

Nusiėmęs kepurę būsimasis kancleris — mes šitokios aukštos 
vietos siekė šis gudrusis normanas — nusiskubino pas būsimąjį 
monarchą. 

XVI skyrius 


Toli nuo žemės rūpesčių paikų 

Gyveno sau vienuolis tarp miškų. 

Jo guolis — samanos, 6la — jo celė, 

Jo maistas — vaisiai, gurkšnis vandenėlio. 
Žmonių nematė jau seniai, seniai — 

Vien dievą garbino maldom šventai. 


Parnelis 


Skaitytojas turbūt nepamiršo, kad tumyro baigtį nulėmė 
niekam nepažįstamas riteris, kurį už jo vangumą ir abejingu- 
mą kautynių metu žiūrovai praminė Juoduoju Slunkium. Pa- 
dėjęs Aivenhui nugalėti, šis riteris tučtuojau paliko areną, ir 
niekur nebuvo galima jo surasti, kai reikėjo įteikti dovaną už 
narsumą. c 

Šaukliams tebešaukiant ir trimitams tebegaudžiant, riteris 
įjojo į pat miško gilumą ir jojo tolyn į šiaurę, vengdamas di- 
desnių takų. Nakčiai užėjus, jis apsinakvojo mažutėje smuk- 
lėje, stovinčioje atokiau nuo vieškelio. Ten jis sužinojo iš ke- 
liaujančio menestrelio, kaip tumyTas pasibaigė. 

Kitą rytą riteris išjojo anksti, pasiryžęs per dieną toli nuke- 
liauti; vakar jis taip rūpestingai buvo tausojęs arklio jėgas, kad 
dabar galėjo joti ilgą laiką nesustodamas. Tačiau nepaprastai 
klaidūs takeliai, kuriais jojo, jį sugaišino, ir temstant jis tepa- 
siekė tik vakarinę Jorkšyro mibą. Raitelis ir jo arklys jau bu- 
vo nuvargę, ir reikėjo būtinai dairytis nakvynės, nes ir naktis 
sparčiai artėjo. 

Tačiau atrodė, kad tose vietose, kur atsidūrė tuo metu ri- 
teris, neįmanoma rasti pastogę nakvynei ir vakarienę, nebent 
tik paleistum arklį ganytis, o pats atsigultum po ąžuolu. 

Saulė, kuria iki šiol riteris vadovavosi kelionėje, pasislėpė 
už Devonšyro kalnų, ir jis dabar lengvai galėjo paklysti. Vel- 
tui jis mėgino rinktis labiausiai pramintus takus, tikėdamasis 
užtikti piemenų palapinę ar eigulio trobelę. Pagaliau, nebeiš- 
manydamas, į kurią pusę sukti, riteris ryžosi pasikliauti savo 
arklio nuovoka. Iš patyrimo jis gerai žinojo, kad šie gyvuliai 
yra nepaprastai protingi ir dažnai kritišką valandą išgelbsti sa- 
ve ir savo šeimininką. 

Kai tik gerasis žirgas, nuilsęs nuo sunkaus, kovos šarvais ap- 
sivilkusio raitelio, pajuto atleistą pavadį ir suprato, kad palia- 

kamas savo paties valiai, jo jėgos tarytum padvigubėjo. Iki 
šiol jis tik gailiai sužvengdavo, raitelio pentinų paragintas, 
bet dabar, tarytum didžiuodamasis parodytu pasitikėjimu, pa- 
statė ausis ir ėmė žengti daug sparčiau. Jo pasirinktas takas 
pasuko išsyk visai kita kryptim, negu ta, kurios riteris laikė- 
si visą dieną. Tačiau, matydamas, su kokiu ryžtingumu žirgas 
žengia, raitelis nesipriešino. 

Pasekmės pateisino šitokį pasitikėjimą. Takas netrukus virto 
platoku, gerai pramintu keliuku. Pasigirdęs nedidelio varpo 
skambesys bylojo, kad netoliese turi būti koplyčia ar kokio at- 
siskyrėlio būstinė. 

Neilgai trukus riteris įjojo į laukymę; kitoje jos pusėje 
stūksojo didžiulė pilka uola stačiais, vėjų išgraužiais šlaitais. 
Uolą dengė tankios gebenės; vienur kitur ant jos augo ąžuolai 
ir bugieniai, kurie, tykiai siūbuodami tarytum plunksnos ant 
riterio šalmo, teikė grakštumo šiai niūriai ir atšiauriai uolaj. 
Papėdėje stovėjo trobelė, pastatyta iš netašytų, aplinkiniame 
miške sukirstų rąstų. Prieš jos duris į žemę buvo įsmeigta nu- 
genėta pušaitė su perdėtu viršuje skersiniu — pats paprasčiau- 
sias kryžius. Truputį toliau į dešinę iš uolos tryško tyriausio 
vandens šaltinis ir krito ant plataus lyg taurė įdubusio akmens, 

Šalia šaltinio tamsavo mažutė, susmukusiu stogu, baigianti 
sugriūti koplytėlė. Įėjimas į šią senovinę maldyklą — žema ar- 
ka — buvo papuoštas iškaltais iš akmens pagražinimais, pana- 
šiais į ryklio dantis. Keturios nedidelės kolonos laikė varpinę, 
kurioje kybojo nuo laiko ir darganų pažaliavęs varpas. Jo 
skambčiojimą tad ir girdėjo Juodasis Riteris. 

Šis vaizdas, tykus ir ramus, atsivėrė prietemoje prieš ke- 
leivio akis, ir jis suprato, kad nakvynę turės, nes viena iš 
svarbiausiųjų miškuose gyvenančių atsiskyrėlių pareigų — pri- 
glausti nakties užkluptus ar paklydusius pakeleivius. 

Nušokęs nuo arklio, riteris padėkojo šventajam Julijonui, 
keleivių globėjui, atvedusiam jį į šią užuoglaudą, ir ieties ko- 
tu pasibeldė į trobelės duris. 

Gana ilgai niekas neatsiliepė. Pagaliau iš vidaus pasigirdo 
žemas kimus balsas: 

— Eik pro šalį, metrukdyk dievo ir šventojo Dunstano tar- 
nui kalbėti vakarinių maldų. 

— Garbusis tėve,— tarė riteris, — aš vargšas pakeleivis, pasi- 
klydęs šiuose miškuose; pasinaudok proga parodyti gailestin- 
gumą ir vaišingumą. 

— Gerasis mano broli, — atsakė trobelės gyventojas — šven- 
čiausios mergelės ir šventojo Dunstano valia aš gyvenu taip, 
kad pats turėčiau prašyti gailestingumo, o ne kitiems jį ro- 
dyti. Mano valgis toks, kad ir šuo nusigręžtų, o mano patalą 
paniekintų bet kuris poniškos arklidės arklys. Todėl eik savo 
keliu, ir tepadeda tau dievas! 

— Bet kaip aš susirasiu kelią — atsakė riteris, — šitokiame 
miške, kai jau visiškai sutemot Prašau tave, gerbiamasis tėve, 
jei esi krikščionis, atidaryk duris ir bent parodyk, į kunią pu- 
sę joti, 

— O aš tave prašau, gerasis broli Kristuje — tarė atsiskyTė- 
lis, — atstok nuo manęs ir netrukdyk melstis. Tu ir taip jau 
pertraukei mano maldas, kurias aš, nevertas nusidėjėlis, turėjau 
atkalbėti pagal savo apžadus iki mėnulio patekėjimo. 

— Kelią! Parodyk man kelią! — suriko riteris — Bent kelią 
parodyk man, jei nieko kito iš tavęs nesusilauksiu. 

— Kelią, — atsakė atsiskyrėlis — nesunku parodyti. Kai iš- 
eisi taku iš miško, rasi pelkę, o už pelkės — upę, kurią turbūt 
galėsi perbristi, nes lietaus šiomis dienomis nebuvo; ją per- 
bridęs, pasuk kairiuoju krantu. Tik žiūrėk, nenuriedėk, nes 
krantas status. Ir dar aš girdėjau, kad vienur kitur takas nu- 
guręs... 

-— Takas nuguręs, krantas status, brasta ir pelkė! — pertrau- 
kė jį riteris. — Klausyk, sere atsiskyrėli, kad tu ir trigubai bū- 
tum švenias, nepriveTsi manęs naktį leistis į šitokį kelią. Tu 
gyveni iš kaimynų išmaldos ir neturi teisės „neįsileisti nakvy- 
mei paklydusio pakeleivio. Greičiau atidaryk duris, o jei ne, 
tai, prisiekiu dangum, aš jas išlaušiu! 

— Ak mielas drauge— atsakė atsiskyrėlis — atsitrauk nuo 
manęs! Jei mane priversi gintis pasaulietišku ginklu, tau pa- 
čiam bus blogiau. 

Tuo metu slopus šunų urzgesys ir vampsėjimas, kurį keleivis 
jau seniai girdėjo, virto įnirtingu lojimu. Riteris suprato, kad 
atsiskyrėlis, išsigandęs jo grasinimo įsiveržti jėga, pasišaukė 
į pagalbą laikomus viduje šunis. Įsiutęs ant atsiskyrėlio už to- 
ikį pasiruošimą, riteris trenkė koja į duris taip smarkiai, kad 
pirkelės sienos sudrebėjo. 

Atsiskyrėlis, matyt, nenorėdamas, kad durys antrąkart susi- 
lauktų šitokio smūgio, garsiai suriko: 

— Turėk gi kantrybės! Palauk, gerasis keleivi, aš pats ati- 
darysiu, nors gal tau iš to tebus ir nedidelis malonumas. 

Durys atsidarė, ir prieš riterį stojo atsiskyrėlis, augalotas, 
tvirto sudėjimo vyras su ilga ašutine, perjuosta šiaudų pyne. 
Vienoje rankoje jis laikė užžiebtą deglą, kitoje — storą ir sun- 
kų vėzdą. Du dideli gauruoti šunys stovėjo jam iš šalių, pasi- 
ruošę, šeimininkui įsakius, tučtuojau pulti neprašytąjį svečią. 
Tačiau, kai deglo šviesoje sužvilgo aukštas riterio šalmas ir 
aukso pentinai, atsiskyrėlis pakeitė savo sumanymą. Jis sutram- 
dė įnirntusius šunis ir mandagiai pakvietė riterį į vidų, pasitei- 
sindamas, jog išsyk mneatidaręs durų dėl to, kad bijąs vagių 
it plėšikų, negerbiančių nei švenčiausios dievo motinos, nei 
šventojo Dunstano, nei jiems atsidavusių šventųjų atsiskyrėlių. 

— Tačiau, gerasis tėve,— tarė riteris, apsidairęs po skurdų 
trobelės vidų, kur tebuvo tik sausų lapų guolis, medinis kry- 
želis, maldaknygė, stalas su pora suolų ir dar koks palaikis 
baldas, — jūsų neturtas turėtų būti geriausias sargas muo plė- 
šikų: be to, jūsų šunys tokie stiprūs, kad, mano manymu, ga- 
lėtų patiesti ir elnią, ne tik žmogų. 

— Miško sargas, — atsakė atsiskyrėlis — geras žmogus, atve- 
dė man šiuos šunis, kad saugotų mano vienatvę, kol ateis ra- 
mesni laikai. 

Tai taręs, įkišo deglą į sulenktą geležinį virbą, atstojantį 
žvakidę, pastatė trikojį ąžuolinį stalą arčiau židinio, užmetė 
sausų pliauskų ant gęstančių žarijų, pristūmė prie stalo suolą 
ir rankos mostu pakvietė riterį. 

Susėde jiedu rimtai pasižiūrėjo vienas į kitą. Kiekvienas 
pats sau galvojo, kad nedaug tėra matęs žmonių, stipresnių už 
tą, kuris šiuo momentu sėdi priešais. 

— Garbusis atsiskyrėli,— prabilo riteris, ilgai ir atidžiai ap- 
žiūrėjęs šeimininką, — leiski man dar kartą pertraukti tavo die- 
vobaimingus apmąstymus. Aš norėčiau paklausti trijų dalykų: 
pirma, kur man pastatyti arklį, antra, ko galėčiau pavalgyti 
vakarienės, ir trečia, kur man atsigulti? 

— Aš tau atsakysiu mostais,— tarė atsiskyrėlis-- nes laikau- 
6i taisyklės nevartoti žodžių ten, kur galima parodyti ženklu.— 
Jis parodė į vieną, po to į antrą trobelės kampą ir pasakė: — 
Šit tau arklidė, šit patalas, o šit ir vakarienė — užbaigė jis 

imdamas nuo lentynos lėkštę su pora saujų džiovintų žirnių ir 
dėdamas ant stalo. 

+ Riteris gūžtelėjo pečiais, išėjo iš trobos, įsivedė arklį, kurį 
buvo palikęs pririštą prie medžio, rūpestingai jį nubalnojo ir 
uždengė savo apsiaustu. 

Atsiskyrėlį, matyt, sujaudino riterio rūpestingumas ir meilu- 
mas su savo žirgu. Sumurmėjęs kažką apie pašarą, likusį nuo 
sargo arklio, jis iš kažkur ištraukė šieno ryšulį ir padėjo prieš 
riterio žirgą, paskui atnešė sausų paparčių glėbį ir pametė ta- 
me kampe, kur turėjo miegoti riteris. Riteris jam mandagiai už 
tai padėkojo. Paskui juodu vėl susėdo prie stalo, ant kurio sto- 
vėjo lėkštė su žirniais. Atsiskyrėlis sukalbėjo ilgą maldą ir bai- 
gęs parodė svečiui pavyzdį, kukliai įsidėdamas į burną, kurioje 
žibėjo balti ir stiprūs dantys, panašūs į šemo iltis, tris ar ke- 
turis džiovintus žimius — pemelyg menką malinį šitokiam di- 
deliam ir stipriam malūnui. 

Norėdamas pasekti šitokiu girtinu pavyzdžiu, svečias nusi- 
ėmė šalmą bei didesnę šarvų dalį, ir atsiskyrėlis pamatė šaunų 
karį tankiais ir garbanotais gelsvais plaukais, mėlynomis, žva- 
liai spindinčiomis akimis ir gražia burna, paryškinta temses- 
miais už plaukus ūsais; visas jo stotas rodė jį esant drąsų iIr 
ryžtingą Žmogų. 

Atsiskyrėlis, tarytum norėdamas atsakyti pasitikėjimu į sve- 
čio pasitikėjimą, taip pat nusimetė gobtuvą, ir pasirodė ap- 
vali kaip rutulys jauno vyro galva. Jo skustas viršugalvis, ap- 
juostas šiurkščių juodų plaukų, buvo panašus į parapijos avių 
ganyklą, apivertą aukšta gyvatvore. Veidas toli gražu neatspin- 
dėjo nei vienuoliško griežtumo, nei asketiškų įpročių. Priešin- 
gai, tai buvo drąsus ir atviras veidas, juodais antakiais, gražios 
formos kakta ir išsipūtusiais skaisčiai raudonais žandais, ap- 
žėlusiais juoda garbanota barzda. Šitoks veidas, taip pat ir stip- 
rus, raumeningas stuomuo bylojo greičiau apie sultingus mė- 
sos kąsnius ir kumpius, negu apie žirnius ir pupas. Tasai ne- 
atitikimas neliko svečio nepastebėtas. 

Su dideliu vargu sukramtęs saują džiovintų žirnių, jis papra- 
šė savo dievobaimingą šeimininką ko nors užsigerti. Tada atsi- 
skyrėli: pastatė prieš jį ąsotį tyriausio šaltinio vandens. 

— Iš šventojo Dunstano šaltinio — tarė jis — kuriame per 
vieną dieną, nuo saulės užtekėjimo iki nusileidimo, jis pakrikš- 

tijo penkis šimtus stabmeldžių — danų ir britų, tebūnie jis pa- 
laimintas. 

Taip taręs, prikišo prie ąsočio juodą barzdą ir nugėrė mažą 
gurkšnelį. 

— Man rodos, garbusis tėvęe,— tarė riteris — kad tavo men- 
kas valgis bei švęstas, tik prėskas gėrimas, kuriuo malšini 
troškulį, tau nuostabiai eina į sveikatą. Žiūrint į tave, atrodo, 
kad kur kas geriau tinki eiti kumštynių, muštis ar kautis kar- 
dais, negu gyventi atsiskyręs, melstis ir misti džiovintais žir- 
niais ir šaltu vandeniu. . 

— Sere riteri — atsakė atsiskyrėlis,— jūsų mintys kūniškos, 
kaip ir visų neišmanėlių pasauliečių. Mūsų užtarėja dievo mo- 
tina ir šventasis mano globėjas teikėsi palaimimti mano men- 
ką maistą. 

—- Šventasis tėve—tarė riteris — taip stebuklingai dievo 
globojamas, gal leistum man, nuodėmingam pasauliečiui, suži- 
noti savo vardą. 

— Gali mane vadinti — atsakė atsiskyrėlis, — Kopmanhersto 
vienuoliu, nes šitaip mane žmonės čia vadina. Tiesa, jie dar 
prideda prie mano vardo žodį „šventasis“, bet aš to nereika- 
lauju, nes nesijaučiu vertas šitokio titulo. Na, o tu, narsusis 
riteri, ar nepasakysi, kuo vandu mano garbingasis svečias? 

—- Matai, šventasis Kopmanhersto vienuoli,— tarė riteris — 
šiame krašte žmonės mane vadina Juoduoju Riteriu; daugelis 
prideda dar titulą Slunkius, bet aš šia pravarde nelabai tesidi- 
džiuoju. 

Atsiskyrėlis vos ištvėrė nešyptelėjęs, kai išgirdo šitokį savo 
svečio atsakymą. 

— Matau, Riteri Slunkiau, kad tu apdairus ir protingas žmo- 
gus, — tarė jis — ir matau, kad tau ne itin skanus mano vienuo- 
liškas valgis, nes gal esi pripratęs prie dvaro gausumo ir prie 
miestų prabangos. Aš prisiminiau, sere Slunkiau, kad gailestin- 
gasis miško sargas, kai atvedė šiuos šunis ir pasidėjo prie kop- 
lytėlės pašarą savo arkliui, rodos, paliko man ir maisto. Bet 
kadangi man šitoks maistas netinka, tai aš ir užmiršau. 

— Prisiekiu, kad taip ir bus! —tarė riteris — Nuo tos aki- 
mirkos, kai nusimetei gobtuvą, šventasis vienuoli, aš supratau, 
kad tavo celėje turi būti geresnio maisto, negu tie žirniai. 
Man rodos, kad tas tavo sargas — geras ir linksmas žmogus. 
Bet ir kiekvienas kitas, pamatęs, kaip tavo stiprūs dantys kram- 

to tuos žimius ir kaip tavo gerklę skalauja tasai gėlas skys- 
timas, negalėtų tavęs pasmerkti šitokiam arklių maistui ir ap- 
rūpintų sotesniu. Na, greičiau rodyk, ko ten tau atnešė sargas. 

Atsiskyrėlis susimąstęs pasižiūrėjo į riterį, ir buvo matyti, 
kad jis dvejoja, nežinodamas, ar protinga būtų pasitikėti šiuo 
nepažįstamu svečiu. 

Tačiau drąsusis niteris buvo tokio nuoširdaus veido ir šyp- 
telėjo taip geraširdiškai ir linksmai, kad šeimininkas norom 
nenorom pajuto jam simpatiją ir pasitikėjimą. 

Tylomis keletą kartų pažvelgęs svečiui į akis, atsiskyrėlis 
muėjo į kitą lūšnos palą, atidarė slaptą sandėliuką ir iš- 
traukė didžiulį alaviniame dubenyje iškeptą pyragą. Šį milžiniš- 
ką patiekalą jisai pastatė ant stalo, ir svečias, negaišdamas lai- 
ko, tučtuojau durklu prapjovė plutelę, norėdamas susipažinti su 
j0 įdaru. 

— Ar seniai buvo šičion atėjęs gerasis sargas; — paklausė ri- 
teris, skubiai nurijęs keletą šio papildomo patiekalo kąsnių. 

— Jau bus kokie du mėnesiai — greitai atsakė atsiskyrėlis. 

— Prisiekiu -dievu,— tarė riteris, — toje tavo trobelėje deda- 
si tikri stebuklai! Galvą dedu, kad riebus elnias, patekęs į šį 
įdarą, dar prieš kelias dienas bėginėjo po mišką. 

Atsiskyrėlis visai suglumo, nors ir šiaip atrodė gana apgailė- 
tinas, kai šitaip nusiminęs žiūrėjo, kaip greitai mažėja pyragas, 
kurį svečias dorojo su neregėtu apetitu. Po viso to, ką buvo 
prišnekėjęs apie savo sausus pasninkus, pats jau nebedrįso 
kartu valgyti. 

— Aš buvau Palestinoje, sere vienuoli— tarė riteris, staiga 
liovęsis valgyti — ir prisimenu, kad pagal tenykščius papro- 
čius kiekvienas šeimininkas, vaišindamas svečią, turi pats 
kartu valgyti, kad parodytų valgiuose nesant nuodų. Man, ži- 
noma, nė į galvą neateina įtarti šitokį šventą žmogų, tačiau 
būčiau didžiai dėkingas, jei pasektum tuo rytietišku papročiu. 

— Kad išblaškyčiau tuos nereikalingus būgštavimus, sere 
Titeri, aš sutinku šį kartą nukrypti nuo savo taisyklių — atsakė 
atsiskyrėlis ir, kadangi anais laikais šakučių nebuvo, tučtuojau 
pirštais kibo į pyragą. 

Kai ceremonijų ledas buvo šitaip pralaužtas, svečias su šei- 
mininku pradėjo lenktyniauti, ir nors svečias buvo gal ilgiau 
pasninikkavęs, atsiskyrėlis suvalgė daug daugiau už jį. 

— Šventasis vienuoli— tarė riteris, numalšinęs alkį — Ker- 
tu lažybų iš savo žirgo prieš cechiną, kad tas pats doras sar- 
gas, kuriam turime būti dėkingi už elnieną, paliko ir statinaitę 
kanariško vyno ar šiaip ką nors, ko būtų galima užsigerti po 
šio gardaus pyrago. Žinoma, šitoks menkniekis galėjo ir ne- 
išlikti tokio griežto pasninkautojo atmintyje, bet jei gerai pa- 
ieškotum anoje kentėje, tai matytum, kad šitaip spėdamas ne- 
klystu. 

Atsiskyrėlis, užuot ką atsakęs, tik nusišypsojo ir ištraukė iš 
savo podėlio odinį butelį pusės kibiro talpos. Paskui atnešė 
dvi didžiules stumbro ragų taures sidabro aptaisais, many- 
damas, kad dabar jau galima nebesivaržyti, pripylė jas sklidi- 
nas ir, taręs: „Į tavo sveikatą, sere Riteri Slunkiau!“, vienu ypu 
išlenkė savąją. 

— Į tavo sveikatą, šventasis Kopmanhersto vienuoli — atsakė 
riteris ir taip pat išlenkė iki dugno savo taurę. 

— Žinai ką, šventasis vienuoli — pasakė atvykėlis — aš nie- 
kaip negaliu atsistebėti, ko šitoks pilnas jėgų ir sveikatos žaliū- 
kas ir toks šaunus valgytojas gyvena šitoje dykynėje. Mano 
manymu, tau daug geriau pritiktų gyventi pilyje, riebiai val- 
gyti, stipriai išgerti, o ne misti ankštimis ir vandeniu arba net 
kažkokio sargo išmalda. Tavim dėtas, aš bent pramogos pasi- 
daryčiau ir naudos apturėčiau, medžiodamas karaliaus žvėris. 
Ar maža puikių kaimenių šiuose miškuose, ir niekas nė nepa- 
sigestų elnio, kurį susimedžiotų šventojo Dunstano tarnas. 

— Sere Riteri Slunkiau— atsakė vienuolis — tavo žodžiai 

pavojingi ir geriau jų netark. Aš — tikras atsiskyrėlis ir prieš 
karalių, ir prieš įstatymus. Jei sumanyčiau pasinaudoti savo 
valdovo žvėriena, nė mano ašutinė neišgelbėtų manęs nuo ka- 
lėjimo, o gal ir nuo kartuvių. 
“ — O vis dėlto, —tarė riteris — tavim dėtas išeičiau mėnesie- 
nos naktį, kai girininkai ir sargai skaniai miega, ir, barškin- 
damas savo rožančių, imčiau ir paleisčiau kokią strėlę į palšų 
elnių kaimenę, besiganančią žalioje pievelėje. Išsklaidyk mano 
abejones, šventasis vienuoli: nejaugi tu niekada nepasidarai 
sau šitokios pramogėlės? 

— Bičiuli Slumkiau,— atsakė atsiskyrėlis — tu jau žinai apie 
mano namų ūkį viską, „kas tau reikia, ir net daugiau, negu 
verta žinoti neprašytam, jėga įsiveržusiam svečiui. Patikėk 
manim, geriau naudokis gėrybėmis, kurias tau siunčia dievas, 

ir nesiteirauk be reikalo, kaip ir iš kur kas atsirado. Na, pil- 
kis ir gerk į sveikatą, bet malonėk daugiau manęs šitaip aki- 
plėšiškai nebekamantinėti. Antraip aš tau parodysiu, kad jei 
pats gera valia nebūčiau sutikęs, tų nebūtum šičia gavęs nak- 
vynės. 

— Dievaži, dabar dar labiau padilginai mano smalsumą, — ta- 
rė Titeris.— Tu esi pats paslaptingiausias iš visų vienuolių, 
kokius tik esu matęs, bet, kol atsiskirsim, aš geriau su tavim 
susipažinsiu. O dėl tavo grasinimų, tai žinok, šventasis žmo- 
gau, jog mano amatas kaip tik ir yra toks — ieškau pavojų vi- 
sur, kur tik jų galima rasti. 

— Sere Riteri, geriu už tavo sveikatą — tarė atsiskyrėlis — 
Aš didžiai vertinu tavo narsą, bet esu visai ne kokios nuomo- 
nės apie tavo kuklumą. Jei nori su manim kautis vienodais 
ginklais, tai aš bičiuliškai ir iš broliškos meilės taip tave pa- 
šventinsiu, ikad ištisus dvylika mėnesių nebenusidėsi nereika- 
lingu smalsumu. 

Riteris išgėrė su juo ir paprašė nurodyti ginklus. 

— Nėra tokio ginklo — tarė atsiskyrėlis — kuriuo kaudamasis 
būčiau silpnesnis už tave. Bet jei leidi pasirinkti, tai ką pa- 
sakysi, drauguži, jei pasiūlysiu va šitokius? 

Sulig tais žodžiais jis atidarė kitą podėlį ir išėmė iš jo du 
kalavijus ir du skydus, kokius paprastai vartoja jomenai. Ri- 
teris, sekęs jo judesius, pastebėjo antroje slėptuvėje du ar tris 
puikiausius lankus, arbaletą, ryšulį šaudmenų pastarajam ir 
šešias strėlines su strėlėmis. Tarp kitų daiktų, anaiptol nepri- 
tinkančių dvasiškiui, jam krito į akis arfa. 

— Na, broli vienuoli, prižadu daugiau nebeerzinti savo klau- 
simais,— tarė riteris — Tai, ką matau šioje spintoje, man aiš- 
kiai atsako į visus abejojimus. Be to, aš ten pastebėjau vieną 
ginklą, — jis pasilenkė ir pats ištraukė arfą — kuriuo rungsiuos 
mieliau, negu kardu. 

— Man rodos, sere riteri — tarė atsiskyrėlis — kad visai be 
reikalo esi pramintas Slunkium. Prisipažįstu, tu man labai įtar- 
tinas atrodai. Tačiau esi mano svečias, ir aš nemėginsiu tavo 
narsumo, jei pats to nepanorėsi. Sėskis, prisipilk taurę — gerki- 
me, dainuokime ir linksminkimės. Jei moki padainuoti gerų 
dainų, visada būsi mielas svečias Kopmanherste, kol tik aš tar- 
nausiu prie šventojo Dunstano altoriaus, o tai, duos dievas, 
truks iki pat to laiko, kai jau mane vietoj šios pilkos ašutinės 

pridengs žalioji velėna. Na, kodėl gi nebegeri? Pilkis pilnesnę 
taurę, nes taip greit šios arfos nesuderinsi, o niekas taip nepa- 
taiso balso ir klausos, kaip gero vyno taurė. Aš bent mėgstu, 
kad vynas mane nusmelktų iki pat pirštų galų, tada tik mokų 
virpinti stygas. 


XVII skyrius 


Kai vakaras sutemsta jau, 

Aš knygą celėje skaitau, 

Gėriuos garsėjusiais kadais 

Šventųjų žygdarbiais kilniais. 

Paskui jau žvakę gesinu 

Ir šventą giesmę traukt imu. 

Kaipgi ši celė nevilios | 

Sielos, tuštybėm sužeistos, 

Ir kaip į tylą nemainys 

Šios žemės rūpesčių širdis? 
Vortonas 


Svečias mielu noru įvykdė vaišingojo atsiskyrėlio patarimą, 
bet vis dėlto dar ilgokai negalėjo suderinti arfos. 

— Man rodos,— tarė jis — šičia trūksta vienos stygos, o ki- 
tos gerokai ištampytos. . 

— Aha! Pastebėjai?—tarė atsiskyrėlis — Vadinasi, išmanai 
šį dalyką. Vynas ir nesaikingumas,— pridėjo jis oriai, pakelda- 
mas aukštyn akis.— Visa kuo kaltas vynas ir nesaikingumas. Sa- 
kiau Alenui iš Lomos, tam šiaurės menestreliui, kad po septin- 
tos taurės nebeliestų arfos, nes, ko gero, tikrai ją sulaužys, bet 
jo neperkalbėsi... Bičiuli, geriu už sėkmingą tavo dainos 
skambesį. - 

Tai taręs, jis su dideliu orumu išgėrė vyną, vis linguodamas 
galvą dėl škotų dainiaus nesaikingumo. 

Tuo metu riteris šiek tiek suderino arfą ir po trumpos pre- 
liudijos paklausė šeimininką, ką jam geriau padainuoti, ar pro- 
vansišką sirventą, ar prancūzišką virelę, ar anglišką baladę. 

— Baladę, baladę, — tarė atsiskyrėlis — aš gryniausias ang- 
las, kaip ir mano globėjas, šventasis Dunstanas. Mano celėje 
dainuojamos vien tik angliškos dainos. 

— Na, gerai — sutiko riteris— pamėginsiu prisiminti baladę, 
sukurtą vieno sakso, su kuriuo buvau Šventojoje Žemėje. 

Greitai paaiškėjo, kad riteris, nors ir nebuvo visiškai įgudęs 
menestrelis, skonį turėjo geriausių mokytojų išugdytą. Jo bal- 
sas, iš prigimties šiurkštokas ir nedidelio diapazono, buvo ge- 
rai išlavintas. Todėl jo dainavimas būtų galėjęs patenkinti ir 
reiklesnį kritiką, negu atsiskyrėlis. 


KRYŽIUOČIO GRĮŽIMAS 


Iš Palestinos grįžo jis, 

Su žygių šlove karžygys, 

Jo kryžiui ant pečių stiprių 
Regėti teko daug audrų, 
Šauniam skyde randų randai — 
Vis smūgių atremtų ženklai. 
Ties balkonu, kur mylima, 
Sutemus skamba jo daina: 


„O mylima! Akis pakelk, 

Į savo riterį pažvelk! 

Namo be grobio grįžo jis; 

Jo turtas visas — jo arklys, 
Jo ietis, kardas jo švitrus, 
Juo priešus triuškino piktus,— 
Tegu didžiausia dovana 

Jam bus tavoji šypsena! 


O mylima! Sava širdim 

Tu skatinai mane pultin. 

Tau rūmuos pridera vieta, 
Gražuole būsi išrinkta; 
Heroldai skelbs balsu skardžiu: 
„Jinai — valdovė mūs širdžių, 
Dėl jos kovota turnyre 

Ir grumtasi žiauriam kare. 


Užbūrė kardą ji šypsniu, 
Našlėm padarė tiek žmonų, 
Kai saracėnams teko žūt, 
Krikščionies rankosna pakliūt. 
Antai kaip spindi jos plaukai, 
Kaip švyti kaklas jos baliai;— 


Ir šilas grožis nuostabus 
Stabmeldžius guldė į kapus.“ 


O mylima! Šlovė mana 
Priklauso tau; — ne man ji, ne! 
Atverki vartelius greičiau, 

„ Sode rasa, vėloka jau; 
Kankintas Sirijos kaitros, 
Dabar drebu aš nuo vėsos. 
Tavim, o meile, gyvenu. 

Nešu tau šlovę dovanų.“ 


Riteriui dainuojant šią baladę, atsiskyrėlis klausėsi kaip gar- 
sus mūsų laikų kritikas operos premjeroje. Atsilošęs savo suo- 
le, prisimerkęs, jis tai sukiojo nykščius vieną apie kitą, tai 
išskėsdavo rankas, tai vėl mojuodavo jomis į muzikos taktą. 
Vienoje kitoje vietoje, kur jam atrodė, kad riterio balsas ne- 
sugebės iškelti melodijos į reikiamą aukštį, jis pats paskubė- 
davo jam padėti. Kai riteris baigė dainuoti, atsiskyrėlis ryž- 
tingai pareiškė, kad baladė graži ir puikiai padainuota. 

— Tik štai ką tau pasakysiu, — tarė jis — man rodos, kad 
mano tautiečiai saksai, ilgai begyvendami su normanais, pra- 
deda jų pavyzdžiu liūdnas dainas dainuoti. Ko tas gerasis rite- 
ris iškeliavo iš namų? Ir negi galėjo tikėtis, kad jo mylimoji 
neištekės už jo varžovo? Na, vis vien, sere riteri, geriu už 
tave ir už visus tikrus įsimylėjėlius. Bet tu, ko gero, ne iš jų 
tarpo, — pridėjo jis, matydamas, kad ritenis, pajutęs galvoje 
ūžiant nuo tiek išgertų taurių, prisipylė nebe vyno, bet van- 
dens iš ąsočio. 

— Betgi —tarė riteris — sakei, kad čia vanduo iš šaltinio, 
kuriuo naudojosi tavo globėjas, šventasis Dunstanas. 

— Taip tai taip — atsakė atsiskyrėlis — jis ne vieną šimtą 
pagonių tuo vandeniu pakrikštijo. Tik niekada nesu girdėjęs, 
ikkad pats jį būtų gėręs. Kiekvienas daiktas turi savo vietą ir 
savo paskirtį šiame pasaulyje. Šventasis Dunstanas žinojo, kaip 
ir mes žinome, linksmo vienuolio teises. ' 

Jis paėmė arfą ir padainavo svečiui tokią dainelę: 


BASAS VIENUOLIS 


Drauguži, gali apkeliaut, jei patinka, 
Ispaniją, visą Europą aplinkui — 

Nerasi pasauly, ieškodamas uoliai, 
Žmogaus, laimingesnio už basą vienuolį. 


Kiek riterių leidžias į žygį dėl damos, 
Juos sužeisius parvelkd tarnas sutemus; 
Išgelbėt jo sielą dama mels pripuolus, 
Ir jį nuramins tiktai basas vienuolis. 


O princai kieksyk metė mantiją brangią, 
Pakeisti prastu abitu jos nevengė, 

Bet rūmuose sėst į karališkus suolus 
Netroško nė vienas basas vienuolis. 


Vienuolis sau laisvas. Kur tik jis užklysta, 
Ten nieko jam nieks atsakyti nedrįsia; 
Priims jį ir turčius, Ir vargšas prasiuolis, 
Visad gauna prieglobstį basas vienuolis. 


Visi pavaišinti jį stengias, kaip gali, 

Jam taiko vis patį skaniausią kąsnelį; 
Gardžiuojas jis vaisiais, sultingais meduoliais. 
Vis svečias garbingas — basas vienuolis. 


„Užeis vakare — jam tuoj riekia pyragą, 
Kvapniausio midaus pilną pripila ragą; 
Užleidžiamas jam tuoj šeimos šiltas guolis, — 
Saldžiausiai išmiega basas vienuolis. 


Garbė jums, sandaliai, garbė kapišonui, 
Garbė Romos valdžiai ir baimei šėtono! 
Rožes skint lengvai, be dyglių, aš vikruolis, 
Tą moku aš vienas — basas vienuolis, 


— Iš tiesų, — tarė riteris, — gražiai ir linksmai padainavai ir 
deramai savo luomą pašlovinai. Bet, kalbant apie šėtoną, 
šventasis vienuoli, argi nebijai, kad jis kada nors tavęs ne- 
aplankytų šitaip nuodėmingai bepramogaujant? 

— Nuodėmingai! — nustebo atsiskyrėlis. — Argi aš neatlie- 
ku savo pareigų? Kasdien savo koplyčioje atlaikau teisingai ir 
sąžiningai po dvejas mišias rytą ir vakare, atkalbu visas pri- 
mas, nonas, mišparus. 

— Išskyrus tik mėnesienos naktis, kai elniai jau tinkami me- 
džioti — pastebėjo svečias, 

— Exceptis excipiendis/— atsakė atsiskyrėlis—kaip mūsų 
senasis abatas išmokė mane atsakyti, jei koks akiplėša pasau- 
lietis imtų mane kamantinėti, ar aš tvirtai laikausi visų kano- 
no taisyklių. 

— Teisybė, šventasis tėve— tarė ritenis— tačiau tokių iš- 
skirtinų atvejų velnias tik ir laukia. Tu gi žinai, kad jis slan- 
kioja visur kaip riaumojantis liūtas. 

— Tegu sau riaumoja, jei drįsta, — tarė vienuolis.— Nuo ma- 
no virvės jis sucyps ne mažiau, kaip kad cypė nuo šventojo 
Dunstano žnyplių Aš niekada nebijojau jokio žmogaus, ne- 
bijau nei velnio, nei jo išperų. Mane sergsti šventasis Dunsta- 
nas, šventasis Dubrikas, šventieji Vinibaldas ir Vinifredas, 
šventieji Svibertas ir Vilikas, o taip pat ir šventasis Tomas iš 
Kento, be to, ir pats turiu šiokių tokių nuopelnų dievui, todėl 
nepaisau jokių velnių, tiek uodeguotų, tiek ir beuodegių. Bet 
kaip paslaptį pasakysiu, mielas bičiuli, kad niekada jų neminiu 
anksčiau kaip po rytinių mišių. 

Jis pakeitė pašnekesio temą, ir gėrynės ėjo vis smagyn ir 
smagyn. Daug dainų jau buvo abiejų sudainuota, tik staiga šias 
linksmybes pertraukė smarkus beldimas į duris. 

Kas buvo šio sutrukdymo kaltininkas, tegalėsime paaiškinti, 
sugrįžę prie kitų mūsų pasakojimo veikėjų. 


XVIII skyrius 


— Pirmyn! Mūs kelias tiesiasi per girią, 

Kur dar maži elniukai seka elnę, 

Kur ąžuolas, plačias šakas išskėtęs, 

Užstoja spinduliams pasiekti vėją. 

Greičiau pirmyn! Smagu šitais takeliais 

Keliaut, kol saulė sėdi savo soste — 

Jie taps nesaugūs, niūrūs, kai Diana 

Danguj užžiebs blankios šviesos žibintą. 
„Etriko giria“ 


Kai Sedrikas Saksas pamatė savo sūnų, kritusį be sąmonės 
Ašbio arenoje, pirmas jo noras buvo liepti tamams, kad juo 
pasirūpintų, tačiau lūpos negalėjo tų žodžių ištarti. Šitokios 
gausingos publikos akivaizdoje jis negalėjo prisiversti atleisti 


!Exceptis excipiendis — išskyrus tai, kas reikia išskirti 
(Iot.). 

sūnui, kurį buvo išvijęs iš namų, atimdamas paveldėjimo teisę. 
Tačiau jis įsakė Osvaldui nepaleisti Aivenho iš akių ir su 
dviem tarnais parnešti jį į Ašbį, kai tik išsiskirstys minia. 
Bet Osvaldas nebespėjo įsakymo įvykdyti. Kai minia išsiskirstė, 
riterio niekur nebebuvo matyti. 

Veltui Sedriko taurininkas dairėsi į visas puses, ieškodamas 
savo jaunojo pono; jis matė kruviną žemę toje vietoje, kur 
ką tik gulėjo jaunuolis, bet jo paties nebebuvo, sakytum burti- 
ninkės jį būtų nusinešusios. Ko gero, Osvaldas taip būtų ir iš- 
siaiškinęs Aivenho dingimą (nes saksai būvo labai prietaringi), 
jei atsitiktinai nebūtų jam kritęs į akis vienas ginklanešys, 
kurį jis pažino esant savo draugą, tarną Gurtą. Susirūpinęs sa- 
vo ponu ir nusiminęs dėl staigaus jo dingimo, buvęs kiauliaga- 
nys ieškojo jo visur, pamiršęs bet kokį atsargumą ir pačiam 
gresiantį pavojų. Osvaldas laikė savo pareiga suimti Gurtą 
kaip pabėgusį vergą. 

Toliau klausinėdamas visų praeivių, ar kas nežino, kur dingo 
Aivenhas, taurininkas galų gale sužinojo, kad keletas gražiai 
apsirengusių tamų rūpestingai paėmę sužeistąjį, įkėlę į neštu- 
vus, priklausančius vienai tumyre buvusiai damai, ir tučtuojau 
išnešę iš arenos. Tiek sužinojęs, Osvaldas ryžosi sugrįžti pas 
savo šeimininką pasiklausti, ką toliau daryti. 

Sedrikas Saksas nepaprastai jaudinosi dėl sūnaus. Prigimtis 
pareiškė savo teises, ir jo širdyje vėl pabudo tėviška meilė, 
mustelbdama patriotizmą, dėl kurio buvo sūnaus atsižadėjęs. 
Tačiau vos tik sužinojo, kad Aivenhas paimtas rūpestingų ir, 
kaip matyt, draugiškų žmonių, jo nerimą užgožė įžeista pui- 
kybė, apmaudas dėl sūnaus nepaklusnumo. 

— Teeina savo keliu —tarė— Tegu tie ir gydo jo žaizdas, 
per kuriuos jas gavo. Jis geriau moka visokius normanų riterių. 
tniukus, negu ginti Anglijos sentėvių garbę ir šlovę kardu ir 
kirviu, gerais senais mūsų šalies ginklais. 

— Jei savo sentėvių garbei ir šlovei ginti, — tarė Rovena, 
girdėjusi šiuos žodžius, — užtenka būti išmintingam taryboje ir 
drąsiam kovoje, jei užtenka būti narsiausiam iš narsiųjų ir kil- 
niausiam iš kilniųjų, nežinau, kas galėtų pasakyti, išskyrus jo 
tėvą, kad... 

— Nutilkite, ledi Rovena! Aš nenoriu su jumis apie tai kai- 
bėti! Ruoškitės į princo pokylį. Šį kartą mus kviečia su tokia 
pagarba ir mandagumu, kokį po anos lemtingos Hastingso kau- 

tynių dienos normanai retai kada mums beparodo. Aš eisiu 
jau vien todėl, kad tie išpuikę normanai pamatytų, kaip mažai 
saksą jaudina likimas sūnaus, kuris mugalėjo marsiausius jų 
karius. " 

— O aš —-atsakė ledi Rovena,— neisiu, ir prašau įsidėmėti, 
kad tai, ką laikote tvirtumu ir narsa, galima stačiai pavadinti 
širdies kietumu. 

— Tai ir pasilik namie, nedėkingoji! — atrėžė Sedrikas— O 
širdis kieta yra tavo pačios, jeigu nelaimingos engiamos tau- 
tos gerovę išmainai į tuščią ir neteisėtą susižavėjimą. Einu pas 
prakilnųjį Atelstaną ir drauge su juo vyksiu į princo Džono 
puotą. 

Ir jis išvyko į puotą, kurios svarbiausius įvykius jau nu- 
pasakojome. Sugrįžę iš pilies, saksų tanai su visa palyda tuč- 
tuojau sėdo ant arklių. Kaip tik per tą sambrūzdį bėglys Gur- 
tas ir pakliuvo Sedrikui į -akis. Kilnusis saksas, kaip jau žino- 
me, sugrįžo iš pokylio anaiptol ne maloniai nusiteikęs, ir jam 
tereikėjo dingsties išgiežti ant ko nors apmaudą. 

— Grandinės, grandines jam uždėti! — suriko jis.— Osval- 
dai! Hundibertai! Niekingi šunys! Kodėl šis nenaudėlis dar be 
grandinių! - 

Nedrįsdami prieštarauti, Sedriko draugai surišo Gurtą šikšni- 
niu pavadžiuų, pakliuvusiu po ranka. Gurtas davėsi surišamas, 
visai nesipriešindamas, tik priekaištingai žvilgtelėjo į savo šei- 
mininką ir tarė: 

— Taip atlyginama už tai, kad jūsų kūną ir kraują myliu la- 
biau, negu save. 

— Ant arklių, ir pirmyn! — sušuko Sedrikas. 

— Seniai jau metas, — tarė kilnusis Atelstanas.— Jeigu nepa- 
skubėsime, pas pagarbųjį abatą Valtofą suges visi naktipiečių 
valgiai. 
lyną pasiekė pirmiau, negu atsitiko tai, ko bijojo Atelstanas. 
„Abatas, pats kilęs iš senovinės saksų giminės, buvo ištaisęs 
tokias gausias vaišes ir priėmė saksų didikus su tokiu nuošix- 
dumu, kad svečiai prasėdėjo prie stalo iki vėlyvos nakties ar- 
ba, tikriau sakant, iki ankstyvo ryto. Ir kitą dieną vaišingasis 
šeimininkas juos teišleido tik po prašmatnių pusryčių. 

Vilkstinei jojant iš vienuolyno, vienas dalykas sukėlė sak- 
sams baimę, mat, saksai iš visų tautų, gyvenusių anuomet Eu- 

Topoje, labiausiai paisė visokių prietaringų. ženklų ir jais ti- 
kėjo. 

Šiuo atveju artėjančią nelaimę pranašavo itin menkas prana- 
šas — didžiulis liesas juodas šuo, kuris, pirmiesiems raiteliams 
jojant pro vartus, pradėjo atsitūpęs gailiai kaukti. O paskui 
staiga ėmė padūkusiai loti ir puldinėti į visas puses, tarsi no- 
rėdamas sekti paskui raitelius. 

— Nemėgstu aš šios muzikos, tėve Sedrikai, — tarė Atelsta- 
mas, kuris Sedriką taip' pagarbiai vadindavo. | 

— Ir aš nemėgstu, dėdžiau — tarė Vamba.— Kad tik mums 
metektų už ją atkentėti. 

— Mano nuomone, —tarė Atelstanas, kurio mintyse abato 
elis paliko malonų įspūdį — mano nuomone, geriau būtų su- 
grįžti ir paviešėti pas abatą iki pietų. Nedera leistis į kelionę, 
jei kelią perėjo vienuolis, perbėgo zuikis arba jei sustaugė šuo, 
Reikia palaukti, dar kartą pavalgyti, ir tik tada keliauti. 

— Niekai! — tarė nekantriai Sedrikas.— Mes ir taip per daug 
sugaišome. O šitą šunį aš pažįstu. Jis yra to bėglio vergo, Gur- 
to. Toks pat dykaduonis, kaip ir jo šeimininkas. 

Taip taręs, Sedrikas pasistojo kilpose ir paleido ietį į vargšą 
Fangsą, nes tai buvo iš tikrųjų Fangsas, sekiojęs visur paskui 
savo šeimininką. Ietis sužeidė šuniui petį ir vos neprismeigė 
jo prie žemės. Vargšas šuo dar gailiau sustaugė ir spruko iš 
kelio įsiutusiam tanui. 

Guntui baisiai suspaudė širdį, pamačius, kad Sedrikas norėjo 
nužudyti jo ištikimą draugą ir pagalbininką, ir tai jį įžeidė 
daug skaudžiau, negu žiauri bausmė, ką tik uždėta jam pačiam. 
Jis norėjo nusišluostyti akis, bet negalėjo, tai tarė Vambai, ku- 
ris, matydamas blogą savo pono nuotaiką, iš apdairumo jojo 
toliau nuo jo pasitraukęs: | 

— Būk toks geras ir nušluostyk man akis savo apsiausto 
skvemu. Dulkės jas graužia, o tos šikšnos neleidžia rankų 
pakelti, 

Vamba padarė, ko prašomas, ir kurį laiką juodu tylėdami 
jojo šalia vienas kito. Gurtas buvo tylus ir paniuręs. Pagaliau, 
nebegalėdamas sutramdyti jausmų, jis šitaip ėmė kalbėti, 

— Mielas Vamba,— tarė jis— iš visų kvailių, tarnaujančių 
Sedrikui, tu vienas esi toks apsukrus, kad moki įtikti jam savo 
kvailumu. Todėl eik ir pasakyk, kad Gurtas nei iš meilės, nei 
iš baimės jam nebetamnaus. Jis gali man nukirsti galvą, gali 

rimbais mane sukapoti, gali grandinėmis apkalti, bet nuo šiol 
aš jam nebe tamas. Eik ir pasakyk, kad Gurtas, Beovulfo sū- 
nus, atsisako jam tarnauti. 

— Nors aš ir kvailys — atsakė Vamba,— bet šitokios kvailos 
kalbos nė nemanau jam persakyti. Sedrikas turi dar už diržo 
ne vieną ietį, ir tu žinai, kaip gerai jis moka pataikyti. 

— O man vis vien, —ltarė Gurtas— tegu jis nors tučtuojau 
mane nudeda. Vakar jis paliko kraujo klane mano jaunąjį po- 
ną Viliredą, o šiandien norėjo nužudyti vienintelį man brangų 
padarą. Prisiekiu šventuoju Edmundu, šventuoju Dunstanu, 
šventuoju Vitoldu, šventuoju Edvardu Išpažintoju ir visais ki- 
tais saksų kalendoriaus šventaisiais (Sedrikas niekada neminė- 
jo nesakksiškos kilmės šventųjų, ir visi jo šeimynykščiai sekė jo 
pavyzdžiu), — aš niekada jam to neatleisiu! 

— O mano manymu, —itarė Viamba, kuris dažnai imdavosi 
taikintojo rolės, — Sedrikas visai neketino nudėti Fangso, tik 
morėjo' pabaidyti. Matei, kaip jis pasikėlė kilpose, lyg norėda- 
mas permesti ietį šuniui per galvą, bet lyg tyčia Fangsas tuo 
metu pašoko aukštyn. Na, tai jam ir kliuvo, bet šį įdrėskimą 
apsiimu išgydyti gumulėliu deguto. 

— O, kad šitaip būtų!—ttarė Gurtas.— O, kad galėčiau ši- 
taip galvoti!.. Bet me! Aš mačiau, kaip gerai jis nusitaikė, 
kaip ietis suzvimbė ore tarsi įniršusi, lygiai kaip ir tas, kuris 
ją paleido, ir paskui; įsmigusi žemėn, vis dar tebevirpėjo, tary- 
tum iš apmaudo, kad nepataikė. Ne, prisiekiu švento Antano 
numylėtu šernų, aš jam daugiau netarnausiu! 

Ir pasipiktinęs kiauliaganys vėl toliau niūriai tylėjo, net 
juokdarys nebejstengė jo prakalbinti, 

Tuo tarpų Sedrikas ir Atelstanas, jodami būrio priešakyje, 
šnekėjosi apie šalies būklę, apie karališkosios šeimos nesantai- 
ką, apie vaidus ir kivirčus tarp normanų bajorų, svarstė, kokiu 
būdu saksai galėtų nusimesti normanų jungą, pasinaudodami 
pilietiniu karu, kuris, atrodė, tikrai bus. Kalbėdamas šia tema, 
Sedrikas visada pagyvėdavo. Atgauti saksų nepriklausomybę 
buvo brangiausia jo širdies svajonė, kuriai jis paaukojo savo 
šeimos laimę ir sūnaus likimą. Bet kad būtų galima įvykdyti šį 
didį perversmą senųjų Anglijos gyventojų naudai, reikėjo 
jiems visiems susivienyti ir klausyti vieno visų pripažinto va- 
do. Ir tasai vadas turėjo būti kilęs iš senos karališkos giminės. 
To reikalavo visi, kam tik Sedrikas atidengdavo savo slaptus 

planus ir viltis. Atelstanas atitiko šį reikalavimą. Tiesa, jis ne- 
pasižymėjo nei didžiu sumanumu, nei kokiais nors vado talen- 
tais, bet buvo gana orios išvaizdos, ne bailys, nusimanė apie 
visokias kariškas pratybas ir atrodė visada linkęs mielai pa- 
klausyti patarimo išmintingesnių už jį patarėjų. Be to, visiems 
buvo žinoma, kad. jis dosnus, vaišingas ir geras žmogus. Bet 
kad ir kokie būtų buvę Atelstano pranašumai, daugelis saksų. 
vis dėlto buvo linkę atiduoti pirmenybę ledi Rovenai. Ji buvo 
karaliaus Alfredo palikuonė, o jos tėvas taip buvo pagarsėjęs 
savo išmintimi, drąsa ir būdo kilnumuų, kad jo atminimą di- 
džiai gerbė visi tautiečiai. 

Sedrikas panoręs būtų lengvai galėjęs atsistoti priešakyje 
trečiosios partijos, lygiai tokios pat galingos, kaip ir anos dvi. 
Karališkajai Atelstano ir ledi Rovenos kilmei jis galėjo prieš- 
pastatyti savo narsą, veiklų būdą ir, svarbiausia, tą savo aist- 
"Tingą atsidavimą tautai, dėl kurio tautiečiai jį praminė Saksu. 
O kilmės jis taip pat buvo labai aukštos ir tuo atžvilgiu pir- 
menybę galėjo užleisti tik Atelstanui ir ledi Rovenai. Tačiau 
Sedrikas neturėjo nei krislo savanaudiškumo ir, užuot dar la- 
biau skaldęs savo ir šiaipjau silpną tautą, sukurdamas atskirą 
partiją, stengėsi sujungti visus krūvon, išleisdamas ledi Rove- 
ną už Atelstano. Tai jo brangiausiai svajonei įvykdyti didžiau- 
sią kliūtį sudarė meilė, kilusi tarp jo globotinės ledi Rovenos 
ir sūnaus, kas ir buvo svarbiausia priežastis, dėl kurios Vilfre- 
das buvo išvarytas iš tėvo namų. 

Šios griežtos priemonės Sednikas griebėsi, vildamasis, kad, 
Vilfredui išvykus, Rovena užmirš savo mylimąjį, bet apsiriko. 
Rovena buvo nepalenkiama, ką iš dalies galima išaiškinti ypa- 
tingu jos auklėjimu. Sedrikas, kurio akyse karalius Alfredas 
buvo nelyginant kokia dievybė, į paskutinę šio didžiojo kara- 
liaus palikuonę žiūrėjo taip pat su didžiausia pagarba ir nuo- 
lankūmu. Jo namuose kiekvienas Rovenos noras buvo įstaty- 
mas, ir pats Sedrikas didžiavosi esąs pirmasis jos valdinys. 

Tuo būdu Rovena įprato iš mažumės elgtis tik pagal savo 
morą ir atkakliai priešinosi bet kokioms Sedriko pastangoms. 
tvarkyli jos likimą. Ji visada drąsiai reiškė savo nuomonę, ir 
vargšas jos globėjas, įpratęs visais atvejais jai nusilenkti, ne- 
bežinojo nė ką bedaryti. 

Veltui jis mėgino ją įkalbinėti, kad ateity būsianti karalienė. 
Rovena, kuriai amaiptol netrūko sveiko proto, laikė Sedriko 

planus neįvykdomais ir sau asmeniškai nepageidaujamais. Ji 
nė nemanė slėpti savo jausmo Vilfredui Aivenhui ir ne kartą 
jau buvo pareiškusi, kad greičiau įstosianti į vienuolyną, negu 
sutiksianti būti karaliene su Atelstanu, kurio visą laiką ne- 
mėgo, o dabar, per jį susilaukusi šitiek sielvarto, pradėjo sta- 
čiai neapkęsti. 

Tačiau Sedrikas, ne per daug tetikįs moterų atkaklumu, sten- 
gėsi panaudoti visas jam prieinamas priemones šiai santuokai 
įvykdyti, tardamasis tuo darąs didžiulę paslaugą saksų tautai. 
Staigų sūnaus pasirodymą Ašbio tumyre jis ne be pagrindo 
laikė mirtinu smūgiu visoms savo viltims. Tiesa, vieną akimirką 
tėviškoji meilė buvo nustelbusi jo puikybę ir patriotizmą. Bet 
tučtuojau šie du jausmai vėl visai užvaldė jo širdį, ir jis nu- 
sprendė visomis jėgomis pagreitinti Atelstano ir Rovenos 54- 
jungą. 

Dabar jis ir kalbėjosi su Atelstanu apie saksų nepriklauso- 
mybę ir ne sykį gavo pasigailėti, kad tuos didžius darbus vyk- 
dyti lemta tokiam lėtapėdžiui. Atelstanas nebuvo visai be sa- 
vimeilės, jis mėgo klausytis kalbų apie savo aukštą kilmę ir 
apie tai, kad pagal savo gimimą turįs teisę į visų pagarbą ir 
į valdžią. Bet tą jo tuštybę visiškai -patenkindavo toji pagarba, 
kurią jam rodė jo šeimynykščiai ir visi aplinkiniai saksai. 
Aitelstanas drąsiai pasitikdavo pavojų, bet buvo per daug 
tingus, kad pats sayo noru jo ieškotų. Jis visiškai sutiko su 
Sedriku, kad saksai turi atsikariauti nepriklausomybę, dar mie- 
liau sutiko jiems viešpatauti, kai nepriklausomybė bus jau at- 
gauta, bet vos tiktai užsiminus, kaip to pasiekti, jis tučtuojau 
tapdavo Altelstanu Nerangiuoju — nepaslankiu, neryžtingųu ir 
nesumaniu. Aistringos ir karštos Sedriko kalbos taip menkai 
teveikė jo vangų būdą, kaip įkaitintas sviedinys vandenį: su- 
šnypščia, pakyla dūmai ir tuoj pat atvėsta. 

Matydamas, kad įtikinėti Atelstaną — tas pats, kaip raginti 
pentinais nuvarytą kuiną ar kalti šaltą geležį, Sedrikas prijojo 
prie savo augintinės, bet pasikalbėjimas su ja buvo ne ką ma- 
lonesnis. Kadangi jis sutrukdė ledi Rovenos pašnekesį su my- 
limąja tarnaite apie narsųjį Vilfredą ir jo likimą, Eldžita at- 
sikeršydama tučtuojau priminė, kaip išmuštas iš balno Atelsta- 
mas voliojosi arenoje, o Sedrikui bet kokia užuomina apie tą 
apgailėtiną įvykį buvo be galo nemaloni. Tuo būdu ši kelio- 
mė atkakliajam saksui buvo pilnutėlė visokiausių nemalonumų 

ir nerimasčių. Ne sykį jis širdyje keikė turnyrą ir tą, kas jį 
sumanė, Oo podraug save patį už kvailumą, kad į tą tumyrą 
jojo. 

Vidurdienį, Atelstanui pasiūlius, keleiviai sustojo giraitėje 
ant upelio kranto pasiganyti arklių ir pasistiprinti maistu, vai- 
šingojo abato jiems kelionei įdėtu. Poilsis ilgokai užtruko, o 
kadangi buvo ir kitų kliūčių, tai jie neteko vilties su šviesa 
pasiekti Rotervudą. Ši aplinkybė privertė juos pasiskubinti ir 
joti daug greičiau, negu pirma. 


XIX skyrius 


Kariai, kurie kilmingą damą lydi 
(Kaip aš patyriau, pasiklausęs jų 
Slapta, prajojant jiems pro šalį), 
Yra jau netoli pilies ir tikisi 
Apsinakvot joje. 

„Ora“, tragedija 


Keleiviai dabar prijojo mišką, o miškai anuomet buvo laiko- 
mi labai pavojingais dėl daugybės plėšikų. Priespaudos ir skur- 
Ido įstumti į neviltį, žmonės miškuose susiburdavo į tokius stip- 


jai nepajėgė jų sudrausti. Tačiau Sedrikas ir Atelstanas, nors: 
buvo ir vėlus metas, turėdami dešimties gerai ginkluotų tarnų 
palydą, nelabai tebijojo šių plėšikų. Be savo drąsos, jie dar 
pasikliovė ir ta aplinkybe, kad dauguma šių plėšikų buvo sak- 
sų kilmės valstiečiai ir jomemai, priversti gyventi šitokį baisų 
klajoklišką gyvenimą dėl žiaurių medžioklės įstatymų; Jie pa- 
prastai nieko nedarydavo savo tautiečiams. 

Staiga mūsų keleiviai išgirdo kažką šaukiant pagalbos ir, pri- 
joję arčiau prie tos vietos, iš kur buvo girdėti šauksmai, nu- 
stebo, pamatę gulinčius ant žemės arklinius neštuvus. Šalia neš- 
tuvų sėdėjo jauna mergaitė, apsirengusi prabangiais drabužiais 
pagal žydų madą, o kiek toliau laužydamas rankas vaikščiojo 
senis, kuris, sprendžiant iš geltonos kepurės, taip pat buvo. 
žydas. 

Iš pradžių į visus Atelstano ir Sedriko klausimus senis žydas 
tegalėjo atsakyti visokiais bibliškais prakeiksmais. Pagaliau at- 
sikvošėjęs, Izaokas iš Jorko (nes tai buvo mūsų senasis pa- 

Žžįstamas) paaiškino, kad jis Ašbyje buvo pasisamdęs šešis 
ginkluotus sargybinius ir arklių neštuvus sergančiam draugui 
gabenti; pasamdytieji žmonės turėję juos palydėti iki Donkas- 
terio. Iki šios vietos jie atkeliavę laimingai, bet sutiktas miško 
kirtėjas pasakęs, kad miške tykanti didžiulė plėšikų gauja. Pa- 
samdytieji tarnai taip išsigandę, kad pasiėmę arklius ir pabė- 
gę, palikdami jį su dukteria likimo valiai. 

— Jei jūsų malonybė teiktųsi,— pasakė Izaokas sū didžiau- 
siu nusižeminimu,— leisti mums toliau keliauti su jūsų apsau- 
ga, prisiekiu mūsų priesakų lenta, mes atsilyginsime kuo dos- 
niausiai. 

— Ak, tu šunie! —itarė Atelstanas, kuris ypatingai gerai at- 
simindavo visokius smulkius įžeidimus.— Aš dar neužmiršau. 
kaip tu akiplėšiškai elgeisi pakyloje prieš areną! Nori — gir- 
kis, nori — bėk ar išsipirk iš plėšikų, bet iš mūsų pagalbos ne- 
Aauk. Jei plėšikai plėštų tik jus, plėšiančius visą pasaulį, aš 
juos laikyčiau doriausiais žmonėmis! 

Sedrikas nesutiko su tokiu griežtu Atelstiano nuosprendžiu. 

— Mes geriau štai ką padarysim, — tarė jis — duosime jiems 
du vyrus iš mūsų palydos ir porą arklių, tegu patydi iki arti- 
smiausio kaimo. Mums dėl to nebus didelio nuostolio — kai stosi 
tu, kilnusis Atelstanai, su kardu bei likusieji tarnai, mes leng- 
ai susidorosime kad ir su dviem šių valkatų dešimtimis. 

Rovena, kad ir pabūgusi tykančių miške plėšikų, karštai 
parėmė savo globėjo pasiūlymą. Tada Rebeka, tyliai iki tol 
sėdėjusi, staiga atsistojo, pro būrį tarnų priėjo prie Rovenos 
arklio, atsiklaupė ir rytietišku papročiu pabučiavo saksų prin- 
cesės drabužio kraštą. Paskui atsistojo, pakėlė nuo veido šydą 
ir ėmė maldauti vardan didžiojo dievo, kurį jos abi garbina, 
pasigailėti jų ir leisti keliauti drauge. 

— Aš ne dėl savęs prašau šitokios malonės — kalbėjo Rebe- 
ka —ir net ne dėl vargšo seno tėvo. Aš žinau, kad skriausti 
ir plėšti mūsų tautą kmikščionims tėra maža nuodėmė, o gal net 
ir nuopelnas. Bet prašau dėl ligonio, kuris toks brangus dau- 
geliui ir net jums. Maldauju, leiskite, kad jis keliautų toliau 
jūsų globojamas. Jei jam atsitiks nelaimė, jums teks jo gai- 
Tėtis visą gyvenimą. 

Iškilmingas tų žodžių tonas padarė gilų įspūdį saksų gra- 
žuolei, 

— Tasai žmogus toks senas ir silpnas, — tarė ji savo globė- 
jui —o mergaitė tokia jauna ir graži. Ir jų draugas pavojin-+ 
gai serga, Nors jie ir žydai, bet mes, būdami krikščionys, ne- 
turime palikti jų šitokioje bėdoje. Liepkite nuimti nešulius nuo 
dviejų mulų. Mulus galima“ prikinkyti prie neštuvų, o seniui 
ir jo dukteriai duokim porą atsarginių arklių. 

Sedrikas tuoj sutiko su šiuo pasiūlymu, o Atelstanas parei- 
kalavo, kad žydai jotų visų užpakalyje ir kad juos lydėtų 
Vamba su kumpio skydu. 

— Aš palikau savo skydą arenoje,— atkirto juokdarys.— Ši- 
taip atsitiko ne vienam riteniui, geresniam už mane. 

Atelstanas smarkiai paraudo, nes šitoks likimas buvo išti- 
kęs ir jį patį antrąją turnyro dieną. O Rovena taip pat smar- 
kiai apsidžiaugė ir, tarsi norėdama atsilyginti už šiurkštų savo 
nemielo garbintojo pajuokavimą, paprašė Rebeką, kad jotų ša- 
džia jos. 

— Man nederėtų šito daryti, — atsakė Rebeka su išdidžiu nuo- 
lankumu,— nes mano draugija galėtų būti laikoma pažeminimu 
mano užtarėjai. 

Nešuliai buvo labai greit perkrauti, nes vien tik žodis „plė- 
šikai“ darė visų judesius skubesnius, o dėl artėjančių sutemų 
šis žodis rodėsi vis šiurpęsnis. Besitvarkant Gurtui buvo liepta 
nulipti nuo arklio, ir jis, pasinaudojęs proga, paprašė Vambą 
palaisvinti virvę, rišančią jo rankas. Vamba išpildė jo pra- 
šymą ir galbūt tyčia taip nerūpestingai surišo iš naujo mazgus, 
kad Gurtas be didelio vargo ištraukė rankas ir šmurkštelėjo 
į krūmus. Niekas neatkreipė dėmesio į jo pabėgimą, taip visi 
buvo sunerimę, laukdami, kada čia tie plėšikai užpuls. 

Tuo tarpu takas, kuriuo jojo keleiviai, pasidarė toks siau- 
ras, kad juo tegalėjo joti tik du raiteliai šalia vienas kito. Šis 
takas leidosi į gilią lomą, kur tekėjo upokšnis skardingais ir 
klampiais krantais. Sedrikas ir Atelstanas, jodami priešakyje, 
suprato, koks pavojingas būtų užpuolimas šioje tamsioje 10- 
moje. Tačiau nei-vienas, nei kitas neturėjo pakankamai kovi- 
nio patyrimo ir manė, kad užvis geriausia brastą prajoti kuo 
greičiau. Nesilaikydamas jokios tvarkos, būrys nušuoliavo į 
priekį. Bet vos tik abu vadai su dalimi palydovų persikėlė per 
upokšnį, plėšikai užpuolė iš visų pusių ir taip staigiai, kad bet 
koks pasipriešinimas buvo neįmanomas. Aplink skambėjo saksų 
karo šūkiai: „Už baltąjį slibiną!" „Už baltąjį slibiną!“ „Šventa- 

sis Jurgis už senąją Angliją!“, kuriuos, apsimetę saiksais, šūka- 
vo užpuolikai, 

Abu saksų vadai pakliuvo į nelaisvę vienų metu. Pastebėjęs 
pirmąjį priešą, Sedrikas sviedė į jį ietį ir taip gerai pataikė, 
kad prismeigė užpuoliką prie ąžuolo, pro kurį šis ėjo. Nugalė- 
jęs vieną, Sedrikas išsitraukė kardą ir puolė kitą. Tačiau taip 
atsivėdėjo, ikiad užkabino kardu storą šaką virš galvos ir tuo 
nevykusiu smūgiu pats save nuginklavo. Du ar trys plėšikai 
užpuolė jį, nutraukė nuo arklio ir paėmė į nelaisvę. Atelsta- 
mas buvo suimtas beveik tuo pačiu metu, kaip ir Sedrikas. Jis 
nespėjo nė atsikvošėti, o užpuolikai nutraukė jį nuo balno 
ir surišo. 

Iš viso būrio vienam tik Vambai pasisekė išsigelbėti. Ir jis 
parodė šia proga daug daugiau narsumo, negu tie, kurie bu- 
vo laikomi už jį protingesni. Jis pačiupo kardą iš vieno tarno, 
nevikraus ir lėto, ir, mojuodamas juo, privertė užpuolikus pasi- 
traukti, o paskui dar pamėgino drąsiai, bet nesėkmingai nusi- 
gauti į pagalbą savo ponui. Supratęs, kad tai nebeįmanoma, 
Vamba nutykojo paiogų momentą, nušoko nuo arklio ir dingo 
krūmuose. 

Bet ir ištrūkęs iš pavojaus, narsusis juokdarys vis dar svars- 
tė, ar ne geriau būtų sugrįžti ir kentėti nelaisvės vargus bendrai 
su savo ponu, prie kurio buvo nuoširdžiai prisirišęs. 

— Girdėdavau ne sykį žmones giriant laisvę — tarė jis pats 
sau -— O štai dabar inorėčiau, kad koks išminčius pamokytų 
mane, ką su tąja laisve veikti! 

Jis ištarė šiuos žodžius gana garsiai ir staiga išgirdo visiš- 
kai arti savęs balsą atsargiai ir tyliai tariant: „Vamba!“ Tuo 
pat metu prie jo pripuolė juodas šuo, ir jis išsyk pažino 
Fangsą. 

— Gurtai! — taip pat atsargiai sušnibždėjo Viamba. 

Ir kiauliaganys tučtuojau išdygo prieš jį. 

— Kas atsitiko? — skubiai paklausė Gurtas— Ką reiškia tie 
šauksmai ir kardų žvangėjimas? 

— Paprastas šiais laikais atsitikimas,— atsakė Vamba.— Vi- 
si paimti į nelaisvę. 

— Kas paimti?— suriko nekantriai Gurtas. 

— Mūsų ponas ir ledi Rovena, ir Atelstanas, ir Osvaldas, ir 
Hundibertas — visi! 

— Pasigailėk, viešpatiel — sušuko Gurtas.— Kaipgi jie pa- 
teko į nelaisvę ir į kieno nelaisvę? 

— Mūsų ponas tuoj puolė kautis — atsakė juokdarys— o 
Attelstanas nesuspėjo, Kaip ir visi kiti. O paėmė juos žmonės 
žaliais durtiniais ir juodomis kaukėmis. Dabar visi guli surišti 
žalioje pievoje Ikaip tie miškiniai obuoliai, kurių tu nupurtai 
nuo medžio savo kiaulėms. Net juokinga pažiūrėti! —tarė do- 
rasis juokdarys.— Aš juokčiausi, jei ne ašaros! 

Ir jis pravirko. 

Gurto veidas užsiplieskė. 

— Vamba,—tarė jis— tu turi ginklą, o drąsos visada. turė- 
jai daugiau, negu proto. Mes tik dviese tesame, bet staigus ryž- 
tingų Žmonių užpuolimas gali daug ką pakeisti. Eime! 

— Kur ir ko? — paklausė juokdarys. 

— Viaduoti Sedriko. 

— Bet juk ką tiktai atsižadėjai jam tarnauti. 

— Tada buvo visai kas kita,— atrėžė Gurtas— o dabar jis 
bėdos ištiktas... Eime! 

Juokdarys buvo. jau beketinąs paklausyti, bet staiga prieš 
juos atsinado kažkoks žmogus ir liepė sustoti. Spręsdamas iš jo 
drabužių ir ginklų, Vamba išsyk buvo bepamanąs, kad tai vie- 
mas iš plėšikų, paėmusių į nelaisvę jo šeimininką. Tačiau iš 
prabangios perpetės su puikiu medžiokliniu ragu, iš ramios ir 
valdingos laikysenos ir balso jis tučtuojau pažino tą patį jo- 
meną, vardu Lokslis, kuris nugalėjo šaulių varžybose. 

— Ką reiškia šis triukšmas?— paklausė jis.— Kas drįsta 
smurtauti šiuose miškuose? 

— Pasižiūrėk iš arti į jų durtinius— atsakė Viamba,— ir pa- 
matysi, ar kartais jie nepriklauso tavo vaikams, nes jų durti- 
miai taip panašūs į tavąjį, kaip dvi žalių žimių ankštys viena 
į kitą. 

— Tą aš tučtuojau sužinosiu— tarė Lokslis— o tuo tarpu 
draudžiu jums pasijudinti iš vietos. Būkite čia, kol sugrįšiu. Ir 
įiums, ir ijūsų ponams bus geriau, jei manęs paklausysite. Bet 
palaukite, aš turiu pirma pasidaryti visiškai panašus į tuos plė- 
šikus. 

Taip taręs, jis nusiėmė perpetę su ragu, nutraukė plunksną 
nuo savo kepurės ir viską padavė Vambai. Paskui išsiėmė iš 
maišelio kaukę, užsidėjo ir, pakamtojęs savo įsakymą nesijudinti 
iš vietos, nuėjo pasižvalgyti. . 

— Kaip, Gurtai, lauksime, — paklausė Vamba,—ar mausime 
į krūmus? Mano galva, vargu ar jis doras žmogus, kad turi 
visą plėšikų aprangą. 

-— Tegu jis būna ir pats velnias, — atrėžė Gurtas— bala jo 
nematė. Mums blogiau nebus, jei palauksime. Jeigu jis iš 
tos pačios gaujos, tai jau dabar juos įspėjo, ir mums nebepa- 
siseks nei jų užpulti, nei pabėgti. Be to, aš pastaruoju metu 
įsitikinau, kad tikrieji plėšikai amaiptol ne patys blogiausi 
žmonės. 

Už kelių minučių jomenas sugrįžo. 

— Drauguži Gurtai,— tarė jis — aš buvau įsimaišęs tarp jų 
ir dabar žinau, kas jie ir kur vyksta. Man rodos, kad jie ne- 
žada nieko bloga daryti savo belaisviams. Pulti: juos trise bū- 
tų tikra beprotybė, nes tai geri ir prityrę kariai; jie išstatė 
sargybinius, kurie, jei tik kas pamėgintų prisiartinti, tuoj pa- 
keltų aliarmą. Bet aš tikiuosi surinkti tokį būrį, kuris juos vis 
tiek įveiks, kad ir kokie jie būtų atsargūs. Jūs abu esate tar- 
mai ir, kaip man rodos, ištikimai tamnaujate Sedrikui Saksui, 
anglų teisių gynėjui. Atsiras užtenkamai anglų jam iš bėdos iš- 
vaduoti. Tad eime, o paskui rasim daugiau pagalbininkų. 

Jis greit ėmė žengti mišku, o kiauliaganys ir juokdarys ty- 
lėdami sekė paskui jį. Tačiau Vamba negalėjo ilgai tylėti. 

— Man rodos,— tarė jis, apžiūrinėdamas perpetę ir ragą, ku- 
riuos vis dar tebelaikė rankoje, —ikad esu savo akimis matęs, 
kaip lėkė strėlė, laimėjusi šį prizą, ir tai buvo visai neseniai. 

— O aš galiu prisiekti savo išganymu— tarė Gurtas-—— kad 
esu girdėjęs šio laimėtojo, šio gerojo jomeno balsą ne tik die- 
ną, bet ir nakties metu ir mėnuo nuo to laiko paseno ne dau- 
giau kaip per tris dienas. 

— Mano mieli draugai — atsigręžė į juos jomenas,— visai 
nesvarbu, kas aš ir iš kur. Jei man pasiseks išvaduoti jūsų 
šeimininką, jūs teisingai mane laikysite geriausiu savo draugu. 
O kuo aš vardu, ar tikrai moku šaudyti iš lanko geriau už ko- 
kį nors piemenį, kada mėgstu vaikščioti, dieną ar naktį — tai 
wis tokie klausimai, kurie jums neturi rūpėti, todėl ir nesukite- 
dėl jų sau galvos. 

— Na, mes pakliuvome liūtui į nasrus, — pašnibždomis tarė 
Vamba savo draugui.— Kaip čia ištrūkus? 

— Citl Tylėk! — tarė Guntas.— Tik neužrūstink jo savo kvai- 
liojimais ir pamatysi, kad viskas baigsis laimingai. 

XX skyrius 


Kada keleivis naktį juodą 
Atsiduria miškų gelmėj, 
Kokia saldi, džiugi paguoda 
Jam — atsiskyrėlio giesmė! 


Jis girdi, lyg giedotų siela, 

Išskleidus skambančius sparnus, 

Ir, šlovindama saulę mielą, 

Plazdentų į dangaus skliautus. 

„Šv. Klementijaus šaltinio atsiskyrėlis“ 


Sekdami paskui savo paslaptingąjį vadovą, Sedriko tarnai 
po trijų valandų pasiekė nedidelę miško laukymę. 

Jos viduryje stovėjo milžiniškas ąžuolas, į visas puses iš- 
skėtęs gumbuotas šakas. Po medžiu gulėjo keturi ar penki jo- 
menai, o dar vienas, sargybinis, vaikštinėjo iš lėto šalia. 

Išgirdęs artėjančius žingsnius, jis tučtuojau paskelbė pavo- 
jų. Miegantieji tą pačią akimirką pašoko, ir visi vienu sykiu 
įtempė lankus. Šešios strėlės, įremtos į timpas, nukrypo į tą 
pusę, iš kurios pasigirdo žingsniai, bet kai tik šauliai pažino 
vadovą, ėmė jį sveikinti maloniai ir pagarbiai. 

— Kur Mileris? — buvo pirmas jo klausimas. 

— Prie kelio į Roterhemą. 

— Kiek su juo žmonių? — paklausė vadas, nes viskas rodė jį 
tokį esant. 

— Šeši vynai, ir yra vilties gerai pasipelnyti, jei padės šven- 
tasis Mikalojus. . 

— Dievobaimingai pasakyta! — tarė Lokslis— O kur Alenas 
iš Lomos? 

— Nuėjo prie Votlingo kelio patykoti Žorvo prioro. 

— Irgi gerai sugalvota, — tarė vadas.— O kur vienuolis? 

— Savo celėje,. 

— Tai aš einu pas jį! — tarė Lokslis.— O jūs išsiskirstykite 
į visas puses ir surinkite draugus. Pasistenkite sutelkti kuo 
daugiau žmonių, nes susektas pėdsakas žvėries, kurį neleng- 
va bus sumedžioti. Susitiksime čia brėkštant. Beje — pridėjo 
jis, — buvau bepamirštąs tai, kas svarbiausia. Du iš jūsų tuojau 
pat skubėkit link Torkilstono, Fron de Befo pilies. Būrys didi- 
kų, persirengusių tokiais pat drabužiais, kaip mūsų, gabena 
ten keletą belaisvių. Sekite juos neatsitraukdami. Netgi tuo 

atveju, jei jie pasieks pilį, mums dar nespėjus sutelkti jėgų, 
vis tiek turime juos nubausti — tai mūsų garbės reikalas. Todėl 
sekite juos kuo akyliausiai, ir tegu greičiausias iš jūsų atneš 
man žinių, kas ten pas juos dedasi. 

Šauliai prižadėjo viską tiksliai įvykdyti ir skubiai iškriko 
į visas puses. O jų vadas ir Sedriko tarnai, kurie dabar žiūrė- 
jo į jį su didele pagarba ir net kiek su baime, spėriai nužygia- 
vo mišku Kopmanhersto koplyčios link. 

Kai jie pasiekė mėnesienos nušviestą aikštelę ir pamatė 
apgriuvusią koplyčią, o šalia jos skurdžią atsiskyrėlio lūšną, 
bylojančią apie griežtą jos gyventojo pamaldumą, Vamba pa- 
šnibždėjo Gurtui į ausį: 

— Jeigu šičia gyvena plėšikas, tai, vadinasi, tiesą sako se- 
noji patarlė, kad juo arčiau bažnyčia, juo toliau dievas. Galiu 
eiti lažybų iš savo kepurės, kad taip ir yra. Tik paklausyk, 
kas ten dainuojama atsiskyrėlio celėje! 

Tuo metu atsiskyrėlis ir jo svečias visa gerkle traukė seno- 
višką užstalės dainą su tokiu refrenu: 


Šen taurę duoki, 
Linksmai dainuoki! 
Drauguži mielas, 
Drauguži mielas! 

Šen taurę duoki, 
Linksmai dainuoki! 
Ei, Dženkai, Dženkine, 
Šaunus vaikine, 

Šen taurę duoki, 
Linksmai dainuoki! 


-— Dievaži, neblogai išeina, — tarė Vamba, mėgindamas pri- 
tarti. — Bet sakyk, meldžiamasis, kas gi galėtų tikėtis išgirsti 
šitokią smagią dainą atsiskyrėlio celėje patį vidurnaktį? 

— Nieko čia nuostabaus, — tarė Gurtas.— Visi žino, kad čio- 
nykštis vienuolis — linksmas vyras, jis iššaudo gerą pusę visų 
elnių, kurie slapta sumedžiojami šiose vietose. Sako, kad miš-. 
ko sargas jau apskundęs jį vyresnybei ir jeigu atsiskyrėlis ne- 
ims padoriau elgtis, tai jam nuvilks apsiaustą su visu gobtuvu. 

Šitaip jiems besikalbant, Lokslis taip trankiai beldėsi į duris, 
kad atsiskyrėlis ir jo svečias pagaliau išgirdo. 

— Prisiekiu šventuoju rožančium,— tarė atsiskyrėlis, staiga 
nutilęs per vidurį skambios dainos.— Vėl kažkas beldžiasi! Dėl 
vienuoliško savo apdaro nenorėčiau, kad kas mus užtiktų ši- 
taip maloniai laiką beleidžiant. Kiekvienas žmogus turi priešų, 
gerbiamasis Slunkiau, atsiras dar tokių piktakalbių šmeižikų, 
kurie šias mano vaišes, pastiprinusias jus, pavargusį pakeleivį, 
ir palinksminusias per tas tris trumpas valandas, pavadins gal 
girtuokliavimu ir ištvirkimu,— ydomis, taip nederančiomis ma- 
no dluomuį. 

— Niekingi šmeižikai! — tarė -riteris.— Norėčiau juos pamo- 
kyti! Ir tiesą tu sakai, šventasis vienuoli, kiekvienas žmogus 
turi priešų. Va net šiame krašte yra tokių žmonių, su kuriais 
man geriau kalbėti pro antveidžio grotelius, negu atidengtu 
veidu. 

— Tai maukis ant galvos tą savo geležinę puodynę, draugu- 
ži Slunkiau, ir paskubėk, kiek įmanydamas. O aš tuo tarpu su- 
tvarkysiu tuos alavinius indus. Ir kad nebūtų girdėti jų čerš- 
kant, nes, matai, man lyg tuupučiuką dreba rankos, padėk man 
giedoti giesmę, kurią aš pradėsiu. Žodžiai nesvarbu. Aš pats 
nelabai temoku. | 

Tai taręs, jis griausmingu balsu užtraukė psalmę: „Iš gilybių 
šaukiuosi tavęs, viešpatie. ..“ ir ėmė naikinti puotos pėdsakus. 


Riteris, leipdamas juokais, dėjosi šarvus, uoliai pritardamas 
šeimininkui kiekvieną kartą, kai tik jam pasisekdavo sutram- 
dJyti juoką. 


— Kokios čia velnio rarotos šitokiu metu?— paklausė balsas 
anapus durų. 

— Teatleidžia jums dievas, sere keleivi — atsakė vienuolis, 
kuris per savo giedojimą, o gal nuo išgerto vyno nebepažino 
to gerai pažįstamo balso,— eikite savo keliu, dievo ir šventojo 
Dunstano vardu aš jus prašau, netrukdykite man ir šventam 
mano draugui kalbėti maldų. 

— Ar tu padūkai, vienuoli?— atsakė balsas iš lauko pusės.— 
Atidaryk — tai aš, Lokslis! 

— A-a! Na, tai gerai, viskas tvarkoj! — tarė atsiskyrėlis savo 
svečiui. 

— Bet kas gi jis toks? — paklausė Juodasis Riteris — Man 
reikia žinoti. 

— Kas jis toks? Sakau juk tau, kad draugas, — atsakė atsi- 
skyrėlis. 

— Koks draugas? — spyrėsi riteris— Gal tau draugas, o man 
priešas. 

—- Koks draugas?— tarė atsiskyrėlis — Tai, žinai, toks klau- 
simas, kurį lengviau paklausti, negu į jį atsakyti. Koks drau- 
gas? Na... dabar pradedu trupučiuką prisiminti... tas dorasis 
sangas, apie kurį tau pasakojau. 

— Aha, — tarė riteris,— toks pat doras sargas; koks tu die- 
vobaimingas vienuolis. Atidaryk gi duris, nes jis nuplėš jas 
nuo sąvarų. 

Šunys, iš pradžių baisiai loję, dabar tarytum pažino ateivio 
balsą. Jie nustojo loti, pradėjo draskyti nagais duris ir 
"wnkštį, tarytum norėdami, kad šeimininkas greičiau atvykėlį 
įsileistų. Atsiskyrėlis atsklendė duris ir " Ileido Lokslį su jo 
bendrakeleiviais. | 

— Klausyk, atsiskyrėli — paklausė jomenas, įėjęs. ir pamatęs 
riterį, — kas gi tas tavo linksmyibbės draugas? 

— Tai mūsų ordino vienuolis — atsakė atsiskyrėlis,— mudu 
su juo meldėmės kiaurą naktį. : 

— Jis turbūt kariaujančios bažnyčios tarnas,— tarė Loks- 
lis, — šitokių broliukų dabar visur sutiksi. Klausyk, vienuoli, 
mesk į šalį rožančių ir imkis vėzdo. Mums dabar reikalingi 
visi — tiek dvasininkai, tiek pasauliečiai. Bet juk tu iš proto 
išsikraustei — pridėjo tyliau Lokslis, pasivedėjęs atsiskyrėlį į 
šalį — Kaipgi tu galėjai priimti nepažįstamą riterį? Argi Už- 
miršai mūsų įstatus? 

— Nepažįstamą?! — drąsiai atkirto vienuolis. — Aš jį pažįstu 
taip gerai, kaip elgeta savo lazdą. 

— Kas jis toks?— paklausė Lokslis. 

— Kas?— pakartojo atsiskyrėlis— Seras Antonis Skreblsto- 
mas — štai kas. Imsiu, mat, aš gerti su žmogum, nežinodamas, 
kas jis! 

— Tu per daug šiandien išgėrei, brolyti,— tarė jomenas;— 
ir, ko gero, per daug išsiplepėjai. . 

— Drauguži,— tarė riteris, prieidamas prie jų — nepyk ant 
mano linksmojo šeimininko. Jis vaišingai mane priėmė, tai tie- 
sa, bet jei jis nebūtų sutikęs manęs. priimti, būčiau jį privertęs 
tai padaryti. 

— Tu būtum mane privertęs? — tarė atsiskyrėlis. — Na, 

palauk, tuoj aš pakeisiu šią savo pilką ašutinę žaliuoju dur- 
tiniu, ir tegu nebūsiu nei doras vienuolis, nei geras medžioto- 
jas, jei tau neperskelsiu galvos savo vėzdu. ę 

Tai taręs, jis nusimetė vienuolio drabužius ir vienu akies 
mirksniu užsivilko žalią durtinį ir tos pačios spalvos kelnes. 

—- Padėk man užvarstyti tas kilpas, — paprašė jis Vambą— 0 
už vargą aš tave pavaišinsiu stipraus vyno taure. 

— Dėkui už gerą širdį — atsakė Vamba,—tiktai ar nebus 
man nuodėmė, jei padėsiu šventam atsiskyrėliui pavirsti nuodė- 
mingų Miško broliu? " 

— Nebijok,— tarė atsiskyvėlis.— Žaliojo durtinio nuodėmes 
išpažinsiu savo pilkąjai ašutinei, ir vėl bus tvarka. 

— Amen! — tarė juokdarys.— Gelumbiniam nusidėjėliui pri- 
tinka marškonis nuodėmklausys, tai tegu tavo ašutinė podraug 
atleidžia nuodėmes ir mano striukei. 

Šitaip kalbėdamas, jis padėjo vienuoliui raišioti begalę raiš- 
telių, kuriais kelnės buvo pritaisomos prie liemenės. 

Taip jiems besidarbuojant, Lokslis pasivedėjo į šalį riterį ir 
tarė jam: 

—- Nesiginkite, sere riteri, jūs esate tas pats karžygys, kuris 
padėjo anglams laimėti pergalę antrąją Ašbio turnyro dieną. 

— Ir kas iš to, jei atspėjai, drauguži? — paklausė riteris. 

-- Šitakiu atveju.— atsakė jomenas—aš galiu jus laikyti 
silpnesniųjų draugu. 

— Tai kiekvieno tikro riterio pareiga, —-tarė Juodasis Ri- 
teris— ir man būtų nemalonų, jei apie mane kitaip kas gal- 
votų. 

— Bet mano tikslams,— tarė jomenas,— maža to, kad būtum 
geras riteris. Reikia, kad būtum ir geras anglas. Tai, apie ką 
aš noriu pakalbėti, turėtų rūpėti gal ir kiekvienam doram žmo- 
gui, bet ypač — kiekvienam tikram anglui. 

— Vargu ar yra žmogus, — tarė riteris, — kuriam Anglija ir 
kiekvieno anglo gyvybė būtų brangesnė, negu man, 

— Mielai iuo tikiu -—tarė jomenas.— Niekada dar mūsų ša- 
liai taip nereikėjo paramos tų, kurie ją myli. Paklausyk, aš tau 
papasakosiu apie vieną žygį, kuriame galėsi garbingai daly- 
vauti, jeigu iš tikrųjų esi toks, koks man atrodai. Niekšų gau- 
ja pasigrobė į nelaisvę anglų didžiūną Sedriką Saksą kartu su jo 

augintinė ir jo draugu Koningsburgo Atelstanu ir nugabeno į 
artimiausią „pilį, vadinamą Torkilstonu. Sakyk man, kaip geras 
riteris ir geras anglas, ar nori mums padėti juos išvaduoti? 

— Mano įžadai įpareigoja mane tai padaryti — atsakė ritę- 
Tris, — bet norėčiau žinoti, kas tu toks, kad mane prašai jiėš 2 


padėti? 
— Aš,— atsakė jomenas,— bevardis žmogus, bet mylių, ra 
tėvynę ir visus, kuriems ji brangi. Pasitenkinkite tuo tarpū ši- 


tomis žiniomis apie mano asmenį, juo labiau kad ir pats norite 
pasilikti nežinomas. Tačiau žinokite, kad mano garbės žodis 
toks pat patikimas, kaip ir tų, kurie nešioja aukso pentinus. 

— Tuo aš mielai patikėsiu — tarė riteris — Tavo veidas ro- 
do tave esant teisingą ir tvirtavalį žmogų. Todėl daugiau tavęs 
mebeklausinėsiu ir padėsiu vaduoti tuos nelaimingus belais- 
vius. O paskui, tikiuosi, mudu arčiau susipažinsime ir skirda- 
miesi būsime vienas kitu patenkinti. 

Tuo tarpu atsiskyrėlis pagaliau apsirengė, ir Vamba, perei- 
damas į kitą trobos galą, išgirdo šio pokalbio pabaigą. 

— Šit kaip,— pašnibždėjo jis Gurtui,— vadinasi, mes turė. 
sime naują sąjungininką. Reikia tikėtis, kad riterio narsumas 
nebus toks netikras pinigas, kaip atsiskyrėlio pamaldumas arba 
jomeno doja. Tasai Lokslis man atrodo apsigimęs svetimų žvė- 
rių medžiotojas, o! vienuolis — linksmas veidinainys. 

— Patylėk, Vamba! — tarė Gurtas.— Gal tu ir teisybę sakai, 
bet jeigu ir pats raguotasis velnias pasiūlytų mums padėti Sed- 
riką- ir ledi Roveną išvaduoti, manau, ikad man, ko gero, neuž- 
tektų dievobaimingumo atsisakyti jo pagalbos. 

Per "tą laiką atsiskyrėlis apsiginklavo kaip tikras jomenas 
kardų, skydų, lanku ir strėline su strėlėmis, o ant peties užsi- 
metė sunkų kovos kirvį. Jis pirmasis išėjo iš lūšnos, o paskui 
rūpestingai užrakino duris ir raktą pakišo po slenksčiu. 

— Na ką, brolau, ar jau galėsi mums padėti — paklausė 
Lokslis— ar tau vis dar vynas po galvą tebesiaučia? 

— Man atsigaivinti tereikia vieno gurkšnelio vandens iš 
šventojo Dunstano šaltinio,— atsakė vienuolis.— Galvoje, tiesa, 
kažkas zvimbia ir kojos nelabai teklauso, bet tučiuojau pra- 
eis. 

Taip taręs, jis priėjo prie įdubusio akmens ir pasilenkęs gėrė 
ilgai ilgai, tarsi norėdamas išgerti visą šaltinio vandenį. 

—- Ar esi dar kada šitiek vandens išgėręs, šventasis Kopman- 
hersto vienuoli?— paklausė Juodasis Riteris. 

— Tik vieną kartą. Tai buvo tada, kai mano statinaitė su 
vynu perdžiūvo ir vynas nutekėjo neteisėtu keliu. Ir man beli- 
ko gėrti vien tik vanduo. 

Sulig šiais žodžiais jis panėrė į vandenį rankas, o paskui pa- 
nardino ir galvą, šitaip nuplaudamas visus nakties gertuvių 
pėdsakus. ' 

Galutinai išsipagiriojęs, linksmasis atsiskyrėlis pastvėrė savo 
sunkų kirvį ir, sukdamas virš galvos kaip nendrelę, sušuko: 

— Kur tie niekingi grobikai, kurie varu pasigauna mer- 
gaites? Tegu velniai mane rauja, jei neišguldysiu viso jų tu- 
zino! 

—-Tai tu ir keiktis bemokąs, šventasis tėve?— tarė Juodasis 
Riteris. 

— Nebevadink manęs šventuoju tėvu! — atrėžė persimainęs 
vienuolis.— Prisiekiu šventuoju Jurgia ir jo slibinu, aš tiktai 
tol vienuolis, kol ašutinė man ant pečių. O kai užsivelku žalią- 
jį durtinį, galiu girtuokliauti, keikti, meilintis merginoms ne 
blogiau už bet kurį medžiotoją. " 

— Eime,— tarė Lokslis— ir patylėk bent .valandėlę, tu šian. 
dien triukšmauji kaip visas vienuolynas per kūčias, viršinin- 
kui nuėjus gulti. Eime ir judu, vyručiai, nėra kada gaišti. Tu- 
rim sutelkti visas jėgas, jų reikės nemažai, jei pulsime Redži- 
naldo Fron de Befo pilį. 

—. Ką?— sušuko Juodasis Riteris— Tai Redžinaldas Fron de 
Befas užpuldinėja keleivius ir ima į nelaisvę ištikimuosius ka- 
raliaus valdinius? Argi jis pasidarė vagis ir engėjas? “ 

— Engėjas jis visada buvo, — atsakė Lokslis. 

-— O dėl vagystės, — tarė vienuolis — tai gerai būtų, kad jis 
nors perpus būtų toks doras, kaip daugelis man pažįstamų va- 
gių. 

— Eik eik, vienuoli, ir tylėk! — tarė jomenas.— Geriau vesk 
mus kuo skubiausiai į rinkimosi vietą ir nekalbėk tokių da- 
lykų, kurių nedera kalbėti ne tik dėl padorumo, bet ir dėl at- 
sargumo. . 

XXI skyrius 


O, kiek jau metų praeitin nuslinko 

Nuo tų dienų, kai čia sėdėjo žmonės 

Tr mirkčiojo ant skobnių vaško žvakės! 
Bet ir dabar šioj prieblandoj skliautuotoj, 
Man rodos, girdis — šnibždesys senovės, 
Lyg tebeaidintys balsai žmonių, 

Kurie seniai jau miega kapuose. 


„Ora“, tragedija 


Tuo tarpu, kai šitaip buvo ruošiamasi vaduoti Sedriką ir 
jo artimuosius, ginkluotas būrys, paėmęs juos į nelaisvę, sku. 
bėjo į sustiprintą pilį, kur buvo ketinama juos įkalinti. Tačiau 
netrukus visiškai sutemo, o miško takai, matyt, buvo menkai 
tepažįstami grobikams. Keletą sykių jiems teko sustoti ir vie. 
mą ar du kartus atgal sugrįžti. Vasaros aušra išaušo pirmiau, 
negu jie susirado tikrąjį kelią, ir užtat dabar būrys labai grei- 
tai ėmė žygiuoti į priekį. Tuo metu tarp dviejų šio būrio vadų 
prasidėjo šitoks pašnekesys: 

— Tau metas mus palikti, sere Morisai — kalbėjo tamplie. 
rius riteriui de Brasi.— Tu juk turi suvaidinti išvaduotoją. 

— Ne, aš apsigalvojau,— tarė de Brasi — Aš su tavim nesi- 
skirsiu tol, kol grobis bus nugabentas į Fron de Befo pilį. Tada 
pasirodysiu ledi Rovenai tikrąja savo išvaizda ir tikiuosi, kad, 
pamačiusi mano aistrą, atleis man už smurtą, kuriuo jai nu- 
sikaltau. | 

— O kodėl gi tu pakeitei ankstesnį planą?— paklausė tamp- 
lierius. 

— Tas tau neturi rūpėti — atsakė jo bendras. 

— Bet aš visgi tikiuosi, sere riteri — tarė tamplierius,— jog 
Šitaip nusprendei ne dėl to, kad būtum mane įtaręs kokiais 
negarbingais kėslais, kaip tave bandė įtikinti Ficursas? 

— Ką aš galvoju, tai mano reikalas, — atsakė de Brasi.— Sa- 
ko, kad velnias juokiasi, kai vagis apvagia vagį. Bet visi žino, 
kad jokie velniai nesutrukdys tamplieriui savaip pasielgti, 

— O samdininkų vadui, — atkirto tamplierius,— taip pat nie- 
kas netrukdo įtarinėti draugą neteisybėmis, kokias pats pratęs 
daryti visiems. 

— Nepriekaištaukime be reikalo vienas kitam, — tarė de Bra- 
si. — Tik tiek aš tau pasakysiu, kad puikiai pažįstu tamplierių 

ordinui priklausančių riterių dorovingumą ir nenoriu sudaryti 
tau progos atimti man gražuolę, dėl kurios ryžausi šitaip rizi- 
Ikuoti. 

— Niekai— atsakė tamplierius— Ko tau bijoti? Juk žinai, 
kokių įžadų reikalauja mūsų ordinas. 

— Kur nežinosiu,— atsakė de Brasi —ir žinau taip pat, kaip 
jų laikomasi. Visi juk žino, kad į meilės romanus Palestinoje 
labai laisvai žiūrima. Tr pasakysiu atvirai, kad šituo atžvilgių 
nieku būdu nepasikliausiu tavo sąžine, : 

— Na, tai žinok, — tarė tamplierius,— kad aš visai nesido- 
miu tavąja mėlynaie. Šitam belaisvių būry yra kita, kuri man 
labiau patinka. 

— Nejaugi kalbi apie žaviąją žydaitę? 

— O jeigu ir taip —iltarė Bua-Gilberas,— kas man gali su- 
kliudyti? 

— Kiek žinau —miekas— atsakė de Brasi:—nebent tavo 
skaistybės įžadai. Arba tiesiog sąžinė neleis prasidėti su Žy- 
daite, 

— Na, dėl įžadų -—tarė tamplierius— iai aš turiu mūsų 
grosmeisterio leidimą, o dėl sąžinės, tai žmogui, kuris pats sa- 
vo ranka nužudė apie tris šimtus saracėnų, nėra ko rūpintis 
smulkiomis nuodėmėlėmis. Juk aš — ne kaimo mergelė, einan- 
ti pirmąkart išpažinties didįjį ketvirtadienį. 

— Tu pats geriausiai žinai, kas tau galima — tarė de Brasi— 
bet aš galėčiau prisiekti, kad senojo lupikautojo pinigų maišai 
vilioja tave labiau, negu jo, dukters juodos akys. 

— Ir pinigai, ir akys mane žavi, — atsakė Bua-Gilberas.— Bet 
senis žydas tik pusiau mano grobis. Juo teks pasidalinti su 
Fron de Befu. Juk jis neleis mums už dyką naudotis savo pi- 
limi. O aš noriu turėti savo dalį iš šio mūsų žygio, todėl nu- 
sprendžiau, kad žavioji žydė bus mano nedalomas grobis. Na, 
dabar jau žinai mano ketinimus, tad gal darysi, kaip buvai iš 
pradžių nusprendęs? Pats matai, kad tau nėra ko bijoti mano 
įsikišimo. 

— Ne, — atsakė de Brasi — aš vis dėlto pasiliksiu arčiau sa- 
vo grobio. Visa, ką tu sakai, yra tiesa, bet man nepatinka 
grosmeisterio tau duotas leidimas ir tos ypatingos teisės, ku- 
rias tau suteikė trijų šimtų saracėnų nužudymas. Tu taip įsiti- 
kinęs, kad tau viskas bus atleista, jog dėl menkniekių nedarysi 
jokių ceremonijų. 

Šitaip riteriams besikalbant, Sedrikas mėgino visokiais bū. 
dais išgauti iš savo sargybinių, kas jie tokie ir kokių tikslu 
juos užpuolę. , 

— Iš pažiūros jūs anglai —kalbėjo jis— o užpuolėte savo 
tautiečius kaip tikri normanai. Jeigu jūs mano. kaimynai, tai 
tuo „pačiu ir mano bičiuliai: kas gi iš mano kaimynų anglų ka- 
da nors vaidijosi su manim? Sakau jums, jomenai, net tie, ku- 
rie savo garbę yra suteršę plėšikavimu, visada naudojaši mano 
globa, aš atsižvelgiu į jų skurdą ir draugę su jais keikiu jų 
engėjus, tironus bajorus. Ko gi jums reikia iš manęs? Ir kokią 
maudą turėsite iš šio smurto? Jūsų darbai rodo, kad esate ne 
geresni už žvėris, Nejaugi norite ir šitokiu savo bi ėjimu būti 
panašūs į nebylius gyvulius? 

Tačiau veltui jis šitaip graudeno sargybinius; jie turėjo daug 
svarbių priežasčių tylėti, todėl jis negalėjo jų paveikti nei pik- 
tumu, nei graudenimais. Jie ragino jį skubėti ir greitai kelia- 
vo pirmyn, kol pagaliau plačios alėjos gale pasirodė Torkilsto- 
nas, senovinė pilis, nūnai priklausanti Fron de Befui. Tai buvo 
nedidelė tvirtovė, kurią sudarė aukštas keturkampis bokštas, 
apsuptas žemesnių pastatų ir iš lauko pusės apsaugotas stiprio- 
mis sienomis. Aplink šias sienas ėjo gilus griovys, pilnas van- 
dens. Fron de Bėfas dažnai vaidijosi su savo kaimynais, todėl 
papildomai sustiprino pilį, pastatydamas ties kiekvienu išlauki- 
nės sienos kampu dar po vieną bokštą. Į pilį kaip ir į visas tų 
laikų tvirtoves buvo patenkama pro skliautuotą įtvirtinimą, 
apsaugotą iš abiejų pusių nedideliais bokšteliais. 

Kai tik Sedrikas pamatė samanotų pilkų pilies sienų apy- 
braižas, dunksančias virš aplinkinių miškų, jis išsyk aiškiai 
suprato, kas iš tikrųjų įvyko. 

“ — Kaip neteisingai pasielgiau— tarė jis — pagalvojęs, kad 
šie banditai-— mūsų miškų plėšikai. Tai vis vien, kaip kad 
būčiau palyginęs mūsų miškų lapes su plėšriaisiais Prancūzijos 
vilkais. Saxyite, nie'ingi šunys, ko nori jūsų šeimininkas: 
mano mirties ar mano turtų? Jam turbūt apmaudu, kad šioje 
žemėje, kur kitąsyk visa priklausė mūsų tautai, užsiliko dar 
du saksų žemvaldžiai — aš ir kilnusis Atelstanas. Na, tai nužu- 
dykite mus, užbaikite savo tironišką žygį. Atėmėte laisvę, at- 
imkite ir gyvybę. Jei Sedrikas Saksas nebegali išvaduoti Ang- 
lijos, tai jis bent pasiruošęs numirti už ją. Pasakykite tam krau- 
geriui, savo šeimininkui, kad aš teprašau vieno dalyko — te- 

paleidžia be jokios nuoskaudos ledi Roveną. Jinai moteris, ir 
jam nėra reikalo jos bijoti, o su mumis mirs paskutinieji ka- 
riai, kurie drįsta ją užstoti. , 

Sargybiniai ir šią kalbą išklausė tylėdami; tuo metu jie sų- 
stojo prieš pilies vartus. De Brasi triskart sutrimitavo ragu, ir 
šauliai, kurie, jiems priartėjant, buvo sulipę ant sienos, dabar 
skubiai nusigavo apačion, nuleido kilnojamąjį tiltą ir pakvietė 
svečius į pilį. Sargybiniai liepė belaisviams nulipti nuo arklių 
ir nuvedė juos į menę, kur jiems buvo paduoti pusryčiai, ta- 
čiau niekas, išskyrus Atelstaną, jų nė nepalietė. Bet ir karaliaus 
Išpažintojo palikuoniui nebebuvo laiko tinkamai įvertinti pa- 
duotų valgių, nes sargybiniai pareiškė jam ir Sedrikui, kad jie 
bus uždaryti atskirai nuo ledi Rovenos. Priešintis nebuvo pras- 
mės. Juos nuvedė į didžiulį kambarį, kuris dėl skliautuotų lu- 
bų, paremtų gremėzdiškomis saksiškomis kolonomis, buvo pa- 
našus į valgomąsias menes, kokias dar nūdien galima užtikti 
seniausiuose mūsų vienuolynuose. 

Paskui ir ledi Rovena buvo atskirta nuo savo tarnaičių ir 
nuvesta labai mandagiai, bet visiškai neatsiklausūus jos pačios 
noro, į atskirą kambarį. Šitokios pat abejotinos pagarbos susi- 
laukė ir Rebeka, nežiūrint jos tėvo maldavimų. Sielvarto pa- 
gautas senis siūlė net pinigų, kad tik jo dukteriai būtų leista 
pasilikti su juo. . 

— Šlykštus netikėli — tarė jam vienas sargybinis — kai pa- 
matysi, kokia lindynė tavęs laukia, pats nebenorėsi, kad duktė 
su tavim pasiliktų. 

Ir be jokių kalbų senis Izaokas buvo nutemptas į priešingą 
pusę, negu visi kiti belaisviai. Tarnai, rūpestingai iškratyti ir 
nuginkluoti, atsidūrė atskiroje patalpoje. Ledi Rovena liko net 
be savo kambarinės Eldžitos. 

Kambarys, į kurį pateko abu saksų vadai, tuo metu buvo 
sargybinė, nors senovėje čia buvo didžioji pilies menė. Da- 
bartinis pilies valdovas sau buvo įsirengęs naują, puikiai nor- 
maniškais ornamentais išpuoštą menę, kurios skliautuotas lu- 
bas rėmė lengvos ir grakščios kolonos. 

Nesitverdamas apmaudu, Sedrikas vaikščiojo pirmyn ir atgal 
po kambarį, o tuo tarpu Atelstanui prigimtoji apatija, kaip ki- 
tam kantrybė ir filosofija, padėjo abejingai žiūrėti į viską, iš- 
skyrus tik smulkius nepatogumus. Tačiau ir juos ne itin juto 

ir beveik visą laiką tylėjo, retkarčiais teatsiliepdamas į sujau- 
dinto Sedriko karštą šneką. ' 

— Taip, — kalbėjo Sedrikas, iš dalies pats sau, iš dalies 
Atelstanui.— Štai čia, toje pačioje menėje, mano senelis puo- 
tavo su Torkiliu Voligangeriu, kuris vaišino narsųjį ir nelai- 
mingąjį Haroldą, žygiuojantį prieš norvegus, susidėjusius su 
maištininku Tosčiu. Šitoje menėje Haroldas priėmė savo suki- 
lusio brolio pasiuntinį. Kiek kartų mano tėvas su didžiausiu 
pasigėrėjimu man pasakojo apie šį įvykį! Tosčio pasiuntinys 
buvo įvestas į menę, pilnintėlę aukštakilmių saksų vadų, ku- 
rie siurbčiojo raudonąjį vyną, susibūrę aplink savo monarchą. 

— Tikiuosi. —tarė Atelstanas, susidomėjęs šia smulkmena — 
kad jie neužmirš mums atsiųsti vyno ir ko nors pavalgyti. Iš 
ryto vos spėjome paragauti pusryčių. Be to, valgis man neina 
į sveikatą, jei aš valgau, tuojau pat nulipęs nuo arklio, nors 
gydytojai ir tvirtina, kad tai esą sveika, 

Sedrikas neatkreipė dėmesio į šią pastabą ir pasakojo toliau: 

— Tosčio pasiuntinys perėjo per visą menę, nepabūgęs niū- 
rių žvilgsnių, nukreiptų į jį iš visų pusių, ir, sustojęs prieš ka- 
raliaus Haroldo sostą, nusilenkė, 

„Tarki, valdove, — prabilo jisai —kokių sąlygų gali tikėtis 
tavo brolis Tostis, jeigu padės ginklą ir prašys tave taikos?" 

„Mano broliškos meilės — sušuko ' kilniaširdis Haroldas — ir 
puikiosios Noriumberlendo grafystės.“ 

„O jeigu Tostis priims šias sąlygas, —— kalbėjo toliau pasiun- 
tinys,— tai kokias žemes tu padovanosi jo ištikimam sąjungi- 
ninkui Hardradai, Norvegijos karaliui?" 

„Sėptynias pėdas Anglijos žemės! — atsakė Haroldas, užsi- 
Iiepsnojęs pykčiu.— O jeigu tiesa, kad tasai Hardrada milžiniš- 
ko ūgio, tai galime pridėti dar dvylika colių.“ 

Visa menė suskambo nuo pritarimo šauksmų, taurės ir ragai 
buvo pripilti vyno; vadai gėrė už tai, kad norvegas kuo grei- 
čiausiai gautų savo žemę Anglijoje. 

— Ir aš su didžiausiu malonumu išgerčiau— tarė Atelsta- 
nas, — nes jau man liežuvis pridžiūvo prie gomurio. 

— Sumišęs pasiuntinys, — pasakojo toliau Sedrikas su dide- 
lia dvasios pakilimų, nors jo klausytojas ir nerodė jokio susi- 
domėjimo tuo pasakojimu,— išėjo pranešti Tosčiui ir jo sąjun- 

gininkui lemtingą jo įžeisto brolio atsakymą. Ir štai tada Jorko 
bokštai ir krauju patvinusio Dervento bangos regėjo žiaurųjį 
mūšį, kuriame parodę. neregėtą narsumą krito ir Norvegijos 
karalius, ir Tostis, o su jais dešimt tūkstančių geriausios jų ka- 
riuomenės. Ir kas būtų pagalvojęs, kad tą pačią didžiosios per- 
galės dieną tas pats vėjas, Kuris plazdeno pergalingas saksų 
vėliavas, išpūs ir normanų bures ir lemtingai atvarys jų laivus 
link Sasekso krantų! Kas būtų pagalvojęs, kad po kelių dienų 
patsai Haroldas neteks savo karalystės ir jos vietoj gaus tiek 
pat žemės, kiek buvo paskyręs morvegų karaliui! Ir kas būtų 
pagalvojęs, kad tu, kilnusis Atelstane, tu, narsaus Haroldo pa- 
likuoni, ir aš, sūnus vieno iš drąsiausių saksų karalystės gynė- 
jų, pateksime į niekingo normano nelaisvę ir kad mus įkalins 
kaip tik toje pačioje menėje, kurioje mūsų tėvai kėlė šitokias 
šaunias ir iškilmingas puotas! 

— Taip, tai gana liūdna — atsiliepė Atelstanas— bet aš ti- 
kiuosi, kad jie paskirs ne per daug didelę išpirką. Šiaip ar taip, 
jie turbūt neketina mūsų marinti badu. Tačiau jau gal pats vi- 
durdienis, o aš dar nematau jokių pasiruošimų pietums. Pažiū- 
rėkite pro langą, kilnusis Sedrikai, gal jūs iš saulės numany- 
site, ar toli vidurdienis. 

— Gal ir nebetoli— atsakė Sedrikas,— bet aš, žiūrėdamas į 
tuos spalvotus lango stiklus, galvoju ne apie dabartinį momen- 
tą ir jo vargus. Man galvoje kyla kitos mintys. Kai tas langas 
buvo mūrijamas, mano kilnusis drauge, narsieji mūsų sentė- 
viai nemokėjo stiklų gaminimo ir jų spalvinimo meno. Išdidu- 
sis Volfgangerio tėvas pasikvietė iš Normandijos dailininką, 
ikad papuoštų šią menę naujais stiklais, kuriuos auksinė dievo 
palaimintos dienos šviesa nuspalvina visokiausiomis prašmat- 
niausiomis spalvomis. Svetimšalis atvyko čia kaip nuskurdęs 
elgeta, kaip įtaikus, šliaužiojąs vergas, pasiruošęs lankstytis 
prieš kiekvieną menkiausią šeimynykštį. O išvažiavo nutukęs 
bei išpuikęs ir papasakojo gobšams savo tautiečiams apie di- 
džius saksų bajorų turtus ir apie jų atviraširdiškumą. Tai bu- 
vo didelė klaida, Atelstanai, tai buvo beprotybė, kurią nujautė 
ir numatė kai kurie Hengisto ir jo narsiųjų draugų palikuonys, 
tvirtai pasiryžę laikytis paprastų senovinių papročių. Mes pri- 
imdavome šiuos svetimšalius į savo artimiausių draugų, išti- 

kimiausių tarnų tarpą. Mes mokėmės jų amatų, kvietėmės jų 
meistrus. Galų gale pradėjome niekinti dorovingą savo garsių- 
jų sentėvių paprastumą, normanų menas išlepino mus daug 
anksčiau, negu jų kardas mus nugalėjo. Daug geriau mums 
būtų buvę taikingai ir laisvai misti namie pagamintais valgiais, 
negu pratintis prie užjūrio skanėstų. 

— Man dabar ir pats paprasčiausias valgis atrodytų kaip 
skanėstas,— tarė Atelstanas— Aš stebiuosi, kilnusis Sedrikai, 
kaip jūs taip puikiai prisimenate praeitį, o užmirštate, kad jau 
metas pietauti! 

— Tik be reikalo gaišti laiką, — irzliai sumurmėjo pats sau 
Sedrikas,— jei kalbi jam apie ką nors kita, o ne apie valgį! 
Matyt, Hardikanuto vėlė apsigyveno jame, Jis tik galvoja, kaip 
prisivalgyti ir prisigerti. Deja,— liūdnai mąstė, su sielvartu 
žiūrėdamas į Atelstaną.— kaip gaila, kad tokia vangi dvasia 
apsigyveno šitokiame didingame kūne! Ir reikėjo gi, kad šitoks 
didelis darbas, kaip Anglijos atkūrimas, pasidarytų priklauso- 
mas nuo šitokio niekam tikusio sverto! Jei jis vestų Roveną, 
jos kilnesnė dvasia dar galėtų pažadinti apmirusias 'geresnes jo 
prigimties savybes. Bet kokios gi čia vedybos, jei mes visi — 
ir Rovena, ir Atelstanas, ir aš pats — to nuožmaus plėšiko ne- 
laisvėje! 

Saksui šitaip liūdhai bemąstant, kalėjimo durys atsidarė ir 
įėjo rūmininkas su balta lazda rankoje. Tasai svarbus parei- 
gūnas oriai įžengė į menę, o paskui jį keturi tarnai įnešė sta- 
lą, apkrautą valgiais, kurių vaizdas ir ikkvapas bematant iš- 
sklaidė Atelstano širdyje visus pirmykščius įspūdžius. Atnešu- 
sieji pietus tamai buvo užsidėję kaukes ir apsigaubę apsiaus- 
tais. ' . 

— Koks gi čia maskaradas?— tarė Sedrikas.— Negi jūs vaiz- 
duojatės, kad mes, patekę į jūsų šeimininko pilį, nežinosime, 
kas mus paėmė į nelaisvę? Perduokite Redžinaldui Fron de 
Befui— kalbėjo jis toliau, pasinaudodamas proga pradėti de- 
rybas,— kad vienintele padaryto mums smurto priežastimi mes 
laikome jo nusikalstamą norą prasigyventi mūsų sąskaita. Pa- 
sakykite, kad mes pasiruošę patenkinti jo gobšumą lygiai taip, 
kaip kad būtume padarę, jei panašiomis aplinkybėmis būtume 
susidūrę su tikru plėšiku. Tegu jis paskiria išpirką ųž mūsų 

laisvę, ir, jeigu toji suma neviršys mūsų išgalių, mes jam su- 
mokėsime, | 

iRūmininkas nieko neatsakė, tik linktelėjo galvą. 

— Ir dar pasakykite Redžinaldui Fron de Befui,— tarė Atels- 
tanas,— kad aš jį kviečiu į mirtiną dvikovą — po aštuonių die- 
nų nuo mūsų paleidimo. Jei jis tikras riteris, tai neišdrįs at- 
sisakyti arba dvikovą atidėti. 

— Perduosiu riteriui jūsų iššūkį — atsakė rūmininkas, — o tuo 
tarpu siūlau pavalgyti: 

Atelstanas savo iššūkį pareiškė ne pėr daug imponuojamai: 
jis buvo prisikimšęs pilną burną, dėl to dar lėčiau kalbėjo, ne- 
gu paprastai, ir iššūkis nuskambėjo gana blankiai. Bet Sedri- 
kas vis tiek labai mudžiugo, įžvelgęs čia ženklą, rodantį atbun- 
dant jo draugo širdyje karingumą. Reikšdamas savo pritarimą, 
jis ėmė iš visos širdies spausti jam ranką, bet šiek tiek nuliūdo, 
kai Atelstanas pasakė, kad „mielai susigrumtų su visu tuzinu 
šitokių narsuolių, kaip Fron de Befas, kad tik tuo būdų galėtų 
greičiau pasprukti iš šios pilies, kur į sriubą dedama tiek daug 
česnakų“. , 

Nebepaisydamas Atelstano, kuriam vėl niekas daugiau nerū- 
pėjo, kaip tik valgis, Sedrikas atsisėdo prieš jį ir netrukus pa- 
rodė, kad nors ir užmiršdavo alkį, sielodamasis dėl tėvynės ne- 
laimių, bet prie valgiais apkrauto stalo Ibematant atgaudavo 
puikų apetitą, paveldėtą iš sentėvių saksų kartu su «kitomis jų 
savybėmis. c 

Belaisviai dar nebuvo kaip Teikiant pasigardžiavę pateiktais 
jiemis valgiais, staiga jų dėmesį nuo šio svarbaus užsiėmimo 
atitraukė rago garsai, suskambėję prie pilies vartų. Tie garsai 
pasikartojo trissyk ir su tokiu smarkumu, tarytum ragą būtų 
pūtęs užkerėtas pasakų riteris, sustojęs prieš užburtą pilį, kuri, 
šiems garsams skambant, turėtų išnykti su visomis dantytomis 
sienomis, bokštais ir menėmis, kaip išnyksta saulėje rytmečio 
rūkas. 

Saksai krūptelėjo, pašoko iš savo vietų ir nuskubėjo prie 
lango, bet nieko ten neišvydo, nes pro langą tebuvo matyti 
tik pilies kiemas. Tačiau, sprendžiant iš to, kad tuo pačiu metu 
pilyje pakilo nemažas sambrūzdis, buvo aišku, kad įvyko 
kažkas svarbaus. 

XXII skyrius 


Mano duktė! Duktė! Dukatai manol 
Krikščioniški dukatai! Kur teisybė? 
Ir kur įstatymai? Duktė! .. Dukatail 

Šekspyras, „Venecijos pirklys“ 


Palikime saksų vadus, sugrįžusius prie pertrauktų pietų, ir pa- 
sižiūrėkime į dar nelaimingesnį belaisvį — Izaoką iš Jorko. 
Vargšas žydas buvo įmestas į drėgną, giliai po žeme įrengtą 
kalėjimą. Šviesa ten patekdavo tik pro vieną ar dvi nedideles 
angas, kurių belaisvis negalėjo pasiekti. Net per patį vidurdie- 
nį šios angos tepraleisdavo labai maža šviesos, todėl rūsyje vi- 
siškai 'sutemdavo, saulei dar menusileidus. Grandinės ir pan- 
čiai, pasilikę nuo kitų kalinių, ikybojo ant kalėjimo sienų. Vie- 
nų pančių grandyse tebestyrojo du pusiau sutrūniję kojos kau- 
lai, tarytum kalinys būtų spėjęs čionai ne tik numirti, bet ir 
pavirsti griaučiais. 

"Viename šio kraupaus požemio gale buvo platus židinys, ku- 
zį iš viršaus dengė surūdijusios geležinės grotos. 

Kraupulingas rūsio vaizdas galėjo išgąsdinti ir drąsesnį už 
Izaoką žmogų. Tačiau dabar, tikro pavojaus akivaizdoje, jis bu- 
vo daug ramesnis, negu pirma, kai tas baisybes dar įsivaizda- 
vo.-Be to, Izaokui ijjau ne kartą buvo tekę pakliūti į panašią 
bėdą. Jis buvo visko matęs ir tikėjosi, kad ir šį sykį pasiseks 
kaip nors išsikapanati. 

Apsigaubęs apsiaustu nuo drėgmės, Izaokas atsisėdo viename 
požemio kampe. Jo sunertos rankos, susitaršę plaukai ir barz- 
da, kailinis apsiaustas ir aukšta kepurė blausioje ir išskydusio- 
je rūsio šviesoje galėjo būti puikus modelis Rembrantui. Ši- 
taip, nekeisdamas pozos, Izaokas prasėdėjo kiauras tris valan- 
das. Staiga jis išgirdo žingsnius, artėjančius požemin vedan- 
čiais laiptais. Subraškėjo atstumiami skląsčiai, sugirgždėjo su- 
rūdiję vyriai, žemos durys atsidarė, ir į kalėjimą įėjo Redži- 
naldas Fron de Befas su (dviem Bua-Gilbero vergais saracėnais. 

Fron de Befas buvo aukštas ir stiprus vyras. Visas jo gyve- 
mimas praslinko ikariaujant ir besivaidijant su kaimynais — s3- 
vo feodalinei galybei praplėsti jis nedvejodamas naudojosi bet 
kuriom priemonėm. Jo veido bruožai atitiko jo piktą ir žiaurų 
būdą. Gausūs randai darė jo veido išraišką dar nuožmesnę ir 
didino jo keliamą siaubą. Baisingasis baronas buvo apsivilkęs 

glaudžia odine striuke, visa šarvų subraižyta ir sudėmėta. Kito 
ginklo jis meturėjo, išskyrus durklą, užkištą už diržo tarsi 
tam, kad atsvertų sunkų raktų ryšulį, pakabintą iš dešinės 
pusės. 

"Tamsiaodžiai vergai, atėję drauge su baronu, buvo be puoš- 
miųjų drabužių, vienais tik ilgais storos drobės marškiniais ir 
kelnėmis. Rankovės buvo paraitytos virš alkūnių kaip mėsinin- 
kų, kada tie imasi darbo skerdykloje. Abudu laikė rankoje po 
Ipintinėlę. Įėję į kalėjimą, jie sustojo prie durų, kurias Fron de 
Befas pats savo ranka rūpestingai uždarė ir užrakino. Tai pa- 
daręs, jis iš lėto ėmė eiti per visą požemį link Izaoko, įsmei- 
ges į jį akis. Šiuo žvilgsniu jis tarytum norėjo atimti žydui va- 
lią. Tr iš tiesų buvo galima pagalvoti, kad barono akys turi ši- 
tokios galios nelaimingajam belaisviui. Izaokas sėdėjo nejudė- 
damas, išsižiojęs ir su tokiu siaubu žiūrėjo į nuožmųjį baroną, 
kad visas jo kūnas tarytum gūžėsi ir rietėsi į kamuolį muo 
įsmeigto į jį kraupulingo žvilgsnio, kuriuo jį vėrė siaubūnas 
normanas. Nelaimingasis Izaokas nepajėgė me tik atsistoti ir 
nusilenkti, jis negalėjo net nusiimti kepurės ar ištarti bent vie- 
ną mMaldaujamą žodį: jis buvo įsitikinęs, kad tučtuojau jį pra- 
dės kankinti, o gal ir nužudys. 

Riteris sustojo per tris žingsnius nuo tos kertės, kurioje ne- 
laimingasis žydas buvo susigūžęs, ir rankos mostu pašaukė 
vieną iš vergų. Tamsiaodis priėjo, išėmė iš savo pintinės di- 
deies svarstykles ir keletą svarsčių, padėjo juos prie Fron de 
Befo kojų ir vėl pasitraukė prie durų. 

Fron de Befas visų pirma kreipėsi į liūdno likimo ištiktą be- 
laisvį šitokiais žodžiais: 

— Tu prakeiktas šunie! — Žemas niaurus jo balsas gūdžiai 
nuaidėjo požemio paskliautėse— Ar tu matai šias svarstykles? 

Nelaimingasis Izaokas tik nulenkė galvą. 

— Šitomis svarstyklėmis,— tarė negailestingasis baronas, — tu 
man kuo tiksliausiai atsversi tūkstantį svarų sidabro pagal tai- 
sykles, nustatytas Matų ir svorio rūmų Londone. 

— Sentėvi Abraomai! — sušuko žydas.— Ar kas kada gir- 
dėjo, kad šitokios sumos būtų reikalaujama? Net menestrelių 
dainose nedainuojama apie tūkstantį svarų sidabro. Ar matė 
kada nors žmogaus al:ys šitokį stebuklingą reginį? Visame Jor- 
ko mieste, iškratyk nors visą mano namą ir visų mano tautie- 

čių namus, nerasi nė dešimtosios dalies to sidabro, kurio iš 
manęs reikalauji! 

— .Aš žmogus su protu, — atsakė Fron de Befas—ir, jei tau 
pritrūks sidabro, pasitenkinsiu auksu. Skaitydamas po vieną 
auksinę markę už šešis svarus sidabro, tu gali išpirkti savąjį 
„nekrikšto kailį nuo tokios bausmės, kokios dar nė sapnūoti ne- 
5i sapnavęs. 

— Pasigailėk manęs, kilnusis riteri!-— sušuko Izaokas. Aš 
senas, beturtis ir bejėgis. Šitokį nugalėjus nedaug tebus šlo- 
vės. Nedidelis nuopelnas sutraiškyti kirminą. 

- — Kad tu senas, tai tiesa — atsakė riteris.— Kad. tu silpnas, 
taip pat galbūt teisinga. Bet kad tu turtingas, tą visi žino. 

— Prisieku, kilnusis riteri— tarė Izaokas,— prisiekiu visu 
tuo, kuo aš tikiu, ir tuo, kuo mes abu tikime... 

— Nepriesaikauk melagingai, — pertraukė jį normanas,— ir 
savo užsispyrimu nenulemk sau iš anksto lemties, bet pirma su- 
žinok ir gerai apsvarstyk tave laukiantį likimą. Nemanyk, Izao- 

ai, kad noriu tik įbauginti tave ir pasinaudoti tavo niekingu 

bailumu. Prisiekiu tuo, kuo tu netiki — tąja evangelija, kurią 
skelbia mūsų bažnyčia, tais raktais, kurie jai duoti, idant ji su- 
rištų ir išrištų — kad mano nusistatymas tvirtas ir nepakeičia- 
mas. Šis požemis —ne juokų vieta. Šičia kalėjo žmonių, kil- 
mingesnių už tave dešimt tūkstančių kartų, ir jie čia mirė, ir 
miekas apie tai niekada nesužinojo. Bet tavęs laukia lėta ir sun- 
ki mirtis — palyginus su tavimi, jiems buvo lengva mirti. 
" Jis vėl rankos mostu pašaukė vergus ir kažką jiems tyliai 
pasakė jų kalba, nes ir Fron de Befas buvo buvęs Palestinoje, 
kur, ko gero, išmoko ir barbariškų žiaurumų. Saracėnai išėmė 
iš savo pintinių truputį akmens anglių, dumples ir alyvos bu- 
telį. Vienas jų išskėlė ugnį, kitas sudėjo anglis plačiame židi- 
nyje, kurį anksčiau minėjome, ir tol pūtė dumples, kol anglys 
raudonai įsidegė. 

— Matai, Izaokai, tas geležines grotas virš degančių žari- 
jų? — paklausė Fron de Befas.— Tu būsi paguldytas nuogas į ši- 
tą šiltą patalą. Vienas šių vergų kurstys po tavim ugnį, o kitas 
laistys tave alyva, kad kkepdamas neprisviltum. Pasirink, kas 
tau geriau: gulti į šį karštą patalą ar sumokėti man tūkstantį 
svarų sidabro. Prisiekiu savo tėvo galva, kad kito pasirinkimo 
tau nėra. 

— Negalimas daiktas! — suriko nelaimingasis žydas.— Negali 
būti, kad šitaip iš tikrųjų būtumėte sumanęs! Gailestingasis kū- 
rėjas nesutvėrė širdies, galinčios įvykdyti šitokią žiaurybę! 

— Be reikalo šitaip galvoji, Izaokai — tarė Fron de Befas,— 
tai didelė tavo klaida. Nejaugi įsivaizduoji, kad aš, matęs, kaip 
buvo plėšiami ištisi miestai, kaip tūkstančiai mano brolių 
krikščionių žuvo nuo kardo, ugnies ir potvynio, atsižadėsiu sa- 
vo sumanymo dėl kažkokio žydo riksmų ir vaitojimų? Turėk 
proto, seni, atsiskirk su dalim savo turtų. Jei nuo to ir per- 
nelyg suplonėtų tavo piniginė, tu sugalvosi, kaip ją pripildyti. 
O tokio gydytojo bei tokio vaisto, kuris užgydytų tavo apde- 
gusį kailį ir mėsą, kai tau teks pagulėti ant šių grotų, tikrai 
nėra. Sutik greičiau su mano pasiūlymu ir džiaukis, taip leng- 
vai ištrūkęs iš šio kalėjimo, iš kurio retas teišeina gyvas. Na, 
nebeaušinsiu daugiau burnos, kalbėdamas su tavim. Pasinink, 
kas tau brangiau: tavo auksas ar tavo kūnas ir kraujas. Kaip 
nuspręsi, taip ir bus. , 

— Tepadeda man Abraomas, Jokūbas ir visi mūsų giminės 
tėvai, — tarė Izaokas — Aš negaliu pasirinkti, nes neturiu kaip 
patenkinti jūsų besaikiškų reikalavimų. 

— Čiupkite jį, vergai — įsakė riteris —ir tegu jo protėviai 
padeda jam, kaip išmano! 

Vergai priėjo prie Izaoko, pastvėrė nelaimingąjį, pakėlė nuo 
aslos ir, laikydami už parankių, žiūrėjo į šeimininką, laukdami 
tolesnių įsakymų. Vargšas žydas žvilgčiojo jiems ir baronui 
į akis, vildamasis pastebėti nors kibirkštėlę gailesio, bet Eron 
de Befas žiūrėjo į jį su tokiu pat šaltu ir niauriu šypsuliu, su 
kokiu ir pradėjo šį žiaurų darbą, o laukiniuose saracėnų žvilgs- 
niuose tebuvo matyti lyg koks džiugus artėjančios pramogos 
lūkestis. Tada Izaokas žvilgtelėjo į įraitintą židinį, ant kurio 
buvo ruošiamasi jį guldyti, ir, įsitikinęs, kad jo kankintojas 
nepermaldaujamas, nebeteko viso ryžtingumo. 

— Aš sumokėsiu tūkstantį svarų sidabro, —- tarė jis ir, kiek 
patylėjęs, pridėjo: — žinoma, su savo tautiečių pagalba,. nes 
man teks kaip elgetai prašyti išmaldos prie mūsų sinagogos 
durų, kad galėčiau surinkti šitokią negirdėtą sumą. Kada ir kur 

aš turiu ją įmokėti? | 

— Šičia,— atsakė Fron de Befas.— Va čia tu ją sumokėsi — 
susversi T suskaičiuosi va ant šios 'aslos. Nejaugi manai, kad 
aš tave paleisiu, prieš gaudamas išpirką? 

— O kis man užtikrins, kad atgausiu laisvę, kai išpirka bus 
sumokėta? — paklausė Izaokas. 

— Užteks normanų bajoro žodžio, tu lupikautojau,-— atsakė 
Fron de Befas,— normanų bajoro garbė grynesnė už visą tavo 
giminės auksą ir sidabrą. 

— Meldžiu atleisti, kilnusis riteri,— baugiai tarė Izaokas,— 
bet kodėl aš turiu pasikliauti vien jūsų žodžiu, jei jūs manim 
nė truputėlio nepasitikite? 

— O todėl, žyde, kad 1lau nieko kito nebelieaka,— atsakė 
griežtai riteris. — Jei būtum šiuo momentu savo lobių kamba- 
ry, Jorke, ir aš ateičiau pas tave prašyti, kad paskolintum še- 
kelių, tavo reikalas būtų paskirti skolos grąžinimo terminą ir 
laidavimo sąlygas. Bet šičia mano namai. Tu mano valioje, ir 
aš nebekartosiu sąlygų, kuriomis grąžinsiu tau laisvę. 

Izaokas gailiai suvaitojo. 

— Grąžindamas laisvę man,— tarė jis — grąžink visiems, su 
kuriais kartu keliavom. Jie niekino mane kaip žydą, bet vis 
dėlto pasigailėjo manęs, bejėgio senio, dėl manęs sugaišo ke- 
lionėje, todėl ir juos ištiko ta pati nelaimė. Be to, gal jie šiek 
tiek prisidės ir prie mano išpirkos. 

— Jei turi galvoje tuos saksų stuobrius, tai žinok, kad iš 
jų bus reikalaujama kitokios išpirkos, negu iš tavęs, — atrėžė 
Fron de Befas— Ir žiūrėk, žyde, tik savęs, o svetimais nesi- 
rūpink! | 

— Tai tu,— tarė Izaokas, — paleidi laisvėn tik mane ir mano 
sužeistąjį draugą? 

— Nejaugi aš turėsiu dusyk kartoti Izraelio sūnui, — sušuko 
Fron de Befas,— kad žiūrėtų, kas jam priklauso, o į svetimus 
reikalus nesikištų? Jei jau apsisprendei, tai mokėk išpirką, ir 
kuo greičiausiai. 

— Klausyk,— tarė žydas, — kad gautum tą išpirką, kurios iš 
menęs reikalauji, pamindamas. ..— nutilo jis, bijodamas už- 
rūstinti nuožmųjį normaną. 

Bet Fron de Befas tiktai nusijuokė ir pats pasakė tai, ką žy- 
das bijojo ištarti. 

— Pamindamas savo sąžinę, — norėjai pasakyti, Izaokai? Ko 
gi tu nutilai?į Aš juk sakiau, kad esu protingas žmogus ir mo- 
ku kantriai klausytis priekaištų iš pralaimėjusios pusės met ta- 
da, kada pralaimėjusis yra žydas. Bet tu nebuvai toks kantrus, 
Izaokai, paduodamas skundą prieš Žaką Ficdotrelį už tai, kad 

pavadino tave siurbėle ir lupikautojų, kai savo lupikavimu 
įstūmei jį į visišką skurdą. 

— Prisiekiu talmudu,— sušuko žydas,— jūsų prakilnybė klys- 
ta: Ficdotrelis užsimojo ant manęs durklų mano paties kamba- 
ryje už tai, kad paprašiau sugrąžinti man skolą. Skola turėjo 
būti sumokėta jau prieš velykas. 

— Na, man vis vien, — tarė Fron de Befas,— man svarbu, ika- 
da aš gausiu savo sidabrą. Kada gi pristatysi šekelius, Izaokai? 

— Tegu "mano duktė Rebeka nuvysta į Jorką,— atsakė 
Izaokas — saugoma jūsų tarnų palydos, kilnusis riteri, ir po 
tiek laiko, kiek reikia raiteliui atgal iš ten sugrįžti, pinigai bus 
čia pristatyti, ir jūs galėsite juos susverti va čia ant aslos. 

— Tavo duktė? — tarė Fron de Befas lyg nustebęs.— Dieva- 
ži, Izaokai, gaila, kad aš to nežinojau. Aš maniau, kad ta juod- 
bruvė mergaitė — tavo sugulovė, ir atidaviau ją už tarnaitę 
serui Brianui de Bua-Gilberui. . 

Klyksmas, kuris išsiveržė Izaokui iš krūtinės, kai riteris iš- 
tarė šiuos žodžius, nuaidėjo visuose skliauto ikampuose ir taip 
nustebino abu saracėnus, kad tie net paleido iš rankų nelaimin- 
gąjį žydą. Jis pasinaudojo tuo ir, parpuolęs ant žemės, apka- 
bino Fron de Befo kelius. 

— Sere riteri—tarė jis— imk visa tai, ko pareikalavai, 
imk dešimteriopai daugiau, atimk man viską, padaryk mane 
elgeta. Arba nusmeik mane durklu, sudegink šioje ugnyje, bet 
tik pasigailėk mano dukters, paleisk ją be nuoskaudos! Var- 
dan tos moters, kuri tave pagimdė, maldauju — neatimk garbės 
beginklei mergaitei. Jinai gyvas mano mirusios Rachelės pa- 
veikslas! Neišplėšk vienišam našliui vienintelės jo paguodos! 
Nejaugi tu norėtum, kad pats tėvas gailėtųsi, jog vienturtė jo 
duktė neguli šalia motinos savo sentėvių rūsyje? 

— Gaila — tarė normanas, trupučiuką lyg ir susigraudinęs,— 
gaila, kad anksčiau to nežinojau. Aš maniau, kad jūsų tautos 
žmonės nemyli daugiau nieko, tik savo pinigų maišus. 

— Negalvok taip blogai apie mus, nors mes ir žydai, — tarė 
Izaokas, skubėdamas pasinaudoti tariamos užuojautos momen- 
tu— Juk ir užguita lapė, ir nukamuota laukinė katė myli savo 
jauniklius, taip ir paniekinti, persekiojami Abraomo palikuonys 
myli savo vaikus. 

— Sakysim, kad taip — tarė Fron de Befas,— ateity žino- 
siu, Izaokai. Bet dabar jau vėlu. Aš nebegalių pakeisti to, kas 

jau atsitiko arba teri atsitikti. Aš daviau žodį savo ginklo drau- 
gui, o žodžio nekeisiu ir dėl dešimties žydų su dešimtimi žy- 
daičių priedo. Be to, kodėl gi tu galvoji, kad mergaitei atsitiks 
nelaimė, jei ji teks Bua-Gilberui? 

— Būtinai atsitiks! — sušuko Izaokas, sielvartingai grąžyda- 
mas rankas— Ko gi kito galima laukti iš tamplieriaus, jei ne 
nuožmumo vyrams ir negarbės moterims! 

— Niekingas nekrikšte! — tarė Fron de Befas, žybtelėjęs aki- 
mis ir galbūt nudžiugęs, kad rado dingstį pykčiui, — nedrįsk 
įžeidinėti šventojo Siono šventovės ordino! Galvok greičiau, 
kaip sumokėti išpirką, kitaip užkimšiu tau burną! 

— Plėšike, niekše! — suriko žydas.— Nieko aš tau neduosiu! 
Nė vieno sidabrinio penso negausi iš manes nė pamatyti, kol 
nesugrąžinsi man dukters nenuskriaustos ir nepažemintos! 

— Ar tu proto netekai, žyde?— griežtai tarė normanas.— Ar 
gal tavo kūnas ir kraujas užkerėti, kad nesibijo įkaitintos ge- 
ležies ir verdančios alyvos? 

— Man vis vien! — sušuko žydas, dėl dukters puolęs į bai- 
siausią neviltį — Daryk man pačiam, ką tik nori. Duktė — taip 
pat-mano kūnas ir kraujas, ir tūkstantį kartų brangesnis už tą 
seną mano kūną, kurį tu žadi nukankinti. Nematysi tu mano 
sidabro! Nė vieno sidabrinio pinigėlio aš tau neduosiu, nors 
nuo jo priklausytų išganymas prakeiktos tavo sielos, pasmerk- 
tos amžinai prapulčiai už nusikaltimus. Imk mano gyvybę, jei 
nori, ir paskui pasakok, kaip žydas, jokių kankynių nepaisy- 
damas, mokėjo apvilti krikščionį. . 

— Pažiūrėsime,—tarė Pron de Befas,— prisiekiu palaimintu 
kryžium, kuriuo bjaurisi tavo prakeiktoji giminė, kad paragau- 
si ir ugnies, ir plieno. Nurenkite jį, vergai, ir pririškite gran- 
dinėmis prie grotų. 

Nors senis vis dėlto priešinosi, saracėnai nutraukė nuo jo 
viršutinius drabužius ir buvo jau benorį visiškai jį nurengti, 
bet staiga suskambėjo trimito garsai ir pasikartojo trissyk taip 
smarkiai, kad pasiekė net požemio gelmes. Tuo pačiu momentų 
pasigirdo balsai, šaukią Redžinaldą Fron de Befą. Nenorėda- 
mas būti užtiktas prie šitokio pragariško darbo, nuožmusis ba- 
ronas liepė vergams vėl aprengti žydą ir drauge su jais išėjo 
iš kalėjimo, palikdamas Izaoką dėkoti dievui už išgelbėiimą ar 
raudoti dėl nelaimingos dukters likimo. 

XXIII skyrius 


Bet jei -jausmingi, švelnūs mano žodžiai 
Palenkti neįstengs man jūs širdies, 

Tada aš kaip karys, — ne mylimasis — 
Jėga priversiu jus pamilt mane. 


Šekspyras, „Du veroniečiai“ 


Kambarys, į kurį sargybiniai įvedė ledi Roveną, buvo 
įrengtas su aiškia pretenzija į puošnumą ir prabangą. Skiriant 
jai šį kambarį, matyt, buvo norėta ypatingai ją pagerbti ir pa- 
rodyti didesnį atidumą, negu kitiems belaisviams. Tačiau Fron 
be Befo žmona, kuri anksčiau gyveno šitame kambaryje, buvo 
jau seniai mirusi, ir negausūs papuošimai, padaryti pagal jos 
skonį, spėjo jau gerokai aptriušti. Apmušalai vietomis karojo 
atplyšę nuo sienų, kitur jie buvo saulės išblukinti ar nugeltę 
ir sudūlėję iš senumo. Tačiau, nors šitaip apleistas ir nuskaręs, 
šis kambarys buvo vienintelė pilyje vieta, tinkama saksų pa- 
veldėtojai apgyvendinti. Šičia ji ir buvo palikta spėlioti, kas 
jos laukia, kolei šios gėdingos dramos aktoriai ruošėsi vaidinti 
savo vaidmenis. O šiuos vaidmenis paskirstė suėję pasitarti 
Redžimaldas Fron de Befas, de Brasi ir tamplierius. Jie ilgai 
ir karštai ginčijosi dėl visokeriopo pelno, tenkančio kiekvie- 
nam iš šio akiplėšiško sumanymo, ir pagaliau išsprendė belais- 
vių likimą. 

Apie vidurdienį de "Brasi, kuris ir buvo suplanavęs visą šį 
žygį, įėjo į ledi Rovenos kambarį, ketindamas įvykdyti savo 
kėslus — laimėti jos ranką ir kraitį. 

Buvo matyti, kad jis ne visą laiką sugaišo, tardamasis su sa- 
vo bendrininkais, nės spėjo pasipuošti pagal paskutinę tų laikų 
madą. Žaliasis durtinis ir kaukė buvo padėti į šalį, ir jo ilgi 
tankūs plaukai krito vešliomis garbanomis ant prabangaus, 
kailiais apvedžioto apsiausto. Barzdą jis buvo švariai nusisku- 
tęs. Tunika siekė žemiau kelių, o diržas, prie kurio kabojo sun- 
kus kalavijas, buvo išsiuvinėtas auksu ir susegtas auksine sag- 
timi. Mes jau minėjome, koks prašmatnus buvo anų laikų ma- 
dingas apavas, o Moriso de Brasi pusbačių galiukai, pakelti į 
viršų ir išriesti kaip avino ragai, būtų galėję gauti. pirmąjį pri- 
zą madingiausių varžybose. Šitoks buvo anų laikų dabitos apda- 
ras, o šiuo atveju jis atrodė dar gražesnis dėl paties riterio 

gražios išvaizdos ir laikysenos, kuri buvo kupina dvariškiui bū- 
dingo grakštumo ir kario tiesumo. 

Jis pasveikino ledi Roveną, nusiėmęs aksominę kepuraitę, 
ipapuoštą auksine sage su arkangelo Mykolo atvaizdu, ir grakš- 
čiu rankos mostu pakvietė ją sėsti. O kadangi ji vis stovėjo, 
riteris nusimovė dešinės rankos pirštinę ir jau norėjo privesti 
ją prie krėslo. Tačiau ledi Rovena“ mostu atsisakė. nuo šios 
mandagios paslaugos ir tarė: : 

— Jei aš esu savo ikkalintojo akivaizdoje, sere riteri — 0 šio- 
mis aplinkybėmis negaliu kitaip galvoti — kalinei dera stovint 
išklausyti nuosprendį dėl savo likimo. 

— Deja, žavioji Rovena,— atsakė de Brasi — jūs ne kalintojo, 
bet savo belaisvio akivaizdoje. Jūsų gražiosios akys turi ištarti 
nuosprendį pačiam de Brasi. 

— Aš jūsų nepažįstu, sere,— tarė ledi, iškėlusi galvą su visu 
įžeistos aul:štakilmės gražuolės išdidumu— aš jūsų nepažįs- 
tu, o tasai įžūlus familiarumas ir kreipimasis į mane trubadūrų 
žargonu neatperka to, kad pasielgėte kaip plėšikas. 

— Jūsų grožis prįvertė mane pasielgti be deramos pagaIr- 
bos tai, kurią išsirinkau savo širdies karaliene ir savo akių 
kelrode žvaigžde. 

— Sakau jums dar kartą, sere riteri, kad aš jūsų nepažįstu 
ir kad nė vienas vyras, nešiojąs riterio grandimę ir pentinus, 
neprivalo šitokiu būdų primesti savo draugijos beginklei damai. 

— Kad jūs manęs nepažįstate,— tarė de Brasi —tai iš tikrų- 
jų mano nelaimė, tačiau leiskite man tikėtis, kad de Brasi var- 
das nelieka nepaminėtas, kada menestreliai bei šaukliai šlovina 
riterių žygius turnyre ir mūšio lauke. 

— Tai tegu menestreliai bei šaukliai ir šlovina jus, sere rite-. 
zi — tarė Rovena.— Jiems tai geriau pritinka, negu jums pa- 
„čiam. Sakykit, kas iš jų jamžins dainoje ar raštuose atmintiną 
šios nakties užpuolimą, kai buvo nugalėtas senis su baugių tar- 
nų saujele, ir tą nugalėtojui tekusį grobį — nelaimingą mergai- 
tę, varu nugabentą į plėšikų pilį? , 

— Jūs neteisi, ledi Rovena,— atsakė riteris, suglumęs kram- 
tydamas lūpas; dabar jis prabilo daug natūraliau, be pirmykš- 
čio dirbtinio meilumo,-——- jūsų širdies nedegina aistra, todėl ne- 
norite pateisinti kito žmogaus aistros, nors ji būtų jūsų grožio 
sužadinta, 

— Aš.jjus prašau, sere riteri— tarė Rovena,— mesti šias kal- 
bas, kurias yra nuvalkioję keliaujantieji menestreliai ir kurios 
nepritinka riterių ir bajorų lūpoms, Aš iš tiesų turėsiu atsisėsti, 
nes jūs, matyt, niekada nebaigsite tų banalybių, kokių kiek- 
vienas gatvės juokdarys tiek moka, kad iki pat kalėdų neišsa- 
kytų. 

— Tšdidžioji ledi; —— su apmaudu tarė de Brasi, matydamas, 
kad į visą jo įmantrų meilinimąsi ji atsako tik panieka — išdi- 
džioji ledi, aš jums įrodysiu, kad ir mano išdidumas ne mažes- 
nis už jūsų. Žinakit, kad aš pasipiršau "kaip tik tuo būdu, kuris 
atitinka jūsų charakterį. Tokį lengviau nugalėti su ginklu ran- 
koje, negu švelniais ir mandagiais žodžiais pagal visų priimtus 
papročius. 

— Švelnūs žodžiai — tarė Rovena,—- kuriais dangstomi stor- 

žieviški darbai — tai riterio diržas, apjuosęs niekingo vergo 
liemenį. Aš nesistebiu, kad tvardytis jums sunku, — verčiau bū- 
tumėt pasilikęs plėšiko apdarą ir jo šnektą, užuot plėšikų dar- 
bus dangstęs švelniomis manieromis ir mandagiais žodžiais. 
.„— Jūs gerai patariat — tarė normanas.— Taigi drąsia kalba, 
kuri geriausiai pateisina drąsų darbą, sakau: tu arba visai ne- 
išeisi iš šios pilies, arba išeisi kaip Moriso de Brasi žmona. Aš 
nesu pratęs, kad kas užkirstų kelią mano kėslams, ir normanų 
bajorui nėra reikalo teisintis prieš saksę, kuriai jis daro garbę 
pasipiršdamas. Tu išdidi, Rovena, ir tuo dar labiau tinki būti 
mano žmona. Kokiu gi kitu būdu galėtum iškilti į tokią aukštą 
ir garbingą vietą, į kokią tave iškels santuoka su manim? 
Kaipgi kitaip tu išsigelbėsi iš to gyvenimo menkame kaimiška- 
me tvarte, kur saksai miega kartu su kiaulėmis, vieninteliu 
savo turtu? Kaipgi kitaip užimsi tau deramą garbingą vietą tarp 
tų žmonių, kurie Anglijoje pasižymi grožiu ir galia? 
— Sere rTiteri — atsakė Rovena,— tasai tvartas, kurį su tokia 
panieka paminėjote, buvo man saugi prieglauda nuo pat kūdi- 
kystės dienų. Tikėkite manim, jei kada nors jį paliksiu, tai tik 
su tokiu žmogum, kuris neniekins namų, kur aš buvau užau- 
ginta ir išauklėta. 

:— Aš numanau jūsų mintį, ledi, — tarė de Brasi — nors jūs 
galbūt tariatės perdaug neaiškiai ją išreiškusi, kad galėčiau 
suprasti. Bet nesvajokite, kad Ričardas Liūtaširdis sugrįš kada 
į savąjį sostą. Dar mažiau įtikėtina, kad Vilfredas Aivenhas 
atsivestų jus prie sosto, kur būtumėt priimta kaip karaliaus 

numylėtinio žmona. Mano pasiryžimo negali paveikti mintis 
apie šią vaikišką ir beviltišką aistrą. Žinokite, ledi, kad tasai 
varžovas kaip tik dabar yra mano rankose, ir nuo manęs pri- 
klauso, ar apie jo buvimą šioje pilyje pranešiu Fron de Befui, 
kurio pavydas bus jam labiau pražūtingas už manąjį. 

— Vilfredas šičia?— tarė paniekinamai ledi Rovena.— Tai to- 
kia pat tiesa, laip ir tai, kad Fron de Belas — jo varžovas. 

De Brasi atsidėjęs į ją pažiūrėjo. 

— Argi tu iš tikiųjų būtum apie tai nežinojusi? — tarė jis.— 
Negi nežinojai, kad Izaoko neštuvuose buvo nešamas Vilfredas 
Aivenhas? Pritinkamas keliavimo būdas kryžiuočiui, pasišovu- 
siam savo nenugalima ranka išvaduoti šventąjį karstą! — Ir jis 
paniekinamai nusijuokė. 

— Bet jeigu jis čia ir būtų — tarė Rovena, prisiversdama kal- 
bėti abejingai, nors visa drebėjo, baisingų nuojautų apnikta— 
dėl ko turėtų varžytis su Fron de Befu, ir ko turėtų bijoti, iš- 
skyrus laikiną įkalinimą šioje pilyje, iš kur bus paleistas už įš- 
pirką, kaip kad paprastai esti riterių tarpe? 

— Nejaugi ir tu, Rovena,— tarė de Brasi,— kaip ir visos mo- 
terys, galvoji, kad pasaulyje nebėra dėl ko daugiau varžytis, 
kaip tik dėl jūsų grožio? Argi nežinai, kad turtų ir garbės troš- 
kimas sukelia ne mažesnį pavydą kaip ir meilė? Mūsų šeimi- 
ninkas, Fron de Befas, gins savo teises į turtingą Aivenho dva- 
rą su tokiu pat uolimu ir įkarščiu, su kokiu varžytųsi dėl ko- 
kios nors mėlynakės mergaitės. Bet nusišypsok, pažiūrėk pa- 
lankiai į mano piršlybas, ir sužeistam riteriui nebereikės bijoti 
Redžinaldo Fron de Befo. Priešingu atveju tau teks jo gedėti, 
nes jis Tankose žmogaus, kuris nepažįsta gailestingumo. 

— Išgelbėkit jį dėl dievo meilės! — tarė Rovena, netekdania 
viso savo tvirtumo ir su siaubu galvodama apie gresiantį jos 
mylimajam pavojų. 

-— Tą aš galiu ir padarysiu, — atsakė de Brasi.— Kai Rovena 
sutiks būti de Brasi žmona, kas tada išdrįs pakelti ranką prieš 
jos giminaitį jos globėjo sūnų, vaikystės draugą? Bet tik už 
savo meilę gali nupirkti jam išgelbėjimą. Aš nesu toks kvai- 
lys, kad gelbėčiau gyvybę žmogui, kuris gali tapti laimingu 
mano varžovu. Pasistenk mane palenkti, ir jis bus išgelbėtas. 
Bet jei nenorėsi šitaip pasielgti, Vilfredas mirs, o tu vis tiek 
nepasidarysi laisvesnė. 

— Šaltame jūsų kalbos atvirume,— tarė Rovena— esama 
kažko, kas nesiderina su siaubinga jos prasme. Aš netikiu, kad 
jūsų kėslai būtų tokie pikti ir kad jūsų galybė būtų tokia di- 
delė. 

— Na; tai džiaukis tąja viltim, kol įsitikinsi jos netikru- 

mu,-—— tarė de Brasi.— Tavo mylimasis guli sužeistas šioję pi- 
lyje. O jis stovi kaip kliūtis tarp Fron de Befo ir to, kas Fron 
de Befui brangiau už <garbę ir grožį“ Ką jam reiškia vienu 
durklo ar ieties smūgiu pašalinti šią kliūtį? O jeigu Fron de Be- 
fas ir nesiryžtų šitaip atvirai pasielgti, tai užteks tik gydytojui 
apsirikti, paduodant vaistų, ar slaugei ištraukti ligoniui iš po 
galvos priegalvį, ir tatai įvyks be kraujo praliejimo. Vilfredas 
dabar tokioje būklėje, kad ir nuo to gali numirti. Sedrikas taip 
pat. .. 
.— Ir Sedrikas taip pat. ..— pakartojo Rovena.— Mano kilnu- 
siš, didžiadvasis globėjas. Aš nusipelniau ištikusios mane ne- 
laimės, jei galėjau užmiršti Sedriko likimą, galvodama apie jo 
sūnų. | 

-— Sedriko likimas -taip pat priklauso nuo tavo apsisprendi- 
mo,— tarė de Brasi — tad patariu gerai apie tai pagalvoti. 

Iki šiol Rovena laikėsi nepajudinamai tvirtai, mat, nenumanė, 
kad pavojus toks rimtas ir neišvengiamas. Iš prigimimo ji bu- 
vo švelni ir drovi, tačiau dėl auklėjimo buvo pasidariusi griež- 
tesnė, Visų pataikaujama ir lepinama, jinai įsigijo drąsos ir sa- 
vikliovos. Ji neįsivaizdavo, kad būtų galima pasipriešinti jos 
valiai arba neįvykdyti jos prašymo ar noro. Tačiau po tąja 
didinga jos savikliova slypėjo švelni ir jautri siela. Todėl, kai 
ledi Roveną ištiko nelaimė, kai baisūs pavojai ėmė grėsti jai ir 
jos artimiesiems ir kai jos valia susidūrė su tvirto, ryžtingo ir 
negarbingo žmogaus valia, ji neteko visos savo drąsos ir sa- 
vikliovos,. 

Ji apsidairė aplinkui, tarytum ieškodama pagalbos, kelissyk 
suaimanavo ir, pakėlusi į dangų sunertas rankas, paplūdo 
karštomis nenumalšinamo sielvarto ašaromis. Neįmanoma buvo 
žiūrėti į šios žavios būtybės širdgėlą ir jos neužjausti. Ir de 
Brasi susijaudino, nors buvo labiau sumišęs, negu susigrau- 
dinęs. Jis vaikštinėjo pirmyn ir atgal po kambarį, veltui mė- 
gindamas suraminti įbaugintą merginą ir svarstydamas, ką da- 
bar daryti. : 


„Jeigu aš,— galvojo jis, — susigraudinsiu dėl šios merginos 
ašarų, kas man atlygins už visas pražuvusias puikias viltis, dėl 
kurių ryžausi šitaip rizikuoti? Negana to, dar tyčiosis princas 
Džonas su savo linksmais bendrais. Ir vis dėlto jaučiuosi ne- 
tinkąs pasirinktam vaidmeniui. Negaliu abejingai žiūrėti į tą 
žavųjį veidą, nukamuotą širdgėlos, į tas nuostabias akis, skęs- 
tančias ašarose. Geriau jau ji būtų išlaikiusi savo pirmykštį iš- 
didumą arba aš turėčiau bent dalį Fron de Befo kietaširdiš- 
kumo.“ 

Šių minčių jaudinamas, jis vis tebemėgino suraminti melai- 
mingąją Roveną, aiškindamas jai, kad kol kas dar nesą jokio 
pagrindo šitaip nusiminti. Bet šias jo kalbas staiga pertraukė 
skamibūs rago garsai, nutraukę ir kitų pilies įnamių veiksmus. 
De Brasi iš visų turbūt mažiausiai nusiminė, kad buvo sutruk- 
dytas, nes jo pašnekesys su ledi Rovena pakrypo tokia link- 
me, kad jam lygiai sunku Ibuvo tiek laikytis savo Kėslų, tiek 
ir jų atsisakyti. 


XXIV skyrius 


Kaip liūtas nuotaką laimėsiu ašėn. 
i Duglas 

Kolei mūsų čia atvaizduotos scenos vyko įvairiose pilies da- 
lyse, žydaitė Rebeka tolimame ir nuošaliame bokšte laukė išsi- 
sprendžiant savo likimo. Čia ją atvedė du tarnai su kaukėmis, 
ir čia ji susidūrė akis į akį su sena ragana, kuri verpdama niū- 
niavo saksišką dainą į taktą su besisukančia asloje verpste. Re- 
bekai įeinant, senė pakėlė galvą ir nužvelgė gražiąją žydaitę 
su tuo piktu pavydu, su kuriuo senatvė ir bbjauris žvelgia į 
jaunystę ir grožį. 

— Nešdinkis iš čia, senoji svirple! — tarė vienas iš tarmnų.— 
Taip įsakė mūsų kilnusis šeimininkas. Palik šį kambarį šaunes- 
mei už tave viešniai. 

— Taip — suniurzgė senė, — štai tau ir atlyginimas už tarny- 
bą. Kitąsyk vieno mano žodžio pakakdavo geriausiam iš jūsų 
nusodinti nuo balno ir pavaryti iš tarnybos. O dabar man pa- 
čiai tenka nešdintis, pirmam pasitaikiusiam tamui įsakius. 

— Nėra čia ko daug šnekėti, Urfrida— tarė antrasis tar- 
nas, —stokis ir eik lauk! Ponų įsakymus reikia greitai vykdyti. 
Matei ir tu gerų dienelių, bet dabar jau tavo saulutė nusileido. 
Tu dabar nelyginant senas kovos arklys, paleistas ganytis į 
sausus šilojus. Gerai kkitąsyk šuoliavai, o nūnai Tistele bindzink, 
ir tai bus gerai. Na, nešdinkis greičiau! 

— Kad jūs nematytumėt šviesios dienos! — tarė senė.— Kad 
judu abu pastiptumėte kaip šunys būdoje! Tegu nelabasis iš- 
narsto mano sąnarius, jeigu aš išeisiu iš savo kambario, nepa- 
baigusi verpti kuodelio! . 

— Na, tai aiškinkis pati šeimininkui, sena ragana,— atsakė 
tarnas ir išėjo su savo draugu, palikdamas Rebeką su sene. 

— Kokius čia pragaro darbus jie vėl bus sugalvoję?— mur- 
mėjjo senė sau panosėje, piktomis akimis skersakiuodama į Re- 
beką.— Tiesą sakant, tai nesunku numanyti: gražios aikutės, 
juodos garbanos, oda kaip baltas popierius. Taip, lengva at- 
spėti, kam ji čia atvesta į šį nuošalų bokštą. Čia tavo kaimy- 
nės tebus vien pelėdos, gražuolėle. Į tavo šauksmus bus at- 
kreipta ne daugiau dėmesio (kaip į jų ūbavimą. Svetimšalė, ro- 
dos, — kalbėjo ji toliau, nužvelgusi Rebekos apdarą.— Iš kokio 
krašto? Saracėnė? Ar egiptietė? Kodėl gi neatsakai? Jei moki 
verkti, tai gal moki ir kalbėti. 

— Nepyk, močiute, — tarė Rebeka. 

— Ne, daugiau nė klausti nereikia — tarė Urfrida,— žydai- 
tę iš kalbos tuojau pat pažinsi. 

— Būk tokia gera,— tarė Rebeka,— pasakyk, kas manęs lau- 
kia, taip varu čia atgabentos — gal jie ketina mane nužudyti, 
kad išpažįstu žydų tikėjimą? Jeigu taip, tai aš su džiaugsmu 
atiduosiu už jį savo gyvybę. 

— Gyvybę, meilute!-—- atsakė senė.— Koks jiems malonumas 
atimti tau gyvybę? Ne, tikėk manim, tavo gyvybei negresia pa- 
vojus. O pasielgs jie su tavimi taip, kaip elgėsi ir su kilmin- 
gomis saksėmis. Argi žydaitė skųstųsi tuo likimu, kuris buvo 
pakankamai geras sakseiį Pažiūrėk į mane: ir aš buvau jauna, 
ir dukart gražesnė už tave, kada Fron de Befas, šio Redžinaldo 
tėvas, su savo normanais šturmu paėmė šią pilį. Mano tėvas 
ir septyni jo sūnūs atkakliai gynė savo būstinę. Nebuvo nei 
vieno kambario, nei vienų laiptų, ikur nebūtų buvę slidu nuo 
pralieto kraujo. Jie žuvo, mirė visiteli, ir nespėjo jų kūnai at- 

šalti, jų kraujas išdžiūti, o aš tapau paniekinta jų nugalėtojo 
auka. 

— Argi negalima kaip nors išsigelbėtiį Argi aš negalėčiau 
kokiu nors būdu pabėgti iš čia? — paklausė Rebeka— Aš dos- 
niai, labai dosniai atsilyginčiau tau už pagalbą! 

— Nė negalvok apie tai, — tarė senė.— Išvaduoti iš čia gali 
tik mirtis, o mirtis ilgai ilgai neateina, — pridėjo ji, linguodama 
žilą galvą.— Viena tėra paguoda — galvoti, kad po mūsų mir- 
ties kiti bus tokie pat nelaimingi, kaip mes kad buvome. Na, 
lik sveika, žydaite! Žydaitė ar krikščionė — tavo likimas bus 
toks pats, nes patekai į nagus tokiems žmonėms, kurie neturi 
nei gailesio, nei sąžinės. Lik sveikal Mano verpalas suverp- 
tas, o tavo dar tik prasideda. 

— Palauk, dėl dievo, palauk! — ėmė maldauti Rebeka.— Pa- 
silik čia! Plūsk mane, koneveik, tik neišeik! Man saugiau, kol 
tu čial 

— Nė pati dievo motina čia nieko neapsaugo— atsakė se- 
nė, rodydama į nevykusiai iškaltą mergelės Marijos statulą. — 
Štai šičia ji stovi — pamatysi, ar ji tave išgelbės nuo tavo li- 
kimo. 

Tai tarusi jinai išėjo, piktdžiugiškai šypsodamasi. Išėjusi už- 
sklendė duris, ir Rebeka dar ilgai girdėjo, kaip, leisdamasi sta- 
čiais laiptais, ji keikė juos už statumą. 

Rebekai grėsė daug baisesnis likimas, negu ledi Rovenai. 
Turtinga saksų paveldėtoja vis turėjo pagrindo tikėtis šiek tiek 
mandagesnio elgesio, bet kokio atjautimo ir kokių mandagumų 
galėjo laukti persekiojamos tautos mergina? Tačiau žydaitė 
buvo pranašesnė prigimtu savo valios tvirtumu ir pastabių 
protu. Toji prabanga, kurią ji matė savo tėvo ir kitų turtingų 
žydų namuose, netrukdė jai aiškiai suvokti, kokia netvirta ir 
pilna pavojų jos tautos būklė. Nelyginant Damoklas aname 
garsiame pokylyje Rebeka tarp visų turtų tolydžio regėjo 
kardą, kybantį ant plaukelio virš jos tautiečių galvų. Šita nuo- 
jauta išmokė ją sveikai protauti ir sušvelnino jos būdą, kuris 
kitomis sąlygomis „būtų galėjęs tapti išdidžiu ir atkakliu. 

Dėl tėvo pavyzdžio ir jo pamokymų Rebeka buvo mandagi 
su visais, tik negalėjo taip pataikauti ir meilikauti, kaip jis, 
nes jai buvo svetimas bailumas. Jos elgesyje buvo po lygiai 
išdidumo ir nuolankumo, tarsi išreiškiančių jos nusilenkimą 
tom sunkiom aplinkybėm, kuriose buvo dėl priklausymo pa- 

niekintai tautai, bet kartu rodančių jos žinojimą, kad yra verta 
aukštesnės padėties, negu ta, kurią jai skyrė despotiška reli- 
ginių prietarų valia. 

Visų pirma ji atidžiai apžiūrėjo kambarį ir suprato, kad 
veltui tikėtųsi iš čia pabėgti. Kambaryje nebuvo jokių slaptų 
durų; įrengtas tarp storų nuošalaus bokšto sienų, jis, matyt, ne- 
turėjo susisiekimo su kitomis pilies patalpomis. Iš vidaus nebuvo 
galima durų nei užrakinti, nei užsklęsti. Vienintelis langas ati- 
daromas į aikštelę virš: dantytos sienos. Bet toji aikštelė bu- 
vo lyg koks balkonas, aptvertas parapetu su ambrazūromis. 

Tuo būdu Rebekai beliko tik pasikliauti kantrybe ir nar- 
sumu. 

Kalinė krūptelėjo ir išblyško, išgirdusi ant laiptų žingsnius. 
Durys tykiai atsidarė, ir aukštas vyras, apsirengęs kaip ir visi 
plėšikai, buvę jos nelaimės priežastimi, palengvėle įėjo į kam- 
barį ir uždarė duris. Užsmaukta ant kaktos kepurė dengė viršu- 
tinę veido dalį. Apsigaubęs apsiaustu, jis tylomis stovėjo prieš 
Rebeką ir tarytum pats gėdijosi to, ką kėsinosi daryti, nemo- 
kėdamas surasti žodžių savo atėjimo tikslui paaiškinti. Paga- 
liau Rebeka pati ryžosi pradėti pokalbį. Ji atlišo plėšikui dvi 
brangias apyrankes ir karolius, kuriuos jau anksčiau buvo nu- 
siėmusi. 

— Imk, — tarė ji,— gerasis žmogau, ir, dėl dievo, pasigailėk 
manęs ir mano senojo tėvo. Tai brangūs daiktai, bet jie tik- 
menkniekiai, palyginus su tais, kuriuos tau duos mano tėvas, 
jei be skriaudos išleisi mus iš šios pilies. B 

— Gražioji Palestinos gėlele— atsakė plėšikas — šie rytų 
perlai ne baltesni už tavo dantis. Šitie deimantai žvilga, bet jie 
neprilygsta tavo akimis. Nuo to laiko, kai ėmiausi šio atšiau- 
raus amato, aš pasižadėjau visada labiau vertinti grožį, negu 
turtą. 

— Nežudyk savo sielos šitokia nuodėme, — tarė Rebeka — 
paimk /išpinką ir būk gailestingas! Auksas tau suteiks visoke- 
riopų malonumų, o nuskriaudęs mus tik jausi sąžinės priekaiš- 
tus. Mano tėvas mielai tau duos visko, ko tik tu paprašysi. 
Turėdamas pinigų, vėl užimsi vietą tarp dorų Žmonių, tau bus 
atleistos visos pirmykštės kaltės, ir nebereikės vėl nusi'kalsti. 

— Gerai pasakyta, — tarė plėšikas prancūziškai, — bet žinok, 
šviesioji lelija, kad tavo tėvas -pateko į sumanaus alchemiko 
rankas. Tasai alchemikas mokės paversti sidabru ir auksu net 

surūdijusias kalėjimo židinio grotas. Ganbusis Izaokas bus pa- 
šutintas tokiame katile, kuris išsunks iš jo viską, ką tik jis turi 
brangaus, ir be mano prašymo ar tavo maldavimų. O tavoji iš- 
pirka turi būti sumokėta grožiu ir meile. Jokio kito atsiskaity- 
mo aš nepripažįstu. 

— Tu ne plėšikas — atsakė Rebeka taip pat prancūziškai — 
nė vienas plėšikas neatsisakytų šitokių pasiūlymų. Nė vienas 
plėšikas šiame krašte nemoka kalbėti tavo kalba. Tu ne plėši- 
kas, bet normanas ir gal prakilnios giminės. Tad būk prakilnus 
ir savo darbais ir nusimesk šią baisią žiaurumo ir smurto 
kaukę! 

— O tu, kuri taip gerai moki spėti —ttarė Brianas de Bua- 
Gilberas, atskleisdamas nuo veido apsiaustą — esi nė paprasta 
Izraelio dukra, bet Endoro burtininkė, nors ir tokia jauna bei 
graži. Taip, aš ne plėšikas, žavioji Šarono rože. Aš žmogus, ku- 
ris yra labiau linkęs papuošti tavo rankas ir kaklą perlais bei 
deimantais, negu atimti tau šias gražmenas. 

— Tai ko gi tu nori nuo manęs, — tarė Rebeka, — jei ne tur- 
t02 Tarp mūsų negali būti nieko bendra: tu krikščionis, 0 aš 
žydė. Mūsų santuoka būtų lygiai neteisėta tiek pagal jūsų baž- 
nyčios, tiek ir pagal mūsų sinagogos įstatymus. 

— Visiškai teisingai — tarė tamplierius juokdamasis.— San- 
'tuoka su žyde! O ne, nors tai būtų ir pati Sabos karalienė! Be 
to, žinoki, gražioji Siono dukra: net jeigu pats krikščioniškiau- 
sias iš karalių man pasiūlytų savo krikščioniškiausios dukters 
ranką ir duotų kuo didžiausią kraitį, vis tiek negalėčiau jos 
vesti. Aš daviau įžadus nesusirišti santuokos saitais, tačiau aš 
myliu tave. Aš —tamplierius. Pažiūrėk — štai mano šventojo 
ordino kryžius. 

— Ir drįsti jį minėti šitokiu momentu! — sušuko Rebeka. 

— Jei aš taip darau,— tarė tamplierius— tai ko tau jaudin- 
tis? Juk tu netiki šiuo palaimintu mūsų išganymo simboliu. 

— Aš tikiu tuo, ko esu išmokyta,— atkirto Rebeka,— ir teat- 
leidžia man dievas, jei mano tikėjimas klaidingas. Bet koks gi 
jūsų tikėjimas, sere riteri, jeigu jūs, laužydamas iškilmingiau- 
sius savo įžadus, remiatės didžiausia savo šventenybe? 

— Tu labai iškalbingas pamokslininkas, o Siracho dukra! — 
tarė tamplierius.— Bet, mano gražusis teologe, tavo žydiški 
prietarai neleidžia tau matyti mūsų aukštų privilegijų. Santuo- 
ka būtų rimtas nusikaltimas tamplieriui, bet už smulkias nuodė- 

mėles aš beregint gausiu atleidimą artimiausioje mūsų ordino 
klausykloje. Saliamono šventovės gynėjams leidžiama mėgau- 
tis pramogomis, kurias yra apdainavęs išmintingiausias jūsų ka- 
ralius Saliamonas. 

— Jei tiktai tam skaitai šventąjį raštą — tarė žydaitė— kad 
rastumei jame pateisinimą savo ištvirkimui ir savivaliavimui, 
tai nusikalsti lygiai taip, kaip tas, kuris gamina nuodus iš svei- 
kiausių ir naudingiausių žolių. 

Tamplieriaus akys žybtelėjo pykčiu, išgirdus šį priekaištą. 

— Klausyk, Rebeka, — tarė jis, — iki šiol aš švelniai su tavim 
kalbėjau. Bet dabar kalbėsiu kaip nugalėtojas. Aš užkariavau 
tave savo lanku ir ietimi, ir pagal visų kraštų ir tautų įstaty- 
mus tu turi paklusti mano valiai. Aš neketinu atsisakyti nė per 
plauką savo teisių ir nepabijosiu jėga priversti tave, jei atstumi 
mano prašymus. 

— Pasitrauk,— tarė Rebeka,— pasitrauk ir išklausyk mane, 
prieš pasiryždamas daryti šitokią mirtiną nuodėmę! Žinoma, 
tu gali mane įveikti, nes dievas sutvėrė moterį silpną, paves- 
damas ją vyro globai. Bet aš pagarsinsiu, tamplieriau, tavo 
niekšybę visoje Europoje. Aš pasinaudosiu tavo brolių prieta- 
ringumų, nes gailestingumo iš jų mesulauksi. Kiekviena tavo 
ordino kapitula sužinos, kad tu kaip eretikas nusidėjai su žyde. 
Ir tie, kurie mesudrebės dėl tavo kaltės, vis dėlto apkaltins ta- 
ve, kam išniekinai kryžių, kurį mešioji, susidėdamas su mano 
tautos dukteria, 

— Kokia tu protinga, Rebeka! — sušuko tamplierius, puikiai 
suprasdamas, kad ji sako tiesą: jo ordino reguloje iš tiesų bu- 
vo nuostatų, kurie, grasindami sunkiomis bausmėmis, draudė 
panašius dalykus.— Tu labai protinga, bet pernelyg garsiai teks 
tau šaukti, jei norėsi, kad tavo balsas būtų girdimas už šios 
pilies sienų. O šioje pilyje gali verkti, vaitoti, šaukti pagalbos, 
kiek tik nori, vis vien į tavo šauksmus miekas neatsilieps. Vie- 
mas tau tėra išsigelbėjimas, Rebeka. Pasiduok savo li-imui ir 
priimk mūsų tikėjimą. Tada tu užimsi tokią vietą, jog ne viena 
dama ims pavydėti grožio if prašmatnumo tai, kurią geriau- 
sias iš narsiųjų tamplierių išsirinks savo mylimąja. 

— Pasiduoti likimui! — sušuko Rebeka. — Priimti tavo tikėji- 
mą! Ir koksai gi tas tikėjimas, jei globoja šitokį niekšą! Tu — 
geriausias iš tamplierių?! Niekingas riteris, sulaužęs priesaiką 

vienuolis! Aš niekinu tave, bjauriuosi tavimi! Abraomo dievas 
rodo man kelią net iš šio gėdos pragaro! 

Tai tarusi, ji atidarė grotuotą langą, išeinantį į viršutinę bokš- 
to aikštelę, užšoko ant parapeto ir sustojo ant jo krašto. Nesi- 
tikėjęs šitokio desperatiško poelgio, Bua-Gilberas nespėjo jos su- 
laikyti. Jis buvo bepuoląs prie jos, bet ji sušuko: 

— Pasilik vietoje, išdidusis tamplieriau, arba prieik, jei nori. 
Bet vienas tavo žingsnis artyn — ir aš šoksiu į bedugnę. Mano 
kūnas ištikš į šio kiemo akmenis, bet nebus tavo brutalumo 
auka. 

Tai sakydama, jinai pakėlė sunertas rankas, tartum melsdama 
dangų išganymo sielai. Tamplierius suabejojo ir, nors jo ne- 
palauždavo nei gailestis, nei ašaros, dabar pasidavė, susižavėjęs 
jos dvasios tvirtumu. 

— Nulipk,— tarė jis — Lipk žemyn, beprote, Prisiekiu žeme, 
jūra ir dangum, aš tau nepadarysiu jokios skriaudos. 

— Aš tavim netikiu, tamplieriau — tarė Rebeka, — nes paro- 
dei, ko vertos tavo ordino dorybės. Artimiausioje klausykloje 
tu būsi atleistas nuo priesaikos, duotos paniekintai žydų mer- 
ginai. 

— Tu neteisingai mane smerki! — karštai sušuko tamplie- 
rius.— Prisiekiu tau savo vardu, kryžiumi ant krūtinės, kardu, 
bajorišku savo sentėvių herbu! Prisiekiu, kad nedarysiu tau 
nieko pikta! Jei ne dėl savęs, tai nors dėl savo tėvo nulipk že- 
myn. Aš būsiu jam draugas, o šičia, šioje pilyje, jam reikia 
galingo draugo. 

— Deja, — tarė Rebeka, —-aš tai žinau. Bet ar galima tavimi 
pasitikėti? 

— Tegu mano herbas bus apverstas atvirkščiai, tegu bus vie- 
šai išniekintas mano vardas. — tarė Brianas de Bua-Gilberas— 
jei tu turėsi pagrindo manim nusiskųsti. Aš esu daug įstatymų 
peržengęs ir ne vieną priesaiką sulaužęs, bet savo žodžio ne- 
laužau niekada. 

— Na gerai, aš. tikiu tavim, — tarė Rebeka, nušo“ dama nuo 
parapeto ir atsistodama prie vienos iš ambrazūrų.— Aš stovėsiu.. 
čia, o tu stovėk ten, kur stovi. Bet jei žengsi nors vieną žingsnį 
link manęs, pamatysi, kad žydė greičiau atiduos savo sielą die- 
vui, negu savo garbę — tamplieriui. 

Rebekai šitaip kalbant, didingas ir narsus jos ryžtas teikė 
jos išvaizdai, balsui ir elgsenai tiek ikilnumo, kad ji atrodė 

beveik nežemiška būtybė. Jos žvilgsnis nesutriko, skruostai ne- 
pabalo šitokios staigios ir baisios mirties akivaizdoje, priešin- 
gai — mintis, kad jinai dabar jau pati savo likimo valdovė, 
skaisčiai nutvieskė jos veidą ir įžiebė naują spindesį akyse. 
Bua-Gilberas, išdidus ir narsus vyras, pagalvojo, kad jis dar 
niekada nėra matęs tokio įkvėpto ir didingo grožio. 

— Susitaikykim, Rebeka,— tarė jis. 

— Susitaikykim, jei nori,— atsakė Rebeka, — susitaikykim, 
bet tik per šitokį atstumą. 

— Tau jau nebereikia manęs bijoti, — tarė Bua-Gilberas. 

— Aš ir nebijau tavęs, — atsakė ji. — Man išeitį parodė tas, 
kuris pastatė šį aukštą bokštą, ir Izraelio dievas, todėl tavęs 
nebijau. 

- — Tu neteisingai smerki mane, — tarė tamplierius.— Prisie- 
kiu žeme, jūra ir dangum, tu smerki mane neteisingai! Aš iš 
prigimimo visai ne toks, kokį mane matai — atšiaurų, savanau- 
dį ir negailestingą. Moteris išmokė mane žiaurumo, todėl aš vi- 
sada ir keršijau moterims, bet ne tokioms, kaip tu. Išklausyk 
mane, Rebeka. Nė vienas riteris, kuris stojo su ietim kovon, ne- 
buvo labiau atsidavęs savo damai, kaip kad buvau atsidavęs 
savo mylimajai aš. Ji buvo nusigyvenusio barono duktė. Visas 
jų turtas buvo pusiau -apgriuvusi pilis, nederlingas vynuogy- 
nas ir keletas akrų nualintos žemės Bordo apylinkėje. Bet jos 
vardas tapo garsesnis už vardus daugelio mergaičių, kurių krai- 
čiui buvo skiriamos grafystės. Taip, — kalbėjo jis susijaudinęs, 
žingsniuodamas pirmyn ir atgal siaura aikštele ir tarytum uUž- 
miršęs Rebekos buvimą, — taip, mano žygiai, mano pergyventi 
pavojai, pralietas kraujas išgarsino Adelaidos de Montemar 
vardą nuo Kastilijos iki Bizantijos. Ir kaip ji man už tai atsi- 
lygino? Kai pas ją sugrįžau, parsinešęs brangia kraujo ir vargo 
kaina įsigytą garbę, ji buvo ištekėjusi už smulkaus Gaskoni- 
jos bajoro. O aš tikrai ją mylėjau ir žiauriai atkeršijau už 6u- 
laužytą ištikimybę. Bet mano kerštas brangiausiai atsiėjo man 
pačiam. Sulig 'ta diena aš atsisakiau gyvenimo ir visų. jo 
džiaugsmų. Niekada aš nepažinsiu namų židinio. Senatvėje ne- 
turėsiu sau šilto kampelio. Palaidos mane vienišą. Ir neliks po 
manęs ipėdinio, kuris nešiotų senovinį Bua-Gilberų vardą. Prie 
savo ordino viršininko kojų aš sudėjau visas savarankiškos 
veiklos teises ir atsisakiau nepriklausomybės. Tamplierius tiktai 

vardu ne vergas, o iš tikrųjų jis gyvena, veikia, kvėpuoja pa- 
gal kito valią ir įsakymus. 

— Ak,— tarė Rebeka —ir koks gi gali būti atpildas už ši- 
tokį visišką savęs atsižadėjimą? 

—- Galimybė keršyti, Rebeka, — atsakė tamplierius— ir lais- 
vas kelias siekti garbės. 

— Blogas atpildas— tarė Rebeka—už atsižadėjimą visų 
brangiausių Žmogaus teisių. 

— Nesakyk taip! — sušuko tamplierius.— Ne, kerštas — tai 
dievų džiaugsmas. Ir, jei tikėsim dvasininkais, šią teisę dievai 
pasiliko patys sau, nes ji pernelyg daug džiaugsmo suteiktų pa- 
prastiems mirtingiesiems. O garbė! Tai tokia pagunda, kuri gali 
sudrumsti žmogui net dangaus laimės ramybę. 

Jis kiek patylėjo, paskui vėl ėmė kalbėti. 

— Prisiekiu dievu, Rebeka, toji, kuriai mielesnė mirtis, ne- 
gu negarbė, turi turėti išdidžią ir tvirtą širdį. Tu privalai būti 
mano. Ne, nebūgštauk,— pridėjo jis-— tu pati turi sutikti kartu 
su manim puoselėti viltis ir siekius, aukštesnius už tuos, ku- 
Tiuos galima išvysti iš karališkojo sosto aukštybių. Iš lausyk 
mane, prieš atsisakydama, ir pagalvok, prieš atmesdama mano 
pasiūlymus. Tamplierius, kaip tu pasakei, neturi visuomeninių 
teisių ir galimybės savarankiškai veikti, bet jis yra narys galin- 
gos sąjungos, prieš kurią net sostai pradeda drebėti. O aš 
anaiptol ne paskutinis šio galingo ordino narys. Aš vienas iš 
jo vyresniųjų, ir vieną dieną man gali tekti grosmeisterio lazda. 
Tamplieriui negana užlipti monarchui ant sprando — kiekvie- 
nas sandalais avįs vienuolis gali tai padaryti. Ne, mūsų šar- 
vuotos kojos pakils sostų pakopomis, mūsų geležinės pirštinės 
išplėš skeptrus karaliams iš rankų. Net jūsų veltui laukiamo 
Mesijo karaliavimas nežada išblaškytoms jūsų giminėms tokios 
galybės, kokios siekia mano planai. Aš tik ieškojau sau artimos 
sielos ir ją atradau tavyje. žo 

— Ir tą sakai mano tautos moteriai! — Sušūko Rebeka — Ap: 
sigalvox! 

— Neatsikalbinėk,— pertraukė ją tamplierius,— mūsų tikė- 
jimų skirtingumu, Slaptuose ordino pasitarimuose mes juokia- 
mės iš šių vaikiškų pasakų. Negalvok, kad mes ilgai buvome 
akli, nematydami juokingo kvailumo savo ordino įsteigėjų, ku- 
zie liepė atsisakyti visų gyvenimo malonumų dėl kankinio vai- 
niko. Mūsų ordinas greitai ėmė drąsiau ir plačiau žiūrėti į gy- 

venimą. Didžiuliai mūsų dvarai visose Europos kkaralystėse, kar- 
žygiška šlovė, aidinti po visas šalis ir traukianti į mūsų eiles 
viso krikščioniškojo pasaulio riterijos žiedą — visa tai tarnau- 
ja tikslams, apie kuriuos nė sapnuoti nesapnavo mūsų dievo- 
baimingi įsteigėjai. Bet gana, ir taip atidengiau per daug mū- 
sų paslapčių. Girdžiu trimitą gaudžiant. Gal manės ten reikia. 
Pagalvok apie tai, ką pasakiau. Lik sveika! Neprašau atleidimo, 
kad smurtu tau grasinau, nes tuo būdu pažinau tavo sielą. Tik 
prabos akmuo padeda pažinti auksą. Aš greit sugrįšiu, ir mu- 
du dar pasikalbėsime. 

Jis perėjo per kambarį ir ėmė leistis laiptais, palikęs Rebeką 
vieną. Net akivaizdoje baisingos mirties, į kurios prieglobstį 
buvo beketinanti pulti, Rebeka nejautė tokio siaubo, Faip iš- 
vydusi nenumaldomus siekius to drąsaus piktadario, kurio na- 
guose taip nelaimingai buvo atsidūrusi. Sugrįžusi į bokšto kam- 
barį, ji pirmiausia karštai padėkojo dievui už išgelbėjimą ir ėmė 
melstis, kad ir toliau sergėtų ją ir jos tėvą. Dar vienas var- 
das nejučiomis įsipynė į jos maldas — vardas sužeisto krikš- 
čionies, kurį likimas įdavė į kraugeriškų žmonių, jo asmeniškų 
priešų rankas. Tiesa, jai dilgtelėjo per širdį, kam, net kreipda- 
masi malda į dievą, ji paminėjo žmogų, kurio likimas niekada 
negalėtų būti susietas su jos — nazarietį ir savo tikėjimo priešą. 
Bet malda buvo atkalbėta, ir Rebekai visiškai nesinorėjo jos 
išsižadėti. ' 


XXV skyrius 
' Kaip gyvas nesu matęs tokio bjauraus 
prikeverzojimo! Čia pats velnias nusi- 

laužtų ragus! 
Goldsmitas, „Klaidų naktis“ 


Įėjęs į didžiąją pilies menę, tamplierius ten jau rado de Brasi. 

— Jūsų meilės nuotykius, — tarė de Brasi,—kaip ir manuo- 
sius, turbūt pertraukė šie triukšmingi garsai. Bet jūs atėjote vė- 
liau už mane ir nenoromis, todėl sprendžiu, kad jūsų pasimaty- 
mas buvo daug malonesnis, negu mano. . 

— Vadinasi, jūsų piršlybos saksų paveldėtojai buvo nesėk- 
mingosė — paklausė tamplierius. 

— Prisiekiu Tomo Beketo kaulais— atsakė de Brasi— toji 
ledi Rovena turbūt buvo girdėjusi, kad aš negaliu žiūrėti į mo- 
terų ašaras. | 

— Štai tau! — tarė tamplierius.— Laisvūnų būrio vadas krei- 
pia dėmesį į moterų ašaras! Nuostabu! Jei keletas lašų ir nula- 
šės ant meilės fakelo, tai jo liepsna dar karščiau ims lieps- 
noti. 

— Dėkui už keletą lašų! — atkirto de Brasi.— Toji mergina 
išliejo tiek ašarų, kad jomis užgesintų ir laužą. Tokios širdgė- 
los, tokio ašarų srauto niekas dar nėra matęs nuo pat švento- 
sios Niobės dienų, apie kurias mums pasakojo prioras Eime- 
ris! Tarytum pats kipšas būtų apsėdęs gražiąją saksę. 

— O manąją žydaitę turbūt apsėdo visas kipšų legionas, — tarė 
tamplierius — nes vienas kipšas, kad ir pats Apolijonas, vargu 
ar būtų galėjęs įkvėpti šitiek nesutramdomos puikybės ir ryž- 
tingumo. Bet kurgi Fron de Befas? Tasai ragas vis skardžiau ir 
skardžiau trimituoja. 

— Jis turbūt veda derybas su Izaoku,— šaltai tarė de Bra- 
si. — Gal Izaoko klyksmas nustelbia Tago aidesį. Tačiau metas 
fį pakviesti. 

Netrukus prie jų atskubėjo ir Fron de Befas, kurio žiaurųjį 
darbą sutrukdė skaitytojui žinoma priežastis ir kuris kiek sugai- 
šo, duodamas tarnams paliepimus. 

— Pažiūrėsime, po velnių, kas čia per triukšmas, — tarė 
jis.— Štai laiškas; ijei neklystu, jis parašytas saksų kalba. 

Jis žiūrėjo į laišką, sukiodamas jį rankose, tarsi būtų tikėję- 
sis. tuo būdų suvokti jo prasmę. Pagaliau padavė jį Morisui de 
Brasi. 

— Nežinau, kokie čia magiški ženklai — tarė de Brasi, nes 
kaip dauguma anų laikų riterių jis buvo neraštingas.— Mūsų 
kapelionas mėgino išmokyti mane rašto — pridėjo jis — bet rai- 
džių vietoje man išeidavo iečių antgaliai bei kardų ašmenys, ir 
senasis ilgaskvernis metė mane mokęs. 

— Duokite man laišką — tarė tamplierius— Mes nors tuo 
panašūs į vienuolius, kad esame bent kiek pamokyti. 

— Tai mes pasinaudosime garbingų jūsų mokslu — tarė de 
Brasi.— Ką gi sako šis popiergalis? 


! Autorius pašiepia vienuolius, kurie antikinės mitologijos perso- 
nažus paverčia šventaisiais. 

— Tasai laiškas — formalus iššūkis į kovą, — atsakė tamplie- 
„Tius.— Bet, prisiekiu Betliejaus dievo motina, tai pats keisčiau- 
sias iššūkis, koks tik kada .nors buvo siųstas baronų pilies kil- 
mojamuoju tiltu, jei tai nėra vien kvaili juokai. 

— Juokai!—suriko Fron de Befas.— Norėčiau sužinoti, kas 
išdrįso šitokiu būdu su manim pajuokauti! Skaityk, sere Bria- 
nai. 

Tamplierius pradėjo garsiai skaityti: 

„Aš, Vamba, Vitliso sūnus, juokdarys, tamaująs kilniam ir 
kilmingam bajorui Rotervudo Sedrikui, vadinamam Saksu, ir 
aš, Gurtas, Beovulfo sūnus, kiauliaganys. .." 

— Tu išprotėjai! — pertraukė jį Fron de Befas. 

— Prisiekiu šventuoju Luku, šičia taip parašyta — atsakė 
tamplierius ir skaitė toliau: — ,„„..aš, Gurtas, Beovulfo sūnus, 
kiauliaganys, tamaująs aukščiau minėto Sedriko dvare, drauge 
su mūsų vienaminčiais ir sąjungininkais, einančiais su mumis 
išvien šitoje kovoje, būtent su narsiuoju riteriu, vadinamu Juo- 
duoju Riterių, ir šauniuoju jomenu Robertu Loksliu, vadinamu 
Taikliuoju Šauliu, pranešame jums, Redžinaldai Fron de Befai, 
ir visiems jūsų Ibendrininkams ir talkininkams: kadangi jūs bė 
jokios nurodytos priežasties ir be jokio kovos paskelbimo ap- 
gaule ir klasta pasigrobėte į nelaisvę mūsų šeimininką ir val- 
dovą, anksčiau minėtąjį Sedriką, o taipogi aukštakilmę jo glo- 
botinę Hargotstandstido ledi Roveną, o taipogi prakilnųjį ba- 
jorą Koningsburgo Atelstaną, o taipogi ir keletą laisvojo gimi- 
mo žmonių, jų šeimynykščių, kaip ir keletą jų tarnų baudžiau- 
ninkų, o taipojau ir žydą Izaoką iš Jorko su dukteria, o taipo- 
jau arklius ir mulus, ir kadangi visi šie paminėtieji aukštakil- 
miai asmenys su savo tarnais ir vergais, arkliais ir mulais, o 
taipojau įpaminėtieji žydas su žydaite nieku nenusikalto jo di- 
denybei, bet taikingai keliavo karališkuoju vieškeliu, kaip pri- 
dera ištikimiems karaliaus valdiniams, to dėlei įsakome ir rei- 
kalaujame, idant aukščiau paminėtieji aukštakilmiai asmenys, 
būtent, Rotervudo Sedrikas, Hargotstandstido Rovena ir Ko- 
mingsburgo Atelstanas su savo itarnais, vergais, arkliais, mulais, 
žydu su žydaite, o taipojau visa jų manta ne vėliau kaip po 
vienos valandos, gavus šitąjį raštą, ibūtų atiduoti mums arba 
tiems, kam mes įsakysime priimti juos sveikus ir nepaliestus, 
o taipogi ir jų turtą. Priešingu atveju pareiškiame, kad laiko- 
me jus išdavikais ir plėšikais ir stosime su jumis į kovą — ap- 

supsime jūsų pilį, šturmuosime ar dar ką darysime, kol jus vi- 
šai nuvarginsime ir nugalėsime. Todėl tepadeda jums dievas. 
Rašyta šventojo Vitoldo dienos išvakarėse po Didžiuoju Ąžuolu 
prie Elnio kalvos, o surašė šituosius žodžius dievobaimingas 
žmogus, dievo, dievo mctinos ir šventojo Dunstano tarnas, 
Kopmanhersto koplyčios vienuolis.“ 

Šio dokumento apačioje buvo iškraigliotas piešinys, vaizduo- 
jąs gaidžio galvą su stačia skiautere ir parašu, kad toks esąs 
Vambos, Vitliso sūnaus, antspaudas. Kryžiukas žemiau šios 
garbingos emblemos reiškė Gurto, Beovulfo sūnaus, parašą, pas- 
kui sekė stambia ir drąsia rašysena „parašyti žodžiai „Juodasis 
Riteris“, o dar žemiau gana vykusiai atvaizduota strėlė atstojo 
jomeno Lokslio parašą. | 

Riteriai išklausė iki galo šį nepaprastą dokumentą ir nuste- 
bę žvilgtelėjo vienas į kitą, nežinodami, ką tai reiškia. De Brasi 
pirmas pertraukė tylą, prapliupdamas nesulaikomai kvatoti, 
tamplierius pasekė jo pavyzdžiu. Bet Fron de Befui nepatiko šis 
nederamu laiku prasiveržęs linksmumas. 

— Įspėju jus, ponai, —tarė jis —lkad šiomis aplinkybėmis 
mums reikia rimtai pagalvoti, kas darytina, o ne kkvatoti visiš- 
kai tam netinkamu metu. 

— Fron de Befas dar negali atsikvošėti po to, kai buvo nu- 
verstas nuo arklio;— tarė de Brasi tamplieriui.— Jam dreba 
pakinkliai, vien išgirdus iššūkį, nors tai tik juožidario ir kiau- 

— Prisiekiu šventuoju Mykolu, — tarė Fron de Befas,— norė- 
čiau, kad. tau pačiam vienam tektų už tą viską atsakyti, de 
Brasi! Šitie žmogpalaikiai niekada nebūtų išdrįsę kreiptis į ma- 
ne su tokiu negirdėtų įžūlumu, jeigu jų nebūtų parėmusios 
stiprios plėšikų gaujos. Šitame miške devynios galybės valkatų, 
pykstančių ant manęs, kam saugoju žvėris. Kartą aš vieną su- 
čiupau nusikaltimo vietoje ir liepiau pririšti prie elnio ragų, — 
tai per penkias minutes viskas buvo. baigta. Tr nuo to laiko jie 
į mane laido strėles, tarsi aš būčiau tasai taikinys, kursai stovė- 
jo Ašbio arenoje. Ei, tu,— šūktelėjo jis vienam iš tarnų, — ar 
liepei kam pažiūrėti, kokios pajėgos tų, kurie atsiuntė šį iššūkį? 

— Mažiausia du šimtai žmonių susirinkę miške,— atsakė tar- 
nas, 

— Puiku!-— tarė Fron de Befas.— Štai ką reiškia leisti naudo- 
tis pilimi žmonėms, kurie nemoka patyliukais atlikti savo žy- 
gių! Labai jau reikėjo sukiršinti tą širšių lizdą! 

— Širšių lizdą! — tarė de Brasi.— Tiktai tranų, kurie neturi 
geluonių. Juk jie visi — tinginiai vergai, kurie, nenorėdami 
dirbti darbo, bėga į miškus ir verčiasi plėšikavimais. 

— Neturi geluonių? — atkirto Fron de Befas.— Strėlė dvišaku 
galu, trijų pėdų ilgio, pataikanti net į smulkų prancūzišką pini- 
g4 — neblogas geluonis! 

— Gėdykitės, sere riteri! — sušuko tamplierius.— Surinksime 
savo vyrus ir išsiveršime. Vienas riteris ir net vienas gerai 
ginkluotas karys vertas dvidešimties tokių valkatų. 

— Žinoma! — tarė de Brasi.— Man gėda kautis su jais ietimi. 

— Taip ir būtų, — tarė Fron de Befas,— jeigu jie būtų tur- 
kai arba maurai, sere tamplieriau, arba bailūs prancūzų vals- 
tiečiai, narsusis de Brasi, bet čia kalbama apie anglų jomenus. 
Vienintelis mūsų pranašumas — riterio apranga ir kovos žirgai, 
bet miško proskynose menka iš jų nauda. Sakot, išsiveršime iš 
pilies. Bet mums vargiai užteks žmonių net piliai apginti iš vi- 
daus. Geriausieji iš maniškių — Jorke, visas jūsų būrys, de 
Brasi, taip pat ten. Pilyje tėra vos dvidešimt žmonių, neskai- 
tant tos saujelės, kuri dalyvavo tame beprotiškame užpuolime. 

— Nejau bijot,— paklausė tamplierius — kad jų gali būti su- 
sirinkę tiek, jog pajėgtų užpulti pilį? 

— Ne, sere Brianai— atsakė Fron de Befas.— Šitie plėšikai, 
tiesa, turi labai drąsų ir ryžtingą vadą, bet be apgulos mašinų, 
be priduriamų kopėčių, be patyrusių vadovų jie nieko nepa- 
darys mano piliai. “ . 

— Tai išsiųskit žygūnus pas kaimynus, — tarė tamplierius— 
tepasiskubina į pagalbą trims riteriams, apgultiems juokdario ir 
kiauliaganio didžiūno Fron de Befo pilyje. 

— Jūs jjuokaujate, sere riteri! — atsakė baronas— Pas ką gi 
pasiųsti? Malvuazenas su savo žmonėmis tikriausiai bus jau 
išvykęs į Jorką, taip pat ir kiti mano talkininkai. Ir man pa- 
čiam reiktų ten būti, jei ne ši jūsų prakeikta avantiūra! 

— Tai siųskit žygūną į Jorką mūsų žmonių atšaukti, — tarė 
be Brasi— Jei šitie valkatos neišbėgios, pamatę mano vėliavą 
ir mano šaulius, tai aš pasakysiu, kad jie patys naisieji iš visų 
plėšikų, laidžiusių kada nors strėles žaliosiose giriose. 

— O kas nmuneš šitokį Ikvietimą?— tarė Fron de Befas.—- Jie 
tykos prie kiekvieno tako, pačiups žygūną ir ištrauks jam iš 
užančio laišką... Štai ką aš sugalvojau — pridėjo jis, kiek pa- 
tylėjęs.— Sere tamplieriau, jūs mokat ne tik skaityti, bet ir ra- 
šyti. Kad tik rastume rašymo reikmenis, kuriuos turėjo mano 
kapelionas, miręs pernai besilinksmindamas per pat kalėdas. 

— Atleiskite, jūsų prakilnybe,— įsikišo ginklanešys, vis dar 
tebestovįs prieš savo poną, — senoji Urfrida, rodos, laiko Juos, 
kaip savo nuodėmklausio atminimą. 

— Tai eik ir atnešk, Engelrede,— tarė Eron de Befas— o jūs, 
sere tamplieriau, parašykit atsakymą į jų įžūlų iššūkį. 

— Man mieliau būtų atsakyti jiems kardu, o ne plunksna, — 
tarė Bua-Gilberas,—ibet teesie taip, kaip jūs norite. 

Jis atsisėdo prie stalo ir prancūzų kalba parašė šitokį laišką: 

„Seras Redžinaldas Fron de Befas ir prakilnieji riteriai, jo 
vienaminčiai ir sąjungininkai, nepriima iššūkio iš vergų, bau- 
džiauninkų ir bėglių. Jeigu tasai asmuo, kuris save vadina Juo- 
duoju Riterių, iš tikrųjų turi garbės priklausyti riterių luomui, 
tai jam turėtų būti žinoma, kad, stodamas į šitokią sąjungą, jis 
pažemino save ir nebeturi teisės reikalauti pagarbos iš aukštos 
kilmės žmonių. O dėl belaisvių, tai mes, prisilaikydami krikš- 
čioniško gailestingumo, prašome jus atsiųsti kokį nors dvasi- 
ninką, kuris išklausytų jų išpažinties ir sutaikytų juos su die- 
vu, nes mes nutarėme nukirsdinti juos šiandien iki vidurdie- 
mio ir išstatyti jų galvas ant pilies sienų, idant parodytume vi- 
siems, kaip maža paisome tų, kas imasi juos vaduoti. Ir todėl, 
kaip jau pasakyta, prašome atsiųsti dvasininką, kuris paruoštų 
juos mirčiai. Išpildydami šį prašymą, padarysite jiems pasku- 
tinę šioje žemėje paslaugą.“ 

Sulankstęs laišką, Fron de Befas padavė jį ginklanešiui, kad 
įteiktų pasiuntiniui, tebelaukiančiam prie vartų atsakymo į at- 
neštą iššūkį. 

Jomenas, atlikęs prie pilies savo uždavinį, sugrįžo į vyriau- 
siąją sąjungininkų būstinę po senu skėstašakiu ąžuolu, per tris 
lanko šūvius nuo pilies: Šičia Vamba, Gurtas, Juodasis Riteris 
ir Lokslis, o taip pat ir linksmasis atsiskyrėlis nekantriai laukė 
atsakymo į savo iššūkį. Kiek tolėliau buvo matyti nemaža 
drąsių jomenų, kurių žali drabužiai ir vėjo nugairinti veidai 
rodė, kokio jie visi amato. Jų buvo jau daugiau kaip du šim- 
tai, o nauji būriai vis ėjo ir ėjo. 

Be šitų būrių vaduoti Sedriko rinkosi saksai iš artimiausių 
miestelių, taip pat baudžiauninkai ir tamai iš didelių Sedriko 
dvarų. Jie buvo apsiginklavę daugiausia šakėmis, dalgiais bei 
spragilais ir kitokiais ūkio padargais, nes normanai, laikyda- 
miesi įprastinės užkariautojų politikos, draudė nugalėtiems sak- 
sams vartoti kardus ir ietis. Dėl šitos priežasties saksai anaiptol 
nebuvo baisūs apsiaustiesiems, kaip galėtų atrodyti, žiūrint į 
tvirtą jų sudėjimą, jų gausingumą, taip pat ir į nepaprastą jų 
įkarštį, stojant į kovą už teisybę. 

Šios margos kariuomenės vadams ir buvo įteiktas tamplie- 
riaus laiškas. Pirmiausia jis buvo paduotas atsiskyrėliui, kad 
tasai perskaitytų visiems. 

— Prisiekiu šventojo Dunstano lazda, — tarė šis garbusis vie- 
nuolis,— o tąja lazda jis surinko daugiau avelių į savo avidę 
už bet kurį kitą rojaus šventąjį, -- prisiekiu, kad ne tik negaliu 
perskaityti jums šio laiško, bet neišmanau net, ar jis prancū- 
ziškai, ar arabiškai parašytas. 

Tai taręs, atidavė laišką Gurtui, kuris, niūriai krestelėjęs gal- 
vą, perdavė jį Vambai. Gudriai šaipydamasis, juokdarys apžiū- 
rėjo visus keturis jo kampus, paskui pasišokėjo aukštyn ir ati- 
davė laišką Robertui Loksliui. 

— Jeigu ilgosios raidės būtų lankai, 0 trumposios — strėlės, 
tai gal ką nors ir išmanyčiau, — tarė dorasis jomenas. 

— Teks jau man perskaityti — tarė Juodasis Riteris ir, pa- 
ėmęs laišką iš Lokslio, peržvelgė jį pirma patyliais, o paskui 
perskaitė garsiai visiems. 

— Nužudys prakilnųjį Sedriką! — sušuko Vamba.— Prisiekiu 
kryžium, tu tikriausiai apsirikai, sere riteri. 

— Ne, mano garbusis drauge, — tarė riteris — aš jums tiks- 
liai perskaičiau viską, kas čia parašyta. 

— Šitokiu atveju — tarė Gurtas,— prisiekiu šventuoju Tomu, 
mes turime paimti pilį, nors mums tektų plikomis rankomis ją 
išgriauti. 

— Mudu tik šias rankas ir teturime jai griauti — tarė Vam- 
ba,— tik manosios vargiai tetiks šitokiam darbui. 

—- Jie tik taip šneka, kad laimėtų laiko, — tarė Lokslis.— Jie 
neišdrįs šitaip pasielgti, nes paskui turės savo galva atsakyti. 

— Būtų gerai, — tarė Juodasis Riteris — kad kas nors iš mūsų 
įsigautų į pilį ir sužinotų, kokia ten padėtis. Jie prašo atsiųsti 
dvasininką išpažinties išklausyti; man rodos, mūsų šventasis 
vienuolis galėtų atlikti šią šventą pareigą ir drauge parriešti 
mums reikalingų žinių. / 

— Tegu tave velniai su visais tavo patarimais! — sušuko 
šventasis atsiskyrėlis — Aš gi tau sakiau, sere Slunkiau, kad 
nusivilkdamas ašutinę, nusimetu kartu ir savo dvasininkystę, 
todėl visas mano šventumas ir net lotynų kalba išgaruoja. Ap- 
sivilkęs žaliuoju idurtiniu, aš labiau linkęs pašauti dvidešimt 
elnių, negu išklausyti vieno krikščionio išpažinties. 

— Deja, — tarė Juodasis Riteris— man rodos, kad šičia ne- 
atsiras kito žmogaus, kuris tiktų apsimesti nuodėmklausiu. 

Visi pasižiūrėjo vieni į kitus ir tylėjo. 

„— Na, aš matau, —tarė Vamba ipo trumpos pauzės — kad 
kvailiui taip ir lemta likti kvailiu ir kišti sprandą po jungu, nuo 
kurio protingieji atsisako. Žinokite, mielieji broliai ir tautiečiai, 
kad buvo toks laikas, kai aš dėvėjau rudais drabužiais ir ruo- 
šiausi būti vienuoliu, bet paskui susirgau smegenų karštinę ir 
man beliko proto tik tiek, kad tapčiau kvailiu. Manau, kad pa- 
dedamas to šventumo, dievobaimingumo ir mokslo, iIkurie yra 
užsiūti gerojo atsiskyrėlio gobtuve, aš mokėsiu suteikti tiek -že- 
mišką, tiek ir dvasinę paguodą mūsų šeimininkui, prakilnia- 
jam Sedrikui, ir jo nėlaimės draugams. 

— Kaip tu manai, ar jis tam tinka?— paklausė Gurtą Juo- 
dasis Riteris. 

— Nežinau,— atsakė Gurtas,— bet jeigu pasirodys netinka- 
mas, tai bus pirmas sykis, kad jo protas nesuspės į pagalbą jo 
kvailumui. 

— Na, tai vilkis apsiaustą, gerasis Žmogeli— tarė Juodasis 
Riteris — ir tegu tavo šeimininkas atsiunčia mums per tave ži- 
nių, kokie ten jų reikalai. Ten turbūt maža tėra Žmonių, todėl 
staigus ir drąsus antpuolis galėtų puikiai pasisekti. Bet laikas 
bėga — paskubėk! 

— O mes tuo tarpų — tarė Lokslis— apsiausimė pilį taip 
glaudžiai, kad nė musė neišlėktų be mūsų žinios. O tu, mano 
drauge, — pridėjo jis, kreipdamasis į Vambą— pasakyk tiems 
piktadariams, kad už bet kokį smurtą, padarytą belaisviams, 
jiems bus tuo pačiu atsimokėta dešimteriopai. 

— Pax vobiscum!'—tarė Vamba, jau spėjęs apsivilkti vie- 
nuolio drabužiais. 

Šiuos žodžius jis ištarė rimtai ir oriai kaip tikras vienuolis ir 
iškilmingais žingsniais nuėjo vykdyti savo misijos. 

Kaip žirgas retkarčiais risnoja, 
O kuinas lekia šuoliais, 
Taip tampa juokdarys šventūojų, 
Ir juokdariu — vienuolis. 

Senovės daina 


Kai juokdarys, apsivilkęs vienuolio apsiaustą su gobtuvu ir 
susijuosęs mazguota virve, sustojo prieš Redžinaldo Fron de 
Befo pilies vartus, vartininkas paklausė, kuo jis vardu ir ko at- 
vykęs. . 

— Pax vobiscum! —atsakė juokdarys— Aš, nusižeminęs 
pranciškonų ordino vienuolis, atėjau suteikti dvasiškos paguo- 
dos nelaimingiems kaliniams, laikomiems šioje pilyje. 

— Tai tu esi drąsus vienuolis-- tarė vartininkas,— jei iš- 
drįsai ateiti į tokią vietą, kur, išskyrus nūsigėrusį kKapelioną, 
jau dvidešimt metų negiedojo tokie paukščiai, kaip tu. 

— Prašau tave, būk geras,— paprašė tariamasis vienuolis, — 
pranešk apie mane savo šeimininkui. Patikėk, jis mielai mane 
priims. O aš užgiedosiu taip trankiai, kad visoje pilyje bus gir- 
dėti. 

— Ačiū! — tarė vartininkas.— Bet jei man kklius, kad dėl ta- 
'*vęs palikau savo vietą, tai pašausiu tave, nežiūrėdamas, kad tų 
ir vienuolis. 

Šitaip pagrasinęs, vartininkas išėjo iš savo bokštelio ir nu- 
nešė į menę nepaprastą žinią, kad prie vartų stovi šventas 
vienuolis ir prašosi tuojau pat įleidžiamas į pilį. Jis gerokai 
nustebo, kai šeimininkas įsakė tučiuojau įvesti šventąjį vyrą, 
ir vartininkas, pastatęs į savo vietą sargybinius vartų saugoti, 
be tolesnių samprotavimų ėmėsi vykdyti gautąjį įsakymą. 

Viso beprotiško narsumo, paskatinusio Vambą imtis tokios 
pavojingos užduoties, jam vos beužteko, kad nesutriktų aki- 
vaizdoje tokio Žmogaus, koksai buvo baisingasis Fron de Befas. 


!' Pax vobiscum — ramybė jums (Iot.). | 

Vargšas juokdarys ištarė savo „pax vobiscum“ drebančiu ir 
silpnu balsu. Bet Fron de Befas buvo pratęs, kad visokių luo- 
mų žmonės prieš jį drebėtų, todėl tariamojo vienuolio baugu- 
mas nesukėlė jam jokių įtarimų. 

— Kas tu, vienuoli, ir iš kur?— paklausė jis. 

— "Pax vobiscum! —pakantojo juokdarys.— Aš, vargingas 
šventojo Pranciškaus tarnas, ėjau per šiuos miškus ir pakliu- 
vau plėšikams, kurie atsiuntė mane į šią pilį atlikti šventąją 
pareigą dviem asmenims, pasmerktiems mirti jūsų didžiai ger- 
biamo teisingumo, 

— Taip, taip — tarė Fron de Befas.— O ar negali man pa- 
sakyti, šventasis tėve, kiek ten tų banditų? 

— Narsusis pone — atsakė Vamba,— jų vardas — legionas. 

— Pasakyk aiškiai, kiek jų ten yra, kitaip nei tavo apsiaus- 
tas, nei virvė tavęs neišgelbės. 

— Ak,— atsakė tariamasis vienuolis — aš vos nenumiriau iš 
baimės. Bet, man rodos, kad visų — ir jomenų, ir prastuolių — 
ten bus mažų mažiausiai penki šimtai žmonių. 

— Kaip! — sušuko tamplierius, tuo metu įėjęs į menę.— Ne- 
jaugi tų vapsvų šitiek sulėkė? Tai jau metas sutraiškyti tą jų 
žalingą spiečių. 

Jis pasivedėjo į šalį šeimininką ir paklausė: 

— Ar pažistalt šį vienuolį? . 

— Ne, —-atsakė Eron de Befas,—ijis ne vietinis, iš tolimo 
vienuolyno. Aš jo nepažįstu. 

— Tai nesakykit žodžiu to, ką norėjot pavesti. — tarė tamp- 
lierius.— Tegu jis nuneša laišką de Brasi laisvūnams, kad pasi- 
skubintų čionai. O tuo tarpu, kad tasai ilgaskvernis nieko ne- 
numanytų, leiskit jam atlikti jo pareigą ir paruošti tuos saksų 
meitėlius skerdyklai. 

— Gerai, teesie taip — atsakė Fron de Befas ir liepė vienam 
tarnui nuvesti Vambą į tą kambarį, kur buvo kalinami Sedrikas 
ir Atelstanas. 

Tuo tarpu Sedriko nekantrumas vis labiau didėjo. Jis vaikš- 
čiojo iš vieno menės galo į kitą, lyg žmogus, ruošdamasis pulti 
priešą arba įsiveržti pro pralaužtą spragą į apgultą pilį. Tarpais 
šūkteldavo kažką jam vienam tesuprantama, tarpais kreipdavo- 
si į Atelstaną, kuris su stoišku šaltakraujiškumu laukė šio 
nuotykio baigties, kuo ramiausiai virškindamas sočius pietus ir, 
matyt, pernelyg nesirūpindamas, ar ilgai užtruks jų kalinimas, 


202 


kuris, jo išmanymu, turėjo kada nors baigtis kaip ir visos že- 
miškos blogybės. 

— Pax vobiscum,— tarė juokdarys, įeidamas pro duris. — Te- 
laimina jus šventasis Dunstanas, šventasis Denisas, šventasis 
Diutokas ir visi kiti šventieji. : 

— Sveikas — atsakė Sedrikas tariamajam vienuoliui— Ką 
gero pasakysi? ' . 

— Aš atėjau paruošti jus mirčiai — atsakė juokdarys. 

— Negali būti! — sušuko Sedrikas.— Jie pikti ir beatodai- 
riški žmonės, bet tokio žiauraus ir neteisingo darbo neišdrįs 
padaryti. 

— Deja,-—— tarė juokdarys — jų žmoniškumo tiek teprisišauk- 
tum, kiek šilkinio siūlo pavadžiu sulaikytum padūkusį arklį. 
Todėl prisimink gerai, kilnusis Sedrikai, taip pat ir tu, narsusis 
Atelstanai, kuo nusidėjote dievui, nes šiandien pat judu stosi- 
te prieš aukštąjį jo teismą. 

—- Aš pasiruošęs, — tarė Atelstanas,— iškęsti visa, ką tik ga- 
li sugalvoti jų pyktis, ir eisiu mirti ramiai, kaip kad eičiau 
pietauti. į 

— Tai atlikime šventąją pareigą, tėve— tarė Sedrikas. 

— Palūkėk gi, dėdyte,— tarė juokdarys savo įprastu balsu — 
ko taip skubi? Geriau apsidairyk, prieš šokdamas į amžiną pa- 
tamsį. 

— Dievaži,— tarė Sedrikas— Aš pažįstu tavo balsą! 

— Tai jūsų ištikimo vergo ir juokdario balsas, — atsakė Vam- 
ba, nusimesdamas nuo galvos gobtuvą.— Jei būtumei pirma pa- 
klausęs kvailio patarimo, tai nebūtumei -čion patekęs. Paklausyk 
kvailio patarimo dabar, tai ilgai šičia nepasiliksi. 

— Kaip tai suprasti?— paklausė Sedrikas. 

— O štai kaip — atsakė Vamba.— Imk šį apsiaustą ir virvę, 
tuos vienuolio daiktus, ir kuo ramiausiai eik sau iš šios pilies, 
o man palik savo apsiaustą ir diržą, kad aš galėčiau užimti 
tavo vietą ir atsidurti ten, kur reikės. 

— Užimti mano vietą?— tarė Sedrikas, nustebęs dėl šitokio 
pasiūlymo.— Bet juk jie tave pakars, tu paikšeli! 

— Tegu daro, ką nori — kaip dievas duos, taip bus,— atsakė 
Vamba.— Aš tikiuosi, kad Vamba, Vitliso sūnus, galės kyboti 
ant grandinės su tokiu pat orumu, su kokiu grandinė kybojo 
ant kakio jo sentėviui oldermenui. 

— Gerai, Vamba, aš sutinku priimti tavo pasiūlymą, bet su 
viena sąlyga, — tarė Sedrikas.-— Pasikeisk drabužius ne su ma- 
nim, bet su lordu Atelstanu. 

— Ne, ne, mato šventasis Dunstanas,— atsakė Vamba,— kad 
taip negalima. Vitliso sūnus sutinka nukentėti, kad galėtų iš- 
gelbėti Harvardo sūnų, bet kokia man nauda mirti už žmogų, 
kurio tėvas nebuvo pažįstamas su mano tėvu? . 

— Nenaudėli —tarė Sedrikas.— Atelstano sentėviai buvo 
Anglijos karaliai. 

— Man vis vien, kas jie buvo, — atkirto Vamba,— bet aš ne- 
noriu, kad man nusuktų sprandą dėl jo sentėvių. O todėl, ma- 
no gerasis pone, sutik greičiau su mano pasiūlymu arba leisk 
man laisvam išeiti iš šio kalėjimo. 

— Palik seną medį, tebaigia jis džiūti — tęsė Sedrikas,— iš- 
gelbėk prakilnųjį Atelstaną, mano ištikimasis Vamba. Kiekvie- 
nas žmogus, kurio gyslomis teka saksų kraujas, privalo tai pa- 
daryti. Mudu abu drauge tapsime mūsų žiaurių pagrobėjų įnirą 
šio auka, o jis, išsivadavęs iš nelaisvės, sukels mūsų tautiečius 
ir atkeršys už mus. 

— Ne, gerasis Sedrikai,— tarė Atelstanas, spausdamas jam 
ranką.— Aš verčiau išsėdėsiu visą savaitę šioje menėje, mis- 
damas duona ir vandeniu, negu sutiksiu pasinaudoti priemo- 
nėmis, kurias ištikimas tarnas sugalvojo savo šeimininkui iš- 
gelbėti. 

— Judu, ponai, esate laikomi išmintingais žmonėmis, — tarė 
Vamba,— o aš tesu kvailys. Tačiau, dėde Sedrikai ir pusbroli 
Atelstanai, kvailys išspręs jūsų ginčą, ir jums patiems neberei- 
kės. Aš — nelyginant anoji Džono kumelė, kuri nieko neprisilei- 
džia užsėsti, tik Džoną. Aš atėjau šičion išgelbėti savo šeimi- 
ninko. Jeigu jis nenori — galiu išeiti. O pakartas sutinku būti 
tik už savo poną. 

— Eikite, prakilnusis Sedrikai— tarė Atelstanas.— Jūsų išsi- 
gelbėjimas padrąsins mūsų draugus ir pagreitins mūsų išvada- 
vimą, o jeigu liksite čia, tai visiems galas. 

— Argi už šios pilies sienų tikimasi mus išgelbėti?-— paklau- 
sė Sedrikas, žvilgtelėjęs į juokdarį. 

— Ir dar kaip! — sušuko Vamba.— Žinokite, kad, vilkdamasis 
šį mano apsiaustą, jūs velkatės generolo apdarą. Penki šimtai 
žmonių susirinkę prie šios pilies sienų, ir rytą aš buvau vie- 
nas iš vyriausiųjų vadų. Kvailio kepurė man atstojo šalmą, o 

barškalas — maršalo lazdą. Na, pamatysime, ar. daug jie lai- 
mės, pakeitę kvailį protingu žmogumi. Kad tik jie, įgavę per 
daug išminties, neprarastų narsumo, Taigi lik sveikas, šeimi- 
ninke, būk maloningas Gurtui ir šuniui Fangsui, o mano kepu- 
rę pakabink Rotervudo menėje, kaip prisiminimą, kad atida- 
viau savo gyvastį už šeimininką, kaip ir dera: ištikimam. .. 
kvailiui. 

Paskutinį žodį jis ištarė kažkaip dviprasmiškai — pusiau rim- 
tai, pusiau juokais. Ašaros pasirodė Sedriko akyse. 

— Tavo atminimas gyvuos to0l,— tarė jis,— kol ištikimybė ir 
meilė bus laikomos pagarboje šiame pasaulyje. Jei negalvo- 
čiau, kad rasiu priemonių, kaip išgelbėti Roveną ir tave, Atels- 
tanai, taip pat ir tave, mano vargšeli Vamba, tikrai nesiduo- 
čiau prikalbamas. 

Jie pasikeitė drabužiais, bet Sedrikui staiga dingtelėjo į gal- 
vą nauja kliūtis. . 

— Aš jokių kitų kalbų nemoku, tik savo gimtąją kalbą ir 
keletą normaniškų žodžių, kaipgi tad galiu dėtis vienuoliu? 

— Visa gudrybė dviejuose žodžiuose, — tarė Vamba.— Kad ir 
ką tau sakytų, tu kartok pax vobiscum! Pasisveikindamas, lai- 
mindamas ar prakeikdamas,-kartok. pax vobiscum, ir to pakaks. 
Vienuoliui šie žodžiai tokie pat būtini, kaip šluota faganai ar 
lazdelė burtininkui. Tark tik storu ir oriu balsu pax vobiscum, 
ir niekas tavęs nesulaikys, Sargybinis ar vartininkas, riteris ar 
ginklanešys, pėsčias ar raitas — visus vienodai veiks tas bur- 
tažodis. Jei mane ves rytoj karti (kas dar labai abejotina), aš 
būtinai išmėginsiu šių žodžių galią budeliui. 

— Jei taip — tarė Sedrikas,—tai aš beregint pavirsiu vie- 
nuoliu. Pax vobiscum! Tikiuosi, kad neužmiršiu šio slaptažodžio. 
Prakilnusis Atelstanai, lik sveikas. Lik sveikas ir tu, mano varg- 
šeli, turintis tokią širdį, kuri vertesnė už bet kurią protingą 
galvą. Aš jus išvaduosiu arba“ sugrįšiu ir mirsiu drauge su ju- 
mis. Karališkasis saksų. valdovų kraujas nebus pralietas, kol dar 
manasis teka gyslomis. Neleisiu nė vienam plaukeliui nukristi 
nuo tavo galvos, gerasis mano tarne, nors tektų ir gyvybę. dėl 
to atiduoti. Lik sveikas. ; 

— Keliaukite sveikas, prakilnusis Sedrikai.— tarė Atelsta- 
nas. — Nepamirškite, kad vienuoliai niekada neatsisako, jei 
jiems pasiūloma pasistiprinti, . 

— Sudiev, dėdyte! — pridėjo Vamba— Neužmiršk pax vo- 
biscum! 

Šitaip išlydėtas, Sedrikas išėjo ir gana greitai gavo išmėginti 
galybę burtažodžio, kurio jį buvo išmokęs juokdarys. Eidamas 
žemu skliautuotu koridoriumi į didžiąją menę, jis staiga išvydo 
priešais save moterį. į 

— Pax vobiscum! — pasveikino ją tariamasis vienuolis, 
stengdamasis kuo greičiau praeiti pro šalį. 

— Et vobis, pater reverendissime! L-atsakė jam švelnus mo- 
teriškas balsas. 

— Aš truputį kurčias, — tarė Sedrikas saksiškai ir murmitelėjo 
sau panosėje: — Tai kad išmokė prakeiktas kvailys! Pirmąkart 
šoviau ir nepataikiau. 

Tačiau ir anais laikais gana dažnai pasijaikydavo, kad dva- 
sininkai menkai tesuprasdavo lotyniškai, ir Sedriko pašnekovė 
tai žinojo, 

— Garbusis tėve — kalbėjo ji toliau saksiškai — būkite gai- 
lestingas, aplankykite sužeistą belaisvį ir suteikite jam paguo- 
dos. Už šį darbą jūsų vienuolynas gaus dosnią išmaldą, kokios 
dar niekada nėra gavęs. 

— Mano dukiterie — atsakė Sedrikas, didžiai sumišęs, — man 
nevalia užgaišti šioje pilyje, atliekant įprastas parėigas. Aš 
turiu tučtuojau iš čia išvykti. Daugelio gyvybė ir mirtis nuo to 
priklauso. 

— Gerasis tėve, maldauju jus vardan visų jūsų apžadų, -ne- 
apleiskite nelaimingojo, nepalikite jo be paguodos ir patari- 
mų-— maldavo prašytoja. 

— Tegu nelabasis mane pagauna ir nuneša į Ifriną drauge su 
Odino ir Toro vėlėmis! — sušuko suirzęs Sedrikas. 

Gal jam būtų išsprūdę ir daugiau tokių dyasininkui nedera- 
mų žodžių, bet staiga šį pašnekesį pertraukė kimus balsas, nes 
įsiterpė Uririda, bokšte gyvenanti senė. | 

— Ką tai reiškia, meilute?— kreipėsi ji į Sedriko pašneko- 
vę.— Tai tu šitaip atsimoki man už gerą širdį, už tai, kad lei- 
dau išeiti iš bokšto kambarėlio. Tiek gupykdei šventą Žmogų, 
kad jis net plūstis ėmė, nebegalėdamag atsikratyti įkyria žyde. 

— Žyde! —sušuko  Sedrikas, pasinaudodamas proga pa- 
sprukti nuo jų abiejų. — Praleisk mane, moterie! Leisk man pra- 


! Ir jums taip pat, pagarbusis tėvel (Lot.) 

eiti ir nebegaišink manęs. Aš ką tik atlikau šventąją pareigą ir 
nenoriu susiteršti. 

— Eime, tėve,— tarė senė.— Tu čia ne vietinis ir be palydo- 
vo neišeisi iš šios pilies. Eime, aš noriu su tavim pasikalbėti. 
O tu eik pas ligonį ir slaugyk, kol grįšiu. Ir vargas tau, jei iš- 
drįsi dar kartą išeiti be mano leidimo! 

Rebeka pasišalino. 

Urfrida, be paliovos maldaujama, buvo leidusi Rebekai išei- 
ti iš bokšto, o paskui pristatė ją slaugyti sužeistąjį Aivenhą. 
Rebeka, puikiai suprasdama, kokie pavojai jiems gresia, sten- 
gėsi nepraleisti nė mažiausios progos išsigelbėti. Išgirdusi, kad 
į šią bedievišką pilį pateko dvasininkas, ji tikėjosi, gal jis ką 
padės. Tuo tikslu ir laukė jo koridoriuje. Bet, kaip matėme, šis 
jos mėginimas baigėsi nesėkmingai. 


XXVII skyrius 


Ko, nusidėjėle, tyli? 
Likimą savo juk žinai... 
Ką kita tu bylot gali, 
Jei šitaip gėdoj gyvenai! 


Kalčių baisesnių aš turiu, 

Nuo jų širdy man dar klaikiau, 

Degu viena skausmu aitriu, 

Bet aš pagalbos neprašau— 

Tik išklausyk išpažinties, 

Suteik nors žiežirbą vilties! 
Krabas, „Teisingumo rūmai“ 


Nuvariusi Rebeką atgal į ligonio kambarį, Urfrida įsitempė 
Sedriką į mažą kamaraitę ir gerai uždarė duris. Paskui, paėmusi 
nuo lentynos butelį vyno ir dvi taures, pastatė ant stalo ir tarė: 

— Tu saksas, mano tėve? Nesigink,— kalbėjo ji toliau, paste- 
bėjusi, kad Sedrikas "nesiskubina atsakyti, — gimtosios kalbos 
garsai mieli mano ausiai, nors aš ir retai juos tegirdžiu, nebent 
tik iš niekingų pažeminių vergų lūpų. Tu saksas, tėve, ir laisvas 
žmogus, nors ir dievo tarnas. Malonu pasiklausyti tavo kalbos. 

— Argi saksų dvasinimikai nesilanko šioje pilyje?— paklausė 
Sedrikas-— Man rodos, kad tiesioginė jų pareiga — uosti su- 
vargusius ir engiamus mūsų žemės vaikus. 

— Ne, nesilanko,— atsakė Urfrida,— o jei kada ir užeina, tai 
jiems mieliau puotauti už nugalėtojų stalo, negu klausytis savo 
tautiečių aimanų. Taip bent ikalbama apie juos, aš pati maža 
ką tepamatau. Jau dešimt metų, kai šioje pilyje nebuvo atsi- 
lankęs nė vienas dvasininkas, išskyrus tą ištvirkėlį normaną, 
kuris čia buvo kapelionas ir per naktis girtuokliavo su Redži- 
naldu Fron de Befu. Bet ir jis seniai jau nusikraustė į aną pa- 
saulį atsiskaityti už savo ganytojišką veiklą. O tu saksas, dar- 
gi saksų dvasininkas, ir man reikia paklausti tave vieno da- 
lyko. 

— Taip, aš saksas,— atsakė Sedrikas— bet nevertas vadin- 
tis dvasininku. Leisk man eiti! Prisiekiu, kad aš grįšiu arba at- 
siųsiu tau kitą nuodėmklausį, labiau vertą išklausyti tavo iš- 
pažinties. . | 

— Pabūk dai bent kiek,— tarė Urfrida,— netrukus balsas, 
kurį tu girdi, nutils po pilkąja žeme. Bet aš nenoriu eiti ten, 
neišpažinusi savo nuodėmių. Tegu vynas duoda man jėgų pa- 
pasakoti tau visas mano gyvenimo baisybes. 

Ji prisipylė taurę ir- godžiai išgėrė iki dugno, tarytum bijo- 
dama palikti joje bent vieną lašelį. Išgėrusi vyną, pakėlė 
aukštyn akis ir prabilo: 

— Jis svaigina, bet nupuolusios dvasios pakelti negali Iš- 
gerk ir tu, mano tėve, kitaip neištversi ir parkrisi ant Žemės, 
išgirdęs tai, ką aš tau ketinu papasakoti. 

Sedrikas mielai būtų atsisakęs šitokio pragaištingo pakvieti- 
mo, bet jos mostas rodė tokį nekantravimą ir sielvartą, kad jis 
nusileido ir išgėrė didžiulę taurę. Lyg nuraminta senė pradėjo 
pasakoti. 

— Kadaise — tarė ji — aš buvau visai ne toks pasigailėtinas 
padaras, kaip mane nūnai matai, tėve. Aš byvau laisva, laimin- 
ga, gerbiama, mylima ir pati mylėjau. Dabar aš vergė, nelai- 
minga ir pažeminta. Kol buvau graži, aš Aurėjau lyg žaisliukas 
tenkinti ponų aistras, o dabar, grožiui šuvytus, teregiu iš jų 
vien neapykantą ir panieką. Argi nuostabu, mano tėve, kad 
ėmiau neapkęsti visos žmonių giminės; o užvis labiau tos tau- 
tos, per kurią šitaip pasikeitė mano gyvenimas? Argi sukempė- 
jusi, susiraukšlėjusi senė, bejėgiškais' „keiksmais giežianti sąvo 
nirtulį, gali užmiršti, kad jinai kadaisė buvo duktė kilmingojo 
Torkilstono tano, prieš kurį drebėjo tūkstančiai vasalų? | 

— Tu Torkilio Voligangerio duktė! — tarė Sedrikas, pasi-- 
traukdamas atbulas nuo jos.— Tu... tu tikra duktė prakilnaus. 
sakso, mano tėvo bičiulio ir jo kovų draugo? 

— Tavo tėvo draugo! — sušuko Urfrida.— Vadinasi, tu Sedri- 
kas, pramintas Saksu, nes prakilnusis Rotervudo Hervardas te- 
turėjo vieną sūnų, kurio vardas plačiai išgarsėjo tarp visų jo- 
tautiečių. Bet jei tu tikrai Rotervudo Sedrikas, ką reiškia šis- 
vienuoliškas apdaras? Nejaugi ir tu netekai vilties išgelbėti sa- 
vo tėvynę ir susiradai -nuo priespaudos prieglobstį tarp vienuo-- 
lyno sienų? 

— Nesvarbu, kas aš, —tarė Sedrikas— pasakok toliau, ne- 
laimingoji, apie savo siaubingus nusikaltimus. Aš žinau, kad tu 
nusikaltėlė. Net tai, kad pasilikai gyva ir dabar apie tai pasa-- 
koji, — nusikaltimas. 

— Taigi taigi —atsakė nelaimingoji senė.— Baisūs, tamsūs, 
prakeikti nusikaltimai lyg sunkus akmuo slegia man krūtinę, 
net pomirtinių kančių liepsnos jų neišdildys. Taip, šitose pačio- 
se menėse, aptaškytose kilniu ir tyru mano tėvo ir brolių krau- 
jų, aš gyvenau, būdama jų žudiko meilužė, jo įgeidžių vergė, 
jo pomėgių dalyvė. Todėl kiekviėnas mano atodūsis, kiekviena 
mano gyvenimo akimirka buvo nusikaltimas ir prakeiksmas. 

— O nelaimingoji moterie! — sušuko Sedrikas.— Vadinasi, 
tuo metu, kai tavo tėvo draugai, melsdamiesi už jo ir jo sūnų 
vėles, neužmiršdavo savo maldose paminėti nužudytosios Ulri- 
kos vardo, kai mes gedėjome mirusiųjų, gerbdami jų atmini- 
mą, tu gyvenai! Gyvenai, susijungusi neteisėtais meilės ryšiais 
su niekingu tironu, nužudžiusiu visus artimiausius ir brangiau- 
sius tau Žmones, su tironu, praliejusiu kūdikių kraują, kad tik 
nepaliktų nė vieno šlovingosios Torkilio Volfgangerio giminės 
palikuonio! 

— Gyvenau, susijungusi neteisėtais ryšiais — taip, bet tai ne- 
buvo meilės ryšiai — atsakė senė.— Greičiau pragare atsirastų. 
meilei vieta, negu čia, po tais nelemtais skliautais. Ne, to aš. 
negaliu sau prikišti. Aš nekenčiau Fron de Befo ir visos jo gi- 
minės visą laiką. 

— Nekentei jo, o vis dėlto gyvenai! — sušuko Sedrikas.— 
Nedorėlė! Argi tu neturėjai po ranka nei peilio, nei durklo? 
Tavo laimė, kad normanų pilies paslaptys — vis vien kaip ir 
kapų paslaptys. Jeigu aš būčiau nors susapnavęs, kad Torkilio 

duktė gyvena, niekšiškai susidėjusi su savo tėvo žudiku, tik- 
rojo sakso kardas būtų tave suradęs ir meilužio glėbyje. 

— Argi tu iš tikrųjų būtum užsistojęs už Torkilio giminės 
garbę?— tarė Ulrika, nes dabar jau galime atmesti jos antrąjį 
vardą — Uzfrida.— Vadinasi, tiesa, kad tu tikras saksas — toks, 
kokį tave šlovina žmonės, nes tarp šių prakeiktų sienų skambė- 
jo Sedriko vardas, ir aš, nelemtas, prakeiktas padaras, džiau- 
giausi, kad gyvas dar pasaulyje nors vienas mūsų nelaimingo- 
sios tautos keršytojas. Ir aš taip pat turėjau ikeršto valandų. Aš 
kursčiau vaidus tarp mūsų priešų ir paversdavau jų lėbavimą 
kruvinomis žudynėmis. Aš matydavau, kaip liejasi jų kraujas, 
girdėdavau jų priešmirtinius vaitojimus. Dirstelėk į mane, 
Sedrikai — argi suvytusiame bjauriame mano veide nėra jokių 
Torkilie bruožų? 

— Neklausk to manęs, Ulrika — atsakė Sedrikas su širdgėla 
ir pasibjaurėjimu— Tavo bruožai tiek tepanašūs į Torkilio, 
kiek numizėlis, velnio prikeltas iš kapų, panašus į gyvą Žmogų. 

— Gal ir taip — atsakė Ulrika — tačiau šitas numirėlio vei- 
das galėjo kitąsyk sukelti mirtiną vaidą tarp Fron de Befo ir 
jo sūnaus Redžinaldo. Tą, kas paskui atsitiko, amžiams turėtų 
paslėpti pragaro tamsybės, bet aš praskleisiu paslapties šydą 
ir parodysiu tau tai, nuo ko numirėliai keliasi iš kapų ir vai- 
toja. Ilgai ruseno nesantaikos ugnis tirono tėvo ir jo atšiau- 
raus sūnaus širdyse. O vieną kartą girtiems besiaučiant ji įsi- 
liepsnojo, ir už sava paties stalo mano pavergėjas krito, tikro 
sūnaus rankos nužudytas. .. Štai kokios paslaptys slypi po šios 
pilies stogu. Sugurkite, prakeikti skliautai — ji pridėjo, pakė- 
lusi rankas aukštyn, — ir griūdami palaidokite visus, kas tik Ži- 
no šią kraupią paslaptį! 

— O tu, nelemta nusikaltėlę— tarė Sedrikas,— kaip toliau 
gyvenai po savo meilužio mirties? 

— Spėliok, bet neklausk, Aš pasilikau čia ir gyvenau, kol 
senatvė, ankstyva senatvė, paženklino man veidą savo šiurpiu 
antspaudu. Tada visi ėmė mane niekinti ir užgaulioti, man beli- 
ko tenkinti savo kerštą smulkiomis nepatenkintos tarnaitės 
intrigomis ir tuščiais bejėgės senės keiksmais bei klausytis iš 
bokšto, kaip rauda naujos plėšrūno aukos. 

— Ulrika, — tarė Sedrikas— man rodos, širdies gilumoje tu 
tebesigaili tų džiaugsmų, kuriuos patyrei per savo piktadary- 
bes. Tai kaipgi drįsti kreiptis į žmogų, vilkintį šį šventąjį ap- 

darą? Pagalvok, nelaimingoji, jeigu net patsai šventasis Ed- 
vardas šičia prieš tave atsistotų, ką gi jis tau galėtų padėti? 

— Nenusigręžk nuo manęs, rūstusis pranašautojau! — sušu- 
ko Ulrika. — Pasakyk, ką reiškia tie nauji ir baisūs jausmai, 
kurie pastaruoju metu drasko man vienišą širdį? Kodėl seniai 
padaryti darbai vaidenasi man akyse, sukeldami naują, neįvei- 
kiamą siaubą? Kokia lemtis ištiks po mirties tą, kuriai dievas 
paskyrė šioje žemėje šitiek kančių ir pikto? Ar ne geriau man 
būtų kreiptis į mūsų nekrikštytų sentėvių dievybes, negu ken- 
tėti tas baisingas nuojautas, kurios mane kamuoja ir dieną, ir 
naktį per sapnus? 

— Aš ne dvasininkas, — tarė Sedrikas, nusigręždamas nuo jos 
su mpasibjaurėjimu,— aš ne dvasininkas, nors ir vilkiu vienuo- 
lio apdarą. 

— Ar itu vienuolis, ar pasaulietis, man vis vien, — atsakė 
Ulrika. — Per pastaruosius dvidešimt metų čia tu esi pirmas, 
kuris bijo dievo ir gerbia žmogų, — tad sakyk, nejau man ne- 
bėra išganymo vilties? . 

. — Tau reika atgailauti — tarė Sedrikas— Melskis ir atgai- 
lauk, ir teatleidžia tau dievas. Bet aš negaliu ir nenoriu su ta- 
vim ilgiau čia būti. 

— Palauk dar,— tarė Ulrika, — nepalik dar manęs, mano tė- 
vo draugo sūnau, nes tasai demonas, kuris valdė mane visą 
gyvenimą, gali sugundyti, ikad tau atkeršyčiau už tavo panieką 
ir širdies kietumą. Kaip manai, ar ilgai betektų tau gyventi šia- 
me pasaulyje, jei Fron de Befas užtiktų Sedriką Sakksą savo pi- 
lyje šitokiu apdaru? Jau ir taip jis žvilgčiojo į tave kaip plėš- 
rusis sakalas į savo grobį. 

— Na ir kas, — tarė Sedrikas.— Tegu jis sudrasko mane ir 
snapu, ir nagais, bet mano lūpos neištars. nė vieno žodžio, ku- 
Tio nepatvirntintų mano širdis. Aš mirsiu, būdamas saksas, teisus 
žodžiais, atviras darbais. Eik šalin! Neliesk manęs ir netruk- 
dyik. Patsai Redžinaldas Fron de Befas ne toks šlykštus mano 
akims, kaip tu, niekingas ir išsigimęs padare. 

— Teesie taip, — tarė Ulrika— Eik savo keliu ir užmiršk, 
didžiuodamasis savo pranašumu, kad stovinti prieš tave senė 
yra tavo tėvo draugo duktė. Eik savo keliu! Aš liksiu viena, 
Viena ir atkeršysiu. Niekas man nepadės, bet visi išgirs apie tą 
darbą, kurį aš išdrįsiu padaryti. Lik sveikas! Tavoji panieka 
man nutraukė paskutinį saitą, rišantį mane su mano tauta. O aš 

tikėjausi, kad mano nelaimės sužadins užuojautą mano tautie- 
čių širdyse. 

— Ulrika, — tarė Sedrikas, sujaudintas jos žodžių — tu tiek 
daug patyrei ir iškentėjai savo gyvenime, tai nejaugi pulsi į 
neviltį dabar, kai tavo akys praregėjo, pamatė visą tavo nusi- 
kaltimų baisybę ir kai atgaila turi tapti svarbiausiu tavo rū- 
pesčiu? 

— Sedrikai, — atsakė Ulrika,—tu menkai tepažįsti Žmogaus 
širdį. Kas gyveno taip, kaip aš gyvenau, to sieloje turi slypėti 
beprotiškas pomėgių ir keršto troškulys. Tai pernelyg nuo- 
dingas žmogaus širdžiai gėrimas, bet jo atsisakyti neturiu jė- 
gų. Senatvė nebeturi džiaugsmų, raukšlės nebeturi valdžios, ir 
kerštingumas išsieikvoja bejėgiškais keiksmais. Tada prasideda 
sąžinės priekaištai, o su jais tušti apgailestavimai dėl praeities, 
neviltis dėl ateities, ir atgailai nelieka laiko... Tačiau tavo žo- 
džiai mano širdyje pažadino naują žmogų. Tiesą tu pasakei, 
kad tie, kam mirtis nebaisi, viską gali padaryti. Tu man paro- 
«dei, kaip keršyti, ir būk tikras — aš tuo pasinaudosiu. Iki šiol 
išdžiūvusioje man» krūtinėje buvo ir kitokių jausmų — dabar 
vien tik kerštas joje viešpataus. Tu pats pasakysi, kad Ulrika, 
nors jos gyvenimas buvo ar šioks, ar toks, mirė taip, kaip ir 
dera kilniojo Torkilio dukteriai. Prie šios prakeiktos pilies sie- 
nų susirinko į kovą būriai — eik ir vesk juos greičiau į ataką. 
“O kai pamatysi raudoną vėliavą plevėsuojant ant bokšto ryti- 
niame tvirtovės kampe, pulk drąsiau — normanai tada turės už- 
tenkamai ką veikti pilies viduje, ir jūs galėsite įsiveržti, ne- 
paisydami jų strėlių ir mėtyklių. Eik! Vykdyk, kas tau skirta, 
o mane palik manajai lemčiai. 

Sedrikas mielai būtų smulkiau pasiteiravęs, ką ji ketina da- 
zyti, bet tuo metu pasigirdo niaurus Fron de Befo balsas: 

— Kur dingo tasai valkata vienuolis? Prisiekiu dievu, aš 
padarysiu iš jo kankinį, jei jis atsivilko šičia kurstyti mano 
'šeimynykščių! 

— Kaip teisingai spėja negryna sąžinė! — tarė Ulrika. — Bet 
*u nepaisyk jo, eik greičiau pas savuosius. Sušuk saksų kovos 
šūkį, ir tegu jie uždainuoja savo karo dainą. Mano kerštas 
jiems pritars. 

Tai tarusi, ji spruko pro šalines duris, o Redžinaldas Fron de 
Befas įėjo į kambarį. 

— ligai tave užlaikė atgailaujantieji nusidėjėliai, mano tė- 
ve! —tazė jis.— Tuo geriau jiems, nes tai paskutinė jų išpažin- 
tis. Ar paruošei juos mirčiai? 

— Aš radau juos, — tarė Sedrikas, stengdamasis šiaip taip iš- 
sireikšti prancūziškai, — pasiruošusius pačiam blogiausiam liki- 
mui, nes jie žino, į kieno rankas pateko. 

— Kaipgi čia yra, vienuoli! Tu kalbi panašiai kaip saksas! — 
sušuko Fron de Befas. 

— Aš mokiausi šventojo Vitoldo vienuolyne, Bertone, — at- 
sakė Sedrikas. 

— Šit kaip, — tarė ibaronas.— Geriau būtų, kad būtum nor- 
manas. Bet nieko nepadarysi — kitų pasiuntinių nėra. Tasai Vi- 
toldo vienuolynas Bertone stačiai apuokų lizdas. Seniai metas. 
jį išgriauti iki pat pamatų. Netrukus ateis laikas, kad nei ašu- 
tinė, nei šarvai nebeišgelbės sakso, 

— Teesie dievo valia, — ištarė Sedrikas drebančiu muo tvar- 
domo įniršio balsu, 

Bet Fron de Befas palaikė tatai baimės ženklu. 

— Matau, — tarė jis— kad tu jau drebi, įsivaizduodamas, 
kaip mūsų kariai įsiverš į jūsų valgomąjį ir šeimininkaus po 
jūsų rūsius. Bet padaryk man šiandien vieną paslaugą, ir aš 
-prižaduų tau, kad galėsi gyventi saugiai kaip sraigė savo kiau- 
kute, nors kitiems tavo broliams kažin kas nutiktų. 

— Malonėkite įsakyti, — tarė Sedrikas, tramdydamas susijau- 
dinimą. 

— Na, tai eikš paskui mane, aš tave išleisiu pro šoninius. 
vartus. 

Dideliais žingsniais žengdamas priešakyje, Fron de Befas ėmė 
aiškinti vienuoliui, ką tas turi daryti. 

— Tu matei, vienuoli, tą kiaulių saksų bandą, išdrįsusią ap- 
gulti manąją Torkilstono pilį?- Prišnekėk jiems, ką nori, apie 
šios tvirtovės silpnumą ar šiaip papasakok, ką sugalvosi, kad 
tik jie dar parą išstovėtų šičia prie sienų. O tuo tarpu nunešk 
štai šį laišką. Bet palauk — sakyk, ar moki skaityti? 

— Nė trupučio,— atsakė Sedrikas.— Skaitau tik savo brevi- 
jorių, nes moku atmintinai per dievo motinos ir šventojo Vi- 
toldo malonę. 

— Na, tuo geriau. Taigi nunešk šį laišką į Filipo de Malvua- 
zeno pilį. Pasakyk, kad laiškas nuo manęs, o rašė jį tamplierius 
Brianas de Bua-Gilberas, ir paprašyk jį kuo greičiausiai nu- 

siųsti į Jorką. Beje, pasakyk jam, kad labai nesirūpintų mūsų 
likimu. Gėda ir pagalvoti, kad mes esame priversti slėptis nuo 
saujelės valkatų, kurie paprastai sprunka, išgirdę mūsų arklių 
kanopų dundesį. Aš tau sakau, vienuoli, panaudok visą savo 
iškalbą, kad sulaikytum. vietoje tuos niekšus, kol atvyks mūšų 
talkininkai. Mano kerštingumas pabudo, o jis yra toksai saka- 
las, kuris neužmigs, nepasisotinęs grobiu. 

— Prisiekiu savo šventuoju globėju, — tarė Sedrikas su tokia 
energija, kokios sunku buvo tikėtis iš nuolankaus vienuolio,— 
prisiekiu ir visais kitais šventaisiais, gyvenusiais ir mirusiais 
Anglijoje, jūsų įsakymai bus įvykdyti! Nė vienas saksas ne- 
pasitrauks nuo šių sienų, jei mano iškalba ir įtaka galės juos 
sulaikyti. . 

— E, vienuolį — tarė Fron de Befas,—tu pakeitei toną ir 
kalbi drąsiai ir ryžtingai, tarytum visa širdimi trokštum iš- 
skersti saksų bandą, o juk tos kiaulės tavo padermės. 

Sedrikas nelabai temokėjo apsimesti ir šiuo metu iš širdies 
pasigailėjo, kad greta nėra Vambos, kuris tikriausiai būtų mo- 
kėjęs sugalvoti jam atsakymą. Bet bėda miklina protą, ir jis su- 
murmėjo, kad jeigu žmonės plėšikauja, tai bažnyčia juos eks- 
komunikuoja ir valstybė paskelbia už įstatymų ribų. 

— Prisiekiu dievu — tarė Fron de Befas—tu sakai tikrą 
tiesą. Aš buvau pamiršęs, kad šitie niekšai moka apiplėšti rie- 
bų abatą nė kiek ne blogiau už to paties amato prancūzus. 
Juk tai jie, rodos, pačiupo šventojo Ivo vienuolyno viršininką, 
pririšo prie ąžuolo ir liepė giedoti, kol patys naršė po jo skry- 
mnias ir maišus? Ak, me, šią išdaigą iškrėtė Gotje iš Midltono, 
vienas iš mūsiškių riterių. Bet tie, kurie apiplėšė Sen Bi koply- 
čią ir išnešė taures bei žvakidės, juk buvo saksai, ar ne tiesa? 

— Jie buvo Ibedieviai, — atsakė Sedrikas. 

— Ir dar išgėrė visą vyną ir alų, kurį jūs geriat slapta nuo 
Ikitų. Vienuoli, tavo pareiga atkeršyti jiems už šitokią švent- 
vagystę. 

— Aš tikrai atkeršysiuų — murmtelėjo Sedrikas.— Šventasis 
Vitoldas mato mano širdį. 

Tuo tarpu Fron de Befas išvedė jį pro vartelius prie grio- 
vio, per kurį tebuvo permesta viena lenta. Perėję griovį, jie 
pasiekė nedidelį išorinės sienos kyšulį, iš kur požeminiu keliu 
buvo išeinama į atvirą lauką. ; 

— Dabar eik greičiau — tarė Fron de Befas.— Įvykdyk, ką 
tau įsakiau, ir pamatysi, kad saksų mėsa bus šičia tokia pigi, 
kaip kiauliena Šefildo skerdyklose. Tiesa, tu atrodai gana links- 
mas vienuolis, tai ateik po skerdynių — gausi tiek malvazijos, 
kad visam jūsų vienuolynui užtektų pasigerti. 

— Žinoma,“mes dar susitiksime, — atsakė Sedrikas. 

— O tuo tarpu še 4au— pridūrė normanas prie paskutiniųjų 
durų, įbrukdamas Sedrikui į ranką auksinę monetą.— Bet at- 
mink: jei neįvykdysi mano įsakymų, aš tau nulupsiu ir ašutinę, 
ir tavo paties kailį. 

— Galėsi nulupti, — tarė Sedrikas, išeidamas iš požeminio ur- 
vo ir džiaugsmingai žingsniuodamas per atvirą lauką, — jei se- 
ikantį kartą, kai mudu susitiksime, aš nenusipelnysiu iš tavęs 
nieko geresnio, 

Jis piktai atsigręžė į pilį, sviedė auksinį pinigą žemėn ir su- 
šuko: 

— Kad tu prasmegtum su savo pinigais, Iklastingasai mor- 
mane! 

Fron de Befas nebenugirdo šių žodžių, bet mostas pasirodė 
jam įtartinas. 

— Ei, šauliai — riktelėjo jis sargybiniams, stovintiems sar- 
gyboje prie išorinių sustiprinimų.— Paleiskite strėlę į tą vie- 
nuolį! Bet ne, palaukite, — pridėjo jis, matydamas, kad jie jau 
įtempė lankus. — Nereikia. Juk kito pasiuntinio nėra — tenka 
pasitikėti šituo. Man rodos, jis neišdrįs manęs apgauti. Blogiau- 
siu atveju teks pradėti derybas su tais saksų šunimis, kuriuos 
laikau saugiai uždarytus būdoje. Ei, Džailsai — pašaukė jis ka. 
ką ir tą antrąjį stuobrį, jo draugą iš Koningsburgo. .. Atelstaną, 
ar kaip kitaip. Jų vardai tokie, kad normanų riteriui nė ištarti 
nelengva, ir burnoje nuo jų palieka kiaulienos skonis. Duokite 
man vyno burnai išskalauti po tų vardų, kaip sako linksmasis 
princas Džonas. Atnešk vyno į ginklų menę ir atvesk ten be- 
laisvius. 

Įsakymas buvo įvykdytas. Įėjęs į menę, nukabinėtą daugybe 
visokiausių ginklų, laimėtų kautynėse jo paties ir jo tėvo, Fron 
de Befas jau ten rado abu saksus. Ant masyvaus ąžuolinio stalo 
stovėjo vynas. Fron de Befas išgėrė taurę ir paskui atsisuko į 
belaisvius. 

Vamba buvo su šeimininko apdaru, užsismaukęs kepurę iki 
„pat akių, ir blankioje šviesoje nuožmusis baronas nepastebėjo,. 
kad svarbiausio belaisvio nėra. 

— Na, saksų narsuoliai — tarė Fron de Befas,— kaip jums 
patinka viešėti Torkilstone? Ar jau supratote, ką reiškia tyčio- 
tis iš Anžu giminės princo vaišių? Atsimenate, laip atsilygino- 
+e mūsų karališkajam princui Džonui už maloningą jo vaišin- 
gumą? Prisiekiu dievu ir šventuoju Denisu, jei nesumokėsite 
"geros išpirkos, aš jus pakarsiu už kojų ant šių geležinių lan- 
"gų grotų, ir jūs ten kybosite, kol pesliai ir varnos sules ir be- 
liks vieni griaučiai... Sakykite, saksų šuneės, ar daug dueosite 
už savo niekingą gyvybę? Ką pasakysi tu, Rotervudo Sedrikai? 

— Aš tai nė skatiko neduosiu — atsakė vargšas Vamba,— 
»» kad žadate mane pakarti už kojų, tai gal ir neblogai būtų. 
Sako, kad mano smegenys apsivertė aukštyn kojomis nuo to 
laiko, kai man buvo uždėta kvailio kepurė. Ir, jei aš būsiu pa- 
kartas žemyn galva, tai gal smegenys vėl atsivers. 

— Šventoji Ženevjeva! — sušuko Fron de Befas.— Kas gi 
čia toks? 

Jis numušė Sedriko kepurę juokdariui nuo galvos, atvertė 
apykaklę ir pamatė ant jo kaklo lemtingąją vergystės žymę — 
sidabrinį antkaklį. 

— Džailsai! Klimeniai! Prakeikti šuneės! — suriko įsiutęs nor- 
manas.— Ką čia man atvedėte? 

— Man rodos, kad aš galiu atsakyti, —tarė de Brasi, ką tik 

"įėjęs į menę— Jis yra Sedriko juokdarys, tas pats, kuris per 
turnyrą taip narsiai rungėsi su Izaoku iš Jorko. 

— Na, ir puiku, — tarė Fron de Befas: —aš juodų pakarsiu 
ant tų pačių kartuvių, jei jo šeimininkas ir tasai meitėlis iš Ko- 
ningsburgo jų neišpirks už brangią kainą. Bet vien pinigais jie 
dar neišsivaduos: tegu pasižada nusivesti apgulusių pilį valkatų 
minią, pasirašo atsisakymą nuo, visų savo teisių ir privilegijų ir 
tepripažįsta save mūsų vasalais. Jiems ir taip per daug bus 
laimės, jei prie naujos tvarkos mes jiems paliksime teisę kvė- 
puoti... Eikite — tarė “jis dviem iš savo tarmnų—ir atveškite 
man tikrąjį Sedriką. Šį kartą aš jūsų nebausiu už apsirikimą, 
nes iš tikrųjų sunku atskirti kvailį nuo saksų franklino. 

— Bet jūsų riteriškoji šviesybė greit sužinos, kad kvailių 
čia yra daugiau, negu franklinų,— tarė .Vamba. 

— Ką tas nenaudėlis plepa?— paklausė Fron de Befas, žiūrė- 
damas į tarnus, kurie baugiai ir neryžtingai sulemeno, kad, jei- 
gu čia ne Sedrikas, jie nežiną, kur tas dingęs. 

— Dangaus šventieji! — suriko de Brasi— Jis turbūt pabėgo, 
persirengęs vienuoliu! 

— Po velnių! — nusikeikė Fron de Befas.— Vadinasi, aš pats 
palydėjau Rotervudo meitėlį ir savo rankomis išleidau jį iš 
pilies! O tave, — kreipėsi jis į Vambą,— kurio kvailumas pra- 
lenkė didesnių už tave idiotų išmintį — tave įšventinsiu į vie- 
nuolius! Liepsiu išskusti tau makaulę pagal visas taisykles. Ei, 
nulupkit jam nuo galvos odą ir numeskit jį nuo bokšto sie- 
nos!.. Na, juokdary, pažiūrėsime, kaip tu dabar pajuokausi. 

— Ką gi, kilnusis riteri — atakė vargšas Vamba, kuris iš 
įpratimo juokavo net prieš mirtį — jūsų darbai gėresni už jūsų 
žodžius. Jei jūs tikrai papuošite mane raudona kepuraite, tai 
iš paprasto vienuolio pakelsite į kardinolus. 

— Vargšelis— tarė de Brasi — jis iki pat mirties ištikimas 
savo profesijai! Fron de. Befai, nežudykite jo, o padovanokite 
man. Tegu jis linksmina mano laisvūnus. Ką tu pasakysi, verge? 
Ar prisikaupęs drąsos vyksi su manim į karą? 

— Kodėl ne, tik reikia šeimininko atsiklausti, nes matai — 
tarė Vamba, rodydamas savo antkaklį — be jo leidimo negaliu 
šio antkaklio nusiimti. 

— Normaniškas pjūklas beregint perpjaus saksišką antkak- 
lį — tarė de Brasi. 

-— Kurgi ne, jūsų malonybe,— tarė Vamba— dėl to turbūt 
ir žmonės ir sako: 


Iškirto Anglijos miškus normanų kirvis; 

Ir anglo kaklą užveržė normanų virvės; 
Normanai anglams valdžią primetė iš aukšto, 
Ir Anglija tol neregės dienos šviesios, 

Kol bus laisva nuo kirvio, virvės, jų valdžios. 


— Gerai jūs darot, de Brasi. — tarė Fron de Befas.— Stovit ir 
klausotės ikvailio plepalų, kai mums gresia pavojus. Argi ne- 
matot, kad jie mus apmulkino? Juk per šitą patį juokdarį, su 
kuriuo jūs taip linkęs susibičiuliauti, mums nepavyko susi- 
siekti su pagalbininkais. Ko gi mums daugiau tikėtis, jei ne 
bematant prasidėsiančio šturmo? 

— Tad stokime prie šaunamųjų angų, — tarė de Brasi — Ka- 
da gi jūs matėt, kad aš būčiau nuliūdęs prieš mūšį? Pašaukit 
tamplierių, tegu jis pakovoja nors perpus taip narsiai už savo 
gyvybę, kaip kovoja už savo ordiną. Jūs irgi eikit ant sienos. 
Šalia stosiu aš, ir užtikrinu, kad saksų plėšikams nepavyks už- 
kopti ant Torkilstono sienų lygiai taip, kaip kad nepasisektų, 
jei mėgintų įlipti į debesis. O jei norėtumėt pradėti derybas su 
tais banditais, tai galima tarpininku panaudoti štai šitą garbin- 
gąjį frankliną, kuris taip susimąstęs žiūri į vyno butelį. Ei sak- 
se, — kreipėsi jis į Atelstaną ir padavė taurę — pasiskalauk 
gerklę šiuo kilniu gėrimu ir pasakyk, kiek pasiūlytum už savo 
laisvę? 

— Tiek, kiek galėsiu sumokėti — atsakė Atelstanas;— kiek 
leis mano garbė ir vyriškumas. Paleisk į laisvę mane bei visus, 
kuriuos pagrobei kartu su manimi, ir aš duosiu tūkstantį mar- 
kių išpirkos. 

— Be to, turi prižadėti, kad nedelsdami pasitrauks visi tie 
valkatos, kurie spiečiasi aplink mano pilį, nepaisydami nei die- 
vo, nei karaliaus — tarė Pron de Befas. 

— Kiek galėsiu — atsakė Atelstanas,— pasistengsiu juos pa- 
šalinti; neabejoju, ikad ir mano tėvas Sedrikas padės man tai 
padaryti. 

— Vadinasi, sutarta, — tarė Fron de Befas,— tave ir visus 
taviškius paleisime į laisvę, o tu mums už tai sumokėsi tūkstan- 
tį markių. Tai nedidelė suma, ir tu turi būti mums dėkingas, 
sakse, kad pasitenkiname šitokiu menkniekiu už jūsų laisvę. 
Tik žinok, kad šis susitarimas neliečia žydo Izaoko. 

— Ir jo dukters, — tarė tamplierius, įeidamas į menę. 

— Jie nepriklauso šiam saksui,— tarė Fron de Befas. 

— Jei jie būtų mūsiškiai. —tarė Atelstanas-—- man būtų gė- 
da vadintis krikščioniu. Darykite, ką tik norite, su tais ne- 
krikštais. . 

— Išpirka neliečia taip pat ir ledi Rovenos,— tarė de Brasi— 
Tegu niekas nesako, kad atsisakiau šitokio grobio, gerokai už 
jį nepakovojęs. 

— Mūsų sandėris, — įsikišo Fron de Befas,— neliečia taip pat 
ir to prakeiktojo juokdario. Aš jį pasilieku sau ir nubausda- 
mas ji parodysiu visiems pavyzdį, kas būna tam, kuris sumano 
su manimi krėsti juokus. 

— Ledi Rovena,—tarė Atelstanas su nepajudinama ramy- 
be,— mano sužadėtinė, Aš greičiau leisiuosi sudraskomas į ga- 
balėlius, negu sutiksiu su ja atsiskirti. O vergas Vamba išgel- 
bėjo šiandien gyvybę mano tėvui, Sedrikui. Todėl aš veikiau 
pats žūsiu, negu leisiu paliesti jam nors plaukelį. 

— Tavo sužadėtinė? Ledi Rovena šitakio, kaip tu, vasalo su- 
žadėtinė? — tarė de Brasi— Tu gal įsivaizduoji, sakse, kad sų- 
grįžo jūsų septynių karalysčių laikai! Žinok, kad Anžu gimi- 
nės princai neišleidžia: savo globotinių už tokių žemos kilmės 
vyrų, kaip tu. 

— Mano giminė — tarė Atelstanas,— daug senesnė ir taures- 
nė, negu kokio nusususio prancūzo, kuris tuo tik ir gyvena, 
kad prekiauja valkatų ir vagių krauju, telkdamas juos po savo 
nešlovinga vėliava. Mano sentėviai buvo karaliai; galingi ko- 
voje, išmintingi taryboje, jie kasdien vaišino prie savo stalo 
keleriopai daugiau žmonių, negu tu vedžiojiesi paskui save. Jų 
vardus šlovino menestreliai, jų įstatymus tvirtino seniūnų ta- 
ryba, juos laidojant giedojo šventieji, virš jų palaikų pastaty- 
tos katedros. : 

— Še tau, de Brasi —tarė Fron de Befas, džiaugdamasis at- 
kirčiu, kurį gavo jo bičiulis.— Taikliai grybštelėjo tave sasas. 

— Taip taikliai, kiek gali belaisvis — atsakė de Brasi su 
dirbtiniu atsainumu.— Kieno rankos surištos, tas bent liežuviui 
duoda valią. Bet tu nors ir liežuvingas, drauguži — tęsė jis, 
kreipdamasis į Atelstaną,— ledi Rovenos tuo neišvaduosi. 

Atelstanas, ką tik išdrožęs pagal save neįprastai ilgą kalbą, 
nieko neatsakė į šią pastabą. Bet tuo metu pašnekesį pertraukė 
įėjęs tarnas, kuris pranešė, kad prie vartų stovi vienuolis ir 
prašosi įleidžiamas. 

— Vardan šventojo Beneto, šių elgetų globėjo,— tarė Fron 
de Befas,— norėčiau žinoti, ar tai tikras vienuolis, ar vėl koks 
persirengęs apgavikas. Iškratykite jį, vergai, nes jeigu ir šitas 
jus apmulkins, liepsiu jums išlupti akis ir į akiduobes pridėti 
karštų žarijų. . 

— Tegu užsitrauksiu jūsų rūstybė, milorde, jei tai ne tikras 
ilgaskvernis,— tarė Džailsas.— Jūsų ginklanešys Džoslinas jį pa- 
žįsta ir dievagojasi, kad tai tėvas Ambraziejus — vienuolis, tar- 
naujantis Žorvo priorui. 

— Atveskit jį — įsakė Fron de Befas.— Greičiausiai jis mums 
atneša žinių iš savo linksmojo šeimininko. Turbūt nūdien 

velniams šventė, ir vienuoliai laikinai atleisti nuo pareigų, jei 
jų šitiek visur valkiojasi. Išveskite belaisvius. O tu, sakse, 2 
rai pagalvok apie tai, ką čia girdėjai. 

— Aš reikalauju — tarė Atelstanas,-— kad būčiau garbingai 

kalinamas ir kad būtų deramai rūpinamasi mano valgiu ir guo- 
liu, kaip to reikalauja mano rangas ir kaip privalu elgtis su 
asmeniu, su kuriuo deramasi dėl išpirkos. Pareiškiu, kad tas 
iš jūsų, kuris save laiko vyresnių, atsakys man asmeniškai už 
pasikėsinimą į mano laisvę. Aš jau siunčiau jums iššūkį per 
rūmininką, jūs jį gavot ir dabar privalot atsakyti. Štai mano 
pirštinė. 
Befas.— Ir tu I taip pat neprivalai steakyti, Morisai de Brasi. 
Džailsai, — paliepė jis tarnui — pakabink franklino pirštinę ant 
elnio ragų ten, ant sienos. Tegu kybo, kol jos savininkas at- 
gaus laisvę. O tada, jei jis susigalvos jos pareikalauti arba pa- 
sakys, kad. neteisėtai buvau paėmęs jį į nelaisvę, „prisiekiu 
šventojo Kristupo diržu, jis galės suremti ginklą su žmogum, 
kuris dar niekada nėra atsisakęs susitikti su priešu. . 

Belaisviai ibuvo išvesti iš menės ir tuo pačiu metu įleistas 
vienuolis Ambraziejus, kuris atrodė didžiai, išsigandęs. 

— Šitas tai tikras pax vobiscum!— tarė Vamba, praeida- 
mas pro vienuolį — O visi kiti buvo apsimetėliai. 

— Švenčiausioji dievo motina,— tarė vienuolis, dairydamasis 
į susirinkusius riterius — pagaliau aš saugus ir tarp tikrų 
krikščionių! 

— Saugus, — taTė de Brasi — o dėl krikščioniškumo tai irgi 
teisybė: va galingasis baronas Redžinaldas Fron de Belas iki 
koktumo bjaurisi žydais, va gerasis tamplierius Brianas de 
Bua-Gilberas, nėgailestingas saracėnų naikintojas, — geresnių ir 
tikresnių krikščionių niekur nerasi. 

— Jūs esate draugai ir sąjungininkai mūsų gerbiamojo tėvo 
Kristuje, prioro Eimerio iš Žorvo abatijos, — tarė vienuolis, ne- 
pastebėjęs ironijos de .Brasi atsakyme.— Pagal riterystės apža- 
dus ir krikščioniškąjį gailestingumą jūsų pareiga jį išgelbėti, 
nes, Haip sako palaimintasis. Augustinas. .. 

— Velniop tą palaimintąjį! — pertraukė jį Fron de Befas.— 
Sakyk greičiau, ko atėjai, vienuoli. Mes neturime laiko klausy- 
tis, ką šventieji tėvai kalbėjo. 

— Viešpatie dieve! — sušuko tėvas Ambraziejus.— Kaip greit 
tie nuodėmingi pasauliečiai supyksta! Bet teesie jums žinoma, 
narsieji riteriai, kad kažkokie nuožmūs piktadariai, užmiršę 
dievo baimę ir pagarbą bažnyčiai ir nebijodami šventojo popie- 
žiaus sosto, . . 

— Klausyk, tėve,— tarė tamplierius,— visa tai mes patys ži- 
nome arba numanome. Geriau sakyk tiesiai, kas atsitiko tavo 
šeimininkui: ar jis nelaisvėje ir pas ką? 

— Žinoma,— atsakė Ambraziejus — jis dabar šėtono tarnų 
rankose. Jų pilni čionykščiai miškai, ir jie mė girdėti nenori, 
kad šventame rašte pasakyta: ,„Neliesk mano pateptojo ir ne- 
daryk nieko blogo mano pranašams.“ 

— Štai dar naujas darbas mūsų kkardams, serai,— tarė Fron 
de Befas.— Užuot mums atsiuntęs į talką žmonių, prioras Eime- 
ris pats laukia iš mūsų pagalbos. Bet pasakyk, vienuoli, trum- 
pai ir aiškiai, ko tavo šeimininkas nori iš mūsų? 

— Teikitės išklausyti — tarė Ambraziejus.— Smurtu sulaikę 
garbųjį mūsų viršininką, šitie šėtono išperos išplėšė visas jo 
skrynias ir dėžes, atėmė du šimtus gryniausio aukso markių ir 
dar reikalauja didelės pinigų sumos, be kurios nesutinka iš- 
leisti iš savo nuodėmingų rankų. Ir todėl gerbiamasis mūsų tė- 
vas kreipiasi į jus, savo draugus, prašydamas išgelbėti jį — 
sumokėti reikalaujamą išpirką arba ginklu išvaduoti iš priešų. 

— Tegu jį velniai, tą tavo priorą! — tarė Fron de Bėfas.— 
Jis turbūt šįryt per smarkiai siurbtelėjo. Argi kas matė, kad 
normanų baronas tuštintų savo piniginę, norėdamas išvaduoti 
vienuolį, kuris turi dešimteriopai daugiau pinigų. Ir kaipgi mes 
gelime jam padėti ginklų, jei patys esame apsupti gausybės 
priešų, kurie kiekvieną akimirką gali pradėti puolimą. 

— Aš ir tai norėjau jums pasakyti, — tarė vienuolis,— bet 
jūs taip skubate ir neleidžiate man baigti. Bet, viešpatie pasi- 
gailėk, aš jau senas, o tie bedieviški užpuolimai visai mane 
išmuša iš vėžių. Tačiau man atrodo, kad jie apgulė pilį ir jau 
artinasi prie sienų. . 

— Na, tai eikime į bokštą, — sušuko de Brasi— „pažiūrėkime, 
ką tie niekšai daro! 


Jis atidarė grotuotą langą, išeinantį į vieno , bokšto aikštelę, 
ir tučtuojau iš ten sušuko tiems, kurie pasiliko menėje: 

— Prisiekiu šventuoju Denisu, senis vienuolis sako tiesą! Jie 
neša didelius skydus, o jų šauliai pagiryje juoduoja it audros 
debesis. " 

Redžinaldas Fron de Befas taip pat žvilgtelėjo pro langą, ta- 
da čiupo už rago, skardžiai sutrimitavo ir liepė savo žmonėms 
stoti į vietas. . 

— De Brasi, saugok rytų pusę, kur sienos žemesnės už kitas. 
Kilnusis Bua-Gilberai, tu įgudęs puolimo ir gynimosi moksle, 
prižiūrėk vakarų pusę. Aš pats stovėsiu prie išorinių sustiprini- 
mų. Bet, kilnieji mano draugai, ginkime ne vieną kurią vietą. 
Šiandien mes turime suspėti visur, padėti visiems, kam tik 
bus sunkiausia. Mūsų labai maža, bet narsa ir vikrumu galime 
išlyginti šį trūkumą. Neužmirškite, kad mūsų priešai — niekin- 
gi prastuoliai! 

— Bet, kilnieji riteriai! — sušuko tėvas Ambraziejus per tą 
staiga kilusį sambrūzdį— Nejaugi miekas iš jūsų neišklausys 
garbaus tėvo prioro Eimerio iš Žorvo! Maldauju, kilnusis sere 
Redžinaldai, išklausyk mane! 

— Atstok! Eik ir prašyk pagalbos iš dangaus — atsakė įsi- 
karščiavęs normanas;— o mums, žemėje, nėr kada tavo malda- 
vimų klausytis... Ei, Anzelmai, liepk užvirinti dervą ir aliejų, 
pilsime tiems nenaudėliams ant galvų! Prižiūrėk, kad visi gau- 
tų arbaletus! Iškabinkit ant bokšto mano vėliavą su jaučio 
galva. Tie niekšai netrukus sužinos, su kuo jie šiandien susi- 
durs. 

— Narsusis sere— neatstojo tėvas Ambraziejus — aš juk e5u 
pasižadėjęs klausyti vyresniųjų, tai turiu vykdyti savo viršinin- 
ko valią. Leisk tau pranešti... 

— Išveskite tą plepį! — riktelėjo Fron de Befas.— Uždaryki- 
te jį koplyčioje, tebarškina savo rožančių, kol pasibaigs mūšis, 
Torkilstono šventiesiems bus didelė naujiena pasiklausyti „tė- 
ve mūsų“ ir „sveikamarijų“. Tokios pagarbos jiems gal niekas 
nėra parodęs nuo pat to laiko, kai jie iškalti iš aikmens. 

— Neįžeidinėk šventųjų, sere Redžinaldai — tarė de Brasi — 
mums gal prireiks jų pagalbos, dar tai gaujai nespėjus išsi- 
skirstyti. 

— Na, iš jų jokios pagalbos nelaukiu— atsakė Fron de Be- 
fas.— Nebent atitemptume juos prie šaudymo angų ir nuverstu- 
me ant galvų užpuolikams. Šventasis Kristupas yra toks mil- 
žiniškas ir sunkus, kad vienas galėtų sutraiškyti visą būrį. 

Tuo tarpų tamplierius stebėjo priešą daug atidžiau, negu 
žiaurusis Fron de Befas ir jo lengvabūdis bičiulis. 

— Prisiekiu savo ordino garbe, — tarė jis — šitie Žmonės: ar- 
tinasi tokia pavyzdinga tvarka, kokios iš jų sunku tikėtis. Pa- 
žiūrėkite, kaip sumaniai jie naudojasi kiekvienu medžiu bei 
krūmu ir kaip sėkmingai slepiasi nuo mūsų strėlių. Nematau 
ten nei vėliavų, nei ženklų, bet galiu kirsti lažybų iš savo 
auksinės grandinės, kad jiems vadovauja koks nors riteris ar 
kilmingas bajoras, prityręs kare. 

— Aš jį matau, —tarė de Brasi,— štai šmėžuoja jo riteriško 
šalmo plunksnos ir žvilga skydas. Ar matote tą aukštą žmogų 
juodais šarvais? Va kur veda tolimąjį tų niekšų jomenų būrį. 
Prisiekiu šventuoju Denisu, tai tas pats riteris, kurį praminė- 
me Juoduoju Slunkium ir kuris išmušė tave, Fron de Befai, iš 
balno Ašbio turnyre. 

— Labai gerai —tarė Fron de Befas,— vadinasi, jis pats atei- 
na, kad galėčiau jam atkeršyti. Tai turbūt koks bailys, nes pa- 
būgo pasilikti arenoje ir nepasiėmė atsitiktinai tekusio prizo. 
Veltui būčiau jo ieškojęs tarp kilmingų ir tikrų riterių, ir aš 
labai džiaugiuosi, kad jis vis dėlto pasirodė tarp tų niekingų 
jomenų. 

Pokalbis nutrūko, nes priešas ryžtingai pradėjo artėti. Kiek- 
vienas iš riterių stojo į savo vietą ir su negausiu būreliu žmo- 
nių, kuriuos jiems pasisekė surinkti pilies gynybai, ramiai ir 
drąsiai ėmė laukti gresiančio užpuolimo. " 


XXVIII skyrius 


Tauta, paniekinta, klajojus amžiais, 

Daug nuostabių žinių sukaupus turi: 

Jie moka jūrose, miškuos ir tyruos 

Slaptus turtus surasti ir pažinti; 

Jų rankose įgyja burtų galią 

Net paprasčiausios gėlės ir žolelės. 
Marlo, „Maltos žydas“ 


Dabar turime šiek tiek sugrįžti atgal, kad pateiktume skai- 
tytojui žinių, būtinai reikalingų tolesniam pasakojimui suprasti. 
Skaitytojas, žinoma, jau ir pats bus atspėjęs, Ikad Rebeka pri- 
(prašė savo tėvą paimti iš arenos sužeistą riterį Aivenhą ir par- 

"gabenti į tuos namus Ašbio priemiestyje, kur juodu laikinai 
buvo apsigyvenę. 

Kitokiomis aplinkybėmis nesunku būtų buvę prikalbėti Izao- 
ką tai padaryti. Iš prigimimo jis buvo geras žmogus, niekada 
neužmirštąs padarytos jam geradarystės. Bet jį slėgė įsisenėję 
jo persekiojamos tautos prietarai. 

— Šventasis Abraomai! — sušuko žydas — Jis geras jaunuo- 
lis, ir man širdis plyšta, žiūrint, kaip kraujas sunkiasi pro jo 
išsiuvinėtą striukę ir teka per šarvus, kurie nepigiai atsiėjo. 
Bet kaip jį imsi į namus?.. Pagalvok gerai, ką tu ikalbi! Juk 
jis krikščionis, o mūsų įstatymai teleidžia sueiti į santykius su 
kitatikiais ir pagonimis tik prekybos reikalais. - 

— Nekalbėk taip, brangusis tėveli — atsakė Rebeka.— Tiesa, 
mums nevalia dalyvauti jų pokyliuose ir linksmybėse, bet kai 
kitatikis sužeistas ir yra nelaimėje, jis tampa žydo broliu. | 

— Gaila, kad aš nežinau, ką šitokiu atveju pasakytų rabinas 
Jakobas Ben Tudela! — tarė Izaokas.— Bet šiaip ar taip, nega- 
lima leisti, kad tas gerasis įaunuolis mirtų, netekęs kraujo! Pa- 
šauk Setą ir Rubiną, teneša jį į Ašbį. 

— Ne, tėveli,— tarė Rebeka,— teįkelia ji į mano neštuvus, 
o aš josiu raita. 

— Bet tada spoksos į tave visi tie nelemti šunys! — tarė pa- 
šnibždomis Izaokas, nmirtingai žvilgčiodamas į xiterius ir jų 
ginklanešius. 

Rebeka, skubėdama vykdyti savo gailestingąjį žygdarbį, jau 
nebesiklausė jo, bet Izaokas pastvėrė ją už rankovės ir pasi- 
baisėjęs tarė: 

— Šventasis Aaronai! O jeigu jaunuolis nepasveiks? Jei jis 
mirs mūsų pastogėje, mes. būsime dėl to apkaltinti, ir žmonės 
sudraskys mus į gabalėlius. 

— Jis nemirs, tėveli — atsakė Rebeka, atsargiai ištraukdama 
rankovę tšvui iš pirštų, — jis liks gyvas, jei mes jį paimsime. 
Bet jei to nepadarysime, tai iš tikrųjų turėsime atsakyti už jo 
mirtį prieš dievą ir prieš žmones. 

— Ak,—- tarė Izaokas — man skaudu žiūrėti, kaip srūva jo 
kraujas! Ir aš juk žinau, kad dievobaimingoji Miriama, Bizan- 
tijos rabino Manasijaus duktė, išmokė tave gydyti ir tu pui- 
kiai pažįsti žolių savybes ir eliksyrų galią. Taigi daryk, kaip 
nofi. Tu gera mergaitė, tu dievo palaima, džiaugsmo giesmė ir 
man, ir Mano namams, ir visai mano tautai... 

Tačiau Izaokas būgštavo ne be reikalo. Per savo kilnumą ir 
gcrą širdį jodama raita, Rebeka patraukė plėšrų Briano de 
Bua-Giibero žvilgsnį. Dusyk jis pasuko arklį, norėdamas dar ir 
dar kartą pasigrožėti žaviąja žydaite. 

Rebeka, negaišdama nė minutės, pargabeno ligonį į namus ir 
pati savo rankomis nuplovė ir aptvarstė jo žaizdas. Anais lai- 
kais moterys žinojo gydymo mokslo paslaptis, ir neretai atsitik- 
davo, kad sužeistuosius riterius slaugydavo gražuolės, kurių 
žvilgsniai dar skaudžiau „sužeisdavo narsuolių širdis. 

Bet žydai ypatingai gerai išmanė mediciną, ir sunkiai sužeis- 
ti ar susirgę anų laikų monarchai ar galingieji baronai dažnai 
kreipdavosi į juos, prašydami pagalbos. 

Gražioji Rebeka stropiai mokėsi viso to, ko ją galėjo išmo- 
kyti jos tautiečiai. Ji įgijo medicinos žinių ir išmoko gydymo 
meno iš senos moteriškės, vardu Miriama, garsaus žydų rabino 
ir daktaro dukters. Buvo kalbama, kad Miriama perdavusi Re- 
bekai visą tą slaptąjį mokslą, kurį pati buvo gavusi iš savo 
išmintingojo tėvo. Miriama žuvo kaip žiauraus tų laikų fanatiz- 
mo ir prietarų auka. Bet jos gydymo paslaptis paveldėjo gabi 
mokinė. Rebeka, šitaip gausiai apdovanota ne tik grožiu, bet ir 
mokslo žiniomis, buvo nepaprastai savo tautiečių gerbiama. 
Mylintis tėvas dažnai nusileisdavo jos nuomonei ir duodavo 
jai daug didesnę laisvę, negu buvo įprasta jų tarpe. 

Atneštas į Izaoko būstinę, Aivenhas vis dar neturėjo sąmo- 
nės, nes buvo netekęs labai daug kraujo. Rebeka apžiūrėjo jo 
žaizdas, uždėjo vaistų ir pasakė tėvui, kad jei ligonis neims 
karščiuoti ir jei senosios Miriamos balzamas nebus nustojes sa- 
vo gydomosios galios, tai jų svečio gyvybei negresiąs joks pa- 
vojus ir jis galėsiąs sekančią dieną išvykti su jais į Jorką. 
Izaokas sumišo, tai išgirdęs. Jo labdarybė turėjo baigtis Ašbyje, 
arba blogiausiu atveju jis būtų sutikęs sužeistąjį krikščionį pa- 
likti slaugyti tiems: žydams, pas kuriuos jie buvo apsistoje. 
Bet Rebeka ryžtingai atmetė šitokį pasiūlymą, nurodydama vi- 
są eilę svarbių priežasčių. Visų pirma, ji griežtai atsisakė ati- 
duoti į svetimas rankas brangųjį balzamą, bijodama, kad šito- 
kiu atveju kas nesužinotų šios svarbios gydymo paslapties. Be 
to, ji priminė tėvui, kad Aivenhas — Ričardo Liūtaširdžio ia- 
voritas. O jeigu kartais Ričardas sugrįžtų į Angliją, Izaokui, 
kuris savo pinigais rėmė maištingąjį jo brolį Džoną, labai pra- 
verstų karaliaus malonėje esančio asmens užtarimas. 


15, Aivenhas 225 


— Tavo tiesa, Rebeka, — tarė susimąstęs Izaokas,—- nuodėmė 
būtų atskleisti palaimintosios Mariamos paslaptį. O dėl Ričardo 
Liūtaširdžio, tai man geriau būtų pakliūti Idumėjos liūto na- 
guosna, negu į jo rankas, jei tik jis sužinotų apie mano san- 
tykius su jo broliu. Todėl paklausysiu tavo patarimo ir paim- 
siu šį jaunuolį į Jorką. Tegu mūsų namai bus jo namai, kol 
išgis jo žaizdos. Ir kai tas, kuris vadinamas Liūto Širdimi, su- 
grįš į Amgliją —o tokie gandai jau sklinda — tada Vilfredas 
Aivenhas man bus it akmeninė siena pasislėpti nuo karaliaus 
rūstybės. O jei negrįš, jis mums vis tiek už viską atsilygins. 
Jis geras žmogus: laikosi nustatyto termino, grąžina tai, ką pa- 
siskolino, gelbsti izraelitą: apgynė net mano tėvo sūnų, kai 
tas buvo plėšikų ir šėtono išperų apsuptas, . 

Diena jau slinko vakarop, kai Aivenhas atgavo sąmonę. Ku: 
rį laiką jis dar vis negalėjo aiškiai ir nuosekliai prisiminti, k. 
įvyko. Tik jautė, kad jam labai silpna ir skauda žaizdos. Šie 
jausmas jam pynėsi su padrikai atmintyje kylančiais prisimini- 
mais apie. kardų ir iečių smūgius, apie žiaurius puolimus ir su- 
sirėmimus, ausyse tebeskambėjo kovos šūkiai ir ginklų žvan- 
gėjimas. Pagaliau jam su dideliu vargu pasisekė atitraukti lovos 
užuolaidą. . 

Jis labai nustebo, pamatęs, kad guli prabangiame, pagal Rytų 
madą įrengtame kambaryje, ir todėl pačią pirmąją akimirką 
jam pasirodė, jog jį bemiegantį kažkas perkėlęs atgal į Pales- 
tiną. Šis įspūdis dar labiau sustiprėjo, kai prasiskleidė durų 
užuolaida ir į kambarį tykiai įėjo moteris ištaigingais rytietiš- 
kais drabužiais. Įkandin jos įėjo tamsiaveidis tarnas. 

Sužeistasis riteris buvo beketinąs prašnekinti žavųjį vaiduok- 
lį, bet ji, prisidėjusi ploną pirštelį prie skaisčiai raudonų lūpų, 
įsakė įam tylėti. Tarnas, priėjęs prie lovos, nuklojo sužeistąjį, 
ir gražioji žydaitė patikrino, ar nenuslinko tvarsčiai, ar gerai 
aprišta žaizda. Ji viską darė taip grakščiai ir kukliai, kad net 
griežčiausiūs padorumo saugotojas nebūtų įžiūrėjęs nieko ne- 
tinkamo moteriškai savigarbai. Matant, kaip šitokia geraširdė. 
būtybė padeda sunkiai sergančiam ligoniui palengvinti kančias 
ir pašalinti mirties pavojų, niekam nebūtų nė atėję į galvą čia 
įžvelgti ką nederamo, kad jauna ir graži mergina pati slaugo 
vyriškį. Rebeka keletą žodžių pasakė senajam tarnui, kuris daž- 
mai padėdavo jai slaugyti ligonius; tas klusniai ir sumaniai 
atliko tai, kas jam buvo liepta. 

Rebeka kalbėjo hebrajiškai, ir nepažįstamos kalbos garsai 
kerėte ikerėjo riterį, tarytum jie būtų buvę kokios geradarės 
burtininkės magiški burtažodžiai. Klausai jie buvo nesupranta- 
mi, bet balso švelnumas ir meilinga kalbančios mergaitės veido 
išraiška glostė ir graudino klausytojo širdį. Nebemėgindamas 
jos šnekinti, Aivenhas tylomis leido jai padaryti viską, kas, 
jos manymu, buvo reikalinga jam gydyti. Bet kai viskas buvo 
baigta ir gražuolė gydytoja buvo jau beišeinanti, jis nebega- 
lėjo nuslopinti smalsumo ir užšnekino ją arabiškai (tos kalbos 
buvo išmokęs Rytuose ir manė, kad ji geriausiai tinka kreiptis 
į rytietiškai apsirengusią merginą su turbanu ant galvos). 

— Prašau jus, meilioji mergaite, būkite tokia gera ir... 

Bet gražioji gydytoja pertraukė jį, nejučiom nusišypsodama, 
ir tą akimirką nušvito jos šiaip susimąstęs ir liūdnas veidas. 

— Aš gyvenu Anglijoje, sere 'riteri.— tarė ji,— ir kalbu 
angliškai, nors apdaru ir kilme priklausau kitam kraštui. 

— Prakilnioji...— pradėjo Aivenhas. 

Bet Rebeka vėl pasiskubino jį pertraukti. 

— Sere riteri. — tarė ji — nevadinkite manęs prakilniąja. Ver- 
čiau sužinokite išsyk, kad jus slaugo tik vargšė žydaitė, duktė 
to paties Izaoko iš "Jorko, kuriam neseniai buvote toks g88- 
ras ir kilniaširdiškas. Todėl dabar jis ir jo namiškiai turi jums 
padėti ir slaugyti taip rūpestingai, kaip to reikalauja dabartinė 
jūsų būklė. 

Aš nežinau, ar gražioji Rebeka būtų buvusi patenkinta, jei 
būtų numaniusi, su kokiu jausmu jos ištikimasis riteris žvelgė 
iš pradžių į jos žavųjį veidą ir spindinčias akis, kurių spinde- 
sys buvo sušvelnintas ir prislopintas ilgų šilkinių blakstienų ir 
kurias menestrelis tikriausiai būtų sulyginęs su vakarine 
žvaigžde, blyksinčia pro jazmino šakeles... Bet Aivenhas buvo 
per daug geras katalikas, kad taip galvotų apie žydaitę. Rebe- 
ka pati tai numatė, todėl pasiskubino pasakyti savo tėvo vardą. 
Ir vis dėlto gražioji bei išmintingoji Izaoko duktė, kuri irgi 
buvo moteris su visom silpnybėm, tik liūdnai atsidūsėjo, pama- 
čiusi, kaip susižavėjęs ir švelnus Aivenho žvilgsnis staiga pa- 
sikeitė ir pasidarė šaltas, ramus, nereiškiantis nieko daugiau, tik 
paprasčiausią padėką, kokią parodo didžiūnas žemesnio luo- 
mo žmogui už padarytą paslaugą. Tiesa, ir anksčiau Aivenho 
susižavėjimas buvo tik toks, kokį paprastai jaučia kiekvienas 
jaunuolis, išvydęs gražuolę. Tr vis dėlto buvo užgaulu, kad vie- 

nas vienintelis žodis lyg kokiais burtais atėmė akimirksniu 
vargšei Rebekai riterio prielankumą. 

Tačiau Rebeka nė nepamanė kaltinti Aivenho, kam laikėsi 
tų laikų ir savo tikėjimo prietarų, nors ir buvo skaudu, kad jis 
žiūri į ją kaip į paniekintos. tautos atstovę. Priešingai, žavioji 
žydaitė ir toliau slaugė jį su tokia pat kantrybe ir atsidavimu. 
Ji pasakė jam, kad jiems būtinai reikią išvykti į Jorką ir kad 
Izaokas nutaręs jį vežtis kartu ir laikyti savo namuose tol, 
kol galutinai atgausiąs sveikatą. Aivenhas išsyk griežtai pasi- 
priešino šitokiam planui, pasiaiškindamas tuo, kad nebenorįs 
toliau varginti savo geradarių. 

— Argi nėra Ašbio mieste, — tarė jis — ar kur jo apylinkėse 
kokio franklino ar bent pasiturinčio valstiečio, kuris apsiimtų 
pagloboti savo sužeistą tautietį, kol šis vėl galės užsidėti šar- 
vus? Nejaugi nėra kur nors arti saksų vienuolyno, kuris manę 
sutiktų priimti? Ar nebūtų galima nugabenti mane į Bertoną, 
kur tikriausiai priglaustų mūsų giminaitis, šventojo Vitoldo vie- 
nuclyno viršininkas? 

— Be abejo —tarė Rebeka su liūdnų šypsniu — blogiausia 
šių nurodytų prieglaudų būtų jums tinkamesnė būstinė, negu 
paniekinto žydo namai. Tačiau, sere riteri, jeigu nenorite ne- 
tekti gydytojo, turite vykt su mumis. Kaip jums žinoma, žydai 
moka gydyti žaizdas, nors patys nieko nesužeidžia. Be to, mūsų 
šeima nuo pat Saliamono laikų žino daug gydymo paslapčių, 
kurių galią jau ir jūs patyrėte. Nė vienas nazarietis — atleiski- 
te, sere riteri — nė vienas krikščionių gydytojas, kokį tik bu- 
tų galima rasti tarp keturių Britanijos jūrų, neįstengs pastatyti 
jūsų ant kojų greičiau kaip per mėnesį. 

— O per kiek laiko gali tai padaryti tu?— nekantriai pa- 
klausė Aivenhas. 

— Per aštuonias dienas, jei kantriai ir kiusniai Vykdysito ma- 
no nurodymus. 

— Prisiekiu švenčiausiąja dievo motina,— tarė Vilfredas, — 
jei ne nuodėmė minėti jos vardą šitokioje vietoje, dabar ne 
laikas nei man, nei kuriam kitam riteriui drybsoti lovoje. Jei 
ištesėsi savo pažadą, mergele, aš tau užmokėsiu, pripilsiu pilną 
šalmą sidabrinių, o jų kur nors gausiu. | 

— Aš savo pažadą ištesėsiu— tarė Rebeka,—ir jau aštuntą- 
ją dieną užsidėsi šarvus, jei vietoj pažadėto sidabro sutiksi pa- 
daryti man vieną malonę. 

— Jei tik galėsiu ir jei tavo noras toks, — atsakė Aivenhas,— 
kokį vykdyti dera krikščioniui riteriui, aš su džiaugsmu ir dė- 
kingumu patenkinsiu tavo prašymą. 

— Tik tiek noriu tave paprašyti. — tarė Rebeka, — kad atei- 
tyje tikėtum, jog žydas gali padaryti gerą paslaugą krikščio- 
niui, nelaukdamas už tai nieko daugiau, tik palaiminimo iš di- 
džiojo mūsų tėvo, sutvėrusio ir žydus, ir krikščionis. 

— Nuodėmė būtų tuo abejoti — atsakė Aivenhas— Aš be 
jokių tolesnių abejojimų ir klausimų atsiduodu tavo menui, 
tvirtai tikėdamasis aštuntąją dieną užsidėti šarvus. O dabar, ma- 
mo geroji gydytoja, sakyk man, ar nežinai ko nors naujo apie 
kilnųjį Sedriką ir jo šeimyną? Apie gražiąją ledi. ..— Jis nuti- 
10, tarytum nesiryždamas ištarti Rovenos vardą žydo namuo- 
se.— Apie tą damą, kuri buvo išrinkta turnyro kkaraliene? 

— Kurią jūs pats ir išrinkote, sere riteri — tarė Rebeka, — ir 
jūsų pasirinkimas susilaukė ne mažesnio pritarimo kaip ir jūsų 
narsa. 

Nors ir daug kraujo buvo Aivenhui išbėgę, vis dėlto dar už- 
teko skaisčiai nuplieksti skruostus, kai jis pajuto, jog, užuot 
paslėpęs savo tikrąjį jausmą Rovenai, tik dar aiškiau tą jaus- 
mą parodė. 

— Aš ne tiek apie ją norėjau paklausti, kiek apie princą 
Džoną — tarė jis.— Be to, labai norėčiau sužinoti, kur dingo 
mano ištikimasis ginklanešys ir kodėl jo čia nėra. 

— Aš pasinaudosiu savo, kaip gydytojo, valia ir įsakysiu 
jums tylėti. — tarė Rebeka — bei vengti jaudinančių minčių. O 
pati pasistengsiu jums papasakoti viską, ką tik norite žinoti, 
Princas Džonas nutraukė tumyrą ir skubiai išvyko į Jorką su 
visais savo dvariškiais, riteriais ir prelatais, geruoju ir bloguoju 
surinkęs nemaža pinigų iš visų tų, kurie yra laikomi šiame 
krašte turtuoliais. Žmonės šneka, kad jis kėsinasi pasigrobti 
brolio karūną. 

— Na,-be kovos jis to nepadarys, — tarė Aivenhas, pakilda- 
mas iš savo patalo — jei dar bent vienas ištikimas valdinys at- 
siras Anglijoje. Aš kausiuosi už Ričardą su aršiausiais jo prie- 
šininkais. 

— Bėt kad galėtumėte tai padaryti — tarė Rebeka, paliesda- 
ma jo petį — turite visų pirma klausyti manęs ir gulėti ramiai. 

„— Tiesa, tiesa — tarė Aivenhas,— taip ramiai, kaip tik šiais 
neramiais laikais įmanoma... Na, o kaipgi Sedrikas ir jo šei- 
myna? 

— Ką tiktai čia buvo jo taurininkas, — tarė žydaitė— Atbėgo 
uždusęs pas mano tėvą pinigų, kuriuos tėvas skolingas Sedrikui 
už vilnas. Iš šito žmogaus sužinojau, kad Sedrikas ir Konings- 
burgo Atelstanas išėjo iš princo Džono didžiai supykę ir tučtuo- 
jau susiruošė keliauti namo. 

— O ar buvo su jais pokylyje kokia nors dama?— paklausė 
Vilfredas. 

— Ledi Rovena,—tarė Rebeka, atsakydama į klausimą tiks- 
liau, negu buvo paklausta,— ledi Rovena princo Džono poky- 
lyje nedalyvavo ir dabar, pasak to paties taurininko, vyksta į 
Rotervudą drauge su savo globėju. O jūsų ištikimiausiasis gink- 
lanešys Gurtas. .. 

— Ak, — sušuko riteris— Tu žinai jo vardą? Bet kaipgi neži- 
nosi — pridėjo jis tučtuojau — jei tik vakar jis gavo iš tavęs 
šimtą cechinų. 

— Nekalbėkite apie tai! — tarė Rebeka, smarkiai nurausda- 
ma.— Aš matau, kaip lengvai liežuvis išduoda tai, ką širdis 
norėtų paslėpti. 

— Bet šituos pinigus — tarė rimtai Aivenhas,— garbė man 
liepia sugrąžinti tavo tėvui. 

— Darykit, kaip jums patinka,— tarė Rebeka — bet tik pa- 
laukit, kol praslinks! aštuonios dienos, o iki to laiko neveikit ir 
negalvokit nieko, kas galėtų sutrukdyti gijimą. 

—- Teesie taip, geroji mergaite — tarė Aivenhas,— būčiau ne- 
dėkingas, jei neklausyčiau tavo įsakymų. Tiktai pasakyk dar 
bent žodį apie vargšą Gurtą, ir aš daugiau nieko nebeklausi- 
nėsiu. . 

— Deja, turiu pasakyti, sere riteri, kad jis suimtas — taip 
liepęs Sedrikas,— atsakė žydaitė. Ir pastebėjusi, kaip skaudžiai 
ši žinia užgavo Vilfredą, tučtuojau pridūrė: — Bet taurininkas 
Osvaldas man sakė, kad jeigu Gurtas vėl kuo nors nesupykins 
šeimininko, Sedrikas tikriausiai atleis jam, nes Gurtas — ištiki- 
mas tarnas, visada buvęs didelėj Sedriko malonėje ir dabar 
tuo tik musikaltęs, kad parodęs atsidavimą Sedriko sūnui. Be to, 
jis. pridėjo, kad tarnai, jeigu matys Sedriką vis neatsileidžiani, 
visi, o ypač juokdarys Vamba, padės Gurtui pabėgti kelyje. 

— Duok dieve, kad jiems pasisektų — tarė Aivenhas.— Man 

turbūt jau taip lemta, kad turiu užtraukti nelaimę visiems, kas 
tik man parodo gerą širdį. Mano karalius mane pagerbė ir iš- 
aukštino — ir štai, kaip matai, tikras jo brolis, kuriam jis tiek 
gero padarė, kelia prieš jį ginklą ir nori pasigrobti jo karūną. 
Mano dėmesys užtraukė visokių nemalonumų gražiausiajai iš 
moterų, O štai dabar mano „tėvas gali supykęs met užmušti 
vargšą vergą vien už tai, kad tas mane myli ir man tarnauja. 
Matai, gražuole, kokį nelemtėlį pasišovei gydyti ir gelbėti. Ap- 
sigalvok, paleisk mane nelaukdama, kad nelaimės, besivejan- 
čios kaip. skalikai mano pėdomis, neužpultų ir tavęs kartu su 
manim. 

— Ne, — tarė Rebeka, — jūs labai nusilpęs, sere Titeri, ir nu- 
siminęs, todėl neteisingai aiškinat apvaizdos valią. Jūs sugrįžot 
į savo tėvynę tokiu metu, kai jai itin reikia tvirtos rankos ir 
ištikimos širdies. Jūs sutramdėt savo ir karaliaus priešų puiky- 
bę kaip tik tuo metu, kai jie labiausiai didžiavosi savo prana- 
šumais. Tiesa, jūs ir pats sunkiai nukentėjot, bėt argi nematot, 
kad dievas į pagalbą atsiuntė ir gydytoją, nors ir išrinko ją iš 
didžiausiai paniekintos tautos tarpo. Todėl nenusiminkit ir ti- 
kėkit, kad apvaizda jus saugoja kokiam nors lemtingam žy- 
giui. Na, iki pasimatymo! Išgerkit vaistų, kuriuos atsiųsiu per 
Rubiną, ir paskui pasistenkit gerai pamiegoti, kad sustiprėtumėt 
rytojaus kelionei. 

Šitokių samprotavimų įtikintas, Aivenhas paklausė Rebekos, 
Raminamasis gėrimas, kurį atnešė Rubinas, padėjo ligoniui už- 
migti kietu ir ramiu miegu. Iš ryto meilioji gydytoja pamatė, 
kad riterio jau visiškai nebekankina karštligė ir jis galės iš- 
tverti sunkios kelionės vargus. 

Aivenhas buvo nešamas tuose pačiuose arkliniuose neštu- 
vuose, kuriuose buvo atgabentas iš turnyro. Rebeka kiek ga- 
lėdama stengėsi padaryti viską, kad jam būtų patogu keliauti. 
Vienu tik atžvilgiu nebuvo paisoma suųžeistojo riterio, ir Čia 
nebepadėjo net Rebekos pastangos. Izaokui visur vaidenosi va- 
gys ir plėšikai. Žinodamas, kad grobuoniški normanų bajorai 
ir drąsūs saksų plėšikai mielai pasipelnytų iš jo kišenės, jis bi- 
jojo jų kaip ugnies, todėl keliavo dideliu greičiu ir sustodavo 
tik labai trumpam laikui. Galų gale jam pasisekė pralenkti 
Sedriką ir Atelstaną, kurie buvo išvykę keliomis valandomis 
anksčiau, bet užtruko kelionėje, ilgokai puotaudami šventojo 
Vitoldo abatijoje. Tačiau tokia buvo gydomoji senosios Miria- 

mos balzamo galia ar toks tvirtas Aivenho kūno sudėjimas, 
kad šitokia greita kelionė jam visai nepakenkė. 

Bet vis dėlto pemelyg didelis Izaoko skubėjimas turėjo lem- 
tingų pasekmių. Primygtinai reikalaudamas skubėti, jis sukėlė 
samdytų kelionės palydovų nepasitenkinimą. Šitie pasamdytieji 
saksai anaiptol nebuvo linkę atsisakyti jų tautiečiams būdingo 
noro sočiai pavalgyti bei pailsėti, už ką normanai ir praminė 
juos tinginiais ir apsirijėliais. Sutikdami lydėti Izaoką, jie ti- 
kėjosi paūžti už jo pinigus ir labai nusivylė, kai šis vis skubi- 
no be atvangos keliauti. Be to, šitokia kelionė labai vargino 
jų arklius. O galų gale Izaokas visiškai su jais susipyko dėl 
vyno ir alaus kiekio, kurį jie išgerdavo, kas kartą bevalgy- 
dami. Ir aisitiko taip, kad artėjant pavojui, kurio Izaokas taip 
bijojo, jis liko be palydovų, iš kurių buvo manęs sulaukti pa- 
ramos, nors nesistengė nusipelnyti jų prielankumo. 

Tuo metu, kaip jau žinoma skaitytojui, Izaoką pasivijo Sed- 
rikas, o netrukus visi kartu pakliuvo į de Brasi ir jo bendri- 
ninkų rankas. Iš pradžių niekas neatkreipė dėmesio į arklinius 
neštuvus, Tačiau de Brasi, ieškodamas ledi Rovenos, susigalvo- 
jo į juos žvilgtelėti ir labai nustebo, ten išvydęs sužeistą riterį. 
O šis, manydamas, kad pateko saksų plėšikams, nuo kurių jo 
vardas būtų galėjęs apsaugoti jį patį ir jo draugus, pasisakė 
esąs Viliredas Aivenhas. 

Griežtas riteriškos i garbės supratimas, kurio visada paisė de 
Brasi, nors šiaip buvo lengvabūdis ir plevėsa, neleido jam pa- 
daryti ką nors blogo šitokioje bejėgiškoje būklėje esančiam 
riteriui. Dėl to paties negalėjo jo atiduoti į Fron de Befo ran- 
kas, žinodamas, kad tasai nedvejodamas pirma pasitaikiusia 
proga nužudys žmogų, turintį teisių į Aivenho dvarą. Bet iš ki- 
tos pusės, de Brasi per maža teturėjo kilniaširdiškumo, kad 
paleistų į laisvę „tą, kurį buvo pasirinkusi Jedi Rovena, o kad 
ji pasirinkus, buvo aiškų iš turnyro ir iš to, kad dar anksčiau 
Sedrikas buvo išvaręs Vilfiredą iš namų. 

Taigi de Brasi pasirinko vidurį tarp gero ir blogo. Jis įsakė 
dviem iš savo tarnų joti šalia neštuvų ir nieko prie jų nepri- 
leisti. Jeigu kas imtų kamantinėti, de. Brasi liepė jiems sakyti, 
kad stai tušti ledi Rovenos neštuvai, kuriuose dar esąs jų drau- 
gas, sužeistas per susidūrimą. Torkilstone, kol tamplierius ir pi- 
lies šeimininkas buvo užsiėmę savo reikalais, vienas tykodamas 
Izaoko pinigų, kitas — jo dukters, Moriso de Brasi tarnai nune- 

šė Aivenhą, vis taip pat vadindami jį savo sužeistuoju drau- 
gu, į vieną iš pačių muošaliausių kambarių. Tokiu pat būdu jie 
pasiaiškino ir Fron d7 Befui, kai tas pareikalavo, kad eitų ant 
sienos pilies ginti. 

— Sužeistas draugas! — sušuko baronas, didžiai nustebęs ir 
supykęs.— Nenuostabu, kad kaimiečiai ir jomenai drįsta ap- 
gulti baronų pilis, o juokdariai ir kiauliaganiai siunčia bajo- 
vūnai parsisamdo budėti prie mirštančio, kai piliai gresia už- 
puolimas! Bikite ant sienų, prakeikti tinginiai! — riktelėjo jis 
tokiu griausmingu balsu, kad aidas kraupiai nuskambėjo pa- 
skliautėmis.— Aš jums sakau — į vietas! Kitaip visus kaulus 
sutrupinsiu! 

Kariai niūriai atsakė, kad jie patys mielai eitų pilies ginti, 
jei tik Fron de Befas išteisintų juos prieš šeimininką, kuris 
jiems liepęs prižiūrėti mirštantį. . 

— Mirštantį, niekšai! — sukriokė baronas.— Aš jums sakau: 
mes visi pavirsime mirštančiais, jei neimsime kaip reikiant gin- 
ti pilies. Aš tuoj atsiųsiu jums pamainą — pristatysiu kitą slau- 
gę tam jūsų nenaudėliui draugui. Ei, Urfridal Prakeikta sene! 
Ei, saksų ragana! Ar neprigirdi? Eik, slaugyk tą sužeistą niek- 
šą, jei jam būtinai to slaugymo reikia! O šitie sukčiai tesiima 
ginklo! Štai jums, vyrai, du arbaletai, jų įtemptuvai ir strėlės. 
Stokite prie šaudymo angų ir žiūrėkite, kad kiekvienas šūvis 
pataikytų į salso makaulę. 

De Brasi kariai, kuriems nusibodo rankas susidėjus sėdėti, 
su džiaugsmu stojo į kovos vietą, 0 sužeistojo Aivenho slau- 
gymas buvo pavestas Uzrfridai, arba Ulrikai. Bet ji, kurios 
širdyje liepsnojo praeitų skriaudų prisiminimai ir būsimojo 
keršto viltis, sužeistąjį prižiūrėti mielu noru perleido Rebakai. 


XXIX skyrius 


Šaunus kary, įkopk į aukštą bokštą, 
Pažvelk ir pasakyk, kaip mūšis vyksta. 
Šileris, „Orleano mergelė“ 


Pavojaus momentas dažnai būna ir atviraširdiškumo momen- 
tas. Susijaudinę mes užmirštam atsargumą ir parodome tokius 
jausmus, kuriuos ramesniu laiku stengtumėmės paslėpti. Atsira- 

dusi vėl prie Aivenho patalo, Rebeka pati nustebo, pajutusi, 
kaip širdį jai nusmelkė džiaugsmas, nors jo būklė buvo tokia 
pavojinga. Klausydamasi jo.pulso ir teiraudamasi apie jo svei- 
katą, ji taip švelniai jį lietė ir taip meiliai kalbėjo, kad ne- 
jučia parodė daug daugiau užuojautos, negu pati būtų norėju- 
si. Jos balsas trūkčiojo ir rankos drebėjo, ir tik išgirdusi šaltą 
Aivenho klausimą: „Ak, tai tu, geroji mergaite?“ atsipeikėjo 
ir prisiminė, kad į jos jausmą niekada nebus atsiliepta pana- 
šiu jausmu. Vos girdimas atodūsis išsiveržė jai iš krūtinės, ir 
toliau ji jau kalbėjo ramiai ir draugiškai. 

Į klausimą, kaip laikosi, Aivenhas skubiai atsakė, kad jau- 
čiąsis puikiai, daug geriau, negu buvo galima laukti. 

— Tavojo meno dėka, mieloji Rebeka! — pridėjo jis. 

„Jis pavadino mane mieląja Rebeka,-- pagalvojo širdyje 
mergaitė,——- bet kokiu šaltu ir abejingų tonu jis tai pasakė! Jo 
kovos žirgas ar medžioklinis šuo jam būtų brangesni už panie- 
kintą žydę!“ 

— Matai, geroji mergaite, — kalbėjo toliau Aivenhas— mano 
dvasią labiau kankina nerimas, negu kūną — skausmai. Iš to, 
ką čia man girdint kalbėjo sargai, aš supratau, kad esu ne- 
laisvėje. Ir iš šiurkštaus balso, kuris ką tik juos iš čia pavarė, 
sprendžiu, kad mes Fron de Befo pilyje. O jei taip, tai kuo 
visa tai pasibaigs ir kokiu būdu aš galėčiau apginti Roveną ir 
savo tėvą? ' 

„O apie žydą ir jo dukrą jis nė neužsimena, — vėl pagalvojo 
Rebeka.— Įr ko mes jam galime rūpėti? Teisingai baudžia ma- 
ne dievas už tai, kad leidau sau tiek apie jį galvoti." 

Šitaip pasmenkusi pati save, ji pasiskubino pranešti riteriui 
visas žiniaf, kokių tik spėjo sužinoti. Bet jų buvo labai ne- 
daug. Rebeka tepapasakojo, kad pilyje viską rikiuoja bei įsaki- 
nėja tamplierius Bua-Gilberas su Fron de Befu ir kad pilis esan- 
ti apgulta, bet kas ją apgulė, nežinia. Ji dar pasakė, kad šiuo 
metu pilyje esąs krikščionių kunigas, kuris „galbūt ką nors 
daugiau žinąs. 

„— Kunigas, — džiaugsmingai sušuko Aivenhas.— Pašauk jį, 
Rebeka, jei galima! Sakyk, kad ligonis prašo dvasiškos paguo- 
dos. Sakyk jam, ką nori, tik atvesk. Juk aš turiu imtis kokių 
nors žygių! Bet ką gi galiu daryti, nežinodamas, kas dedasi 
aplink? 

Vykdydama šį Aivenho norą, Rebeka pamėgino atvesti Sad. 
Tiką į sužeistojo riterio kambarį. Bet mes matėme, kad jai ne- 
pasisekė, nes įsikišo Urfrida, taip pat laukusi tariamojo vie- 
nuolio. Rebeka nieko nelaimėjusi sugrįžo pas Aivenhą. 

:Bet vos tik jie pradėjo svarstyti, ką daryti toliau, neaiškus 
šurmulys, kuris jau anksčiau buvo girdėti pilyje, virto bai- 
singu triukšmu ir klegesiu. . 

Viršuje, išilgai dantytų sienų, taip pat ir siauruose vingiuo- 
tuose laiptuose bei koridoriuose, vedančiuose prie šaudymo 
angų ir kitų gynybos postų, bildėjo sunkūs ir skubrūs ginkluo- 
tų tarnų žingsniai. Skambėjo balsai riterių, drąsinančių savo 
pasekėjus ir įsakinėjančių pilies gynėjams. Jų žodžius dažnai 
nustelbdavo ginklų žvangėjimas ir garsūs šauksmai tų, į ku- 
riuos jie kreipėsi. Nors tai buvo šiurpūs garsai, byloją artėjant 
dar siaubingesnius įvykius, juose girdėjosi vis dėlto ir kažkas 
iškilmingo, ir jautri Rebekos širdis negalėjo to nepajusti -net 
baisaus pavojaus valandą. Akys jai sužibo, nors skruostai ir 
pablyško, ir ji, vinpėdama iš pasigėrėjimo ir siaubo, šnabždėje 
iš dalies pati sau, iš dalies Aivenhui šventojo rašto žodžius: 
„Strėlinė čerška, žvilga ietys ir šalmai... aidi vadų balsai ir 
karių riksmas.“ 

Aivenhas, nelyginant žirgas, aprašytas toje pat šventojo raš- 
to vietoje, degė nekantrumu ir visa širdimi veržėsi dalyvauti 
kovoje, kurios artėjimą skelbė šie karingi garsai. 

— Kad taip galėčiau prišliaužti nors prie ano lango, — kal- 
bėjo jis— nors pasižiūrėti, kaip vyks mūšis! Kad taip gaučiau 
kur lanką ir galėčiau paleisti bent vieną strėlę ar bent vieną 
tik sykį kovos kirviu smogti už mūsų išsivadavimą! Bet vis- 
kas veltui, viskas veltui — aš bejėgis, beginklis!... 

*— Nesijaudinkit, kilnusis riteri — tarė Rebeka.— Girdit, kaip 
staiga viskas nutilo? Gal mūšio ir nebus. 

— Nieko tu neišmanai— nekantriai tarė Vilfredas.— Ši tyla 
reiškia tik tai, kad visi kariai užėmė savo vietas ant sienų ir 
laukia prasidedant puolimo. Tai, ką mes girdėjome, buvo tik 
artėjančios audros murmesys. Po kelių minučių išgirsi, kaip ji 
prapliups visu smarikumu. Ak, ikad galėčiau kaip nors pri- 
šliaužti prie ano lango! 

„— Tai labai pakenktų jums, kilnusis riteri,-— tarė Rebeka, 
bet, matydama didelį jo susijaudinimą, ryžtingai pridėjo: — Aš 

pati atsistosiu prie lango ir, kaip moku, pasakosiu, kas ten 
vyksta. 

— Ne, nereikia, nereikia! — sušuko Aivenhas.— Kiekvienas 
langas, kiekviena mažiausia angelė sienoje bus šauliams taiki- 
nys. Kokia nors atsitiktinė strėlė... 

— Kaip būtų gerai! — murmtelėjo Rebeka ir ryžtingų žings- 
niu palypėjo porą pakopų prie lango. 

— Rebeka, mieloji Rebeka! — sušuko Aivenhas.— Tai ne mo- 
terų darbas! Nestatyk savęs į šitokį pavojų! Jei tave sužeistų 
ar nušautų, visą gyvenimą graužčiausi dėl savo kaltės. Bent 
paimk aną seną skydą, užsidenk ir stenkis kuo mažiausiai ro- 
dytis pro langą. 

Rebeka tučtuojau padarė viską, kaip jis liepė, ir, uždengusi 
apatinę lango dalį senu skydu, taip gerai pasislėpė, kad galėjo 
beveik visiškai saugiai stebėti, kas vyksta už pilies sienų, ir 
pranešinėti riteriui, kaip apsiautėjai ruošiasi šturmui. Vieta, 
kurioje ji stovėjo, buvo labai patogi stebėti, nes buvo kaip tik 
didžiojo pilies pastato kampe, todėl galėjo matyti ne vien tai, 
kas vyko už pilies sienų, bet ir priekinį pilies įtvirtinimą, kurį, 
atrodė, visų pirma buvo ketinama pulti. Tai buvo nedidelis 
bokštas, skirtas apsaugai tų vartų, pro kuriuos Fron de Befas 
išleido Sedriką. Jis buvo atskirtas nuo likusios tvirtovės giliu 
grioviu, ir, pašalinus laikiną tiltą, buvo lengva nutraukti susi- 
siekimą tarp šio įtvirtinimo ir pilies. Bokšto viduje buvo vartai 
priešais pačios pilies vartus, ir jis visas buvo aptvertas stip- 
rių rąstų tvora. Iš gynėjų skaičiaus Rebeka galėjo numanyti, 
kad ypatingai bijoma užpuolimo iš tos pusės. Bet apsiautėjai 
irgi telkė čia svarbiausias savo pajėgas, laikydami šią vietą 
silpniausia iš visų pilies įtvirtinimų. 

Rebeka skubiai apsakė riteriui viską ir pridūrė: 

— Pamiškėje viena prie kitos stovi šaulių eilės, bet juos den- 
gia medžių šešėliai, į atvirą lauką tik keli teišėję... 

— Su kokia vėliava?— paklausė Aivenhas. 

— Aš nematau jokių vėliavų, — atsakė Rebeka. 

— Keista!-- murmtelėjo riteris — Šitokia pilis puolama be 
jokios vėliavos! Ar nematyti bent, kas jų vadai? 

— Labiausiai į akis krinta riteris juodais šarvais — tarė žy- 
daitė— Jis tik vienas apsišarvavęs nuo galvos iki kojų ir, 
matyt, yra vadas. 

—-.Kas pavaizduota jo skyde?-— paklausė Aivenhas. 

.— Kažkas panašu į geležinį virbą ir mėlyną spyną juodame 
fone. 

-— Žąslai ir pančiai,— pataisė ją Aivenhas.— Nežinau, kieno 
tai galėtų būti herbas, bet jaučiu, kad šiuo momentu jis visiš- 
kai tiktų man pačiam! Ar įrašo nematai? 

— Iš tokio tolumo — atsakė Rebeka,— vos teižiūriu herbą, 
ir tai tik tada, kada saulė nušviečia. 

— O kitų vadų ar nematyti?— klausinėjo toliau sužeistasis. 

— Iš šios' vietos nieko daugiau nematau,— tarė Rebeka, — 
bet, be abejo, pilis puolama ir iš kitų pusių. Dabar, rodos, jie 
pajudėjo į priekį. Artinasi... Dieve, pasigailėk mūsų! Koks 
baisus vaizdas! Tie, kurie eina priešakyje, nešasi didžiulius 
skydus ir lentų dangas. Kiti seka paskui juos, jie jau įtempė 
lankus. Va, jau nusitaikė... Mozės dieve, pasigailėk savo su- 
tvertųjų! " 

Jos pasakojimą staiga pertraukė signalas pulti. Apsiautėjai 

skardžiai sutrimitavo ragu, o nuo sienų sugaudė normanų tri- 
mitai ir litaurai, kiršinamai atsakydami į priešų iššūkį, Kurti- 
nantį triukšmą didino įnirtingi puolėjų ir gynėjų šauksmai. 
- Tačiau ne vien šauksmais tikėtasi iš abiejų pusių nulemti tos 
dienos likimą. Įnirtingas puolėjų veržimasis sutiko tokį pat 
smarkų pasipriešinimą. Šauliai, įgudę miškuose meistriškai val- 
'dyti laniką ir strėles, šaudė taip vieningai, kad nė viena vieta, 
kurioje bent akimirką pasirodydavo gynėjas, neišvengė jų taik- 
lių, viso jardo ilgumo strėlių. Strėlės krito kaip kruša, nors 
kiekviena jų turėjo savo atskirą taikinį. Ištisais spiečiais jos 
lėkė į kiekvieną šaudymo angą, arba ambrazūrą, į kiekvieną 
langą, kur atsitiktinai būtų galėjęs stovėti kas nons iš gynėjų, 
ir bematant du ar trys gynėjai buvo nukauti ir keli sužeisti. 
Bet Redžinaldo Fron de Beto šalininkai ir jo sąjungininkai, pa- 
sikliaudami savo puikiu apsiginklavimu ir tvirta pilies padėti- 
mi, parodė atkaklumą, tolygų puolančiųjų įniršiui, Į nepaliau- 
jamai krintančių strėlių krušą jie atsakinėjo arbaletų, lankų ir 
mėtyklių šūviais. Apsiautėjai, neturėdami priedangos, patyrė 
nepalyginamai daugiau nuostolių, negu apsiaustieji. Strėlių ir 
iečių zvimbesį lydėjo garsūs šauksmai, pažymėdami kiekvieną 
stambesni pasisekimą vienoje ar kitoje pusėje. 

— Aš čia turiu gulėti kaip koks pasiligojęs vienuolis,— su- 
šuko Aivenhas,— kai tuo tarpu kiti kaunasi mūšyje, nuo ku- 
rio priklauso mano laisvė arba mirtis! Pažiūrėk dar pro lan- 

gą, geroji mergaite, tik atsargiai, kad šauliai tavęs nepastebėtų! 
Žvilgtelėk ir pasakyk, ar jie jau pradeda šturmą. 

Tylomis pasimeldusi, Rebeka kantriai ir drąsiai vėl stojo 
į savo vietą prie lango, užsidengdama skydu taip, kad iš apa- 
čios jos nebūtų matyti. 

— Ką matai, Rebeka?— vėl paklausė sužeistasis riteris. 

— Tiktai lekiančių strėlių debesį. Jos skrieja taip tankiai, kad 
man akys raibsta, ir aš nebegaliu įžiūrėti šaulių. 

— Šitaip ilgai negali užtrukti -- tarė Aivenhas.— Ką galima 
padaryti vien tik lankais ir strėlėmis prieš akmens sienas ir 
bokštus? Pažiūrėk, gražioji Rebeka, kur. dabar Juodasis Riteris 
ir ką jis daro, nes ką daro vadas, tą ir kariai. 

— Aš jo nebematau,— tarė Rebeka. 

— Niekingas bailys! — sušuko Aivenhas.— Nejaugi jis metė 
vairą, kai įsišėlo audra? 

— Ne, jis nemetė, nemetė! — tarė Rebeka— Štai jis, aš jį 
matau: jis veda būrį prie bokšto tvoros. Jie griauna stulpus 
ir- rąstus, kirviais kapoja tvorą. Aukštos juodos plunksnos ple- 
vėsuoja jam ant šalmo tarytum juodvamis virš mūšio lauko. 
Jie prakirto tvoroje spragą... įsiveržė... Jie atstumti atgal. 
Gynėjus veda pats baronas Fron de Befas. Va jo milžiniškas 
stotas kyšo virš karių. Puolėjai vėl atakuoja spragą ir jau su- 
sirėmė vyras prieš vyrą. Jokūbo dieve! Tarytum du pašėlę 
srautai susitiko ir susimaišė vienas su kitu! Du vandenynai, 
priešingų vėjų varomi! 

Ji -nusigręžė nuo lango, tarytum nebeturėdama jėgų ilgiau 
žiūrėti į baisingą vaizdą. 

— Pažiūrėk dar, Rebeka, — tarė Aivenhas, klaidingai supra- 
tęs jos pasitraukimo priežastį — dabar jau turbūt rečiau šau- 
doma iš lankų, jei susikibo vyras prieš vyrą. Pažiūrėk dar, da- 
bar jau mebe taip pavojinga stovėti prie lango. 

Rebeka pažvelgė ir beveik iškant sušuko: 

— Šventieji pranašai! Fron de Befas susirėmė su Juoduoju 
Riteriu! Kiti tik žiūri ir šaukia. Teisingasis dieve, užtark en- 
giamuosius ir belaisvius! — Staiga ji riktelėjo: — Jis parkrito! 

— Kas parkrito?— paklausė Aivenhas,— dėl. dievo motinos, 
sakyk, kas pankrito? 

— Juodasis Riteris — vos girdimai atsakė Rebeka, bet tuojau 
pat džiugiai sušuko: — Ne, ne, teesie palaimintas angelų vieš- 
pats! Jis vėl pašoko ir kaunasi taip, tarytum jo rankoje būtų 

dvidešimties vyrų jėga. Jo kardas lūžo pusiau! Jis pastvėrė kir- 
vį iš vieno jomeno — kerta baronui Fron de Befui smūgį po 
smūgio. Milžinas linksta ir sverdėja kaip ąžuolas nuo kirtėjo 
kirvio. Pargriuvo! Pargriuvo! 

— Kas? Fron de Befas? — suriko Aivenhas. 

— Taip, Fron de Befas,— atsakė Rebeka— Jo vyrai puola 
jam į pagalbą. Jų priešakyje išdidusis tamplierius. Jie išvien 
stoja prieš riterį. Dabar neša baroną į pilį. 

— "Ar puolėjai įsiveržė pro tvorą? — paklausė Aivenhas, 

— Taip, taip, įsiveržė! — sušuko Rebeka.— Prirėmė gynėjus 
prie bokšto sienos! Vieni stato kopėčias, kiti spiečiasi į krūvą 
kaip bitės, lipa vieni kitiems ant pečių. Ant jų gynėjai ver- 
čia akmenis, rąstus, medžių kamienai lekia jiems ant galvų. 
Sužeistuosius tempia į šalį, ir tuojau pat jų vieton stoja nauji 
kariai. Didis dieve, argi tam sutvėrei žmogų pagal savo paveiks- 
lą ir panašumą, kad jį taip žiauriai luošintų jo paties brolių 
rankos! | 

„— Negalvok apie tai, — tarė Aivenhas,— dabar me laikas gi- 
lintis į šitokias mintis. Geriau pasakyk, kas traukiasi? Kas ima 
viršų? 

— Kopėčios nuverstos,— sudrebėjo Rebeka, — kovotojai gu- 
li po jomis kaip sutraiškyti kirminai. Apsiaustieji paėmė viršų! 

— Gelbėk mus, šventasis Jurgi! — sušuko riteris. — Nejaugi 
tie išdavikai jomenai traukiasi? 

— Ne, —-atsakė Rebeka.— Jie laikosi kaip tikri narsuoliai. 
Va Juodasis Riteris su savo milžinišku kirviu priėjo prie vartų, 
kapoja juos. Dūžiai girdėti pro mūšio ūžesį ir triukšmą. Jam 
ant galvos krinta akmenų ir rąstgalių kruša. Bet drąsusis rite- 
ris visai jų nepaiso, tarytum tai būtų tik pūkai ir plunksnos! 

— Prisiekiu šventuoju Jonu, — džiugiai tarė Aivenhas, kilste- 
lėjęs guolyje — kad visoje Anglijoje tik vienas žmogus tesu- 
gebėtų ką nors panašaus padaryti! 

— Vartai susiūbavo! — kalbėjo toliau Rebeka.— Braška, skel- 
dėja ir griūva nuo jų smūgių. . „ Bokštas paimtas! O dieve, jie 
stveria gynėjus ir meta į griovį! O žmonės, jei jūs dar esate 
žmonės, pasigailėkite tų, kurie jau nebegali priešintis! 

— O tiltas? Tiltas, kuris jungia bokštą su pilimi? Ar jau pa- 
ėmė?— kamantinėjo Aivenhas. 

— Ne,— atsakė Rebeka — tamplierius jį nuvertė, kai perėjo 
griovį. Nedaug gynėjų tepabėgo kartu su juo į pilį. Ar girdit 

klyksmus ir vaitojimus? Jie byloja apie likusiųjų lemtį. Deja, 
dabar jau žinau, kad pergalės vaizdas dar siaubingesnis už mū- 
šio vaizdą! 

— Ką jie dabar daro?— paklausė Aivenhas.— Pažiūrėk dar. 
Dabar ne laikas alpti dėl pralieto kraujo. 

— Dabar niekas nebesikauna,— atsakė Rebeka. — Mūsų drau- 
gai stiprinasi užkariautame bokšte. Jis taip gerai juos slepia 
nuo priešo, kad pilies gynėjai tik retkarčiais paleidžia kokią 
strėlę, ir tai labiau tik tam, kad sudrumstų ramybę, o ne kad 
kokios žalos padarytų. 

— Mūsų draugai,-— tarė Vilfredas, — tikriausiai nesitrauks, ši- 
taip narsiai ir sėkmingai pradėję žygį. O ne! Aš pasitikiu ge- 
ruoju citeriu, kuris savo kirviu pralaužė ąžuolinius vartus ir 
geležines: sąvaržas... Keista, — sumurmėjo jis pats sau — nejau- 
gi pasaulyje būtų antras toks žmogus, šitaip beprotiškai drą- 
sus? Žąslai ir pančiai juodame fone... Ką tai galėtų reikšti? 
Rebeka, ar nematai kokių mors kitų ženklų, iš kurių būtų ga- 
lima pažinti šį riterį? 

„— Ne — atsakė žydaitė— Visas jis juodas kaip juodvarnio 
sparnas. Nieko nematau, jokių žymių. Bet kiekvienas, kartą iš- 
vydęs jo galią ir narsą mūšyje, jį pažins, atskirs iš tūkstančio 
kitų kovotojų. Jis puola į mūšį kaip į linksmą pokylį. Ne vien 
jėga jis stiprus, atrodo, lyg visą širdį dėtų į kiekvieną priešui 
taikomą smūgį. Atleisk. jam, dieve, už pralietą kraują! Baisu 
žiūrėti, bst podraug ir nuostabu, xaip vienas karys įveikia 
šimtus! . 

— Rebeka, —tarė Aivenhas— tu pavaizdavai tikrą didvyrį. 
Jei jie dabar nieko nedaro, tai tikriausiai todėl, kad nori pa- 
ilsėti ir sutelkti jėgų naujam mūšiui, arba gal svarsto, kaip 
persikelti per griovį. Su šitokiu vadu negali būti nei silpna- 
dvasiškų būgštavimų, nei šaltakraujiško delsimo, nei atsisaky- 
mo nuo narsaus žygio, nes juo daugiau kliūčių ir vargo, tuo 
daugiau šlovės. Prisiekiu savo namų garbe! Prisiekiu šviesiuoju 
vardu tos, kurią myliu! Atiduočiau dešimt gyvenimo metų — 
sutikčiau praleisti juos nelaisvėje — už vieną kovos dieną šalia 
to narsiojo riterio tokioje kovoje, kaip ši. 

— Deja, —tarė Rebeka, palikdama savo vietą prie lango ir 
prieidama prie sužeistojo riterio— toks nekantrus veiklos 
troškimas, toks maištavimas prieš savo bejėgiškumą tikrai ne- 

paspartins sveikimo. Kaip galite tikėtis daryti kitiems žaizdas; 
kol dar paties žaizda neužgijusi? 

— Ak Rebeka, —tarė jis — tu negali įsivaizduoti, kaip sun-- 
ku yra žmogui, įpratusiam garbingai kovoti, jei jis kaip koks. 
vienuolis arba moteris nieko neveikia tuo metu, kai čia pat: 
kiti atlieka šlovingus žygius! Juk kova — tai mūsų kasdieninė- 
duona, kautynių dulkės — tai tasai oras, kuriuo mes kvėpuoja-- 
me! Mes negyvename ir nenorime gyventi, jei mūsų negaubia: 
pergalių šlovė, Tokie yra Titerystės nuostatai, kuriems mes pri-- 
siekėme ir kuriems aukojame viską, kas. mums brangu gyve-- 
nime. 

— Deja, — tarė gražioji Žydaitė.— argi tatai ne auka tušty-- 
bės demonui, ne sudeginimas savęs Molocho garbei. Koks at- 
pildas jums beliks už tą visą kraują, kurį praliejote, už visą: 
triūsą ir už visus vargus, kuriuos iškentėjote, už tas ašaras, 
kurios per jus buvo pralietos, kai mirtis sulaužys jūsų ietį ir 
pralenks patį greitąjį jūsų kovos žirgą? 

-— Kas liks? — sušuko Aivenhas.— Šlovė, šlovė liks! Jinai: 
paauksina mūsų kapą ir įamžina mūsų vardą. 

— Šlovė? — pakartojo Rebeka— Nejaugi tie surūdiję šar- 
vai, kurie it gedulo herbas kybo ties tamsiu ir drėgnu riterio 
kapu, arba tasai pusiau išsitrynęs įrašas, kurį nemokša vienuo- 
lis vos beišskaito smalsiam keleiviui —mejaugi tai pakankamas: 
atpildas už atsisakymą visų švelnių jausmų, už visą gyvenimą, 
kurį jūs praleidžiate nelaimingai, varguose ir pavojuose vien: 
tik tam, kad kitus darytumėte nelaimingus? Argi jau tokia 
jėga ir grožis slypi nesklandžiose kokio nors klaidžiojančio bar- 
do eilėse, kad jūs galite laisvu nomu atsižadėti namų židinio, 
šeimos džiaugsmų, taikaus ir laimingo gyvenimo vien tik tam, 
kad patektumėte į tas balades, kurias klajojantys menestreliai 
smuklėse dainuoja vakarais girtiems kaimiečiams? 

— Prisiekiu Hervardo vėle,— nekantriai tarė riteris, — tu kal- 
bi apie tai, ko negali išmanyti! Tu norėtum užgesinti skaistųjį. 
riterystės švyturį, kuris tik vienas ir tepadeda mums skirti, kas 
kilnu ir kas žema. Riterystės dvasia skiria narsųjį karžygį nuo 
prastuolio kaimiečio, ji moko mus vertinti garbę daug labiau, 
negu gyvybę, moko nugalėti visus vargus, rūpesčius ir kan- 
čias, nebijoti nieko, išskyrus nešlovę. Tu ne krikščionė, Rebe- 
ka, ir nepažįsti tų taurių jausmų, kurie jaudina prakilnios mer- 
gaitės širdį, kai jos mylimasis nuveikia didį žygį, parodantį jo 

meilės jėgą. Riterystė! Žinok, mergele, kad ji yra tauriausių 
ir kilniausių jausmų šaltinis, engiamųjų ramstis, nuskriaustųjų 
pagalba, ginklas prieš valdovų savivalę! Prakilnumas būtų vien 
tuščias žodis be jos. Ir tik riterių ietys bei kardai yra taurieji 
laisvės gynėjai. 

— Aš pati — tarė Rebeka — esu kilusi iš tokios tautos, kuri 
pasižymėjo narsa, gindama savąjį kraštą, tačiau kuri, netgi 
tais laikais, kai dar buvo vieninga tauta, nepakėlė ginklo be 
reikalo, o tik tada, kai pašaukdavo dievas arba kai rėikėdavo 
ginti šalį nuo engėjų.. Trimitų garsai seniai jau nebeaidi Judė- 
joje, ir jos pažeminti sūnūs tapo bejėgiškomis persakiotojų au- 
komis. Teisybę jūs sakot, sere riteri: kkolei Jokūbo dievas iš 
savo išrinktosios tautos tarpo nepašauks maujojo Gideono ar 
Makabėjaus, nedera žydų mergaitei kalbėti apie kautynes ir 
karus. . 

Išdidžioji mergaitė ištarė pastaruosius žodžius liūdnai, ir iš 
to aiškiai buvo matyti, kaip jai skaudu dėl tokio jos tautos 
pažeminimo. Gal čia dar prisidėjo ir mintis apie tai, kad Ai- 
venhas laiko ją nieko nenusimanančia apie garbę bei šaunumą 
ir nesugebančia nei puoselėti tokių kilnių jausmų, nei jų iš- 
Teikšti. . 

„Kaip menkai jis mane tepažįsta,— galvojo Rebeka, — jei dėl 
to, kad išdrįsau pasmerkti nazariečių riterystę, galvoja, jog 
mano širdyje vien bailumas ir žemi norai. Aš mielai atiduočiau 
savo kraują lašas. ba lašo, kad tik galėčiau išvaduoti savo tau- 
*4. Bet dieve, Iką aš sakau! Kad šia kaina viešpats bent padėtų 
man išpirkti mano tėvą ir jo geradarį iš engėjo pančių! Tegu 
tie išpuikėliai krikščionys pamatytų, kad dievo išrinktosios tau- 
tos dukra moka mirti taip pat narsiai, kaip ir bet kuri tuščia- 
širdė nazarietė, kuri didžiuojasi, kad yra kilusi iš kokio nors 
vado, atklydusio iš atšiaurios šaltos šiaurės!" 

Ji pažvelgė į sužeistąjį riterį ir kalbėjo toliau pati sau: 

„Jis miega! 'Nukamuotas žaizdų ir nerimo, sulig pirmąja tylos 
akimirka pasinėrė į gaivinantį miegą. -Ak, nejaugi nuodėmė 
man juo grožėtis? Juk gal šis kartas — paskutinis! Gal netru- 
kus šių gražių bruožų nebetaurins toji drąsi ir žavi dvasia, 
kuri nepalieka jų met ir miegant. Veidas sukris, lūpos prasi- 
žios, krauju pasruvusios akys sustings ir užges. Tr tada kiek- 
vienas niekingas šios prakeiktos pilies gyventojas galės pa- 
spirti koja šį išdidų ir kilnų riterį, o jis nė nekrustels... O 

mano tėvas? Ak, mano tėve! Bloga tavo duktė, jei užmiršo 
tavo žilus plaukus, bežiūrėdama į auksines jaunystės garbanas! 
Ką aš žinau, gal visos tos nelaimės — tai Jehovos bausmė man, 
kam. daugiau galvoju apie svetimšalį belaisvį, negu apie savo 
tėvą, užmirštu Judėjos vargus ir gėriuosi kitatikio grožiu. Bet 
aš išrausiu šią beprotybę iš savo širdies, nors ji visa krauju 
paplūstų!“ 

Ji glaudžiau apsigaubė šydu ir, nusigręžusi nuo sužeistojo 
riterio patalo, atsisėdo tolėliau, stengdamasi sukaupti stiprybės 
ne tik prieš išorinius negandus, bet ir prieš išdavikiškus jaus- 
mus savo pačios širdyje. 


XXX. skyrius 


Įeik, pažvelk į merdintįjį lovoj. 
Visai ne taip, atodūsiais sparnuota 
Pakyla siela, nuodėmes numetus, 
Lyg vyturys rašotą, giedrą rytą, 
Maloniai glostoma dvelkimo vėjo,— 
Kitaip Anzelmas miršta. 


Senovinė pjesė 


Kol apsiautėjai stiprinosi užkariautose pozicijose, 0 apsiaus- 
tieji ruošėsi tolesniam gynimuisi, tamplierius ir de Brasi susi- 
ėjo. didžiojoje pilies menėje. 

— Kur Eron de Beias?— paklausė de Brasi, vadovavęs pilies 
gynybai priešingoje pusėje.-- Ar tiesą sako, kad jis nukautas? 

— Ne, gyvas, — atsakė šaltai tamplierius — kol kas dar gy- 
vas, bet nors ant pečių jis būtų turėjęs tą pačią jaučio galvą, 
kuri atvaizduota jo skyde, ir nors ji būtų buvus su dešimt 
geležies sluoksnių, vis vien jis nebūtų atsilaikęs prieš tą 
lemtingąjį kirvį. Dar kelios valandos, ir Fron de Befas iškeliaus. 
pas savo sentėvius. Galingo talkininko neteko princas Džonas. 

— Užtai šėtonui nemažas pelnas, — tarė de Brasi — Štai ką 

reiškia šventvagiškai niekinti angelus ir šventuosius ir liepti 
mėtyti jų paveikslus ir statulas ant galvų tiems niekšams jo- 
menams. 
“— Niekai! —tarė tamplierius— Tavo prietaringumas tiek 
pat vertas, kiek ir Redžinaldo Fron de Befo bedievybė. Jūs abu 
tokie pat: kaip vienas nieku negali paremti savo tikėjimo, taip 
kitas — savo netikėjimo. 

— Dievaži, sere riteri— tarė de Brasi,— prašau apdairiau pa- 
mąstyti, kai kalbat apie mane. Prisiekiu dangaus karaliene, aš 
geresnis krikščionis, negu jūs ir jūsų brolijos nariai. Ne be rei- 
kalo sklinda gandas, kad dievobaimingasis Siono tamplierių or- 
dinas yra savo prieglobstyje išugdęs nemaža eretikų ir kad se- 
ras Brianas de Bua-Gilberas — taip pat vienas iš jų. 

— Mažiau paisykit visokių gandų, — tarė tamplierius,— ge- 
riau pagalvokime, kaip apginti pilį. Na, ką pasakysit apie tuos 
niekingus jomenus? 

— Kaunasi kaip tikri velniai, — atsakė de Brasi.— Jie ištisais 
spiečiais apspito sienas, vadovaujami ar tik ne to paties suk- 
čiaus, kuris laimėjo prizą šaudymo varžybose — aš pažinau jo 
ragą ir perpetę. Štai išgirtosios senio Ficurso politikos rezulta- 
tai — juk tai jis vis drąsindavo tuos prakeiktus vergus maiš- 
tauti prieš mus. Jeigu nebūčiau gerai apsišarvavęs, tasai niek- 
šas būtų mane pašovęs taip pat šaltakraujiškai, kaip elnią per 
medžioklę. Jardo ilgumo strėlėm jis apšaudė kiekvieną mano 
šarvų plokštę. Jei nebūčiau turėjęs po šarvais ispaniškų gran- 
dijų, būtų jau po manęs. 

— Bet jūs vis dėlto išlaikėte savo pozicijas? — pallausė 
+amplierius.— O mes savo bokštą praradome. 

— Tai rimtas nuostolis! — tarė de Brasi. — Užėmę bokštą, 
niekšai dabar gali nekliudomai pulti pilį ir, jei tik mes gerai 
nepasisaugosime, beregint įsibraus pro kokį silpnai ginamą 
kampą ar užmirštą langą ir užklups mus nejučiomis. Vyrai ir 
šiaip jau skundžiasi, kad vos tik kyšteli iš už sienos, tuoj pa- 
sipila tiek strėlių, kiek nė per šventes nepakliūva į parapijos 
taikinį. Štai ir Fron de Befas miršta, vadinasi, mums nebėra 
ko laukti pagalbos iš tvirtos kaip buliaus jo galvos ir žvėriško 
stiprumo. Kaip jūs manote, sere Brianai, gal reikėtų nusileisti 
būtinumui ir susiderėti su tais niekšais, atiduodant jiems be- 
laisvius? į 

— Ką! — suriko tamplierius— Atiduoti belaisvius ir tapti vi- 
suotiniu pajuokos objektu! Kokie narsūs karžygiai: drįso nak- 
ties metu užpulti beginklius keleivius ir paimti juos į nelaisvę, 
bet nemokėjo apginti stiprios pilies nuo vagių ir valkatų gau- 
jos, kuriai vadovauja juokdariai ir kiauliaganiai! Gėdykitės ši- 
tokio savo patarimo, de Brasil Tegu ši pilis verčiau užgrius 
mane, negu aš sutiksiu sų tokiu žemu ir negarbingu pasiūlymu. 

— Na, tai eikime ginti pilies, — tarė de Brasi nerūpestingai. 
Dar negimė toks žmogus, tebūnie jis turkas ir tamplierius, kuris 
mažiau už mane brangintų gyvybę. Bet, man rodos, nieko nėra 
negarbingo, jei man norėtųsi dabar turėti čia kokius keturias- 
dešimt karių iš mano laisvūnų būrio. O, mano šaunuoliai ieti- 
ninkai, jei jūs žinotumėte, kaip riesta šiandien jūsų vadui, aš. 
greit pamatyčiau savo vėliavą virš jūsų iečių! Ir tada mes vie- 
nu akies mirksniu susidorotume su ta niekinga šunauja! 

— Svajoti galite, ką tik širdis geidžia — tarė tamplierius— 
bet visų pirma reikia pagalvoti, kaip geriau sutvarkyti gynybą, 
panaudojant likusius karius. Dauguma jų — barono Fron de 
Befo tarnai, užsitraukę vietinių gyventojų neapykantą tūkstan- 
čiais įžūlių poelgių. 

— Tuo geriau,— tarė de Brasi,— tada jie kausis iki paskuti- 
nio kraujo lašo, kad tik išvengtų kaimiečių keršto. Na, tai ei- 
kime ir ruoškimės, Brianai de Bua-Gilberai. Ar liksiu gyvas, ar 
mirsiu — jūs pamatysit, kad Morisas de Brasi šiandien pasiro- 
dys, kaip ir dera kilmingam ir tauriam bajorui. 

— Į vietas! — atsakė tamplierius. 

Ir abu nuėjo ant sienų ginti pilies. pasiryžę padaryti viską, 
kas tik galima. Abiem buvo aišku. kad pavojingiausia vieta — 
pilies vartai prieš aną bokštą, kurį spėjo paimti priešas. Tiesa. 
tą bokštą nuo pilies skyrė gilus griovys, pilnas vandens, ir 
puolėjai tegalėjo prisiartinti prie sienų ir atakuoti vartus, tik 
nugalėję šią kliūtį. Bet ir tamplierius, ir de Brasi buvo įsitikinę, 
kad, jei puolėjai vykdys pianą, kurį iš pat pradžių buvo užsi- 
brėžęs jų vadas, tai, įnirtingai puldami, sutrauks į tą vietą dau- 
giausia gynėjų, o tada pasistengs visomis priemonėmis išnaudo- 
ti menkiausią gynėjų neapdairumą kitose apgultos pilies vie- 
tose. Dėl mažo žmonių skaičiaus riteriai tegalėjo išstatyti visur 
ant sienų tiktai sargybinius, kad tie praneštų, jei priešas ten 
užpultų netikėtai. Buvo nutarta, kad de Brasi gins vartus prieš 
aną bokštą, o tamplierius surinks dvidešimt vyrų ir stos ginti 
tą pilies vietą, kuriai iškils pavojus. 

Netekus priešakinio bokšto, apsiaustųjų padėtis pablogėjo 
dar ir tuo, kad jie nebegalėjo taip aiškiai matyti priešų. Vienur 
kitur tarp miško ir pilies augantys medžiai ir krūmai siekė ir 
patį bokštą, todėl puolėjai galėjo nepastebimai įvesti žmonių. 
Dėl tos priežasties de Brasi ir tamplieriui nebebuvo įmanoma 

numatyti, kur prasidės svarbiausias puolimas, ir jų karius, 
nors ir drąsius, visą laiką kankino. šiurpi nežinia. 

Tuo tarpu apgultosios pilies valdovas gulėjo mirties patale, 
kūno ir dvasios kančių draskomas. Jis neturėjo net tos įprastos 
visiems anų prietaringų laikų šventeivoms paguodos atpirkti 
nuodėmes dosniomis aukomis bažnyčiai, nes iš visų šio at- 
šiauraus ir savanaudžio žmogaus nedorybių gobšumas buvo pa- 
ti didžiausia, ir dar jaunystėje jis ryžosi verčiau visai nu- 
traukti santykius su bažnyčia ir jos tarnais, negu pirktis iš jų 
nuodėmių atleidimą aukso ir dvarų kaina. Tamplierius, kitokio 
pobūdžio bedievis, neteisingai suprato savo bičiulį, sakydamas, 
kad Fron de Befas nežino, kodėl netiki ir niekina visų pripa- 
žintą religiją; pats baronas galėjo į tai atsakyti, kad bažnyčia 
per daug brangiai parduoda savo prekes, kad jos parduodamo- 
ji dvasios laisvė, panašiai kaip Jeruzalės ordino viršininko tar- 
nyba, perkama už pernelyg aukštą kainą. Todėl Fron de Befas 
verčiau meigė vaisto veiksmingumą, kad tik mereikėtų mokėti 
daktarui. " 

Bet štai atėjo momentas. kai visi žemės lobiai nebeteko 5a- 
vo žavesio, ir nuožmaus barono širdis, kad ir akmens kietumo, 
sudrebėjo iš baimės. Karštligiška kūno būklė dar tabiau didino 
skausmingą sielos nerimą. Ir savo mirties patale Fron de Be- 
ias blaškėsi, apniktas baisaus, staiga pabudusio siaubo, besi- 
grumiančio su įprastiniu nenulenkiamo būdo atkaklumu. 

— Kur dingo tie visi šunkunigiai — murmėjo baronas,— tie 
visi vienuoliai, kurie šitokia brangia kaina rengia savo dvasiš- 
kus vaidinimus? Kur dabar tie visi basakojai karmelitai, ku- 
riems senasis Fron de Befas įkūrė šventosios Onos vienuolyną, 
atplėšęs jiems iš savo įpėdinio šitiek puikių pievų, derlingų 
laukų ir ganyklų? Kur dabar tie godūs šunys? Tikriausiai gir- 
tuokliauja kur nors, maukia elį arba rodo fokusųs prie kokio 
mors niekingo kaimiečio patalo!.. O mane, savo geradario įpė- 
dinį, mane, už kurį jie privalo melstis pagal tų žemių dovano- 
jamojo rašto įpareigojimą, jie palieka mirti be išpažinties, be 
paskutiniojo patepimo kaip benamį šunį, stimpantį kur nors 
patvoryje! Pašaukite tamplierių: juk jis dvasininkas ir gali ką 
nors padaryti. Bet ne, geriau velniui išpažinsiu savo nuodėmes, 
negu Brianui de Bua-Gilberui, kuriam nerūpi nei rojus, nei pra- 
geras. Esu girdėjęs, kad seni žmonės patys už save meldžiasi — 

tokiems nereikia nei prašyti, nei papirkinėti veidmainių dvasiš- 
kių. Bet aš nedrįstu. . 

— Nejaugi Redžinaldas Fron de Befas pats prisipažįsta ne- 
drįstąs ko nors padaryti?— šalia jo lovos pasigirdo kažkieno 
šaižus balsas. 

Fron de Befo nervai buvo taip sutrikę ir sąžinė tokia negry- 
na, kad, išgirdus šį klausimą, jam pasivaideno, jog čia koks vel- 
nias, kurie, anot prietaringo tų laikų supratimo, apstoją mirš- 
tantį, stengdamiesi jį išblaškyti ir atitraukti nuo dievobaimin- 
gų apmąstymų apie amžiną išganymą. Jis krūptelėjo, bet tuč- 
tuojau atgavo įprastą ryžtingumą ir sušuko: 

— Kas ten? Kas tu, kuris drįsti atsiliepti į mano žodžius 
balsu, panašių į nakties vamo krankimą? Stokis prieš mano 
patalą, kad galėčiau tave matyti. 

— Aš tavo piktoji dvasia, Redžinaldai Fron de Befai — atsa- 
kė balsas. 

— Tai pasirodyk man savo kūnišku pavidalu, jeigu tu tikras 
velnias — tarė mirštantis riteris — Nemanyk, kad aš išsigąsiu. 
Prisiekiu amžinu pragaro patamsiu, jeigu dabar būtų galima 
grumtis su mane apnikusiu siaubu, kaip kad pirmiau grumda- 
vausi su žemės pavojais, ir rojus, ir pragaras galėtų paliudyti, 
kad niekada neatsisakau kovos. 

— Galvok apie savo nuodėmes, Redžinaldai Fron de Befai — 
tarė keistas nežemiškas balsas — kiek tu maištų sukėlei, kiek 
žmonių apiplėšei, kiek praliejai kraujoi Kas kurstė ištvirkėlį 
Džoną prieš žilagalvį tėvą, prieš kilniašindį brolį? 

— Kad ir kas tu būtum, velnias, vienuolis ar kipšas, tu me- 
luoji kaip šuo! — sušuko Fron de Befas.— Ne aš kursčiau Džo- 
ną maištauti, ne aš vienas! Iš viso apie penkiasdešimt riterių 
ir baronų — visų vidurinės Anglijos grafysčių žiedas, už ku- 
riuos geresnių kovotojų niekur nerastum. Ir nejaugi aš vienas 
turiu atsakyti už nuodėmę, kuria nusidėjo penkiasdešimt ši- 
tokių žmonių? Melagingasai kipše, aš niekinu tave! Šalin iš 
čia ir nebedrįsk daugiau pasirodyti. Jeigu tu mirtingas žmo- 
gus, leisk man ramiai numirti, jeigu tu šėtonas, tai tavo valan- 
da dar neatėjo. 

— Ne, aš neleisiu tau ramiai numirti, — pakartojo tas pats 
balsas.—- Mirdamas tu turėsi galvoti apie savo piktadarybes, 
apie vaitojimus, kuriuos girdėjo šios sienos, apie kraują, įsi- 
sunkusį į tavo pilies grindis. 

— Tavo smulkmeniškas piktutias nesuglumins manęs!-—- atsa- 
ikė Fron de Befas, niauriai ir nenatūraliai susijuokęs.— Su neti- 
kiu žydu tik nuopelnas prieš dievą taip elgtis, kaip aš elgiausi. 
"Už ką gi skelbiami šventaisiais žmonės, kurie plovėsi rankas. 
saracėnų krauju? Saksų kiaulės, kurias aš sunaikinau, buvo 
„mano tėvynės, mano giminės, mano feodalinio valdovo priešai. 
Cha cha! Kaip matai, nepasisekė tau rasti plyšelio tarp mano 
šarvų plokščių. Nesužeidei. Ką, pabėgai? Aš priverčiau tave 
nutilti. 

— Ne, niekšingas tėvažudy, neprivertei! — atsakė balsas— 
Pagalvok apie savo tėvą! Prisimink jo mirtį! Prisimink pokylio 
menę, paplūdusią jo krauju, pralietu tikro sūnaus rankos. 

—— Taip, — tarė baronas po ilgos tylos, — tu žinai! Tai iš tie- 
sų tu pikta dvasia, visažinanti, kaip sako vienuoliai. Aš ma- 
miau, kad ši paslaptis palaidota mano krūtinėje ir krūtinėje tos, 
kuri buvo mano gundytoja ir nusikaltimo dalyvė, Eik šalia, 
kipše, palik mane! Susirask saksų raganą Ulriką. Ji viena te- 
galėtų papasakoti tai, ką mudu težinome. Eik pas ją, sakau tau: 
ji nuplovė jo žaizdas ir padarė jį panašų į mirusį savo mirtimi. 
Tik pas ją: ji suviliojo mane, sugundė padaryti tą šlykštų darbą 
ir užsimokėjo man už jį dar šlykštesniu atlyginimu. Tegu ir 
ji paragauja tos kančios, kurią aš dabar kenčiu, už kurią bai: 
sesnės nė pragare nebus. 

— Ji jau paragavo tos kančios, — tarė Ulrika, prieidama prie 
Fron de Befo patalo.— Ji seniai jau geria iš tos karčiosios tau- 
rės, bet jos kantėlis dabar jau nebe toks kartus, kai ir tau ten- 
ka jo paragauti. Veltui grieži dantimis, Redžinaldai, ir vartai 
akis, veltui, kumštį suspaudęs, grūmoji man. Dar neseniai tuo 
savo kumščiu, panašiai kaip ir anas garsusis tavo sentėvis, pa- 
likęs tau savo vardą, galėjai trenkės pargriauti jautį, o dabar 
+4avo ranka silpna ir bejėgė kaip ir manoji. 

— Niekinga ragana, kraugerė! —atrėžė Fron de Befas— 
Šlykšti, nelaimę lemianti pelėda! Tai tu čia atėjai tyčiotis iš 
žmogaus, kurį pati pražudei? 

— Taip, Redžinaldai Fron de Befai— atsakė ji — tai aš, Ulri- 
ka, nužudyto Torkilio Voligangerio duktė, išskerstųjų jo sūnų 
sesuo. Tai aš atėjau paklausti tavęs ir visos tavo giminės, kur 
mano tėvas ir mano šeima, kur mano vardas, garbė, viskas, ką 
man atėmė prakeiktoji Fron de Befų giminė? Pagalvok apie vi: 
sas mano patirtas skriaudas ir pasakyk, ar tiesą sakau? Tu bu- 

vai piktasis mano gyvenimo demonas, 6 aš būsiu tavo. Aš tave 
kankinsiu ir persekiosiu iki paskutinio tavo atodūsio. 

— Šlykščioji furija! — sušuko Fron de Befas.— Tos akimirkos 
tu nematysil Ei, Džailsai, Klimentai, Justesai, Sen Morai, Stive- 
nai! Čiupkite tą prakeiktą raganą ir numeskite nuo sienų! Ji iš- 
davė mus saksams! Ei, Sen Morai, Klimentai, niekingi bailiai, 
vergai, ikur jūs pradingote! 

— Na, šūktelk juos dar, narsusis barone,— tarė senė su pik- 
tu šypsuliu — sušauk visus savo vasalus, grasink užgaišėliams 
rimbu ir kalėjimu. Bet žinok, galingasai vade, kad nuo šiol tu 
iš jų nebesulauksi nei atsakymo, nei pagalbos, nei paklusnu- 
mo. Ar girdi tuos baisius garsus?— kalbėjo ji toliau, staiga 
pakeisdama toną, o tuo tamnpu aplink pilį vėl pakilo iš naujo 
užsiplieskusios kovos triukšmas.— Tie šauksmai skelbia tavo 
namų žlugimą. Kraujo srovėmis sutvirtintą baronų Fron de Be- 
ių galybę sukrėtė iki pat pamatų rankos tų, kuriuos tu 1a- 
biausiai niekinai. Juk ten saksai, Redžinaldai. Niekimgi saksai 
šturmu ima tavo pilies sienas! Ko gi tu guli kaip sumuštas ver- 
gas, kai saksai braunasi į tavo tvirtovę? 

— Dievai ir velniai! — riktelėjo sužeistasis riteris— O, kad 
nors akimirką sugrįžtų mano pirmykštis stiprumas, kad nors 
galėčiau nušliaužti į mūšio vietą ir numirti, kaip dera riteriui. 

— Nė negalvok apie tai, narsusis Ikaržygy! — atrėžė ji — 
Tu mirsi ne kaip doras karys, bet kaip lapė savo urve, kai kai- 
miečiai padega žabarus aplink jos olą. 

— Meluoji, neapkenčiama sene! — sušuko Fron de Befas.— 
Mano tarnai — šaunūs narsuoliai, mano sienos stiprios ir aukš- 
tos! Mano kovos draugai nepabūgs visos saksų kariuomenės, 
nors jos vadai būtų patsai Hengistas ir Horsa! Tamplieriaus ir 
žaisvūnų būrio kovos šūksniai stelbia kautynių triukšmą. Prisie- 
kiu savo garbe, kai mes nugalėsime priešus ir džiūgaudami už- 
degsime laužą, tu sudegsi jame —ir tavo kūnas, ir kraujas! Ir 
aš sulauksiu to momento, kada jau tikrai žinosiu, jogei tu iš 
žemiškos ugnies pateksi į pragaro liepsnas, į tą šėtono karaliją, 
kuri dar niekada nėra davusi bjauresnio už tave velnio. 

— Galvok ką nori — atsakė Ulrika,— kol pats įsitikinsi, kad 
yra kitaip... Bet ne,— tarė ji, pertraukdama pati save — tu gali 
tuojau pat sužinoti savo lemtį, kurios jau nebepakreipsi, nepai- 
sant visos savo galybės, stiprumo ir narsos, nors tą lemtį tau 
paruošė mano silpnos rankos. Pažvelk štai į dūmus, kurie juo- 

dais kamuoliais rangosi po kambarį. Tu galbūt galvoji, kad tal 
akys jau temsta ir prasideda merdėjimo dusulysį Ne, Redžinal- 
dai, čia kita priežastis. Atsimeni žabus ir malkas, sudėtas po: 
Šiais kambariais? 

— Moterie! — suriko Fron de Befas.— Nejaugi tu jas pade- 
gei? Dievaži, taip ir yra — pilis dega! 

— Taip, gaisras greit įsidega — tarė Ulrika su baisiu šalta- 
kraujiškumų.— Netrukus aš duosiu apsiautėjams signalą, kad 
jie drąsiau pultų tuos, kurie norės gaisrą gesinti. Sudiev, Fron 
de Betai! Tegu Mista, Skogula ir Zemebokas, senovės saksų die- 
vai arba velniai, kaip juos dabar vadina vienuoliai, užims ramin- 
tojų vietą prie tavo mirties patalo. Ulrika palieka tave. Bet ži- 
nok, jeigu tai gali tave paguosti — Ulrika eis su tavim į tą pa- 
čią tamsos karalystę, Ulrika, tavo bausmės bendrininkė, kaip ir 
tavo nusikaltimo bendrininkė. Sudie, tėvažudy. Amžiams sudie! 
Tegu kiekvienas šių skliautų akmuo prabyla dr šaukia tau, kad 
tu tėvažudys! 

Tai tarusi, ji išėjo iš kambario, ir Fron de Befas išgirdo, kaip 
sugirgždėjo didžiulis raktas, dukart pasisukdamas duryse. Ulrika 
užrakino duris, atimdama jam bet kokią išsigelbėjimo viltį. Mir- 
tinai išsigandęs jis ėmė šaukti savo tarnus ir sąjungininkus: 
"— Stivenai ir Sen Morai! Klimentai ir Džailsai! Gelbėkite! 
Gelbėkite! Narsusis Bua-Gilberai, drąsusis de Brasi! Tai aš, Fron 
de Befas, šaukiu jus! Tai aš, jūsų šeimininkas, išdavikai vasalai! 
Jūsų sąjungininkas, Kovos draugas, atsimetėliai riteriai! Prakei- 
kiu jus ir visą jūsų padermę, jei paliekate mane baisiai pra- 
žūčiai! Bet jie negirdi, jie negali girdėti: mūšio trenksmas už- 
stellia mano balsą. O dūmai vis tirštesni, juodesni, liepsnos jau 
veržiasi pro grindis! Ak, kad nors kartą gaučiau įkvėpti gryno 
oro! 

Beprotiško nusiminimo pagautas, nelaimingasis čia šūkavo 
kažkokius kovos įsakymus, čia neaiškiai murmėjo, keikdamas 
pats save ir visą žmonių giminę, ir net patį dangų. 

— Štai jau raudoni liepsnos liežuviai pasirodė pro dūmus! — 
šaukė jis.— Šėtonas žygiuoja prieš mane su savo gaivalo vėlia- 
va. Šalin, piktoji dvasia! Aš neisiu su tavim be savo draugų! 
Visi, visi tau skirti, visi šių sienų gynėjai. Tu manai, Fron de 
Beias sutiks eiti pas tave vienas? Ne! Ir bedievis tamplierius, 
ir pasileidėlis de Brasi, ir Ulrika, šlykšti ištvirkėlė, ir tarnai, ku- 
rie padėjo visuose mano žygiuose, ir šunys saksai, ir prakeikti 

žydai, mano belaisviai — visi, visi eis su manim. .. Šauni palydą, 
ir visi vienu keleliu! Cha cha cha! — Jis. pasiutiškai nusikva- 
tojo, ir jo juokas kraupiai nuaidėjo paskliautėmis. 

— Kas čia kvatoja? — sušuko Fron de Befas atsimainiusiu bal- 
su, nes kautynių triukšmas nebegalėjo nustelbti šio beprotiško 
juoko aido.— Kas juokiasi? Ulrika, tai tu? Atsakyk, ragana! 
Tank bent žodį, ir aš tau atleisiu. Tiktai tu ir tegalėjai juoktis 
šitokią valandą, o jei ne tu, tai nebent pats šėtonas! Šalin! Ša- 
žim!.. 

Bet mes toliau nebevaizduosime baisios piktžodžiautojo ir tė- 
važudžio mirties. 


XXXI skyrius 


Pirmyn, draugai! Pralaužti turim spragą! 
Arba užklosim sieną anglų kūnais! 
„„„Jomenai šaunieji, 
Tikrieji anglai, turite įrodyt, 
Kad, gimę ir išaugę šitoj žemėj, 
Verti narsuolių vardo esat... 
Šekspyras, „Karalius Henrikas V“ 


- Nors Sedrikas ne per daug tikėjo Ulrikos žodžiais, jis vis dėl- 
to pasiskubino pranešti Juodajam Riteriui ir jomenui Loksliui 
apie jos duotą pažadą. Jie nudžiugo, sužinoję, kad apgultoje pi- 
lyje esanti jų talkininkė, kuri prireikus padės įsiveržti į pilį. Ir 
Juodasis Riteris, ir Lokslis visiškai sutiko su sakso nuomone, 
kad žūt būt Teikia pamėginti šturmu paimti pilį, nes tai vienin- 
telė priemonė išvaduoti belaisvius, patekusius į žiauraus Eron 
de Befo rankas. 

— Karaliaus Alfredo palikuonis pavojuje,--tarė Sedrikas. 

— Prakilniosios damos garbė niekšų rankose, — pridėjo Juoda- 
sis Riteris, 

— Prisiekiu šventuoju Kristupu, kurio atvaizdas štai ant ma- 
no perpetės, — tarė drąsusis jomenas— jei mums tereikėtų gel- 
bėti vien ištikimąjį tarą, vargšą Vambą, ir tai nepasigailėčiau 
nei rankos, nei kojos, kad tik nė vienas plaukelis nuo jo gal- 
vos nenukristų. , 

— TIr.aš taip pat,— tarė atsiskyrėlis.— Aš esu tikras, kad kvai- 
žiui, taip sakant, tokiam kvailiui, kuris galėtų pasivadinti savo 

amato meistru ir gebėtų suteikti vyno taurei skonio ir gardumo, 
ne menkesnio už tą, kurį suteikia geras kumpio kąsnis, — šito- 
kiam kvailiu, aš sakau jums, brolyčiai, visada rasis protingas 
vienuolis, pasiruošęs už jį pasimelsti ir pasimušti. Aš bėdoje jo 
neapleisiu, kol tik mokėsiu laikyti mišias ir švaistytis kovos 
kirviu. 

Taip taręs, jis ėmė sukti virš galvos savo sunkų vėzdą, tarsi 
tai būtų buvusi lengvutė piemenuko lazdelė. 

— Teisybę sakai, šventasis vienuoli! — sušuko Juodasis Rite- 
Tis.— Tokią teisybę, lyg tavo lūpomis kalbėtų pats šventasis 
Dunstanas. Na, mano gerasis Loksli, ar ne metas prakilniajam 
Sedrikui pasiimti vadovybę ir vesti mus pilies pulti? 

— Ne, aš nevadovausiu — tarė Sedrikas.— Aš neįgudęs nei 
pulti pilis, nei jas ginti. Kautis tai aš pasiruošęs pirmose eilėse. 
Bet mano dorieji kaimynai žino, kad aš — ne karys ir nepripra- 
tęs nei prie kariškos drausmės, nei prie tvirtovių apsiausties. 

— Jei taip, prakilnusis Sedrikai — pasakė Lokslis,— aš mielai 
imsiuosi vadovauti šauliams ir duodu jums teisę pakarti mane 
ant to ąžuolo, po kuriuo rinkdavosi mano būrys, jeigu bent vie- 
nas iš gynėjų, pasirodęs iš anapus sienų, nebus prismaigytas 
strėlių taip tankiai, kaip kalėdų kumpis gvazdikėlių. . 

— Gerai pasakyta, šaunusis jomene! — tarė Juodasis Riteris. — 
Jei tarp čionykščių narsuolių atsiras užtenkamai vyrų, pasiruo- 
šusių eiti paskui tikrą anglų riterį, kokiu drąsiai galiu save lai- 
kyti, aš pasirengęs su; visu išmanymu bei kovos patirtimi vesti 
juos į ataką. 

Šitaip pasiskirstę vaidmenis, vadai pradėjo šturmą, kurio baig- 
tį skaitytojas jau žino. 

Kai priešakinis bokštas buvo paimtas, Juodasis Riteris nu- 
siuntė šią džiaugsmingą žinią jomenui Loksliui, kartu jis pa- 
prašė Lokslį kuo atidžiausiai stebėti apsiaustuosius ir žiūrėti, 
kad tie kur neišsiveržtų iš pilies ir neatsikariautų paimto bokš- 
to. Riteris tuo ypatingai rūpinosi, nes žinojo, kad blogai apsi- 
ginklavę ir visiškai neapmokyti savanoriai negalės atsilaikyti 
prieš patyrusius karius, sudarančius mormanų riterių palydą, nes 
tie ne tik buvo nepalyginamai geriau apsiginklavę, bet ir pasi- 
žymėjo ramia savikliova, kurios duoda kariška drausmė ir ilgos 
mankštos. 

Riteris pasinaudojo pertrauka padaryti plaustui, kuriuo keti- 
no persikelti per griovį. Šiam plaustui padaryti reikėjo nemaža: 

laiko, bet vadai nelabai tesisielojo, tikėdamiesi, kad tuo tarpu 
Ulrika suspės įvykdyti savo slaptąjį planą jų naudai. 

Kai plaustas buvo gatavas, Juodasis Riteris kreipėsi į apsiau- 
tėjus šitokia kalba: 

— Ilgiau laukti nėra ko, mano draugai. Saulė krypsta į va- 
karus, o aš turiu tokį reikalą, dėl kurio negalėsiu su jumis su- 
gaišti dar vienos dienos. Be to, būtų stebuklas, jei iš Jorko ne- 
atjotų priešui į pagalbą raitininkų. Todėl reikia skubėti. Tegu 
vienas iš jūsų nubėga pas Lokslį ir pasako, kad jie pradėtų 
šaudyti iš lankų ir artintųsi prie pilies, tarytum ketindami ją 
šturmuoti. O jūs, narsuoliai, likite su manim ir būkite pasiruošę 
nuleisti į vandenį plaustą. Drąsiai sekite paskui mane ir padė- 
kite man pralaužti štai anuos vartus pagrindinėje pilies sienoje. 
Tie iš jūsų, kurie nepanorės eiti su manim ir kurie neturi tinka- 
mų ginklų, tegu lipa į bokšto viršūnę, įtempia kaip reikiant 
lankus ir šaudo į kiekvieną, kas tik pasirodys ant pilies sienos. 
Prakilnusis Sedrikai, ar apsiimsi vadovauti likusiems? 

— O ne! Prisiekiu Hervardo vėle,— atsakė saksas — vadovau- 
ti aš netinku! Bet tegu palikuoniai prakeikia mane ir kape, jei 
aš nesikausiu pirmoję eilėje, kur tik tu mus vesi. Juk dėl ma- 
nęs iškilo ši kova, ir man dera būti visų priešakyje. 

— Pagalvok vis dėlto, prakilnusis sakse,— tarė riteris — tu 
neturi nei šarvų,-nei grandijų, nei jokių kitų ginklų, tik leng- 
vą šalmą, skydą ir kardą. 

— Tuo geriau, — atsakė Sedrikas— Taip man bus lengviau 
iipti ant šios sienos. Ir — nelaikyk to pasigyrimu, sere Titeri — 
aš tau šiandien parodysiu, kad saksas taip pat drąsiai eina į ko- 
vą nuoga krūtine, kaip normanas su plieno šarvais. 

— Na, tepadeda mums dievas! — tarė Juodasis Riteris — Ati- 
darykite vartus ir nuleiskite į vandenį plaustą. 

Vartai, pro kuriuos buvo išeinama iš paimtojo bokšto į grio- 
vio pusę ir prieš kuriuos buvo pilies vartai, staiga atsidarė. 
Plaustas buvo nustumtas į vandenį. Puikiai suprasdamas, kaip 
svarbu užklupti priešą iš netyčių, Juodasis Riteris, o paskui jį 
ir Sedrikas, užšoko ant plausto ir greitai persikėlė į kitą krantą. 
Šičia riteris griausmingais smūgiais ėmė kapoti pilies vartus. 
Nuo krintančių iš viršaus strėlių ir akmenų jis buvo iš dalies 
apsaugotas likučiais pakeliamo tilto, kurį buvo sunaikinęs 
tamplierius, traukdamasis iš bokšto, — virš vartų kyšulio kabojo 
lentinio grindinio dalis kartu su keliamaisiais skridiniais. Vyrai, 

persikėlę plaustu įkandin riterio, nebeturėjo šitokios priedan- 
gos. Du iš jų tučtuojau buvo nukauti, kiti du įkrito į griovį, o 
likusieji skubiai atsitraukė atgal į bokštą. 

Sedriko ir Juodojo Riterio padėtis buvo iš tiesų pavojinga. Ji 
būtų buvusi dar pavojingesnė, jei ne vieninga bokšte pasislė- 
pusių šaulių parama: jie nesiliovė laidę strėles į šaudymo an- 
gas, nukreipdami tuo gynėjų dėmesį. Tačiau gresiantis Juoda- 
jam Riteriui pavojus didėjo kas minutė. 

— Ar jums ne gėdal — šaukė de Brasi savo kariams— Kaip 
jūs galite vadintis šauliais, jei leidžiate tiems dviem šunims šei- 
mininkauti prie pat pilies sienų! Lupkite iš sienos viršutinius 
akmenis ir verskite ant jų! Aitneškite dalbas ir išjudinkite štai 
šį akmenį! — jis parodė sunkų akmenį, išsikišusį virš parapeto. 

Tuo momentu apsiautėjai pamatė raudoną vėliavą, kyšančią 
iš lango kertiniame bokšte, apie kurį Ulrika buvo sakiusi Sedri- 
kui. Šaunusis jomenas Lokslis, beskubėdamas į bokštą sužinoti, 
kaip sekasi apsiaustis, pirmasis pastebėjo šį signalą. 

— Šventas Jurgi! — sušuko jis.— Šventasis Jurgis už Angli- 
ją! Pirmyn, gerieji jomenai! Kodėl gi palikote riterį ir prakilnų- 
jį Sedriką?. Argi jie dviese ims pili? Ei, padūkėli vienuoli, pa- 
rodyk, kaip moki muštis už savo rožančių! Pirmyn, drąsieji jo- 
menai! Pilis mūsų, mes turime talkininką tvirtovės viduje! Ar 
matote raudoną vėliūvą? Tai sutartas signalas! Torkilstono pilis 
mūsų! Pagalvokite apie garbę, apie grobį! Dar trupučiuką pasi- 
stenkime ir beregint paimsime tvirtovę! 

Tai taręs, jis įtempė lanką ir savo strėle pervėrė krūtinę vie- 
nam iš karių, kunis, riteriui de Brasi įsakius, ką tik buvo pradė- 
jęs judinti iš vietos didžiulį akmenį, ketindamas nuversti jį ant 
galvos Sedrikui ir Juodajam Riteriui. Kitas karys ištraukė mirš- 
tančiam iš rankų geležinę dalbą, kuria anas darbavosi, ir pakišo 
po akmens iškyšuliu, bet taikli strėlė įsmigo jam į šoną, ir jis 
nukrito negyvas per parapetą į griovį. Kiti kariai visiškai su- 
triko, matydami, kad jokie šarvai neatlaiko šio baisingojo šau- 
lio strėlių. 

— Išsigandote, niekšai?— tarė de Brasi.— Duokite man dalbą! 

Jis pastvėrė dalbą ir pradėjo versti akmenį, kuris buvo toks 
didelis ir sunkus, kad nukritęs žemyn tikriausiai būtų sulaužęs 
pakeliamojo tilto spyrius, tuo sunaikindamas apsiautėjams prie- 
dangą ir paskandindamas plaustą, kuriuo jie buvo persikėlę 
per griovį. Visi pamatė pavojų, ir net patys narsiausieji (jų tar- 

pe šaunusis atsiskyrėlis) nesiryžo kelti kojos ant plausto. Lokslis 
triskart šovė į de Brasi, ir kiekvieną kartą strėlė atšokdavo nuo 
jo nepramušamų šarvų. 

— Tegu juos velniai, tuos tavo ispaniškus šarvus! — tarė 
Lokslis.— Jei jie būtų anglo kalvio nukalti, mano strėlės se- 
niai būtų juos kiaurai pervėrusios it šilką arba drobę:— Ir jis 
visa gerkle suriko: — Ei, draugai! Bičiuliai! Prakilnusis Sedrikai!. 
Atsitraukite atgal! Tegu nugriūva akmuo! 

Bet jie negirdėjo jo balso, nes vartus kapojančio riterio dū- 
žių trenksmas būtų galėjęs nustelbti net dvidešimt kovos trimi- 
tų. Tiesa, ištikimasis Gurtas užšoko ant lenitinio tilto ir nubėgo 
prie Sedriko įspėti apie gresiantį pavojų arba kartu žūti. Bet 
įspėjimas būtų pasivėlinęs, nes milžiniškas akmuo jau susiūba- 
vo, ir de Brasi galų gale būtų jį nuvertęs žemyn, jei prie pat 
jo ausies nebūtų suskambėjęs tamplieriaus balsas. 

—- Viskas baigta, de Brasi, pilis dega. 

— Ar tu patrakai! — suriko riteris. 

— Visa vakarinė pusė liepsnos apimta. Aš mėginau gesinti, 
bet viskas veltui. 

Brianas de Bua-Gilberas pranešė šią siaubią naujieną su at- 
šiauriu ramumu, nes toks buvo jo būdas, bet ne taip sutiko jo 
žinią apstulbęs jo draugas. 

— Rojaus šventieji! — tarė de Brasi.— Ką gi daryti? Pasižadu 
paaukoti šventajam Mikalojui Milože gryno aukso žvakidę. 

— Palik kitam kartui apžadus ir paklausyk mamęs,-—— pertrau- 
kė jį tamplierius.— Vesk savo vyrus į apačią tarytum išpuoliui 
ir atidaryk vartus. Ten ant plausto tėra tik du žmonės, numesk 
juos į griovį, o pats su savo vyrais skubėk prie bokšto. Aš tuo 
tarpu išsiveršiu pro didžiuosius vartus ir užpulsiu bokštą iš lau- 
ko pusės. Jei mums pasiseks atkariauti šį įtvintinimą, tai būki 
tikras, galėsime gintis, kol sulauksime atvykstant pagalbos, arba 
bent pasiduosime garbingomis sąlygomis. 

—-Tai gera mintis, — tarė de- Brasi. — Aš savo uždavinį atlik- 
sių... O tu, tamplieriau, manęs neapvilsi? 

— Štai tau mano ranka ir pirštinė — neapvilsių — atsakė Bua- 
Gilberas. 

"De Brasi paskubomis surinko savo vyrus ir puolė į apačią, 
prie vartų, kuriuos liepė plačiai atidaryti. Kai tik tatai buvo pa- 
daryta, Juodasis Riteris su pabaisiška jėga įsiveržė į vidų, ne- 
paisydamas de Brasi ir jo karių pasipriešinimo. Du priešakiniai 


255 


kariai tučtuojau krito negyvi, o likusieji atsitraukė atgal, kad 
ir kaip jų vadas stengėsi juos sulaikyti. 

— Šunsnukiai! — šaukė de Brasi.— Nejaugi leisite dviem žmo- 
nėms užkirsti mums vienintelį išsigelbėjimo kelią? 

— Bet eik tai pats velnias! — tarė vienas senas karys, 
traukdamasis nuo Juodojo Riterio smūgių. 

— O tegu ir velnas būtų! — atrėžė de Brasi.— Gal į pragarą 
norite nuo jo pabėgti? Pilis dega, nenaudėliai! Tegu neviltis 
duoda jums narsumo, arba leiskite mane į priekį — aš pais su- 
sidorosiu su šiuo riteriu! 

Ir išties tą dieną de Brasi narsiai gynė savo riteriškąją garbę 
ir parodė, kad vertas šlovės, įsigytos pilietiniuose tų siaubingų 
laikų karuose. Skliautuota perėja, į Ikunią buvo patenkama pro 
užpakalinius vartus, tapo žiauraus dviejų karžygių susirėmimo 
arena. Gaudžiai aidėjo po akmeniniais skliautais įnirtingi smū- 
giai, kuriuos jie smogė vienas kitam — de Brasi kardu, o Juo- 
dasis Riteris savo sunkiuoju kirviu. Pagaliau de Brasi gavo tokį 
smūgi, kad visu augumu iššitiesė ant akmeninio grindinio. 

— Pasidū4ok, de Brasi — tarė Juodasis Riteris, pasilenkęs ties 
juo ir prikišęs prie antveidžio grotelių lemtingą durklą, kuriuo 
riteriai pribaigdavo nugalėtus priešus (tasai ginklas vadinosi 
gailestingumo durklu), — pasiduok, Morisai de Brasi, be jokių 
sąlygų, o jei ne, tai tuoj būsi negyvas! 

— Nepasiduosiu nepažįstamam nugalėtojui, — silpnu balsu at- 
sakė de Brasi — pasakyk savo vardą arba pribaik mane. Tegu 
nesalro niekas, kad Morisas de Brasi „pasidavė į nelaisvę bevar- 
džiui nenaudėliui. 

Juodasis Riteris sušnibždėjo keletą žodžių į ausį nugalėtam 
priešininkui, 

— Pasiduodu į nelaisvę be jokių sąlygų, —-atsakė normanas, ir 
jo tonas, griežtas ir įžūlus, pasidarė nuolankus. 

— Eik į bokštą, — valdingai tarė nugalėtojas —ir ten lauk 
mano įsakymų. , 

— Bet pirma leiskite pranešti — tarė de Brasi,— kad Vilfredas 
Aivenhas, sužeistas ir esąs čia nelaisvėje, žus degančioje pilyje, 
jei tučtuojau nebus paskubėta jam į pagalbą. jų 

— Vilfredas Aivenhas! — sušuko Juodasis Riteris. — Nelaisvė- - 
je ir žus! Jei bent vienas plaukas nusvils ant jo galvos, visi 

pilies gyventojai atsakys man už tai savo gyvybe! Parodyk, 
kuriame jis kambaryje. 

— Štai ten sukti laiptai — tarė de Brasi— Jie veda į jo kam- 
bazį... Jei norit, aš palydėsiu,— pridėjo jis nuolankiu. balsu. 

— Ne, eik į bokštą ir lauk mano įsakymų. Aš tavim „nepasi- 
tikiu, de Brasi. 

Kol vyko riterių dvikova ir pokalbis, Sedrikas, atbėgęs 
priešakyje viso būrio, kuriame ypatingai į akis krito atsi- 
skyrėlis, atstūmė sutrikusiųs ir musiminusius de Brasi karius; 
vieni jų prašė pasigailėjimo, kiti veltui mėgino priešintis, o di- 
desnė dalis pasislėpė vidiniame kieme. Pats de Brasi atsikėlė 
nuo žemės ir sielvartingu žvilgsniu palydėjo savo nugalėtoją. 
 — Jis manim nepasitiki — sukuždėjo. de Brasi— Bet argi aš 
nusipelniau jo pasitikėjimą? 

Jis pakėlė nuo žemės savo kardą, nusiėmė šalmą, tuo pa- 
reikšdamas nuolankumą, ir, perėjęs griovį, atidavė kardą jome- 
nui Loksliui. 

Tuo tarpu gaisras didėjo; jo atšvaitai sušvito ir tame kamba- 
ryje, kuriame Rebeka slaugė sužeistą Aivenhą. Vėl prasidėjusio 
mūšio triukšmas pažadino jį iš trumpo miego. Primygtinai jo 
prašoma, rūpestingoji slaugė vėl atsistojo prie lango, norėda- 
ma stebėti mūšio eigą ir pranešinėti jam, kas darosi prie pilies 
sienų, tačiau kurį laiką jinai nieko nebegalėjo įžiūrėti, nes vis- 
ką uždengė tiršti ir troškūs dūmai. Pagaliau dūmai juodais 
kamuoliais įsiveržė į kambarį ir per kurtinantį kautynių triukš- 
mą pasigirdo Ibalsai: ' „Vandens, vandens!“ Jie suprato, kad 
gresia naujas pavojus. 

— Pilis dega! — tarė Rebeka.— Gaisras! Kaip mums išsigel- 
bėti? 

— Bėk, Rebeka, gelbėk savo gyvybę — tarė Aivenhas,— 0 
manęs niekas jau nebeiš šgelbės. 

— Aš mebėgsiu— atsakė Rebeka.— Drauge išsigelbėsime arba 
žūsime. Bet, didysis dieve, mano tėvas, tėvas! Kas jo laukia? 

Tuo momentu durys plačiai atsidarė ir ant slenksčio atsistojo 
tamplierius. Bet kaip siaubingai jis atrodė! Paauksuoti jo šarvai 
buvo aplaužyti ir kraujais sutaškyti, o šalmo plunksnos dalinai 
nuplėštos, dalinai apdegusios. 

* — Pagaliau aš tave suradau, Rebeka, — tarė jis — Dabar pa- 
matysi, kad ištesėsiu savo pažadą dalytis su tavim laime ir ne- 
laime. Mums beliko tik vienas kelias išsigelbėti. Aš nugelėjau 

šimtą kliūčių, kad parodyčiau tau tą kelią — stokis ir tučtuojau 
eik paskui mane. 

— Viena aš neisiu, — atsakė Rebeka.— Jei tave pagimdė mo- 
teris, jei turi bent vieną gailestingumo lašelį, jei tavo širdis ne 
tokia kieta, kaip tavo geležiniai šarvai — išgelbėk mano senąjį 
tėvą, išgelbėk šį sužeistą riterį. 

— Riteris — atsakė tamplierius su jam būdingu ramumu — 
kiekvienas riteris turi susitaikyti su savo likimu, vis vien, ar 
jam lemta žūti nuo kardo, ar nuo ugnies. Ir kas man rūpi, kas 
nutiks žydui? 

— Nuožmusis karžygy!— tarė Rebeka — Geriau aš žūsiu 
liepsnose, negu sutiksiu būti tavo išgelbėta. 

— Tau neteks rinktis, Rebeka, — vieną kartą tu mane priver- 
tei atsitraukti, bet jokiam mirtingajam nepasiseks dukart tatai 
padaryti. | 

Taip taręs, jis pastvėrė išgąstingai klykiančią merginą ir išsi- 
mešė iš kambario, nepaisydamas nei jos sielvartingų šauksmų, 
mei grasinimų bei prakeiksmų, kuriuos siuntė jam įkandin Ai- 
venhas. 

— Tamplieriau, niekingas šunie, savo ordino garbės teršėjau! 
Paleisk tuojau pat mergaitę! Išdavike Bua-Gilberai! Tai aš, Ai- 
venhas, tau įsakau. Niekše! Savo krauju tu man už tai užmo- 
kėsi! 

— Jei ne tavo šauksmai, būčiau tavęs nesuradęs, Viltredai.- — 
tarė Juodasis Riteris, įeidamas į kambarį. 

— Jeigu tu tikras riteris — tarė Vilfredas — tai nesirūpink 
manimi, o bėk paskui tą pagrobėją, išgelbėk ledi Roveną ir pra- 
kilnųjį Sedriką. 

— Visus išgelbėsiu — atsakė Titeris;-- bet dabar tavo eilė. 

Ir, paėmęs ant Tankų Aivenhą, nusinešė taip lengvai, kaip 
tamplierius Rebeką, pribėgo su juo prie vartų ir, atidavęs savo 
naštą „dviejų jjomenų globai, pats sugrįžo į pilį kitų belaisvių 
gelbėti. 

Vienas bokštas buvo jau visas liepsnų apimtas, ugnis pašėlu- 
siai veržėsi pro visus langus ir šaudymo angas. Bet kitose pilies 
dalyse dėl nepaprasto sienų ir skliautuotų lubų storumo ugnis 
megalėjo taip greitai plėstis, ir šičia siautėjo žmonių įniršis, ko- 
ne baisesnis ir už gaisro liepsnas. Apsiautėjai vaikėsi gynėjus 
iš vieno kambario į kitą ir, liedami jų kraują, tenkino tą keršto 
troškulį, kuris jau seniai jiems buvo susikaupęs dėl tirono Fron 

de Beio karių žiaurumo. Dauguma gynėsi iki paskutinio atodū- 
sio, vos keli teprašė pasigailėti, bet nė vieno nebuvo pasigailėta. 
Ore skardėjo vaitojimai ir ginklų žvangesys, grindys buvo sli- 
džios nuo mirštančiųjų ir sužeistųjų kraujo. 

Ir per šitą sumaištį Sedrikas puldinėjo po visą pilį, ieškoda- 
mas Rovenos, o ištikimasis Gurtas sekiojo paskui jį, kas aki- 
mirka rizikuodamas gyvybe — atitraukdamas į save smūgius, 
taikomus šeimininkui. Prakilniajam saksui pasisekė pasiekti savo 
auklėtinės kambarį, kai ši, jau visiškai nebetekusi vilties išsigel- 
bėti, sėdėjo, sielvartingai prispaudusi prie krūtinės kryžių, lauk- 
dama neišvengiamos mirties. Sedrikas pavedė Roveną Gurto 
globai, liepdamas nuvesti į priešakinį bokštą, į kurį kelias jau 
buvo išvalytas nuo priešų ir dar gaisro neužkirstas. Tada dora- 
sis Sedrikas nuskubėjo į pagalbą savo draugui Atelstanui, tvirtai 
pasiryžęs bet kuria kaina išgelbėti paskutinįjį karališkosios sak- 
sų giminės palikuonį. Bet jam dar nepasiekus tos senovinės me- 
nės, kurioje iš pradžių ir pats kalėjo, išradingasis Vamba jau 
buvo spėjęs atgauti laisvę sau ir savo nelaimės draugui. 

Iš kovos triukšmo supratęs, kad kautynės pačiame įkarštyje, 
Vamba pradėjo iš visų jėgų šaukti: „Šventasis Jurgi Nugalėto- 
jau! Šventasis Jurgi, už Angliją! Valio! Pilis mūsų!" Kad šauks- 
mai būtų baisesni, jis ėmė žvanginti gulinčius menėje surūdi- 
jusius šarvus, daužydamas juos vieną į kitą. . 

Sargybinis, stovėjęs priemenėje, išsigando Vambos keliamo 
triukšmo ir, palikęs atdaras duris, nubėgo pranešti tamplieriui, 
kad priešas įsiveržė į senąją menę. Tuo tarpu belaisviai išėjo 
nekliudomi į priemenę, o iš ten į pilies kiemą, kur vyko pasku- 
tinis susirėmimas. 

Šičia amt savo žirgo sėdėjo išdidusis Bua-Gilberas, apsuptas 
raitų ir pėsčių pilies gynėjų, susitelkusių aplink savo garsųjį 
vadą. Pakeliamasis tiltas, jam įsakius, buvo nuleistas, bet ap- 
siautėjai jau buvo spėję jį Lžimti. Šauliai, kurie iki tol tik iš to- 
io šaudė į šią pilies dalį, puolė dabar prie vartų, norėdami su- 
trukdyti gynėjams, kad nepabėgtų, ir užsitikrinti sau grobio dalį 
prieš sudegant piliai. 

Tuo pat metu kita dalis apsiautėjų, įsiveržusi iš priešakinio 
bokšto ipusės, įsibrovė į kiemą ir įnirtingai užpuolė išlikusius 
gynėjus, kurie tuo būdu buvo apsupti iš priešakio ir iš užpa- 
kalio. 

Nebeturėdami vilties ir sekdami drąsuoliu savo vadu, liku- 
sieji pilies gynėjai kovėsi su didžiausiu narsumu; jų tebuvo ne- 
daug, bet jie turėjo tokius gerus ginklus, kad net keletą kartų 
privertė atgal atsitraukti apsiautėjų būrį. Rebeka, pasodinta ant 
arklio, priklausiusio vienam Bua-Gilbero vergui saracėnui, bu- 
vo pačiame nedidelio būrio viduryje, ir tamplierius, nors aplink 
virė kruvinas mūšis, visą laiką rūpinosi jos saugumu. Jis toly- 
džio grįždavo prie jos ir, nepaisydamas pavojaus, uždengdavo 
ją trikampiu plieniniu savo skydu. Kartkartėmis jis palikdavo 
ją, puldavo į priekį, riktelėjęs savo kovos šūkį, pargriaudavo 
žemėn kelis puolančius karius ir tučtuojau vėl sugrįždavo prie 
Rebekos. " . 

Atelstanas, kuris, kaip žinoma skaitytojui, buvo tik didelis 
slunkius, bet ne bailys, pamatęs ant arklio moters figūrą, taip 
stropiai tamplieriaus saugojamą, pamanė, jog tai ledi Rovena, 
kurią Bua-Gilberas kėsinasi pasigrobti, nepaisydamas smarkiau- 
sio pasipriešinimo. 

— Prisiekiu šventojo Edvardo siela, — sušuko jis — aš ją atim- 
siu iš šio pasipūtėlio riterio, ir jis kris nuo mano rankos! 

— Ką jūs darote? — sušuko Vamba.— Palaukite! Skubri ran- 
ka pagauna varles, ne žuvis. Prisiekiu, ten visai ne ledi Rovena. 
Tik pažiūrėkite, kokios jos ilgos juodos garbanos. Na, jei ne- 
beatskiriate juodo nuo balto, tai kad ir liepsite, aš paskui jus 
neseksiu. Neduosiu sau kaulų laužyti nežinia dėl ko. Juk jūs 
nė šarvų neturite. Apsigalvokite, šilkinė kepurė meatsilaikys 
prieš plieninį kardą. Na, jei užsispyrėlis lenda į vandenį, užsi- 
spyrėlis ir prigers. Deus vobiscum ', narsusis Atelstanai! — užbai- 
gė jis savo kalbą ir paleido tunikos skverną, į kurį buvo įsiki- 
bęs, mėgindamas Atelstaną sulaikyti. | 

Atelstanas vienu akies mirksniu pastvėrė nuo žemės vėzdą, iš- 
kritusį iš mirštančio kario rankų, ir, mojuodamas juo į kairę ir 
į dešinę, puolė prie tamplieriaus būrio, kiekvienu smūgiu par- 
blokšdamas žemėn po pilies gynėją, kas visai nesunku, turint 
tiek jėgos, o dabar dar šitaip įtūžus. ' . 

Atsidūręs už poros žingsnių nuo Bua-Gilbero, jis griausmingu 
balsu riktelėjo: 

— Šalin, išdavike tamplieriau! Atiduok tuojau pat tą, kurios 
tu nevertas paliesti! Šalin, žmogžudžių ir veidmainių grobikų 
gaujos nary! 

|Deus vobiscum — dievas su jumis (lot.). 

— Šunie! — tarė Bua-Gilberas, grieždamas dantimis — aš tau 
parodysiu, ką reiškia piktžodžiauti prieš šventąjį Siono švento- 
vės ordiną! 

Tai taręs, pasuko žirgą sakso link, pastatė jį piestu, pasikėlė 
kilpose, o tuo momentu, kai arklys leidosi atgal ant priešakinių 
kojų, pasinaudojo jo kritimo jėga ir smogė Atelstanui baisingą 
smūgį kardu per galvą. 

Tiesą sakė Vamba, kad šilkinė kepurė neapsaugos nuo plie- 
ninio kardo. Veltui Atelstanas pamėgino atremti smūgį geležimi 
apkaustytų vėzdų. Aštrus tamplieriaus kardas perkirto jį kaip 
nendrelę ir, nusileidęs ant galvos nelaimingajam saksui, patiesė. 
jį pasliką. 

— A! Valio! — sušuko Bua Gilberas.— Taip mės susidoro- 
jame su tamplienių ordino šmeižikais! Kas nori išsigelbėti, pas- 
kui mane! 

Ir, puolęs per pakeliamąjį tiltą, išblaškė šaulius, mėginančius 
jį sulaikyti, Paskui jį nušuoliavo jo saracėnai ir penki šeši ka- 
riai, suspėję užšokti ant arklių. Tamplieriaus pasitraukimas bu- 
vo itin pavojingas, nes ištisas strėlių debesis nuskrido paskui 
jį ir jo būrį. Bet tai mesutrukdė jam prijoti prie bokšto, nes 
tikėjosi, kad Morisui de Brasi gal buvo pasisekę jį paimti pagal 
jų pirmykštį planą. 

— De Brasi!-— suriko jis — De Brasi, ar tu čia? 

— Čia, — atsiliepė de Brasi — bet aš belaisvis. 

— Ar aš galiu tave išvaduoti?— paklausė Bua-Gilberas. 

— Ne, —-atsakė de Brasi — aš pasidaviau į nelaisvę ir noriu 
ištesėti žodį. Gelbėkis pats. Sakalas parskrido. Bėk iš Anglijos 
į užjūrį. Daugiau aš tau nieko nedrįstu pasakyti. 

.— Na, gerai — tarė tamplierius,— pasilik, jeigu mori, bet at- 
mink, kad aš ištesėjau tau duotą žodį. Vis vien, kad ir kokie 
sakalai pamskristų, Templstou preseptorijoje!, manau, bus gali- 
ma nuo jų pasislėpti — ir ten aš nutūpsiu kaip gamys savo lizde. 

Tai taręs, jis nušuoliavo tolyn su savo pasekėjais. 

Tamplieriui pasprukus, tie pilies gynėjai, kuriems nepasisekė 
drauge pabėgti, vis dar desperatiškai tebesipriešino, nesitikėda- 
mi pasigailėjimo. Ugnis greit plito po visą pilį. Staiga Ulrika, 
gaisro kaltininkė, pasirodė ant vieno šalinio bokšto tarytum se- 
novės furija ir garsiai uždainavo kovos dainą, panašią į tas, ku- 


1 Tamplierių atsparos punktas Anglijoje. 

rias stabmeldžių laikais dainuodavo saksų skaldai mūšio lau- 
kuose. Žili susitaršę jos plaukai ilgomis garbanomis draikėsi 
aplink galvą, beprotiškas keršto svaigulys žėrėjo akyse; ji moja- 
vo iškėlusi verpstę, tarytum viena iš tų likimo seserų, kurių 
valia verpiamas ir nutraukiamas žmogaus gyvenimo siūlas. Liau- 
dyje yra išlikę keletas strofų to barbariško himno, kurį ji giedo- 
jo virš skęstančio liepsnose mūšio lauko. 


Galąskite kardus, 

Baltojo slibino sūnūs! 

Fakelą žiebki, 

Hengisto duktė! 

Peilis plieninis žėruoja geležiėm, 
Pjaustys jis mėsą ne puolai prašmatniai. 
Fakelas, rūkstaniis sieros degėsiais, 
Taką nušvies ne į nuotakos kambarius. 
Galąskite kardus — varnas jau kranksi! 
Fakelą žiebk — Zernebokas jau klykia! 
Galąskite kardus, slibino sūnūs! 

Fakelą žiebki, Hengisto duktė! 


Apgaubė pilį tamsus debesis, 

Sklendžia juo aras, klykdamas garsiai. 
Pilkasai are, skrajūnė, neklykauk — 

Siaubo puota paruošta! 

Valhalos mergelės, laukit svečių — 

Juos jums aisiųs Hengisto tauta. 

O juodakasės Valhalos mergelės, 

Muškit džiaugsmingai skardžiuosius būgnus! 
Daugel šalmuotų karių susirinks 

Čia, į menes, jūsų puoton! 


Sutemos juodos jau apgaubė pilį, 

Debesys telkias aplinkui. 

Veikiai jie ims raudonuoti lyg kraujas! 

Karčiai raudoni miškų nusiaubėjo virš jų suplazdens! . 
Šiai tas pilių išgriovėjas 

Moja liepsnojančia vėliava, 

Dengiančia dangų, laukus, 

Kur karžygiai kaujasi narsiai, 

Džiaugias jis skambesiu skydų, kardų, 
„Mėgsta jis trykštūntį kraują laižyt iš žaizdų. 


Viskas jau žūval Viskas jau žūva! 
Šalmus suskaldo kardai, 

Perveria ietys šarvus stiprius, 

Rūmus puošniuosius praryja ugnis. 
Smūgiai taranų sienas išgriauna, 
Viskas jau žūva! Viskas jau žūva! 
Užgeso Hengisto tauta, 

Horsos jau vūrdo nebėrl 

Savo Iemties nebijokite, sūnūs narsieji! 
Kraują lyg vyną jūs durklai lai geria! 
Švęskite puotą žudynių, 

„Sienoms aplinkui liepsnojant! 

Kardus laikykit tvirtai, kolei karštas jūs kraujas. 
Šalin gailestį, baimę! 
Kerštas šis truks neilgai, 

Rūstis siaubingas išblės, 

Ašen taip pat turiu žūti! 


O ugnis vis plėtėsi, nugalėjo dabar visas kliūtis ir pakilo 
aukštyn į vakaro dangų nelyginant milžiniškas stulpas, kuris 
buvo matyti iš toliausiai. Vienas po kito guro aukštieji bokštai, 
liepsnų pastverti stogai ir balkonai griuvo žemyn, kovotojai tu- 
rėjo pasitraukti iš pilies kiemo, Gynėjai, kurių labai nedaug te- 
išliko, išbėgiojo po gretimus miškus. Nugalėtojai su nuostaba ir 
met su baime žvelgė į gaisrą, kurio šviesoje ir jie patys, ir gink- 
lai atrodė raudoni. Paklaikusios saksės Ulrikos siluetas dar il- 
gai būvo matyti ant tos aukštos pakylos, kurią ji sau pasirinko, 
Galų gale ir tas bokštas su siaubingu trenksmu griuvo, ir Ulri- 
ka žuvo liepsnose, kurios buvo prarijusios ir jos tironą. Kovoto- 
jai iš siaubo neteko žado ir keletą minučių nepajudėjo iš vie- 
tos, baimingai žegnodamiesi. Pagaliau suskambėjo Lokslio bal- 
sas: 

— Džiaukitės, jomenai: tironų gūžta išgriauta! Neškite grobį 
į rinkimosi vietą po didžiuoju ąžuolu prie Elnio kalvos; išaušus 
mes teisingai viską padalysime mūsų būriui ir garbingiems mū- 
sų sąjungininkams, padėjusiems įvykdyti šį didį keršto žygį. 

XXXII skyrius 


Valstybės visos turi savo tvarką: 

Karalių ediktus ir miestų teises, 

Ir net plėšikai, gyveną miškuos, 

Palaiko drausmę, nustatytą vado. 

Taip dėjosi ne nuo laikų Adomo; 

Įstatymai vėliau tik atsirado, 

Sujungdami glaudžiau žmonių bendriją. 
Senų laikų pjesė 


Skaisti rytmečio saulė nušvietė ąžuolyno properšas. Žalios ša- 
kos sužvilgo deimantinės rasos lašeliais. Stirna išvedė savo jau- 
niklį iš tankmės į atvirą pievą, ir nebuvo arti nė vieno me- 
džiotojo, ikuris pasektų grakštų elnią, didimgai žingsniuojantį 
savo kaimenės priešakyje. 

Plėšikai buvo susirinkę prie didžiojo ąžuolo. Jie praleido nak- 
tį, gaivindamiesi po vakarykštės apsiausties vieni vynu, kiti 
miegu, o daugelis klausėsi ar patys pasakojo įvairiausius kau- 
tynių nuotykius arba skaičiavo grobį. 

Grobis buvo labai didelis. Nors daug kas sudegė per gaisrą, 
drąsūs plėšikai vis dėlto sugebėjo pasiimti begales sidabrinių 
indų, brangių ginklų ir ištaigingų drabužių. Tačiau nė vienas iš 
jų nė nemėgino pasisavinti nors menkiausią daiktelį iš suversto 
į krūvą grobio, laukiančio dalybų. 

Senas ąžuolas, prie kurio jie susirinko, buvo ne tas pats, prie 
kurio Lokslis buvo atsivedęs Gurtą ir Vambą. Tasai ąžuolas sto- 
vėjo mišku apaugusios lomos viduryje per pusę mylios nuo su- 
griautos Torkilstono pilies. Lokslis atsisėdo savo vietoje — iš 
velėnų sudėtame soste po susiraizgiusiomis milžiniško medžio 
šakomis, o jo giriniai valdiniai susispietė aplinkui. Jis parodė 
Juodajam Riteriui vietą šalia savęs dešinėje, o. kairėje pasodino 
Sedriką. 

— Atleiskite, kad taip darau, prakilnieji svečiai — tarė jis— 
bet šiose tankmėse aš valdovas, čia mano karalija; ir mano nar- 
siejį vasalai mažokai tepaisytų mano galybės, jei savo valdose 
užleisčiau vietą kam nors kitam. Bet, viešpatie, kurgi mūsų ka- 
pelionas? Kur dingo trumpaskvernis vienuolis? Krikščionims de- 
ra pradėti dienos darbą rytmetine malda. 

Niekas nebuvo matęs Kopmanhersto atsiskyrėlio. 

— Apsaugok dieve! — tarė plėšikų vadas.— Tikiuosi, kad mū- 
sų linksmojo vienuolio tik dėl to nėra, kad jis trupučiuką per 

ilgai užgaišo, besišnekučiuodamas su vyno buteliu. Kas jį matė 
po to, kai pilis buvo paimta? . 

— Aš,— atsiliepė Mileris.— Aš mačiau, kaip jūs krapštėsi prie 
vieno rūsio durų ir dievagojosi visais kalendoriaus šventaisiais, 
kad paragausiąs gaskoniškųjų barono Fron de Befo vynų. 

— Na,—tarė Lokslis— tegu šventieji, ikiek tik jų yra dan- 
guje, saugoja jį, kad ten per daug neprisigertų ir nežūtų po pi- 
lies griuvėsiais. Mileri, paimk keletą vyrų ir eik ten, kur jį matei 
paskutinį kartą. Prisisemkite vandens iš griovio ir pilkite ant 
įkaitusių akmenų. Aš pasiruošęs išrankioti po vieną akmenėlį 
visus griuvėsius, kad tik neprarasčiau savo trumpaskvernio vie- 
nuolio, 

Nors kiekvienam buvo malonu pasižiūrėti į grobio dalybas, 
vis dėlto atsirado nemaža vyrų, norinčių vykdyti vado įsakymą, 
ir tas rodė, kad dvasiškasis tėvas buvo visų mylimas. 

— O mes tuo tarpu imsimės darbo, — tarė Lokslis.— Kai tik 
pasklis garsas apie mūsų drąsų žygį, de Brasi, Malvuazeno ir ki- 
tų barono Fron de Befo sąjungininkų būriai puls mūsų ieškoti, 
tad geriau kuo greičiausiai pasišalinti iš šių vietų. Prakilnusis 
Sedrikai,-— kalbėjo jis toliau, kreipdamasis į saksą,— grobis, 
kaip matot, padalytas į dvi krūvas: pasirinkit, katra patiks, sau 
ir savo tarnams, kartu su mumis kovojusiems. 

— Gerasis jomene,— tarė Sedrikas,— mano širdis liūdesio pri- 
slėgta. Nebėra prakilniojo Koningsburgo Atelstano, paskutinės 
palaimintojo Edvardo Išpažintojo atžalos. Su juo žuvo viltys, 
kurios jau niekada nebeišsipildys. Jo kraujas užgesino kibirkš- 
tį, kurios jau niekada nebeįpūs žmogaus alsavimas. Mano tar- 
nai, išskyrus tuos kelis, kurie yra čia, laukia manęs sugrįžtant — 
gabensime garbingus jo palaikus į amžino poilsio vietą. Ledi 
Rovena nori grįžti į Rotervudą, ir ją reikia palydėti su pa- 
kankamai dideliu ginkluotų tamų būriu. Todėl man jau aniks- 
čiau reikėjo išvykti. Bet aš laukiau ne grobio — prisiekiu dievu 
ir šventuoju Vitoldu, nei aš, nei mano tarnai jo nepalies! Aš 
laukiau tik progos padėkoti tau ir narsiesiems tavo jomenams 
už mūsų gyvybės ir garbės išgelbėjimą. 

— Kaipgi taip, — tarė Lokslis— mes atlikome daugių daugiau- 
sia tik pusę viso žygio. Jei jums pačiam nieko nereikia, tai pa- 
imkit bent savo kaimynams ir šalininkams. 

— Aš pakankamai turtingas, kad galėčiau jiems atsilyginti iš 
savo išteklių — tarė Sedrikas. 

— O kiti — tarė Vamba,— buvo tokie protingi, kad patys sau 
atsilygino. Ne tuščiomis rankomis išsiskirstė. Juk ne visi dėvi 
kvailio kepures. - 

— Ir gerai padarė — tarė Lokslis;— mūsų nuostatai privalo- 
mi tik mums patiems. 

— O tu, mano vargšeli— tarė Sedrikas, atsisukdamas ir ap- 
kabindamas Vambą,— kaip aš atsilyginsiu tau, kuris nepabūgai 
atsiduoti pančiams ir mirčiai, kad išgelbėtum mane? Visi mane 
apleido, vienas tik juokdarys liko ištikimas. 

Ašara suvilgė griežtojo tano blakstienas, jis nebuvo taip suzi- 
jaudinęs net tuo momentu, kai žuvo Atelstanas. Kone instinkty- 
vus juokdario prieraišumas sugraudino Sedriką daug giliau, 
negu sielvartas dėl draugo mirties. 

—- Hm,— tarė Vamba, išsiverždamas iš glėbio savo šeiminin- 
kui,— jeigu tu man mokėsi už tarnybą sūriuoju vandenėliu iš 
akių, aš juk turėsiu verkti drauge. Ir kaipgi tada atliksiu savo 
pareigas? Klausyk, dėdyti, jei iš tikrųjų nori man padaryti ma- 
lonumą, atleisk mano bičiuliui Gurtui už tai, kad iis pasivogė 
savaitėlę iš tavęs ir atidavė ją tavo sūnui. 

— Atleidžiu! — sušuko Sedrikas.— Ne tik atleidžiu, bet dar ir 
apdovanosių jį. Gurtai, klaupkis! 

Kiauliaganys tučtuojau atsiklaupė. 

— Tu nebe vergas ir nebe baudžiauninkas, — tarė Sedrikas, 
'paliesdamas jį savo lazda, — nuo šiol tu laisvas žmogus mieste ir 
už miesto, miške ir atvirame lauke. Dovanoju tau žemės sklypą 
Valburhemo tėvonijoje, priimk jį nuo manęs ir nuo mano Šei- 
mos tavo ir tavo šeimos naudai nuo šiol ir visam laikui, ir tegu 
dievas nubaudžia tą, kuris tam pasipriešins. 

Jau nebe vergas, bet laisvas žmogus ir žemvaldys, Gurtas at- 
sistojo ir dusyk pašoko aukštai nuo žemės. 

— Duokit kalvį ir dildę! — sušuko jis.— Greičiau nuimkit ant- 
kaklį laisvajam žmogui! Prakilnusis mano pone, jūsų dosni do- 
vana padvigubino mano jėgas, ir auo šiol aš dvigubai smarkiau 
kausiuos už jus. Mano krūtinėje laisva širdis. Aš tapau visai 
kitas žmogus ir sau, ir kitiems. Na, Fangsai,— kalbėjo jis toliau, 
kreipdamasis į savo ištikimąjį šunį, kuris, matydamas šeiminin- 
ką taip įsismaginus, ėmė džiaugdamasis šokinėti aplinkui — ar 
tu bepažįsti savo šeimininką? 

— Kaipgis— tarė Vamba,— mudu su Fangsu dar tebepažįsta- 
me tave, Gurtai, nors patys ir neišsivadavome nuo antkaklio; 

kad tik tu dabar neužmirštum mūsų, na ir pats per daug neužsi- 
mirštum. ' 

— Greičiau aš pats save užmiršiu, negu tave, mano ištikima- 
sis drauge ir bičiuli — tarė Gurtas.— O jei tau pritiktų būti 
laisvam, Vamiba, tai šeimininkas tikriausiai paleistų ir tave. 

— Ne, mielas Gurtai, — tarė Vamba,— nepamanyk, kad aš tau 
pavydžiu. Vergas sėdi prie šilto židinio, kai laisvasis kaunasi. 
O pats žinai, kaip sakydavo Oldhemas iš Momiberio: geriau 
kvailiui puotoje, negu protingam kovoje. 

Pasigirdo arklių kanopų dundesys, ir pasirodė ledi Rovena su 
keliais raiteliais ir būriu pėsčių tamų, kurie džiaugdamiesi, kad 
ji vėl laisva, linksmai mojavo ietimis ir žvangino alebardas. Ji 
pati, prabangiai apsirengusi, sėdėdama ant puikaus juodbėrio, 
atrodė vėl atgavusi visą pirmykštę didybę. Tik neįprastai paba- 
lę skruostai rodė pergyventas kančias. Jos žavus veidas buvo 
liūdnas, bet akyse žibėjo pabudusi laimingos ateities viltis ir 
dėkingumas už išvadavimą iš praeities negandų. Ji jau žinojo, 
kad Aivenhas gyvas, ir žinojo, kad Atelstanas žuvo. Pirmoji ži- 
nia pripildė jos širdį nuoširdžiausio džiaugsmo, o dėl antrosios 
ji gal ir nesidžiaugė, bet nenoromis pajuto palengvėjimą, visiš- 
kai suprantamą, nes dabar jau niekas jai nebedrums. ramybės 
dėl to vienintelio dalyko, dėl kurio ji nesutarė su savo globėju 
Sedriku. 

Kai Rovena pasuko žirgą ten, kur sėdėjo Lokslis, šis narsusis 
jomenas ir visi jo bendražygiai atsistojo ir nuėjo jos pasitikti. 
Jos skruostai nukaito, ji mostelėjo ranka ir, pasilenkusi taip že- 
mai, kad gražios palaidos kasos akimirką susimaišė su Žvilgan- 
čiais juodbėrio karčiais, keliais trumpais, bet jausmingais žo- 
džiais išreiškė nuoširdų dėkingumą pačiam Loksliui ir jo drau- 
gams už išvadavimą. 

— Telaimina jus dievas! — tarė ji užbaigdama.— Tegul die. 
vas ir skaisčiausioji jo motina atlygina jums, narsuoliai, už tai, 
kad, nepaisydami pavojų, užstojote nuskriaustuosius. Kas iš jūsų 
bus alkanas, tegu atmena, kad Rovena turi kuo pavalgydinti ir 
turi trokštantiems pakankamai vyno bei alaus. O jei normanai 
pavarytų jus iš šių vietų, žinokite, kad Rovena turi nemaža savo 
miškų, kur jos išvaduotojai galės kiek tinkami vaikštinėti, ir 
joks sargas nedrįs paklausti, kieno strėlė paguldė elnią. 

— Dėkoju, prakilnioji ledi, — atsakė Lokslis— dėkoju savo ir 
savo draugų vardu. O atpildas mums yra pats jūsų išgelbėjimas. 

Besibastydami po žaliąsias girias, mes ne kartą nusidedame, tai 
tegu ledi Rovenos išvadavimas mums bus mūsų nuodėmių atpir- 
kimas. " 

Rovena dar kartą nusilenkė ir pasuko arklį atgal, bet nejo- 
jo, o laukė, kol Sedrikas atsisveikins su Loksliu ir jo bendra- 
žygiais. Ir šičia visiškai netikėtai susidūrė akis į akį su belais- 
viu de Brasi. Jis stovėjo po medžiu, sunėręs ant krūtinės rankas 
ir giliai susimąstęs, ir Rovena tikėjosi, kad jis jos nepastebės. 
Bet jis pakėlė galvą, ir gražus jo veidas tamsiai paraudo iš gė- 
dos. Valandėlę jis stovėjo neryžtingai, paskui žingtelėjo į prie- 
kį, paėmė už pavadžio jos arklį ir priklaupė prieš ją. 

— Ar teiksis ledi Rovena bent pažvelgti į belaisvį riterį, pa- 
žemintą karį? 

— Sere riteri— atsakė Rovena,— tokiuose žygiuose, kaip jū- 
sų, pažemina ne pralaimėjimas, bet sėkmė. 

— Pergalė turi sušvelninti širdis— kalbėjo toliau riteris.— 
Kad tik aš žinočiau, jog ledi Rovena atleidžia man už veiks- 
mus, kurių priežastis buvo nelemtoji mano aistra, ji netrukus 
pamatytų, kad de Brasi moka jai tarnauti ir kkilnesniu būdu. 

* — Atleidžiu jums, sere riteri — tarė Rovena— atleidžiu. .. 
kaip krikščionė. 

— Vadinasi, ji nė nemano jam atleisti — tarė Vamba. 

—- Bet aš niekada jums neatleisiu už tuos vargus ir nelaimes, 
kurių priežastis buvo; jūsų beprotybė,— tęsė Rovena. 

— Paleisk pavadį, helaikyk šios damos arklio — tarė prieida- 
mas Sedrikas.— Prisiekiu skaisčiąja saule, jei nebūtum belaisvis, 
aš ietimi prismeigčiau tave prie žemės. Bet žinok, Morisai de 
Brasi, kad tu dar man atsakysi už dalyvavimą šiame niekšiška- 
me darbe. 

Jis atsitraukė per porą žingsnių ir praleido ledi Roveną į 
priekį. . 

Prieš išjodamas Sedrikas ypač karštai padėkojo Juodajam Ri- 
teriui ir pakvietė jį keliauti drauge į Rotervudą. 

— Aš žinau,— kalbėjo jis,-— kad jūs, keliaujantys riteriai, 
trokštate nešiotis visą savo laimę ir turtus ant savo ieties smai- 
galio. Jūs nereikalaujate nei žemių, nei dovanų. Bet karas. at- 
mainingas, kartais gali pasigesti ramaus kampelio ir tas, kuris 
visą amžių kariavo ir klajojo. Tai jūs turėkit šitokį kampelį Ro- 
tervudo menėse, prakilnusis riteri. Sedrikui užteks turtų atlyginti 
už jūsų likimo skriaudas, ir viską, ką tik jis turi, su džiaugsmu 

jums nori pasiūlyti. Taigi atvykit į Rotervudą ir būkit ten ne 
svečias, bet sūnus arba brolis. 

— Sedrikas jau ir taip padarė mane turtingą — atsakė rite- 
ris.-— Jis mane išmokė vertinti saksų dorybes. Aš atvyksiu į Ro- 
tervudą, dorasis sakse, netrukus atvyksiu, bet šiuo momentu 
svarbūs ir neatidėliotini reikalai neleidžia man pasinaudoti jū- 
sų kvietimu. Ir gali atsitikti, kad atvykęs aš paprašysiu tokios 
dovanos, kuri gal bus nelengvas bandymas net ir jūsų dos- 
numui. 

— Iš anksto su viskuo sutinku, — tarė Sedrikas, ryžtingai 
pliaukšteldamas per ranką su geležine pirštine, kurią jam ištiesė 
Juodasis Riteris. — Imki, ką tik nori, kad ir pusę viso mano 
turto. 

— Na, taip lengvai nešvaistyk pažadų,— tarė Titeris.— Nors 
aš vis dėlto tikiuosį gauti norimą dovaną. O tuo tarpu sudie. 

— Bet dar turiu pasakyti — pridėjo saksas,— kad, kolei pa- 
sibaigs prakilniojo Attelstano šermenys, aš gyvensiu jo pilyje, 
Koningsburge. Pilies menės bus atdaros visiems, kas tik pano- 
rės dalyvauti šermenyse. Aš kalbu prakilniosios Editos, velionio 
princo motinos, vardu: tos pilies vartai visada bus atdari tam, 
kias taip narsiai; nors ir nesėkmingai kovojo, gelbėdamas Atels- 
taną nuo normanų pančių ir normanų kardo. 

— Taip, taip — tarė Vamba, užėmęs savo įprastinę vietą ša- 
lia šeimininko, — ten bus valgoma kaip reta. Gaila, kad prakil- 
nusis Atelstanas nebegalės pasistiprinti savo paties šermenyse, 
Bet,— labai rimtai pridėjo juokdarys, pakėlęs į dangų akis — jis 
tikriausiai dabar vakarieniauja rojuje ir, be abejo, valgo pasi- 
gardžiuodamas. 

— Liaukis ir jok pirmyn! — subarė Sedrikas, bet, prisiminęs 
Vamibbos nuopelnus, tuoj liovėsi pykti už tokius neprideramus 
juokus. | o 

Rovena grakščiai pasiuntė ranka atsisveikinimą Juodajam Ri- 
teriui, saksas palinkėjo jam laimingos kelionės, ir jie nujojo to- 
lyn plačia miško proskyna. | 

Vos spėjo jie atsitolinti, iš miško tankmės išniro kita žmonių 
vintinė, kuri iš lėto perėjo visą daubą ir pasuko paskui Sedriką, 
Roveną ir jų palydą. Tai buvo kaimyninio vienuolyno vienuo- 
liai, pamasinti žinios, kad Sedrikas žada dosnių aukų. Jie lydėjo 
neštuvus su Atelstano palaikais ir giedojo psalmes, o velionio 
vasalai liūdnai ir lėtai nešė jį ant pečių į Koningsburgo pilį. Ten 

jis turėjo būti palaidotas Hengisto giminės kape, nes nuo šio 
senovės karžygio velionis save kildino. Žinia apie jo mirtį su- 
būrė šičion daugybę jo vasalų, ir jie, gedėdami mirusiojo, ėjo 
paskui jo karstą. Plėšikai vėl visi atsistojo, pagerbdami mirtį ir 
nusilenkdami jai taip, kaip pirma kad nusilenkė grožiui. Tykus 
giedojimas ir lėta vienuolių procesija staiga jiems priminė tuos 
draugus, kurie žuvo vakardienos mūšyje. Tačiau panašūs pri- 
siminimai neilgai tesilaiko mintyse žmonių, gyvenančių nuola- 
tiniuose pavojuose ir atliekančių drąsius žygius: vos spėjo tolu- 
moje nutilti gedulingų giesmių atgarsiai, plėšikai vėl ėmėsi 
grobio dalybų. 

— Narsusis riteri,— tarė Lokslis Juodajam Riteriui — be jūsų 
drąsos ir be galingos jūsų rankos mūsų žygį tikriausiai būtų iš- 
tikusi nesėkmė, todėl teikitės išsirinkti iš šios gėrybių krūvos, 
ką tik norite, kad turėtumėt, kas primintų šį seną mūsų ąžuolą. 

— Priimu jūsų pasiūlymą su tokiu pat nuoširdumu, su kokių 
jis pasiūlytas, — atsakė riteris —ir prašau man atiduoti serą 
Morisą de Brasi. 

— Jis ir taip jūsų, — tarė Lokslis— ir tai jam didelė laimė. 
Kitaip kybotų ant pačios aukščiausios šio ąžuolo šakos. Mes bū- 
tume prigaudę daugiau jo laisvūnų ir prikabinėję kaip gilių ap- 
link jį. Bet jis — jūsų belaisvis, ir aš jo neliesiu, nors jis nužudė 
mano tėvą. , į 

— De Brasi— tarė Juodasis Riteris — tu laisvas! Gali keliau- 
til Tas, kuriam į nelaisvę tu patekai, bjaurisi žemo keršto už 
praeitį. Bet ateityje būk atsangus — saugokis, kad neatsitiktų 
kas blogiau. Sakau tau, Morisai de Brasi, saugokis! 

De Brasi, netardamas nė žodžio, žemai nusilenkė ir buvo jau 
beketinąs pasišalinti, bet staiga visi jomenai prapliupo tyčiotis ir 
juoktis. Išdidusis riteris sustojo, atsigręžė į juos, sunėrė ant krū- 
tinės rankas, išsitiesė visu ūgiu ir sušuko: 

— Nutilkite, šunys! Dabar lojate, o kai elnias buvo pjudo- 
mas, nedrįsote prisiartinti! De Brasi niekina jūsų pasmerkimą, 
kaip niekintų ir jūsų pagyrimą. Nešdinkitės atgal į savo olas 
ir tankumynus, niekingi plėšikai, ir nedrįskite kelti balso, kai 
kilnūs riterių žygiai vyksta netoli jūsų urvų. 

Jei jomenų vadas nebūtų pasiskubinęs įsikišti, tasai išsišo- 
kimas būtų nukreipęs į Morisą de Brasi visą strėlių debesį. 
De Brasi pastvėrė už pavadžio vieną iš pabalnotų arklių, išvestų 

iš Fron de Befo arklidžių, kone pačią brangiausią grobio dalį, 
tučtuojau užšoko ant jo ir nušuoliavo į mišką. 

Kai šio įvykio sukeltas šurmulys aprimo, plėšikų vadas nu- 
siėmė (brangų ragą ir perpetę, neseniai laimėtus šaulių varžy- 
bose prie Ašbio, 

— Prakilnusis riteri,— tarė jis Juodajam Riteriui.— jei nepa- 
sididžiuosite, prašyčiau priimti šį medžioklinį ragą, anglų jo- 
meno nešiotą, ir turėti jį narsiojo Žygio atminimui. O jeigu 
jums, kaip dažnai narsiems riteriams pasitaiko, prireiktų drau- 
giškos pagalbos miškuose tarp Trento ir Tiso, tik patrimituoki- 
te šiuo ragu štai šitaip: „„Ua-ha-ho-o!“, ir labai galimas daiktas, 
kad tučiuojau susilauksite pagalbininkų. 

Ir jis keletą kartų iš eilės patrimitavo signalą, kad riteris 
išmoktų atmintinai, 

—- Didžiai dėkoju už dovaną, drąsusis jomene,— tarė rite- 
ris.— Geresnių pagalbininkų, kaip tu ir tavo draugai. niekada 
neieškočiau, nors ir kaip sunku man būtų. 

Jis paėmė ragą ir taip sutrimitavo tą patį signalą, kad net 
per visą mišką nuaidėjo. 

— Puikiai trimituojat — labai švariai ir aiškiai,— tarė jome- 
nas— Teprasmengu čia pat vietoje, jeigu jūs blogiau nusima- 
mot apie medžioklę, kaip apie karą. Kertu lažybų, kad savo 
amžiuje ne vieną elnią esate nušovęs. Bičiuliai, gerai įsidėmė- 
kite šį signalą — tai bus Juodojo Riterio signalas. Kiekvieną, 
kas, jį išgirdęs, nepaskubės į pagalbą, liepsiu išvyti iš mūsų bū- 
rio su jo paties lanko timipa. 

— Tegyvuoja mūsų vadas!— sušuko jomenai.— Valio Juoda- 
sis Riteris! Duok dieve greičiau išgirsti jo signalą, kad galėtume 
parodyti, kaip mielai jam patarnautume! 

Pagaliau Lokslis ėmėsi grobio dalybų ir atliko jas su pagir- 
tinu bešališkumu. Dešimtoji viso turto dalis buvo paskirta 
bažnyčiai ir visokiems dievobaimingiems reikalams; viena da- 
lis buvo atidėta į savotišką bendrą iždą, kita — nukautųjų naš- 
lėms bei našlaičiams ir mišioms už vėles tų, kurie šeimų netu- 
rėjo. Visa kita kovotojai pasidalino pagal padėtį ir nuopelnus. 
Abejotinus klausimus labai sumaniai sprendė vadas, ir visi be 
mažiausio prieštaravimo klausė jo nuosprendžio. Juodasis Rite- 
zis didžiai stebėjosi, kad už įstatymo ribų esantys žmonės ge- 
bėjo palaikyti savo tarpe tokią teisingą ir griežtą tvanką, ir 

viskas, ką tik jis matė, patvirtino jo gerą nuomonę apie jų 
vado bešališkumą ir įžvalgumą. | 

Kiekvienas atsiėmė savo dalį: iždininkas su keturiais auga- 
lotais jomenais nunešė visa, kas buvo skirta bendrajam iždui, 
į slaptą vietą; tiktai bažnyčiai paaukota grobio dalis tebegulė- 
jo nepdliesta. ' 

— Norėčiau žinoti — tarė Lokslis-— kur dingo mūsų links- 
masis kapelionas. Dar niekada nėra buvę, kad jis būtų kur 
pradingęs, kai reikia palaiminti valgį arba dalyti grobį. O dabar 
jo tiesioginė pareiga — perimti dešimtąją dalį viso pelno iš 
sėkmingo mūsų žygio. Gal tai padės jam atsipirkti už kai ku- 
riuos vienuoliškų įstatų pažeidimus. Be to, netoliese turiu 
vieną belaisvį, taip pat dvasiškį, ir norėčiau, kad mūsų vienuo- 
lis padėtų man deramai su juo susitanti. Tik, man rodos, mes 
daugiau nebematysime savo linksmuolio. 

— Man būtų labai gaila —tarė Juodasis Riteris — aš jam 
skolingas ir už vaišes, ir už linksmą naktį, praleistą jo celėje. 
Eikime prie pilies griuvėsių, gal ten ką nors apie jį sužinosime. 

Vos spėjo jis ištarti šiuos žodžius, garsūs jomenų šauksmai 
leido spėti pasirodžius tą, kurio likimu jie buvo susirūpinę. 
Skardus jo paties balsas buvo girdėti jau iš tolo. 

— Iš kelio, mano vaikeliai!— šaukė jis.— Duokite kelią savo 
dvasiškajam tėvui ir jo belaisviui! Na, dar kartą šūktelkite! 
Garsiau sveikinkite mane! Aš, kilnusis vade, ateinu kaip aras 
su grobiu naguose. . : 

Ir prasigrūdęs (pro ampspitusią kivatojančių jomenų minią, 
jis iškilmingai prisiartino prie ąžuolo. Vienoje rankoje jis lai- 
kė sunkų kovos kirvį, kitoje — pavadį, kurio vienas galas buvo 
užmautas ant kaklo nelaimingajam Izaokui. 

— Kirgi menestrelis Alenas, — šaukė jis,— kodėl neskuba ap- 
dainuoti mano žygių!? Dievaži, to žioplio niekada nėra, kai 
atsiranda tinkama tema narsai pašlovinti! 

— Trumpaskverni vienuoli,— tarė vadas, — tu, Tegis, nuo pat 
ankstaus ryto laikai itin linksmas mišias. Sakyk, meldžiama- 
sis, ką Čia pasigavai? 

—- Pats savo kardu ir ietimi paėmiau belaisvį, kilnusis 
vade— atsakė Kopmanhersto atsiskyrėlis — arba, tikriau sa- 
kant, savo lanku ir alebarda. O svarbiausia — aš jį išvadavau 
iš blogesnės nelaisvės. Sakyk, Žyde, ar ne aš tave išgelbėjau 
iš šėtono? Ar ne aš išmokiau tave kalbėti „Tikiu“ ir „Tėve mū- 

sų“, ir „Sveika Marija“? Ar ne aš kiaurą naktį gėriau už tavo 
sveikatą ir dėsčiau tau mūsų tikėjimo tiesas? 

— Dėl dievo meilės!— sušuko vargšas žydas — Išgelbėkite 
mane nuo to pamišusio... tai yra... švento žmogaus. 

— Nagi, žyde?— tarė atsiskyrėlis rūsčiai. — Tu vėl atsimeti? 
Apsigalvok, prieš atkrisdamas atgal į savo netikėlių pusę! 
Nors tu ir ne pernelyg riebus, vis dėlto tave būtų galima pa- 
spirginti. Klausyk aitidžiai, Izaokai, ir kkartok paskui mane: 
„Sveika Marija..." 

— Na, vienuoli, nevalia tyčiotis iš maldų — tarė Lokslis— 
Geriau papasakok, kur ir kaip susiradai savo belaisvį? 

— Prisiekiu šventuoju Dunstanu,— tarė atsiskyrėlis — aš su- 
radau jį tokioje vietoje, kur tikėjausi rasti geresnį daiktą. Aš 
nusileidau į rūsius pasižiūrėti, ar negalima ko nors išgelbėti; 
teisybė, karšto, su prieskoniais pavirinto vyno taurė tinka ir 
pačiam imperatoriui, bet kam gi išsyk tiek daug jo virinti? 
Pasičiupau ten ispaniško vyno statinaitę ir-einu ieškoti daugiau 
žmonių į pagalbą. Bet kurgi jų rasi, tinginių? Juk jų niekada 
negali rasti, kai reikia gerą darbą padaryti. Staiga pamačiau 
tvirtai apkaltas duris. Aha, pagalvojau, tai šičia ir (bus pats 
gerasis vynas, tame slaptame podėlyje. O išsigandęs taurinin- 
kas pabėgo, palikęs raktą duryse. Įeinu į tą slaptą podėlį, o. 
ten — ničnieko. Tik surūdijusios grandinės ir štai šis žydas, 
kuris pasidavė man į nelaisvę ir kurį turėjau išgelbėti. Nusi- 
kamavęs su tuo netikėliu, aš vos spėjau atsigaivinti, sriūbtelė- 
jęs gurkšnelį ispaniškojo, ir buvau jau beketinąs kartų su be- 
laisviu lįsti lauk iš rūsio, bet staiga pasigirdo baisiausias 
bildesys, tarytum perkūnija būtų trenkusi. Tai griuvo vienas 
iš šoninių bokštų — tegu velniai rauna tą, kuris jį taip prastai 
pastatė! — ir užvertė išėjimą iš rūsio. Su tokiu pat trenksmu ėmė 
griūti vienas po kito visi bokštai, ir aš pagalvojau — baigtas 
mano gyvenimėlis! Manydamas, kad mano luomo žmogui ne- 
dera kraustytis iš šio pasaulio drauge su žydu, užsimojau ale- 
barda,— perskelsiu, manau, jam pakaušį, bet pagailo man jo 
žilų plaukų. Padėjau alebardą į šalį ir griebiausi dvasiško 
ginklo, nutaręs, kad bus dar geriau, jeigu jį atversiu į krikščionių 
tikėjimą. Ir iš tiesų per šventojo Dunstano malonę sėkla nu- 
krito į gerą dirvą. Kiaurą naktį aš jam aiškinau tikėjimo 
tiesas ir visai nusivariau, tiesa, kartkartėm sriūbtelėdavau is- 
paniškojo gurkšnelį jėgoms pastiprinti, bet juk tai nieko ne- 

reiškia. Šiai Džilbertas ir Vibaldas gali paliudyti. Jie pasakys, 
kokį jie mane rado — visiškai ir galutinai išsekusį. 

— Kaipgis,— tarė Džilbertas — mes tikrai galime paliudyti. 
Kai atkasėme griuvėsius ir su šventojo Dunstano pagalba su- 
siradome požemio laiptus, vyno statinaitė buvo pustuštė, žydas 
pusgyvis, o vienuolis daugiau negu pusiau. .. išsekęs, kaip kad 
jis sako. į 

— Na ir meluoji, nenaudėli!-— atkirto įsižeidęs vienuolis — 
Tu pats su savo draugais ir išmaukei visą statinaitę, sakydamas, 
kad tai jūsų rytmetinė porcija. O aš — tegu būsiu eretikas, 
jei nenorėjau išsaugoti vyną pačiam vadui! Ne, bet tai nesvar- 
bu. Svarbu, kad atverčiau žydą, ir jis supranta viską, ką jam 
sakau, taip pat gerai, kaip ir aš pats, jei tik ne geriau. 

— Klausyk, žyde— tarė Lokslis— ar tai tiesat Tu tikrai 
atsižadėjai savo tikėjimo? 

— Pasigailėkite manęs, gerasis ponel— tarė žydas — Aš nė 
žodelio nebeatsimenu, ką garbusis vienuolis kalbėjo per visą 
tą baisią naktį! Deja, aš buvau taip paklaikęs iš baimės, liūde- 
sio ir sielvarto, kad jeigu šventasis protėvis Abraomas pats 
būtų atėjęs manęs pamokyti, vis tiek būčiau buvęs kurčias jo 
balsui. 

— Meluoji, žyde, juk pats žinai, kad meluoji!— tarė vienuo- 
lis.-— Aš tau priminsiu vieną žodelį iš viso mūsų pašnekesio, at- 
simeni, kaip prižadėjai atiduoti visą savo turtą šventajam mūsų 
ordinui? . 

— Prisiekiu dievu, maloningieji ponai — suriko Izaokas, dar 
labiau išsigandęs, — niekada tokių pažadų nebuvo ištarusios ma- 
mo lūpos! Aš vargšas, betuntis senis. Pasigailėkite manęs ir 
paleiskite! 

— Na, ne,— tarė vienuolis — jei atsisakai savo pažado, duoto 
šventosios bažnyčios naudai, tai būsi griežčiausiai nubaustas. 

Tai taręs, jis pakėlė alebardą ir jau norėjo jos kotu kaukš- 
telėti kaip reikiant nelaimingajam Izaokui, bet Juodasis Rite- 
ris užstojo žydą ir tuo užsitraukė šventojo vienuolio rūstybę. 

— Prisiekiu šventuoju Tomu iš Kento, — sušuko atsiskyrė- 
lis — aš tave pamokysiu kaip kištis, kur nereikia, sere Slunkiau, 
nors tu ir užsidaręs savo geležinėj dėžėji 

— Nagi, nagi —tarė riteris—ko taip ant manęs pyksti? 
Juk žinai, kad aš tau visada draugas ir bičiulis. 

— Nieko aš nežinau — atsakė vienuolis — o noriu tik tave 
primušti, nes tu akiplėša ir niektauza! 

— Na, —tarė riteris, kuriam, matyt, buvo smagu paerzinti 
savo buvusį šeimininką, — argi užmiršai, kad dėl manęs sulau- 
žei susilaikymo ir budėjimo apžadus? . 

— Žinai ką, bičiuli — tarė atsiskyrėlis, sugniauždamas mil- 
žinišką kumštį — aš tau duosiu antausį! 

— Tokių dovanų aš nepriimu,— tarė riteris, — bet skolon pa- 
imti galiu. Ir grąžinsiu skolą su tokiais procentais, kokių nė 
tavo belaisvis niekada nėra matęs. 

— Na, pažiūrėsime, — tarė vienuolis. 

— Liaukis!-— suriko Lokslis.— Ką tu čia prasimanei, padūkęs 
vienuoli? Viaidytis po mūsų senuoju ąžuolu? 

— Tai ne vaidas — nuramino jį riteris — o stačiai bičiuliškas 
pasikeitimas dovanomis. Na, vienuoli, duok, kaip moki. Aš at- 
silaikysiu. Pažiūrėsim, kaip atsilaikysi tu. | 

— Gera tau kalbėti, turint ant galvos tą geležinį puodą — 
tarė vienuolis, — bet aš vis vien tave patiesiu, nors tu būtum 
ir patsai Galijotas su varinių šalmu. 

Atsiskyrėlis atsiraitojo rankovę iki alkūnės ir iš visų jėgų 
rėžė riteriui antausį kumščių, kuris būtų galėjęs partrenkti net 
jautį. Tačiau jo priešininkas stovėjo tvirtai kaip uola. Garsus 
šauksmas išsiveržė iš lūpų visiems jomenams aplinkui: jų tar- 
pe atsiskyrėlio kumštis buvo net į patarlę patekęs, ir daugelis 
iš patyrimo žinojo jo stiprumą, vieni juokais, kiti rimtai su juo 
pasikumščiavę. 

— Matai, vienuoli. —tarė riteris, musimaudamas geležinę 
pirštinę — nors mano galva buvo su apdangalu, bet ant rankos 
nieko nebebus. Na, laikykis tvirtai. 

— Atkišu žandą mušančiam mane — tarė vienuolis — ir sa- 
kau tau iš anksto: jei mane pajudinsi iš vietos, dovanosiu tau 
žydo išpirką. 

Taip pasakė kresnas vienuolis išdidžiu ir iššaukiamu tonu. 
Bet nuo likimo nepabėgsi. Riterio antausis buvo toks stiprus, 
kad vienuolis kūlversčia nuriedėjo, didžiai visiems nustebus. 
Tačiau jis atsistojo nei supykęs, nei nusiminęs. 

— Žinai, brolau — tarė jis riteriui— šitiek jėgos turint, rei- 
kia būti atsargesniam. Kaip aš dabar laikysiu mišias, kai tu 
man žandikaulį sulaužei? Juk ir dūdele nepagrosi be apatinių 
dantų. Na, šiaip ar taip, va tau mano ranka — duodu žodį, kad 

daugiau antausiais su tavim nebesimainysiu, nes iš tų mainų 
menkas man tėra pelnas. Vadinasi, galas visokiems priešišku- 
mams. Paimkime iš žydo išpirką, nes kaip vilkas nestaugęs ne- 
bus, taip ir žydas visada žydu paliks. 

— Gavęs per ausį, vienuolis jau nebe taip tvirtai tiki at- 
versiąs žydą. — tarė Klementas. 

— Eik į šalį, tu menaudėli! Ką čia tauziji apie atvertimą? 
Kaip tu drįsti? Visi ponais tapo, tarnų nebėra! Sakau tau, kad 
mano kojos ne visai buvo tvirtos, kai gerasis riteris man suda- 
vė, kitaip būčiau atsilaikęs. Bet jei nori pats pamėginti, aš tau 
parodysiu, kad moku ne tik imti, bet ir duoti. 

— Nurimkite— tarė Lokslis—O tu, žyde, pagalvok apie 
išpirką. Pats supranti, kad mes geri krikščionys ir negalime 
pakęsti, kad būtum mūsų tarpe. Taigi pagalvok, ką gali pasiū- 
lyti, o aš tuo tarpu iškvosiu kitą belaisvį. | 

— O ar daug paimta Fron de Befo žmonių?— paklausė Juo- 
dasis Riteris. 

— Nė vieno tokio, iš kurio būtų galima gauti išpirką — at- 
sakė Lokslis— Buvo keletas bailių, bet mes juos paleidome — 
tegu ieško kitų šeimininkų. Pakankamai juk ir. atsikeršyta, ir 
pasipelnyta, o ta saujelė nė varioko nebuvo verta. Tas belais- 
vis, apie kurį kalbėjau, bus daug vertesnis — tai guvus vienuo- 
lis, jojęs pas savo meilužę, sprendžiant iš dabitiškų drabužių 
ir puošnaus arklio. O, štai ir jis! 

Ir dviejų jomenų atvestas stojo prieš žaliąjį plėšikų vado 
sostą senasis mūsų pažįstamas — Žorvo vienuolyno prioras Ei- 
meris. 


XXXIII skyrius 
„.„O ką gi riterijos pažiba, 
Ką Titas Larcijus? 
Marcijus 


Jis sprendimus svarbius nūn skelbia: 

Vienus myriop, kitus ištremti smerkia, 

Tiems liepia išsipirkt, šiuos taip paleidžia. 
Šekspyras, „Koriolanas“ 


Artvestojo abato veide ir visoje laikysenoje buvo matyti juo- 
kingas įžeistos puikybės, sutrikimo ir baimės mišinys. 
 — Ką gi tai reiškia, mano ponai?— prabilo jis tonu, kuriuo 

reiškėsi išsyk visi šie trys jausmai. — Kokia čia jūsų tvarka, 
sakykite, meldžiamieji? Turkai jūs ar krikščionys, kad šitaip 
elgiatės su dvasininkais? Ar žinote, ką reiškia užpulti dievo 
tamą? Jūs išplėšėte mano skrynias, sudraskėte -mano bran- 
giausių nėrinių apykaklę, kuria ir kardinolui ne gėda būtų 
pasipuošti. Kitas, manim dėtas, stačiai atskirtų jus nuo bažny- 
čios, 'bet aš nekerštingas ir, jei tučtuojau liepsite atvesti mano 
arklius, atleisite mano brolius vienuolius, sugrąžinsite man visą. 
mano mantą; paaukosite šimtą kronų mišioms Žorvo abatijoje 
ir pasižadėsite nevalgyti Žvėrienos iki ateinančių sekminių, tada 
aš galbūt pasistengsiu užmiršti šią jūsų beprotišką išdaigą, ir 
jums neteks už ją atsakyti. . 

— Garbusis tėve,— tarė plėšikų vadas — man labai nemalo- 
nu, jei kas nors iš mano draugų galėjo su jumis taip pasielgti, 
kad net turite mus šitaip tėviškai pabarti. 

— Pasielgti!-- sušuko abatas, padrąsintas Lokslio švelnaus 
tono.— Šitaip negalima elgtis net su geros veislės šunim, ne 
tik su krikščioniu, o tuo labiau su dvasininku, ir dar su Žorvo 
abatijos prioru! Kažkoks gintas menestrelis, vardu Alenas, drįso- 
man grasinti kūno bausmėmis ir net mintimi, jei nesumokėsiu 
keturių šimtų kronų išpirkos dar po to, kai jie iš manęs visko 
prisiplėšė — vienų aukso grandinėlių ir žiedų su brangakme- 
niais buvo už nesuskaičiuojamą sumą. Be to, jie dar nemaža 
brangių daiktų sulaužė ir sugadino savo nevalyvomis rankomis, 
kaip antai: dėžutę su kvepalais, sidabrines žnyples plaukams 
garbanoti. .. 

— Ar gali būti, kad menestrelis Alenas būtų taip nemanda- 
giai pasielgęs su šventojo luomo žmogum!-— tarė vadas. 

— Tai tokia pat tiesa, kaip šventojo Nikodemo evangelija, — 
atsakė prioras.— Jis dargi keikėsi šiurkščia šiaurės tarme ir 
prisiekė mane pakarti ant paties aukščiausio medžio šitame 
miške. . 

— Nejaugi prisiekė? Šitokiu atveju, garbusis tėve, aš manau, 
jums reikėtų patenkinti jo reikalavimus. Matote, Alenas — toks 
žmogus, kuris, jei ką pasakė, tai jau būtinai ištesės Žodį. 

— „Jūs tik juokaujate,— tarė apstulbęs prioras, dirbtinai nu- 
sijuokęs.— Ir aš pats visa širdimi esu linkęs tinkamai pajuo- 
kauti.. Tačiau šis juokavimas trunka jau kiaurą naktį, ir metas 
būtų jį baigti. 

— Aš dabar rimtas kaip vienuolis klausykloje— atsakė 
Lokslis.— Jums teks sumokėti nemažą išpirką, sere priore, prie- 
šingu atveju jūsų broliai vienuoliai turės išsirinkti sau kitą 
viršininką, nes jūs nebesugrįšite prie savo avelių. 

— Kas jūs — krikščionys ar ne, kad drįstate šitaip kalbėti 
su dvasininku? 

— Kaipgis, mes krikščionys ir net laikome savo kapelioną.— 
atsakė plėšikas.— Pašaukite mūsų linksmąjį vienuolį, tegu 
ateina ir išsako gerbiamajam abatui žodžius, tinkančius šiam 
reikalui. 

Atsiskyrėlis, trupučiuką jau išsipagiriojęs, užsitempė vienuo- 
lišką drabužį virš savo žaliojo durtinio, pasistengė prisiminti 
keletą lotyniškų posakių, kitąsyk atmintinai išmoktų, ir, išėjęs 
iš minios, tarė: 

— Šventasis tėve, Deus faciat salvam benignitatem vest- 
ram! ! Sveiki atvykę į mūsų žaliąsias girias. 

— Koks čia bedieviškas maskaradas?!— tarė prioras.— Ma- 
no bičiuli, jei tu iš tikrųjų dvasininkas, tai geriau pamokyk 
mane, kaip iš šių žmonių išsigelbėti, o netūpčiok ir nesivaipyk 
kaip koks mugės šokėjas. 

— Iš tiesų, garbusis tėve,— atsakė vienuolis — aš vieną teži- 
nau būdą, kaip tau išsigelbėti. Šiandien šventojo Andriejaus 
diena, ir mes renkame dešimtinę. 

— Tiktai ne iš bažnyčios, aš tikiuosi, gerasis mamo broli— 
tarė prioras. i : 

— Ir iš bažnyčios, ir iš pasauliečių — tarė atsiskyrėlis — o 
todėl, sere priore, susibičiuliauk su bedieviškąja mamona, nes 
jokia kita bičiulystė tau nepadės. 

— Myliu linksmus medžiotojus, — tarė prioras švelnesniu bal- 
su.— Nagi, kam šitoks griežtumas! Aš juk pats didelis medžiok- 
lės mėgėjas ir moku patrimituoti ragu taip švariai ir skardžiai, 
kad kiekvienas ąžuolas man atsiliepia. Su manim galėtumėt ir 
nebūti tokie griežti. 

— Duokite jam ragą, — tarė Lokslis,— teparodo tą savo meną, 
kuriuo giriasi. 

Prioras Eimeris patrimitavo signalą. Vadas tik palingavo 
galvą. 

— Sere priore— tarė jis, — trimituoti tai moki, bet tuo iš 
mūsų neišsisuksi. Vien už muziką mes tavęs neatleisime. Juoba 

! Tegelbsti dievas jūsų malonybę! (Lot.) 

kad tu, kaip matau, esi iš tų, kurie visokiais prancūziškais išrai- 
tymais darko senąsias angliškas rago melodijas. Ne, priore, už 
tai daT turėsi prie išpirkos sumokėti penkiasdešimt kronų bau- 
dos; taigi, nedarkyk senoviškų medžioklės melodijų! 

— Na, bičiuli. — nepatenkintas tarė abatas, — tau, kaip matau, 
sunkų įtikti. Prašau tave — būk sukalbamesnis dėl mano išpir- 
kos. Žodžiu tariant, jei man šį sykį tenka patamauti velniui, tai 
sakyk tiesiai — kiek mori iš manęs paimti, kad galėčiau toliau 
keliauti sau laisvas, neturėdamas ant sprando viso sargų 
pulko? . 

— Vade— pašnibždėjo vadui į ausį jo padėjėjas — ar nebū- 
tų gerai, jei abatas paskirtų žydui išpirką, o žydas — abatui? 

— Nors tu ir bbesmegenis, bet tavo planas puikus!-— atsakė 
Lokslis.— Ei, žyde, eik šen! Žiūrėk, štai garbusis tėvas Eime- 
ris, turtingosios Žorvo abatijos prioras. Sakyk, kiek iš jo galima 
paimti išpirkos? Esu tikras, Ikad tu puikiai žinai visas jo vienuo- 
lyno pajamas. 

— Kaipgi nežinosiu,— tarė Izaokas.— Aš visą laiką prekiauju 
su gerbiamaisiais tėvais, perku iš jų kviečių ir miežių ir viso- 
kių žemės vaisių, o taip pat ir daug vilnų. O, tai labai pasiturin- 
tis vienuolynas, ir šventieji tėvai sočiai pavalgo ir saldaus vy- 
no atsigeria... Ak, kad toks nuskurdėlis, kaip aš, turėčiau šito- 
kią būstinę ir dar šitiek pajamų kas metai ir kas mėnuo, duo- 
čiau daug aukso ir sidabro už išvadavimą iš nelaisvės! 

— Ak, tu šunie!-—- sušuko prioras. — Tu, aš manau, geriau už 
visus žinai, kad mes iki pat šios dienos esame skolingi už ne- 
baigtą bažnyčios altorių. 

— Ir už pristatymą į jūsų rūsius gaskoniškojo vyno pernai 
metais, — pertraukė jį žydas, — bet tai tik smulkmena. 

— Kokius jis čia niekus plepa, tas nekrikštas!— tarė prio- 
ras.— Pasiklausęs jo, pamanytum, kad mūsų - šventoji brolija 
prasiskolinusi už vyną, kurį mums leidžiama gerti, tik būtinam 
reikalui esant ir apsigynimui nuo šalčio. Niekingas žydas pikt- 
žodžiauja prieš šventąją bažnyčią, o krikščionys klausosi ir ne- 
sudraudžia, 

— Visa tai tušti žodžiai — tarė Lokslis.— Izaokai, sakyk, kiek 
jis gali duoti, per daug savęs nenuskriausdamas? 

-— Šešis šimtus kronų, — tarė Izaokas.— Šitokią sumą gerbia- 
ikasis prioras lengvai gali sumokėti jūsų narsuoliams. Dėl šitiek 
nenusigyvens. 

— Šešis šimtus kronų,— rimtai pakartojo vadas.— Na, gerai, 
Aš tuo pasitenkinsiu. Tu teisingai nusprendei, Izaokai. Vadinasi, 
šeši šimtai kronų. Toks nuosprendis, sere priore. 

— Nuspręsta, nuspręsta!— sušuko visi.— Pats Saliamonas ne- 
būtų geriau nusprendęs. 

— Girdėjai nuosprendį, priore?— paklausė vadas. 

— Jūs pamišote, mano ponai! — tarė prioras.— Iš kurgi aš 
paimsiu šitiek pinigų? Net pardavęs šventuosius indus bei žva- 
ikides nuo altoriaus, ir tai vos pusę tos sumos itegaučiau. O tuo 
tikslu turiu pats vykti į Žorvą. Jūs galite pasilikti kaip įkaitus 
du mano vienuolius, 

— Būtų pernelyg rizikinga, — tarė vadas.— Geriau tu pas mus 
pasilik, o juos pasiųsk išpirkos. Per tą laiką mes tavęs badu ne- 
numarinsime, vyno taurę ir keptos Žvėrienos gabalą visada ga- 
lėsi gauti, o jei iš tiesų esi tikras medžiotojas, tai mes parodysi- 
me tokią medžioklę, kokios dar nesi matęs. 

— Arba, jei jūsų malonybė panorėtų,— įsikišo Izaokas, kuris 
norėjo įsiteikti plėšikams,—aš galiu pasiųsti žmogų į Jorką 
tų šešių šimtų kronų, kuriuos paimčiau skolon iš pavesto man 
kapitalo, jeigu tik jo šventybė ponas prioras sūtiks išduoti pa- 
krvitavimą. 

— Pakvitavimą jis tau duos, Ikokio tik norėsi, Izaokai— tarė 
Lokslis,— ir tu išsyk sumokėsi išpirką už priorą Eimerį ir už sa- 
ve. 

— Už save! Ak, inarsieji ponai,— tarė žydas —aš visai nu- 
sigyvenęs žmogus! Ką aš galiu už save sumokėti? 

—- Na, apie tai „tegu sprendžia prioras, — atkirto vadas.— Tė- 
ve Eimeri, kaip manai, ar gali šis žydas duoti už save gerą iš- 
pirką? " 

— Ar jis gali?— pakartojo prioras.— Bet juk tai Izaokas iš 
Jorko, toks turčius, kuris galėtų išpirkti iš asiriečių nelaisvės vi- 
sas dešimt Izraelio giminių. Aš asmeniškai mažai jį tepažįstu, 
bet mūsų ūkvedys ir iždininkas turi su juo reikalų, ir jie sako, 
kad šio netikėlio namas Jorke esąs pičpilnaitis aukso ir sidabro. 
Gėda Ikrikščionių žemei, kad tokį išsigimėlį nešioja. 

— Palaukite, tėve,— tarė žydas — per daug nerūstaukite. Pra- 
šau jūsų šventybę atminti, kad aš niekam nesiūlau savo pinigų. 
Kai dvasiškiai arba pasauliečiai princai ir abatai, riteriai ir vie- 
nuoliai ateina pas Izaoką, beldžiasi į jo duris ir skolinasi iš jo 
šekelių, jie kalba su juo anaiptol ne tokiais nemandagiais žo- 

džiais. Tada jie sako: „Drauguži Izaokai, būk toks geras. Aš 
tau sumokėsiu laiku — tebaudžia „mane dievas, jei pralei- 
siu „bent vieną dieną“ arba: „Mielasis Izaokai, jei tau kada tek- 
davo padėti žmogui, tai būk man draugas Ibėdoje.“ O kai su- 
eina mokėjimo terminas ir aš paprašau skolą grąžinti, tada tai 
jau kitas reikalas, tada aš „prakeiktas žydas“! Tada jie keikia 
visą mūsų giminę, šaukdami visas Egipto nelaimes ant mūsų gal- 
vų, ir daro viską, kad tik sukurstytų žmones prieš mus, vaTg- 
šus svetimšalius, 

— Klausyk, priore— tarė Lokslis— nors jis ir žydas, bet šį 
sykį teisybę sako. Todėl nebesiplūsk daugiau, o paskirk jam iš- 
pinką, kaip jis kad tau paskyrė. 

— Tik šitoksai latro famosus '— tarė prionas,— tegali šitokiu 
būdu sugretinti krikščionį prelatą su nekrikštu žydu. Na, bet 
jei liepiatę paskirti išpirką šitam niekšui, tai sakau jums tiesiai, 
kad nusiskriausite, jei paimsite iš jo mažiau kaip tūkstantį kro- 
nų. 

— Nuspręsta! Nuspręsta!— tarė plėšikų vadas. 

— Nuspręsta! Nuspręsta! — pritarė jo bendražygiai. — Krikš- 
čionis pasirodė gražiai išsiauklėjęs žmogus ir dosnesnis už žydą. 

— Mano sentėvių dieve, gelbėk mane, — ėmė maldauti Izao- 
kas —Jūs morite pribaigti mane, mnuskurdėlį! Aš netekau 
šiandien dukters, ir jūs norite atimti man paskutines pragyve- 
nimo lėšas. 

— Jei tu bevaikis, žyde, tuo geriau: mažiau bereiks pinigų 
Xrauti — tarė Eimeris.. 

— Deja, milorde— tarė Izaokas,— jūsų įstatymai neleidžia 
įums turėti šeimos, todėl nežinote, koks brangus tėvo širdžiai 
yra jo vaikas... O Rebeka, mano mylimiausios Rachelės duk- 
ra! Jei kiekvienas šito medžio lapelis būtų cechinas ir visi tie 
cechinai būtų mano, aš atiduočiau visą tą lobį, kad tik galėčiau 
sužinoti, jogei tu gyva ir išsigelbėjai iš nazariečio rankų! 

— Ar tavo dukters plaukai juodi?— paklausė vienas plėši- 
kas.— Ir ar jos šydas šilkinis, sidabru siuvinėtas? 

— Taip! Taip!-— tarė senis, drebėdamas iš nekantrumo, kaip 
pirma -drebėjo iš baimės.— Telaimina tave Jokūbas! Ar negali 
ko nors apie ją pasakyti? . 

"— Vadinasi, ją nešėsi tamplierius, kai vakar vakare veržė- 
si pro mūsų būrį — tarė jomenas.— Aš norėjau paleisti jam 


1 Paskutinis plėšikas! (Lot.) 


iš paskos strėlę, bet pabūgau, kad jos nesužeisčiau, ir nepalei- 
dau. 

— Ak,—atsakė žydas — geriau būtum iššovęs! Kad tavoji 
strėlė būtų pervėrusi jai krūtinę! Geriau jai būtų gulėti sentė- 
vių kapuose, nekaip būti nuožmaus tamplieriaus rankose! Var- 
gas man, vargas — žuvo mano namų garbė! 

— Bičiuliai — tarė plėšikų vadas,— nors jis ir žydas, bet jo 
sielvartas mane sugraudino. Sakyk teisybę, Izaokai, ar, sumokė- 
jęs mums tūkstantį kronų, tų išties paliksi be skatiko? 

Išgirdęs šį Lokslio klausimą, Izaokas išblyško ir sulemeno, 
kad „galbūt šiek tiek dar ir liks". 

— Na gerai, — tarė Lokslis — per daug mesiderėsme. Be pini- 
gų tau tiek pat tėra vilties išgelbėti savo dukrą iš sero Briano 
de Bua-Gilbero nagų, kiek buka strėle nudėti eiklųjį elnią. Mes 
paimsime iš tavęs tokią pat išpirką, kaip iš prioro Eimerio, ar- 
ba dar šimtu mažiau. Toji šimtinė sudarytų mano paties dalį, ir 
aš atsisakau jos tavo naudai, neskriausdamas mūsų gerbiamosios 
bendrijos. Tokiu būdu ir mes išvengsime didelės nuodėmės, 
neįkainodami žydų pirklio brangiau už krikščionių prelatą, ir 
tau paliks kišenėje penki šimtai kronų dukteriai išpirkti, 
Tamplieriai mėgsta sidabrinių šekelių blizgesį ne mažiau kaip 
ir juodų akių spindesį. Skūbėk pamasinti Bua-Gilberą savo pini- 
gėlių vaizdu, kitaip gali nutikti didelė nelaimė. Sprendžiant iš 
to, ką mums pranešė žvalgas, jį rasi artimiausioje ordino pre- 
septorijoje. Ar teisingai sakau, mano šaunieji draugai? 

Jomenai savo papratimu išreiškė visišką sutikimą su vado 
nuomone. O Izaokas, nudžiugęs, kad jo duktė gyva ir galima 
pamėginti ją išpirkti, puolė po kojų kilniaširdiškam plėšikui. 

Lokslis atsitraukė atbulas ir sušuko: 

— Na, kelkis greičiau! Aš anglas ir nemėgstu tokių rytietiškų 
ceremonijų. Lenkis dievui, o ne tokiam vargšui musidėjėliui, 
kaip aš. . 

— Taip, Izaokai, — tarė Eimeris — nusilenk dievui prieš jo al- 
toriaus tarną, ir kas žino, gal tavo nuoširdi atgaila ir dosni au- 
Ika šventojo Roberto bažnyčiai suteiks tau ir tavo dukteriai ne- 
lauktą malonę. Aš liūdžiu dėl šios mergaitės likimo, nes ji Ia- 
bai graži ir patraukli. Aš ją mačiau Ašbio turnyre. O Brianui 
de Bua-Gilberui aš turiu didelę įtaką. Pagalvok gerai, kuo ga- 
Tėtum pelnyti mano palankumą, kad aš jam tarčiau už tave ge-- 
rą žodelį. 

Lokslis pasivedėjo Izaoką į šalį ir tarė jam: 

— Apgalvok kaip reikiant, Izaokai, ką tau dabar daryti. Aš 
patarčiau, kad pabandytum įsiteikti šiam dvasininkui. Jis tuš- 
čiagarbis ir gobšus, ir jam labai reikia pinigų savo goduliui 
patenkinti, todėl tau bus lengva jam įtikti. Nemanyk, kad nors 
akimirką būčiau patikėjęs, jog tu jau toks beturtis. Aš puikiai 
pažįstu tą geležinę skrynią, kurioje laikai savo pinigus. Be to, 
gerai žinau ir tą didžiulį akmenį po obelimi, dengiantį slaptą 
įėjimą į skliautuotą rūsį po tavo sodu Jorke. 

Izaokas išblyško.- 

— Bet nebijok manęs, —ikalbėjo toliau jomenas,— nes mudu 
juk seni pažįstami, Ar atmeni tą ligonį jomeną, kurį tavo duk- 
tė Rebeka išpirko iš kalėjimo ir laikė savo namuose, kol visai 
pasveiko? O kai jis pagijo, tu jam davei kelionei sidabrinį pini- 
gą. Nors tu ir lupikautojas, bet niekada dar nesi taip pelningai 
įdėjęs kapitalo, kaip tada, kai man davei tą sidabrinę markę: ji 
tau šiandien sutaupė penkis šimtus kronų. 

— Vadinasi, tu tas pats žmogus, kurį mes vadinome Diku 
Lankininku?— tarė Izaokas.— Taigi man ir pasirodė, kad tavo 
balsas kažkur girdėtas. 

— Taip, aš Dikas Lankininkas,— atsakė vadas,— o taip pat 
ir Lokslis. Ir patikėk, aš visa širdimi liūdžiu dėl tavo dukters li- 
kimo. Bet padėti ją išvaduoti negaliu. Atvirame lauke mano 
strėlės bejėgės prieš tamplieriaus ietis: jis vienu akies mirksniu 
sutrins mane į dulkes. Jei būčiau žinojęs, kad Bua-Gilberas ne- 
šėsi Rebeką, būčiau tada pamėginęs ją išvaduoti. O dabar vie- 
mas tėra kelias: tu turi veikti gudrumu. Ar nori, kad už tave 
pasiderėčiau su prioru? . 

— Telaimina tave dievas, Dikai, daryk kaip išmanai, tik pa- 
dėk mam išgelbėti mano kūdikį! 

Lokslis nuėjo pas Eimerį, o žydas nusekė paskui jį. 

— Priore Eimeri!— tarė Lokslis— Sako, kad tu mėgstąs ge- 
rą vyną ir moterų šypsnius labiau, negu tinka tavo luomo žmo- 
gui, sere abate. Bet tai ne mano reikalas. Sako dar, kad tu 
mėgstas grynaveislius šunis ir greitus arklius. Bet aš niekada 
nesu girdėjęs, kad tu mėgtum engėjų savivalę ir jų žiaurumą. 
Na, tai šit kas: Izaokas sutinka tau pristatyti piniginę su šim- 
tu sidabrinių markių, jei pamėginsi įkalbėti savo bičiulį tamp- 
lierių, kad sugrąžintų laisvę Izaoko dukteriai. 

— Tai gana painus reikalas, — atsakė prioras,— vienu atžvil- 
giu tai geras darbas, o kitu — jis išeina žydo naudai, taigi prie- 
šingas mano sąžinei. Tačiau jeigu žydas paaukos dar ką nors 
bažnyčios reikalams, pavyzdžiui, įrengimui bendro miegamojo 
mūsų broliams vienuoliams, aš gal ryšiuos apsunkinti savo są- 
žinę ir padėsiu jam išvaduoti dukterį. . 

— Mes nesiderėsime su jumis dėl kakių dvidešimt markių 
miegamajam arba dėl poros sidabrinių žvakidžių altoriui— tarė 
jomenas. 

— O kas man laiduos šių pažadų tikrumą? — paklausė prioras. 

— Kai Izaokas sugrįš namo po sėkmingo tavo tarpininkavi- 
mo, prisiekiu šventuoju Hubertu, jis teisingai viską atiduos si- 
dabriniais. O jeigu ne — taip jį pamokysiu, kad gaus dvidešimt 
kartų brangiau sumokėti. 

— Na gerai, Izaokai — tarė Eimeris— duokš savo rašomuo- 
sius reikmenis. Bet ne. Geriau sausai pasninkausiu visą parą, ne- 
gu imsiu į rankas tavo plunksną. Tačiau iš kur gauti kitą? 

— Jeigu jūsų šventybė nesibjaurės žydo rašaline, tai plunks- 
nų tučtuojau parūpinsiu — tarė Lokslis, 

Jis įtempė lanką ir iššovė į laukinę žąsį, lekiančią aukštai 
virš jų galvų priešakyje visos voros, keliaujančios į nuošalius 
tolimojo Holdemeso pelkynus. Strėlės pervertas paukštis, vos 
beplasdendamas sparnais, nukrito žemėn. 

— Va, priore—-tarė Lokslis,— šičia tokios plunksnų aibės, 
kad visai Žorvo abatijai ir per šimtą metų užtektų, juo labiau 
kad jūsų vienuoliai nerašo metraščių. 

Prioras atsisėdo ir neskubėdamas parašė laišką Brianui de 
Bua-Gilberui, paskui rūpestingai užantspaudavo jį ir įteikė Žy- 
dui, tardamas: . 

— Tai bus tau apsauginis raštas ir padės ne tik patekti į 
Tempistou preseptoriją, bet ir išvaduoti dukterį. Tik žiūrėk, 
pasiūlyk už ją gerą išpirką, nes, tikėk manim, gerasis riteris de 
Bua-Gilberas priklauso prie +ų žmonių, kurie už dyką nieko ne- 
daro. 

— Na, priore—tarė plėšikų vadas, — ilgiau tavęs nebegaišin- 
siu, tik parašyk Izaokui pakvitavimą dėl tų šešių šimtų kronų, 
reikalingų 4avo išpirkai. Aš pats paimsiu iš jo pinigus, bet jei- 
gu išgirsiu, kad nori išsisukti nuo skolos mokėjimo, prisiekiu 

švenčiausiąja Marija, sudeginsiu tavo abatiją su tavim kartu, 
nors ir būčiau pakartas dešimt metų anksčiau, negu reikia. 

Prioras jau nebe taip noriai ėmėsi rašyti pakvitavimą, bet 
vis dėlto parašė, kad pasiskolintus iš Izaoko, gyvenančio Jorke, 
šešis šimtus kronų pasižadąs nustatytu laiku sugrąžinti sąžinin- 
gai ir neginčijamai. 

— O dabar,— tarė prioras Eimeris,— prašau sugrąžinti man 
mulus ir arklius, paleisti į laisvę mane lydinčius pagarbiuosius 
tėvus, o taip pat atiduoti man brangiuosius žiedus, briliantus 
ir atimtus drabužius. 

— Jūsų brolius vienuolius, — tarė Lokslis, — mes, žinoma, tuč- 
tuojau paleisime, nes būtų neteisinga juos laikyti. Arklius ir 
mulus taip pat atiduosime, įteiksime ir truputį pinigų, kad 
galėtumėt laimingai pasiekti Jorką. Būtų žiauru atimti tą, kas 
būtinai reikalinga kelionei. Bet dėl žiedų, briliantų, grandinė- 
lių ir viso kito, tai turite suprasti, kad mes esame jautrios sąži- 
nės žmonės ir negalime leisti šitokiam garbingam žmogui pasi- 
duoti pasaulietiškų tuštybių pagundai; juk esate davęs įžadus 
tokių dalykų atsisakyti, tai kam mes jus gundysime, grąžinda- 
mi žiedus, grandinėles ir kitas pasaulietiškas gražmenas? 

— Pagalvokite, ką darote, mano ponai — tarė prioras.— Juk 
tai bažnyčios turtas. Tie daiktai šventi, ir aš nežinau, kokios 
nelaimės gali ištikti tuos pasauliečius, kurie juos lies savo ran- 
komis. 

— Tuo pasirūpinsiu aš, garbusis tėve,— įsikišo Kopmanhers- 
to atsiskyrėlis — aš pats tuos daiktus nešiosiu. 

— Mano drauge ar broli — tarė prioras, taip nelauktai išsisp- 
rendus jo. abejonėms,-— jei tu iš tikrųjų priklausai dvasininkų 
luomui, prašau +ave rimtai pagalvoti, kaip pasiteisinsi savo 
dvasiškajai vyresnybei už dalyvavimą šios dienos darbuose. 

— E, bičiuli priore— atkirto atsiskyrėlis — žinok, kad aš 
priklausau labai nedidelei vyskupijai. Joje aš pats esu sau 
viršininkas ir nebijau nei Jorko vyskupo; nei abatų, nei Žorvo 
prioro. 

— Tai tu — ne tikras dvasininkas, —tarė prioras, — bet vienas 
tų apsimetėlių, kurie neteisėtai pasivadina dievo tarnais ir 
šventvagiškai niekina šventąsias apeigas. 

— Ne,— tarė atsiskyrėlis — aš tik nenorėjau sau galvos kvar- 
šinti su lotynų kalba. O šiaip manau, kad iš tokio pasipūtėlio 

ir dabišiaus dvasininko, kaip tu, atimdami žiedus ir kitokį gra- 
žeivišką šlamštą, tik visiškai teisingai padarysim. 

— O aš manau, kad tu akiplėša ir apsimetėlis!:— suriko di- 
džiai užsirūstinęs prioras.— Atskiriu tave nuo bažnyčios — 
excommunicabo vos! 

— Tu pats vagis ir eretikas, — sukriokė ne mažiau įsiutęs. 
atsiskyrėlis. — Aš nepakęsiu, kad mane įžeidinėtum, ir dar ma- 
no parapijiečių akivaizdoje! Kaip tau ne gėda koneveikti die- 
vo tarną, tokį pat, kaip ir tu! Aš tau visus kaulus sulaužysių — 
ossa ejus perfringam! 

— Oho!-— sušuko Lokslis— Ar tai jau šitaip žodžiuotis pra- 
dėjo garbieji tėvai? Na, vienuoli, liaukis! O tu, priore, pats 
žinai, kad dar ne visai su dievu susitaikei, tai verčiau nebeer- 
zink mūsų atsiskyrėlio. Klausyk, atsiskyrėli, leisk gerbiamajam 
abatui ramiai iškeliauti — juk jis jau užsimokėjo išpirką. 

Jomenai vargais negalais perskyrė įsikarščiavusius vie- 
nuolius, vis dar tebesiplūstančius darkyta lotynų kalba, kuria 
prioras kalbėjo sklandžiau ir laisviau, o atsiskyrėlis daug iš- 
raiškingiau. Pagaliau prioras aprimo, supratęs, kad pats save 
žemina, leisdamasis į ginčus su plėšikų kapelionu, ir drauge su 
saviškiais iškeliavo kur kas nebe toks išdidus, kaip anksčiau, 
ir daug panašesnis į vienuolį materialine prasme. 

Plėšikų vadui beliko tik paimti iš žydo garantiją, kad sumo- 
kės išpirką už priorą ir už save. Ir Izaokas parašė tokį raštą, pa- 
tvirtintą savo antspaudu, pagal kurį įteikėjas turės gauti tūks- 
tantį kronų ir išvardintų prekių iš vieno jo tautiečio Jorke. 

— Na, lik sveikas, Dikai,— galiausiai tarė jis.— Negaliu pa- 
vadinti tavęs geru, bet nedrįstu ir nenoriu vadinti blogu. 

Tr jis tučtuojau iškeliavo, lydimas dviejų augalotų jomenų, 
kurie apsiėmė jį saugiai išvesti iš miško. 

Juodasis Riteris, kuris susidomėjęs žiūrėjo, kas čia darėsi, 
irgi atsisveikino su plėšikais. Jis negalėjo neišreikšti savo ste- 
bėjimosi ta puikia tvarka, ikurią palaikė žmonės, esantys už įs- 
tatymo ribų. K 

— Taip, sere riterį — tarė jomenas,— pasitaiko, kad ir blo- 
gas medis duoda gerų vaisių, o blogi laikai ne vien blogį te- 
skleidžia. Tarp žmonių, pamynusių įstatymą, yra daug tokių, 
kurie tik nuosaikiai naudojasi įstatymų mebevaržoma laisve, 
o kiti galbūt net gailisi, kad aplinkybės privertė juos imtis 
šitokio amato. | 

— Ir su tokiu — paklausė riteris —aš tikriausiai dabar ir 
kalbu? 

— Sere riteri-—- atsakė plėšikas, — mes abu turime savo pas- 
dapčių. Galvokite apie mane, kaip jums patinka, aš irgi šį tą 
apie jus gal numanau, bet labai galimas daiktas, kad mudu nei 
vienas, nei kitas neteisingai spėjame. Tačiau kadangi jūsų ne- 
prašau atskleisti savo paslapties, neįsižeiskite, kad ir aš savo- 
sios jums neatskleisiu. | 

— Atleisk man, drąsusis jomene,— tarė riteris.— Tavo prie- 
kaištas teisingas. Bet gal kada susitiksime dar kartą ir tada jau 
nebeturėsime vienas nuo kito paslapčių. O dabar, tikiuosi, iš- 
siskirsime kaip bičiuliai? 

— Štai jums mano ranka bičiulystės ženklan,— tarė Lokslis— 
ir aš drąsiai galiu pasakyti, kad tai doro anglo ranka, nors ir 
plėšiko. 

— O štai tau mano ranka,— tarė riteris,— ir žinok, kad aš 
laikau garbe paspausti tavąją. Juk tas, kas daro gera, turėdamas 
neribotą galimumą daryti bloga, vertas pagyrimo ne tik už pa- 
darytus gerus darbus, bet ir už tai, kad nedaro blogų. Lik svei- 
kas, narsusis plėšike! 

Šitaip atsisveikino tie šlovingi ikovos draugai. Riteris užšoko 
ant savo stipraus žirgo ir nujojo per mišką. 


XXXIV skyrius 


Karalius Džonas 
Klausyki, drauge, tau aš pasakysiu: 
Jis it gyvatė kelią man pastoja. 
Kur bekeliu aš koją — jis visur. 
Tu, rodos, supratai maneė 

„Karalius Džonas“ 


Šauni puota buvo suruošta Jorko pilyje. Princas Džonas su- 
kvietė į ją visus bajorus ir dvasininkus, kurių padedamas tikė- 
josi užimti savo brolio sostą. Valdemaras Ficursas, jo su- 
manus ir gudrus padėjėjas, slaptai darbavosi tarp svečių, steng- 
damasis sukurstyti juos atvirai sukilti. Bet visą reikalą trukdė 
kelių pačių svarbiųjų suokalbininkų nebuvimas. Norint sėkmin- 
gai šį sąmokslą įvykdyti, nebuvo galima apsieiti be pašėlusios 
barono Fron de Befo drąsos ir atkaklaus įžūlumo, be lieps- 

ningos Moriso de Brasi narsos ir be-kovinės Briano de Bua-Gil- 
bero patirties bei įžvalgumo. Ir princas Džonas bei jo patarėjas, 
keikdami širdyje nenumatytą ir nepateisinamą jų vėlavimą, ne- 
siryžo veikti be jų. Žydas Izaokas taip pat kažkur dingo, o 
kartu su juo dingo ir viltis pasiskolinti, jam tarpininkaujant, 
iš vietinių žydų nemažą pinigų sumą. Šitokiu kritišku momen- 
tu pinigų trūkumas galėjo būti pražūtingas. 

Kitą dieną po Torkilstono pilies žlugimo Jorko mieste pasklido 
gandas, kad de Brasi, Bua-Gilberas ir jų sąjungininkas Fron de 
Befas paimti į nelaisvę ar žuvę. Ficursas pats pranešė princui 
šį gandą ir pasisakė laikąs jį visai įtikėtinu, nes riteriai tik su 
labai nedidele palyda buvo išsirengę užpulti: Sedriko Sakso, 

Kitokiu metu princas būtų pažiūrėjęs į šitokį užpuolimą kaip 
į gerą išdaigą, bet šį sykį, kadangi tas trukdė jo paties kėslų 
vykdymui, ėmė smerkiamai kalbėti apie įstatymų laužymą, apie 
viešosios tvarkos ardymą ir nuosavybės teisių pažeidimą, tary- 
tum jo lūpomis būtų bylojęs patsai karalius Alfredas. 

— Prakeikti plėšikai!— šaukė princas— Jei kada nors tap- 
siu anglų karalium, karsiu šitokius savivaliautojus ant pakelia- 
mųjų tiltų jų pačių pilyse! 

— Bet tam, kad taptumėt anglų karalium,— šaltakraujiškai 
pasakė uolusis jo patarėjas, — reikia, kad jūsų šviesybė ne tik 
pakęstų šiuos prakeiktus plėšikus, bet ir juos globotų, nors jie 
tolydžio ir pažeidinėja įstatymus, Ikuriuos jūs esate pasiryžęs 
ginti su tokiu pagirtinu stropumu. Ką ir bekalbėti, puiki mums 
būtų parama, jei šitie neišprusėliai saksai įvykdytų jūsų švie- 
sybės kėslus ir paverstų kartuvėmis pakeliamuosius feodalinių 
pilių tiltus! O tasai Sedrikas kaip tik toks žmogus, kuriam pana- 
šios mintys gali ateiti į galvą. Jūsų šviesybė aiškiai "matote, 
kad mums būtų pavojinga pajudėti be barono Fron de Beto, 
de Brasi ir tamplieriaus. Ir vis dėlto mūsų jau per toli nueita, 
kad būtų galima tykiai trauktis atgal. 

Princas Džonas nekantriai pliaukštelėjo delnu sau per kak- 
tą ir dideliais žingsniais ėmė vaikštinėti po menę. 

— Niekšai!-— tarė jis.— Išdavikail Paliko mane tokią svar- 
bią valandą! ' 

— Sakykime geriau, padaužos,— tarė Valdemaras,— nes užsi- 
ima niekais, kai prieš akis rimtas darbas. 

— Ką gi daryti?— paklausė princas. - 

— Visa, kas reikalinga, mano jau padaryta, — atsakė Ficur- 
sas.— Aš nebūčiau atėjęs pranešti jūsų šviesybei apie šitokią 
nesėkmę, nepadaręs to, kas dera padaryti. 

— Tu visada buvai mano gerasis angelas, Valdemarai— ta- 
rė iprincas.— Jei aš turėsiu šitokį ikanclerį, mano viešpatavimas 
bus pašlovintas mūsų metraščiuose. O ką gi tu padarei? 

— Aš liepiau Lui Vinikelbrandui, vyresniajam Moriso de Bra- 
arklių, iškelti vėliavą ir.šuoliuoti į barono Fron de Befo pilį 
mūsų draugų gelbėti. 

Princas paraudo kaip aikštingas ir išlepintas vaikas, įsivaiz- 
duojąs, kad jis įžeidžiamas. 

— Prisiekiu viešpaties veidu,— tarė jis— Ar ne per daug 
sau leidi, Valdemarai Ficursai? Koks įžūlumas! Įsako trimituo- 
ti ir vėliavą kelti, nepasiklausęs mūsų, nors mes esame čia pat! 

— Atleiskite, jūsų didenybe— tarė Ficursas, širdyje keik- 
damas kvailą savo patrono tuštybę — bet delsti negalima — 
kiekviena minutė brangi, todėl aš nusprendžiau veikti savo at- 
sakomybe. 

— Aš tau atleidžiu, Ficursai — tarė oriai princas.— Geras 
tikslas pateisina tavo neapgalvotą staigumą. /. Bet ką gi aš ma- 
tau? Prisiekiu kryžium, tai patsai de Brasil! Ir kaip keistai jis 
atrodo! 

Ir iš tiesų tai buvo de Brasi, visas iškaitęs nuo pašėlusio šuo- 
liavimo. Jo apranga rodė neseniai įvykusių atkaklių kautynių 
žymes: šarvai buvo sulaužyti, sulankstyti, daugelyje vietų su- 
taškyti kraujais, jis visas nuo galvos iki kojų purvinas ir ap- 
dulkėjęs. Nusiėmęs šalmą, padėjo jį ant stalo ir kurį laiką sto- 
vėjo tyliai, tarytum norėdamas susikaupti, prieš pranešdamas 
naujienas. 

— De Brasi-—tarė Džonas, — ką tai reiškia? Kalbėk, aš tau 
įsakau. Ar saksai sukilo? 

— Kalbėk, de Brasi.— tarė Ficursas beveik sykiu su princu— 
Tu visada buvai narsus vyras. Kur tamplierius? Kur Fron de Be- 
ias? 

— Tamplierius pabėgo, — atsakė de Brasi —o barono Fron 
de Befo jau niekada nebepamatysite. Jis žuvo ugnies Kape tarp 
liepsnojančių savo pilies griuvėsių. Aš vienas teišsigelbėjau ir 
atvykau jums visa tai pranešti. 

— Šiurpas ima, girdint šitokias žinias,— tarė Valdemaras — 
nors tu kalbi apie ugnį ir liepsnas! 

— Bet blogiausios žinios jūs dar negirdėjote,— tarė de Brasi 
ir, priėjęs arčiau princo, pasakė tyliu ir reikšmingų balsu:— 
Ričardas čia, Anglijoje. Aš jį mačiau ir kalbėjausi su juo. 

Princas Džonas išblyško, susverdėjo ir, kad susilaikytų nepar- 
griuvęs, įsikibo į ąžuolinio suolo atlošą nelyginant žmogus, 
kuriam strėlė pervėrė krūtinę. 

— Tu kliedi, de Brasi,— sušuko Ficursas.— Šito megali būti! 
+ — Tai tikra tiesa, — tarė de Brasi.— Jis buvo paėmęs mane į 
nelaisvę, ir aš su juo kalbėjau. 

— Tu kalbėjai su Ričardu Plantagenetu?— kvotė toliau Fi- 
cursas. į 

— Taip, su Ričardu Plantagenetu— atsakė de Brasi—su Ri- 
čardu Liūtaširdžiu, su Ričardu, Anglijos karalium. 

— Ir tu buvai jo bbelaisvis?— paklausė Valdemaras.— Vadina- 
si, jis vedasi stiprią kariuomenę? 

— Ne, jis buvo tik su būriu laisvų jomenų, kurie nežino, kas 
jis toks. Aš girdėjau, kaip jis sakėsi nuo jų atsiskirsiąs. Jis su 
jais buvo susidėjęs, tik jiems. imant Torkilstono pilį. 

— Taip, taip — tarė Ficoursas— šitoks visada buvo Ričardas. 
Tikras klaidžiojantis riteris, visada pasiruošęs visokiems nuoty- 
kiams, pasikliaująs savo paties jėga ir vikrumu. O svarbūs vals- 
tybės reikalai apleisti, ir net jo paties gyvybė pavojuje. Ką tu 
siūlai daryti, de Brasi? 

— Aš? Aš siūliau Ričardui savo laisvūnų paslaugas, bet jis 
atsisakė. Nusivesiu savo vyrus į Hulį, susodinsiu į laivus ir iš- 
plauksiu su jais į Flandriją. Tokiais neramiais laikais kariško 
amato žmogui visur atsiras darbo. O tu, Valdemarai?t Ar ne 
metas ir tau atidėti į šalį politiką, imtis ieties ir vykti su manim? 

— Aš tam jau per senas, Morišai, ir turiu dukterį — atsakė 
Valdemaras. 

— Atiduok ją man, Ficursai. Kardu ir ieiin aš jai parūpinsiu 
visko, ko tik reikia jos aukštai kilmei, — tarė de Brasi. 

— Ne,—tarė Ficursas—aš manau pasislėpti šičia, švento- 
jo Petro bažnyčioje. Arkivyskupas artimas mano giminaitis. 

Jiems šitaip besikalbant, princas Džonas palengva pradėjo 
peikėtis iš nustėrimo, kuris jį buvo sukaustęs, išgirdus nelauk- 
tą žinią, ir ėmė atidžiai klausytis, ką kalba jo šalininkai. 

„Jie nuo manęs atsimeta,— galvojo jis,—- sklaidosi kaip sausi 
lapai, stipresniam vėjui papūtus. Pragaro galybės! Nejaugi aš 
pats nieko jau nebepajėgsiu, jei šitie niekšai apleis mane?" 

Jis valandėlę patylėjo, paskui kraupiu dirbtiniu juoku nutrau- 
kė jų kalbą: Ė 

— Cha cha cha, „mano bičiuliai! Dievaži, aš jus laikiau pro- 
tingais žmonėmis ir narsuoliais. O jūs atsisakote turtų, garbės, 
malonumų — žodžiu, visko, ko turėjome susilaukti iš kilniojo 
savo žygio — tokiu metu, kai beliko žengti vieną žingsnį, ir 
pergalė būtų mūsų rankose. 

— Nesuprantu, ko jūs tikitės — tarė de Brasi — Kai tik pa- 
sklis gandas, kad Ričardas sugrįžo, aplink jį akies mirksniu 
susirinks visa armija, ir tada mums galas. Aš jums patarčiau, 
milorde, bėgti į Prancūziją arba prašyti motinos, karalienės, už- 
tarimo. ; 

— Aš niekieno globos neprašau,— išdidžiai atkirto princas.— 
Man užtenka pasakyti vieną tik žodį broliui, ir mano saugumas 
užtikrintas. Tačiau, nors judu — ir tu, de Brasi, ir tu, Valdema- 
rai Ficursai, — daug medvejodami atsimetėte nuo manęs, man 
vis dėlto nelabai būtų malonu žiūrėti, kaip jūsų nukirstos gal- 
vos styro virš Klifordo vartų. Tu igal manai, Valdemarai, kad 
klastingasis arkivyskupas meišduos tavęs, jeigu tik tas padės 
jam įsiteikti Ričardui? O tu, ide Brasi, turbūt užmiršai, kad prie- 
šais Hulį susidursi su Robertu Estotviliu, o Esekso grafas renka 
ten savo šalininkus. Tikėk manim, vienas Estotvilis turi pakan- 
kamai kariuomenės paskandinti tave su tavo laisvūnais Ham- 
berio vandenyse. 

Ficursas ir de Brasi sumišę žvilgtelėjo vienas į kitą. 

— Mums belieka tik vienas kelias, — kalbėjo toliau princas, 
ir jo veidas paniuro kaip tamsi naktis. — Tas, kurio mes taip bi- 
jome, keliauja vičvienas. Reikia kur nors jį užklupti. 

— Aš to nedarysiu, — skubiai atsakė de Brasi.— Jis buvo pa- 
ėmęs mane į nelaisvę ir paleido. Aš nepaliesių net plunksnos 
nuo jo šalmo, aš jam nekenksiu. 

— O ikas tau liepia jam Ikenkti?— tarė princas Džonas, šai- 
žiai nusijuokęs.— Gal imsi dar pasakoti, kad aš kalbinau tave 
jį nužudyti. Ne, kalėjimas užvis geriau. O kur jis bus kalina- 
mas, Austrijoje ar Anglijoje, ar ne vis vien? Jis atsidurs tokio- 
je pat būklėje, kokioje buvo, kai mes pradėjome savo žygį. Juk 
ir pradėjome, tikėdamiesi, kad Ričardas liks nelaisvėje Vokieti- 

joje. Juk jūs žinote, kad mūsų dėdė Robertas taipogi gyveno ir 
mirė Kardifo pilyje. 

— Taip tai taip, — tarė Valdemaras,— bet jūsų senolis Hen- 
Tikas tvirčiau laikėsi savo soste, negu to galite tikėtis jūsų švie- 
sybė. Mano manymu, pats gerasis kalėjimas tas, kurio raktą 
saugo zakristijonas. Kas gali būti geriau už bažnyčios požemį? 
Aš pasakiau savo nuomonę. 

— Kalėjimas ar kapas, tai ne mano reikalas, — tarė de Bra- 
si — aš nusiplaunu rankas. 

— Niekšas!-—- tarė princas Džonas.— Tikiuosi, kad neišduo- 
si jam, ką čia tarėmės. 

— Aš dar niekada nesu buvęs skundikas,— išdidžiai atkirto 
de Brasi— ir nesu pratęs, kad mane kas vadintų niekšu. 

— Liaukis, sere riteri— įsikišo Valdemaras.— O jūs, valdo- 
vę, atleiskite narsiajam de Brasi. Aš manau jį prikalbėti. 

—- Veltui eikvosi savo iškalbą, Ficursai,— tarė de Brasi. 

— Nagi, gerasis sere Morisai — kAbėjo toliau gudrusis dip- 
lomatas.— Nešokite į šalį kaip pasibaidęs arklys. Ko gi jums 
bijoti? Tasai Ričardas... Prieš porą dienų būtumėt buvęs di- 
džiai patenkintas, susitikęs su juo akis į akį ikovos lauke. Aš 
šimtą kartų girdėjau, kaip apie tai svajodavot. 

— Na taip, — tarė de Brasi. — vienas prieš vieną, atviroje ko- 
voje. O kada gi aš sakiau, kad norėčiau jį užklupti miško glū- 
dumoje? 

— Koks gi jūs riteris, jeigu to baiminatės?— tarė Valdema- 
ras.— Argi Lanselotas de Lakas ir seras Tristramas! pagarsėjo 
mūšiuose? Juk jie kaip tik tuo ir įsigijo šlovės, kad užpuldinė- 
jo milžinus neįžengiamų girių gelmėse. 

— Taip— tarė de Brasi—tik užtikrinu jus, kad nei Trist- 
ramas, nei Lanselotas nebūtų įveikę Ričardo vienas prieš vie- 
ną. O užpuldinėti vieną žmogų dviese jie nebuvo pratę. 

— Jūs pamišot, de Brasi!-— tarė Ficursas.— Juk jūs samdomas 
laisvūnų vadas, už pinigus apsiėmęs tamauti princui Džonui. 
Jūs žinot, kur mūsų priešas, ir dvejoja, nors jūsų šeimininko 
ir draugų likimas, jūsų paties gyvybė ir mūsų visų ganbė pavo- 
juje! 

— Aš jums sakau, — niūriai tarė de Brasi. — kad jis dovano- 
jo man gyvybę. Tiesa, jis pavarė manę šalin, nepriėmė mano 

paslaugų. Taigi aš neprivalau jo nei klausyti, nei būti jam iš- 
tikimas. Bet rankos prieš jį nekelsiu. 

— To ir nereikia. Pasiųsk Lui Vinkelbrandą su pora dešim- 
čių savo ietininkų. 

-- Jūs turite pakankamai ir savo niekšų — tarė de Brasi — 
maniškių nė vienas neis į šitokį žygį. : 

— Na, ir užsispyręs jūs, de Brasi! — tarė princas Džonas.— 
Nejaugi mane apleisit, šitiek kartų kalbėjęs apie savo atsida- 
vimą ir ištikimybę? | 

— Aš nenoriu jūsų apleisti. — tarė de Brasi —ir visada jums 
tarnausiu, kaip pridera riteriui, turnyruose ir kovos lauke. Bet 
tie plėšikiški žygiai prieštarauja mano pašaukimui. 

— Eikš šičion, Valdemarai, — tarė princas Džonas. — Koks aš 
nelaimingas princasl Štai mano tėvas, karalius Henrikas, tik- 
rai turėjo ištikimų tamų: užteko jam tik užsiminti, kad įkyrėjo 
maištingas dvasininkas, ir Tomo Beketo kraujas užliejo altoriaus 
laiptus, jam laikant mišias. Ak Trasi, Morvili, Britai, drąsūs ir 
ištikimi tarnai! Išnyko jūsų vardai, ir nebėra panašių į jus naT- 
suolių! Nors Redžinaldas Ficursas ir turi sūnų, tas neprilygsta 
tėvui nei ištikimybe, nei narsa. 

— Netrūksta jam nei to, nei to!— tarė Valdemaras Ficursas.— 
Jei daugiau nėra kam imtis šio pavojingo žygio, aš pats jį at- 
liksiu. Mano tėvas brangiai sumokėjo už ištikimojo šalininko 
šlovę, ibet vis dėlto savo ištikimybę jis įrodė lengvesnių būdu, 
negu tas, kuris laukia manęs. Man būtų lengviau užpulti visus 
šventuosius, negu pakelti ietį prieš Liūtaširdį. De Brasi, pavedu 
jums kelti abejojančiųjų dvasią ir rūpintis princo Džono sau- 
gumu. Jei gausite iš manęs tokią žinią, kokią tikiuosi atsiųsti, 
mūsų žygio sėkmė bus užtikrinta. Paže, bėk į mano namus ir 
pasakyk ginklininkui, kad lauktų manęs visiškai pasiruošęs. Te- 
gu Stivenas Vetrolis, stipruolis Torsonas ir broliai Spirsai iš 
Spaingau tučtuojau atvyksta pas mane. Ir tegu pašaukia kartu 
žvalgą, Hiujį Bardoną. Lik sveikas, valdove, iki pasimatymo! 

Tai taręs, jis išėjo. | 

— Išvyksta paimti į nelaisvę mano brolio— tarė princas 
Džonas, — o sąžinė jį tiek tegraužia, tarsi einant suimti kokio 
saksų franklino. Tikiuosi, jis griežtai laikysis mūsų nurodymų 
ir pagarbiai, kaip dera, elgsis su mūsų mieluoju Ričardu. 

De Brasi, užuot atsakęs, tik šyptelėjo. 

— Prisiekiu  švenčiausiąja dievo motina,—- kalbėjo toliau 
princas Džonas — aš jam daviau labai tikslius nurodymus, tik- 
tai tu gal negirdėjai mūsų pokalbio, nes mudu stovėjome lan- 
go nišoje. Aš griežčiausiai jam įsakiau rūpintis Ričardo saugu- 
mu, ir vargas Valdemarui, jei nepaisys mano įsakymų. 

— Tai gal man mueiti pas jį, — tarė de Brasi —ir pakarto- 
ti jūsų šviesybės įsakymus? Jei aš negirdėjau jūsų žodžių, gal 
ir Valdemaras jų nenugirdo. | 

— Ne, ne!-—- tarė princas susierzinęs.— Jis girdėjo, tikėk ma- 
nim. Be to, man dar reikia su tavim pakalbėti. Eikš, Morisai, 
leisk man atsiremti į tavo petį. 


Tokia draugiška poza jiedu apėjo visą menę, ir princas Džo- 
nas kaip patikimiausiam bičiuliui jam kalbėjo: 

— Kokios tu nuomonės apie tą Valdemarą Ficursą, mielasis 
de Brasi? Jis tikisi būti mūsų kancleriu. Bet mes gerai pagalvo- 
sime, prieš pavesdami šitokias svarbias pareigas žmogui, kuris 
ne per daug tegerbia mūsų šeimą, sprendžiant iš to, su kokiu 
noru išėjo prieš Ričardą. Tu galbūt galvoji, kad netekai mūsų 
palankumo, atsisakydamas šio nemalonaus uždavinio? Anaip- 
tol, Morisai. Aš dar labiau tave gerbiu už tavo drąsų pastovu- 
mą. Kartais, kad ir didelės paslaugos mums daromos, mes ne- 
galime nei mylėti, nei gerbti tų, kurie mums jas padarė. Ir 
esti taip, kad mes dar labiau imame gerbti tą, kuris mums at- 
sisako patarnauti. Aš manau, kad suimti mano nelaimingą 
brolį ne toks jau didelis nuopelnas, jog už jį reikėtų ailygin- 
ti kanclerio titulu. Bet tu savo atsisakymu tikrai nusipelnei 
vyriausiojo maršalo lazdą. Pagalvok apie tai, de Brasi, ir imkis 
savo pareigų. 

— Aikštingas tironas!— sumurmėjo de Brasi, išėjęs iš prin- 
co.— Vargas tiems, kurie tavimi pasitiki. Kancleris! Iš tikrųjų! 
Nelengvą naštą užsidės tasai, kurs imsis vadovauti tavo są- 
žinei. Bet vyriausias Anglijos maršalas. ..— tarė jis, ištiesdamas 
ranką, tarytum jau būtų norėjęs pastverti maršalo lazdą, ir 
didingai žingsniuodamas per prieangį — tai iš tiesų vieta, dėl 
kurios verta pasistengti. | 

Morisui de Brasi išėjus, princas Džonas pasišaukė tamą ir 
tarė: 

— Liepk Bardonui, mūsų vyriausiajam žvalgui, kad ateitų 
čia, vos tik pasikalbės su Valdemaru Ficursu. 

Neilgai trukus vyriausiasis žvalgas įėjo į kambarį, kur prin- 
cas Džonas vaikščiojo greitais ir neramiais žingsniais, 

;- Bardonai,— kreipėsi į jį princas—ką tau įsakė Valde- 
maias? 

A Liepė atsiųsti du drąsius vyrus, gerai pažįstančius šiaurės 
miškų tankumynus ir mokančius sekti žmogaus ir arklio 
pėdsakus. 

— Ir tu gausi šitokių žmonių? 

— Būkite ramus, valdove,— atsakė šnipų vadas.— Vienas — 
iš Heksamšyro; jis taip vikriai suseka Taindelio ir Teviotdelio 
vagis, kaip skalikas kad suranda sužeisto elnio pėdsaką. Ki- 
tas — iš Jorkšyro; jis savo amžiuje nemaža yra prišaudęs Žžvė- 
zių Šervudo miškuose ir žino kiekvieną taką, kiekvieną brastą, 
kiekvieną proskyną ir kiekvieną daubą nuo čia iki pat 
Ričmondo. 

— Na gerai —tarė princas— o pats Valdemaras vyksta su 
jais? 

— Taip, valdove, — atsakė Bardonas. 

— Ką jis dar vedasi kartut— paklausė nerūpestingai princas 
Džonas. 

— Stipruolį Torsbį ir Vetrolį, už žiaurumą pramintą Stefenu 
Plienaširdžiu, ir dar tris šiauriečius karius, kurie kitąsyk pri- 
klausė Ralfo Midltono būriui, vadinamam broliais Spirsais iš 
Spaingau. 

— Gerai, — tarė princas Džonas ir kiek patylėjęs pridūrė:— 
Bardonai, mes tave skiriam atidžiai sekti Morisą de Brasi, tik, 
žinoma, taip, kad jis nepastebėtų. Laikas nuo laiko turėsi mums 
pranešti, kaip jis elgiasi, su kuo kalbasi, ką ketina daryti. Žiū- 
rėk, kad viskas būtų daroma kaip reikiant, nes man už tai 
atsakysi. | 

Hiujis Bardonas nusilenkė ir išėjo. 

— Jei Morisas mane išduos, — tarė princas Džonas,— jei jis 
mane išduos, kaip iš jo elgesio galima spręsti, turės atsisvei- 
kinti su galva, nors Ričardas jau būtų ir prie Jorko vartų. 


, 


„XXXV skyrius 


Pažadint plėšrų tigrą dykumoj, 

Iš liūto alkano atimti grobį 

Nėra taip pavojinga, kaip įžiebti 

Siaubingą "aklo fanatizmo liepsną. 
Nežinomas autorius 


Grįžkime dabar prie Izaoko iš Jorko, Raitas ant mulo, kurį 
jam padovanojo plėšikų vadas, dviejų jomenų lydimas jis 
išjojo į Templstou preseptoriją savo dukters vaduoti. Nuo sų- 

griautos Torkilstono pilies iki šios preseptorijos tebuvo tik 
vienos dienos kelias, ir jis tikėjosi dar su šviesa ten patekti. 
Todėl, kai tik pasibaigė miškas, jis paliko savo palydovus, aįsily- 
ginęs sidabriniu pinigu, ir nors buvo labai nuvargęs, kug sku- 
biausiai nujojo tolyn. Bet už kokių keturių mylių nuo Templs- 
tou pasijuto visiškai nusilpęs ir tik vargais negalais pasiekė ne. 
didelį miestelį, kuriame gyveno žydų rabinas, plačiai žinomas 
kaip gydytojas. 

Natanas Ben-Izraelis priėmė savo sergantį tautietį muoširiižiai, 
kaip to reikalauja žydų įstatymai. Liepė jam tuojau pat atsi- 
gulti ir davė vaistų nuo karštligės, apnikusios vargšą senį po 
pergyventų baisumų, žiaurios nelaisvės, nuovargio ir sielvarto. 

"Kitos dienos rytą Izaokas norėjo atsikelti ir keliauti toliau, 
bet Natanas pasipriešino ne tik kaip vaišingas šeimininkas, 
bet ir kaip gydytojas, tvirtindamas, kad už tokį neatsargumą 
Izaokas galįs užsimokėti gyvybe. Bet Izaokas atsakė, kad nuo 
jo kelionės į Templstou priklauso daugiau, negu jo gyvybė ir 
mirtis. 

— Į Templstou?— pakartojo Natanas, didžiai nustebęs. Jis 
dar kartą patikrino ligonio pulsą ir sumurmėjo sau panosėje:— 
Karštis atslūgo, bet jis kliedi... O gal jam protas susimaišė? 

— O kodėl gi nę į Tempistou?— paklausė Izaokas.— Aš nesi- 
ginčysiu su tavim, kad tai būstinė žmonių, kurie neapkenčia 
žydų. Tačiau tu žinai, kad dėl svarbių prekybos reikalų kamtais 
mums reikia vykti tuos kraugerius nazariečius ir lankytis 
tamplierių preseptorijose kaip ir joanitų komandorijose. 

— Žinau, žinau, — tarė Natanas—ibet ar girdėjai, kad dabar 
ten yra Lukas Bomanuaras, ordino viršininkas, arba grosmeis- 
teris, kaip jie vadina? 

— Šito nebuvau girdėjęsi—tarė Izaokas.— Paskutiniuose 
laiškuose mano tautiečiai iš Paryžiaus rašė, kad Bomanuaras 
esąs ten ir prašąs Pilypą padėti jo žygiui prieš sultoną Saladiną. 

— Po to jis atvyko į Angliją, ko jo brolija visiškai nesiti- 
kėjo,— pasakė Ben-Izraelis.— Jis pasirodė su pakelta ranka, 
pasiruošęs bausti ir persekioti. Jo veidas liepsnoja — jis įtūžęs 
ant tų, kurie laužo duotuosius apžadus, ir tie šėtono sūnūs 
dreba prieš jį. Tu turėtum būti girdėjęs jo vardą. 

— Taip, jo vardas man gerai žinomas, — atsakė Izaokas — 
Krikščionys sako, kad tasai Lukas Bomanuaras be atodairos 
baudžiąs mirtimi už kiekvieną nusižengimą nazariečių priesa- 
ikams. Mūsų broliai praminė jį aršiuoju saracėnų naikintoju ir 
žiauriuoju Izraelio sūnų tironu. , 

— Teisingai praminė, — tarė gydytojas Natanas.— Kitus tam- 
plierius galima kartais sušvelninti, pasiūlius malonumų širdžiai 
arba patepus delną auksu, bet Bomanuaras visai ne toks: jis 
neapkenčia gašlumo, niekina burtus ir visa širdim veržiasi prie 
to, ką jie vadina kankinio vainiku. Tegu Jokūbo dievas grei- 
čiau atsiunčia tą vainiką jam ir jo šalininkams! Ypač žiaurus 
šis išpuikėlis yra Judėjos sūnums — žydo nužudymą jis laiko 
tokia pat miela dievui auka, kaip ir saracėno mirtis. Jis šmei- 
žia ir koneveikia net gydomąją mūsų vaistų galią, priskirdamas 
jiems šėtoniškąją kilmę. Tegu viešpats jį už tai nubaudžia! 

—- Ir vis dėlto, — tarė Izaokas, — aš turiu vykti į Templstou, 
nors Bomanuaro veidas liepsnotų kaip Žaizdras, septynis kar- 
tus įkaitintas. 

Ir jis pagaliau paaiškino Natanui, kodėl taip skubinasi į 
Templstou. Rabinas įdėmiai išklausė Izaoką ir išreiškė nuošir- 
džią užuojautą. 

— Tai matai, —tarė jam Izaokas — kodėl nebegaliu delsti. 
Gal ten esant tam Lukui Bomanuarui, vyriausiajam jų viršinin- 
kui, Brianas de Bua-Gilberas neįvykdys savo sumanytos pikta- 
darystės. Gal jis man atiduos mano mylimą dukterį Rebeką. 

— Na, tai keliauk,— tarė Natanas Ben-Izraelis,— tik būk at- 
sargus. Ir kiek įmanydamas stenkis nepakliūti tam grosmeiste- 
riui į akis, nes jam nėra didesnio malonumo, kaip šlykščiai 
tyčiotis iš mūsų tautiečių. Užvis geriau (būtų, jei galėtum pasi- 
kalbėti su Bua-Gilbearu be liudininkų, nes žmonės sako, kad 
tarp tų prakeiktų preseptozijos nazariečių nėra vienybės. Kad 
jie kur prasmegtų!.. Bet tu, broli, sugrįžk pas mane kaip į 
savo tėvo namus ir pasakyk, kaip sekėsi. Aš tvirtai tikiu, kad 
grįši su Rebeka, mokine tos išmintingosios Miriamos, kurią na- 
zariečiai apšmeižė, aiškindami gydomąją jos vaistų galią tam- 
siųjų jėgų veikimu. 

Izaokas atsisveikino su savo bičiuliu ir po valandos kelionės 
prijojo Templstou preseptoriją. 

Tamplierių ordino būstinė buvo tarp vešlių pievų ir ganyklų, 
įgytų per ankstesnio preseptoriaus stropumą. Preseptorijos pa- 
statai atrodė tvirti ir rūpestingai sustiprinti, kas anais laikais 
buvo itin svarbu. Du juodai apsirengę sargybiniai su alebardo- 
mis stovėjo prie pakeliamojo tilto, o kiti, tokie pat niūrūs, 
vaikštinėjo pirmyn ir atgal ant sienų, labiau panašūs į vaiduok- 
lius, negu į gyvus karius. Visi šio ordino jaunesnieji dėvėjo 
juodos spalvos drabužius, bet kartkantėmis per kiemą pereida- 
vo koks riteris ilga balta mantija, nuleidęs žemyn galvą ir su- 
nertomis ant krūtinės rankomis. Susitikę lėtai ir iškilmingai 

vienas kitam nusilenkdavo, netardami nė žodžio, nes tylėjimas 
buvo svarbi, biblijos tekstais paremta jų elgesio taisyklė. Bo- 
manuarui atvykus, preseptorijoje staiga vėl imta laikytis tvarT- 
kos ir asketiškumo, ko reikalavo griežti ordino įstatai ir kas 
seniai buvo išmaifiyta į palaidavimą ir lepinimąsi. 

Izaokas sustojo prie vartų, svarstydamas, kaip čia pasipra- 
šius įleidžiamam į preseptoriją, nes puikiai suprato, kad naujai 
sukilęs tamplierių fanatizmas ne mažiau pavojingas jo melai- 
mingai tautai, kaip ir jų palaidumas. Skirtumas tik toks, kad 
vienu atveju jo.tikėjimas galėjo užtraukti brolijos neapykantą 
ir persekiojimą, o kitu būtų kėsinamasi prievarta ir žiaurumu 
išplėšti jo turtus. 

Tuo tarpų Lukas Bomanuaras vaikštinėjo preseptorijos sode- 
Iy, liūdnai ir nuoširdžiai kalbėdamasis su vienu savo ordino bro- 
liu, parvykusiu drauge su juo iš Palestinos, 

Grosmeisteris buvo jau senas žmogus, ką rodė ilga žila barz- 
da ir tankūs pasišiaušę amtakiai, kone krintantys ant akių, 
kurių ugnies net amžius nepajėgė užgesinti. Kitąsyk jis buvo 
nuožmus karžygys, ir atšiauriuose jo lieso veido bruožuosę dar 
ir dabar buvo žymu kariškas rūstumas. Jo bruožai taipogi ro- 
dė jį esant ir asketą bei šventuolį, kuris visko atsižadėdamas 
semiasi dvasios tvirtybės. Bet kartu jis buvo kupinas didingu- 
mo, gal dėl to, kad buvo pratęs vaidinti svarbų vaidmenį įvai- 
rių šalių monarchų dvaruose ir įsakinėti aukštakilmiams rite- 
riams, susibūrusiems po jo ordino vėliava. Jis buvo aukšto 
ūgio, tiesus, jo eisena, nepaisant amžiaus ir patirtų vargų, 
grakšti. Storos baltds gelumbės mantija su raudonu platėjan- 
čiais galais kryžiumi ant kairiojo peties buvo pasiūta, griežtai 
prisilaikant šventojo Bernardo nuostatų, be jokių kailio apvadų. 
Tik, atsižvelgiant į amžių, grosmeisteris vilkėjo minkščiausiu 
avikailiu pamuštą liemenę, o didesnės prabangos, daugiau kai- 
lių jis sau negalėjo leisti. Rankoje jis laikė valdžios ženklą, 
abaką, su kuria paprastai vaizduojami tamplieriai. Viename jos 
gale buvo skritulys su išgraviruotu ordino kryžiumi. Šio aukš- 
to pareigūno pašnekovas vilkėjo lygiai taip pat. Tačiau iš ne- 
paprastos. pagarbos, rodomos grosmeisteriui, buvo aišku, kad, 
išskyrus drabužius, kitokios lygybės tarp jų nėra. Preseptorius 
(nes toks buvo jo laipsnis) net ėjo ne grėta grosmeisterio, bet 
truputį atsilikęs, tačiau nedaug, kad tasai galėtų kalbėtis, ne- 
pasukdamas galvos. 

— Konradai,— kalbėjo grosmeisteris— brangusis mano ko- 
vų sėkmės ir vargų drauge, tau vienam aš galiu pasipasakoti 
savo sielvartą. Tau vienam galiu pasakyti, kaip dažnai nuo to 


298 


laiko, kai įžengiau į šį kraštą, mane kamuoja mirties troškimas 
ir kaip jau norėčiau ilsėtis teisiųjų tarpe! Nieko dar nemačiau 
Anglijoje, kas pradžiugintų mano akį, išskyrus galbūt tik mū- 
sų brolių antkapius po sunkiuoju mūsų katedros skliautu išdi- 
džiojoje sostinėje. „O narsusis Robertai de Rosail — sušukau 
širdyje, žiūrėdamas į šių gerųjų kryžiaus karžygių statulas.— 
O garbusis Viljamai de Maršalail Atverkite savo marmurinės 
celes ir priimkite amžinam poilsiui pavargusį brolį, kuriam mie- 
liau būtų kautis su šimtais tūkstančių pagonių, negu matyti 
savo šventojo ordino smukimą!“ 

— Tikra teisybė, — atsakė Konradas Mon-Fitčetas,— tikriau- 
sia teisybė. Mūsų brolių gyvenimas Anglijoje dar palaidesnis, 
negu prancūzų. 

— Todėl, kad jie turtingesni —tarė grosmeisteris— Atleisk 
man, broli, bet aš turiu tau išsakyti. Tu žinai, kaip aš gyvenau, 
kaip griežtai laikiausi mūsų regulos, kaip kovojau su velniu, 
kaip visada nugalėdavau riaumojantį liūtą, kuris slankioja ap- 
link mus, ieškodamas, ką praryti, nugalėdavau, kur tik sutikęs, 
kaip mums liepia palaiminto atminimo šventasis Bernardas. Ir 
prisiekiu mūsų ordinu, tikėjimas perėmė visą mano būtybę, 
mano gyvenimą, įėjo net į mano raumenis ir į kaulų smegenis. 
Taigi, prisiekiu mūsų ordinu, išskyrus tave ir dar kelis tebesi- 
laikančius griežtos mūsų ordino tvarkos, aš jau nebematau 
tokių, kuriuos galėčiau širdies gilumoje pavadinti šventuoju 
brolio titulu. Kas pasakyta mūsų reguloje ir kaip ordino bro- 
liai jos laikosi? Pasakyta — nevalia dėvėti jokių pasaulietiškų 
puošmenų nei plunksnų ant šalmų, nei auksinių pentinų, nei 
turėti paauksuotų kamanų. O kas dabar didžiausi dabitos, jei 
ne mūsų ordino kariai? Regula draudžia jiems naudotis paukš- 
čiu, medžiojant kitą paukštį, draudžia šaudyti žvėris iš lankų 
arba iš arbaletų, draudžia trimituoti medžioklės ragu ir raginti 
pentinais arklį, vejantis žvėrį. O kas, jei ne tamplieriai, medžio- 
ja su sakalais, šaudo žvėris ir mėgaujasi visokiomis tuštybėmis 
tiek miške, tiek vandeny? Jiems uždrausta skaityti ką nors be 
jų viršininko leidimo, uždrausta ir klausytis skaitant knygas, 
išskyrus tik šventąsias, kurios garsiai skaitomos visiems bend- 
rai valgant. Bet kaip greitai jų ausis pavilioja dykinėjančių 
menestrelių dainos, o akis — tuščių knygpalaikių išmonės. Jiems 
įsakyta naikinti burtus ir erezijas, o jie, kaip girdėti, tyrinėja 
prakeiktas žydų kabalistikos paslaptis ir saracėnų kerus, Jiems 
liepta laikytis nuosaikumo valgant, misti šaknimis, sriuba, koše, 
valgyti mėsą ne daugiau kaip tris kartus per savaitę, O pa- 
žiūrėk — jų stalai lūžta nuo p-ašmatniausių skanėstų. Jiems 

leidžiama gerti tik vandenį, bet linksmų ūžautojų tarpe jau net 
ir patarlė susidarė: geria kaip tamplierius. Paimkime kad ir 
šį sodą, pilną visokiausių žydinčių krūmų ir gėlių, pargabentų 
iš tolimų Rytų. Jis kur kas panašesnis į sodą, supantį kokio 
netikėlio emyro haremą, negu į kuklų žemės sklypą, kuriame 
krikščionių vienuoliai auginasi būtinai jiems reikalingas dar- 
žoves. Ak Konradai, kad tik tokie tebūtų nusikaltimai mūsų 
ordino drausmei! Tu žinai, kad mums buvo draudžiama bend- 
rauti su tomis dievobaimingomis moterimis, kurios iš pradžių 
gyvendavo kaip mūsų ordino seserys. Draudžiama todėl, kad, 
kaip pasakyta keturiasdešimt šeštajame skyriuje, amžinasis žmo- 
nijos priešas, pasinaudodamas moterimis, ne vieną yra iškrei- 
pęs iš tiesaus kelio, vedančio į dangaus karalystę. O paskuti- 
miajame skyriuje — jis yra tarytum kertinis akmuo šio tyro ir 
skaistaus mokslo, kurį išpažino palaimintasis mūsų ordino įkū- 
rėjas — mums draudžiama net bučiuoti tikrą seserį arba moti- 
ną. Man gėda sakyti, gėda net pagalvoti, kokiame ištvirkavime 
skęsta mūsų ordinas! Dievobaimingųjų ordino įsteigėjų Hiu 
de Pajeno ir Gotfrido de Sent Omero sielos, o taip pat sielos 
šr tų septynių šventųjų vyrų, kurie patys pirmieji paskyrė sa- 
vo gyvenimą ordinui — jų sielos net rojaus palaimoje nebeturi 
ramybės. Aš juos regėjau, Konradai, vieną naktį. Jų šventosios 
akys liejo ašaras dėl mūsų brolių nuodėmių ir paklydimų, dėl 
šlykščios ir gėdingos paleistuvystės, kurioje jie skendi. ,„Boma- 
muarai —sakė jie— tu miegi! Pabusk! Pelėsiai graužia ordino 
statinį. Kryžiaus karžygiai, kurie turi vengti moters akių kaip 
gyvatės geluonies, viešai gyvena mnuodėmėje ne tik su savo 
tautos moterimis, bet ir su prakeiktųjų pagonių ir dar labiau 
prakeiktųjų žydų dukterimis. Bomanuarai, tu miegi! Kelkis ir 
atkeršyk už mūsų ordiną! Nužudyk nusidėjėlius — ir vyrus, ir 
moteris! Apsiginkluok Finėjaus kardul“ Regėjimas dingo, Kon- 
radai, bet ir pabudęs aš tebegirdėjau jų šarvų Žžvangesi ir te- 
beregėjau, kaip plevėsuoja jų baltos it sniegas mantijos. Ir aš 
padarysiu taip, kaip jie man įsakė: nuvalysiu pelėsius nuo 
šventovės sienų, o nešvarius užsikrėtusius akmenis išmesiu 
lauk. 

— Bet pagalvoki, garbusis tėve,— tarė Mon-Fitčetas— šitie 
pelėsiai graužėsi ilgai ir pastoviai. Todėl valymą, kuris bus 
teisingas ir išmintingas, reikėtų pradėti labai atsargiai. 

— Ne, Mon-Fitčetai — atsakė atšiaurus senis,— jis turi būti 
griežtas ir staigus. Ordinui gresia pavojus. Mūsų pirmtakų 
blaivumas, savęs atsižadėjimas ir dievobaimingumas buvo da- 
vęs mums galingų šalininkų. O per savo puikybę, turtus ir 

prabangą įsigijome stiprių priešų. Mes turime išmesti lauk tuos 
visus turtus, mes jie masina šio pasaulio galiūnus. Mes turime 
nusikratyti bet kokia puikybe, nes ji juos žeidžia. Mes turime 
su šaknimis išrauti ištvirkavimą, kuris suteršė mūsų vardą vi- 
same krikščionių pasaulyje. Kitaip, paminėsi mano žodį, tamp- 
lierių ordinas išnyks nuo žemės paviršiaus, ir ateinančios kar- 
tos met jo pėdsakų neberas. 

— Dieve apsaugok mus nuo šitokios nelaimės!-— tarė pre- 
septorius. . 

— Amen!-— atsakė grosmeisteris iškilmingai — Bet mes turi- 
me nusipelnyti dievo pagalbos. Sakau tau, Konradai, nei šio, 
nei ano pasaulio valdovai nebegali pakęsti šitos kartos nedory- 
bių. Jos pagraužė pamatus, ant kurių mes statome savo didy- 
bės pastatą, ir kiekviena eilė, kuria jį paaukštinam, tik prisi- 
dės prie greitesnio jo nugriuvimo. Reikia grįžti atgal, reikia 
parodyti, kad mes — ištikimieji kryžiaus gynėjai, dėl jo auko- 
jantys ne tik kūną ir kraują, ne tik nedorus polinkius ir ydas, 
bet ir visus patogumus, visus gyvenimo džiaugsmus, net įgim- 
tus jausmus. Reikia tvirtai atminti, kad daugelis malonumų, 
kurie visiškai galimi kitiems, yra meteisėti ir neleistini. tamp- 
lierių ordino nariams. 

Tuo metu į sodą įėjo ginklanešys nudėvėtais drabužiais (šio 
vienuolių ordino naujokai turėdavo vilkėti senus vyresniųjų 
riterių drabužius), pagarbiai nusilenkė grosmeisteriui ir tylo- 
mis stovėjo, laukdamas leidimo pasakyti, ko atėjęs. 

— Štai — tarė grosmeisteris—ar ne padoriau dabar atrodo 
Damijonas, kai, apsivilkęs krikščioniškojo nusižeminimo dra- 
bužiais, pagarbiai tylėdamas stovi prieė savo viršininką; 
negu užvakar, kai jį užtikau bešokinėjantį margu apdaru kaip 
kokią papūgą! Sakyk, ko tu atėjai? 

— Prakilnusis šventasis tėve,— atsakė tas — prie vartų stovi 
žydas ir prašo leisti pasikalbėti su broliu Brianu de Bua-Gil- 
beru. 

— Gerai padarei, man pranešdamas— tarė grosmeisteris— 
Mūsų akivaizdoje kiekvienas preseptorius yra toks pat ordino 

„narys, kaip ir kiti broliai, ir negali turėti savo valios, o privalo 
tiktai vykdyti savo viršininko valią. Mums ypatingai svarbu 
žinoti viską apie šio Bua-Gilbero darbus, — pridėjo grosmeiste- 
ris, pasigręžęs į savo pašnekovą. 

— Sako, kad jis esąs drąsus ir narsus riteris-——- tarė Kon- 
Tadas. 

— Ir teisingai sako,— tarė grosmeisteris— Vienu tik nar- 
sumu mes dar nenutolome nuo mūsų pirmtakų, kryžiaus karų 

didvyrių. Tačiau į mūsų ordiną brolis Brianas atėjo paniuręs 
ir nusivylęs; buvo matyti, kad atsisakyti pasaulio ir daryti ap- 
žadus jį pastūmėjo ne nuoširdus noras išganyti sielą, bet slap- 
tas apmaudas dėl kažkokios nesėkmės, privertusios jį ieškoti 
paguodos atgailoje. Nuo to laiko jis tapo veiklus ir aistringas 
maištautojas. Jis niurna, spendžia pinkles, jis ima vadovauti 
visiems tiems, kurie ginčija mūsų teises. Jis užmiršo, kad mū- 
sų valdžios simbolis — dvi sukryžiuotos lazdos: viena silpniems 
pasiremti, kita nusikaltusiems bausti. Damijonai,— kreipėsi jis 
į ginklanešį — atvesk žydą čia. 

Damijonas žemai nusilenkęs išėjo ir po kelių minučių sugrį- 
žo su Izaoku iš Jorko. 

Nė vienas menkiausias vergas, pašauktas galingo valdovo 
akivaizdon, negalėtų su didesciu nuolankumu ir siaubu artin- 
tis prie jo sosto, kaip artinosi Izaokas prie grosmeisterio. Kai 
jis atsidūrė per kokius tris jardus, Bomanuaras mostelėjo laz- 
da, kad sustotų. Tada žydas atsiklaupė, pabučiavo žemę, paskui 
atsistojo ir, sudėjęs ant krūtinės rankas, stovėjo prieš tamplie- 
rių nuleidęs galvą, tikras nuolankus Rytų vergas. . 

— Damijonai —tarė grosmeisteris— įsakyk, kad - sargybinis 
būtų pasiruošęs tučiuojau prisistatyti, kai pašauksim. Ir neleisk 
nieko į sodą, kol mes neišeisime, 

Damijonas vėl žemai nusilenkė ir išėjo. 

— Žyde,— kalbėjo toliau išdidusis senis — klausykis atidžiai. 
Mums nedera leistis su tavim į ilgus pokalbius, be to, mes 
ir šiaip nemėgstamė eikvoti laiko ir žodžių. Atsakinėk kuo 
trumpiausiai į mano klausimus. Ir, žiūrėk, sakyk tiesą. O jeigu 
tavo liežuvis ims gudrauti ir išsisukinėti, liepsiu jį ištraukti 
iš tavo bedieviškos burnos. 

Izaokas norėjo kažką atsakyti, bet grosmeisteris kalbėjo to- 
liau: 

— Tylėk, netikėli, kol tavęs nepaklausiau. Sakyk, kam tau 
reikia matyti mūsų brolį Brianą de Bua-Gilberą? 

Siaubas ir sumišimas užėmė Izaokui žadą. Jis nežinojo, ką. be- 
daryti. Jei papasakos viską, kaip buvo, gali būti apkaltintas or- 
dino šmeižimu. Jei nieko nesakys, tai kaipgi išvaduos Rebeką? 
Bomanuaras pastebėjo jo mirtiną baimę ir teikėsi šiek tiek jį 
nuraminti. 

— Nebijok dėl savęs, nelaimingasis žyde,— tarė jis — kalbėk 
tiesiai ir atvirai. Dar kartą tave klausiu, kokiu reikalu atėjai 
pas Brianą de Bua-Gilberą? 

— Aš atnešiau jam laišką. — suvapėjo žydas,—- jūsų šventoji 
prakilnybe. Laišką marsiajam riteriui nuo Žorvo vienuolyno 
prioro Eimerio. 

— Štai kokiais laikais mudu gyvename, Konradai!-— tarė 
grosmeisteris.— Cistersų vienuolyno prioras siunčia tamplierių 
karžygiui laišką ir negali surasti tinkamesnio pasiuntinio kaip 
šis netikis žydas! Duok man laišką! 

Žydas drebančiomis rankomis išėmė laišką iš kepurės klosčių, 
kur dėl atsargos buvo paslėpęs, ir buvo beeinąs paduoti pačiam 
grosmeisteriui. Bet Bomanuaras rūsčiai suriko: 

— Atgal, šunie! Aš tiktai kardu teliečiu nekrikštus. Konra- 
dai, paimk laišką ir paduok man. 

Paėmęs šitokiu būdu į savo rankas prioro laišką, Bomanuaras 
atidžiai jį apžiūrėjo iš visų pusių ir paskui pradėjo vynioti siū- 
lą, kuriuo buvo aprištas. 

—- Garbusis tėve,— sulaikė jį Konradas, tiesa, su didžiausia 
pagarba, — argi sulaužysi antspaudą? 

— O kodėl ne?— tarė Bomanuaras, suraukęs antakius.— Ar- 
gi keturiasdešimt antras mūsų įstatų punktas nesako, kad tamp- 
lierius, gavęs laišką net ir iš tėvo, turi pranešti apie tai gros- 
meisteriui ir perskaityti, jam girdint? 

Jis skubiai perbėgo akimis laišką; nuostaba ir siaubas pasi- 
rodė jo veide. Perskaitė antrą kartą jau lėčiau ir pagaliau, vie- 
na ranka atkišęs laišką Konradui, kita pliaukštelėjo per jį ir 
sušuko: 

— Ką ir besakyti, puiki tema laiškui, kurį rašo vienas krikš- 
čionis kitam! Ypač jeigu jie abu gana aukšti religinių bend- 
rijų asmenys. Kada gi;— paklausė jis iškilmingai, pakėlęs į 
dangų akis — kada gi, viešpatie, ateisi su savo vėtykle ir at- 
skirsi pelus nuo grūdų!? 

Mon-Fitčetas paėmė laišką iš savo viršininko rankų ir jau 
buvo bepradedąs patyliai skaityti. 

— Skaityk garsiai, Konradai — tarė grosmeisteris— o tu,— 
jis kreipėsi į Izaoką,— klausykis atidžiai, nes paskui mes tave 
paklausinėsime, 

Konradas perskaitė garsiai šitokio turinio laišką: 

„Eimeris, iš dievo malonės Žorvo švenčiausios Marijos 
cistersų vienuolyno prioras, serui Brianui de Bua-Gilberui, 
tamplierių ordino riteriui, linki geros sveikatos ir gausingų do- 
vanų iš karaliaus Bacho ir ledi Veneros. Dėl mūsų dabartinės 

būklės, brangusis broli, žinoki, kad mes šiuo momentu esame 
paimti į nelaisvę nedorų ir bedieviškų žmonių, kurie išdrįso 
mus sulaikyti ir pareikalauti išpirkos. Čia mes išgirdome ir apie 
nelaimę, ištikusią baroną Fron de Befą, ir apie tavo pabėgimą su 
gražiąja kerėtoja žydaite, kurios juodos akys tave apžavėjo. 
Visa širdimi džiaugiamės, kad tu išsigelbėjai, bet vis dėlto 
prašome tave, kad būtumei labai atsargus su naująja Endoro 
burtininke, nes mes gavome žinią, kad jūsų grosmeisteris, ku- 
ris nieko nenusituokia nei apie juodas akis, nei apie rožinius 
skruostus, vyksta pas jus iš Normandijos, idant sutrukdytų 
jums linksmintis ir sudraustų jūsų nedorybes. O todėl nuošir- 
džiai patariame jums laikytis kuo didžiausio atsargumo. Kadan- 
gi jos tėvas, turtuolis Izaokas iš Jorko, prašo mane, kad už- 
tarčiau, todėl aš jam ir pavedu šį laišką ir kartu rimtai tau pa- 
tariu ir net prašau būtinai paimti už šią merginą išpirką, nes jis 
tau sumokės tiek pinigų, kad už juos bus galima gauti pusę 
šimto merginų ne tokiomis pavojingomis sąlygomis. Palauk tik, 
kol vėl būsime kartu. Tada pasilinksminsime, kaip pridera tik- 
ziems broliams, neužmiršdami ir vyno taurės. Juk šventajame 
rašte pasakyta: „Vynas linksmina žmogaus širdį“, taipogi: „Ka- 
ralius pasidžiaugs tavo grožybe.“ 
Laukdamas šio smagaus pasimatymo, linkiu tau sėkmės. Rašy- 
ta plėšikų lindynėje, maždaug rytmetinių maldų valandą. 
Eimeris, Švenčiausios Marijos vienuolyno prioras 
Post scripium. Tavo aukso grandinė meilgai pas mane 
teviešėjo: nuo šiol ji kabos ant kaklo plėšikui kartu su švilpn- 
ku, kuriuo tas šaukia šunis, medžiodamas svetimoje girioje.“ 
— Ką tu pasakysi, Konradait — paklausė grosmeisteris.— Plė- 
šikų lindynė! Tinkama būstinė šitokiam priorui! Nėra ko ste- 
bėtis, kad dievo pirštas pakilo prieš mus ir kad Šventosios Že- 
mės miestai vienas po kito pereina į netikių rankas, jei mūsų 
tarpe esama tokių dvasininkų, kaip šis Eimeris. Ir norėčiau ži- 
moti, kas yra ta „naujoji Endoro burtininkė“,— kreipėsi jis pus- 
balsiu į savo patikėtinį. 
Konradas daug geriau už savo viršininką buvo susipaži- 
nęs (gal iš patirties) su tų laikų kavalierių žodžiais bei posakiais 
ir paaiškino grosmeisteriui, kad pasauliečiai vartoja šitokius iš- 
sireiškimus, kalbėdami apie savo meilužes. Bet tasai paaiškini- 
mas nepatenkino užsispynusio fanatiko. 

— Ne, Konradai, čia slypi rimtesnis dalykas. Tavo tyra širdis 
nė neįtaria, kad šičia gali būti giliausia pikto praraja. Ši Rebeka 
iš Jorko — juk mokinė tos Miriamos, apie kurią tiek esam 
girdėję. Pamatysi, žydas prisipažins— Ir, pasisukęs į Izaoką, 
garsiai paklausė:— Vadinasi, tavo duktė Bua-Gilbero belaisvė? 

— Taip, jūsų šventoji prakilnybe,— sulemeno vargšas Izao- 
kas, — ir kokią tik išpirką gali beturtis žmogus sumokėti, aš pa- 
siruošęs. .. 

— Tylėk!— tarė grosmeisteris.— Ar tavo duktė moka gydyti 
žmonesį 

— Kaipgi, maloningasis pone, — atsakė daug drąsiau Izao- 
kas.— Ne vienas riteris ir jomenas, ginklanešys ir vasalas gali 
padėkoti už tą dievo jai duotą dovaną. Daugelis gali paliudyti, 
kad įi savo mokėjimu juos išgydė, kai jau jokie vaistai jiems 
padėti nebegalėjo. Tegu Izraelio dievas laimina jos triūsą! 

Bomanuaras su aitriu šypsuliu žvilgtelėjo į Konradą. 

— Štai, broli, — tarė jis,— kokios yra žmonijos priešo gudry- 
bės! Štai kokiu jauku žvejoja jis žmonių sielas, duodamas jiems 
menką šios žemės gyvenimo pratęsimą už amžiną laimę anapus 
karsto. Ne veltui šventieji mūsų įstatai sako: „Nepaliaudami 
grumkitės su riaumojančiu liūtu!“ Sukilkime prieš liūtą! Šalin 
vykim nedorėlį!— suriko jis, mojuodamas lazda ir tarytum grū- 
modamas pragaro galybėms. Paskui vėl paklausė žydo:— Ta- 
vo duktė gydo, žinoma, burtažodžiais, talismanais ir kitokiais ka- 
balistikos kerais? 

— Ak me, garbusis ir šaunusis riteri— atsakė Izaokas.— Ji 
gydo dažniausiai stebuklingos galios balzamu. 

— O iš kur ji sužinojo šio balzamo paslaptį?— paklausė Bo- 
manuaras. ' 

— Ją išmokė išmintingoji Miriama,— atsakė sumikčiojęs 
izaokas. 

— Ak, klastingasai žydę!-— sušuko grosmeisteris žegnodama- 
sis.— Juk tai ta pati Miriama, kurios šlykščius kerus žino visas 
krikščioniškasis pasaulis. Jos kūnas buvo sudegintas prie gėdos 
stulpo ir pelenai išbarstyti į visas puses. Ir teatsitinka taip man 
pačiam ir mano ordinui, jei aš to paties nepadarysiu jos mokinei! 
Žinos, kaip kerėti ir savo burtais vilioti tamplierius! Damijonai, 
gink šį žydą lauk, už vartų! O su jo dukteria mes pasielgsime 
taip, kaip liepia krikščionių įstatymai ir aukštos mūsų pareigos. 

Sargybiniai pastvėrė vargšą Izaoką už pakarpos ir išmetė 
lauk iš preseptorijos, nepaisydami jo maldavimų ir pažadų. Jam 
nebeliko nieko kito, kaip grįžti į rabino namus ir stengtis su jo 
pagalba sužinoti ką nors apie dukterį. Iki šiol jis drebėjo dėl 
jos garbės, o dabar išsigando dėl jos gyvybės. 

"Tuo tarpu grosmeisteris liepė pašaukti Templstou preseptori- 
jos preseptorių. 


XXXVI skyrius 


Ne sukčius aš. Visi juk veidmainiauja. 
Pramintą elgeta tik apsimetęs, 
Tik.vylium gauna titulus dvariškiai. 
Kariai ir kunigai be veidmainystės 
Gyvent negali. Ja visi naudojas. 
Bažnyčioje, valstybėj ir kare 
Teisingumu juk nieko nepasieksi. 
Pasaulis laikosi veidmainyste. 


Senų kiikų pjesė 


Albertas Malvuazenas, Templstou preseptorijos viršininkas, 
arba preseptorius, buvo tikras mūsų jau minėto Filipo Malvuaze- 
no brolis. Panašiai kaip ir Filipas, jis buvo artimas Briano de 
Bua-Gilbero bičiulis. 

Tarp patvirkusių ir įjokių dorovės principų nepripažįstančių 
žmonių, kurių tais laikais tiek daug buvo atsiradę tamplierių 
ordine, Albertui iš Templstou priklausė viena pirmųjų vietų, 
bet, skirtingai, negu drąsusis Bua-Gilberas, jis mokėjo paslėpti 
savo ydas ir siekimus po veidmainingo dievobaimingumo ir fa- 
natizmo kauke. Jei grosmeisteris būtų atvykęs ne taip netikė- 
tai, jis nebūtų radęs Templstou preseptorijoje jokio apsileidimo. 
Net ir dabar, užkluptas iš netyčių, Albertas Malvuazenas taip 
pagarbiai, su tokiu aiškiai matomu susigraudinimu klausėsi sa- 
vo viršininko priekaištų, su tokiu uolumu ėmėsi gaivinti aske- 
tiško dievobaimingumo dvasią savo preseptorijoje, kur pasta- 
ruoju metu viešpatavo visiškas palaidumas, kad Lukas Boma- 
nuaras buvo pradėjęs geriau galvoti apie preseptorių, negu iš 
pradžių, kai apie jį sprendė pagal preseptorijos vaizdą. ' 

Tačiau palanki grosmeisterio nuomonė griežtai pasikeitė, kai 
jis sužinojo, kad Albertas Malvuazenas priėmė į savo presep- 

toriją belaisvę žydaitę, kuri, kaip iš visko atrodė, buvo vieno 
brolio meilužė. | 

Ir kai Albertas pašauktas atėjo, grosmeisteris jį sutiko nepa- 
prastai rūsčiai. 

— Šioje tamplierių ordino būstinėje,— griežtai tarė Bomanua- 
ras, — yra moteris, kurią atsivežė vienas iš mūsų brolių Kristuje 
ir apgyvendino čia, jums leidus, sere preseptoriau. 

Albertas Malvuazenas visiškai suglumo, nes nelaimingoji Re- 
beka buvo uždaryta nuošalioje slaptoje preseptorijos pastato 
dalyje ir visais įmanomais būdais buvo pasirūpinta, kad apie 
tai niekas nežinotų. Grosmeisterio žvilgsmyje preseptorius iš- 
skaitė pražūtį ir sau, ir Bua-Gilberui, jei tik nesugebės nukreip- 
ti kylančios audros. 

— Kodėl gi jūs tylite?— paklausė grosmeisteris. 

— -Ar man leidžiama atsakyti?— ištarė Malvuazenas Kuo nuo- 
lankiausiai, nors iš tikrųjų tik norėjo laimėti laiko ką nors su- 
galvoti. 

— Sakyk, —tarė grosmeisteris— sakyk, ar tu žinai mūsų 
šventųjų įstatų straipsnį, draudžiantį tamplieriams turėti ryšių 
su moterimis? 

— Žinoma, didžiai gerbiamas tėve,—- atsakė preseptorius— 
Kaipgi būčiau galėjęs pasiekti šitokio aukšto laipsnio mūsų or- 
dine, nebūdamas susipažinęs su svarbiausiais įstatų straipsniais? 

— Tai kaipgi galėjo atsitikti, dar kartą tave klausiu, kad 
leidai išniekinti šventąjį vienuolyną, nesukliudydamas vienam 
iš brolių atsivežti čion savo meilužę, ir dargi žydę kerėtoją? 

— Kerėtoją? — pakartojo Albertas Malvuazenas.— Šventieji 
angelai, saugokite mus! 

— Taip, broli, kerėtoją — griežtai tarė grosmeisteris.— Tik- 
rai taip. Ar tu drįsi paneigti, kad toji Rebeka, niekingo lupi- 
kautojo Izaoko iš Jorko duktė ir šlykščios raganos Miriamos 
mokinė, gyvena šiuo metu tavo preseptorijoje? 

— Jūsų išminties dėka, šventasis tėve,— tarė preseptorius — 
tamsi uždanga nukrito man nuo akių. Aš niekaip negalėjau su- 
prasti, kodėl toks narsus riteris, kaip Brianas de Bua-Gilberas, 
galėjo šitaip pasiduoti moters žavesiui. Aš priėmiau ją šion būs- 
tinėn kaip tik norėdamas sutrukdyti jiems suartėti, nes priešin- 
gu atveju mūsų narsiajam ir pamaldžiajam broliui grėsė pavo- 
jus įpulti į mirtiną nuodėmę. 

— Vadinasi, iki šiol tarp jų. nebuvo nieko, kuo jis būtų su- 
laužęs apžadus?— paklausė grosmeisteris. 

— Kaip, mūsų pastogėje!-— tarė preseptorius, su siaubu žegno- 
damasis.— Tesaugoja mus šventoji Magdalena ir dešimt tūks- 
tančių nekaltųjų mergelių! Ne! Jei aš ir nusidėjau, priimdamas 
žydę į šią šventąją būstinę, tai tik dėl to, kad tikėjausi tuo pa- 
daryti galą beprotiškam mūsų brolio jausmui, kuris man atrodė 
toks keistas ir nenatūralus, jog aš nenoromis pradėjau manyti, 
kad jam maišosi protas, ir galvojau, jog lengviau būtų jį išgy- 
dyti užuojauta, negu pabarimais. Bet jeigu jūsų aukštai gerbia- 
ma išmintis susekė, kad toji žydė yra ragana, tai tuo ir galima 
visiškai išaiškinti jo nesuprantamą beprotybę. 

— Taip ir yra! Taip ir yra!— sušuko Bomanuaras.— Matai, 
broli Konradai, kaip pavojinga yra pasiduoti klastingiems šė- 
tono masinimams. Mes žiūrim į moterį, norėdami pasiganyti 
akis ir pasimėgauti tuo, kas vadinama grožiu, o amžinasis prie- 
šas, riaumojantis liūtas, užvaldo mus tuo metu, ir koks nors ta- 
lismanas ar kiti kokie apžavai užbaigia tai, ką pradėjo dykinėji- 
mas ir lengvabūdiškumas. Labai galimas daiktas, kad šiuo at- 
veju brolis Brianas labiau nusipelno gailesio, negu bausmės, ir 
yra labiau reikalingas paramos, negu rykščių. Galimas daiktas, 
kad mūsų graudenimai ir maldos nukreips jį nuo beprotybės ir 
sugrąžins paklydėlį į mūsų brolių eiles, 

— Būtų labai gaila — tarė Konradas Mon-Fitčetas— jei or- 
dinas netektų vieno iš geriausių karių kaip tik tada, kai šven- 
toji mūsų bendrija ypatingai reikalinga savo sūnų pagalbos. 
Brianas de Bua-Gilberas savo ranka yra sunaikinęs tris šim- 
tus saracėnų. 

— Šitų prakeiktų šunų kraujas,— tarė giosmeisteris,— bus 
miela ir patinkama auka šventiesiems ir angelams. Su jų šven- 
tąja pagalba mes pasistengsime atnarplioti kerų rezginį, į kurį 
įsipainiojo mūsų brolis. Jis sutraukys šios maujosios Dalilos 
pančius, kaip senovėje Samsonas sutraukė virves, kuriomis jį 
buvo surišę filistinai, ir vėl ištisomis šimtinėmis žudys netikius. 
O šią niekingą kerėtoją, apžavėjusią tamplierių ordino“ riterį, 
reikia, be jokios abejonės, nubausti mirtimi. 

— Bet anglų įstatymai. ..— buvo bepradedąs preseptorius, ku. 
ris nudžiugo, jog grosmeisterio rūstybė nuo jo ir Bua-Gilbero 
pakrypo į kitą pusę, bet vis dėlto pabūgo, kad ji nenueitų per 
toli. 

— Anglų įstatymai — pertraukė jį grosmeisteris,— leidžia ir 
įsako kiekvienam teisėjui vykdyti teisingumą ir teisti jam pri- 

klausomoje srityje. Kiekvienas baronas turi „teisę suimti, ištar- 
dyti ir nuteisti raganą, rastą savo valdose. Tai nejaugi tamplie- 
rių ordino grosmeisteris neturėtų šios teisės savo ordino presep- 
torijos ribose. Ne! Mes ją teisime ir pasmerksime. Ragana išnyks 
nuo žemės paviršiaus, ir dievas atleis jos padarytas piktadary- 
bes. Paruoškite didžiąją menę raganos teismui. 

Albertas Malvuazenas nusilenkė ir pasišalino, bet prieš įsaky- 
damas paruošti menę teismui, pirmiausia nuėjo ieškoti Briano de 
Bua-Gilbero, norėdamas. jam pranešti, kuo viskas gali baigtis. 

Jis rado Brianą be galo įsiutusį, nes gražioji žydaitė vėl jį 
atstūmė. 

— Kokia beprotybė!-— sušuko jis— Koks nedėkingumas at- 
stumti žmogų, kuris per kraują ir ugnį rizikavo savo gyvybe, ją 
gelbėdamas! Prisiekiu dievu, Malvuazenai, kai aš jos ieškojau, 
aplink mane traškėjo ir griuvo degančios lubos ir gegnės. Aš 
buvau taikinys šimtams strėlių, jos barškėjo į mano šarvus kaip 
kruša į langines, bet aš nieko nepaisiau, tik ją dangsčiau sa- 
vo skydu. Tiek aš dėl jos iškentėjau, o dabar ta užsispyrėlė 
man prikaišioja, kam jai neleidau žūti, ir ne tik kad nerodo 
prielankumo, bet ir neduoda nė mažiausios vilties susilaukti 
bent dėkingumo ateityje. Tarytum velnias, teikiąs užsispyrimo 
visai jos giminei, būtų ją vieną aipsėdęs. 

— Man rodos, kad tas velnias apsėdo judu abu,— tarė pre- 
septorius.— Kiek sykių tau patardavau būti atsargiam, jei ne- 
gali visiškai jos atsisakyti! Argi aš nekartojau, kad pasaulyje 
yra pakankamai krikščionių merginų, kurios laikytų sau nuo- 
dėme atstumti šitokio narsaus riterio dėmesį. Ir reikėjo būtinai 
nukreipti savo jausmus į šią aikštingą ir užsispyrusią Žžydę! Die- 
važi, aš jau pradedu manyti, kad senasis Lukas Bomanuaras tei- 
singai tvirtina, jog jinai tave pakerėjo. 

— Lukas Bomanuaras!-—- sušuko priekaištingai  Bua-Gilbe- 
ras.— Tai tu šitaip laikaisi atsargumo! Kaipgi galėjai leisti 
tam senam pakvaišėliui sužinoti, kad Rebeka preseptorijoje? 

— O ką gi aš turėjau daryti?— tarė preseptorius.— Aš rūpi- 
nausi kiek galėdamas, kad jūsų paslaptis neišaiškėtų, bet kaž- 
kas ją užuodė ir paskundė, gal pats velnias, bet velnias ir te- 
žino. Tačiau aš, kaip bemokėdamas, pasistengiau tave apginti. 
Tu nenukentėsi, jei atsižadėsi Rebekos. Tavęs gailimasi... tu 
laikomas raganavimo auka. O ji, ragana, ir bus už tai nubausta. 

-— Na ne, prisiekiu dievu, aš to neleisiu! — tarė Bua-Gilberas. 

— O.aš prisiekiu dievu, kad taip turi būti ir taip bus!-tarė 
Malvuazenas.— Nei tu, nei kas nors kitas nebegali jos išgelbė- 
ti. Lukas Bomanuaras iš anksto jau nutarė, kad žydės mirtis 
bus apvalomoji auka už visas tamplierių meilės nuodėmes. O 
pats žinai, jis turi ir valią, ir galią šitokiam išmintingam ir die- 
vobaimingam sumanymui įvykdyti. 

— Ateityje žmonės negalės patikėti, kad kadaise būta šito- 
kio absurdiško fanatizmo!— tarė Bua-Gilberas, dideliais žimgs- 
niais vaikščiodamas po kambarį. 

— Kuo jie patikės, kuo ne, šito aš nežinau — ramiai tarė 
Malvuazenas,— bet žinau, kad mūsų laikais ir dvasininkai, ir 
pasauliečiai, mažiausiai devyniasdešimt devyni iš šimto, prį- 
tars mūsų grosmeisterio nuosprendžiui,' 

— Žinai, iką aš sugalvojau,— tarė Bua-Gilberas.— Tu juk ma- 
no draugas, Albertai, padėk man, Leisk jai pabėgti, o aš ją 
nugabensiu kur nors į saugesnę slaptą vietą. 

— Negaliu, kad ir norėčiau— atsakė preseptorius.— Visa 
preseptorija pilna grosmeisterio tarnų ir šalininkų. Be to, at- 
virai kalbant, nenoriu veltis į šį reikalą, net jei ir turėčiau 
vilties sausas iš klano atsikelti. Aš jau pakankamai dėl tavės 
esu rizikavęs, ir man visiškai nesinori netekti preseptoriaus 
vietos dėl gražių žydės akių. Paklausyk mano patarimo: atsiža- 
dėk šios beprotybės, leisk savo sakalus kilnesnėn medžioklėn. 
Pagalvok, Bua-Gilberai: tavo dabartinė padėtis ir ateities gar- 
bė.— viskas priklauso nuo tavo vietos ordine. Jeigu užsispyręs 
laikysies Rebekos, duosi Bomanuarui galimybę išmesti tave iš 
ordino, ir jis, žinoma, nepraleis šitokios progos. Jis pavydulin- 
gai spaudžia aukščiausios valdžios lazdą savo drebančia. ranka 
ir labai gerai žino, jog ir tu šios lazdos sieki. Jis tave pražudys, 
be jokios abejonės, ypač jeigu duosi jam šitokią gerą dingstį, 
užsistodamas kerėtoją žydę. Geriau nusileisk jam šį kartą, nes 
sukliudyti jo kėslų vis vien negali. O kai jo lazda pateks į 
tavo tvirtą ranką, tada galėsi daryti, kaip tik tau patiks — my- 
luoti Judėjos dukras arba jas deginti. į 
— Malvuazenai—tarė Bua-Gilberas,— koks tu šaltakraujiš- 

—... draugas, — pasiskubino užbaigti preseptorius, nes Bua- 
Gilberas būtų pasakęs blogesnį žodį— Taip, aš šaltakraujiškas 

draugas, todėl galiu duoti protingą patarimą. Dar kartą tau 
sakau, kad Rebekos išgelbėti nebeįmanoma. Dar kartą tau sakau, 
kad per ją ir pats pražūsi, Eik geriau pas grosmeisterį, atsi- 
klaupk prieš jį ir pasakyk... 

— Tik jau nesiklaupsiu! Ne, aš stačiai nueisiu pas tą suvai- 
kėjusį šventeivą ir viską jam atvirai pasakysiu. 

— Na gerai, — šaltai tarė Malvuazenas,— pasisakyk jam, kad 
aistringai myli tą belaisvę žydaitę. Juo daugiau tu kalbėsi apie 
savo jausmus, juo greičiau jis paskubės padaryti jiems galą, 
nužudydamas tavo žaviąją burtininkę. O jeigu tik tu pats 
prisipažinsi sulaužęs apžadus, nebelauk jokio pasigailėjimo iš 
savo brolių; tada tau teks atsižadėti tos galybės ir aukštos pa- 
dėties, kurios tikiesi ateityje, ir pasitenkinti likimu samdomojo 
kario, dalyvaujančio smulkiuose Flandrijos ir Burgundijos ki- 
virčuose. , 

— Tu sakai tiesą; Malvuazenai— tarė Brianas de Bua-Gil- 
beras, valandėlę pagalvojęs.— Aš neduosiu tam sukempėjusiam 
šventeivai šitokio ginklo įnankas. Rebeka nenusipelnė, kad dėl 
jos aukočiau savo garbę ir ateitį. Aš jos atsižadėsiu. Taip, aš 
ją paliksiu, tesižinie, jei tiktai. . 

— Nestatyk jokių sąlygų, kai jau taip išmintingai apsispren- 
dei,— tarė Malvuazenas.— Kas yra moteris, jei ne žaislas, pra- 
džiuginąs mus laisvalaikio valandą? Tikrasis gyvenimo tikslas — 
garbės siekimas. Težūva šimtai tokių gležnų būtybių, kaip toji 
žydė, kad tik tu drąsiai žengtum į priekį savo aukštu ir šlovin- 
gu keliu... Na, bet dabar aš eisiu, nereikia, kad kas mus ma- 
tytų šitaip draugiškai besikalbant. Turiu įsakyti, kad būtų. pa- 
ruošta menė teismo posėdžiui. 

— Kaip!-— sušuko Bua-Gilberas.— Taip greitai! 

— Taip — atsakė preseptorius— Teismas visada labai grei- 
tai vyksta, kai nuosprendis iš anksto. padarytas. 

Pasilikęs pats vienas, Bua-Gilberas sukuždėjo: 

— Brangiai tu man atsieisi, Rebeka! Bet kodėl gi aš negaliu 
tavęs palikti, kaip tas beširdis veidmainys man patariat Aš pa- 
sistengsiu dar kartą tave išgelbėti. Bet saugokisl Jei tu vėlei 
mane atstumsi, mano kerštas bus toks pat beribis, kaip ir mano 
meilė. Bua-Gilberas neaukos savo gyvybės ir garbės, jei jam 
už tai temokama tik priekaištais ir panieka, 

Vos spėjo preseptorius duoti reikalingus nurodymus, pas jį 
atėjo Konradas Mon-Fitčetas ir pasakė, kad grosmeisteris nu- 
sprendė žydaitę už raganavimą pasmerkti myriop. 

— Betgi tai neturi realaus pagrindo,— tarė preseptorius.-—- Ar 
maža pas mus gydytojų žydų, ir niekas jų nelaiko Traganiais, 
nors jie išgydo tiesiog stebuklingai. 

— Grosmeisteris kitokios nuomonės—-tarė Mon-Fitčetas.— 
Ir žinai, Albertai, kalbėsiu su tavim atvirai. Ar ji ragana, ar 
me, nesvarbu: geriau težūva kažkokia žydė, negu kad mūsų 
bendrija netektų Bua-Gilbero arba kad vidaus nesantaika sų- 
skaldytų ordiną. Tu žinai, kokios jis aukštos kilmės ir kaip 
pagarsėjęs mūšiuose. Žinai, su kokia pagarba žiūri į jį daugelis 
mūsų brolių. Bet visa tai nieko nepadės, jei grosmeisteris pa- 
laikys jį tos žydės bendrininkų, o ne auka. 

— Aš net ką tik dabar jį įkalbinėjau, kad jos atsižadėtų — 
tarė Malvuazenas.— Bet argi yra pagrindo teisti šią Rebeką už 
raganavimą? Gal grosmeisteris pakeis savo nuomonę, jei įsiti- 
kins, kad įrodymai pemelyg silpni? 

— Reikia juos sustiprinti, Albertai — atsakė Mon-Fitčetas.— 
Reikia surasti jiems patvirtinimų. Supranti? 

— Suprantu, — atsakė preseptorius.— Aš pats pasiruošęs bet 
kuriuo būdų patarnauti ordino labui. Bet mes tiek maža laiko 
beturime! Kurgi rasime tinkamų liudininkų? | 

— Malvuazenai, aš. tau sakau, kad jų reikia rasti, — pakarto- 
jo Konradas.— Iš to bus naudos ir ordinui, ir tau pačiam. Tem- 
plstou — neturtinga preseptorija. Dievo Namų preseptorija dvi- 
gubai turtingesnė. Tu žinai, kad aš turiu šiek tiek įtakos mūsų 
senajam valdovui. Surask žmonių, galinčių mums padėti šiuo 
klausimu, ir tu būsi Dievo Namų preseptorius derlingoje Kento 
„srityje. Na, ką pasakysi? 

— Sų Bua-Gilberu atvykusių tarnų tarpe,— tarė Malvuaze- 
nas,— yra du vyrukai, kuriuos aš seniai pažįstu. Jiedu pirmiau 
tarnavo pas mano brolį Filipą de Malvuazeną, o paskui pas 
baroną Fron de Befą. Gal jie ką nors žino apie šios moters 
raganavimą. 

— Tai eik greičiau ir surask juos. Ir klausyk, Albertai, jeigu 
prireiktų jų atmintį pastiprinti keliais dukatais, tai nepagailėk 
pinigų, 

— Jie už vieną cechiną prisieks, kad jų tikroji motina buvo 
ragana, — tarė preseptorius. 

— Tai paskubėk— tarė Mon-Fitčetas,— vidurdienį prasidės 
teismas. Nuo to laiko, kai mūsų viršininkas nuteisė sudeginti 
Hametą Aliagį, apsikrikštijusį musulmoną, kuris vėl sugrįžo 
prie savo religijos, aš dar nė karto nemačiau, kad jis būtų toks 
uolus. 

Sunkus pilies bokšto varpas mušė pusiaudienį, kai Rebeka 
išgirdo žingsnius, artėjančius nuošaliais laiptais į jos kalinimo 
vietą. Sprendžiant iš šių žingsnių, buvo aišku, kad eina kele- 
tas žmonių, ir toji aplinkybė ją nudžiugino, nes iš visų blogy- 
bių ji labiausiai bijojo aistringojo Bua-Gilbero apsilankymų. 
Durys atsidarė, ir įėjo Konradas Mon-Fitčetas ir preseptorius 
Malvuazenas, lydimi juodai apsirengusių sargybinių su ale- 
bardomis. ' 

— Prakeiktosios tautos dukterie,— tarė preseptorius,— stokis 
ir eik paskui mus! 

— Kur?-—- paklausė Rebeka.— Ir ko? 

— Tau privalu — atsakė Konradas, — ne klausti, bet klausyti. 
Tačiau žinok, kad tu vedama į teismą, kur stosi prieš šventąjį 
mūsų ordino grosmeisterį ir atsakysi už savo nusikaltimus. 

— Garbė Abraomo dievui!-—tarė Rebeka, pamaldžiai sudė- 
jusi rankas.— Vien tik teisėjo titulas, nors tas teisėjas ir prie- 
šiškas mano tautai, man yra tarytum globėjo vardas. Aš mielu 
noru eisiu paskui jus, tik leiskit užsimesti ant galvos šydą. 

Lėtai ir iškilmingai jie nulipo laiptais, perėjo ilgą galeriją ir 
pro suveriamas duris įžengė į didžiąją menę, kur turėjo vykti 
teismas. 

Žemutinė šios erdvios menės dalis buvo sausakimšai prisi- 
grūdusi ginklanešių ir jomenų, todėl Rebeka ir jos palydovai 
vos galėjo pro juos prasisprausti. Eidama į paskirtą jai vietą 
nuleidusi galvą ir sunertomis ant krūtinės rankomis, Rebeka 
pajuto, kaip kažkas iš minios įkišo jai į ranką lapelį popieriaus, 
kurį ji paėmė beveik nesąmoningai ir laikė, nė sykio nepa- 
žvelgdama. Tačiau mintis, kad šiame baisingame susirinkime 
ji turi nežinomą draugą, suteikė jai drąsos pažvelgti, kur ji 
atvesta. Pakėlusi galvą, ji pamatė vaizdą, kurį pamėginsime at- 
vaizduoti sekančiame skyriuje. 

XXXVII skyrius 


Įstatymas žiaurus, kurs skųstis draudžia, 
Neleidžia sielvartą apverkti graudžiai; 
Įstatymas žiaurus, kurs juoktis gina, 
Kai trokšta džiaugtis deganti krūtinė; 
Bet dar žiauresnis jis, kada tironas 

- Dangaus vardu myriop pasmerkia žmones, 


„Viduramžiai“ 


Aukštutiniame menės gale ant pakylos buvo susirinkęs tri- 
bunolas, prieš kurį turėjo stoti nelaiminga ir nieku nenusikai- 
tusi Rebeka. 

Aukštame krėsle, tiesiai prieš teisiamąją, sėdėjo tamplierių 
ordino grosmeisteris puikiais baltais drabužiais. Rankoje jis 
laikė lazdą su ordino kryžium. Ties jo kojomis stovėjo stalas, 
už kurio sėdėjo du ordino kapelionai, rašysiantys bylos proto- 
kolą. Juodomis sutanomis, nuskustais viršugalviais ir nuolankia 
laikysena jie buvo tokie nepanašūs į karingos išvaizdos rite- 
rius, tiek preseptorijos gyventojus, tiek ir atvykusius +grosmeis- 
terio apsilankymo proga. Preseptorių — jų dalyvavo keturi -—— 
vietos buvo žemėliau ir kiek toliau už grosmeisterio krėslo; dar 
toliau ant suolų sėdėjo ordino riteriai, neužimantys jokių postų, 
o už jų, taip pat ant pakylos, stovėjo baltais kaip sniegas dra- 
bužiais ginklanešiai. 

Susirinkusieji atrodė nepaprastai rimtai nusiteikę. Riterių 
veiduose, be kariškos narsos, dar buvo. matyti iškilnuš orumas, 
deramas dvasiško luomo žmonėms ir itin demonstruojamas 
grosmeisterio akivaizdoje. 

Likusi menės dalis buvo pilna alebardomis ginkluotų sargybi- 
nių ir kitų žmonių, susirinkusių čionai iš smalsumo paspoksoti į 
grosmeisterį ir į kerėtoją žydaitę. Dauguma šių prastuolių vienu 
ar kitu būdu priklausė Templstou preseptorijai, todėl vilkėjo 
juodais drabužiais. Aplinkiniams kaimiečiams taip pat buvo leista 
įeiti menėn. Bomamuaras pageidavo, kad kuo daugiau žmo- 
nių matytų šį didžiai pamokomą reginį. Didelės mėlynos 
grosmeisterio akys žibėjo, ir iš jo veido buvo matyti, kad jis 
gerai supranta prisiimto vaidmens svarbą ir didybę. 

Teismo posėdis prasidėjo psalmės giedojimu. Suskambėjo iš- 
kilmingi garsai: „Ateikite ir pašlovinkite viešpatį“. Šią psalmę 
tamplieriai dažnai giedodavo, pradėdami mūšį su žemiškais 

priešais, ir Lukas Bomanuaras pasirinko ją kaip labiausiai tin- 
kamą ir šiam atvejui, nes tarėsi stojąs į pergalingą kovą prieš 
tamsos galybes. 

Jungdamiesi į darnų chorą, šimto vyrų balsai pakilo aukštyn 
ir nuošė nubangavo menės paskliautėm, nelyginant veržlūs 
vandenų srautai, 

Kai nutilo giedojimas, grosmeisteris iš lėto apsidairė, apžvelg- 
damas visą menę, ir pastebėjo, kad vieno preseptoriaus vieta 
tuščia. Brianas de Bua.Gilberas, kuris čia iš pradžių sėdėjo, 
dabar buvo išėjęs ir atsistojęs prie riterių. Kairiąja ranka jis 
laikė pakėlęs savo apsiaustą, tarytum norėdamas užsidengti vei- 
dą, dešiniąja giliai susimąstęs braižė kardo smaigaliu kažkokius 
ženklus ant ąžuolinių grindų. 

— Nelaimingasis!— tarė pusbalsiu grosmeisteris, pažvelgęs 
jį su užuojauta— Štai, Konradai, ką, padedant nelabajam, iš 
narsaus ir garbingo kario gali padaryti lengvabūdiškas moters 
žvilgsnis! Matai, jis nebegali į mus žiūrėti. Ir į ją nebegali 
pažvelgti. Kažin, ar ne velnias jį vedžioja už rankos ir braižo 
tuos paslaptingus ženklus. Gal jais kėsinasi prieš mus ir prieš 
mūsų gyvybę? Bet mums nebaisios šėtono žabangos, ir mes 
nebijome žmonių giminės priešo! 

Šie žodžiai buvo pašnibždėti vienam tik patikėtiniui, Konra- 
dui Mon-Fitčetui. Paskui Bomanuaras garsiai kreipėsi į visus 
susirinkusius: . 

— Garbingieji ir narsieji vyrai, riteriai; preseptoriai, mūsų 
šventojo ordino kariai, mano broliai ir mano vaikai! Taipogi 
ir jūs, kilmingieji ir dievobaimingieji ginklanešiai, kurie trokš- 
tate nešioti šį šventąjį kryžių! O taipogi ir jūs, mūsų broliai 
Kristuje, visokių luomų žmonės! Teesie jums žinoma, kad ne 
dėl asmeniškos galios neturėjimo sušaukėme šį susirinkimą, nes 
mums, nėvertam dievo tarnui, kartu su šia lazda suteikta tei- 
sė vykdyti teisingumą visame kame, kas tiktai liečia šventojo 
mūsų ordino gerovę. Garbingasis mūsų tėvas, šventasis Bernar- 
das, davęs mums riteriškos ir šventos mūsų bendrijos įstatus, 
pankiasdešimt antrajame perskyrime sako, kad broliai neturi 
rinktis kitaip, kaip tik savo viršininko valia ir įsakymu, palik- 
damas mums ir kitiems garbingiesiems tėvams, mūsų pirmta- 
kams, spręsti, kokia dingstimi, kuriuo metu ir. kurioje vietoje 
turi būti sušaukta ką nutarti kapitula viso ordino arba jo dalies. 
O tada mums privalu išklausyti mūsų brolių nuomonė, bet 

pasielgti turime pagal savo pačių įsitikinimą. Tačiau, kai pa- 
trakęs vilkas įsiveržia į kaimenę ir nusineša ėriuką, geras 
ganytojas privalo sušaukti savo draugus, idant lankais ir mė- 
tyklėmis padėtų jam sunaikinti priešą pagal visiems žinomą 
taisyklę, kad liūtą reikia galabyti visur ir visada. Todėl čia 
atvedėme moterį, vardu Rebeką, dukterį Izaoko iš Jorko, mo- 
terį, pagarsėjusią šlykščiais kerais ir raganavimu. Šiais savo 
kerais ji sudrumstė kraują ir sumaišė protą ne kokiam pras- 
tuoliui, bet riteriui, ne pasauliečiui, bet tamplierių ordino rite- 
riui, ir ne eiliniam ordino riteriui, bet mūsų ordino presepto- 
riui, vyresniajam savo vieta ir laipsniu. Mūsų brolis Brianas 
de Bua-Gilberas žinomas ne tik mums, bet ir visiems čia susi- 
rinkusiems, kaip narsus ir uolus kryžiaus gynėjas, atlikęs dau- 
gybę šlovingų žygių Šventojoje Žemėje. Ne mažiau kaip savo 
marsa ir kariškais nuopelnais jis pagarsėjo tarp savo brolių 
ir išmintimi bei įžvalgumu, ir mūsų ordino riteriai įprato žiū- 
zėti į jį, kaip į šios lazdos paveldėtoją, kai viešpats teiksis 
mane nuo jos išvaduoti. Ir kai mes išgirdome, kad šis prakil- 
nusis riteris staiga nusižengė ordino įstatams ir, nepaisydamas 
duotųjų įžadų, neatsižvelgdamas į savo draugus, paniekinęs visas 
didžios ateities viltis, susidėjo su žyde, rizikavo dėl jos savo 
gyvybe ir pagaliau atsigabeno ją ir apgyvendino mūsų ordino 
preseptorijoje— kuo visa tai galima paaiškinti, jei ne velnio 
apsėdimu ir raganiškais burtais? Jei mes kitaip galvotume, nei 
jo aukšta padėtis, nei narsumas, nei šlovė nesukliudytų mums 
griežtai jį nubausti ir su šaknimis išrauti blogį, nes šioje ap- 
gailėtinoje istorijoje mes randame daugelį nusikaltimų prieš 
mūsų šventuosius įstatus. Pirma, riteris veikė savavališkai. 
Antra, jis bendravo su ekskomunikuotu asmeniu, tuo užsitrauk- 
damas ir sau bažnyčios prakeikimą. Trečia, jis susidėjo su sve- 
timšale moterim. Už tuos visus baisingus nusikaltimus Brianas 
de Bua-Gilberas turėtų būti pašalintas iš mūsų tarpo, nors jisai 
ir būtų dešinioji mūsų ordino ranka arba jo dešinioji akis. 

Grosmeisteris nutilo. Negarsus murmesys nuošė per menę. 
Tie iš jaunimo, kurie buvo bepradedą šaipytis, klausydamiesi 
grosmeisterio samprotavimų, dabar irgi surimtėjo ir baimingai 
laukė, ką jis dar pasakys. 

— Tokia didelė — tarė jis—ir sunki bausmė tektų tamplie- 
rių riteriui, jei jis laisva valia būtų pažeidęs šitiek pačių svarbių- 
jų mūsų nuostatų punktų. Bet jei riteris, paveiktas kerų ir 

burtų, pateko šėtono valdžion tiktai todėl, kad lengvabūdiškai 
pažvelgė į moters grožį, tai mes esame labiau linkę liūdėti dėl 
jo nuopuolio, negu jį bausti; tad paskyrę bausmę, kuri padėtų 
jam atpirkti nuodėmes, visą rūstį turime nukreipti į šėtono 
įrankį, kuris vos neįtraukė mūsų brolio į visišką pražūtį. O 
todėl išeikite į priekį visi, kurie matėte šiuos nelemtus darbus, 
idant mes galėtume išklausyti ir nustatyti, ar gana mūsų tei- 
singumui pasitenkinti vien šios moters bausme, ar turėsime 
kruvina širdimi nubausti. taip pat ir savo brolį. 

Buvo iššaukta keletas žmonių, kurie paliudijo matę, kaip 
Bua-Gilberas rizikavo gyvybe, gelbėdamas Rebeką iš degančios 
pilies. Jie vaizdavo šį įvykį su visais tais perdėjimais, į kuriuos 
taip linkę prastuoliai, kai jų vaizduotė sukrėsta kokio nors 
nepaprasto atsitikimo. Šis prigimtas jų palinkimas į visa, kas 
stebina, dar labiau sustiprėjo, žinant, kad jų parodymai teikia 
aiškiai matomą malonumą aukštam asmeniui. Todėl pavojai, 
kuriuos nugalėjo Bua-Gilberas, jų pasakojimuose atrodė stačiai 
pasibaisėtini. Beatodairiška drąsa, Bua-Gilberui gelbstint Rebe- 
ką, anot jų parodymų, pranokusi me tik paprastą atsargumą, 
bet ir didžiausią riterišką narsą. O tas pagarbus atlaidumaš, su 
kuriuo jis klausėsi priekaištingų ir rūsčių gražuolės žodžių, 
buvo taip perdėtai pavaizduotas, jog atrodė stačiai neįtikimas, 
žinant, koks jis išdidus. 

Paskui buvo iššauktas Templstou preseptorius, kuris papasa- 
kojo apie Bua-Gilbero ir Rebekos atvykimą į preseptoriją. Duo- 
damas parodymus, Malvuazenas kalbėjo labai apdairiai. Klau- 
santis atrodė, kad jis stengiasi neįžeisti Bua-Gilbero jausmų, 
tačiau kalbėdamas kartais įterpdavo tokių užuominų, iš kurių 
buvo aišku, kad jis laiko riterį apimtą savotiško pamišimo. 
Sunkiai ir su atgaila atsidūsėjęs, preseptorius prisipažino nu- 
sikaltęs, kad priėmė Rebeką ir jos mylimąjį į savo preseptoriją. 

— Visa, kuo galiu pateisinti šį savo poelgį — tarė jis baigda- 
mas — aš jau pasakiau per išpažintį mūsų šventajam tėvui 
grosmeisteriui. Jis žino, kad tą padariau ne blogais sumetimais, 
nors ir pasielgiau neteisingai. Su džiaugsmu aš priimsiu baus- 
mę, kokią tik teiksitės man paskirti. 

— Tu teisingai pasakei, broli Albertai— tarė Bomanuaras.— 
Tavo sumetimai buvo geri, nes norėjai sulaikyti paklydusį bro- 
lį, kad nepadarytų nepataisomos kvailystės, bet tavo elgesys 
buvo klaidingas. Tu pasielgei kaip žmogus, kuris, norėdamas 

sustabdyti arklį, stveria jį už balnakilpės, užuot pagavęs už 
kamanų. Taip galima tik pakenkti sau pačiam, o ne pasiekti 
tikslą. Mūsų dievobaimingasis įsteigėjas liepė mums kalbėti 
„Tėve mūsų“ trylika kartų rytą ir devynis vakare, o tu atkal- 
bėk dvigubai. Tamplieriui leidžiama triskart per savaitę valgyti 
mėsą, 0 tu turėsi pasninkauti visas septynias dienas. Taip da- 
ryk šešias savaites, ir tavo atgaila bus atlikta. 

Veidmainiškai rodydamas didžiausią nuolankumą, Templstou 
preseptorius nusilenkė viršininkui iki pat žemės ir sugrįžo į 
savo vietą. 

— Dabar, broliai — tarė grosmeisteris,— reikėtų įsigilinti į 
šios moters praeitį ir patikrinti, ar ji moka raganauti ir kerėti 
žmones, nes iš tų parodymų, kuriuos čia girdėjome, turime 
pagrindo galvoti, jog paklydęs mūsų brolis buvo pragariškų 
burių apžavėtas. 

Hermanas Gudolrikas buvo ketvirtasis iš susirinkusių menėje 
preseptorių. Kiti trys buvo Konradas Mon-Fitčetas, Albertas 
Malvuazenas ir patsai Brianas de Bua-Gilberas. Hermanas, se- 
nyvas karingos išvaizdos žmogus, musuimonų kardų randais iš- 
vagotu veidu, buvo didžiai visų brolių gerbiamas. Jis atsistojo 
ir nusilenkė grosmeisteriui, kuris tučtuojau leido jam kalbėti. 

— Aš norėčiau sužinoti, garbingasis tėve, iš paties mūsų 
brolio, narsiojo Briano de Bua-Gilbero, lūpų, ką jis meno apie 
tuos visus stebėtinus kaltinimus ir kaip dabar žiūri į savo ne- 
laimingą aistrą tai žydei. 

— Brianai de Bua-Gilberai — pasakė grosmeisteris— tu gir- 
dėjai mūsų brolio Gudolriko klausimą? Tai atsakyk jam. 

"Bua-Gilberas pasuko galvą į grosmeisterį, bet nieko neatsakė, 

— Jį apsėdo nebylumo velnias, — tarė grosmeisteris.— Šalin, 
šėtone! Kalbėk, Brianai de Bua-Gilberai, įsakau tau šiuo kry- 
žium, šventojo mūsų ordino simboliu! 

Bua-Gilberas visomis jėgomis sutramdė didėjantį pasipiktini- 
mą ir panieką, puikiai žinodamas, kad nesusitramdydamas nie- 
ko nelaimės, 

— Brianas de Bua-Gilberas,— tarė jis — neatsakinėja į šito- 
kius nežmoniškus klausimus ir beprasmiškus kaltinimus. O 
jeigu jo garbė bus įžeista, jis gins ją savo kūnu ir šiuo štai 
kardu, kuris jau tiek kartų yra kovojęs krikščionybės labui. 

— Mes tau atleidžiame, broli Brianai,— tarė grosmeisteris— 
nors tu ir nusidedi, girdamasis savo žygiais, nes gyrimasis savo 

nuopelnais eina iš velnio. Bet mes tau atleidžiame, matydami, 
kad kalbi ne savo noru, o gundomas to, kurį mes su dievo 
pagalba išginsime iš mūsų tarpo. 

Brianas de Bua-Gilberas blykstelėjo į grosmeisterį rūsčiu ir 
paniekinamu žvilgsniu. bet susitvardė ir nieko nebeatsakė. 

— O dabar,— kalbėjo toliau grosmeisteris — kadangi į mūsų 
brolio Gudolriko klausimą neduota aiškaus atsakymo, tęsime 
bylą toliau ir, padedami mūsų šventojo globėjo, ištirsime iki 
pat gelmių šią bedievišką paslaptį. Tegu tie, kurie ką nors gali 
pasakyti apie šios moters gyvenimą ir jos darbus, ateina čia, 

Tolimajame menės gale pasigirdo kažkoks bruzdesys. Gros- 
meisteris paklausė, kas ten darosi; jam buvo atsakyta, kad 
minioje esąs luošys, kuris seniau jau visai nebepajudėjo, o 
teisiamoji jį išgydė stebuklingu balzamu. 

Minia išstūmė į priekį vargšą saksų valstietį. Jis buvo mir- 
tinai išsigandęs, nes manė būsiąs nubaustas už tai, kad žydaitė 
jį išgydė nuo paralyžiaus. Visiškai jis nebuvo pasveikęs: ir 
vaikščiojo su ramentais. 

Labai nenoromis, gausiai ašarodamas, jis papasakojo, kad 
prieš dvejus metus, kai jis gyvenęs Jorke. ir dirbęs staliumi 
pas turtingą žydą Izaoką, staiga susirgęs sunkia ir skausminga 
liga, tada Rebeka pradėjusi jį gydyti kažkokiu kvapiu balza- 
mu, kuris jį ir prikėlęs iš patalo. O kai truputį pasitaisęs, ji 
davusi jam to brangaus tepalo ir pinigų kelionei, kad galėtų 
sugrįžti pas savo tėvą, gyvenantį netoli Templstou. 

— Ir leiskite pareikšti, jūsų šventenybe,— baigė liudinin- 
kas,— jog nieku gyvu negali būti, kad toji mergina būtų norė- 
jusi man pakenkti, nors likimas ir lėmė jai būti žyde, nes, 
tepdamasis jos vaistu, aš visada kkalbėdavau „Tėve mūsų“ ir 
„Tikiu dievą tėvą“, o tepalas nuo to anaiptol ne blogiau veikė. 

— Tylėk, verge -— tarė grosmeisteris— ir eik šalin! Tik to- 
kiems galvijams ir pritinka terliotis su visokiais pragaro tepa- 
lais ir darbuotis šėtono išperų naudai! Aš tau sakau, kad žmo- 
nių giminės priešas todėl ir apleidžia žmogų ligomis, kad paskui 
galėtų jį išgydyti ir tuo būdu įpiršti visiems kokius' pragaro 
vaistus. Ar tu dar tebeturi to tepalo, apie kurį kalbėjai? 

Valstietis įkišo užantin drebančią ranką ir ištraukė mažą in- 
duką su žydišku užrašu ant dangtelio. Daugumai žiūrovų tai 
buvo aiškus įrodymas, kad pats velnias gamino šį vaistą. Bo- 
manuaras persižegnojo, paėmė į rankas indelį ir, gerai mokė-- 

damas rytų kalbas, lengvai perskaitė užrašą: „Judo giminės 
liūtas pergalėjo“". 

— Nuostabi šėtono galybė, — tarė grosmeisteris — taip švent- 
vagiškai iškreipti šventąjį raštą, įmaišyti nuodų į "būtiną 
mums maistą! Ar nėra čia kokio gydytojo, kuris galėtų paša- 
kyti, iš ko pagamintas šis burtų tepalas? 

Du daktarai, kaip patys save pavadino — vienas vienuolis, 
kitas kirpėjas — išėjo į priekį ir, apžiūrėję balzamą, pareiškė, 
kad jiems, nors ir gerai pažįstą visus krikščionių tikybos lei- 
džiamus vaistus, šio tepalo sudėtis visiškai nežinoma, todėl, 
jų manymu, jis esąs pagamintas iš kažkokių paslaptingų užke- 
rėtų žolių. Pasibaigus šiai medicinos ekspertizei, saksas nuolan- 
kiai paprašė sugrąžinti tiek daug jam pagelbėjusį tepalą, bet 
grosmeisteris suraukė antakius ir paklausė: 

— Kuo tu vardu? 

— Higas, Snelio sūnus, — atsakė valstietis. 

— Tai klausyk, Higai, Snelio sūnau —— tarė Bomanuaras— 
geriau būti prikaustytam prie patalo, negu išgyti, vartojant 
eretikų vaistus. Ir geriau ginkluota ranka išplėšti iš žydo 10- 
bius, negu imti iš jo dovanas arba dirbti jam už pinigus. Eik 
ir daryk, kaip liepiau. 

— Deja,—itarė valstietis — nesupykite, jūsų malonybe, bet 
man jau per vėlu pasinaudoti jūsų pamokymų — aš juk luo- 
šas, bet aš turiu brolių, kurie tarnauja pas turtingą rabiną Na- 
taną Ben-Izraelį, tėi aš jiems pasakysiu jūsų šventybės žo- 
džius, kad geriau apiplėštų žydą, negu teisingai ir uoliai „jam 
tarnautų. 

— Kokius čia niekus plepa šis mulkis! Vykite jį lauk!l— 
tarė Bomanvaras, nebežinodamas, kaip paneigti šitokią prak- 
tišką išvadą iš jo pamokymo. 

Higas, Snelio sūnus, įsimaišė į minią, bet neišėjo, norėdamas 
sužinoti, kaip bus išspręstas jo geėradarės likimas. Jis. pasiliko 
pasiklausyti, kuo baigsis byla, nors rizikavo vėlei sutikti 
niaurų rūsčiojo teisėjo žvilgsnį, sudrebinusį jį iki pat širdies 
gelmių. 

Tuo momentu grosmeisteris paliepė Rebekai nusiimti šydą. 
Jinai, prabildama pirmą kartą, atsakė nuolankiai, bet kartu 
ir išdidžiai, kad jos tautos dukterys neatsidengia veido sveti- 
mų akivaizdoje. Meilus jos balsas ir švelnus atsakymas suža- 
dino visiems gailestį ir užuojautą. Tačiau Bomanuaras, laikęs 

ypatingu nuopelnu slopinimą bet kokio jausmo, nesiderinančio 
su jo tariamąja pareiga, pakartojo savo reikalavimą. Sargybi- 
niai žengė į priekį, ketindami nutraukti jai šydą, 'bet ji atsi- 
stojo prieš grosmeisterį ir tarė: 

— Ne, maldauju jus, jeigu mylite savo dukteris... Deja, — 
pridūrė atsiminusi,— jūs negalite turėti dukterų! Na, tai nors 
vardan jūsų motinų atminimo, vardan meilės jūsų seserims, 
vardan paties padorumo, neleiskite šitaip su manim elgtis jūsų 
akivaizdoje! Bet aš paklausysiu jūsų,— pridėjo ji su tokiu 
graudulingų nuolankumu, kad net pačiam Bomanuarui virpte- 
lėjo širdis, — jūs esate savo ordino vyresnieji, ir, nusilenkdama 
jūsų valiai, aš, nelaiminga mergaitė, parodysiu veidą. 

Ji nusiėmė šydą ir pažvelgė droviai, bet kartu išdidžiai. Ne- 
regėtas jos grožis visus nustebino, ir jaunesnieji riteriai ty- 
liais žvilgsniais tarytum sakyte sakė vienas kitam, kad nuos- 
tabus Rebekos žavumas kur kas geriau paaiškina beprotišką 
Bua-Gilbero meilę, negu jos tariamieji kerai. Bet didžiausią 
įspūdį jos veidas padarė Higui, Snelio sūnui. 

— Leiskite mane, leiskite!— sušuko jis stovintiems prie me- 
nės durų sargybiniams.— Leiskite man išeiti! Aš mirsiu iš 
sielvarto, kad prieš ją paliudijau! 

— Nurimk, vargšeli — tarė Rebeka, išgirdusi jo žodžius, — 
tu man nepakenkei, sakydamas tiesą, ir negali padėti ašaromis 
bei aimanavimu. Nurimk, eik namo ir žiūrėk savęs. 

Sargybiniai, bijodami, kad jo garsus raudojimas neužtrauktų 
viršininkų rūstybės, jau morėjo išvesti jį iš menės. Bet jis vėl 
prižadėjo tylėti, ir jie leido pasilikti. 

Buvo iššaukti du kariai, kuriuos Albertas Malvuazenas iš 
anksto pamokė, ką turi paliudyti, Jie abudu buvo beširdžiai 
niekšai, bet ir juos sukrėtė įstabus belaisvės grožis ir iš pra- 
džių jie tarytum suglumo. Tačiau reikšmingas Malvuazeno 
žvilgsnis padėjo jiems atsipeikėti ir atgauti įprastą šaltakrau- 
jiškumą. Su dideliu tikslumu, kuris galėtų pasirodyti įtartinas 
mažiau šališkiems teisėjams, jie davė daugybę parodymų, pra- 
simanytų arba visai nesvarbių apie natūralius dalykus, bet 
viskas buvo pasakojama tokiu paslaptingų tonu ir su tokiomis 
smulkmenomis, jog net patys nekalčiausi įvykiai įgydavo kažko- 
kio lemtingo kraupumo. Mūsų dienomis šitokie liudininkų paro- 
dymai būtų suskirstyti į dvi rūšis, būtent į nerealius ir neįtikė- 

tinus. Bet anais tamsiais ir prietaringais laikais visi paliudijimai 
buvo laikomi kaltumo įrodymais. 

Liudininkai, pavyzdžiui, sakė, kad kartais Rebeka kažką 
murmanti pati sau nesuprantama kalba ir taip graudžiai dai- 
nuojanti, kad sujaudinanti kiekvieną, kas tik jos pasiklausąs; 
kad kartais pati su savim kalbanti ir pakelianti aukštyn akis, 
tarytum laukdama atsakymo; kad jos drabužių sukirpimas esąs 
keistas ir paslaptingas — ne toks, kaip paprastų dorų moterų; 
kad ijjos žieduose esą kažkokie slėpiningi ženklai ir šydas iš- 
siuvinėtas neregėtais raštais. 

Tie pasakojimai apie paprasčiausius dalykus buvo išklausyti 
su didžiausiu rimtumu ir priskirti prie įrodymų, patvirtinančių, 
nors ir ne tiesiogiai, įtarimus, jog Rebeka turinti ryšių su pra- 
garo jėgomis. 

Bet buvo ir ne tokių dviprasmiškų parodymų, kuriuos patikti 
publika priėmė su visišku pasitikėjimu, nors jie atrodė ir itin 
neįtikimi. Vienas iš karių matęs, kaip Rebeka išgydžiusi su- 
žeistą žmogų, kartu su jais atvykusį į Torkilstoną. Pasak jo, 
jinai padariusi kažkokius ženklus ant žaizdos, tardama paslap- 
tingus žodžius (kurių jis, ačiū dievui, nesupratęs), ir staiga 
iš žaizdos išlindęs geležinis strėlės antgalis, kraujoplūdis lio- 
vęsis, Žaizda užsitraukusi, ir mirštantis žmogus po ketvirčio 
valandos pats užkopęs ant tvirtovės sienos ir padėjęs liudinin- 
kui nustatyti akmenų svaidomąją mašiną. Šiam prasimanymui 
tikriausiai dingstį buvo davęs faktas, kad Rebeka Torkilstono 
pilyje slaugė sužeistą Aivenhą. Pagaliau liudininkas, patvirtin- 
damas savo parodymą, išsitraukė iš kapšio tą patį antgalį, kuris, 
anot jo, taip stebuklingai išlindęs iš žaizdos. O kadangi tas 
gelžgalis svėrė net visą unciją, tai nebeliko jokių abejojimų 
dėl šio pasakojimo tikrumo, kad ir kaip neįtikėtinas jis būtų 
atrodęs. 

Jo draugas iš gretimo bokšto buvo matęs, kaip Rebeka per 
pokalbį su Bua-Gilberu bandė nušokti žemyn iš bokšto. Neno- 
rėdamas atsilikti nuo savo sėbro, dabar šis vyrukas papasakojo, 
kaip Rebeka užšoko ant parapeto, pavirto balta it pienas gul- 
be, triskart apskriejo apie Tarkilstono pilį, paskui vėl nusilei- 
do ant bokšto ir vėl atgavo žmogišką pavidalą. 

Ir pusės šių-svarių parodymų būtų užtekę nuteisti už Taga- 
navimą bjaurią ir neturtingą senę. Tačiau jų buvo tiek daug, 
kad net Rebekos jaunystė ir įstabus grožis nebegalėjo atsverti. 

Grosmeisteris, išklausęs savo patarėjų nuomones, iškilmingai 
paklausė Rebeką, ką ji galinti pasakyti prieš mirties nuospren- 
dį, kurį jis ketinąs paskelbti. 

— Šauktis jūsų pasigailėjimo,— tarė žavioji žydaitė kiek vir- 
pančiu iš susijaudinimo balsu — būtų, kaip matau, tik tuščias 
nusižeminimas. Aiškinti jums, kad ligonių ir sužeistųjų gydy- 
mas negali būti nusikaltimas prieš dievą, kurį mes visi tikime, 
būtų bergždžia. Įrodinėti, kad daugelis ant manęs pasakytų da- 
lykų yra neįmanomi, būtų irgi beprasmiška, nes jūs, matyt, 
tikite viskuo, ką čia tie žmonės kalbėjo. Taip pat beprasmiška 
būtų įrodinėti, kad mano apdaras, mano kalba, mano papročiai 
yra saviti mano tautai, buvau besakanti, mano tėvynei, bet, 
deja, mes neturime tėvynės, Aš met nesiteisinsiu, apkaltindama 
savo nuskriaudėją, kuris stovi šičia ir girdi, kaip melagingai 
aš šmeižiama ir smerkiama, o jis — tironas — paverčiamas mano 
auka. Tegu dievas jį nuteis! Tačiau man dešimt kartų lengviau 
sutikti mirtį, kokią tik jūs teiksitės paskirti, negu klausytis 
pažadų, kuriuos tas pragaro sūnus be atvangos kartoja mam, 
vienišai, -bejėgei savo belaisvei. Tačiau jis yra vieno su jumis 
tikėjimo, todėl mažiausias jo žodis jūsų akyse turi daugiau ver- 
tės, negu iškilmingi varguolės žydaitės prisiekinėjimai. Taigi 
nemanau suversti jam visus kaltinimus, kurie man skirti. Tik 
noriu jo paklausti: Brianai de Bua-Gilberai, sakyk, ar ne mela- 
gingi visi šie kaltinimai? Argi tai nėra baisiausias šmeižtas, 
tiek pat beprasmiškas, kiek ir žiaurus? 

Menė nutilo. Visų žvilgsniai atsikreipė į Brianą de Bua-Gil- 
berą. Jis tylėjo. 

— Atsakyk, — tarė Rebeka, — jei tu vyras, jei tu krikščionis 
pagaliau! Atsakyk! Maldauju tave vardan apdaro, kurį dėvi, 
vardan iš sentėvių paveldėtos pavardės, vardan riterystės, ku- 
ria tu giriesi, vardan tavo motinos garbės, tavo tėvo kapo! 
Maldauju, pasakyk, ar tiesa visa tai, kas čia buvo kalbėta? 

— Atsakyk jai, broli — tarė grosmeisteris— jei tik Žmonių 
giminės priešas, su kuriuo tu grumiesi, neįveikė tavęs. 

Bua-Gilberas tylėjo, draskomas prieštaringų jausmų, nuo ku- 
rių net persikreipė jo veidas. Pagaliau su didžiausiu vargu jis 
ištarė, žiūrėdamas į Rebeką: ' 

— Parašyta, parašyta! .. 

— Štai kur,— tarė Bomanuaras,— išties neginčijamas parody- 
mas. Jos raganavimo auka tegali paminėti kažkokį pragaištin- 
gą parašymą kokiame nors talismanė, kuris jį verčia tylėti. 

Bet Rebeka kitaip išsiaiškino Bua-Gilbero žodžius. Nežymiai 
žvilgtelėjusi į pergamento skiautelę, kurią tebelaikė rankoje, 
ji perskaitė: „Prašyk gynėjo". 

Kol visi nustebę šnabždėjosi, šitaip keistai Bua-Gilberui atsa- 
kius, Rebeka galėjo ne tik nepastebimai perskaityti, bet ir su- 
naikinti raštelį. Kai šnabždesys nutilo, grosmeisteris tarė: 

— Rebeka, jokios naudos tau neatnešė parodymas šio ne- 
laimingo riterio, kuris, matyt, vis dar tebėra šėtono valdžioje. 
Ką tu dar gali pasakyti? 

— Man išsigelbėti bėra tik vienas būdas,— tarė Rebeka — 
kurį leidžia net žiaurieji jūsų įstatymai. Tiesa, gyvenimas man 
buvo labai sunkus, bent pastaruoju metu, bet aš nenoriu atsisa- 
kyti nuo dievo dovanos, jei viešpats man duoda nors silpną 
išsigelbėjimo viltį Aš atmetu visus jūsų kaltinimus, skelbiu, 
kad esu nekalta, o jūsų parodymai melagingi. Reikaiauju gynė- 
jo, kuris kovoje su mamo kaltintoju įrodytų mano nekaltumą. 

— Bet kas gi, Rebeka, — tarė grosmeisteris,— sutiks kautis, 
gindamas žydę, kas pakels ietį už raganą? . 

— Dievas man duos gynėją, — atsakė Rebeka.— Negali būti, 
kad visoje linksmojoje Anglijoje, vaišingumo, kilniaširdiškumo 
ir laisvės šalyje, ikur šitiek žmonių mielai rizikuoja gyvybe 
dėl garbės, neatsirastų žmogaus, kuris panorėtų pakelti ginklo 
už teisingumą. Aš reikalauju paskirti dvikovą. 

Ji nusimovė išsiuvinėtą pirštinaitę ir numetė ją grosmeiste- 
riui po kojų taip paprastai ir kartu su tokiu orumu, kad visi 
buvo nustebinti ir sužavėti. 


XXXVIII skyrius 


„.. Aš sviedžiu iššūkį 

Ir tavo visą narsą išbandysiu 
ioj mūsų kovoje. | 

Šekspyras, „Ričardas II“ 


Rebekos grožis ir jos laikysena padarė gilų įspūdį net pačiam 
Lukui Bomanuarui. Iš prigimties jis nebuvo žiaurus, nebuvo 
net ir griežtas Žmogus, bet dėl jausmų šaltumo bei kilnaus, bet 

klaidingo pareigos supratimo jo širdis pamažu surambėjo nuo 
asketiškų papročių, kurių laikėsi gyvenime, nuo aukštos val- 
džios, kurią turėjo ir mėgo, ir nuo įsitikinimo, kad būtinai rei- 
kia kovoti su pagonimis ir eretikais. Griežtas jo veidas tarytum 
sušvelnėjo, kai jis žvelgė į stovinčią prieš jį nuostabiai gražią 
mergaitę, tokią vienišą ir visų apleistą, bet taip drąsiai ir su 
tokiu dvasios pakilimu ginančią savo mekaltumą. Jis dukart 
persižegnojo, tarytum suabejojęs, iš kur tasai švelnumas galė- 
jo atsirasti jo širdyje, kuri paprastai šitokiomis aplinkybėmis 
būdavo kieta kaip jo kardo plienas. 

— Mengaite,— tarė jis— jeigu tą gailėstį, kurį tau jaučiu, 
sukeli piktais kerais, klastingai į mane nukreiptais, tai didžiai 
nusikalsti prieš dievą. Bet man rodos, kad šis mano jausmas 
tėra tik natūralus sielvartas širdies, liūdinčios, jogei šitokiam 
gražiam inde slypi mirštami nuodai. Atgailauk, mano dukterie, 
prisipažink, kad nusikaltai raganavimu, atsižadėk savo klaidin- 
go tikėjimo, pabučiuok šią šventąją emblemą, ir viskas tau bus 
gerai ir šiame gyvenime, ir būsimajame. Įstok į kurį nors 
griežtą moterų vienuolyną ir turėsi ten pakankamai laiko mels- 
tis už savo nuodėmes ir tinkamai atgailauti. Padaryk taip ir 
galėsi gyventi. Kuo tau taip brangūs Mozės įsakymai, kad ne- 
bijai mirti už juos? 

— Tai mano prosenelių įsakymai — atsakė Rebeka, — įteikti 
žaibuojant ir griaudžiant ant Sinajaus kalno, iš ugnies debesio. 
Jei esate krikščionys, tai ir jūs tuo tikite. Tiktai sakote, kad šie 
įsakymai dabar naujais pakeisti, o mano mokytojai kitaip mane 
mokė. | 

— Tegu mūsų kapelionas išeina į priekį — tarė Bomanua- 
ras, — ir paaiškina šiai užsispyrusiai netikėlei. .. ' 

— Atleiskite, kad jus pertrauksiu— švelniai tarė Rebela — 
bet aš esu mergina ir nemoku ginčytis religijos klausimais. Ta- 
čiau numirti už savo tikėjimą galiu, jei tokia bus dievo valia. 
Prašau man atsakyti į mano prašymą dėl gynėjo. 

— PaHuokite man jos pirštinę — tarė Bomanuaras— Tai iš- 
ties silpnas ir mažas laidas šitokiam rimtam reikalui, — kalbėjo 
jis toliau, žiūrėdamas į ploną siaurutėlės pirštinaitės audinį.— 
Matai, Rebeka, kokia lengvutė ir plonutė tavo pirštinaitė, pa- 
lyginus su mūsų sunkiomis plieno pirštinėmis, — tokia pat silpna 
ir menka ir tu pati prieš tamplierių ordiną, nes juk tavo iššūkis 
mestas visam mūsų ordinui. 

— Padėkite ant tos pačios svarstyklių lėkštės mano nekaltu- 
mą,— atsakė Rebeka, —ir šilko pirštinaitė atsvers geležinę pirš- 
tinę. . 

— Vadinasi, tu atsisakai pripažinti savo kaltę ir pakartoji 
savo drąsų iššūkį? 

. — Pakartoju, prakilnusis sere— atsakė Rebeka. 

— Tai. teesie šitaip dievo vardu — tarė grosmeisteris— ir 
tegu viešpats parodo mums tiesą! 

— Amenl-— atsakė preseptoriai, ir visas susirinkimas lyg ai- 
das pakartojo tą žodį. 

— Broliai, — tarė Bomanuaras— jūs gerai "žinote, kad mes 
turėjome teisę atmesti šios moters prašymą ir neleisti, kad jos 
likimas būtų nuspręstas karžygių dvikovoje. Tačiau, nors ji 
ir žydė, ir nekrikštyta, vis dėlto ji yra vieniša ir silpna būtybė. 
Ji kreipėsi į mūsų švelnius įstatymus, tikėdamasi jų užtarimo, 
ir mes negalime jos atstumti. Be to, mes ne tik dvasininkai, 
mes taip pat riteriai ir karžygiai, todėl būtų negarbė atsisakyti 
dvikovos. Taigi reikalas dabar šitoks: Rebeka, duktė Izaoko iš 
Jorko, remiantis daugybe svarių įrodymų, kaltinama tuo, kad 
apkerėjo vieną iš prakilniųjų mūsų ordino riterių, O savo ne- 
kaltumui įrodyti iššaukė mus į kovą, kur dievo valia bus vis- 
kas nuspręsta. Kuriam citeriui, garbingieji broliai, turime, jū- 
sų nuomone, įteikti šią pirštinę, kad stotų už ordiną būsimoje 
kovoje? 

— Brianui de Bua- Gilberui— tarė preseptorius Gudolrikas — 
nes jis labiausiai su byla susijęs ir geriau už visus žino, kurio- 
je pusėje teisybė. 

— Bet kaipgi bus, — tarė grosmeisteris— jei mūsų brolis 
Brianas tebėra kerų ir burtų įtakoje? Tačiau mes taip sakom 
tik iš atsargumo, nes šiaip jokiam kitam kovotojui iš viso Or- 
dino taip noriai nepavesiume tiek šio, tiek kokio dar svarbes- 
nio reikalo. 

— Garbusis tėve,— pasakė preseptorius Gudolrikas— jokie 
kerai negali įveikti riterio, kuris stoja į ikovą už teisų reikalą 
dievo teisme. 

— Teisingai pasakei, broli-——- sutiko grosmeisteris.— Alber- 
tai Malvuazenai, įteik pirštinę Brianui de Bua-Gilbemi. Tau, 
broli Brianai, mes pavedame šį reikalą, idant vyriškai kovotu- 
mei, neabejodamas tuo, kad pergalė atiteks teisiajam. O tau, 
Rebeka, duodame dvi dienas gynėjui susirasti. 

— Nedaug teduodate laiko — tarė Rebeka,— svetimšalei ir 
ne jūsų tikėjimo belaisvei susirasti žmogų, kuris rizikuotų savo 
garbe ir gyvybe, kovodamas prieš tokį įžymų riterį, pagarsė- 
jusį kovose. 

— Daugiau duoti negalime — tarė grosmeisteris.— Dvikova 
turi įvykti mūsų akivaizdoje, o svarbūs reikalai verčia mus iš 
čia išvykti ne vėliau kaip po trijų dienų. 

— Teesie dievo valial-— tarė Rebeka.— Juo aš pasikliausiu, 
nes jam tas pats — ar viena akimirka, ar visas amžius. 

— Gerai pasakei, mergele,-- pastebėjo grosmeisteris— bet 
mes puikiai žinome, kas moka prisiimti šviesos angelo pavidalą. 
Taigi mums belieka paskirti vietą, tinkamą dvikovai, o jei 
prireiks, tai ir mirties nuosprendžiui vykdyti. Kur šio vienuo- 
lyno preseptorius? : 4 

Albertas Malvuazenas, vis dar tebelaikydamas rankoje Rebe- 
kos pirštinę, stovėjo šalia Bua-Gilbero ir kažką karštai pusbal- 
siu jam įrodinėjo. | . " “ 

. — Kaip, — tarė grosmeisteris— jis nenori priimti pirštinės? 

— Ne, jis nori, jis jau priėmė, didžiai gerbiamasis tėve— 
atsakė Malvuazenas, slėpdamas po mantija pirštinę.— O dėl 
vietos dvikovai, tai, mano manymu, tinkamiausia šiam reikalui 
būtų šventojo Jurgio arena, priklausanti šiai preseptorijai, 

— Gerai, — tarė grosmeisteris.— Rebeka, į tą areną tu pri- 
valai pristatyti savo gynėją. Jei to neįvykdysi arba jei tavo 
gynėjas bus nugalėtas, tu pagal mūsų nuosprendį mirsi kaip 
ragana. Tebūnie šis mūsų nuosprendis užrašytas ir tasai raštas 
garsiai perskaitytas, idant miekas negalėtų teisintis mūsų nuta- 
rimo nežinojimu. 

Vienas iš kapelionų, einančių raštiniuko pareigas, įrašė 
nuosprendį į didžiulę knygą, kurioje buvo aprašomi visi tamp- 
lierių ordino susirinkimai. Tada antrasis kapelionas garsiai per- 
skaitė grosmeisterio nuosprendį: 

„Rebeka, žydė, Izaoko iš Jorko duktė, apkaltinta raganavimu, 
suvedžiojimu ir kitais pragaištingais darbais, nukreiptais prieš 
vieną iš Siono šventovės riterių, nepripažino savo kaltės; ji 
tvirtina, kad šią dieną liudininkų pasakyti parodymai esą mela- 
gingi, pikti ir nesąžiningi. Pasinaudodama tuo, kad įstatymas 
leidžia jai, kaip moteriai, pasirinkti gynėją, kuris už ją stotų 
į kovą, ji prašo savo bylą atiduoti dievo teismui ir užtikrina, 
kad jos gynėjas kovos už ją pagal visas riteriškų įstatymų ir 

papročių taisykles. Tam patvirtinti ji davė savo užstatą, kuris 
įteiktas prakilniajam bajorui ir riteriui Brianui de Bua-Gilbe- 
Tui, tamplierių ordino riteriui. Tasai riteris turės kautis minė- 
toje dvikovoje už ordiną ir už save, kaipo nukentėjęs nuo pra- 
šytojos raganavimo ir kerų. Garbingasai tėvas ir galingasai lor- 
das Lukas, markizas Bomanuaras, teikėsi patenkinti minėtąjį 
prašymą ir sutiko, kad prašytojos asmenį pavaduotų jos prista- 
tytas gynėjas, ir paskyrė dvikovai trečiąją dieną nuo šiandien, 
o dvikovos vietai parinko šventojo Jurgio areną šalia Templstou 
preseptorijos. Ton vieton grosmeisteris įsako prisistatyti prašytą 
jos gynėją, priešingu atveju jinai bus nubausta mirtimi, kaip 
xeikalauja įstatymai, už raganavimą ir kerus. Taipogi įsako jis 
atvykti nustatytu laiku arenon ir ordino gynėjui, priešingu at- 
vejų žadėdamas jį paskelbti niekingu atsimetėliu. Be to, šis 
prakilnusis lordas ir didžiai gerbiamas tėvas nustato, kad mi- 
nėtoji dvikova turi įvykti jo paties akivaizdoje, prisilaikant 
visų papročių ir visų taisyklių, šiam atvejui taikomų. Ir tepa- 
remia dievas teisiųjų darbus!“ 

— Amen!-—tarė grosmeisteris, ir visas susirinkimas pakar- 
tojo tą žodį. 

Rebeka nieko neatsakė, tik sudėjo rankas ir pakėlė į dangų 
akis. Paskui kukliai priminė grosmeisteriui, kad jai reikėtų su- 
sisiekti su draugais — turinti pranešti jiems apie savo būklę 
ir paprašyti, jog surastų gynėją, sutinkantį už ją kautis. 

— Teisingas ir teišėtas prašymas, — tarė grosmeisteris.— Pa- 
sirink pati pasiuntinį, kuriuo galėtum pasikliauti, ir mes leisime 
jam laisvai įeiti į tą kambarį, kuriame būsi uždaryta. 

— Ar neatsirastų čia žmogus — paklausė Rebeka,— kuris iš 
meilės teisingumui arba už dosnų atlyginimą sutiktų padėti 
nelaimingai būtybei? 

Visi tylėjo. Grosmeisterio akivaizdoje niekas nesiryžo paro- 
dyti užuojautos apšmeižtai belaisvei, visi bijojo, kad nebūtų 
įtarti palankumu žydams. Net noras pažadėto dosnaus atlygini- 
mo, nekalbant jau apie užuojautą, negalėjo įveikti šios baimės. 

Keletą minučių Rebeka, neapsakomo nerimo apimta, laukė 
atsakymo ir pagaliau sušuko: 

— Nejaugi šitokioje šalyje, kaip Anglija, aš neteksiu pas- 
kutinės ir tokios menkos vilties išsigelbėti vien dėl to, kad 
niekas nenori man suteikti malonės, kurios padaryti neatsisa- 
koma net didžiausiam nusikaltėliui!ę 

Pagaliau atsiliepė Higas, Snelio sūnus. Jis tarė: 

-— Nors aš ir luošys, bet tik per jos gailestingumą dar šiaip 
taip pajudu. Aš padarysiu viską, ką liepsi,— kreipėsi jis į Re- 
beką.— ir stengsiuos, kiek išgalėdamas. Laimingas būčiau, jei 
mano kojos būtų greitos ir atitaisytų tą skriaudą, kurią tau 
padarė mano liežuvis! Deja, pasakodamas apie tavo gailestin- 
gumą, nepamaniau, kad tuo užtrauksiu tau pavojų! 

— Viskas dievo rankose — tarė Rebeka.— Jeigu jis norės 
padėti, tai sraigė bus "toks pat geras pasiuntinys, kaip ir saka- 
las. Surask Izaoką iš Jorko. Štai tau pinigų: jų užteks sumokėti 
už arklį. Pristatyk Jam šį laišką. Nežinau, gal patsai dangus 
mane įkvepia, bet aš jaučiu, kad ne šita mirtimi man lemta 
numirti ir kad dar atsiras man gynėjas. Keliauk sveikas. Gyvy- 
bė ar mirtis priklauso nuo tavo greitumo. 

Valstietis paemė iš jos rankų laišką, kuriame tebuvo tik ke- 
letas eilučių hebrajų kalba. Daugelis iš minios patarė jam ne- 
liesti įtartino raštelio. Bet Higas buvo tvirtai pasiryžęs padėti 
savo geradarei. Ji išgelbėjusi jo kūną, ir jis įsitikinęs, kad ne- 
norės pražudyti jo sielos. 

— Aš gausiu, — tarė jis, — gerą arklį pas kaimymą Bataną ir 
šuoliuosiu į Jorką. 

Bet, laimė, jam nereikėjo taip toli keliauti: paėjėjęs nuo 
preseptorijos vartų vos ketvirtį mylios, jis sutiko du raitelius; 
iš jų apdaro ir aukštų geltonų kepurių tučtuojau pažino žydus. 
Priėjęs dar arčiau, pamatė, kad vierias — buvęs jo šeimininkas, 
Izaokas iš Jorko, o antrasis — rabinas Ben-Izraelis. Jie atvyko 
čia, išgirdę, kad grosmeisteris sušaukęs preseptorijos kapitulą 
raganos teisti, bet labiau prisiartinti prie preseptorijos nedrįso. 

— Broli Ben-Izaeli — kalbėjo Izaokas, — nežinau kodėl, bet 
mano siela nerami. Raganavimu nazariečiai dažnai apkaltina 
mūsų tautos žmones, pridengdami šiuo šmeižtu daromas žy- 
dams piktadarybes. 

— Būk ramus, broli — atsakė gydytojas — tu gali visada su- 
sitarti su nazariečiais, nes esi turtingas ir turi galimybę nusi- 
pirkti iš jų visokių lengvatų. Pinigai valdo žiaurias tų bedievių 
širdis taip, kaip kitados Saliamono žiedas valdydavęs pik- 
tąsias dvasias... Bet koks gi čia vargšas luošys ateina keliu, 
pasiramsčiuodamas ramentais? Matyt, nori su manim pasitarti. 
Mano bičiuli— tarė jis Higui, Snelio sūnui, — aš tau neatsisa- 
kysiu padėti savo mokslų, bet niekada nieko neduodu elge- 

toms, prašantiems išmaldos vieškeliuose. Eik šalin. Tavo kojos 
suparalyžiuotos? Bet gali užsidirbti duoną rankomis. Tiesa, į 
pasiuntinius tu jau nebetinki, geru piemeniu jau nebebūsi, į 
kariuomenę tavęs nebepriims, ir tarnauti pas greitą poną ge- 
riau jau nestok, bet vis dėlto yra ir tokių amatų. .. Broli, kas 
gi tau dabar?— sušuko jis, staiga „nutraukęs savo +iradą ir pasi- 
sukdamas į Izaoką, kuris, pradėjęs skaityti laiškelį, paduotą 
Higo, gailiai suaimanavo ir lyg negyvas nukrito nuo mulo, 

Didžiai išsigandęs rabinas nušoko žemėn ir pradėjo visomis 
tų laikų medicinos mokslui žinomomis priemonėmis gaivinti sa- 
vo draugą. Jis net išsitraukė iš kišenės įrankius kraujui nu- 
leisti, bet staiga jo rūpestingo slaugymo objektas atgijo, nusi- 
metė nuo galvos kepurę ir, pasėmęs saują dulkių nuo kelio, 
apsibėrė jomis galvą. 

— Mano sielvarto kūdiki!-- sušuko jis.— Nejaugi kam nors 
reikia, kad tavoji mirtis paguldytų į kapą mano žilą galvą ir 
kad aš mirdamas sugelta širdimi prakeikčiau savo dievą! 

— Kas yra, brolit— paklausė baisiai nustebęs rabinas.— Ko- 
dėl tu sakai šitokius žodžius? Juk tavo duktė, tikiuosi, dar 
gyva? 

— Gyva — atsakė Izaokas, — bet yra šitų pragaro sūnų ne- 
laisvėje, ir jie pasmerkė ją žiauriai mirčiai, nepasigailėję nei 
jos jaunystės, nei gražumo! Ak, jinai juk buvo kaip žaliųjų 
palmės lapų vainikas, 'puošęs mano žilą galvą! Ir ji turi suvys- 
ti per vieną naktį! Mano meilės kūdiki! Žilos mano senatvės 
kūdiki! O Rebeka, Rachelės dukterie! Mirtis jau apgaubė tave 
savo juodu šešėliu! 

— Bet perskaityk laišką —4 tarė rabinas.— Gal dar rasime, 
kaip ją išgelbėti. 

— Skaityk geriau pats, broli. — atsakė Izaokas — nes mano 
akys virto ašarų versmėmis. 

Gydytojas paėmė laišką ir garsiai perskaitė hebrajų kalba: 

„Izaokui, Adonikamo sūnui, kitatikių vadinamam Izaoku iš 
Jorko. Tebūnie tau ramybė ir dievo palaima, keliaguba palai- 
ma. Mano tėve, aš pasmerkta mirti už tai, ko mano dvasia ne- 
pažino — už kerus ir raganavimą. Mano tėve, jeigu galima, 
surask stiprų vyrą, kuris sutiktų kautis už mane kardu ir ietimi 
pagal nazariečių paprotį arenoje prie Templstou trečiąją dieną 
nuo šiandien. Gal mūsų senolių dievas suteiks jam jėgų apgin- 
ti nekaltąją, užsistoti už beginklę. Bet jeigu to negali būti, tegu 

mūsų giminės mergaitės aprauda mane kaip žuvusią, nes aš 
žūsiu kaip elnė, medžiotojo rankos pašauta, kaip gėlė, pjovėjo 
dalgio pakirsta. O todėl pagalvok, ką galima padaryti, kaip rei- 
kėtų išsigelbėti. Yra vienas toks karžygys iš nazariečių, kuris 
galėtų imtis ginklo mane apginti. Tai Vilfredas, Sedriko sūnus, 
krikščionių vadinamas Aivenhu: Bet jis šiuo metu dar per silp- 
nas ir meišlaikys šarvų. Vis dėlto pranešk jam apie mane, tėve, 
nes jis mylimas ir gerbiamas galingų savo giminės sūnų ir buvo 
drauge su mumis nelaisvėje, todėl galėtų surasti man gynėją. 
Ir pasakyk jam, Vilfredui, Sedriko sūnui, kad Rebeka, vis vien, 
-ar liks gyva, ar mirs, ji gyvens ar mirs visiškai nenusikaltusi 
tomis nuodėmėmis, kuriomis kaltinama. Ir jeigu tokia bus die- 
vo valia, kad tu netektum savo dukters, nebepasilik, tėve, 
šioje kruvinoje ir žiaurioje šalyje, bet keliauk į Kordobą, kur 
saugiai gyvena tavo brolis saracėno Boabdilio sosto globoje, 
nes maurų žiaurumas Jokūbo sūnums ne toks baisus, kaip 
Anglijos nazariečių žiaurumas.“ 

Izaokas gana ramiai klausėsi šio laiško, bet kai tik Ben-Izra- 
elis baigė, jis vėl pradėjo reikšti savo sielvartą rytiečių papro- 
čiu, draskydamas savo drabužius, barstydamasis galvą dulkė- 
mis ir šaukdamas: 

— O manoji dukterie, manoji dukterie! Tu mano kūnas! Tu 
mano kraujas! 

-— Nurimk,— tarė rabinas — sielvartu nieko nepadėsi. Eik 
ieškoti to Vilfredo, Sedriko sūnaus. Gal jis tau padės, jei ne 
narsumu, tai nors patarimu, nes tam jaunuoliui esąs labai palan- 
kus Ričardas, kurį nazariečiai vadina Liūtaširdžiu, o šalyje vis 
plačiau sklinda gandas, kad jis sugrįžęs. Gal tas jaunuolis gaus. 
iš jo raštą su parašu ir antspaudu, įsakantį sulaikyti piktada- 
rybę tų kraugerių, kurie išdrįso pasisavinti Siono šventovės 
vardą savo ordinui. 

'— Aš jį surasiu — tarė Izaokas, — nes jis geras jaunuolis ir 
gailisi engiamųjų Jokūbo sūnų. Bet jis dar per silpnas užsidėti 
šarvus, o kuris gi kitas krikščionis panorės kautis už nelaimin- 
gą Sicno dukterį? 

— Ak,— tarė rabinas—tu kalbi, lyg visai nepažintumei 
krikščionių! Tu turi aukso ir nupirksi jų narsumą taip, kaip 
to paties aukso kaina perkiesi savo saugumą. Nurimk ir drą- 
siai Keliauk ieškoti Vilfredo Aivenho. Aš taip pat nesėdėsiu 

sudėjęs rankų, nes būtų didelė nuodėmė apleisti tave nelaimėje. 
Aš vyksiu į Jorko miestą, kur dabar susirinko daug karių ir 
stiprių vyrų, ir tikriausiai surasiu jų tarpe tokį, kuris panorės 
kautis už tavo dukterį. Juk jų dievas — auksas, ir jie už pini- 
gus užstatys ir savo gyvybę, kaip kad užstato dvarus... Klau- 
syk, broli, juk tu išpildysi pažadus, kuriuos man gal teks duoti 
jiems tavo vardu? 

— Žinoma, brolil- atsakė Izaokas.—Ir teesie palaimintas 
viešpats, atsiuntęs man ramintoją mano sielvarte. Žiūrėk tik, 
kad jie tavęs neapgautų. Na, bet daryk kaip tinkamas, nes aš 
visai lyg be galvos. Kam man tas auksas, jei žus mano meilės 
kūdikis? 0 

-— Lik sveikas, — tarė gydytojas — ir teesie taip, kaip trokš- 
ta tavo širdis! ' 

Jie apsikabino atsisveikindami ir nujojo į priešingas puses. 
Luošys valandėlę dar stovėjo ant kelio, žiūrėdamas jiems iš 
paskos. . 

— Mat, šunys, — tarė jis — į mane nė pažiūrėti mepažiūrėjo, 
tarytum aš būčiau koks vergas ar turkas, ar toks pat žydas, 
kaip ir jie, o aš, dėkui dievui, laisvas žmogus ir gildijos meis- 
teris. Galėjo nors vieną kitą sidabrinį man numesti! Aš neįpa- 
reigotas nešioti jų bedieviškus raštus ir dar rizikuoti, kad ir 
mane pakerėtų, kaip geri žmonės pranašavo. Daug man naudos 
bus iš to dukato, kūrį davė mergiotė, jei per velykinę mane 
kunigas taip pribaugins, kad aš jam dvigubai tiek sumokėsiu 
už nuodėmių atleidimą. Ir dar pavadins mane žydų laiškanešiu, 
ir paliks man visam gyvenimui ta pravardė. Turbūt ta mergai- 
tė tikrai mane pakerėjo. Ir visiems taip, kas tik prie jos prisi- 
artina, vis vien, žydas ar krikščionis, — visi jos klauso. Bet kai 
tik apie ją pagalvoju, tai, rodos, atiduočiau ir savo dirbtuvę, ir 
visą turtą, kad tik jai gyvybę išgalbėčiau! 


XXXIX skyrius 


Mergaite, kokia tu šalta, išdidi, 
Bet ir aš išdidus ne mažiau. 
Siuardas 


Tą pačią dieną, kai įvyko Rebekos teismas (jei tik galima 
tai pavadinti teismu), jau pavakariais kažkas tyliai pasibeldė į 

jos kalėjimo duris. Bet ji neatkreipė į tai dėmesio, nes kalbėjo 
tuo metu vakarines maldas, o paskui užgiedojo šią giesmę: 


Kai iš vergijos Izraelis 
Keliavo po sunkių dienų, 
Juos vedė dykumon per smėlį 
Jų dievas švytesiu liepsnų. 


Dienos metu jie stulpą dūmų 
Regėjo slenkant prieš save, 
O naktį jiems kelių klaidumą 
Pašvaistė plieksdavo rausva. 


Tada giesme suskambo kloniai, 
Didingais padėkos garsais, 
Giedojo dukterys Siono 

Choru su kunigais, kariais. 


Paskui stebuklų neberodei, 
Klajoti palikai varguos: 
Tėvai pamiršo tavo žodį, 
Tu, viešpatie, apleidai juos! 


Nors nūn tavęs labai mums stinga, 
Bet protarpiais giedrų dienų, 
Apgaulią valandą laimingą, 
Pridenk mus debesiu skausmų. 


O jei, audroj mums pasiklydus, 
Prislėgs klaiki nakties tamsa, 
Pamokyk mus, silpnus, kantrybės, 
Paguosk gaivinančia šviesa! 


Aplinkui vien griuvėsiai plyti... 
Kur mūs altoriai, šventykla? 
Nėr arfų, būgnų nei trimitų, 
Sukaustė juos šiurpi tyla. 


Bet tu sakei, o tėve mūsų: 
Nereikia kruvinų aukų, — 


Palaimą tiems tiktai tu siųsi, 
Kam nuolankiam būt nesunku! 


Kai šios giesmės garsai nutilo, į duris vėl atsargiai kažkas 
pasibeldė. 

— Įeik,— atsiliepė Rebeka,— jeigu tu draugas, o jeigu prie- 
š2s — ne mano valia uždrausti tau įeiti. 

— Tai aš — tarė Brianas de Bua-Gilberas įeidamas,— o ar 
aš draugas, ar priešas, priklausys nuo to, kuo pasibaigs mudvie- 
jų pasimatymas. ' 

Išvydusi šį žmogų, kurio nesutramdomą aistrą laikė svarbiau- 
sia savo nelaimių priežastimi, Rebeka išgąstingai pasitraukė 
atbula į tolimiausią kampą, tarsi pasiryžusi trauktis kiek gali- 
ma ir nepalūžti net tada, kai trauktis jau nebebus kur. Ji su- 
stojo ryžtingai, bet anaiptol ne iššaukiamai, kaip žmogus, kuris 
nenori kiršinti priešo, bet vis dėlto yra pasiruošęs užpuolimo 
atveju gintis iki paskutinio atokvėpio. 

— Tau nėra ko manęs bijoti, Rebeka, — tarė tamplierius — 
arba, tikriau sakant, tau dabar nėra ko bijoti manęs. . 

— Aš ir nebijau, sere riteri — atsakė Rebeka, mors padažnė- 
jęs jos kvėpavimas neigė šių žodžių didvyriškumą.— Mano ti- 
kėjimas tvirtas, ir aš jūsų nebijau. 

— Bet ir ko tau bijoti — rimtai tarė Bua-Gilberas — pirmykš- 
tė mano beprotybė dabar jau nebegali pasikartoti. Už durų 
stovi sargybiniai, kužiems įsakinėti aš jau nebeturiu galios. 
Jiems teks tave vesti myriop, Rebeka. Bet iki to laiko įie nie- 
kam neleis tavęs įžeisti, net man, jei mano beprotybė — nes 
tai juk tikra beprotybė — taip toli mane pastūmėtų. 

— Garbė dievui-——- tarė žydaitė— Šioje pikto būstinėje mir- 
tis užvis mažiausiai mane baugina. 

— Taip — sutiko tamplierius— mintis apie mirtį mebaugina 
drąsios širdies, Ikai kelias į ją atsiveria staigiai. Man nieko 
nereikštų gauti ieties ar kardo smūgį, o tau taip pat visai 
nesunku nušokti nuo bokšto aukštybių arba persismeigti aštriu 
durklu. Mudviem abiem tai tik menkniekis, palyginus su tuo, 
ką kiekvienas iš mūsų laiko negarbe. Labai galimas daiktas, 
kad mano garbės supratimas toks pat bėprasmiškas, kaip ir ta- 
vo, Rebeka, bet mudu abu mokėsime už ją numirti. 

— Nelaimingasis  žmogau!— sušuko Rebeka.— Nejaugi tau 
lemta atiduoti gyvybę už tikėjimą, kurio nepripažįsta tavo svei- 

kas protas? Juk čia tas pats, kaip atiduoti savo lobius už tai, 
kas negali atstoti mums duonos. Bet apie mane taip negalvok. 
Tavo ryžtingumą blaško atmainingos žmonių nuomonės vilnys, 
bet manasis laikosi prie amžinybės uolos, 

— Gana, — tarė tamplierius— Dabar ne laikas šitokioms kal- 
boms. Tu pasmerkta mirti ne tąja greita ir lengva mirtimi, 
kurią pasirenka sielvartas ir priima neviltis, ibet lėta ir siaubin- 
ga, kokia derama už tai, ką velniškas tų žmonių davatkišku- 
mas vadina tavo nusikaltimu. 

— O ikas gi,— atkirto Rebeka, — jei tokia bus mano lemtis, 
kas gi dėl to kaltas? Žinoma, tik tas, kuris savanaudiškais su- 
metimais varu mane čia atsigabeno, o dabar — jau nebežinau 
kokiu tikslu — atėjo bauginti, perdėtai vaizduodamas tą baisų 
likimą, kurį (pats paruošė mano daliai. 

— Nemanyk,— tarė tamplierius— nemanyk, kad aš dėl to 
kaltas. Aš taip pat mielai užstočiau tave savo krūtine nuo šio 
pavojaus, kaip užstojau tave nuo strėlių. 

— Jei būtumei tą daręs doru tiksliu, norėdamas apginti ne- 
kaltąją,— tarė Rebeka, — aš būčiau padėkojusi. Bet tu tiek kar- 
tų jau gyreisi lyg kokiu nuopelnu tuo savo poelgiu, jog man 
visai nebebrangi pasidarė gyvybė, išsaugota tokia kaina, ko- 
kios tu sau kaip atlyginimo reikalauji. 

— Gana jau tų priekaištų Rebeka, — tarė tamplierius,— už- 
tenka man ir taip sielvarto, nedidink jo savo priekaištavimu. 

— Tai ko gi tu nori, sere riteri?— paklausė žydaitė— Kalbėk 
trumpai. Jei atėjai ne pasigėrėti nelaime, kurios priežastimi 
tu pats esi, tai kalbėk. O paskui palik mane. Paskutinis žings- 
nis į amžinybę trumpas, bet baisus, ir man beliko taip maža 
laiko jam pasiruošti. 

— Aš matau, Rebeka, -—- tarė Bua-Gilberas— kad tu vis dar 
tebelaikai mane. kaltininku tų nelaimių, nuo kurių aš visa šir- 
dimi norėčiau tavę išgelbėti. 

“ — Sere riteri, aš nebenoriu tau nieko priekaištauti. Bet argi 
ne teisybė, kad mirties akivaizdoje atsidūriau per tavo nepa- 
žabojamą aistrą? 

— Tu klysti. Tu klysti — skubiai pasakė tamplierius— Tu 
mane kaltini tuo, ko aš negalėjau numatyti ir kas atsitiko 
prieš mano valią. Argi aš galėjau atspėti, kad taip nelauktai 
čia atvyks tas pusprotis senis, kuris dėl keletą kartų blykste- 
lėjusios pašėlusios narsos ir dėl kvailių susižavėjimo jo aske- 

tišku marinimusi buvo iškeltas aukščiau, negu vertas, aukščiau, 
negu reikalauja sveikas protas, aukščiau už mane ir už šimtus 
Tiūsų ordino narių, kurių protų ir jausmų nevaržo šitokie kvai- 
li prietarai, kokiais remiasi jis. 

— Vis dėlto— tarė Rebeka — ir tu buvai teisėjų tarpe; ir 
nors žinojai, puikiai žinojai, kad aš visiškai nekalta, nesiprie- 
šinai mano pasmerkimui ir, jei aš teisingai supratau, pats 
stosi į dvikovą, kad įrodytum mano kaltumą ir patvirtintum 
man mirties nuosprendį. 

— Kantrybės, Rebeka, ——tarė tamplierius.— Juk jokios kitos 
tautos Žmonės nėra tokie kantrūs ir taip nuolankūs savo liki- 
mui, kaip tavo tautiečiai. 

— Nelaiminga buvo ta valanda, kada mes to išmokom,— 
tarė Rebeka.— Bet žmogaus širdį vargas sulanksto taip, kaip 
ugnis kietąjį plieną, o tas, kuris negali būti laisvas gimtosios 
šalies pilietis, norom nenorom turi šliaužioti prieš svetimšalius. 
Šitoks slegiantis prakeiksmas mus slegia, sere riteri. Jį užtrau- 
kė, be abejo, mūsų ir mūsų sentėvių nuodėmės. Bet jūs, kurie 
didžiuojatės savo laisve ir kilme, kiek kartų didesnė jūsų ne- 
garbė, kai patys pažeminate save, prieš savo pačių įsitikinimus 
pataikaudami svetimiems prietarams! 

— Tavo žodžiuose yra karčios tiesos, Rebeka, — tarė Bua- 
Gilberas, nekantriai žingsniuodamas pirmyn ir atgal po kamba- 
rį — bet aš atėjau ne įtodėl, kad vienas kitam priekaištautume. 
Žinok, kad Bua-Gilberas niekam pasaulyje nenusileidžia, nors 
pagal aplinkybes kartais ir keičia savo planus. Jo valia kaip 
kalnų srautas: sutikęs kelyje uolą, jis kurį laiką gali nukrypti 
nuo tiesaus kelio, bet ilgainiui vis vien prasiverš ir pasieks 
vandenyną. Prisimink tą pergamento skiautelę, kurioje buvo 
parašyta, kad reikalautum gynėjo. Kaip manai, kas ją parašė, 
jei ne Bua-Gilberas? Kas gi kitas būtų šitaip tavo likimu su- 
sirūpinęs? 

— Trumpalaikis mirties atidėjimas, ir daugiau mieko.— at- 
sakė Rebeka.— Maža man iš to naudos. Nejaugi niekuo kitu 
negalėjai padėti tai, kuriai pridarei šitiek vargo ir atvedei 
prie pat kapo? 

—- Ne, tai ne viskas, ką buvau pasiryžęs dėl tavęs padary- 
ti — tarė Bua-Gilberas.— Jei ne prakeiktas to seno fanatiko ir 
kvailio Gudolriko įsikišimas, kovotoju už ordino garbę būtų 
buvęs paskirtas ne preseptorius, bet kuris nors eilinis riteris. 

Tada aš pats, kovos trimitui sugaudus, būčiau išjojęs į are- 
ną — žinoma, kaip keliaujantis riteris, nuotykių ieškotojas — 
ir su ginklu rankoje būčiau pasiskelbęs tavo gynėju. Ir tegul 
Bomanuaras būtų statęs prieš mane ne vieną, bet du ar tris 
1iterius, aš, be jokios abejonės, juos visus būčiau išmušęs iš 
balno ta pačia ietimi. Štai kaip aš buvau pasiryžęs padaryti. 
Aš būčiau įrodęs tavo nekaltumą ir iš tavo dėkingos širdies 
būčiau tikėjęsis atlyginimo už pergalę. 

— Visa tai — tik tuščias gyrimasis, sere riteri.— tarė Rebe- 
ka.— Tu giriesi tuo, ką galėjai padaryti, tačiau nepadarei, nes 
nusprendei, kad daug patogiau bus visai kitaip pasielgti. Tu 
priėmei mano pirštinę, ir mano gynėjas — jei tiktai toks atsi- 
ras tokiai vienišai, kaip aš, būtybei,— turės su tavim kautis 
arenoje. O tu vis dar dediesi esąs mano draugas ir globėjas. 

— Aš ir būsiu tavo draugas ir globėjas,— atsakė tamplie- 
rius, — bet pagalvok, kokią už tai nešlovę aš galiu užsitraukti 
ir greičiausiai užsitrauksiu. Tai nesmerk manęs, jei paštatysiu 
kai kurias sąlygas, prieš paaukodames tau išgelbėti visa, kas 
man iki šiol buvo brangu. 

— Paaiškink, — tarė Rebeka, — aš tavęs nesuprantu. 

— Na gerai — tarė Bua-Gilberas,— aš būsiu atviras kaip nu- 
sidėjėlis, atėjęs išpažinti nuodėmes savo dvasiškajam tėvui. 
Jei aš nestosiu į areną, Rebeka, aš neteksiu savo aukštos vie- 
tos ir gero vardo, prarasiu visa, kuo gyvenau iki šiol — savo 
draugų pagarbą ir viltį paveldėti tą galingą postą, kurį dabar 
turi tas suvaikėjęs šventeiva Lukas de Bomanuaras ir kuriuo 
aš kitaip naudočiausi. Tokia bus mano dalia, jei aš neatvyksiu 
kautis su tavo užtarėju. Tebūnie prakeiktas tasai Gudolrikas, 
paspendęs man tokias žabangas! Ir tebūnie dvigubai prakeik- 
tas Albertas Malvuazenas, sulaikęs mane, kai norėjau mesti 
tavo pirštinę į veidą tam prietaringam persenusiam paikvaišė- 
liui, kuris galėjo patikėti tokiu absurdišku šmeižtu prieš tokią 
kilnios sielos ir žavingo grožio būtybę, kokia esi tu! 

— Kam tie gražūs, meilikaujami žodžiai!— tarė Rebeka— 
Tau reikėjo pasirinkti: ar pralieti nekaltos būtybės kraują, ar 
netekti savo žemiškų gėrybių ir vilčių. Ką čia padės kalbos. 
Juk tu jau pasirinkai. 

— Ne, Rebeka, — tarė riteris švelnesniu balsu, arčiau prie 
jos priėjęs — aš dar nepasirinkau. Ne. Ir žinok — tau teks pa- 
sirinkti. Jei aš pasirodysiu arenoje, privalėsiu kautis taip, kad 

nenukentėtų mano kovų šlovė. Ir tada, ar tu turėsi gynėją, 
ar ne— vis vien mirsi ant laužo, pririšta prie stulpo, nes dar 
nėra užgimęs toks riteris, kuris būtų man lygus kovoje arba 
nugalėtų mane, nebent tik Ričardas Liūtaširdis ir jo favoritas 
Vilfredas Aivenhas. Bet, kaip tau žinoma, Aivenhas dar per 
silpnas šarvus užsidėti, o Ričardas toli, svetimos žemės kalė- 
jime. Taigi jei tik aš pasirodysiu arenoje, tu mirsi, nors tavo 
grožis ir paskatintų kokį karštabūdį jaunuolį stoti tavęs ginti. 

— Kam tiek kartų vis tą patį kartoti? 

— O tam, kad aiškiai iš visų pusių pamatytum, kas tavęs 
laukia, — atsakė tamplierius. 

— Na, tai parodyk, kas kitoje medalio pusėje, — tarė žy- 
daitė, | 

— Jei aš atjosiu— tarė Bua-Gilberas,-— į areną, tu mirsi 1ė- 
ta ir skausminga mirtimi, keniėdama nusikaltėliams skirtas 
kančias. Jei neatjosiu, tai neteksiu garbės ir riterystės, būsiu 
apkaltintas raganavimu ir bendravimu su netikėliais, ir įžymus 
mano vardas, mano žygių dar labiau išgarsintas, pasidarys 
priekaištu ir keiksmažodžiu. Aš prarasiu garbę, šlovę, neteksiu 
tokios galybės, kokios retas iš imperatorių teįgydavo, paauko- 
siu visus siekius, atsižadėsiu tikslų, tokių aukštų, kaip tie kal- 
nai, kuriais pagonys, pasak jų padavimų, kone į dangų buvo 
įkopę. Ir vis dėlto, Rebeka, — pridėjo jis, puldamas jai po ko- 
jų — aš viską paaukosiu: atsisakysiu ir šlovės, ir didybės, ir 
valdžios, nors ji jau) bemaž mano rankose,— viską mesiu, kad 
tik tu man pasakytum: „Bua-Gilberai, būk mano mylimasis.“ 

— Negalvok apie šitokias kvailystės, sere riteri— atsakė Re- 
beka,— geriau keliauk tučtuojau pas regentą, pas karalienę 
motiną, pas princą Džoną — jie negali leisti, bent iš pagarbos 
karališkajai Anglijos karūnai, kad jūsų grosmeisteris šitaip sa- 
vivaliautų. Šitaip man iš tikrųjų padėtum, nieko neaukodamas 
ir nereikalaudamas iš manęs jokio atlyginimo. 

— Aš nenoniu turėti su jais jokių reikalų — kalbėjo jis to- 
liau, suėmęs rankom jos drabužių kraštelį — aš kreipiuosi tik 
į tave. Kodėl tu renkiesi tokį kelią? Pagalvok, nors aš būčiau 
net patsai šėtonas, juk mirtis blogiau, negu šėtonas, o mano 
varžovas — mirtis. 

— Aš nelyginu šių blogybių — tarė Rebeka, bijodama per 
daug užrūstinti nesutramdomą riterį, bet tvirtai pasiryžusi ne 
tik nepriimti jo pasiūlymų, bet ir nesuteikti jam jokių vil 

čių. — Būk vyras, šaukis į pagalbą savo tikėjimą. Jeigu tiesa, 
kad jūsų tikėjimas moko gailestingumo, kurį jūs daugiau rodo- 
te žodžiais, negu darbais, išvaduok mane iš baisios mirties, ne- 
reikalaudamas už tai atlyginimo, kuris paverstų tavo kilniašir- 
diškumą žemais mainais. 

— Ne! — sušuko išdidusis tamplierius, staigiai atsistodamas.— 
Jei aš atsisakysiu įsigytos šlovės ir ateities vilčių, tą padarysiu 
tik dėl tavęs, ir mudu drauge pabėgsime. Klausyk, Rebeka, — 
kalbėjo jis vėl tylesniu balsu,— Anglija, Europa — juk tai dar 
me visas pasaulis. Yra ir kitų šalių, ikur mudu galime gyventi ir 
kur aš rasiu pakankamas net mano garbės siekimui platybes. 
Keliausime į Palestiną. Ten gyvena mano bičiulis Konradas, 
mar/izas de Monseratas, panašiai kaip ir aš laisvas nuo visų 
kvailų prietarų, kaustančių mūsų prigimtą sveiką protą. Mes 
veikiau susidėsime su Saladinu, nekaip kentėsime pažeminimus 
iš tų šventeivų, kuriuos niekiname. Aš praskinsiu naujus ke- 
lius į didybę,— kalbėjo jis, dideliais ir greitais žingsniais vaikš- 
čiodamas po kambarį — Europa dar išgirs trankius žingsnius 
to, kurį pavarė iš savo sūnų tarpo. Kad ir kiek milijonų karių 
ji siųstų kryžiaus vardu Palestinos ginti, kad ir kiek tūkstan- 
čių saracėnų kardų jiems priešintųsi, niekas nesugebės taip 


neįstengs ten taip tvirtai įsikurti, kaip aš ir tie mano pasekėjai, 
kurie eis paskui mane net į ugnį, nepaisydami to seno šven- 
teivos. Ir tu būsi karalienė, Reoeka. Ant Karmelio kalno mes 
iškelsime sostą, kurį aš tau savo narsa užkariausiu, ir vietoj 
ilgai geistos grosmeisterio lazdos mano rankoje bus karaliaus 
s'-eptras. 

— Svajonės— tarė Rebeka,— vien sapnai ir svajonės! Bet 
jeigu jos ir taptų tikrove, man tai visai nerūpi. Kad ir kokios 
tu galybės pasiektum, niekada ji nebus mano. O tėvynės mei- 
lė ir tvirtas tikėjimas man tokie brangūs, kad aš negaliu gerbti 
žmogaus, kkuris laisvu noru atsižada savo tėvynės, sulaužo 
priesaiką, duotą ordinui, vien tik tam, kad galėtų patenkinti 
lengvapėdišką meilę svetimtautei moteriai. Neskirk užmokes- 
čio už mano išvadavimą, sere riterį, nepardavinėk didžiadva- 
siško žygio — užstok nelaimingąją vien iš gailestingumo, o ne 
dėl asmeniškos naudos. Kreipkis į Anglijos karalių sostą. Ri- 
čardas išklausys mano maldavimų ir išvaduos mane iš tų žiau- 
rių žmonių. 

— Niekados, Rebeka!-— įtūžęs atsakė tamplierius— Jei aš 
nutrauksiu ryšius su ordinu, tai tik dėl tavęs vienos, o jeigu 
tu atmeti mano meilę, man. belieka tik garbės siekimas. Aš 
nesiduesiu apmulkinamas! Tu nori, kad nusilenkčiau Ričardui? 
Maldaučiau tą išdidžią širdį malonės? Niekada to nebus, Rebe- 
ka! Šventovės ordinas nepuls mano asmenyje Ričardui po 
kojų! Aš galiu nutraukti ryšius su savo ordinu, bet niekada 
jo nepažeminsiu ir neišduosiu. 

— Vadinasi, visa mano viltis — dievas — tarė Rebeka— Iš 
žmonių, kaip matyt, man nebėra ko laukti pagalbos. 

— Tai žinok, — atsakė tamplierius— tu išdidi, bet ir aš išdi- 
dus. Jei aš pasirodysiuų arenoje, pasirengęs kovai, jokie žemiški 
sumetimai nesukliudys man kautis visomis išgalėmis. Tai pa- 
galvok, koks tada bus tavo likimas! Tu mirsi baisiose kančio- 
se, sudegsi liepsnojančiame lauže — neliks nieko iš žavaus 
tavo kūno, net tų menkų palaikų, į kuriuos pažvelgus būtų 
galima pasakyti: „Štai šis bedvasis pavidalas neseniai gyveno, 
alsavo..." Ne, Rebeka, moteris negali šitokių minčių pakelti. 
Tu turi nusileisti mano prašymams. 

— Bua-Gilberai — tarė žydaitė— tu dar nepažįsti moters šir- 
dies arba gal esi matęs tik tokias moteris, kurios neturi tikrųjų 
moteriškų savybių. Galiu tave užtikrinti, išdidusis riteri, kad 
pačiame baisiausiame mūšyje tu neparodai šitiek narsos, kiek 
parado moteris, kai pareiga arba meilė pašaukia ją kentėti. 
Aš esu moteris, švelniai išauklėta, baugi iš prigimties, sunkiai 
pakelianti kūno kančias. Bet kai mudu abu įžengsime į lemtin- 
gą areną, tu — kautis, o aš — mirti, aš tvirtai įsitikinusi, kad 
mano drąsa bus didesnė už tavo... Sudie, nebenoriu daugiau 
tuščiai kalbėti su tavimi. Tą trumpą laiką, kuris Jokūbo duk- 
teriai beliko praleisti žemėje, reikia kitaip sunaudoti. Jinai 
turi kreiptis į ramintoją, kuris gali būti nusigręžęs nuo jos 
tautos, bet visada išgirsta vaitojimą tų, kurie nuoširdžiai jo 
šaukiasi. 

— Vadinasi, mudu skiriamės,— tarė tamplierius, kiek paty- 
lėjęs.— Ir kam dievas leido mudviem susitikti šiame pasaulyje? 
Kodėl tu neužgimei iš kilmingų ir krikščionių tėvų? Ne, pri- 
siekiu dangum, kai žiūriu į tave ir galvoju, kur ir kokiomis 
aplinkybėmis mudu turėsime vėl susitikti, man net gaila darosi, 
kodėl aš nepriklausau tavo paniekintai tautai. Tegu mano ran- 
ka raustųsi šekelių skryniose, nepažindama nei. ieties, nei sky- 

do, tegu aš lankstyčiausi prieš kiekvieną plikbajorį ir manęs 
tebijotų vien sškolininkai — štai ko aš, Rebeka, norėčiau, kad 
tik būčiau šalia tavęs gyvenime ir kad išvengčiau to baisaus 
vaidmens, turinčio tave pastūmėti į mirtį. 

— Tu kalbi apie žydus —tarė Rebeka, — vaizduodamasis 
juos tokius, kokius padarė panašių į tave žmonių persekiojimai. 
Dievo rūstybė išvarė juos iš tėvynės, bet darbštumas atvėrė 
jiems vienintelį kelią į valdžią ir galybę, ir tiktai to kelio 
jiems neužkirto engėjai. Paskaityk senovinę Izraelio tautos is- 
toriją ir pasakyk: argi tie žmonės, kuriems Jehova šitiek ste- 
buklų padarė, buvo vertelgos ir lupikautojai? Žinok, išdidusis 
riteri, kad mūsų yra nemaža kilnių žmonių, su kuriais palygi- 
nus jūsų išgirtoji bajorija — tai vis vien kaip moliūgas prieš 
kedrą. 

Rebekos skruostai paraudo, jai kalbant apie buvusią savo 
tautos šlovę, bet vėlei nublyško, kai ji atsidūsėjusi pridūrė: 

— Taip, tokie buvo kadaise Judėjos kunigaikščiai, bet nū- 
mai jų nebėra! Jų šlovė sumindžiota it nupjauta žolė ir su 
kelio purvu sutrypta. Bet „dar yra didžiosios giminės palikuonių, 
yra ir tokių, kurie nepažėmins savo aukštos kilmės, ir tokia bus 
Izaoko, Adonikamo sūnaus, duktė. Sudie! Aš nepavydžiu tau 
garbės, įgytos Žmonių kraujo kaina, nepavydžiu nė tavo barba- 
riškos kilmės iš šiaurės pagonių, nepavydžiu tau nė tikėjimo, 
kurį išpažįsti vien žodžiais, bet kurio nėra nei tavo širdyje, 
nei tavo darbuose. 

— Prisiekiu dangum, aš tikrai pakerėtas!— tarė Bua-Gilbe- 
ras.— Aš linkęs manyti, kad tas išprotėjęs skeletas buvo teisus. 
Man taip neapsakomai sunku skirtis su tavim, kad čia, matyt, 
esama ko nors antgamtiško. Žavioji būtybe!-— kalbėjo jis, pri- 
eidamas arčiau, bet su didele pagarba.— Tokia jaunutė, tokia 
graži, tokia bebaimė mirties akivaizdoje! Ir vis dėlto pasmerk- 
ta mirti gėdingai ir kančiose! Kas galėtų neverkti tavęs? Štai 
jau dvidešimt metų, kai ašaros nevilgė mano akių, o dabar aš 
verkiu, žiūrėdamas į tave. Bet nieko nepakeisi. Niekas nebegali 
tavęs išgelbėti. Mudu abu — akli įrankiai nenumaldomo likimo, 
varančio mus gyvenimo keliu kaip du laivus, kurie, audros 
pastverti, susiduria vienas su kitu ir žūva. Tai atleisk man ir 
bent atsiskirkime kaip draugai. Veltui aš stengiausi palaužti ta- 
vo ryžtingumą, bet ir aš pats lieku tvirtas ir nepalenkiamas 
kaip pats likimas. 

— Žmonės dažnai kaltina likimą, nors kaltos yra tik jų pačių 

nepažabotos aistros, —tarė Rebeka.— Bet aš atleidžiu tau, Bua- 
Gilberai, ankstyvos mano mirties kaltininkui. Tvirtoje tavo 
dvasioje kartais sužimba kilnūs polėkiai, bet ji — kaip apleis- 
tas sodas: joje veši piktžolės, užgoždamos gražius ir sveikus 
augmenis. 
“ — Taip, Rebeka, — tarė tamplierius,— aš toks, kaip. tu sakai: 
nesutramdomas, gaivališkas, bet išdidus tuo, kad tuščiagalvių 
kvailių ir apsukrių šventeivų minioje išsaugojau dvasios tvirtu- 
mą, kuris mane iškels virš jų. Aš nuo pat jaunų dienų prati- 
nausi prie kariškų žygių, troškau aukštų tikslų, atkakliai ir 
nepajudinamai jų siekdavau. Toks aš ir liksiu: išdidus, nepalen- 
kiamas, neatmainomas, ir pasaulis turės tai pamatyti. Bet ar 
tu man atleidi, Rebeka? . 

— Atleidžiu taip nuoširdžiai, kaip tik auka gali atleisti savo 
budeliui. 

— Sudie, — tarė tamplierius ir išėjo iš kambario. 

Preseptorius Albertas Malvuazenas gretimame kambaryje ne- 
kantriai laukė sugrįžtant Bua-Gilbero. | 

— Kaip tu ilgai užtrukai!-— tarė Albertas. — Aš nesitvėriau 
nekantrumu. O jei grosmeisteris arba Konradas, jo šnipas, būtų 
užėję? Brangiai man būtų atsiėjęs mano nuolaidumas! Bet kas 
gi tau, broli? Tu vos pastovi, ir veidas niaurus kaip naktis. Ar 
tu sveikas, Bua-Gilberai? 

— Sveikas, — atsakė tamplierius — kaip tas nelaimėlis, kuris 
žino, kad už valandos turės mirti. Bet ne, prisiekiu kryžiumi, 
man blogiau, negų jam, nes pasmerktieji mirti dažnai skiriasi 
Su gyvenimu kaip su nunešiotu drabužiu. Prisiekiu dangum, 
Malvuazenai, toji mergina atėmė man bemaž visą vyrišką tvir- 
tumą. Aš beveik pasiryžęs eiti pas grosmeisterį ir atsižadėti or- 
dino bei atsisakyti to žiauraus „vaidmens, kurį man tas tironas 
primetė. 

— Tu pamišai!- tarė Malvuazenas.— Šitaip pasielgęs, pra- 
žudysi pats save, bet. neišgelbėsi žydaitės, kuri, atrodo, tau to- 
kia brangi, Bomanuaras paskirs tavo vieton kitą riterį ordinui 
ginti, ir nuteistoji vis vien žus, ' 

— Nesąmonė! Aš pats stosiu jos ginti — išdidžiai atsakė tamp- 
lierius— ir tu, Malvuazenai, man rodos, gerai žinai, kad visame 
ordine neatsiras kovotojo, kuris atsilaikytų prieš mano ietį. 

— Ak, — tarė klastingasis patarėjas — tu užmiršti, kad tau 
niekas neduos nei progos, nei laiko šiam beprotiškam sumany- 
mui įvykdyti. Eik pas Luką Bomanuarą, pasakyk jam, kad 
atsižadi paklusnumo priesaikos, ir pamatysi, ar ilgai po to 
despotiškasis senis laikys tave laisvą. Tik spėsi tuos žodžius 
ištarti, bematant atsidursi per šimtą pėdų po žeme, presepto- 
Tijos kalėjime, kur lauksi teismo kaip atsimetėlis riteris. 
O jeigu jis tebesilaikys nuomonės, kad tu pakerėtas, tai nuveš 
į kokį nors tolimą vienuolyną, uždarys vienutėje, kur pamesta 
tik šiaudų, surakins grandinėmis, ir būsi ten tamsoje, apsvaigęs 
nuo dvasių varymo ir kiaurai permiškęs nuo švęsto vandens, 
kuriuo iš tavęs bus vejamas velnias. Ne, tu turi stoti į areną, 
Brianai, kitaip neteksi ir garbės, ir gyvybės. 

— Ne, geriau paspruksiu iš čia ir pabėgsiu!— tarė Bua-Gilbe- 
ras.— Pabėgsiu į kokį nors tolimą kraštą, kurio dar nepasiekė 
beprotybė ir fanatizmas. Nė vienas šios žavios mergaitės kraujo 
lašelis nebus per mane pralietas. 

— Tau nepasiseks pabėgti, — tarė Malvuazenas,— tavo bepro- 
tystė sukėlė įtarimų, ir tavęs niekas nebeišleis iš preseptorijos. 
Eik ir pamėgink. Prieik prie vartų, įsakyk nuleisti pakeliamąjį 
tiltą, ir pamatysi, ar kas paklausys tavęs. Nustebait Įsižeideię 
Bet ar šitaip ne geriau? Tavo pabėgimas nieko tau nepadės. 
Užtrauksi nešlovę savo sentėviams ir patsai būsi išvytas iš or- 
dino. Pagalvok tik gerai: kur dės akis tavo kovos draugai, kai 
Brianas de Bua-Gilberas bus viešai paskelbtas atsimetėliu, susi- 
zinkūsiai miniai švilpiant. Kokį sielvartą pergyvens Prancūzijos 
karaliaus dvaras! Su kokiu džiaugsmu išpuikėlis Ričardas suži- 
nos, kad tas pats riteris, kuris jam nemaža rūpesčių pridarė 
Palestinoje ir ko neužtemdė visame pasaulyje jo išgarsėjusią 
šlovę, pats dabar neteko garbės ir gero vardo dėl žydės ir net 
šitokios didžios aukos kaina nesugebėjo jos išgelbėti! 

— Dėkui tau, Malvuazenai,— tarė riteris.— Tu palietei jaut- 
riausią mamo širdies stygą. Kad ir kas nutiktų, žodis „išdavikas“ 
niekada mebus gretinamas su Bua-Gilbero vardu. Duok dieve, 
kad pats Ričardas ar kuris nors iš jo pagyrūnų favoritų stotų 
prieš mane arenoje. Bet ne, nieko nebus. Niekas nenorės kau- 
tis už nekaltą vienišą mergaitę. 

-—— Tuo geriau tau, jei šitaip pasibaigs, — tarė preseptorius.— 
Jei neatsiras gynėjo, ne tu būsi kaltas dėl jos mirties, bet ją 
pasmerkęs grosmeisteris. Jam kris atsakomybė už tą nusikalti- 

mą, nors jis tai laikys sau ne nusikaltimu, bet didžiausio pagy. 
rimo vertu nuopelnu. 

— Teisybę sakai, — tarė Bua-Gilberas.— Jei neatsiras jai gy- 
nėjo, aš būsiu tik šaunaus reginio dalis, pasirodysiu tik ant 
žirgo su visa apranga, o ką veikti — neturėsiu. 

— Žinoma!-— patvirtino Mailvuazenas.— Pabūsi tik kaip šven- 
to Jurgio statula procesijoje. 

— Na, teesie taip, kaip pirmiau buvau nusprendęs, — tarė 
išdidusis tamplierius.— Ji mane atstūmė ir pažemino, panieki- 
no mane, tai kam gi dėl jos aukosiu savo šlovę ir žmonių pa- 
garbą? Malvuazenai, aš atvyksiu į areną. 

Taip taręs, jis skubiai išėjo iš menės, o preseptorius nusekė 
paskui jį, pasiryžęs prižiūrėti ir paskatinti, kad mepakeistų 
savo sprendimo, nes pats buvo didžiai suinteresuotas Bua-Gilbe- 
ro sėkme, tikėdamasis daug ką laimėti, jei tas kada nors atsi- 
stotų ordino priešakyje. Slopindamas geriausius draugo jaus- 
mus, Malvuazenas turėjo savo pusėje visus tuos pranašumus, 
kurių griebiasi gudrus ir šaltakraujiškas savanaudis kovoje su 
liepsningų ir prieštaringų aistrų blaškomu žmogum. Ir vis dėlto 
jam prireikė viso gudrumo, norint išlaikyti Bua-Gilberą nepa- 
keitus nusistatymo. Jis turėjo neatsitraukdamas sekti, kad tas 
vėlei nesusigalvotų pabėgti ir kad nesusitiktų su grosmeisteriu, 
taipogi pakartotinai, įrodinėti, kad atjodamas į areną Rebekai 
nei pakenks, nei padės, o jam pačiam tai esąs vienintelis kelias 
išsigelbėti nuo nešlovės ir gėdos. 


XL skyrius 


Šalin, šešėliai! Ričardas sugrįžo. 
Šekspyras, „Ričardas III“ 


Bet grįžkime prie Juodojo Riterio nuotykių. Palikęs kilnia- 
širdžio plėšiko ąžuolą, jis nujojo į gretimą vienuolyną, nedide- 
lį ir neturtingą, vadinamą šventojo Botolfo abatija, kur iš 
Torkilstono pilies buvo nugabentas sužeistasis Aivenhas. Kol 
kas mes nepasakosime nieko apie tai, kas įvyko tarp Vilfredo 
ir jo išvaduotojo. Užtenka pasakyti, kad po ilgo ir svarbaus jų 
pašnekesio prioras išsiuntinėjo pasiuntinius į visas puses, o 

kitos dienos rytą Juodasis Riteris išsiruošė iš vienuolyno, pa- 
siimdamas vadovu juokdarį Vambą. 

— Mes susitiksime,— tarė jis Viltredui. — Koningsburge, ve- 
lionio Atelstano pilyje, kur nuvyko tavo tėvas Sedrikas į pra- 
kilniojo giminaičio šermenis. Aš susitiksiu ten tavo gimines 
saksus, sere Vilfredai, ir arčiau su jais susipažinsiu. Ir tu ten 
atvyk, o aš apsiimu tave sutaikyti su tėvu. 

Juodasis Riteris draugiškai atsisveikino su Aivenhu, kuris 
pareiškė karštą norą vykti kartu. Bet Juodasis Riteris apie tai 
nė girdėti nenorėjo. 

— Šiandien gerai pailsėk— tarė jis— Net ir rytoj gal dar 
būsi per silpnas keliauti. Man nereikia kito vadovo, užteks 
dorojo Vambos, kuris pagal mano nuotaiką bus vienuolis arba 
juokdarys. 

— O aš — tarė Vamba,— visa širdimi pasiruošęs jums tarnau- 
ti. Norėčiau taip pat pamatyti Atelstano šermenis, nes, jeigu 
tik vaišės nebus pakankamai gausios ir sočios, jis būtinai pri- 
sikels iš numirusių ir ims barti virėjus, patarnautojus ir tauri- 
ninką. O tokio reginio verta pažiūrėti. Be to, sere riteri, aš 
pasikliauju jūsų narsiu užtarimu prieš mano šeimininką Sed- 
riką, jei mano sąmojo pasirodytų per maža. 

— Ką bepadarys mano narsumas ten, šaunusis juokdary, kur 
nieko nelaimės tavo sąmojis? Atsakyk. 

— Sąmojis— atsakė Vamba,— daug gali padaryti. Jis, guvus 
ir akylas šelmis, išsyk pastebės, kuria akimi jo kaimynas blo- 
giau mato, ir iš tos pusės laikysis, kai tas įsikarščiuos ir duos 
valią savo aistroms. O narsumas — tai žaliūkas, kuris eina savo 
keliu, jokių kliūčių nepaisydamas. Jam nei audringi vėjai, nei 
potvyniai nieko nereiškia; jis ramiai sau irkluoja ir galų gale 
pasiekia krantą. Todėl, gerasis sere riteri, aš naudosiuos tik 
savo šeimininko sielos giedra, o audrai užkilus, lauksiu jūsų 
pagalbos. 

— Sere,— tarė Aivenhas—ar tik sau vadovu nebūsit išsi- 
rinkęs pernelyg plepų ir įkyrų kvailį. Tačiau jis žino kiekvie- 
ną takelį šiame miške ne blogiau už bet kurį medžiotoją; be 
to, kaip pats matėte, jis ištikimas kaip plienas. 

— Svarbu,— tarė riteris— kad tik jis mokėtų parodyti man 
kelią. Nepakenks, jei kiek ir palinksmins bekeliaujant. Na, lik 
sveikas, mielas Viliredai. Tik atmink, aš tau neleidžiu iškeliau- 
ti bent iki rytdienos, 

Jis padavė ranką Vilfredui, kuris ją pabučiavo, po to atsi- 
sveikino su abatu ir nujojo su Vamba. 

Aivenhas palydėjo juos žvilgsniu, kol dingo aplinkinių girių 
tankmėje, paskui sugrįžo į vienuolyną. 

Bet tuoj po ankstyvųjų mišių jis paprašė, kad ateitų abatas. 
Senis skubiai atbėgo ir neramiai pasiteiravo, kaip jo sveikata. 

— Geriau, — tarė Aivenhas,— daug geriau, negu buvo gali- 
ma tikėtis iš pradžių. Ar mano žaizda nebuvo tokia sunki, kaip 
spėjau iš kraujoplūdžio, ar tasai balzamas taip stebuklingai 
paveikė, bet jaučiu, kad galėsiu užsidėti šarvus. Ir tai didelė 
laimė, nes man vis lenda į galvą tokios mintys, jog ilgiau 
nebegaliu čia pasilikti nieko neveikdamas. 

— Apsaugok dieve, — tarė abatas.— Kur tai matyta, kad Sed- 
riko Sakso sūnus išvyktų iš mūsų. vienuolyno, dar neužgijus 
žaizdoms. Mums būtų didžiausia gėda, jeigu išleistume. 

— Aš ir pats nepalikčiau jūsų vaišingos pastogės, šventasis 
tėve-— tarė Aivenhas,— jei nejausčiau, kad jau galiu keliauti, 
ir jei nebūčiau priverstas taip daryti. 

— O kas gi jus verčia taip staiga išvykti?— pasiteiravo aba- 
tas, 

— Argi jums niekada, šventasis tėve, nepasitaikė jausti ar- 
tėjant nelaimę, nors priežasties veltui būtumėt mėginęs ieško- 
ti?— tarė riteris. — Argi niekada neapsiniaukdavo jūsų siela 
tarytum saulės nušviesta pieva, kai virš jos staiga pakyla juo- 
das debesis, pranašaująs audrą? Argi jums neatrodo, kadši- 
tokios nuojautos vertos mūsų dėmesio, nes galbūt angelai 
sargai siunčia jas mums, įspėdami gresiant pavojų? 

— Negaliu neigti — tarė prioras — tokių dalykų pasitaiko, ir « 
jie esti iš dievo. Bet šitokie įspėjimai ne veltui ateina: jie turi 
aiškų tikslą padėti žmogui. O jūs, sužeistas ir nusilpęs, kuo jūs 
galit pagelbėti tam, paskui kurį norit keliauti, jeigu užpulto 
megalėsit apginti? “ 

— Klystat, priore,— tarė Aivenhas,— jėgų man užtenka, ir 
aš galiu puikiai atsilaikyti prieš kiekvieną, kuris tik panorės 
su manim susiimti. Be to, aš galiu jam būti naudingas kuo nors 
kitu, ne vien tik ginklu. Visi žino, kad saksai nemėgsta norma- 
nų. Ir kas gali pasakyti, kaip bus, jei jis staiga pasirodys tarp 
jų ir dar tokiu momentu, kai jų širdys Atelstano mirties sūkir- 
šintos, o galvos įkaitusios nuo pemelyg gausių išgertuvių? Aš 
manau, kad jo pasirodymas tokių metu gali jam užtraukti di- 

delį pavojų. Taigi ir pasiryžau arba nukreipti nuo jo tą pavo- 
jų, arba drauge su juo nukentėti. Ir kad galėčiau šį savo norą 
įvykdyti, labai prašau, ar negalėtumėt man parūpinti arklį, 
kurio eigastis būtų švelnesnė už mano kovos žirgo. 

— (Gerai, — atsakė garbusis dvasininkas--aš duosiu savo 
ispanišką kumelaitę. Ir galiu užtikrinti, kad mano Šluota — kaip 
ją vadinu — puiki eidininkė, jokiu kitu arkliu ramiau ir geriau 
nepajosit, nebent tik nusisamdęs keliaujančio fokusininko ark- 
liuką, kuris moka šokti tarp išdėliotų kiaušinių. Jodamas Šluo- 
ta, esu sugalvojęs ne vieną pamokslą, ir geri išeidavo pamoks- 
lai, žygiai naudingi ir vienuoliams, ir kitiems krikščionims. 

— Tai malonėkit, garbusis tėve, įsakyti, kad. tuojau pat pa- 
balnotų Šiuotą, ir liepkite Gurtui atnešti mano šarvus. 

— Vis dėlto, gerasis sere,— tarė abatas, — prašau jus atminti, 
kad Šluota tokia pat nepratusi prie ginklų bei kautynių, kaip ir 
jos šeimininkas, ir nežinia,. kas gali atsitikti, kai ji pamatys jū- 
sų šarvus, o ypač kai pajus ant savęs jų svorį. O Šluota, tu- 
riu pasakyti, neregėtai protingas gyvulys ir nepakęs per daug 
didelio sunkumo. Sykį aš pasiskolinau iš kaimyno dvasininko 
tik vieną lotyniško veikalo tomą, ir tai ji nė žingsnio nepa- 
žengė nuo vartų, kol pakeičiau didžiulę knygą savo mažu bre- 
vijorium. , ' 

— Tikėkite manimi, šventasis tėvę,— tarė Aivenhas,— aš ne- 
varginsiu įos per dideliu sunkumu, bet jei ji užsispirs, tai 
aš ją pamokysiu. 

Tie žodžiai buvo „pasakyti tuo momentu, kai Gurtas segė prie 
savo pono batų paauksuotus pentinus, galinčius įtikinti bet ku- 
rį nartų arklį, kad jam užvis naudingiausia paklusti riterio va- 
liai, 

Aštrūs pentinų tekinėliai, žvilgą prie Aivenho batų, padarė 
abatui tokį įspūdį, kad jis ėmė gailėtis taip mandagiai pasiū- 
lęs svečiui savo kumelaitę. 

— Klausykite, mielasis sere!— sušuko jis.-— Aš buvau pamir- 
šęs, kad mano Šluota visiškai nepakenčia pentinų. Geriau 
palaukite truputį, aš liepsiu parvesti arklį iš ūkvedžio — jis gy- 
vena čia netoli, fermoje. Jums teks palaukti tik kokią valan- 
dą, bet jo kumelė tai jau tikrai bus rami, nes visą laiką vežio- 
ja malkas, o avižų jai niekada niekas neduoda. 

— Dėkui, garbusis tėve! Tebus, kaip iš karto sakėte, juo la- 
biau kad jūsų Šluota, kaip matau, jau atvesta prie vartų. Gur- 

tas gabens mano šarvus, o dėl kitko būkite ramus: kadan- 
gi aš jos per daug neapsunkinsiu, tai tikiuosi, kad ir ji neiš- 
ves manęs iš kantrybės. O dabar likite sveiki. 

Ir Aivenhas greitai ir lengvai nusileido priebučio laiptais ir 
tučtuojau užšoko ant arklio, norėdamas pasprukti nuo įkyraus 
abato, kuris atskubėjo paskui jį taip vikriai, kaip tik galėjo 
dėl seno amžiaus ir nutukimo, visą laiką girdamas savo Šluo- 
tą ir maldaudamas riterį atsargiau su ja elgtis. 

Bet Vilfredui kas kita buvo galvoje; jam nerūpėjo rimti aba- 
to patarimai ir linksmi juokavimai. Todėl, sėdęs ant kumelės 
ir liepęs Gurtui neatsilikti, nujojo link miško, laikydamasis 
Juodojo Riterio pėdsakų, o abatas tuo tarpu, stovėdamas prie 
vienuolyno vartų ir žiūrėdamas jam iš paskos, aimamavo: 

— Švenčiausioji Marija! Kokie karštuoliai tie karžygiai! Ir 
kam atidaviau savo Šluotą! Jeigu jai kas nors bloga atsitiks, 
ką be jos darysiu su savo sausgėla? O vis dėlto, — kalbėjo jis 
toliau susigriebęs,— kaip aš pats nepasigailėčiau savo senų ir 
luošų kaulų senosios Anglijos labui, taip ir Šluota tegu pa- 
tarnauja tam pačiam teisiam reikalui. Gal jie pripažins mūsų 
vargingą vienuolyną vertu kokios nors didelės dovanos. O jei 
to ir nepadarytų, nes šio pasaulio galiūnai greit užmiršta men- 
kų žmogelių paslaugas, tai taip pat nieko tokio: man užteks 
to, kad jausiuos teisingai pasielgęs. O. dabar jau turbūt pats 
laikas sušaukti brolius į valgomąjį pusryčių. Deja, man rodos, 
kad jie su daug didesniu noru skuba pusryčiauti, negu į ryt- 
metines pamaldas! 

Ir šventojo Botolfo vienuolyno prioras nulingavo atgal į val- 
gomąjį užimti pirmosios vietos prie pusryčių stalo, į kurį ką 
tik buvo paduota rūkytų menkių ir alaus. Dusulingas ir orus 
sėdėjo jis užstalėje, miglotais žodžiais užsimindamas apie svar- 
bius savo darbus, už kuriuos vienuolynas galbūt susilauksiąs 
gausių dovanų. Kitokiu metu šitokios užuominos būtų sukėlu- 
sios visuotinį susidomėjimą. Bet kadangi menkės buvo labai 
sūrios, o alus gana stiprus, tai broliai pernelyg uoliai darba- 
vosi žiaunomis ir negalėjo kaip reikiant girdėti ausimis. Met- 
raščiai temini tik vieną asmenį, susidomėjusį paslaptingais 
prioro žodžiais — tėvą Digorį, kuriam tuokart smarkiai gėlė 
dantį ir jis tegalėjo kramtyti tik viena puse. 

Tuo tarpu Juodasis Riteris ir jo vadovas lėta žingine jojo 
per miškų tankumynus. Narsusis karžygys kartais niūniavo įsi- 

mylėjusių trubadūrų dainas, kartais kreipdavosi kokiu klausi- 
mu į savo pakeleivį, linksmai juokaudamas ir kurstydamas jo 
plepumą. Tuo būdu visas jų pašnekesys buvo juokingas dai- 
nų ir visokiausių išdaigų mišinys. Mes norėtume duoti skaity- 
tojui nors menką supratimą apie jį. 

Taigi įsivaizduokite augalotą riterį, tvirto kūno sudėjimo, 
plačiapetį žaliūką, jojantį stambiu juodžiu, tarytum tyčia iš- 
augintu šitokiam sunkiam raiteliui. Antveidžio viršus pakeltas, 
kad būtų lengviau kvėpuoti, bet apačia likusi neatsegta, todėl 
veido bruožus sunku įžiūrėti. Aiškiausiai matyti tamsiai įdegę 
ir įraudę skruostikauliai ir didelės mėlynos akys, spindinčios 
iš po pakelto antveidžio. Visa karžygio išorė ir jo laikysena 
rodė nerūpestingą linksmumą, baimės nepažįstančią saviklio- 
vą ir protą, kad ir negalintį numatyti pavojaus, bet visada ge- 
bantį jį atremti. 

Juokdarys vilkėjo įprastinį margą apdarą, bet po paskutinių- 
jų įvykių medinį kardą buvo pakeitęs aštriu kalaviju ir pail- 
gu skydu, ir tais ginklais, puolant Torkilstono pilį, mikliai mo- 
kėjo pasinaudoti, Teisybę sakant, Vamba buvo laikomas ne 
itin protingu tik dėl nenuramdomo judrumo, per kurį negalėjo 
ilgesnį laiką išbūti toje pačioje padėtyje ir nuosekliai sam- 
protauti. Tačiau šiaip jis buvo greitas ir vikrus ir, jeigu tik ne- 
reikėjo didelės kantrybės ir atkaklumo, galėjo tinkamai at- 
likti bet kurį uždavinį. Ir dabar, sėdėdamas ant arklio, jis ne- 
nustygo nė minutės: čia pasisuks balne į vieną pusę, čia į kitą, 
čia nuslinks arkliui ant kaklo, čia — ant pat strėnų, čia nuleis 
abi kojas vienon pusėn, čia vėl pasisuks veidu į uodegą — 
maivėsi ir vaipėsi kaip tikra beždžionė, kol pagaliau taip pa- 
kyrėjo arkliui, kad tas nutrenkė jį ant vešlios žolės. Šis atsi- 
tikimas didžiai pralinksmino riterį, ir Vamba po to jau kiek 
ramiau jojo. 

Tuo metu, kai mes juos pasivijome, ta linksmoji pora trau- 
kė senovinę dainą. Juodasis Riteris vedė, juokdarys pritarė jam 
maloniu boseliu. Dainos turinys buvo šitoks: 


Riteris 


Ana Marija, jau saulė aukštai, 

Ana mieloji, jau rytas seniai, 

Migla išsisklaidė, ir paukščiai jau gieda, 
O mano meile, pabuski iš miego! 

Metas Jau keltis, Ana mieloji, 
Medžiotojo ragas skardendamas groja, 
Jo aidą kartoja kalnai ir miškai — 
Ana Marija, jau saulė aukštai! 


Vamba 


Kam žadini, Tibaliai mielas, mane? 

Toks miegas saldus, man taip gera sapne! 

Juk nieko gražesnio nėra už sapnus, 

O Tibaltai mielasai, mano brangus! 

Lai paukščiai tarp medžių sau čiulba linksmai, 
Lai ragą medžioklės atliepia kalnai — 

Aš sapnuoju džiaugsmus, žavesnius kelissyk, 

Bet, Tibaltai, tik ne tave, nemanyk! , - 


— Šauni daina,— tarė Vamba, kai abu nutilo.— Prisiekiu 
kvailio kepure, ir pamokymas gražus. Mudu su Gurtu dažmai 
ją dainuodavome. Kadaise mes kartu augome ir buvome drau- 
gai, o dabar jis iš dievo ir savo pono malonės jau laisvas žmo- 
gus. Sykį mudviem gerokai kliuvo už šią dainą: mudu taip 
ji buvo sužavėjusi, kad, saulei jau patekėjus, dar dvi valan- 
das išgulėjome, dainuodami ją pro miegus. Nuo to laiko, kai 
tik prisimenu tą dainą, tųoj kaulus ima gelti. Bet vis dėlto aš 
padainavau Anos Marijos žodžius, norėdamas jums įtikti, ge- 
rasis sere. : 

Paskui juokdarys užtraukė kitą dainą, o riteris jam pritarė: 


Riteris Ir Vamba 


Aikako iš tolo trys šaunūs jaunikiai,— 
Yra apie lai iš senovės dainelė, — 

Pas Vikombo našlę piršliuosnd iš sykio, 
Ir kaip juos aisiumti galėtų našlelė? 


Pirmasis iš Tindalio riteris piršos— 
Yra apie tai iš senovės dainelė, — 
Savąja kilme pasigirt nepamiršo. 

Ir kaip jį atsiumii galėtų našlelė? 


Jis protėviais, lordais ir skvairais, didžiavos, 
. Patenkintas traukė pagyrų dainelę, 

Bet nieko nepešęs namo iškeliavo, 
Griežiai jį pavarė šaunioji našlelė. 


Vamba 


Anirasis dievažijos, mušės kiūtinėn, 
Linksmai, pasipūtęs giedojo dainelę,—- 
Mat, Velse visi jojo giminę žino. 

1r kaip jį atstumti galėtų našlelė? 


+ Jis — Morganas,. Grifitas, Tiudoras, Raisas;— 
Pradėjo be galo jis savo dainelę; 
Našlė jam atsakė: jo šnekos jai baisios, 
Jinai ištekėi už tiek vyrų negali, 


Tretysis jai piršos iš jomenų luomo, 
Betraukdamas guviąją savo dainelę, 
Apsakė, kiek gauna jis pelno ir nuomos, — 
Ir kaip jį atstumti galėtų našlelė? 


Abu 


Taip skvairas ir riteris, galvas nukorę, 
Sugrįžo niūniuodami savo dainelę, 

O jomenas Kente sau pelno padoriai, 
Ir kaip būt galėjus aistumt jį našlelė? 


— Norėčiau, — tarė riteris, — kad mūsų šeimininkas iš po se- 
nojo ąžuolo arba jo kapelionas, linksmasis vienuolis, išgirstų 
tavo dainą, skirtą jomenų šlovei. 

— Aš tai nenorėčiau, — tarė Vamba,— jei ne tas ragas, kuris 
kabo ant jūsų perpetės. 

—— Ė — tarė riteris — tai prielankumo ženklas iš gerojo Loks- 
lio, nors man vargiai kada teks juo pasinaudoti. Bet aš esu tik- 
ras, kad prireikus užtektų tik sutrimituoti, ir tučtuojau prisista- 
tytų visas tų šaunių jomenų būrys. 

— Sakyčiau: dieve apsaugok,— tarė juokdarys,— jei nežino- 
čiau, kad dėl šio rago jie mus praleis nekliudę. 

— Ką tu nori tuo pasakyti?— paklausė riteris— Ar manai, 
kad jei ne tas bičiulystės laidas, tai jie mus užpultų? 

— Aš nieko nesakau — tarė Vamba,—nes žali medžiai tu- 
ri ausis, kaip ir mūro sienos... Bet atspėk mįslę, sere- riteri: 


kada geriau turėti tuščią butelį, negu pilną, ir tuščią piniginę, 
negu kietai prikimštą? 

— Niekada, aš manau, — atsakė riteris. 

— Na, už tokį atsakymą nesi vertas nei pilno butelio, nei 
prikimštos piniginės. Žinok, kad butelį visada reikia išgerti, 
prieš duodant jį saksui, o pinigus iš piniginės palikti namie, 
prieš vykstant į žaliąją girią. 

— Vadinasi, tu laikai mūsų bičiulius tikrais plėšikais?— pa- 
klausė riteris. 

— Ak, mielasis sere, argi aš taip sakiau?— atkirto Vam- 
ba.— Bet jeigu žmogus leidžiasi į tolimą kelionę, tai jo arkliui 
juk bus lengviau, kai nuo jo kas nuims maišą, o pačiam ke- 
leiviui bus lengviau, jei neteks to, kas yra viso pikto šaknys. 
Todėl negaliu blogu žodžiu pavadinti tų, kurie šitokias paslau- 
gas žmonėms daro. Tiktai aš savo maišą verčiau pasiliksiu na- 
mie ir piniginę skrynioje paslėpsiu, kad išvaduočiau tuos gera- 
darius nuo nereikalingo triūso. : 

— Tačiau vis tiek reikėtų už juos pasimelsti, mano bičiuli. 

— Melstis už juos aš linkęs visa širdimi, — tarė Vamba,— tik 
geriau mieste, o ne čia. Antraip mums gali atsitikti kaip anam 
abatui, kurį jie privertė giedoti seno ąžuolo drevėje. 

— Sakyk, ką tik nori, Vamba,— tarė riteris — bet vis dėlto 
šitie jomenai šauniai pasitarnavo tavo šeimininkui Sedrikui 
Torkilstone. . 

— Tai tiesa, — atsakė Vamba,— bet ir Čia jie darbavosi, ne- 
pamiršdami sąskaitų, kurias veda su viešpačiu dievu. 

— Kaip tat, Vamba? Ką turi galvoje?—- paklausė riteris. 

— O šit ką. — atsakė juokdarys:— su dievu jie veda sąskai- 
tas, kaip senasis mūsų ūkvedys vadina savo skaičiavimus. Pa- 
gal tas sąskaitas stengiamasi visada duoti kuo mažiausia, o 
gauti kuo daugiausia. Be abejo, jie remiasi šventuoju raštu, 
kuris žada septyneriopą atpildą už gerus darbus. 

— Paaiškink pavyzdžiu, Vamba,— tarė riteris— apie sąskai- 
tas ir skaičius aš nieko nenusituokiu. 

— Na, jeigu jūsų galva tokia menka — atsakė Vamba,— tai 
paaiškinsiu jūsų malonybei, kad tie dori vyrai kiekvieną gerą 
savo darbą atsveria kitu, nebe tokiu pagirtinu. Duoda, pavyz- 
džiui, elgetai sidabrinį, o riebiam abatui atima šimtą auksinių, 
pagelbsti vargšei našlei, o miške išbučiuoja gražią merginą. 

— Kuris gi iš šių darbų geras, o kuris ne?— pertraukė jį 
riteris. 

— Tai bent juokai! Tai juokai!-- sušuko Vamba.— Bendrau- 
damas su protingais, ir pats gudrėji. Galiu prisiekti, sere rite- 
ri, kad jūs nieko geresnio nesate pasakęs net tada, kai girti 
giedojote mišparus su dručkiu atsiskyrėliu. .. Bet grįžkime prie 
mūsų pokalbio. Linksmieji girių bičiuliai kitąsyk pastato var- 
guoliui trobelę, o gretimą pilį sudegina; pataiso bažnyčiai sto- 
gą, o apiplėšia zakristiją; vargšą kalinį išlaisvina, o išpuikėlį 
teisėją nudobia, arba, imant artimesnį pavyzdį, išvaduoja sak- 
sų frankliną, o normanų baroną.gyvą sudegina, Jie yra pado- 
rūs vagys ir labai mandagūs plėšikai, bet su jais geriausia su- - 
sitikti tokiu metu, kai jie labiausiai nuodėmių apsunkinti. 

— Kodėl, Vamba?— paklausė riteris. 

— Todėl, kad.tada jų sąžinė pabunda ir jie trokšta atsiskai- 
tyti su dangum. Bet kai jie yra sąskaitas suvedę, tegu dievas 
saugoja tą, su kuriuo pradeda naują sąskaitą. Po to, kai jie ši- 
taip šauniai pasižymėjo ties Torkilstonu, riesta bus tam kelei- 
viui, kuris paklius jiems į rankas. .. Ir vis dėlto,— pridėjo Vam- 
ba, nuleisdamas balsą ir prijodamas arčiau riterio — yra čia 
tokių, kurie pakeleiviams daug pavojingesni už anuos plėši- 
kus. 

— Kas gi jie tokie? Juk čia nėra nei vilkų, nei lokių, — ta- 
rė riteris. . 

„ — Na ne, bet užtat yra ginkluotų Malvuazeno tarnų. Ir pa- 
žikėkite, per pilietinius vaidus jų pustuzinis pridaro tiek, kiek 
ištisa vilkų gauja bet kuriuo metu! Dabar jie kaip tik slankio- 
ja po mišką, ieškodami grobio, o prie jų prisidėjo ir pabėgę iš 
Torkilstono kariai. Todėl, jei tektų juos susitikti, brangiai mums 
atsieitų narsi mūsų kova Torkilstone. Sakykite, sere riteri, ką 
jūs darytumėte, jei mes, pavyzdžiui, susitiktume porą tokių? 

— Ietimi prismeigčiau niekšus prie žemės, Vamba, jeigu jie 
užsimanytų pastoti mums kelią. 

—- O jeigu jie būtų keturiese? 


— O jeigu jų būtų šeši, o mes tik dviese, kaip tada?— pa- 
klausė Vamba.— Nejaugi neprisimintumėte Lokslio rago? 

— Ką? Šauktis pagalbos prieš šitokią šunaują, kai vienas 
doras riteris gali juos išblaškyti, kaip kad rudens vėjas iš- 
blaško sausus lapus!-—- sušuko riteris, 

— Gal man duotumėt iš arčiau apžiūrėti tą ragą, kuria- 
me slypi tokia galybė. 

„Riteris nusisegė perpetę su ragu ir padavė Vambai, kuris 
tuoj pat ją užsidėjo ant kaklo. 

— Tra-li-ra-lia,— sudainavo juokdarys — dabar aš mokėsiu 
patrimituoti signalą ne blogiau už ką kitą. 

— Ką čia sugalvojai, šelmi!— tarė riteris.— Atiduok ragą. 

— Būkite ramus, sere riteri, aš jį gerai saugosiu. Kai narsa 
keliauja šalia kvailybės, ragą reikia pavesti kvailybei, nes ji 
moka geriau trimituoti ir garsintis. 

— Saugokis, nenaudėli;— tarė Juodasis Riteris — Tu per daug 
įsidrąsinai! Žiūrėk, kad neišvestum manęs iš kantrybės. 

— O jūs geriau negrasinkite man, sere riteri,— atsakė juok- 
darys, pajojęs kiek toliau nuo supykusio riterio— nes kvaily- 
bė gali pasprukti, o tada narsybei teks pačiai ieškotis kelio 
per mišką. 

— Na, čia teisingai pasakei — tarė riteris-- be to, Man nė- 
ra kada su tavim. bartis. Turėkis ragą, tik jokime greičiau. 

— O ar nedarysite man nieko blogo?— paklausė Vamba, 

— Sakau, kad ne! 

— Na, tai duokite man pirma riterio žodį, — neatstojo Vam- 

ba, labai atsargiai artindamasis prie riterio. 
— Duodu tau riterio žodį, o dabar jok greičiau ir rodyk ke- 
lią. i " 
— Gerai, — tarė juokdarys, drąsiai prijodamas prie riterio.— 
Vadinasi, kvailybė su narsa vėl susibičiuliavo. Bet, tiesą sa- 
kant, aš ne mėgėjas šitokių antausių, kokį jūs trenkėte tam 
žaliūkui atsiskyrėliui. Nuriedėjo jo šventybė į žolyną kaip kėg- 
lis nuo taikaus smūgio! O dabar, kadangi kvailybė užvaldė ra- 
gą, tegu narsybė atsitiesia ir pakrato karčius. Jei neklystu, ana- 
me antai brūzgyne mūsų laukia visas būrys. Mums paspęsti 
spąstai. 

:— Kodėl tu taip galvoji?— paklausė riteris. 

— O todėl, kad porą kartų pamačiau, kaip tarp žalių lapų 
sužvilgo šalmai. Jei jie dori žmonės, jie būtų išjoję į atvirą 
taką. O šis tankumynas — pati ta vieta šitokiems darbams. 

“ — Dievaži, šį kartą teisybę sakąi!-— tarė riteris ir užsileido 
antveidį. " 

Ir gerai, kad spėjo tai padaryti, nes tuo pat metu iš pakelės 
krūmų atzvimbė trys strėlės, paleistos jam į galvą ir į krūtinę, 

ir pirmoji, jei ne plieninis antveidis, tikriausiai būtų pervėru- 
si jam smegenis. Dvi kitos pataikė į antkrūtinį ir į skydą, ka- 
bantį ant rankos. 

.— Dėkui ginklininkui, tvirtus nukalė man šarvus!-- tarė ri- 
teris.— Vamba, pirmyn! Susikibsime su jais! 

Taip taręs, jis pasuko arklį tiesiai į krūmus. Priešais iš tank- 
mės iššoko šeši ar septyni ginkluoti raiteliai ir, atstatę ietis, 
pasileido šuoliais prieš jį. Trys ietys, atsitrenkusios į jo šar- 
vus, subiro į šipulius. tarytum pataikiusios į plieninį bokštą. 
Juodojo Riterio akys piktai žybtelėjo pro antveidžio grotelius. 
Jis didingai pakilo kilpose ir riktelėjo: . 

— Ką tai reiškia? 

Užpuolikai, užuot atsakę, išsitraukė kardus ir puolė jį iš vi- 
sų pusių, šaukdami: 

—-Mirk, tirone! | 

— Šitaip! Še tau! Še tau!— šaukė Juodasis Riteris, sulig kiek: 
vienu šūksniu patiesdamas žemėri po vieną priešininką.— Čia 
esama išdavikų! | 

Nors ir narsūs buvo jo priešininkai, jie ėmė trauktis at- 
buli nuo galingos rankos, kuri su kiekvienu smūgiu nešė jiems 
mirtį. Atrodė, kad jis vienas visus ir nugalės. Bet tuo metu 
atskubėjo riteris mėlynais šarvais, kuris iki tol laikėsi nuoša- 
liai; jis paragino pentinais arklį ir, nutaikęs ietį ne į raitelį, 
bet į jo žirgą, mirtinai sužeidė kilnųjį gyvulį. 

— Tai klastingas smūgis!-—- suriko Juodasis Riteris, kai jo 
žirgas kartu su juo griuvo žemėn. 

Tuo pačiu metu Vamba sutrimitavo ragu, nes viskas įvyko 
taip greit, kad jis nebuvo spėjęs anksčiau to padaryti. Neti- 
kėtai išgirdę ragą, žudikai vėl pasitraukė atgal, o Vamba, nors 
buvo menkai apsiginklavęs, šoko nedvejodamas pirmyn ir pa- 
dėjo Juodajam Riteriui atsikelti. 

— Gėda jums, niekingi bailiai!-— sušuko mėlynšarvis riteris, 
matyt, šio žudikų būrio vadas.— Nejaugi. pabėgsite, išsigandę 
paprasto rago, kuriuo susigalvojo.pagroti juokdarys. . 

Šių žodžių padrąsinti, jie vėl puolė Juodąjį Riterį, kuris 
atsišliejo į „storą ąžuolo kamieną ir gynėsi tik vien kardų. 
Klastingasis riteris, paėmęs tuo tarpu kitą ietį ir nutaikęs mo- 
mentą, kai neįveikiamas jo priešininkas buvo smarkiausiai iš 
visų pusių spaudžiamas, pasileido šuoliais artyn, nusprendęs 
jį prismeigti ietimi prie medžio. Bet Vamba sutrukdė ir šį kar- 

tą. Nebūdamas labai stiprus, juokdarys pasižymėjo dideliu vik- 
rumu ir, pasinaudojęs tuo, kad kariai nekreipė į jį dėmesio, 
spėjo sulaikyti Mėlynąjį Riterį, kalaviju pakirsdamas jo ark- 
liui pakinklius. Žirgas ir raitelis griuvo žemėn. Tačiau Juodo- 
jo Riterio būklė vis dar tebebuvo didžiai pavojinga, nes jį iš 
visų pusių spaudė kariai, apsiginklavę nuo galvos iki kojų. 
Jis be atvangos gynėsi kardu nuo puolančių jį priešų ir buvo 
jau bepradedąs silpti iš didelio nuovargio, bet staiga taikli 
strėlė paguldė žemėn vieną stipriausių jo užpuolikų. Tą pat 
akimirką į miško proskyną įgužėjo visa jomenų minia, Loks- 
lio ir linksmojo atsiskyrėlio vedama. Jie tučtuojau stojo į kovą, 
ir netrukus visiteli niekšai gulėjo negyvi ar mirtinai sužeisti. 

Juodasis Riteris padėkojo savo išvaduotojams su tokiu didin- 
gumu, kokio jie anksčiau nebuvo pastebėję, laikydami jį vei- 
kiau narsiu karžygiu, negu aukštu asmeniu. 

— Prieš išreikšdamas dėkingumą savo ištikimiesiems ir uolie- 
siems draugams,— tarė jis, — norėčiau sužinoti, kas tie nelauk- 
ti priešai. Vamba, pakelk Mėlynojo Riterio antveidį. Jis, ro- 
dos, šios niekšų gaujos vadas. 

Juokdarys pribėgo prie žmogžudžių vado, kuris smarkiai su- 
sitrenkęs gulėjo prislėgtas savo žirgo ir negalėjo nei trauktis, 
nei gintis. ' 

— Na, drąsusis kary;— tarė Vamba,— aš pabūsiu tavo gin- 
klanešiu, kaip kad buvau arklininku. Aš tave nukėliau nuo 
arklio, o dabar ir šalmą nuimsiu. 

Be didelių ceremonijų jis nutraukė Mėlynajam Riteriui nuo 
galvos šalmą, ir Juodasis Riteris pamatė žilas garbanas ir vei- 
dą, kurio jis nieku būdu nesitikėjo išvysti šitokiomis aplin- 
kybėmis, 

— Valdemaras Ficursas!— sušuko jis, didžiai nustebęs.— Kas 
galėjo priversti tokios aukštos padėties ir tokį šlovingą žmo- 
gų imtis šitokio šlykštaus darbo? 

— Ričardai,— tarė belaisvis riteris, pakėlęs į jį akis — men- 
kai tu tepažįsti žmones, jei nežinai, kur gali nuvesti gar- 
bės troškimas ir kerštingumas. | 

— Kerštingumas?— pakartojo Juodasis Riteris.— Bet aš nie- 
kada nesu tavęs nuskriaudęs. Už ką gi tu man keršiji? 

— Už savo dukterį, Ričardai, kurios tu nepanorėjai vesti. 
Argi tai. ne pakankamai didelis įžeidimas normanui, tokios 
pat aukštos kilmės, kaip ir tu? 

— Tavo duktė?— nustebo Juodasis Riteris— Kokia keista 
dingstis priešiškumui, ir šitaip kruvinai pasibaigusi! Pasišalin- 
kite, ponai, man reikia su juo vienu pasikalbėti. Na, Valde- 
marai Ficursai, dabar sakyk tikrą tiesą: prisipažink, kas tave 
pakurstė padaryti tokią išdavystę? 

— Tavo tėvo sūnus, — atsakė Valdemaras — Kaip matai, jis 
baudžia tave už tavo nepaklusnumą savo tėvui. 

Ričardo akys žybtelėjo iš pasipiktinimo, bet švelnesni jaus- 
mai nugalėjo rūstį. Jis persibraukė ranka per kaktą ir valan- 
dėlę stovėjo, žiūrėdamas į nuolankiai stovintį baroną, kurio 
veide puikybė grūmėsi su gėda. 

— Tu neprašai pasigailėjimo, Valdemarai?'— tarė karalius. 

— Kas pakliuvo liūtui į nagus, tas žino, kad veltui būtų 
prašyti pasigailėjimo,— atsakė Ficursas, 

— Tai imk jį ir be prašymo, — tarė Ričardas.— Liūtas ne- 
minta stipena. Dovanoju tau gyvybę, bet su sąlyga, kad per 
tris dienas paliksi Angliją, nuvyksi slėpti savo gėdos į savo 
pilį Normandijoje ir miekada neišdrįsi paminėti Džono Anžu 
vardo ryšium su šia išdavyste. Jei dar būsi Anglijoje vėliau 
mano nurodyto laiko, tu mirsi, ir jei nors menkiausia užuomi- 
na pabandysi apjuodinti mano namų garbę, prisiekiu šventuo- 
ju Jurgiu, nuo manęs net bažnyčios altorius tavęs nepaslėps. 
Aš tave pakarsiu ant bokšto tavo paties pilyje, ir juodvarniai 
galės tau kapoti akis. Loksli, matau, kad jūsų jomenai jau 
teriui ir paleiskite jį — tejoja sau. 

— Jei nemanyčiau, kad girdžiu balsą to, kurio turiu besąly- 
giškai klausyti — atsakė  jomenas— mielai paleisčiau strėlę 
įkandin to pasalaus niekšo, idant išvaduočiau jį nuo ilgos 
kelionės, | . " 

— Tavyje plaka anglo širdis— tarė Juodasis Riteris — ir 
tu teisingai numanai, kad privalai manęs klausyti. Aš Ričar- 
das, Anglijos karalius. . 

Išgirdę šiuos žodžius, ištartus su didingumu, pritinkamu 
aukštai Ričardo Liūtaširdžio padėčiai ir kilniam jo būdui, visi 
jomenai kaip vienas puolė ant kelių, su didžiausia pagarba 
pareikšdami savo ištikimybę karaliui ir prašydami atleisti už 
jų nusikaltimus. . 

— Stakitės, mano [bičiuliai — maloningai tarė Ričardas; jo 
veidas, ką tik buvęs rūstus ir piktas, dabar vėl pasidarė mie- 

las ir geraširdiškas, kaip visada.— Stokitės, mano bičiuliai! Savo 
prasižengimus tiek miškuose, tiek ir atvirame lauke jūs atpir- 
kote savo ištikima pagalba mano. nelaimingiems valdiniams 
Torkilstono pilyje, o taipogi ir tuo, kad šiandien išvadavote 
iš pavojaus savo karalių. Stokite, mano vasalai, ir būkite man 
ir toliau geri valdiniai, o tu, narsusis Loksli. .. 

— Nevadinkite manęs daugiau Loksliu, valdove, ir sužino- 
kite tą vardą, kuris yra plačiai žinomas ir gal pasiekė net jūsų, 
karaliau, ausis... Aš — Robinas Hudas iš Šervudo miškų. 

— Plėšikų karalius ir gerųjų narsuolių vadas!— tarė kara- 
lius.— Kas gi nėra girdėjęs tavo vardo! Jis nuaidėjo iki pat 
Palestinos. Tačiau žinok, šaunusis plėšike, kad nė vienas tavo 
darbas, padarytas, man nesant, tais neramiais mano atsitolini- 
mo laikais, nebus laikomas nusikaltimu. 

— Teisybę sako patarlė, — įsikišo Vamba, bet jau nebe taip 
drąsiai, kaip pirma, — 


Kai katino nėra namūos, 
Privis pelių visuos kampuos. 


— Ak, ir tu čia, Vamba!— tarė Ričardas — Aš taip seniai 
nebegirdžiu tavo balso, jog pamaniau, kad pabėgai. 

— Aš pabėgau!-— sušuko Vamba.— Kas gi matė, kad kvaily- 
bė laisvu noru skirtųsi su narsybe! Štai guli mano kalavijo 
auka — toks puikus širmis! Visa širdimi norėčiau, kad jis vėl 
stovėtų. gyvas ir sveikas, o jo vietoje gulėtų perkirstais pa- 
'kinkliais jo raitelis, Iš pradžių, tiesa, aš truputį turėjau atsi- 
traukti, nes marga striukė ne taip gerai saugoja nuo aštrių 
iečių, kaip plieno šarvai. Bet stengiausi, kiek tik galėjau, ir 
nors ne visą laiką kovojau kardu, pripažinkite, kad, sutrimita- 
vęs ragu, prišaukiau pagalbą. 

— Ir pačiu laiku, dorasis Vamba,—-tarė karalius — Aš ne- 
užmiršiu tavo geros paslaugos. 

— Confiteor! Coniiteor!'— pasigirdo nuolankus balsas netoli 
karaliaus.— Deja, nebemoku toliau — visa lotynų kalba iš gal- 
vos išdulkėjo! Bet aš išpažįstu savo mirtiną nuodėmę ir prašau 
tik atleisti man kaltes, prieš vedant mane myriop! 

Ričardas pasidairė ir pamatė linksmąjį vienuolį, kuris klūpo- 
damas kalbėjo rožančių 0 jo vėzdas, gerokai pasidarbavęs 


„1 Confiteor— išpažįstu (Iot.). 

per susirėmimą, gulėjo šalia. Jis buvo nutaisęs tokią miną, 
kuri, jo manymu, turėjo reikšti giliausią susigraudinimą: akys 
buvo . išverstos, o lūpų kampeliai mukarę nelyginant pi- 
nigų kapšio raišteliai, anot Vambos. Tačiau visos tos atgaila- 
vimo žymės nesiderino su aiškiai matomu tame veide noru 
nusikvatoti, rodančiu, kad atsiskyrėlis tik dedasi taip didžiai 
išsigandęs ir atgailaujantis. 

— O ko tu nusiminei, padūkėli vienuoli?— paklausė Ričar- 
das.— Ar bijai, kad tavo vyskupas nesųžinotų, kaip uoliai 
tarnauji dievo motinai ir šventajam Dunstanui? Nesibijok, bro- 
lau— Ričardas, Anglijos karalius, niekada neišduoda paslap- 
čių, kurias sužino prie vymo taurės. 

— Ne, šviesiausias valdove— atsakė atsiskyrėlis (visiems 
Robino Hudo baladžių mėgėjams žinomas brolio Tako var- 
du),— aš bijau ne vyskupo lazdos, bet karaliaus skeptro. Baisu 
pagalvoti, kad mano šventvagiškas kumštis išdrįso paliesti die- 
vo pateptojo ausį! 

— Cha chal—susijuokė Ričardas.— Štai iš kur vėjas pučia! 
O aš buvau jau pamiršęs tavo niuksą, nors po jo man visą 
dieną ausyje spengė. Tiesa, antausis buvo šaunus, bet visi šie 
vyrai gali pasakyti, kad ir aš atsilyginau ne blogiau. O jei 
„manai, kad likau tau skolingas, tai aš galiu tučtuojau... 

— Ne ne, —-sušuko vienuolis,— aš gavau skolą su visom 
palūkanom! Duok dieve jūsų didenybei visas skolas taip ge- 
rai mokėti! 

— Jei būtų galima visas skolas mokėti antausiais,— tarė 
karalius — mano kreditoriai nesiskųstų tuščiu iždu. 

— O vis dėlto — tarė atsiskyrėlis, vėl nutaisęs veidmainiš- 
kai verksmingą miną, — aš nežinau, kokia man teks bausmė 
už tą šventvagišką smūgį. 

— Neverta apie tai nė kalbėti, brolau, — atsakė karalius.— 
Tiek smūgių esu gavęs iš visokių pagonių ir netikėlių, kad nėra 
jokio pagrindo skųstis vienu antausiu, gautu iš tokio švento 
žmogaus, kaip Kopmanhersto vienuolis Bet man atrodo, bi- 
čiuli, Ikad ir tau, ir šventajai bažnyčiai būtų geriau, jei. išrū- 
pinčiau tau leidimą nusivilkti sutaną ir priimčiau tave į savo 
sargybinius, kad taip uoliai sergėtum mūsų asmenį, kaip ser- 
gėjai šventojo Dunstano altorių. 

— Ak, valdove —tarė atsiskyrėlis — nuolankiai maldauju 
atleisti nuo šitokios malonės, nes mane yra užvaldžiusi baisi 


359 


tinginystės nuodėmė! Šventas Dunstanas — teesie jis mums ma- 
loningas!-— stovi sau ko ramiausiai savo nišoje, nors aš, be- 
sivaikydamas elnią, ir mžmirštu jam pasimelsti. Ir naktimis 
pasitaiko dėl kokių niekų tolokai nuklysti nuo celės, o šven- 
tasis Dunstanas nė nemirkteli. Ramu ir patogų jam tarnauti — 
jis toks taikingas, kad kito tokio šeimininko dar niekas nebuvo 
iš medžio išdrožęs. O jei aš būsiu sargybinis prie savo valdo- 
vo karaliaus — tatai didelė, žinoma, garbė — tai vos tik truputį 
kur į šalį nuklysiu, kad ir į mišką žvėrių pasišaudyti, tuoj iš 
visų pusių visi ims teirautis: „Kur tas šunsnukis vienuolis?“ 
arba: „Kas žino, kur lindi tas prakeiktas Takas?“ O miškų 
sargai ims sakyti: „Tas atsimetėlis ilgaskvernis sunaikina dau- 
giau žvėrių, negu visi kiti medžiotojai.“ Trumpai kalbant, ma- 
loningasis valdove, palikite mane senoje vietoje. O jeigu tokia 
būtų jūsų malonė, jogei teiktumėtės man, vargingam šventojo 
Dunstano tarnui Kopmanherste, parodyti savo dosnumą, tai aš 
bet ikokią dovaną priimčiau sų didžiausiu dėkingumu. 

-—- Suprantu,— tarė karalius. — Ir duodu tau, dievobaimingam 
bažnyčios tarnui, teisę medžioti mano Varnklifo giriose. Tik 
žiūrėk, teleidžiu nušauti ne daugiau kaip tris elnius per me- 
tus. Bet tegu aš nebūsiu krikščionių riteris ir Amglijos karalius, 
jei tu nepasinaudosi šia teise taip, kad iš trijų išeis trisdešimt. 

— Užtikrinu jūsų didenybę— atsakė vienuolis — kad šven- 
tojo Dunstano malone aš rasiu, kaip pagausinti jūsų dosnią 
dovaną. i . 

— Aš tuo neabejoju, brolau,— tarė karalius —O kadangi 
žvėriena yra sausas valgis, mūsų ūkvedžiui bus duotas įsaky- 
mas pristatyti tau kasmet ispaniško vyno statinę, malvazijos 
statinaitę ir tris statines pirmarūšio elio. Jeigu ir tuo nenu- 
malšinsi „savo troškulio, tai turėsi atvykti į dvarą ir susipažin- 
ti su mano rūmininku. 

— O kas šventajam Dunstanui?— paklausė vienuolis. 

— Gausi dar arnotą, stulą ir staltiesę altoriui — tarė kara- 
lius žegnodamasis.— Bet nejuokaukime per daug, idant neuž- 
rūstintume dievo tuo, kad daugiau galvojame apie savo pramo- 
gas, negu apie maldas ir jo vardo šlovinimą. 

— Už savo globėją aš atsakau!— linksmai sušuko vienuolis. 

— Žiūrėk, kad pats už save atsakytum,— rūsčiai tarė kara- 
Tius, bet tučtuojau ištiesė ranką atsiskyrėliui, kuris dar kartą 
puolė ant kelių ir ją pabučiavo. 

— Mano plaštakai tu mažiau pagarbos teparodei kaip su- 
gniaužtam kumščiui,— tarė karalius Ričardas,— prieš ją tutik 
atsiklaupei, o prieš kumštį kniūpsčiomis parpuolei. 

Bet atsiskyrėlis pabūgo toliau šitaip juokauti, supratęs, kad 
reikia būti atsargesniam, kalbantis su monarchais, tai nieko 
nebeatsakęs tik žemai nusilenkė karaliui ir pasitraukė į šalį. 

Tuo metu proskynoje pasirodė du nauji asmenys. 


XLI skyrius 


Sveiki atkeliavę, šaunieji svečiai! 
Nors mes neturtingi. — gyvenam linksmail 
Štai mūsų namai — 
Žalieji miškai! 
Tad prašom maloniai užsukti čionai! 
Makdonaldas 


Tie atvykėliai buvo Vilfredas Aivenhas, atjojęs Botolfo 
pricoro kumele, ir Gurtas ant kovos žirgo, priklausančio pačiam 
riteriui. Didžiai nustebo Vilfredas, pamatęs savo valdovą, krau- 
ju aptaškytą, o aplink jį miško aikštelėje gulinčius šešis ar 
septynis lavonus. Ne mažiau nustebino jį ir tai, kad Ričardas 
buvo apsuptas tokios daugybės žmonių, iš pažiūros panašių į 
laisvuosius miškų jomenus, į plėšikus, taip sakant, gana pavo- 
jingą karaliui palydą. Jis nežinojo, kaip turi kreiptis į Ričardą: 
ar kaip į karalių, ar kaip į keliaujantį Juodąjį Riterį. Ričardas 
pastebėjo jo sumišimą. 

— Nebijok, Vilfredai — tarė jis, — šičia mane pripažinti Ri- 
čardu Plantagenetu, nes, kaip matai, aš apsuptas ištikimų ang- 
lų, nors jie šiek tiek ir išklydę i iš tiesaus kelio per savo karštą 
anglišką kraują. 

— Sere Vilfredai Aivenhai,— tarė narsusis plėšikų vadas, iš- 

eidamas į priekį — neturiu ko bepridėti prie jo didenybės 
žodžių. Bet vis dėlto su pasididžiavimu pasakysiu, kad iš visų 
žmonių, kurie yra daug nukentėję, nėra už mus ištikimesnių 
ir labiau atsidavusių karaliui tarnų. 
. — Aš negaliu tuo abejoti, nes tu esi jų tarpe, narsuoli— 
tarė Vilfredas.— Bet ką gi reiškia šis kraupus vaizdas? Iš kur 
čia šitie lavonai, ir kodėl mano valdovo šarvai krauju 
aptaškyti? 

— Mus buvo užpuolę išdavikai, Aivenhai,— tarė karalius, — 
ir tiktai šiems narsuoliams padėjus, išdavystei kelias užkirs- 
tas. Bet dabar man dingtelėjo į galvą, kad tu taip pat išdavi- 
kas, — pridėjo Ričardas šypsodamasis—ir didžiausias neklau- 
tada. Juk mes tau griežtai uždraudėme išvykti iš Botolfo aba- 
tijos, kol žaizda neužgijusi. | 

— Jau užgijo— tarė Aivenhas,— beliko tik įdrėskimas. Bet 
kodėl, ak, kodėl, prakilnusis valdove, jūs šitaip liūdinate savo 
ištikimų tarnų širdis, statydamas į pavojų gyvybę, pats vienas 
leisdamasis į nenumatytų pavojų keliones, tarytum jūsų gyvy- 
bė nebūtų brangesnė už gyvybę keliaujančio riterio, kuris te- 
vertina tik tai, ką laimi savo kardu ir ietimi! 

— Ričardas Plantagenetas irgi nenori kitos šlovės, — atsakė 
karalius, — kaip ta, kuri laimėta kardu ir ietimi. Taip, Ričardas 
Plantagenetas labiau didžiuojasi pergale, kurią pats vienas 
laimi švitriuoju kardu, negu tais žygiais, kuriuos atliko, sto- 
vėdamas šimto tūkstančių ginkluotų karių priešakyje. 

“ — Bet pagalvokite apie karalystę, valdove,— tarė Aiven- 
has.— Jūsų karalystėje prasidėtų pilietinis karas, o jūsų valdi- 
nius prislėgtų begalės nelaimių,. jeigu jie netektų savo monar- 
cho, kuris kiekvieną mielą dienelę beatodairiškai stoja į kovas. 

— Mano karalystė, mano valdiniai?— nekantriai tarė Ričar- 
das.— Galiu pasakyti, :sere Vilfredai; kad jeigu aš darau kvai- 
lystes, tai ir jie man tuo pačiu atsimoka, kaip, pavyzdžiui, mano 
ištikimasis tarnas Vilfredas Aivenhas, kuris neklauso mano 
įsakymų, bet sako savo karaliui pamokslus, kam karalius elgia- 
si ne visai pagal jo patarimus. Katras iš mūsų turi daugiau pa- 
grindo vienas kitam prikaišioti? Na, atleisk man, mano ištikima- 
sis Vilfredai. Aš juk ne veltui slepiu savo sugrįžimą. Per tą laiką, 
kurį būsiu pasislėpęs, kaip tau vakar aiškinau. šventojo "Botol- 
To abatijoje, mano bičiuliai ir ištikimieji vasalai turės surinkti 
savo būrius, kad tą dieną, kai bus paskelbta, jog Ričardas su- 
grįžo, jis galėtų stoti tokios kariuomenės priešaky, kuri išgąs- 
dintų priešą ir numalšintų sugalvotą maištą, net neprireikus 
išsitraukti kardo. Praeis dar visa para, kol Estotvilis ir Bohu- 
nas bus pakankamai stiprūs Jorką užpulti. Ir reikia dar susi- 
laukti žinių iš pietų pusės — nuo Solsberio, taipogi nuo Boša- 
no iš Varviko grafijos, o paskui ir iš šiaurės — nuo Multano ir 
Persio, Staigiai pasirodęs galėčiau atsidurti tokiuose pavojuose, 

nuo kurių manęs nebeapgintų nei mano gerasis kardas, nors jį 
ir paremtų taiklios drąsaus Robino strėlės, brolio Tako vėzdas 
ir medžioklinis mano išmintingojo Vambos ragas. 

Vilfredas nuolankiai nusilenkė. Jis žinojo, (kad neverta 
kovoti su pakilaus riteriškumo dvasia, taip dažnai pastumian- 
čia karalių į pavojus, kurių lengvai galėtų išvengti. Todėl jau- 
nasis riteris tik atsiduso ir nutilo, o Ričardas, patenkintas, kad 
privertė jį nutilti, nors širdyje ir pripažino jo teisingus prie- 
kaištus, pradėjo kalbėtis su Robinu Hudu. 

— Plėšikų karaliau,— tarė jis,— ar neturėtum ko nors užkąs- 
ti savo broliui karaliui, nes, per tuos niekšus pasidarbavus, man 
sukilo apetitas. 

— Tiesą sakant, — atsakė Robinas Hudas — o meluoti jūsų 
didenybei aš nenoriu — mūsų maistas daugiausia. ..— jis nuti- 
lo suglumęs. 

— Žvėriena,— linksmai užbaigė karalius — Kas gi gali būti 
geriau už šitokį valgį? O jei karalius nebūna namie ir pats sa- 
vo žvėrių nešaudo, tai ko jam pykti, kai gali jau nušautais 
pasinaudoti. 

— Tada, — tarė Robinas, — jeigu jūsų didenybė dar kartą su- 
teiks mums garbės, atsilankydamas vienoje iš tų vietų, kur 
renkasi Robino Hudo būrys, žvėrienos bus į valias. Atsiras 
užsigerti ir elio ąsotis bei padoraus vyno taurė. 

Ir plėšikas leidosi pirmyn, rodydamas kelią, o karalius nusekė 
paskui jį ir tikriausiai daug labiau džiaugėsi, susitikęs su Ro- 
binu Hudu ir jo girios broliais, negu kad būtų atsidūręs tarp 
šaunių aukštakilmių didikų būrio. Ričardas Liūtaširdis užvis 
labiau mėgo užmegzti gyvenime naujas pažintis ir leistis į ne- 
tikėtus nuotykius, o jei kartu su tuo pasitaikydavo ir rimtų 
pavojų, tai jam didžiausias malonumas buvo juos nugalėti. Liū- 
to širdimi apdovanotas karalius buvo panašus į tų laikų roma- 
nuose vaizduojamus riterius, išgarsėjusius šauniais, bet nenau- 
dingais žygiais, Jo paties narsumu įgytoji šlovė buvo jam daug 
brangesnė už tą, kuri, laikantis išmintingos politikos, būtų 
galėjusi išgarsinti jo valdymą. Todėl jo karaliavimas buvo 
nelyginant tik skaistus vienos akimirkos meteoras, kuris, skrie- 
damas per dangaus platybes, skleidžia nereikalingą, nors ir 
nuostabią šviesą ir paskui išnyksta visai, pasinėręs į tamsą. Jo 
riteriški žygiai davė nemaža temų gausioms bardų ir menestre- 
lių dainoms, bet kaip karalius jis nepapuošė savo valdymo nė 

vienu tų darbų, apie kuriuos taip mėgsta plačiai kalbėti isto- 
rikai, laikydami juos didžiai naudingų pavyzdžiu palikuonims. 

Bet dabar miško brolių draugijoje Ričardas parodė savo ge- 
riausias ypatybes. Jis buvo linksmas, geraširdiškas ir visiems 
vienodai palankus, nežiūrint nei luomo, nei padėties skirtumų. 

Didžiulio ąžuolo pavėsyje. skubomis buvo paruošti pietūs 
Anglijos karaliui, aplink kurį susispietė žmonės, daug sykių 
pažeidę svarbiausius jo valstybės įstatymus, bet tuo metu at- 
stojantys jam sargybinius ir dvariškių palydą. Pradėjus vyno 
buteliui keliauti aplinkui, stačiokiški girių vaikai netrukus pa- 
miršo, kad su jais karalius, ėmė jaustis laisviau, pasipylė 
dainos, juokai, pagyrūniški pasakojimai apie nusisekusius plėši- 
kiškus žygius; plėšikai taip įsismagino, jog nė vienas nė pri- 
siminti neprisiminė, kad visa tai kalba, aukščiausiajam įstaty- 
mų globėjui girdint. Linksmasis monarchas, ne daugiau už ki- 
tus teatsižvelgdamas į savo aukštą ir garbingą padėtį, juokavo 
ir kvatojo drauge su visais. Tačiau nuovokusis Robinas Hudas 
suprato, kad pietus reikia baigti, kol dar smagu ir darnu, juo 
labiau kad matė, kaip paniuro ir ėmė nerimauti Vilfredas Ai- 
venhas. 

— Mums didelė garbė,— patyliais tarė Robinas Vilfredui— 
linksmintis mūsų narsaus monarcho akivaizdoje, bet aš neno- 
rėčiau, kad jis mūsų tarpe gaištų laiką, kuris šiomis aplinkybė- 
mis toks brangus valstybei. 

— Tu išmintingai kalbi, šaunusis Robinai Hudai— atsakė 
taip pat tykiai Aivenhas.— Be to, reikia žinoti, jog juokauti 
su karaliais, kad ir linksmiausiai nusiteikusiais, tai vis vien, 
kaip žaisti su liūtuku, kuris kiekvienu metu gali išleisti nagus 
ir atkišti iltis. 

— Kaip tik to aš ir bijau, — tarė Robinas Hudas.— Mano žmo- 
nės storžieviški ir iš prigimties, ir dėl mūsų amato, o karalius 
geraširdiškas, bet ūmus, Sunku net numatyti, kas jam gali ne- 
patikti ir kaip mano vyrai į tai pažiūrėtų. Metas būtų kaip 
nors nutraukti šią puotą. 

— Tai sugalvok, kaip tai padaryti — tarė Aivenhas,— nes ma- 
no užuominos tepaskatins jį dar labiau ją užtęsti. " 

— Vadinasi, man taip greitai tenka rizikuoti karaliaus ma- 
lone ir jo atleidimu, — tarė Robinas Hudas, valandėlę pagalvo- 
jęs.— Bet prisiekiu šventuoju Kristupu, turiu taip padaryti. Ne- 
būčiau vertas jo malonių, jei bijočiau jų netekti jo paties la- 

„ Ei, Sketlokai, eik ten už krūmų ir patrimituok Malvua- 
zeno signalą. Ir negaišk nė minutės, kitaip atsakysi savo kai- 
liu. . 

Sketlokas paklausė savo vado, ir po kokių penkių minučių 
ūžautojai krūptelėjo, išgirdę jo rago balsą. 

— Tai Malvuazeno signalas,— tarė Mileris, pašokdamas ir 
čiupdamas lanką. 

Atsiskyrėlis metė į šalį butelį ir griebė už vėzdo. Vamba, 
nutilęs per pusę žodžio, stvėrėsi kalavijo ir skydo. Visi kiti 
taip pat pasiėmė savo ginklus. 

Žmonėms, gyvenantiems kupiną pavojų gyvenimą, dažnai 
pasitaiko iš pokylio šokti į mūšį, o Ričardui šitoks nuotykis. 
tiktai didino malonumą. Jis šūktelėjo, kad paduotų šalmą ir 
šarvus, nes buvo nusiėmęs prieš pietus, ir, kol Gurto padeda- 
mas juos dėjosi, griežtai draudė Vilfredą, grasindamas jam sa- 
vo rūstybe, kad nedalyvautų kovoje, kurią manė įvyksiant. 

— Tu už mane jau koveisi šimtą kartų, Vilfredai, ir aš tą 
mačiau. Šiandien padaryk man malonumą, sėdėk ramiai ir žiū- 
rėk, kaip Ričardas kausis už savo bičiulį ir vasalą. 

Tuo tarpu Robinas Hudas išsiuntinėjo savo vyrus į visas pu- 
ses neva žvalgybon, o kai įsitikino, kad ūžautojai išsiskirstė 
ir puota pasibaigė, priėjo prie Ričardo, kuris jau spėjo apsi- 
ginkluoti nuo galvos iki kojų, ir, priklaupęs prieš jį, paprašė, 
kad karalius jam atleistų. “ 

— Už ką gi dar?— nekantriai paklausė Ričardas.— Juk, ro- 
dos, mes tau davėme atleidimą už visus tavo buvusius prasi- 
žengimus. Argi tu manai, kad mūsų žodis — tai nelyginant vė- 
jo pučiama plunksna? Juk per tą laiką dar negalėjai spėti vėt 
nusikalsti? 

— Deja, aš kaip tik suspėjau tą padaryti — atsakė įomenas,— 
jei galima laikyti nusikaltimu tai, jog apgavau savo valdovą 
jo paties labui. Tasai ragas, kurį mes girdėjome, ne Malvuaze- 
no: aš įsakiau patrimituoti, norėdamas nutraukti vaišes, kad jos 
neatimtų jums brangių valandų, reikalingų svarbesniems rei- 
kalams. 

Taip pasakęs, Robinas Hudas atsistojo, sunėrė ant krūtinės 
rankas ir veikiau pagarbiai, bet ne nuolankiai laukė, ką jam 
pasakys karalius. Buvo matyti, kad jis jaučia savo kaltę, bet 
vis dėlto yra įsitikinęs savo elgesio teisingumu. Ričardas pa- 

raudo iš pykčio, bet tik pačią pirmąją akimirką, paskui jo tei- 
singumo pajautimas tučtuojau nugalėjo pyktį. 

—- Tatai reiškia, kad Šervudo karalius pagailėjo žvėrienos ir 
vyno Anglijos karaliui, — tarė Ričardas.— Na gerai, drąsusis 
Robinai! Kai atvyksi pas mane į svečius į linksmąjį Londoną, 
aš būsiu ne toks šykštus šeimininkas. Teisybę sakant, tavo 
tiesa, gerasis jomene, Na, tai — ant arklių ir keliaukime! Vilf- 
redas jau visą valandą nekantrauja. Sakyk man, mielasis Ro- 
binai, ar esi kada turėjęs tokį draugą, kuris nepasitenkina vien 
patarimais, bet dar nori tvarkyti visus tavo poelgius ir būna 
nelaimingas kiekvieną kartą, kai nusprendi savaip pasielgti? 

— Kaipgi, turiu tokį — atsakė Robinas — tai mano padėjė- 
jas Mažasis Džonas. Dabar jo čia nėra: išvyko į tolimą ke- 
lionę, į patį Škotijos pasienį. Turiu prisipažinti jūsų didenybei, 
kad jis man dažnai įkyri savo patarimais. Tačiau, gerai pagal- 
vojęs, negaliu ant jo ilgiau pykti, nes žinau, kad viską jis da- 
TO savo šeimininko lajbui. 


— Tavo tiesa, dorasis jomene,— tarė Ričardas.— Jei tik aš 
turėsiu iš vienos pusės Aivenhą, kuris duoda orius patarimus, 
paremdamas juos niūria ir liūdna išvaizda, o iš kitos pusės ta- 
ve, apgaunantį mane mano paties labui, aš neturėsiu valios elg- 
tis kaip tinkamas, lygiai kaip bet kuris kitas krikščioniškos ar 
pagoniškos šalies karalius. .. Na ką gi, ponai, jokime su lengva 
širdimi į Koningsbūrgą ir apie tai daugiau negalvokime. 

Robinas Hudas pasakė Ričardui, kad nusiuntęs į ta pusę žval- 
gus, kurie tučtuojau įspėsią juos, jei kur nors pakelėje būtų 
paspęstos žabangos. Bet tikriausiai kelias būsiąs visiškai saugus. 
Priešingu atveju jiems būsią laiku pranešta, ir jie galėsią atsi- 
traukti ir susijungti su stipriu šaulių būriu, kurį jis pats pasi- 
ryžęs vesti ta pačia kryptimi. | m 

Šitoks susirūpinimas jo saugumu sugraudino Ričardą ir visiš- 
kai išdildė iš jo širdies apmaudą už plėšiko klastą, privertušią 
jį iškeliauti. Jis dar kartą ištiesė Robinui Hudui ranką, pasa- 
kė, kad atleidžia už visus praeities nusižengimus, pasižadėjo 
jį remti ateityje, o taip pat pareiškė esąs tvirtai pasiryžęs su- 
drausti tironišką miško įstatymų vykdymą, dėl ko tokia daus 
gybė anglų jomenų atsidūrė maištininkų eilėse. 

Bėt ankstyva mirtis neleido Ričardui įvykdyti šių gerų keti- 
nimų. Nauji miškų ir medžioklės nuostatai buvo jėga išreika- 

lauti iš karaliaus Džono, kai tas paveldėjo brolio. didvyrio 
sostą. 

Apie tolesnį Robino Hudo likimą ir apie jo mirtį nuo išdavi- 
ko rankos galima sužinoti iš tų gotiškomis raidėmis atspaus- 
dintų senovinių dainų, kurios kitąsyk buvo pardavinėjamos po 
pusę penso, o dabar už auksą jos brangesnės, 

Plėšikų vadas pasakė teisybę: karalius, Aivenho, Gurto Ir 
Vambos lydimas, be jokių kliūčių dar su saule atvyko į Ko- 
ningsburgo pilį. ' 

Nedaug yra Anglijoje vietų, gražesnių už šios senovinės tvir- 
tovės apylinkes. Tarp amfiteatru kylančių kalvų teka nuostabiai 
tyki Dono upė, apžėlusi miškais, tankiai įsiterpiančiais į dirba- 
mųjų laukų plotus. Ant kalno, ties pat upe, stūkso stipriomis 
sienomis ir giliais grioviais apsupta senovinė pilis, kurios sak- 
siškas pavadinimas byloja, kad iki normanų užkariavimo čia 
buvo anglų karalių rezidencija. Išorinės tvirtovės sienos, gali- 
mas daiktas, yra pastatytos normanų, bet milžiniškame vidaus 
pastate aiškiai matyti gilios senovės pėdsakai. Šis pastatas sto- 
vi ant kalvos viename vidinio kiemo kampe. Jo sienos nere- 
gėtai storos ir iš lauko pusės paremtos bei sutvirtintos šešiomis 
milžiniškomis atramomis. Tos masyvios atramos, plačios apa- 
čioje, į viršų susiaurėja, pačioje viršūnėje sudarydamos bokšte- 
lius, susisiekiančius su didžiuoju pastatu. 

Ričardo laikais aplink tą gremėzdišką, bet didingą pastatą 
dar nebuvo akmeninių sienų. Matyt, saksų architektas sudėjo 
visą savo išmanymą pagrindinio statinio stiprinimui, o išlau- 
kinėmis sienomis nepasirūpino, ir tvirtovė tebuvo aptverta pa- 
prasta tvora. 

Didžiulė juoda vėliava, iškabinta didžiojo bokšto viršūnėje, 
skelbė, jog pilies savininko pakasynų iškilmės dar nepasibai- 
gugios. Šita vėliava buvo be jokių emblemų, bylojančių apie 
velionio kilmę. Tuo metu tik normanai vos buvo pradėję var- 
toti herbus, o saksai visiškai jų nepažino. Bet virš vartų karo- 
jo kita vėliava, su balto arklio atvaizdu, rodančiu velionio tau- 
tybę ir aukštą jo kilmę, nes tai buvo saksų karžygio Hengisto 
ir jo karių simbolis. 

Žmonių minios kilo ir leidosi žemyn kalva, ant kurios stovėjo 
pilis. O kai karalius ir jo palydovai įjojo pro plačiai atdarus 
ir nebesaugojamus vartus į pilies kiemą, prieš jų akis atsivė- 
rTė vaizdas, anaiptol nesiderinantis su gedulu. Viename kiemo 

kampe virėjai kepė jaučius ir riebias avis; kitame buvo atkem- 
šamos alaus statinės, kad susirinkusieji į šermenis turėtų ko 
atsigerti. Visur buvo matyti būriai įvairių žmonių, valgančių 
gausias vaišes, geriančių alų. Čia sotinosi pusnuogiai saksų 
vergai, išbadavę ištisą pusmetį ir atėję bent vieną sykį prisival- 
gyti ir prisigerti iki valios. Ten pasiturintieji miestiečiai ir ama- 
tininkai vaišinosi su didesniu rinklumu, oriai svarstydami mais- 
to kiekį ir virėjų meną. Vienur kitur buvo matyti ir neturtin- 
gų normanų kilmės bajorų. Jie skyrėsi nuo kitų nuskustomis 
barzdomis, trumpais apsiaustais, o taipogi ir tuo, kad laikėsi 
nuošaliai ir su didžiausia panieka žiūrėjo į visas šias iškilmes, 
nors nepraleido progos pasivaišinti tokiomis dosniomis vaišė- 
mis. 

Savaime suprantama, kad po visą kiemą zujo elgetos, taip pat 
kariai, sugrįžę, pasak jų pačių, iš Palestinos. Įvairūs prekijai 
siūlė savo prekes, keliaujantieji amatininkai — savo paslaugas, 
visokiausi bastūnai, maldininkai, apsimetėliai, vienuoliai, sak- 
sų menestreliai ir Valijos bardai murmėjo maldas, pritardami 
medarniais savo arfų, šešiastygių smuikų ir gitarų garsais. Vie- 
nas šlovino Atelstaną gedulingais raudos žodžiais, kitas traukė 
dainą apie jo aukštą kilmę, minėdamas visus iš eilės sunkiai be- 
ištariamus jo prakilniųjų senolių vandus. Buvo čia ir fokusinin- 
kų, ir juokdarių; jų vaidinimai šitokioje gedulo vietoje niekam 
neatrodė netinkami ir nepadorūs. Į šiuos dalykus saksai žiūrėjo 
itin paprastai ir natūraliai. Jei sielvarto prislėgtas Žmogus pa- 
narės valgyti — štai jam valgis, jei panorės (gerti — štai gėri- 
mas, o jei jis nusiminęs ir nuliūdęs — štai ir pasilinksminimai. 
Ir svečiai naudojosi visu tuo nė kiek nesivaržydami. Tik retkar- 
čiais, tarytum staiga prisiminę, ko čia susirinko, vyrai imdavo 
vienbalsiai vaitoti, o moterys (jų taip pat buvo nemaža) pradė- 
davo visa gerkle klykti ir raudoti, 

Šitoks buvo vaizdas, kurį išvydo Ričardas ir jo palydovai, 
įjoję į. Koningsburgo pilies kiemą. Rūmininkas, arba senešalas, 
nekreipė dėmesio į nepaliaujamai atvykstančius ir išvykstan- 
čius žemesnių luomų svečius, teįsikišdamas tik tiek, kiek reikėjo 
tvarkai palaikyti. Bet karaliaus ir Aivenho išvaizda didžiai jį 
sudomino, juoba kad Vilfredo veidas pasirodė jam gerai pa- 
žįstamas. Be-to, riterių apsilankymas šitokia proga saksų pilyse 
buvo gana retas įvykis ir teikė nemaža garbės velioniui ir jo 
šeimai. Todėl šis aukštas pareigūnas juodais gedulo drabužiais, 

su balta lazda rankoje išėjo į priekį, praskirdamas margą Ssve- 
čių minią ir padarydamas Ričardui ir Aivenhui kelią įžengti 
i pilies vidų. . 

Gurtas ir Vamba pasiliko kieme, kur tučtuojau susirado bi- 
čiulių. Toliau eiti jie nedrįso, laukdami, kol kas pašauks, 

Mačiau: jie aprengė Marčelio kūną, 

Liūdnai aidėjo iškilmingos giesmės, 

Aplink girdėjosi graudus verkimas, — 

Kaip kad senutėms budint prie velionio, 

Kada praleidžia jos prie karsto naktį. 
Senų laikų pjesė 


Įėjimas į didįjį Koningsburgo pilies bokštą yra labai savitas 
ir byloja apie paprastumą, viešpatavusį tais senaisiais laikais, 
kai jis buvo pastatytas. Labai stačiais laiptais nusileidžiama į 
žemą perėją pietinėje bokšto sienoje, tąja perėja patenkama 
į siaurutėlius laiptelius, iškirstus pačioję sienoje ir vedančius 
į trečiąjį aukštą. Abu apatiniai aukštai — tamsūs rūsiai, į ku- 
riuos patenkama tik iš trečiojo aukšto medinėmis kopėčiomis. 
Su ketvirtuoju aukštu susisiekiama išorinėse atramose įrengtais 
laiptais. Tokiais tad painiais keliais ir gerasis karalius Ričar- 
das bei jo ištikimasis Aivenhas pateko į apvalią menę, užiman- 
čią visą trečiąjį aukštą. Kol visi lėtai lipo stačiais laiptais, 
Vilfredas pasistengė taip įsisupti į apsiaustą, kad nebūtų matyti 
veido, manydamas, kad geriau nesirodyti tėvui, kol karalius 
duos ženklą. 

Menėje aplink didelį ąžuolinį stalą sėdėjo koks dešimt aukš- 
takilmių saksų, susirinkusių iš visos apylinkės. Jie visi buvo 
seni ar bent senyvi žmonės, nes jaunimas, didžiam senesnių- 
jų pasipikttinimui, panašiai kaip Vilfredas „Aivenhas buvo su- 
laužę ne vieną iš tų pertvarų, kurios jau pusę amžiaus skyrė 
nugalėtus saksus nuo jų nugalėtojų normanų. Tų garbingų se- 
nių išvaizda buvo liūdna ir sielvartinga, jie gedulingai . tylė- 
jo— čia nė iš tolo nebuvo to linksmo judrumo, kaip pilies kie- 
me. Dėl žilų garbanų, ilgų barzdų ir plačių juodų apsiaustų 
jie atrodė panašūs į senovės Odino garbintojus, prisikėlusiūs 
vien apraudoti buvusią savo giminės didybę. 

Sedrikas sėdėjo greta kitų savo tautiečių, bet buvo tylomis 
pripažintas tarsi koks vyresnysis. Kai įėjo Ričardas (kurį jis 
tepažinojo kaip marsųjį Juodąjį Riterį), Sedrikas oriai atsisto- 
jo ir, pakėlęs taurę, ištarė pasveikinimo žodžius: „Sveikas at- 
vykęs!" Karalius, jau apsipratęs su savo valdinių saksų papro- 
čiais, atsakė: „Už jūsų sveikatą!" ir išgėrė taurę, kurią jam pa- 
davė tarnas. Tokiu pat būdu buvo pasveikintas ir Vilfre- 
das, bet jis tik patylomis nusilenkė, kad tėvas nepažintų iš 
balso. 

Kai ši įžanginė ceremonija buvo atlikta, Sedrikas vėl atsi- 
stojo ir, padavęs Ričardui ranką, nusivedė jį į aukštą ir labai 
primityvią koplyčią, tarytum išduobtą vienoje iš pilies atra- 
mų. Kadangi langų vietoje tebuvo siaurutėlė šaudomoji anga, 
tai koplyčios viduje viešpatavo bemaž visiška tamsa. Tiktai 
du rūkstantys deglai buvo silpna šviesa nurausvinę skliautuo- 
tas lubas, plikas sienas ir grubiai. iš akmenų iškaltą altorių su 
kryžiumi. . 

Prieš šį altorių gulėjo karstas, o iš abiejų jo pusių klūpojo 
po tris vienuolius, kurie didžiai dievobaimingai kalbėjo rožan- 
čių ir maldas už mirusiojo vėlę. Už šias paslaugas velionio 
Atelstano motina buvo dosniai sumokėjusi šventojo Edmundo 
vienuolynui, ir kad tas užmokestis būtų visais atžvilgiais už- 
pelnytas, visi broliai, išskyrus tik luošą zakristijoną, laikinai 
persikėlė į Koningsburgą, kur po šešis žmones išsyk budėjo 
ir meldėsi prie Atelstano karsto, o kiti tuo tarpu uoliai daly- 
vavo pilies kiemo vaišėse ir pramogose. Budėdami- prie karsto, 
dievobaimingieji vienuoliai stengėsi, kad šventos giesmės ne- 
nutrūktų nė vieną akimirką, idant Zernebokas, tas senovės 
saksų Apolijonas, nepačiuptų į savo nagus Atelstano. Ne ma- 
žiau rūpestingai jie saugojo, kad niekas neliestų ant karsto 
uždengtos laidotuvių skraistės, kuri buvusi pavartota per šven- 
tojo Edmundo laidotuves ir todėl galėjo būti išniekinta, palie- 
tus ją nepašventinta ranka. Jei visos šios paslaugos būtų galė- 
jusios duoti velioniui kokios naudos, tai jis tikrat būtų turė- 
jęs teisę jos reikalauti iš šventojo Edmundo brolijos, nes, be 
šimto auksinių markių, sumokėtų už paslaugas per laidotuves, 
velionio motina buvo jau pareiškusi ketinimą paaukoti vienuo- 
lynui didesnę dalį priklausiusių jos sūnui žemių ir dvarų už 

pasižadėjimą laikyti nuolatines pamaldas už jo ir jos mirusio 
vyro vėlęs. | 

Ričardas su Vilfredu įėjo paskui Sedriką į koplyčią, ir, kai 
tas iškilmingai parodė pačiame amžiaus žydėjime žuvusio 
Atelstano karstą, juodu pamaldžiai. persižegnojo ir sukalbėjo 
trumpą maldą už mirusiojo vėlę. 

Tada Sedrikas, negirdimai žengdamas akmeninėmis grindi- 
mis, nusivedė juos toliau. Palypėjęs kelias pakopas aukštyn, 
jis labai atsargiai atidarė duris į nedidelę maldyklą šalia kop- 
lyčios. Tai buvo kvadratinis kambarėlis, maždaug aštuonių pė- 
dų ilgio ir pločio, išduobtas kaip ir koplyčia storoje pilies sie- 
noje; siaurutė šaudomoji anga, atstojanti langą ir išeinanti į 
vakarus, kambario viduje buvo daug platesnė, negu išoriniame 
gale. 

Besileidžiančios saulės spinduliai, patekę pro šią angą į tam- 
sų kambarį, buvo apšvietę didingą moterį, kurios veidas dar 
turėjo pirmykščio kilnaus grožio. Ilgi gedulingi jos drabužiai 
ir juodas šydas dar labiau išryškino veido baltumą ir puikias 
šviesiai geltonas kasas. Veide buvo matyti giliausias sielvartas, 
koks tik gali būti suderinamas su krikščioniška rezignacija, 
Prieš ją ant akmeninio stalo stovėjo dramblio kaulo kryžius, 
o šalia jo — atskleista maldaknygė su puošniomis iliustracijo- 
mis ir paauksuotais pakraščiais. . 

—- Prakilnioji Edita,— tarė Sedrikas, valandėlę patylėjęs, ta- 
rytum norėdamas, kad Ričardas su Vilfredu spėtų įsižiūrėti į 
namų šeimininkę — aš atvedžiau pas tave garbingus nepažįsta- 
mus riterius. Jie atėjo užjausti tavęs sielvarto valandą. Štai 
šis narsus riteris drąsiai kovėsi, norėdamas išvaduoti tą, kurio 
mes nūnai gedime. 

— Dėkoju jam už narsų žygį, — atsakė ledi Edita,— nors die- 
vas ir nepanorėjo, kad tas žygis būtų sėkmingas. Dėkoju taipo- 
gi už mandagumą, atvedusį čion jį ir jo draugą aplankyti Ade- 
lingo našlės ir Atelstano motinos jos sunkaus sielvarto valandą. 
Jūsų globai, gerasis giminaiti, pavedu šiuos garbingus svečius, 
būdama tikra, kad jiems netruks nieko, kol dar vaišingumas 
tebegyvas tarp šių liūdnų sienų. 

Svečiai žemai nusilenkė gedinčiai našlei ir išėjo paskui sa- 
vo vaišingą vadovą. 


371 


Kiti įvijiniai laiptai nuvedė juos į viršų, į tokio pat dydžio 
menę, kaip toji, į kurią jie buvo įėję iš pat pradžių. Ši menė 
užėmė visą ketvirtąjį aukštą. Dar prieš atidarant duris, iš ten 
buvo girdėti tykus ir liūdnas giedojimas. Įėję rado ten susirin- 
kusį kilmingųjų saksių — damų ir merginų — būrį. Keturios 
merginos, Rovenai vedant, giedojo giesmę mirusiojo garbei: 


Kas gyva, mirs,. 
"Į dulkes virs, 

Palikt pasaulį reiks. 
Išnyks, išblės 

Ir sudūlės — 

Mirties nieks neįveiks. 


Vėlės sparnais 
Erdvių iakais 

Leki šalin kančių, 
Kad prarajoj 

Ugny karštoj | 
Tu liktum be kalčių. 


Gal neilgai 

Teks būt tenai — 
Marija pagailės. 
Jai siųsim mes 
Maldas, giesmes — 
Ištrauksim iš gelmės. 


Giedotojoms tykiai ir liūdnai giedant šią gedulingą giesmę, 
kitos siuvinėjo didžiulę šilkinę skraistę Atelstano karstui už- 
dengti arba rinkosi iš stovinčių prieš jas pintinių gėles ir py- 
nė vainikus. Mergaitės gal pernelyg ir nesielvartavo, bet lai- 
kėsi kaip ir dera. Tiesa, kartais pasigirsdavo šnibždesys arba 
slapčiomis šmėkštelėdavo šypsena, bet tas sukeldavo vyres- 
nių damų nepasitenkinimą. Buvo taip pat matyti, kad kai 
kurios mergaitės daugiau galvoja apie tai, kaip joms pritin- 
ka gedulo drabužiai, negu apie tas liūdnas apeigas, kurioms 
jos ruošėsi. Reikia pasakyti tiesą, kad, pasirodžius dviem 
nepažįstamiems riteriams, noras kuo gražiau išrodyti amaip- 
tol nesumažėjo. Jos ėmė dairytis, žvilgčioti viena į kitą ir šnabž- 

dėtis. Tiktai Rovena, per daug išdidi, kad būtų buvusi tuščia, 
mandagiai ir maloniai nusilenkė savo išvaduotojui. Ji buvo rim- 
ta, bet ne nusiminusi, ir būtų buvę sunku pasakyti, ar šio 
rimtumo priežastis buvo jos susirūpinimas dėl Aivenho, ar jos 
giminaičio mirtis. 

Sedrikas, kaip mes jau turėjome progos pastebėti, nepasižy- 
mėjo ypatingu įžvalgumu, ir jo auklėtinės nuliūdimas atrodė 
jam toks gilus ir nuoširdus, jog jis laikė reikalinga net pa- 
aiškinti svečiams, pašnibždėdamas jiems į ausį: „Ji buvo pra- 
kilniojo Atelstano sužadėtinė.“ Vargu ar ši žinia galėjo padi- 
dinti Vilfredo liūdesį dėl Koningsburgo tano mirties. 

Apėjęs su svečiais visas pilies menes, kuriose vyko laido- 
tuvių iškilmės, Sedrikas įvedė juos į mažą kambarėlį, skirtą, 
pasak jo, garbingiems svečiams, mažiau pažįstamiems su velio- 
niu ir todėl galbūt nelinkusiems visą laiką budėti su tais, ku- 
riuos ši nelaimė palietė itin skaudžiai. Pasakęs, kad jiems tuč- 
tuojau bus parūpinta visko, ko tik jie pageidaus, Sedrikas bu- 
vo jau beišeinąs, bet Juodasis Riteris sulaikė jį, paėmęs už 
rankos. | 

— Leiskite priminti, prakilnusis tane,— tarė jis,— kad nese- 
niai, mums atsisveikinant, už tas paslaugas, kurias man pasi- 
sekė jums padaryti, prižadėjote išpildyti vieną mano prašy- 
mą. 

— Išpildysiu viską, ko tik panorėsite, prakilnusis riteri— at- 
sakė Sedrikas,— bet šiuo liūdnu momentu... . 

— Aš apie tai pagalvojau,— pertraukė jį karalius — bet 
laukti neturiu laiko. Be to, man rodos, kad tą valandą, kai lei- 
sime į kapą prakilnųjį Atelstaną, būtų pravartu palaidoti kar- 
tu su juo kai kuriuos nepagrįstus nusistatymus ir. per skubiai 
susidarytas nuomones. .. 

— Sere riteri,— tarė Sedrikas, parausdamas ir savo ruožtu 
pertraukdamas svečią, — tikiuosi, kad jūsų prašymas teliečia tik 
jūsų paties asmenį. Į visa kita, kas turi ryšio su mano namų 
garbe, pašaliniam žmogui nederėtų kištis. 

— Aš ir nenoriu kištis,— švelniai tarė karalius — bent tol, 
kol nesate pripažinęs, kad turiu tam šiokią tokią teisę. Iki šiol 
jūs mane pažinote Juodojo Riterio vardu. Žinokite, kad aš — 
Ričardas Plantagenetas. 


373 


— Ričardas Anžu!-—- sušuko Sedrikas, atsitraukdamas su di- 
džiausių nustebimu. 

— Ne, prakilnusis Sedrikai, aš-- Ričardas, Anglijos karalius; 
"ir didžiausias mano troškimas yra pamatyti visus Anglijos sū- 
nus taikingai savo tarpe sugyvenant. Klausyk, garbusis tane, 

„tu nė nemanai priklaupti prieš savo valdovą? ' 

— Prieš normanų kraują aš dar niekada nesu Klaupęsis— 
tarė Sedrikas. 

— Na, kol įsitikinsi, jog aš lygiai globoju ir normanus, ir 
saksus,— tarė karalius: . 

— Valdove, — atsakė Sedrikas,— aš visada didžiai vertinau 
jūsų narsumą ir kitus pranašumus. Žinau taip pat, kuo pagrįs- 
tos jūsų teisės į sostą: jūs Matildos palikuonis, o ji buvo Ed- 
garo Atlingo dukterėčia ir Škotijos karaliaus Malkolmo duktė. 
Bet Matilda, nors kilusi iš saksų karalių, nebuvo sosto įpėdinė. 

— Aš nesiginčysiu su tavim dėl savo teisių, prakilnusis ta- 
ne, — tarė ramiai Ričardas — bet paprašysiu apsidairyti aplink 
ir pasakyti, ką galėtum nurodyti tinkamu į tą vietą. 

— Ir atvykai tik tam, kad man tai primintumei?— tarė Sed- 
rikas.— Atvykai man kalbėti apie mano giminės žlugimą, kai 
dar neužkastas paskutiniojo saksų karalių palikuonio kapas!-— 
Tuos žodžius tariant, jo veidas apsiniaukė.— Dievaži, tai per- 
nelyg drąsu ir neapgalvotai! 

— Nė kiek, prisiekiu šventuoju kryžiumi!-— atkirto kara- 
lius.— Aš pasielgiau taip, giliai įsitikinęs, kad drąsus žmogus 
gali visiškai pasikliauti kitu tokiu pat drąsiu žmogumi, nebi- 
jodamas dėl to jokio pavojaus. 

— Teisingai pasakei, sere karaliau-— nes turiu pripažinti, 
kad esi Anglijos karalius ir būsi toliau, nepaisant mano silpno 
pasipriešinimo. Nedrįstu griebtis vienintelės priemonės, kuri 
galėtų tai sukliudyti, .nors tu ir sukėlei man didelę pagundą. 

— O dabar grįžkime prie mano prašymo, — tarė karalius — 
Ir aš jį pareiškiu taip pat tiesiai ir atvirai, kaip tu kad atsi- 
sakei pripažinti mane teisėtu karaliumi. Taigi, remdamasis tavo 
duotuoju žodžių, už kūrio neišpildymą apkaltinčiau neištikimy- 
be ir priesaikos sulaužymu, prašau, kad atleistumei gerajam 
riteriui Vilfredui Aivenhui ir vėl jį -priimtum kaip mylimą 

sūnų. Tuo susitaikymu ir aš esu asmeniškai suinteresuotas, nes 
tai reiškia laimę mano draugui ir pašalinimą nesantaikos tarp 
mano ištikimų valdinių. 

— Tai Vilircdas?— paklausė Sedrikas, rodydamas į sūnų. 
: Tėve, tėve!-— sušuko Aivenlias, puldamas jam po kojų — 


Atleisk man! 

— Atleidžiu, mano sūnau,— tarė Sedrikas, pakeldamas jį— 
Hervardo palikuonis moka tesėti žodį, net jei jis duotas nor- 
manui. Bet tu turį dėvėti mūsų senolių drabužius, kad mano se- 
noviškuose namuose nebūtų nei trumpų apsiausių, nei margų 
kepurių, nei prašmainių piunksnų! Jei nori būti Sedriko sūnus, 
tai ir elkis kaip saksų giminės palikuonis. Tu, aš matau, nori 
kažką pasakyti — pridėjo jis rūsčiai — ir iš anksto žinau ką. Tai 
įsidėmėk: ledi Rovena dvejus metus turės gedėti, kaip ir vyrui 
mirus. Visi mūsų senoliai atsižadėtų mūsų, jei imtume jai 
kalbėti apie kitą santuoką, dar nespėję palaidoti to, su kuriuo 
ji tarėjo susituokti ir kuris savo kilme buvo nepalyginamai 
vertesnis jos rankos, negu tu. Patsai Atelstanas atsikeltų iš 
grabo ir aisistotų prieš mus, neleisdamas mums šitaip įžeisti 
jo atminimo. 

trodė, kad šie Sedriko žodžiai iš tikrųjų prikėlė vaiduoklį. 
Vos spėjo juos ištarti, atsidarė durys, ir ant slenksčio atsisto- 
jo Atelstanas — ilgais įkapių drabužiais, išblyškęs, liesas, visai 
panašus į šmėklą iš ano pasaulio. 

Jo pasirodymas apstulbino visus. Sedrikas atsitraukė atbulas 
prie sienos, atsišliejo į ją,- tarytum nebeturėdamas jėgų pasto- 
vėti, ir, plačiai išsižiojęs, sustingusiu žvilgsniu žiūrėjo į savo 
draugą. Aivenhas žegnojosi, šnibždėdamas maldas. O Ričardas 
kartojo: „Viešpatie, pasigailėk!“ ir „Prisiekiu savo gyvybe!“ 

Tuo tarpu apatiniame aukšte pasigirdo baisus triukšmas ir 
šauksmai: „Laikykite juos, išdavikus vienuolius! I požemį juos! 
Meskim nuo aukščiausio bokšto!" 

— Dievo vardu įsakau tau,— tarė Sedrikas, kreipdamasis į tą, 
kurį laikė savo mirusio draugo vėle,— jei tu gyvas žmogus — 
prakalbėk! Jeigu tu bekūnė dvasia, sakyk, ko sugrįžai ir ką 
galiu padaryti, idant tavo siela ilsėtųsi ramybėje? Gyvas ar mi- 
ręs, prakilnusis Atelstanai, atsakyk Sedrikui! 

— Palauk, — labai (ramiai atsakė vaiduoklis,— leisk pirma 
atsipūsti ir pailsėti valandėlę. Tu klausi, ar aš gyvas. Vos vos 
begyvas, kaip žmogus, tris dienas, kurios atrodė kaip amžiny- 
bė, mitęs vien duona ir vandeniu. Prisiekiu dangum ir visais 
jo šventaisiais, kitokio maisto neturėjau kiauras tris paras, ir 
tiktai dievo apvaizdos dėka esu vėlei šičia ir galiu jums apie 
tai papasakoti, 

— Klausykit, prakilnusis Atelstanai,— tarė Juodasis Rite- 
ris — juk aš pats mačiau, kaip jūs kritote nuo to padūkusio 
tamplieriaus rankos Torkilstone. Aš maniau, ir Vamba taip pat 
pasakojo, kad jis jums praskėlė kiaušą iki pat dantų. 

— Klaidingai jūs manėte, sere riteri, o Vamba stačiai pame- 
lavo,— tarė Atelstanas.— Mano dantys visi tvarkoje, ir aš ta- 
tai šiandien įrodysiu per vakarienę. Už tai nėra ko dėkoti 
tamplieriui, tiesiog kardas pasisuko jo rankoje, kai aš trenkiau 
savo vėzdeliu, ir smogė man tik plokščiąja puse. Jei būčiau 
buvęs su šalmu, būčiau nė nepastebėjęs to smūgio ir, žinoma, 
būčiau mokėjęs tinkamai atsakyti Bua-Gilberui. O kadangi bu- 
vau be šalmo, tai kritau, smarkiai pritrenktas, bet nesužeistas. 
Atsipeikėjęs pamačiau, kad guliu karste, laimė, neužkaltame, 
o karstas stovi prieš altorių šventojo Edmundo vienuolyno 
bažnyčioje. Aš keletą kartų sučiaudėjau, suvaitojau, pagaliau 
visiškai atgavau sąmonę ir jau norėjau atsikelti, bet išgirdę 
atbėgo zakristijonas šu abatu. Jie, žinoma, nustebo, bet anaip- 
tol nenudžiugo, pamatę gyvą tą žmogų, kurio palikimu tikėjosi 
pasinaudoti. Aš paprašiau vyno. Jie davė man išgerti, bet tur- 
būt įpylė į vyną kokių migdomų vaistų, nes užmigau dar kie- 
čiau, negu pirma, ir išmiegojau keletą valandų. Atbudęs pa- 
jutau, kad mano rankos surištos, o kojos taip stipriai suveržtos, 
jog man iki šiol maudžia kulkšnis, vien apie tai prisiminus. 
Aplink buvo visiškai tamsu. Tvankus sudvises oras ir didelė 
drėgmė rodė, kad esu to prakeikto vienuolyno požemyje. Iš- 
syk niekaip negalėjau suvokti, kas gi man atsitiko, bet man 
besvarstant sugirgždėjo durys, ir įėjo du niekšai vienuoliai. 
Jie norėjo mane įtikinti, kad aš skaistykloje, bet aš puikiai 
pažinau tėvą viršininką iš jo balso ir dusulio. 

— Luktelkite, prakilnusis Atelstanai,—tarė karalius,— atsi- 

pūskite ir nepasakokite taip greitai. Tegu aš būsiu prakeiktas, 
bet jūsų pasakojimas įdomus kaip tikras romanas! 

— Na,— tarė Atelstanas,— prisiekiu Bromholmo kryžiumi, tai 
buvo visai nepanašu į romaną! Miežinės duonos riekė ir van- 
dens ąsotis — štai viskas, ką man duodavo tie šykštūs niekšai, 
kuriuos mano tėvas ir aš pats taip gausiai apdovanojome tuo 
metu, kai visos vienuolyno pajamos tebuvo tik kiaulės kum- 
piai ir javų sietuvės, iškaulyti už pamaldas iš vergų ir 
baudžiauninkų. Ne, tai tikras šlykščių medėkingų šliužų 
lizdas! 

— Vardan dievo motinos, prakilnusis Atelstanai,-—— tarė Sed- 
Tikas, stverdamas už rankos savo draugą, — sakyk, kaipgi tu 
išsigelbėjai iš šitokio pavojaus? Ar atsileido jų širdys? 

— Atsileis jų šindys! — sušuko Atelstanas.— Greičiau uolos 
sutirps nuo saulės. Aš ir iki šiol ten būčiau sėdėjęs, jei visas 
tas prakeiktas spiečius nebūtų čion atskubėję prisiryti mano 
šermenyse. Aš pats girdėjau, kai jie giedojo psalmes, bet nė 
galvoti nepagalvojau, kad tai už mano vėlę.. Pagaliau jie visi 
išsidangino, o aš ilgai turėjau laukti, kol man atneš ko nors 
pavalgyti, nes luošasis zakristijonas pernelyg uoliai pats vaiši- 
nosi, kad apie manę būtų galvojęs. Pagaliau jis atėjo. Turbūt 
geros vaišės įkvėpė jam gailestingumo, nes įprasto valgio vie- 
toje atnešė kimšto pyrago gabalą ir vyno butelį. Aš pavalgiau, 
atsigėriau, pasistiprinau, Laimė, zakristijonas buvo jau toks 
girtas, kad nebegalėjo tinkamai atlikti kalėjimo sargo pareigų. 
Išeidamas jis tik pasuko raktą, neuždaręs kaip reikiant durų, 
ir todėl jos pačios prasivėrė. Šviesa, sotus valgis ir vynas 
prablaivė man protą. Geležinė grandis, prie kurios buvo pri- 
kaltos mano grandinės, buvo jau visai surūdijusi. .. 

— Pailsėkite, prakilnusis Atelstanai,— tarė Ričardas.— Jums 
reiktų ko nors pavalgyti, o paskui baigti pasakoti šitokias 
baisenybes. 

— Pavalgyti?— pakartojo Atelstanas.— Aš šiandien jau ko- 
kius penkis kartus valgiau, bet gal ne pro šalį bus paragauti 
šio sultingo kumpio. Prašau jus, mielasis sere, išgerti su manim 
taurę vyno. " 

Svečiai, ne visai dar atsipeikėję iš nuostabos, išgėrė už pri- 
sikėlusio iš numirusių pilies šeimininko sveikatą, ir jis ėmė 


25. Aivenhas 377 


pasakoti toliau. Dabar jau jis turėjo daug daugiau klausyto- 
jų. Pati ledi Edita, įsakiusi tarnams, kaip tvarkytis pilyje, atė- 
jo pas savo prisikėlusį sūnų. Paskui ją susirinko tiek smal- 
suolių, kiek tik galėjo sutalpinti ankštas kambarys; likusieji 
susigrūdo tarpduryje ir ant laiptų. Jie nugirsdavo paskubomis 
šį bei tą iš Atelstano pasakojimo ir sakydavo toliau kitiems, 
Eidamas iš lūpų į lūpas, pasakojimas pasidarė labai iškraipy- 
tas ir, kai pasiekė pilies kieme susirinkusią minią, jau visiškai 
nebeatitiko tikrovės. Tuo tarpu Atelstanas pasakojo toliau apie 
savo išsivadavimą. 

— Vargais negalais atplėšęs geležinę grandį, išlindau iš rū- 
sio. Ilgai klaidžiojau, apgraibomis ieškodamas kelio, kol paga- 
liau, išgirdęs linksmos dainuškos garsus, susiradau tą kambarį, 
kuriamę garbusis zakristijonas teikėsi laikyti velniui mišias su 
kažkokiu plačiapečiu vienuoliu, vilkinčiu pilką balakoną su 
gaubtuvu. Dėl įkapių ir grandinių žvangėjimo buvau panašus 
ne į šio pasaulio gyventoją. Jie apstulbo, bet kai kumščiu par- 
trenkiau žemėn zakristijoną, jo svečias užsimojo į mane sun- 
kiu vėzdu. ' k . 

— Kertu lažybų, kad tai buvo mūsų atsiskyrėlis — tarė Ri- 
čardas Vilfredui Aivenhui. 

— O tegu ir pats velnias, man vis vien, — tarė Atelstanas.— 
Visa laimė, jis nepataikė, o kai aš priėjau arčiau, norėdamas 
su juo susikibti, jis išsigandęs paspruko. Tarp kybančių prie 
zakristijono diržo raktų susiradau savo pančių raktą ir išsi- 
laisvinęs jau norėjau tuo pačiu raktų ryšeliu perskelti tam 
niekšui pakaušį, bet prisiminiau, kad jis man pasaldino ne- 
laisvę pyragu ir vyno buteliu, tai iš dėkingumo palikau gyvą. 
Pasičiupęs kepsnio gabalą ir odinę gertuvę vyno, kuriuo vaiši- 
nosi garbieji tėvai, nusiskubinau į arklidę. Ten radau geriausią 
savo žirgą, kurį, matyt, garbusis abatas buvo pasilikęs sau, ir 
pasileidau šuoliais, kiek tik arklys įkabino. Kur tik pasirody- 
davau, žmonės bėgo nuo manęs išsigandę, laikydami mane 
vaiduokliu. O šičia jie turbūt pamanė, kad aš padėjėjas to 
fokusininko, kuris linksmino kieme žmones, todėl įleido į pilį. 
Aš nuėjau pas motiną ir truputį užkandau, o paskui atėjau čia, 
ieškodamas jūsų, mano prakilnusis drauge. 

— Ir radai mane, — tarė Sedrikas,— pasiruošusį vykdyti mū- 
sų šaunius ir garbingus išsivadavimo planus. Sakau tau, kad 
dar niekada nebuvo tekėjusi aušra, tokia palanki saksų tautos 
išsivadavimui, kaip rytdienos aušra. 

— Nekalbėk man apie jokius vadavimus ir laisves. — tarė 
Atelstanas.— Man užtenka, kad pats atgavau laisvę. Man dabar 
užvis svarbiausia mubausti niekšą abatą. Pakarsiu jį pačioje 
Koningsburgo bokšto viršūnėje, o jei bokšto laiptai bus per 
siauri tam nusipenėjusiam pilvūzui, tai liepsiu užtempti išorine 
siena. RS 

— Bet, mano sūnau, — tarė ledi Edita — pagalvok apie jo 
šventąjį luomą. 

— Aš galvoju apie savo trijų dienų pasninką,— atkirto 
Atelstanas,— ir trokštu jų visų kraujo. Fron de Befas gyvas 
sudegė, o visgi mažiau už juos buvo kaltas, nes maitino savo 
belaisvius visiškai pakenčiamai, tik paskutinį kartą per daug 
česnako buvo įdėta į sriubą. O tie veidmainiai, nedėkingi ver- 
gai! Kiek kartų patys buvo įsiprašę pas mane pietų, o man 
nedavė net sriubos —met česnako skiltelės! Visus pakarsiu, 
prisiekiu Hengisto vėle. 

— Bet popiežius, mano prakilnusis drauge. ..— pradėjo Sed- 

— O tegu ir pats šėtonas, mano prakilnusis drauge, — per- 
traukė jį Atelstanas.— Pakarsiu, ir tiek! Nors jie būtų patys 
gerieji visoje žemėje vienuoliai, pasaulis apsieis ir be jų. 

" — Gėdykis, prakilnusis Atelstanai! — tarė Sedrikas,— ar ver- 
ta terliotis su tokiais žŽmogpalaikiais, kai prieš tave atsiveria 
kelias į garbę! Pasakyk štai tam normanų princui, Ričardui 
Anžu, kad nors jo ir liūto širdis, jis be kovos neįžengs į Alfre- 
do sostą, kol gyvas šventojo Edvardo Išpažintojo palikuonis, 
kmris turi didesnę į jį teisę. 

-— Kaip! sušuko Atelstanas.— Argi jis — prakilnusis kara- 
lius Ričardas? 

— Jis — Ričardas Plantagenetas— atsakė Sedrikas— ir ma- 
nau, kad tau nereikia priminti, jogei čia atvyko laisva valia 
į svečius, tad negalima jo nei įžeisti, nei užlaikyti nelaisvėje. 
Tu pats gerai žinai savo pareigas svečiams. 

— Kur nežinosiu!— tarė Atelstanas.— O taipogi žinau ir iš- 
tikimo valdinio pareigas: visa širdimi pareiškiu jam savo išti- 
kimybę ir norą tarnauti. 

— Mano sūnau, — sušuko ledi Edita,— pagalvok apie savo 
karališkąsias teises! 

— Pagalvok apie Anglijos laisvę, atsimetėli!-—- tarė Sedrikas. 

— Moiute, ir tu, mano. drauge, liaukitės prieštaravę — tarė 
Atelstanas.— Sausa duona, vanduo ir kalėjimas nuramina tuščią 
garbės troškimą. Aš atsikėliau iš kapo daug išmintingesnis, ne- 
gu buvau atsiguldamas. Gerą šių tuščių kvailysčių pusę man 
priūžė į ausis ne kas kitas, kaip tas pats klastingasis abatas 
Volframas, o dabar patys matote, koks iš jo patarėjas. Nuo to 
laiko, kai prasidėjo visi tie planai ir visokios derybos, aš ne- 
patyriau nieko kito, tik skubias keliones, blogą virškinimą, 
visokius rūpesčius, nelaisvę ir badavimą. Be to, aš žinau, kad 
visa tai pasibaigs nužudymu kelių tūkstančių niekuo nenusikal- 
tusių žmonių. Todėl sakau jums, kad noriu šeimininkauti tik 
savo paties valdose! Tr pirmiausia pakarsiu abatą. 

— O kaipgi Rovena?— paklausė Sedrikas.— Tikiuosi, kad ne- 
ketini jos pamesti? 

— Tėve Sedrikai, turėk protol— t tarė Atelstanas— Ledi Ro- 
vena man visiškai nepalanki, Jai mano giminaičio Vilfredo 
Aivenho pirštinės rjykštys brangesnis už visą mano asmenį. 
Va ji pati čia ir gali patvirtinti mano žodžius. Nėra ko rausti, 
Rovena, nieko čia gėdingo, kad tu myli šaunų riterį labiau už 
kaimo frankliną. Ir juoktis nėra ko, Rovena, nes įkapės ir su- 
lysęs veidas ne juokų verti. Geriau duok man ranką! Na štai, 
Vilfredai Aivenhai, pareiškiu, kad aš atsisakau... Ė, prisiekiu 
šventuoju Dunstanu, Vilfredas dingo. Nejaugi man vis dar nuo 
to pasninko akys raibsta? Man rodėsi, kad jis ką tik šičia sto- 
vėjo. 

Buvo imta ieškoti Aivenho, bet niekur nerasta. Pagaliau su- 
žinota, kad pas jį buvo atėjęs kažkoks žydas ir kad, trumpai 
su juo pakalbėjęs, Vilfredas pasišaukė Gurtą, pareikalavo savo 
šarvų bei ginklų ir išjojo iš pilies. 

— Mieloji giminaite — tarė Atelstanas Rovenai — aš neabe- 
joju, kad tik labai svarbus reikalas galėjo priversti Vilfredą 
išvykti. Priešingų atveju aš pats atnaujinčiau. .. 

Bet tuo momentu, kai jis, susirūpinęs dėl Vilfredo, paleido 
Rovenos ranką, jinai tučtuojau pabėgo iš kambario, matyt, lai- 
kydama savo padėtį pernelyg keblia. 

— Na — tarė Atelstanas,— iš visų gyvūnų užvis mažiausiai 
galima pasikliauti moterimis, neskaitant vienuolių ir abatų. Die- 
važi, aš maniau, kad ji bent padėkos man, o gal dar ir pabučiuos. 
Matyt, šios prakeiktos įkapės kaltos, kad visi nuo manęs bė- 
ga... Kreipiuosi dabar į jus, prakilnusis karaliau Ričardai, ir 
pakartoju savo ištikimybės priesaiką. . 

Bet karalius taip pat buvo dingęs, ir niekas nežinojo kur. 
Paskui tik sužinota, kad jis skubiai nusileidęs į kiemą, pašau- 
kęs tą žydą, su kuriuo buvo kalbėjęsis Aivenhas, ir po kelių 
žodžių surikęs, kad kuo greičiausiai pabalnotų jam arklį, užšo- 
kęs ant jo, liepęs žydui sėstis ant kito arklio ir galvotrūk- 
čiais iššuoliavęs iš pilies. 

— Prisiekiu visais šventaisiais — tarė Atelstanas— kad man 
nesant, Zernebokas bus užvaldęs pilį, Aš sugrįžau, galima saky- 
ti, iš kapo atsikėlęs, ir ką tik užkalbinų, tas tučtuojau dingsta, 
mano balsą išgirdęs! Na, bet tiek to. Ką gi, mano bičiuliai, tie 
iš jūsų, kurie dar čia pasilikote, eikite į valgomąjį, pavakarie- 
niaukime, kol dar kas nors nepradingo. Tikiuosi, kad užtenka- 
mai yra valgių, kaip ir pridera aukštakilmio sakso šermenyse. 
Jei dar ilgiau gaišime, velnias gali nusinešti ir visą vakarienę! 


XLIII skyrius 


Tegu Maubrėjaus nuodėmės įžūlios 
Karštam jo žirgui stuburą sulaužo 
Ir raitelį arenoje patiesia 
Tarsi niekingą bailį! 

Šekspyras, „Ričardas II“ 


Sugrįžkime dabar prie Templstou preseptorijos sienų, kur bu- 
vo didelis sujudimas. Visi aplinkiniai gyventojai buvo subėgę 
čion tarsi į miestelio mugę arba į atlaidus. 

Dar daugiau žmonių buvo susigrūdę aplink preseptorijos 
areną. Ši plyna aikštė siekė pačias vienuolyno sienas ir rūŪ- 
pestingai buvo išlyginta kariškai ir riteriškai ordino narių 
mankštai. Ją supo stipri tvora, o kadangi tamplieriai mielai 
kviesdavosi žiūrovų, norinčių pasigėrėti jų menu ir riteriškais 

žygiais, tai aplink areną buvo pristatyta daugybė galerijų ir 
suolų jiems susodinti. 

Grosmeisteriui rytiniame arenos -gale stovėjo sostas, apsuptas 
garbės suolais preseptoriams ir ordino riteriams. Virš sosto 
plevėsavo šventoji ordino vėliava. 

Priešingame arenos gale stūksojo įkastas į žemę stulpas; 
aplink jį gulėjo malkų ir žabarų krūvos, tarp kurių buvo pa- 
liktas tarpas, kad į lemtingąjį ratą galėtų įeiti toji. kuri pa- 
smerkta sudeginti. Nuo stulpo driekėsi grandinės, kuriomis ji 
turėjo būti pririšta. Šalia šio siaubingo įtaisymo stovėjo keturi 
įuodaodžiai vergai. Jų juodi veidai, anais laikais beveik nesu- 
tinkami Anglijoje, kėlė siaubą miniai, žiūrinčiai į juos kaip 
į velnius, susirinkusius atlikti savo pragariško darbo. 

Žmonės šnibždėjosi, pasakodami vieni kitiems, ką pastaruoju 
sumaišties ir negandų laiku spėjo pridaryti šėtonas. 

— Ar jūs girdėjote, dėde Denetai, — kalbėjo vienas kaimie- 
tis kitam senyvam žmogui — ar jūs girdėjote, kad velnias nusi- 
nešė didįjį saksų taną, Atelstaną iš Koningsburgo? 

— Žinau, bet ir atgal parnešė dievo ir šventojo Dunstano 
malone. | 

— Kaipgi?— paklausė šaunus jaunuolis žalių auksinėmis gi- 
jomis siuvinėtu durtiniu, priėjęs prie minios drauge su stam- 
biu vaikinu, nešančių ant pečių arfą, bylojančią apie jų pro- 
fesiją. ' 

Menestrelis atrodė nežemos kilmės, nes apatinė jo striukė 
taip pat buvo prabangiai išsiuvinėta, o ant kaklo kybojo si-- 
dabrinė grandinė su raktu, kuriuo jis derino savo arfos stygas. 
Ant dešinės rankos, aukščiau alkūnės, buvo sidabrinė plokšte- 
lė, bet vietoje herbo, rodančio paprastai, kuriam baronui pri- 
klauso menestrelis, joje buvo išgraviruotas tik vienas žodis 
„Šervudas“. 

— Kaipgit Apie ką jūs čia šnekate?— paklausė šaunusis 
menestrelis, įsikišdamas į valstiečių pašnekęsį— Aš čia atėjau 
ieškoti siužeto savo dainoms ir, prisiekiu šventąja mergele, 
užtikau ne vieną, o du! ' 

— Tikrai yra žinoma, — tarė senyvas valstietis — kad, praėjus 
keturioms savaitėms, kai pasimirė Koningsburgo Atelstanas.., 

— Negalimas daiktas,— pertraukė jį menestrelis— aš jį ma- 
čiau gyvą ir sveiką Ašbi-de-la-Zušo turnyre. 

— Vis dėlto jis mirė, tai tikras dalykas, — tarė jaunas valstie- 
tis — arba gal buvo iš šio pasaulio pagrobtas. Aš pats girdėjau 
šventojo Edmundo vienuolyne giedant gedulingas pamaldas. Be 
to, ir Koningsburge buvo šermenys su gausiomis vaišėmis. Aš 
jau buvau ten Leeinąs, bet Meiblė Perkins. .. | 

— Taip, įaip, Atelstanas mirė, — tarė senis, linguodamas gal- 
vą,— gaila, labai gaila, nes jau nebedaug liko senovinio saksų 
kraujo... 

— Bet kas gi paskui atsitiko, gerieji ponai? Papasakokite, 
meldžiamieji,— truputį nekantriai pertraukė menestrelis. 

— Taip, taip, papasakok, kaip ten buvo,— tarė apkūnus vie- 
nuolis, kuris stovėjo šalia jo, pasirėmęs storu pagaliu, labiau 
panašiu į vėzdą, negu į maldininko lazdą, ir tikriausiai pagal 
reikalą atstojančiu tiek vieną, tiek ir kitą, — ir ilgai neplepek,— 
pridejo jis, — nes nedaug laiko beliko. 

— Taigi, garbusis teve,— pradejo senasis Denetas,— pas za- 

krustijoną į Sventojo Edmundo vienuolyną atejo į svečius gir- 
tas kunigas. , 
„— Aš ne girdėti nenoriu, kad pasaulyje esama tokių padarų, 
kaip girti kunigai, — pertraukė jį vienuolis — o jei ir būtų, tai 
pasaulieciu nevalia šitaip apie dvasiško luomo asmenį kalbėti! 
Laikykis padorumo, mano mielas, ir sakyk, kad šventasis žmo- 
gus buvo įsigilinęs į apmąstymus, o nuo to dažnai pasitaiko, 
kad galva sukasi ir kojos dreba, tarytum skrandis būtų šviežio 
vyno pilnas. Aš pats tai esu patyręs. 

— Na gerai, — atsakė Denetas.— Taigi pas šventojo Edmundo 
vienuolyno zakristijoną atėio dievobaimingas dvasiškis, toks 
puskunigis, nes iš visų žvėrių, kurie pradingsta miške, pusė jo 
rankomis sudorota, ir alavinio puodelio skambesys jam malo- 
nesnis už bažnyčios varpą, o kumpio gabalas mielesnis už de- 
šimt jo brevijoriaus puslapių. Vis dėlto jis šaunus ir linksmas 
vienuolis, puikiai moka ir vėzdu pamojuoti, ir lanką įtempti, 
ir pašokti — ne blogiau už bet kurį Jorkšyro linksmuolį. 

— Pastarieji tavo žodžiai, Denetai,— tarė menestrelis;— išgel- 
bėjo tau porą šonkaulių. 

— Eik į šalį, aš jo nebijau,— tarė Denetas,— žinoma, aš jau 
kiek pasenęs ir nebe toks vikrus, kaip pirma. O būtum „pažiūrė- 
jęs, kaip aš grumdavausi Donkasterio mugėse. 

— Bet kurgi jūsų istorijat Pasakokite greičiau — vėl para- 
gino menestrelis. 

— Na tai va — Koningsburgo Atelstaną palaidojo šventojo 
Edmundo vienuolyne, .. 

— Melas —tarė vienuolis— aš pats savo akimis mačiau, 
kaip jį nunešė į Koningsburgo pilį. 

— Tai pats ir pasakok, jei taip!— tarė Denetas, įširdęs, kad 
jis vis pertraukinėjamas. 

Jo draugui ir menestreliui nelengva buvo prikalbėti, kad pa- 
sakotų toliau. Pagaliau jis vėl pradėjo: 

— Ir štai tie du blaivūs vienuoliai, jai jo šventybei būtinai 
reikia, kad jie tokie būtų, visą ilgą vasaros dienelę gėrė sau 
gerąjį elį bei vyną ir visa kita, tik staiga išgirdo vaitojimą, 
paskui grandinių žvangėjimą, ir ant slenksčio atsistojo velionis 
Atelstanas ir sako: „Ak, nerangieji ganytojai!.." 

— Meluoji!— skubiai pertraukė jį vienuolis.— Jis nepasakė 
nė vieno žodžio. 

— Šit kaip!— tarė menestrelis, patraukdamas vienuolį į šalį 
nuo valstiečių — Vadinasi, vėl apturejai naują nuotykį, broli 
Takai? | 

— Aš tau pasakysiu, Alenai,— tarė atsiskyrėlis — kad ma- 
čiau Atelstaną taip aiškiai, kaip tik gyvas gali matyti gyvą. 
Ir tos jo įkapės, ir tasai smilkalų kvapas... visa vyno statinė 
nenuplaus man šio prisiminimo! 

— Na,— tarė menestrelis— tu tik juokies iš manęs! 

— Nori —tikėk, nori —netikėk,— kalbėjo toliau vienuolis. — 
Aš jam šėriau vėzdu taip, kad ir jautis būtų pargriuvęs, bet 
mano vėzdas perėjo per jį kaip per dūmų stulpą. 

— Prisiekiu šventuoju Hubertu,— tarė menestrelis, — tai nuos- 
tabi istorija, verta, kad apdainuočiau pagal senovinę melodi- 
ją: „Nutiko vienuoliui didelė beda...“ 

— Juokis, kad nori, — atsakė vienuolis— Bet tegu mane ki- 
tas vaiduoklis arba pats velnias nusitempia į pragarą, jei iš- 
girstum mane šitą dainą dainuojant! Ne, to nebus! Užtat aš tuo- 

jau nusprendžiau padaryti kokį gerą darbą — padėti sudeginti 
raganą, pasigrumti už teisybę ar ką nors panašaus. Tuo tikslu 
ir atėjau čia. 

Staiga didžiojo varpo dūžis senovinėje Templstou šventojo 
Mykolo bažnyčioje, stovinčioje mažame kaimelyje netoli pre-. 
septorijos, pertraukė jų pašnekesį. Vienas po kito suskambėjo 
galingi dūžiai, skelbdami ceremonijos pradžią; jie sudrebino 
visų susirinkusių širdis; visi su pagarbiu siaubu pasisuko pre- 
septorijos link, laukdami pasirodant grosmeisterio ir nusikaltė- 
lės, 

Pagaliau nusileido pakeliamasis tiltas, vartai plačiai atsivėrė, 
ir pirmiausia pasirodė raitas riteris su ordino vėliava, prieš 
kurį jojo šeši trimitininkai, po jų preseptoriai, paskui gros- 
meisteris ant puikaus, bet niekuo nepapuošto žirgo, ir tuoj 
už jo — Brianas de Bua-Gilberas žvilgančiais šarvais; jo ietį, 
skydą ir kardą nešė ginklanešiai. Jo veide, pusiau paslėptame 
po ilga plunksna, nusvirusia nuo kepurės, buvo matyti smar- 
kių aistrų ir žiaurios vidaus kovos žymės. Jis buvo išbalęs kaip 
mirtis, tarytum būtų keletą naktų iš eilės nemiegojęs. Tačiau 
savo smarkų kovos žirgą valdė, kaip ir dera įgudusiam jojikui 
ir geriausiam tamplierių ordino kovotojui. Jo laikysena buvo 
išdidi ir valdinga, bet, įsižiūrėję į jo niauraus veido išraišką, 
žmonės regėjo kažką, kas vertė juos nukreipti į šalį akis. 

Iš abiejų jo pusių jojo Konradas Mon-Fitčetas ir Albertas 
de Malvuazenas, kaip kovojančio riterio patronai. Jie buvo 
ilgais baltais drabužiais, kuriais ordino nariai dėvėdavo taikos 
metu. Paskui juos jojo kiti riteriai ir ilga vora juodai apsiren- 
gusių ginklanešių ir pažų, naujokų, būsimųjų ordino riterių. 
Paskui ėjo taip pat juodai apsirengusių pėsčių sargybinių bū- 
zys, o tarp jų balitavo pasmerktoji, tykiais, bet tvirtais žingsniais 
žengianti į tą vietą, kur turėjo išsispręsti jos likimas. 

Jai buvo atimti visi papuošalai, bijant, kad kartais tarp jų ne- 
būtų kokio amuleto, kuriais, kaip anuomet buvo manoma, šėto- 
mas aprūpinąs savo aukas, kad jos net kankinamos neišpažintų 
savo nuodėmių. Vietoj spalvingų rytietiškų drabužių ji vilkėjo 
baltą storos drobės apdarą. Bet jos veide buvo matyti tiek drą- 
sos, o kartu ir susitaikydavo su likimu, kad net šitokiais drabu- 


385 


žiais apsirengusi, be jokių puošmenų, išskyrus tik ilgas juo- 
das kasas, ji graudino kiekvieną. Net labiausiai užkietėję šven- 
teivos gailėjosi, kad šitokia žavi būtybė virto blogio indu, 
ištikima šėtono verge. 

Įkandin aukos ėjo žemesnių preseptorijos tarnų minia. Visi 
žengė labai tvarkingai, susidėję ant krūtinės rankas ir nulei- 
dę žemyn akis. 

Procesija iš lėto įkopė į kalvą, kurios viršūnėje buvo are- 
na, įėjo į aikštę, apėjo aplink ją iš dešinės į kairę ir, pasieku- 
si vėl tuos pačius vartus, sustojo. Tada grosmeisteris ir visi 
kiti raiteliai nulipo nuo arklių, kuriuos riterių arklininkai ir 
ginklanešiai tučtuojau išvedė anapus aptvaro. 

Nelaimingoji Rebeka buvo privesta prie juodos kėdės, pasta- 
tytos greta laužo. Pirmąkart žvilgtelėjusi į baisiąją vietą, kKkuT 
"jos laukė mirtis, tokia siaubinga vaizduotei ir skausminga kū- 
mui, jinai krūptelėjo, paskui užsimerkė ir, matyt, pradėjo tyliai 
melstis. Po valandėlės ji atmerkė akis, atidžiai pasižiūrėjo į 
laužą, tarsi norėdama širdyje apsiprasti su laukiančia jos lem- 
timi, paskui iš lėto paprastai nusisuko į šalį. 

Tuo tarpu grosmeisteris atsisėdo į- savo vietą, ir, kai visi ri- 
teriai susėdo aplink jį ir už jo, kiekvienas pagal savo laips- 
nį, garsiai ir tęsiamai sugaudė trimitai, skelbdami, kad teis- 
mas prasideda. į 

Malvuazenas, kaip Bua- Gilbero patronas, išėjo į priekį ir pa- 
dėjo grosmeisteriui prie kojų žydaitės pirštinę, būsimosios ko- 
vos laidą. 

— Narsusis valdove ir garbusis tėvę,— tarė Malvuazenas,— 
štai čia stovi riteris Brianas de Bua-Gilberas, tamplierių ordino 
preseptorius, kuris, priėmęs dvikovos laidą, dabar mano padė- 
tą prie jūsų šventybės kojų, įsipareigojo garbingai kautis šios 
dienos kovoje, idant galėtų patvirtinti, jog žydė, vardu Rebe- 
ka, tikrai nusipelnė mirties bausmės už raganavimą. Ir štai čia 
stovi šis riteris, pasiruošęs garbingai ir prakilniai susikauti, jei- 
gu jūsų aukštai gerbiamoji šventybė teiksis tam duoti sutiki- 
mą. 

— O ar jis prisiekė kautis už garbingą ir teisų reikalą?— 
paklausė grosmeisteris.— Paduokite čion kryžių. 

— Valdove ir didžiai gerbiamasis tėvė,— skubiai atsakė 
Malvuazenas — mūsų brolis, čia stovintis, jau prisiekė šio kal- 
tinimo teisėtumą garbiojo riterio Konrado Mon-Fitčeto akivaiz- 
doje. O šičia jam nepritinka prisiekti, atsižvelgiant į tai, kad 
jo priešininkė ne krikščionė ir pati prisiekti negali. 

Didžiam Alberto džiaugsmui grosmeisteris pasitenkino tuo 
paaiškinimu; gudrus riteris iš anksto jau buvo numatęs, kaip 
sunku ir galbūt net neįmanoma bus prikalbėti Brianą de Bua- 
Gilberą viešai šitokiu reikalu prisiekti, ir todėl sugalvojo, ko- 
kiu būdu to išvengti. 

Išklausęs Alberto Malvuazeno paaiškinimą, grosmeisteris įsa- 
kė heroldui išeiti į priekį ir atlikti savo pareigą. Vėl sugaudė 
trimitai, ir heroldas, išėjęs į areną, griausmingu balsu suriko: 

— Klausykite! Klausykite! Klausykite! Štai narsusis riteris 
seras Brianas de Bua-Gilberas yra pasiruošęs susitikti su kiek- 
vienu laisvu riteriu, kuris panorės ginti žydę Rebeką, apsiim- 
damas ją pavaduoti dvikovoje. Šitam jos gynėjui garbusis ir 
narsusis grosmeisteris, čionai esantysis, leidžia kautis lygiomis 
teisėmis, paliekant jam vienodas sąlygas, atsižvelgiant į vietą, 
saulę, vėjo kryptį ir visa kita, kas turėtų įtakos šiai teisingai 
dvikovai. 

Vėl suaidėjo trimitai, ir po to stojo tyla, ilgokai užtrukusi. 

— Niekas nenori būti gynėju?— tarė grosmeisteris.— Herol- 
dai, eik ir paklausk teisiamąją, ar ji laukia ko nors, kas už ją 
stotų į kovą šioje byloje. 

Heroldas nuėjo prie Rebekos kėdės. Tuo pačiu momentu 
Bua-Gilberas staiga pasuko arklį ir, nepaisydamas Malvuaze- 
no bei Mon-Fitčeto pastangų jį sulaikyti, nušuoliavo į' kitą 
arenos galą ir atsidūrė prieš Rebeką vienu metu su heroldu. 

— Ar tai teisėta ir ar tą leidžia dvikovos nuostatai?— pa- 
klausė Malvuazenas, kreipdamasis į grosmeisterį. 

— Taip, Albertai Malvuazenai, leidžia — atsakė grosmeiste- 
ris — nes šiuo atveju, šaukdamiesi dievo, kad parodytų, kuris 
teisusis, neprivalome trukdyti šalims susisiekti, nes tas padės 
tiesai laimėti. | 

Tuo tarpu heroldas šitaip kalbėjo Rebekai: 

— Mergaite, prakilnųsis ir garbusis grosmeisteris įsakė 

paklausti tave, ar tu turi gynėją, norintį kautis šią dieną 
tavo vardų, o gal pripažįsti save teisingai pasmerkta mirties 
bausmei? . 

— Pasakykite grosmeisteriui. — atsakė Rebeka, — kad aš, kaip 
ir pirma, tvirtinu, jog esu nenusikaltusi, nepripažįstu savęs 
verta pasmerkimo ir nenoriu būti pati kalta dėl savo kraujo 
praliejimo. Pasakykite jam, jog reikalauju atidėti mirties nuo- 
sprendžio vykdymą, kiek tiktai leidžia jūsų įstatymai, — aš lauk- 
sių, ar neatsiųs man gynėjo gailestingasis viešpats, kurio šau- 
kiuosi šią didžio sielvarto valandą. Bet jeigu, nustatytam  lai- 
kui praėjus, gynėjo neatsiras, tada teesie šventoji jo valia! 

Heroldas sugrįžo pas grosmeisterį ir pakartojo jam Rebekos 
atsakymą. 

— Apsaugok dieve, — tarė Lukas Bomanuaras,— kad kas nors 
galėtų apkaltinti mus neteisingumu, nors tai būtų žydas ar pa- 
gonis! Mes lauksime, ar neatsiras gynėjo šiai nelaimingai mo- 
teriai, kol tik šešėlis nusidrieks iš vakarų į rytus. O kai jau 
tiek dienos bus praėję, tegu ji ruošiasi mirčiai. 

Heroldas pranešė Rebekai grosmeisterio žodžius. Ji nuolan- 
kiai linktelėjo galvą, sudėjo ant krūtinės rankas ir pakėlė 
akis į dangų, tarytum tenai ieškodama pagalbos, kurios jau 
vargiai begalėjo susirasti žemėje. Tuo momentu išgirdo Bua- 
Gilbero balsą; jis prabilo pašnibždomis, bet ji išsigando labiau, 
negu heroldo žodžių. , 

— Rebeka;— tarė tamplierius,— ar tu mane girdi? 

— Aš neturiu ką su tavim kalbėti, kietaširdi žmogau,—-at- 
sakė nelaimingoji mergina. 

— Taip, bet supranti, ką aš sakau?— tęsė tamplierius.— Mat 
aš pats bijau savo balso ir ne visai tesusivokiu, kur mes esa- 
me ir kokiu tikslu čia atsidūrėme. Šis aptvaras, arena, kėdė, 
ant kurios tu sėdi, šitie žabai... Aš žinau, kam visa tai, bet 
vis vien man tai atrodo lyg koks apgaulingas, nors ir baisus 
regėjimas, kuris siaubingais vaizdais gąsdina širdį, bet protas 
jų nepripažįsta. 

— Mano protas ir jausmai viską suvokia,— tarė Rebeka — 
ir byloja man, kad tie žabai skirti mano kūnui sudeginti ir 
atverti man skausmingą, bet greitą kelią į geresnį pasaulį. 

— Tai tik svajonės, Rebeka, sapnai ir tušti svaičiojimai, ku- 
riuos atmeta ir jūsų išminčių sadukiejų mokslas. Klausyk, Rebę- 
ka,— Bua-Gilberas ėmė kalbėti kaskart vis su didesniu įkarš- 
čiu — tu gali išgelbėti savo gyvybę ir laisvę taip, kaip tiems 
visiems niekšams ir šventeivoms nė į galvą neateis. Sisk tuč- 
tuojau už manęs ant mano Zamoro, eiklaus žirgo, dar nė kar- 
to neapvylusio savo raitelio. Aš jį laimėjau, nugalėjęs kovoje 
Trapezundo sultoną. Sėsk, aš tau sakau, už manęs, ir po valan- 
dos toli žiks visi, kurie tik mus vysis. Tau atsivers naujas ma- 
lonumų pasaulis, man — kelias į garbę. Tegu jie man skelbia 
kokius tik nori nuosprendžius, aš niekinu juos! Tegu išbraukia 
Bua-Gilbero vardą iš savo vienuolių vergų sąrašo — aš krauju 
nuplausiu visas dėmes, kokiomis tik jie išdrįs suteršti mano 
giminės herbą! 

— Gundytojau,— tarė Rebeka, — eik šalin! Net ir šią pasku- 
tinę akimirką tu nė per plauką nepriversi manęs pajudėti. 
Aplink mane tik vieni priešai, bet tave aš laikau pačiu bai- 
siausiu. Pasišalink, vardan dievo meilės! 

Albertas Malvuazenas, susirūpinęs ir sunerimęs, kad jie per 
ilgai kalbasi, priėjo pertraukti jų pokalbio, 

— Ar pripažino ji savo kaltę — paklausė jis Bua-Gilberą— 
ar vis tokia pat neperkalbama? 

— Taip, ji neperkalbama — atsakė Bua-Gilberas. 

— Jei taip, prakilnusis mūsų broli — tarė Malvuazenas,— tau 
belieka grįžti į pirmykštę savo vietą ir laukti, kol pasibaigs 
jai nustatytas laikas. Žiūrėk, jau šešėliai pradėjo ilgėti. Eikš, 
narsusis Bua-Gilberai, mūsų šventojo ordino puošmena ir bū- 
simasis mūsų valdove. 

Sakydamas tuos žodžius taikinamu tonu, jis paėmė Bua-Gil- 
bero žirgą už pavadžio, lyg norėdamas vesti atgal į kitą arenos 
galą. 

— Veidmainingasis niekše! Ko čia imi už mano pavadžio?— 
piktai pasakė Bua-Gilberas ir, atstūmęs Malvuazeno ranką, pats 
nušuoliavo į savo vietą. 

— Ne, jis dar turi pakankamai karštumo, — tarė Malvuazenas 
pusbalsiu Konradui Mon-Fitčetui.— reikia tik jį tinkama link 
me nukreipti; tačiau jisai kaip graikų ugnis degina viską, kas 
tik prie jo priartėja. 

Dvi valandas išsėdėjo teisėjai priešais areną, veltui laukda- 
mi pasirodant gynėjo. : 

— Suprantamas daiktas, — kalbėjo atsiskyrėlis Takas, — juk ji 
žydė. Ir vis dėlto, prisiekiu savo ordinu, gaila išties, kad tokia 
jauna ir graži mergina turės žūti, neatsiradus žmogaus, kuris 
bent vieną smūgį už ją smogtų. Tegu ji būtų nors ir dešimt 
kartų ragana, bet tik krikščionių tikėjimo, mano vėzdas at- 
skambintų pusiaudienį į plieninį šalmą tam atšiauriam tam- 
plieriui. . 

Visi jau pradėjo galvoti, kad niekas nebeužstos žydaitės, be 
to, dar kaltinamos raganavimu, ir riteriai, Malvuazeno kurs- 
tomi, ėmė šnibždėtis, kad metas jau būtų paskelbti Rebeką 
pralaimėjus. Bet tuo momentu visi išvydo riterį, šuoliuojantį 
per laukus, kiek tik arklys įkabina, arenos link. Šimtai balsų 
sušuko: „Gynėjas, gynėjas!" Ir, nepaisant daugelio prietaringos 
baimės, minia garsiais šauksmais sveikino į areną jojantį 
riterį. Bet, pamatę jį iš arti, žiūrovai nusivylė. Jo arklys, dau- 
gelį mylių atšuoliavęs, atrodė visiškai nuvarytas, ir pats raite- 
lis, taip drąsiai pasirodęs arenoje, vos besilaikė balne — gal 
iš nusilpimo, gal iš muovargio arba gal dėl vieno ir dėl 
kito. ' 

Heroldui pareikalavus, kad riteris pasakytų „savo vardą, ti- 
tulą ir atvykimo tikslą, jis drąsiai ir ryžtingai tarė: 

— Aš tikras riteris, bajorų kilmės, atvykau kardu ir ietimi 
išteisinti mergaitę Rebeką, Izaoko iš Jorko dukterį, įrodyti, 
kad nuosprendis yra neteisingas ir nepagrįstas, ir paskelbti 
serą Brianą dę Bua-Gilberą išdaviku, žmogžudžiu ir melagiu. 
Tam patvirtinti aš pasiruošęs susiremti su juo šioje arenoje 
ir nugalėti jį su dievo pagalba ir dievo motinos bei šventojo 
Jurgio užtarimu, , “ 

— Visų pirma, —tarė Malvuazenas— atvykėlis turi įrodyti, 
kad jis tikras riteris ir garbingos giminės. Mūsų ordinas ne- 
leidžia savo gynėjui kovoti prieš bevardžius žmones. 

— Mano vardas, — tarė riteris, pakeldamas antveidį — gar- 
sesnis už tavąjį, Malvuazenai, ir mano giminė senesnė, negu 
tavoji. Aš Vilfredas Aivenhas. ' 

— Aš dabar su tavim nesikausiu— tarė tamplierius dusliu, 
persimainiusiu balsu— Išsigydyk pirma savo žaizdas, įsigyk 

geresnį arklį, tada aš gal ir sutiksiu išmušti tau iš galvos tą 
vaikišką pagyrų įkarštį. 

— Ak, išpuikėli tamplieriau-— tarė Aivenhas-—tu jau Už- 
miršai, kad dusyk buvai mano ieties parblokštas. Prisimink 
Akro areną, prisimink Ašbio turnyrą. Prisimink, kaip išdidžiai 
gyreisi Rotervudo menėje ir davei kaip užstatą savo aukso 
grandinę prieš mano parsivežtą relikviją, tuo užtikrindamas, 
kad stosi į kovą su Vilireadu Aivenhu ir atgausi garbę, kurios 
buvai netekęs. Prisiekiu ta šventąja relikvija, jeigu tučtuojau 
su manim nestosi į kovą, aš tave paskelbsiu bailiu visuose 
Europos valdovų rūmuose ir tavo ordino preseptorijose! 

Bua-Gilberas neryžtingai žvilgtelėjo Rebekos pusėn, paskui 
įnirtingai sušuko Aivenhui: 

— Saksų šunie, imk savo ietį ir ruoškis mirčiai, kurią pats 
sau užsitraukei! 

— Ar leidžia man grosmeisteris dalyvauti šioje dvikovo- 
je?— paklausė Aivenhas. 

— Negaliu užginčyti tavo teisių — tarė grosmeisteris,— tiktai 
pasiklausk nuteistosios, ar ji sutinka tave pripažinti savo gy- 
nėju, Norėčiau ir aš, kad tavo būklė būtų tinkamesnė kovai. 
Nors tu visada buvai mūsų ordino priešas, norėčiau garbingai 
su tavim pasielgti. 

— Na, teesie taip, kaip yra,— tarė Aivenhas— juk tai die- 
vo teismas, jo malonei aš ir pavedu save. Rebeka,— tęsė jis, 
prijojęs prie nelemtosios kėdės—ar pripažįsti mane savo 
gynėju? 

— Pripažįstu. ..-— atsakė ji su tokiu susijaudinimu, kokio jai 
nesukėlė nė mirties baimė.— Pripažįstu, kad tu gynėjas, ap- 
vaizdos man atsiųstas. Bet ne, ne! Tavo žaizdos dar neužgijo. 
Nesikauk su tuo išdidėliu! Kam gi dar ir tau žūti] 

Bet Aivenhas jau nušuoliavo į savo vietą, užsileido antveidį 
ir atstatė ietį. Tą pat padarė ir Bua-Gilberas. Jo ginklanešys, 
užsegdamas jam antveidį, pastebėjo, kad išbalęs Bua-Gilbero 
veidas staiga smarkiai išraudo. 

Kai abu kovotojai jau stovėjo savo vietose, heroldas garsiu 
balsu trissyk pakartojo: 

— Atlikite savo pareigą, narsieji riteriai! 

Sušukęs trečią kartą, jis pasitraukė prie aptvaro ir dar kartą 
paskelbė, grasindamas mirties bausme, kad niekas nedrįstų 
nei žodžiu, nei judesiu trukdyti ar kištis į šią garbingą dviko- 
vą. Grosmeisteris, tebelaikąs rankoje Rebekos pirštinaitę, paga- 
liau numetė ją į areną, ištardamas lemtingus žodžius: 

— Tesusiremia! 

Sugaudė trimitai, ir riteriai šuoliais pasileido vienas prieš 
kitą. Kaip visi ir tikėjosi, nuvarytas Aivenho arklys ir išvargęs 
raitelis griuvo, neaisilaikę prieš taiklią tamplieriaus ietį ir 
smarkų jo žirgą. Visi buvo numatę šitokią rungtynių baigtį. 
Bet, nors Viliredo ietis vos tepalietė priešininko skydą, didžiai 
visų žiūrovų nuostabai Bua-Gilberas susverdėjo ir neišsilaikęs 
nukrito žemėn, 

Aivenhas išlindo iš po arklio ir greit pašoko, skubėdamas iš- 
mėginti savo laimę su kardu rankoje. Bet jo priešininkas nesi- 
kėlė. Aivenhas uždėjo jam ant krūtinės koją, prikišo prie 
gerklės kardo smaigalį ir liepė pasiduoti, priešingu atveju 
grasindamas tučtuojau jį nužudyti. Bua-Gilberas nieko neatsakė. 

— Nežudyk jo, sere riteri'— sušuko grosmeisteris— Leisk 
jam atlikti išpažintį ir gauti nuodėmių atleidimą. Nežudyk jo 
sielos nei kūno. Mes pripažįstame jį nugalėtų. 

Grosmeisteris pats nužengė į areną ir liepė nuimti šalmą nu- 
galėtam karžygiui. Jo akys buvo užmerktos, o veidas labai iš- 
raudęs. Jiems su nustebimu bežiūrint, jo akys atsimerkė, bet 
žvilgsnis sustingo ir sustiklėjo. Raudomimas išnyko, ir veidas 
pasidarė mirtinai išblyškęs. Priešininko ieties nepaliestas, 
Bua-Gilberas mirė kaip nesutramdomų savo aistrų auka. 

— Štai iš tiesų dievo teismas, —itarė grosmeisteris, pakelda- 
mas į dangų akis.— Teesie tavo valia! 


XLIV skyrius 
“ Istorija baigės lyg pasaka senės. 
Vebsteris 


Kai visuotinis nustebimas kiek atslūgo, Vilfredas Aivenhas 
paklausė grosmeisterį, kaip vyriausiąjį įvykusios dvikovos tei- 
sėją, ar jis vyriškai ir teisingai atliko visa, kas reikalinga 
šitokiai dvikovai. 

— Vyriškai ir teisingai, — atsakė grosmeisteris.— Skelbiu, kad 
mergina laisva ir nekalta! Ginklai, šarvai ir žuvusiojo kūnas 
priklauso nugalėtojui. 

— Aš nenoriu naudotis jo šarvais— tarė riteris Aiven- 
has, — ir nepasmerksiu paniekai jo kūno. Vis dėlto jis nemaža 
yra kovojęs už krikščionių tikėjimą, ir nūnai dievo valia, o 
ne žmczaus ranka jį parbloškė. Bet tegu jis bus palaidotas 
tykiai ir kukliai, kaip žuvęs už neteisų reikalą. O dėl mer- 
ginos... į 

Jo žodžius pertraukė arklių kanopų dundesys. Raitelių buvo 
tiek daug ir šuoliavo jie taip greit, kad net žemė drebėjo. Į 
areną įlėkė Juodasis Riteris, o paskui jį didelis raitų karių bū- 
rys ir keletas riterių pilna kovos apranga. 

— Pasivėlinau—itarė jis, apsidairęs aplinkui, —aš norė- 
jau, kad Bua-Gilberas kristų nuo mano rankos... Aivenhai, 
ar tu gerai darai, imdamasis šitokio žygio, kai vos balne lai- 
kaisi? k 

— Patsai dievas, valdove, nubaudė šį išpuikusį žmogų — 
atsakė Aivenhas.— Jam nebuvo žadėta garbė žūti ta mirtimi, 
kurią jūs jam skyrėte. . . 

— Ramybė jam,— tarė Ričardas, žiūrėdamas į mirusiojo vei- 
dą.— Jis buvo narsus riteris ir žuvo riteriškai, sū plieno šar- 
vais... Bet negaiškime laiko. Bohunai, atlik savo pareigą! 

Iš karaliaus palydos į priekį išėjo riteris ir, uždėjęs ranką 
ant peties Albertui Malvuazenui, tarė: 

— Suimu tave kaip valstybės išdaviką. 

Iki šiol grosmeisteris stovėjo apstulbęs, žiūrėdamas į šitokią 
staiga atvykusių karių daugybę. Dabar jis prabilo: 

— Kas drįsta suimti Siono šventovės ordino riterį jo paties 
preseptorijoje ir grosmeisterio akivaizdoje? Ir kieno įsakymų 
jis taip įžūliai įžeidžiamas? 

— Aš jį suimu— atsakė riteris—aš, Henris Bohunas, 
Esekso grafas, lordas, vyriausiasis Anglijos kariuomenės 
vadas, 

— Ir suima jis Malvuazeną — tarė karalius, pakeldamas sa- 
vo šalmo antveidį — čionai esančio Ričardo Plantageneto įsa- 
„kymu. Konradai Mon-Fitčetai, tavo laimė, kad užgimei ne 

mano valdiniu. Bet tu, Malvuazenai, ir tavo brolis Filipas bū- 
site nubausti mirtimi, šiai savaitei dar nepasibaigus. 

— Aš protestuoju prieš tokį nuosprendį — tarė grosmeis- 
teris. ' ' 

— Išdidusis tamplieriau— tarė karalius, — tu to nebegali pa- 
daryti. Žvilgtelėk į savo pilies bokštus ir pamatysi, kad vietoj 
ordino vėliavos ten jau plevėsuoja karališkoji Anglijos vėlia- 
va. Turėk proto, Bomanuarai, ir nesipriešink veltui. Tavo ranka 
dabar liūto nasruose, 

— Aš paduosiu prieš tave skundą į Romą, — tarė grosmeis- 
teris — kaltindamas tave mūsų ordino teisių ir privilegijų pa- 
žeidimu. 

— Daryk kaip tinkamas,—-atsakė karalius — bet dėl savo 
paties saugumo nekalbėk dabar apie teisių pažeidimą. Paleisk 
kapitulą ir keliauk su savo palydovais į kitą preseptoriją, jeigu 
tik atsiras tokia, kuri nebūtų prisidėjusi prie išdavikiško są- 
mokslo prieš Anglijos karalių. O pagaliau, jei nori, pasilik. 
Pasinaudok mūsų svetingumu ir pasižiūrėk, kaip mes vykdy- 
sime teisingumą. | | 

— Kaip! Kad aš būčiau svečias ten, kur privalau būti val- 
dovas?— sušuko grosmeisteris— Niekada to nebus! Kapelio- 
nai, giedokite psalmę „Kodėl sujudo tautos“! Riteriai, ginkla- 
nešiai ir Siono šventovės ordino tarnai, sekite paskui mūsų 
ordino vėliavą! = 

Grosmeisteris kalbėjo su tokiu didingumu, kuris pranoko 
net paties Anglijos karaliaus didybę ir įkvėpė narsos jo nu- 
stebusių ir sumišusių šalininkų širdims. Jie susispietė aplink 
jį, kaip avių banda kad susispiečia aplink šunį, kai pasigirs- 
ta vilko staugimas. Bet jie anaiptol nebuvo išsigandę kaip avių 
banda — niūrus atkaklumas ir iššūkis buvo matyti jų veiduo- 
se, o akyse spindėjo priešiškumas, kurio jie nedrįso žodžiais 
išreikšti. Jie susirikiavo, ir pro tamsų iečių ruožą baltos rite- 
rių mantijos tarp juodų palydos drabužių atrodė tarytum švie- 
sūs juodo debesio pakraščiai. Minia, kuri buvo jau beprade-. 
danti garsiai prieš juos šūkauti, aprimo ir tylomis žvelgė į bai- 
singą įgudusių karių rikiuotę. Daugelis ėmė trauktis atgal. 

Esekso graias, matydamas, kad tamplieriai išsirikiavo kovos 
tvarka, paragino pentinais žirgą ir nušuoliavo palei savo karių 
eiles, rikiuodamas juos į kovą prieš šitokį baisingą priešą. 

Vienas tik Ričardas, visa širdimi mėgaudamasis gresiančių 
pavojumi, jojo iš lėto išilgai tamplierių fronto, garsiai šauk- 
damas: 

— Ką gi, ponai, nejaugi nė vienas iš tiek narsių riterių 
neišdrįs sukryžiuoti ieties su Ričardu? Ei, ponai tamplieriai! 
Jūsų damos turbūt pernelyg tamsiaveidės, jeigu dėl jų neverta 
sulaužyti ieties. 

— Siono šventovės tarnai, —tarė grosmeisteris, išjodamas į 
priekį — nesikauna tokiomis tuščiomis ir niekingomis dings- 
timis. O su tavimi, Anglijos Ričardai, nei vienas tamplierius 
nesukryžiuos ieties mano akivaizdoje, Tegu popiežius ir Euro- 
pos monarchai sprendžia mūsų ginčą. 

Tai taręs, grosmeisteris, nelaukdamas atsakymo, davė ženklą 
žygiuoti. Trimitai sutrimitavo keistą rytietišką maršą, grojamą 
paprastai tamplieriams į žygį išvykstant. Jie persirikiavo žy- 
giuotės tvarka ir pajudėjo pirmyn taip lėtai, kaip tik jų ark- 
lių žingsnis leido, tarytum norėdami parodyti, kad jie traukia- 
si tik. grosmeisteiio įsakymu, o ne bijodami išsirikiavusių 
pranašesnių pajėgų. 

Per visą tą sąmyšį, kol tamplieriai išžygiavo, Rebeka nieko 
nematė ir negirdėjo. Prigludusi prie seno savo tėvo, ji nieko 
nesuvokė, kas aplinkui dėjosi. Bet staiga vienas Izaoko žodis. 
ją grąžino į realybę. . 

— Eikime,— pasakė jis,— eikime, mano brangioji dukterie, 
tu mano neįkainojamas turte, pulkime po kojų gerajam 
jaunikaičiui. 

— Ne, ne — tarė Rebeka — OO ne, ne dabar! Šiuo momentu 
aš neišdrįsiu su juo kalbėti! Deja! Aš galėčiau jam pasakyti 
daugiau, negu... Ne, tėvel Geriau eikime tučtuojau iš šios 
kraupios vietos. " 

— Bet kaipgi bus, mano dukterie— tarė Izaokas,— kaipgi 
galima nepadėkoti narsiam kovotojui, kuris, nepaisydamas pa- 
vojų savo gyvybei, drąsiai stojo į kovą, norėdamas išvaduoti 
tave iš nelaisvės. Tai tokia paslauga, už kurią mes turime būti 
"dėkingi. +. 

—-.O taip, o taip! Turime būti be galo dėkingi,— tarė Rebe- 
ka.— Visa širdimi turime dėkoti, bet tik ne dabar. Tavo my- 
limiausios Rachelės vardu maldauju tave, tėve— ne dabar! 

— Juk šitaip negalima, — nenusileido Izaokas — jie pasakys, 
kad mes nėt už šunį nedėkingesni, 

— Bet argi tu nematai, mano brangusis, kad šičia pats ka- 
ralius Ričardas ir todėl... 

— Tiesa, tiesa, mano geriausioji, išmintingiausioji Rebeka! 
Eikime iš čia, eikime greičiau. Aš turėjau reikalų su princu 
Džonu, ir geriau man nelįsti karaliui į akis. 

Ir, dabar jau pats ragindamas Rebeką skubėti, išsivedė ją 
iš arenos prie paruoštų neštuvų ir r laimingai parvyko su ja į 
rabino Natano namus. 

Tuo būdu žydaitė, kurios likimu tą dieną labiausiai buvo 
domėtasi, pasišalino niekieno nepastebėta, ir visų dėmesys da- 
bar atsikreipė į Juodąjį Riterį. Minia garsiai ir uoliai šaukė: 
„Tegyvuoja Ričardas Liūtaširdis! Šalin tamplierius!" 

—- Nepaisant šių griausmingų ištikimybės pareiškimų — tarė 
Aivenhas grafui Eseksui,— vis dėlto gerai, kad karalius pasi- 
elgė šitaip apdairiai ir atsivedė tave, prakilnusis grafe, ir tokį 
ištikimų tavo karių būrį. 

Grafas Eseksas nusišypsojo ir papurtė galvą. 

— Narsusis Aivenhai,— tarė Eseksas —tu gerai pažįsti mū- 
sų valdovą ir vis dėlto manai jį taip išmintingai pasielgus! Aš 
visiškai netikėtai susitikau su karalium, vykdamas į Jorką, kur 
girdėjau princą Džonk telkiant pajėgas. Kaip tikras keliaujan- 
tis riteris, mūsų Ričardas šuoliavo čion, norėdamas asmeniškai 
užbaigti tą žydaitės ir tamplieriaus istoriją. Aš su savo būriu 
atsekiau paskui jį beveik prieš jo valią. 

— O kas gero Jorke, narsusis grafe?— paklausė Aivenhas.— 
Ar maištininkai ten laukia mūsų? 

— Ne daugiau, kaip gruodžio sniegas kal laukia liepos mė- 
nesio saulės, — atsakė grafas. — Jie jau išlakstėl Ir kaip ma- 
nai, kas myms pasiskubino atvežti šią žinią? Pats princas 
Džonas! 

— Išdavikas! Nedėkingas, įžūlus išdavikas!—tarė Aiven- 
has.— Ar Ričardas neliepė pasodinti jo į kalėjimą? 

— O, priėmė jį taip, tarytum jie būtų susitikę po medžiok- 
lės!-— atsakė grafas.— Parodė į mane ir mūsų karius ir sako: 
„Matai, broli, čia su manim tokie pikti vyrai, tai tu verčiau 

keliauk pas motiną, perduok jai mano pasveikinimą bei 
linkėjimus ir pabūk pas ją, kol nusistovės ramybė žmonių 
širdyse.“ 

— Tiktai tiek ir tepasakė2— paklausė Aivenhas.— Na, argi 
tokiu maloningu elgesiu karalius pats neskatina žmonių elg- 
tis išdavikiškai? 

— Teisingai — atsakė Eseksas — Bet argi neieško mirties 
tasai, kuris stoja į kovą su neužgijusia pavojinga žaizda? 

— Na, juokauti galima, grafe,— tarė Aivenhas,— bet atmink, 
kad aš rizikavau tik savo gyvybe, o Ričardas — visos savo 
karalystės gerove. 

— Tas, kas menkai tesirūpina pats savimi, retai rūpinasi ir 
kitų gerove, — atkirto Eseksas.— Bet jokime greičiau į pilį, nes 
Ričardas nusprendė griežtai nubausti kai kuriuos menkesnius 
suokalbio dalyvius, mors pačiam vadui atleido visas kaltes. 

Iš įvykusio paskui tardymo, užrašyto ištisai ano meto me- 
traštyje, sužinome, kad Morisas de Brasi pabėgo į užjūrį ir 
stojo tarnauti Pilypui, Prancūzijos karaliui, kad Filipas Mal- 
vuazenas ir jo brolis Albertas, Templstou preseptorius, buvo 
nubausti mirtimi, kad Valdemaras Ficursas, svarbiausias są- 
mokslo kurstytojas, buvo tik ištremtas iš Anglijos, o princas 
Džonas, dėl kurio šis sąmokslas buvo ruošiamas, nebuvo savo 
geraširdiško brolio netgi pabartas. Dėl abiejų brolių Malvuazė- 
nų likimo niekas neliūdėjc — jie visais atžvilgiais buvo nusi- 
pelnę mirties bausmės savo dviveidiškumu, žiaurumu ir 
despotizmu. 

Netrukus po dvikovos Templstou preseptorijoje Sedrikas Sak- 
sas buvo pakviestas į karaliaus Ričardo dvarą; savo buveine 
karalius tuo metu turėjo pasirinkęs Jorko miestą, norėdamas 
greičiau apraminti tas provincijas, kurias smarkiau buvo su- 
kiršinusios princo Džono intrigos. J 

Gavęs kvietimą, Sedrikas iš pradžių murmėjo ir niurzgėjo, 
bet vis dėlto paklausė. Tiesą pasakius, Ričardo sugrįžimas už- 
gesino jam visas viltis atstatyti Anglijos saksų dinastiją. Be 
to, Sedrikas, kad ir nenoromis, turėjo pripažinti, jog jo projek- 
tas sujungti visus saksus per Rovenos ir Atelstano santuoką ga- 
lutinai sužlugo dėl griežto abiejų pusių pasipriešinimo. Jis nie- 

ku būdu nelaukė šitokios pabaigos, ir net po to, kai jie aiškiai 
ir atvirai pasisakė prieš šią santuoką, jis vis dėlto pamėgino 
dar kartą smarkiai užsipulti Atelstaną. Bet atvykęs rado tą 
prisikėlusį iš numirusių karališkąjį palikuonį įnirtingai beka- 
riaujantį su dvasininkija. 

Po visų siaubingų grasinimų nubausti šventojo Edmundo 
vienuolyno abatą mirtimi ir kitokiomis bausmėmis Atelstano 
kerštingumas ailyžo, gal dėl prigimto vangaus geraširdiškumo, 
gal dėl motinos, ledi Editos, užtarimo, ir viskas baigėsi tuo, 
kad jis uždarė abatą su visais vienuoliais Koningsburgo pilies 
kalėjime ir laikė tris dienas, neduodamas nieko valgyti. Už 
šitokį žiaurumą abatas pagrasino atskirsiąs jį nuo bažnyčios. 
Taigi atvykęs Sedrikas užtiko savo draugą Atelstaną taip įsi- 
traukusį į šį vaidą su dvasininkija ir besirūpinantį, kaip nuo 
jos persekiojimų apsiginti, jog apie ką mors kita jis galvoti 
nenorėjo. O užsiminus apie Roveną, prakilnusis Atelštanas pa- 
prašė leidimo išlenkti už jos sveikatą sklidiną vyno taurę ir 
išreiškė pageidavimą, kad jį kuo greičiausiai susituoktų su jo 
giminaičiu Vilfredu. Buvo aiškų, kad iš Atelstano daugiau ne- 
bėra ko tikėtis. 

Taigi įsimylėjėlių tikslui pasiekti beliko tik dvi kliūtys: 
Sedriko užsispyrimas ir jo nusistatymas prieš normanų dinasti- 
ją. Pirmąjį iš šių jaugmų palengvėle išdildė jo auklėtinės mei- 
lūs prašymai ir tasai pasididžiavimas, kurio jis negalėjo nepa- 
justi, matydamas savo sūnaus šlovę. Be to, jam buvo malonų 
susigiminiuoti su Alfredo gimine, jeigų Edvardo Išpažintojo pa- 
likuonis griežtai šios garbės atsisakė. 

Sedriko nusistatymas prieš normanų kraujo karalius taip pat 
smarkiai susvyravo, pirma, dėl to, kad jis aiškiai matė, jog 
jau nebėra jokios galimybės išgelbėti Angliją nuo naujos di- 
nastijos, antra, karalius Ričardas buvo jam asmeniškai labai 
malonus, nuoširdžiai žavėjosi Sedriko sąmoju ir sugebėjo taip 
patraukti prakilnųjį saksą, jog, nepraėjus nė savaitei po atvy- 
kimo į karaliaus dvarą, tas jau davė sutikimą savo auklėtinės 
ledi Rovenos santuokai su savo sūnumi Vilfredu Aivenhu, 

Mūsų didvyrio jungtuvės vyko didingiausioje iš visų baž- 
nyčių — Jorko katedroje, dalyvaujant pačiam karaliui. Ir tasai 

palankūmas, kurį Ričardas parodė ne tik šia proga, bet labai 
dažnai ir kitais atvejais engiamiems ir pažemintiems saksams, 
įtikino juos, kad taikingomis priemonėmis jie gali pasiekti 
nepalyginamai didesnių laimėjimų, megu kruvinu pilietiniu 
karu. 

Sutuokimo ceremonija buvo atlikta su visu tuo prašmatnu- 
mu, kurį Romos bažnyčia moka suteikti savo iškilmems. 

Gurtas, puošniai apsirengęs, lydėjo kaip ginklanešys savo 
jaunąjį riterį, kuriam taip ištikimai tarnavo. Čia pat buvo ir 
kilniaširdis Vamba su nauja kepurę, apsiūta puikiais sidabri- 
niais skambalėliais. Gurtas ir Vamba drauge su Vilfredu kentė 
pavojus bei visokias negandas, todėl turėjo visišką teisę kar- 
tu džiaugtis šiojo pasisekimu ir laime. 

Be artimųjų, į šias šaunias vestuves susirinko daugybė aukš- 
takilmių saksų ir normanų. Prastuolių minios džiaugsmingais 
šauksmais sveikino jaunąją porą. 

Praėjo dvi dienos po šių laimingų vestuvių, ir ledi Rovena 
sėdėjo savo kambaryje, kai Eldžita jai pranešė, kad kažkokia 
mergina prašanti leidimo pasikalbeti su ja be liudininkų. Ro- 
vena nustebo, susimąstė, paskui ją suemė smalsumas, ir galų 
gale ji liepė tą nepažįstamąją įleisti. 

Įėjo aukšto ūgio ir kilnios išvaizdos mergina. Ilgas baltas 
šydas ne slėpė, tik dar labiau pabrežė jos figūros grakštumą 
ir didingumą. Ji laikėsi pagarbiai, be jokios baimės ir be 
jokio noro įsiteikti šeimininkei. Rovena atsistojo, norėdama 
paimti viešnią už rankos ir privesti prie krėslo, bet nepažįsta- 
moji žvilgtelėjo į Eldžitą ir dar kartą pasakė norinti pasikalbėti 
su ledi Rovena viena. Kai tik Eldžita išėjo, viešnia atsiklaupė 
ant vieno kelio, didžiai nustebindama ledi Aivenho, prisidėjo 
abi rankas prie kaktos ir, žemai nulenkusi galvą, pabučiavo 
išsiuvinėtų Rovenos drabužių pakraštį, nekreipdama dėmesio į 
jos priešinimąsi. 

— Ką tai reiškia, ledi?— paklausė nustebusi jaunamartė,.— 
kodėl jūs man rodote šitokią nepaprastą pagarbą? 

— Todėl, kad jums, ledi Aivenho,— atsakė Rebeka atsisto- 
dama vėl taip pat didingai ir ramiai — aš galiu laisvai padėko- 
ti už tai, ką man padarė Vilfredas Aivenhas. Atleiskite, kad 

išdrįsau jus pagerbti pagal savo tautos papročius. Aš — toji 
nelaimėlė žydaitė, dėl kurios jūsų vyras rizikavo savo gy- 
vybe, kaudamasis su tokiu baisingu priešininku Templstou 
arenoje. 

— Panele,— tarė Rovena,—tą dieną Vilfredas Aivenhas tik 
labai maža dalimi teatsidėkojo jums už jūsų nenuilstamą slau- 
gymą ir jo žaizdų gydymą. Sakykite, gal galėtume jums dar 
kuo nors padėti? 

— Ne,— ramiai atsakė Rebeka,—tik prašau jam perduoti 
mano atsisveikinimo žodžius, kupinus padėkos. 

— Tai jūs išvykstate iš Anglijos? — paklausė Rovena, dar ne 
visiškai teatsipeikėjusi iš nuostabos, sukeltos šitokio nepaprasto 
apsilankymo. 

— Išvykstu, miledi, dar šį mėnesį. Mano tėvas turi brolį, 
esantį ypatingoje Mohamedo Boabdilo, Grenados karaliaus, ma- 
lonėje, Ten mes ir keliausime, kur galėsime gyventi ramiai ir 
be nuoskaudos, užsimokėję tik duoklę, kurią musulmonai ima 
iš mūsų tautos žmonių. 

— O Anglijoje jūs nejaučiate tokio pat saugumot— tarė Ro- 
vena— Mano vyras yra karaliaus malonėje, ir patsai kara- 
lius — teisingas ir geraširdiškas žmogus. 

— Aš tuo neabejoju, ledi —tarė Rebeka — bet anglai — 
žiauri tauta. Jie amžinai kariauja su kaimymais bei tarpusavy- 
je ir visada pasiruošę persmeigti vienas kitą kardu. Mūsų tau- 
tos vaikams pavojinga gyventi jų tarpe. Ne šioje karų ir 
kraujo šalyje, priešiškų kaimynų apsuptoje ir vidaus vaidų 
draskomoje, gali tikėtis rasti poilsį ir ramybę keliaujantis per 
pasaulį izraelitas. 

— Bet jūs,— tarė Rovena,— jūs pati tai tikrai nieko. neturi- 
te bijoti. Jums, kuri budėjot prie sužeisto Viliredo Aivenho 
patalo,— kalbėjo ji su didėjančiu įkarščiu— nėra ko bijoti 
Anglijoje, kur ir saksai, ir normanai vieni per kitus stengsis 
jus pagerbti. | 

— Jūsų žodžiai gražūs —tarė Rebeka —o norai dar gra- 
žesni. Bet šito negali būti: mus skiria ištisa bedugnė. Mūsų 
auklėjimas, mūsų tikėjimas nei jums, nei mums neleidžia šios 

bedugnės peržengti. Likite sveika, bet atsisveikindama išpil- 
dykit mano prašymą. Jūsų veidą dengia vestuvių šydas. Tei- 
kitės jį pakelti ir leisti man pažvelgti į tuos bruožus, kurių 
grožį taip plačiai išgarsino žmonių kalbos. 

— Menkai jie teverti jūsų dėmesio,— tarė Rovena,— bet aš 
pakelsiu šydą, tikėdamasi, kad ir mano viešnia taip pat pasielgs. 

Ji nusiėmė šydą ir, lyg drovėdamasi savo grožio, lyg ko 
susigėdusi, nukaito taip „smarkiai, kad skaisčiai paraudo ne tik 
skruostai, bet ir kakta, kaklas ir krūtinė. Rebeka irgi paraudo, 
bet tik akimirką — bemat ji susitvardė ir raudonumas palengvė- 
le išnyko iš jos persimainiusių skruostų taip, kaip permaino 
spalvą rausvas debeselis, saulei už horizonto nusileidus, 

— Ledi, — tarė ji. — jūsų veidas, kurį teikėtės parodyti, ilgai 
gyvens mano atmintyje. Jame matyti švelnumas ir gerumas. 
Ilgai ilgai aš prisiminsiu jūsų veidą ir dėkosiu dievui už tai, 
kad palieku savo prakilnųjį išvaduotoją, susijungusį su ta... 

Ji nutilo, ir jos akys pasruvo ašaromis. Ji skubiai jas nu- 
sišluoste ir į susirūpmusios Rovenos klausimą atsakė: 

— Ne, aš sveika, ledi, visiškai sveika. Bet mano širdis ima 
smarkiai plakti, prisiminus Torkilstoną ir Templstou areną. 
Likite sveika. Tiesa, aš dar neatlikau vienos, nebe tokios 
svarbios pareigos. Priimkite šią dėžutę ir nesistebėkite tuo, 
ką joje rasite. 

Rovena atidarė nedidelę sidabriniais aptaisais dėžutę ir pa- 
matė karolius ir auskarus iš briliantų be galo didelės vertės. 

— Tai neįmanoma, — tarė ji, paduodama atgal Rebekai dėžu- 
tę. — Aš nedrįstu priimti šitokios brangios dovanos. 

— Priimkite, ledi — tarė Rebeka— Jūs turite valdžią, kil- 
mę, įiaką, 0 mes tetunime vien turtus, musų jėgos ir mūsų 
silpnumo šaltinį. Šių žaislelių vertė, net dešimteriopai padi- 
dinta, negali nė pusės padaryti to, ką jūs galite pasiekti vie- 
nu žodžiu. Todėl ši dovana jums nėra pernelyg brangi, o 
man — juo labiau ne. Leiskite man galvoti, kad jūs esate ne 
tokios blogos nuomonės apie mūsų tautą, kaip visi jūsiškiai. 
Nejaugi jūs manote, kad aš vertinu tuos žvilgančius akme- 
nėlius labiau, negu laisvę? Ar kad mano tėvui jie brangesni 

už jo vienturtės dukters garbę? Priimkite juos, ledi. Man jie 
visai nebereikalingi. Aš jau niekada brangenybių mebedėvėsiu. 

— Vadinasi, jūs nelaiminga?— tarė Rovena, sukrėsta tono, 
kuriuo Rebeka ištarė paskutiniuosius žodžius. — Ak, pasilikite 
pas mus! Šventieji mokytojai mokės jus prikalbėti, kad atsisa- 
kytumėt savo klaidingo tikėjimo, ir aš būsiu jums sesuo, 

— Ne, ledi — atsakė Rebeka su tokiu pat ramiu liūdesiu — 
to negali būti. Negaliu aš keisti savo tikėjimo, kaip keičiu dra- 
bužius, pagal klimatą tos šalies, kurioje apsigyvenu. O nelai- 
minga aš nebūsiu. Tas, kuriam paskirsiu likusį savo gyveni- 
mą, bus man ramintojas, jei vykdysiu jo valią. 

— Vadinasi, žydai irgi turi vienuolynų ir jūs norite eiti 
į vienuoles?— paklausė Rovena. 

— Ne, ledi, — atsakė žydaitė— bet mūsų tautoje nuo pat 
Abraomo laikų visada būdavo motecų, kurios aukojo savo min- 
tis dievui, o darbus — žmonių meilei. Jos slaugo ligonius, mai- 
tina alkstančius, guodžia nelaiminguosius. Ir jų tarpe bus Re- 
beka. Pasakykit tatai savo vyrui, jei jis kartais paklaustų apie 
likimą tos, kurią 1šgelbejo nuo mirties. 

Rebekos balsas virptelėjo, ir įame suskambėjo toks švelnu- 
mas, kuris parode kažką daugiau, negu ji norėjo išreikšti. Ji 
pasiskubino atsisveikinti su Rovena. 

— Sudie — tarė Rebeka — tegu tasai, kuris sutvėrė ir žy- 
dus, ir krikščionis, apdovanoja jus visomis gyvenimo gėrybėmis. 
Laivas, kuriuo mes turime išplaukti, pakels inkarą, vos tik 
pasieksime uostą, 

Ji tykiai išskubėjo iš kambario, palikdama Roveną tokią 
nustebusią, tarytum jai būtų pasirodęs vaiduoklis. Gražioji sak- 
sė papasakojo apie šitą nuostabią viešnią savo. vyrui, kuriam 
jos pasakojimas padarė gilų įspūdį. 

Aivenhas ilgai ir laimingai gyveno su Rovena. Jie mylėjo vie- 
nas kitą, ir jų meilė buvo juo stipresnė, prisimenant, kokias 
sunkias jiems teko nugalėti kliūtis prieš susituokiant. Vis dėl- 
to:žiūtų rizikinga per daug smulkiai teirautis, ar neatbusdavo 
Viliredo širdyje Rebekos grožio ir didžiadvasiškumo prisimi- 
nimas daug dažniau, negu tai būtų galėję patikti žaviajai Alf- 
redo palikuonei. 

Aivenhas sėkmingai tarnavo Ričardui, ir karalius jam negai- 
lėjo malonių. Galimas daiktas, kad jis būtų dar aukščiau iški- 
lęs, jei didvyriškasis Liūtaširdis nebūtų taip anksti žuvęs tiea 
Šaliu pilimi, netoli Limožo. Žuvus šiam kilniam, bet karštagal- 
viui ir romantiškam karaliui, žlugo ir visi jo kilnūs užmojai bei 
siekiai, ir jam truputėlį pakeitus galima pritaikyti eilėraštį, ku- 
rį parašė Džonsonas apie švedų karalių Karolį Dvyliktąjį: 


Pikta ranka pakirto jį kovoj 

Prie svetimos pilies šaly tolioj; 
Pasaulį siaubęs vardas jo rūstus 
Per ilgus amžius pamoka mums bus. 


APIE VALTERĮ SKOTĄ 


Įžymusis anglų rašytojas Valteris Skotas (1771-1832) gimė Škotijoje, 
Edinburge, nusigyvenusio bajoro šeimoje. Baigęs universitetą, Skotas 
tampa advokatu. Bet daug labiau, negu teisė, jam prie širdies gimtojo 
krašto istorija, papročiai ir padavimai. Keliaudamas po tolimiausius 
gimtojo krašto kampelius, Skotas pasidaro žymus kraštotyrininkas, Ško- 
tijos, o paskui ir Anglijos istorijos, ekonomikos ir kultūros žinovas. 

Tyrinėdamas liaudies poeziją, Skotas išėjo rimtą poetinio meistrišku- 
mo mokyklą. Jis sukuria daug poem3 apie istorinę Škotijos praeitį, 
kovas už tautinę nepriklausomybę. . 

Tačiau, pasiekęs poetinės šlovės zenitą, Skotas ima rašyti istorinius 
romanus, kurie jį išgarsina dar labiau, negu poemos. Matyt, poemos 
žanras Skotui buvo per siauras atspindėti reikšmingus istorinius įvy- 
kius, kurie jį stipriai paveikė kaip menininką, — buržuazinė revoliucija 
Prancūzijoje, ilgamečiai karai prieš Napoleoną, paaštrėjusi klasių kova 
visose Europos šalyse,- feodalinės santvarkos merdėjimas, liaudies 'pa- 
sipriešinimas (toks buvo ir žiauriai nuslopintas Anglijoje luditų judėjimas) 
buržuazinei santvarkai, ; | 

Pirmasis istorinis Skoto romanas „Veiverlis, arba prieš šešiasdešimt 
metų“ pasirodė 1814 m. Tuoj po jo sekė „Gajus Maneringas“, „Anti- 
kvaras“, „Robas Rojus"... Visą likusį gyvenimą Skotas kūrė istorinius 
romanus, 


Nors patsai Skotas idealizavo monarchiją, buvo konservatyvių po- 
litinių pažiūrų, savo kūriniuose jis teisingai atskleidžia daugelį valdan- 
čiųjų Anglijos klasių nusikaltimų, parodo liaudies masių drąsą ir 
kilnumą, su meile piešia herojiškus liaudies personažus — Robą Rojų, 
Robiną Hudą. Vidinės politinės audros, skausmingas istorinės raidos 
pIocesas yra svarbiausias Skoto romanų turinio elementas. 


Anglijos ir Školijos viduramžiai, pradedent nuo kryžiaus karų ep2>- 
chos ir baigiant kovomis už feodalinės valstybės centralizavimą, atsi- 
spindi „Aivenhe"“, „Talismane“, „Perto grIažuolėje“, „Vienuolyne“, . 

„„Abate“, „Kenilvorto pilyje“. Anglijos buržuazinės revoliucijos epocha 
vaizduojama „Puritonuose"“, „Montrozo legendoje“, „Vudstoke“. Dau- 
gumoje geriausių Skoto romanų („Robas Rojus“, „Edinburgo kalėjimas“, 

„Veiverlis") vaizduojama XVIII a, Škotija, naujų, buržuazinių santy- 
kių atsiradimo laikotarpis. 

Vienas reikšmingiausių Skoto romanų yra ir „Aivenhas“ (1819). Jame 
atsiskleidžia XII a. Anglija, epocha, kai dar tel ebuvo gyva nesantaika 
tarp normanų, XI amžiaus pabaigoje užkariavusių Angliją, ir anglo- 
saksų, tautos, kuri ją valdė keletą amžių, bet į pirmą planą jau 
buvo iškilę prieštaravimai taip pavergtų baudžiauninkų valstiečių ir 
feodalų apskritai, kai vyko istoriškai pažangi kova dėl Anglijos cent- 
ralizavimo, ir karalius, stambiausias feodalas Anglijoje, stengėsi smulkes- 
nius feodalus-pajungti sau, sukurti monolitinę karalystę. 

Itin nepalankiai „„Aivenhbe“ Skotas piešia feodalinės reakcijos sto- 
vyklą — plėšikus riterius FEron de Befą, kryžiuotį Bua-Gilberą, rajūną 
abatą Eimerį.ir karaliaus Ričardo I brolį princą Džoną, užgrobusį 
valdžią, broliui išvykus svetur. Šiai stovyklai Skotas priešpastato tas 
visuomenės jėgas, kuriose jis matė viltį dėl geresnės Anglijos ateities: 
simbolizuojantį karaliaus valdžią personažą — suidealintą Ričardą Liūta- 
širdį, ne mažiau suidealintą ištikimą jo tarną riterį Aivenhą, karaliaus 
pusėje prieš feodalų savivalę kovojančią anglų liaudį — Robiną Hudą 
ir jo šaulius. 

